
ÎN LOC DE PREFAŢĂ 


Prin conţinutul şi structura ei, prezenta lucrare este consacrată în principal instruirii studentului 
în medicină, introducerii acestuia în domeniul deosebit de vast şi complex pe care îl constituie în 
prezent radiologia şi metodele imagistice de investigare medicală. In concepția autorului, noţiunile 
cuprinse în acest volum reprezintă un minimum de cunoştinţe din domeniul respectiv care ar trebui 
integrat în educaţia viitorului medic şi, în consecinţă, ar trebui să devină un obiect de predare în 
învățămîntul universitar. Intenţia didactică nedisimulată este, de altfel, subliniată de modul de 
structurare al fiecărei secţiuni, în care subordonarea faţă de acest obiectiv al materialului tratat se 
poate recunoaşte cu uşurinţă. 


Propunînd un ansamblu noțional în aparenţă dificil de asimilat în intervalul consacrat predării 
disciplinare, autorul consideră că, de fapt, răspunde în acest mod dorinţei studentului, larg confirmată 
în practică, de a se informa în cît mai mare măsură cu privire la conţinutul unei discipline care se 
impune prin continue şi remarcabile progrese. Chiar în condiţiile unui spaţiu de predare limitat, 
materialul ar putea constitui o sursă de întregire a culturii lui profesionale prin studiu individual. 


“Bazele radiologiei şi imagisticii medicale” se adresează în același timp medicului care îşi 
începe formarea în această specialitate, ca, dealtfel, şi practicianului din oricare altă specialitate 
oferindu-le, într-o formă foarte sintetică, premizele unei viziuni unitare cu privire la un domeniu aparent 
foarte diversificat. In acest sens autorul consideră că actualele proceduri imagistice, larg implementate 
în practica medicală modernă, îşi găsesc cel mai rațional mod de prezentare într-un cadru comun. 
Acesta trebuie să se constituie în jurul rântgendiagnosticului, prima metodă fizică de investigare, care 
rămîne cel mai larg folosită şi care sub multe aspecte (cum ar fi, de exemplu, logica interpretării imaginii, 
premizele semiologice şi terminologia), reprezintă un model şi un etalon. Pe de altă parte, în acest 
mod poate fi evitată falsa impresie de competiţie pe care o crează deseori folosirea respectivelor 
proceduri şi se formează deprinderea de a privi investigarea imagistică actuală ca un veritabil “flux 
tehnologic”. 


Autorul este pe deplin conştient că efortul de a cuprinde o arie de noţiuni atit de largă într-un 
cadru extrem de rezumativ şi sintetic a condus numai la o reuşită parțială şi că materialul rezultat este 
în mare măsură perfectibil. Cu deplină sinceritate şi încredere, lasă celor care îl vor parcurge şi vor 
încerca să-l folosească deplina latitudine în a-i aprecia oportunitatea, în măsura în care se vor 
considera cu adevărat beneficiari. 

Știința utilizării radiaţiilor în scopuri medicale, 
RADIOLOGIA, rămine, la aproape un secol de existenţă, 
una dintre cele mai fascinante discipline ale medicinii 
moderne. Istoria ei — foarte scurtă în raport cu cea a 
disciplinelor clinice fundamentale — este constituită de fapt 
dintr-un lanţ neîntrerupt de salturi spectaculoase pe planul 
perfecționării şi îmbogăţirii mijloacelor de care uzează, 
ca și pe cel al posibilităţilor pe care le oferă diagnosticului 
şi terapeuticii. Ea se dovedeşte, în continuare, unul dintre 
cele mai fertile domenii de manifestare a ingeniozităţii şi 
creativităţii umane. 

Actul de naştere al acestei discipline a fost semnat în 
memorabila zi de decembrie a anului 1895 în care 
fizicianul Wilhelm Conrad RONTGEN din Wiirzburg a 
efectuat pentru prima dată în lume o radiografie, 
radiografia mîinii soției sale. De fapt, aceasta constituia 
un experiment consacrat punerii în evidenţă a proprie- 
tăţilor unui tip de radiaţii necunoscut pînă atunci, pe care 
Röntgen a reușit să le producă în laboratorul său şi pe 
care le-a denumit, cu probitatea savantului autentic, “raze 
X”. Obişnuinţa de a utiliza acest termen s-a perpetuat pină 
în zilele noastre, deşi toate “necunoscutele” cu privire la 

natura radiaţiei descoperite de Röntgen au dispărut de mult 
etimp. 
s- Deşi dbinuse prima imagine a realităţii anatomice 
«pe calea unui factor fizic artificial, Röntgen nu putea 
cintui, desigur, faptul că descoperirea lui va deschide o 
epocă nouă în practica medicinii. In adevăr, radiologia 
«s-a constituit rapid și s-a impus convingător ca o veritabilă 
„disciplină medicală, devenind curînd indispensabilă tuturor 
„celorlalte discipline. 

Pentru multe din acestea, radiologia reprezintă astăzi 
sursa de informaţie cu rol decisiv în orientarea practicii 
curente, în timp ce altele (oncologia) o utilizează ca mijloc 
terapeutic de importanță fundamentală; altele, în sfirşit, 


cum sînt de exemplu chirurgia cardio-vasculară sau neuro- 
chirurgia, îi datorează însăși apariţia şi existenţa lor, ca 
domenii de activitate specializată. De aceea, afirmaţia că 
istoria medicinii se poate împărți într-o eră preradiologică 
şi una radiologică nu trebuie privită, oricît de flagrantă 
apare discrepanţa de durată, ca o exagerare. 

De la instalaţia rudimentară construită de Röntgen, pină 
la aparatura modernă de astăzi, a fost parcurs un drum 
lung și anevoios, echivalent cu distanţa la care se situează 
imaginea grosolană a scheletului obținută în 1895 faţă de 
imaginile de mare rafinament pe care le oferă în prezent 
tomograful computerizat sau alte tehnici perfecţionate. Pe 
parcursul acestui drum, radiologia a înglobat numeroase 
cuceriri ale ştiinţei, din domeniul fizicii, tehnicii, dar şi 
din cel al concepţiilor biologice şi medicale. Ea reprezintă 
un exemplu convingător de performanţă a geniului uman 
în unirea eforturilor de creativitate pe cele mai diverse 
planuri. Deoarece radiologia este în egală măsură o 
disciplină fizică, tehnică, biologică și clinică, complexi- 
tatea structurii sale atrage de la început atenţia asupra di- 
mensiunii efortului pe care îl implică însuşirea ei, asupra 
necesităţii de a fundamenta această însușire pe o sumă de 
cunoştinţe de cea mai variată factură. 

Progresele radiologiei, care au condus la poziţia ei 
actuală în cadrul disciplinelor medicale, se datorează în 
primul rind muncii de pionierat, purtată cu perseverenţă 
şi devotament de numeroase personalităţi, a căror 
principală calitate a fost încrederea în posibilităţile noii 
metode de investigare și tratament. Pentru că radiologia, 
la începuturile ei, nu a fost scutită de delatori care i-au 
prezis un sfirșit prematur, aşa cum unii îi prevestesc astăzi 
un viitor nu prea îndelungat. Personalităţi medicale mar- 
cante ca Albers Schönberg, Déclëre, Holzknecht, Forsell, 
Holdfelder, Van der Plaats, Schinz, Baclăsse şi mulți alții 
s-au consacrat cu pasiune idealului de a construi, pe plan 

teoretic şi practic, un edificiu robust şi prestigios, care să 
merite pe deplin atributul de ştiinţă medicală, de disciplină 
clinică. In acest sens, dincolo de suportul 
tehnic, a fost necesar în primul rînd să se creeze şi să se 
asimileze o viziune nouă, reprezentarea radiologică a nor- 
malului şi a patologicului, pentru toate organele şi siste- 
mele; a fost necesar, de asemenea, să se elaboreze un mod 
de gindire particular, indispensabil interpretării coerente 
a imaginii create de radiaţie, respectiv identificării sub- 
stratului anatomic care o produce; în fine, o terminologie 
specifică, adecvată acestui scop. 

Trebuie remarcat că, indiferent de caracterul lor spe- 
cific şi de măsura în care se recunoaşte acest lucru, toate 
metodele imagistice moderne au preluat — într-o măsură 
mai mare sau mai mică — elemente conceptuale ale 
radiologiei clasice. 

O contribuţie importantă la realizarea acestor deziderate 
au adus-o marile personalităţi ale radiologiei românești, 
înaintaşii noştri, cărora le datorăm întreaga noastră gratitu- 
dine şi respectul nostru nelimitat. Nume ca cele ale profeso- 
rilor C.Severeanu, D.Gerota, E.Radu, Dim.Negru, 
Gh Schmitzer, L.Birzu, Gh.Chișleag s-au înscris definitiv 
printre cele ale marilor figuri pe care le-a dat radiologia 
mondială. Datorită lor, România a fost una dintre primele 
țări din lume în care s-a practicat radiologia medicală. 

Trebuie menţionat în acest sens faptul că primele 
radiografii s-au efectuat în țara noastră în anul 1896, în 
spitalul Colțea, la cîteva luni de la descoperirea lui 
Röntgen, că primul laborator de radiologie a început să 
funcţioneze, în acelaşi spital, în 1899, iar în acelaşi an a 
fost predat şi primul curs de Radiologie Medicală. 

Eforturile şi perseverenţa acestor mari personalități au 
menţinut în permanenţă radiologia românească la un nivel 
remarcabil de profunzime şi creativitate. 


Scurta istorie a radiologiei medicale este marcată nu 
numai de figuri proeminente, ci, din nefericire, şi de 


numeroase victime, cărora omenirea le-a atribuit, pe bună 


dreptate, titlul de adevăraţi martiri. In adevăr, la scurtă 
vreme după ce razele X și-au dezvăluit proprietăţile fizice 
şi chimice, s-a evidenţiat și capacitatea lor de a produce 
efecte biologice redutabile. Unele dintre acestea, printre 
care scurtarea vieţii şi cancerogeneza, au fost dureros 
resimţite de cei care le-au folosit, de pionierii radiologiei 
medicale care au plătit un scump tribut entuziasmului cu 
care s-au dedicat muncii cu radiaţiile. 

Astăzi, cînd vorbim de cunoștințele de radiobiologie 
obţinute în condiţii experimentale, uităm deseori că 
primele ființe care s-au supus unor asemenea experienţe 
au fost oameni, au fost primii radiologi. 


In 1936, “omenirea recunoscătoare” a ridicat la Ham- 
burg martirilor radiologiei un emoţionant monument, pe 
el se pot citi numele multor personalităţi care sînt citate și 
în manualele și tratatele noastre. Acestora ar trebui să li se 
adauge cele ale altor sute de practicieni, a căror jertfă, 
rămasă în anonimat, merită neîndoielnic acelaşi recunos- 
cător omagiu. 

Radiologia medicală a devenit în zilele noastre o 
disciplină foarte complexă, căreia i se atribuie în mod 
obişnuit patru secţiuni principale: 

— radiodiagnosticul 

— radioterapia 

- radiobiologia medicală 

— medicina nucleară * 

Radiodiagnosticul: constă din investigarea morfo- 
logică şi funcțională a diferitelor organe şi sisteme pe calea 
utilizării radiaţiilor X sau Rântgen; în această accepţiune, 
termenul de Rântgendiagnostic este un sinonim mai 
explicit. 

In prima jumătate a secolului nostru, Röntgen- 
diagnosticul a reprezentat singura metodă de explorare 
care producea şi exploata o imagine particulară, obținută 
printr-un factor fizic artificial, radiaţia X. In ultimele 
decenii, progresele remarcabile din anumite domenii 
tehnologice de vîrf au făcut posibilă utilizarea în acelaşi 
scop a altor asemenea factori, cum sînt ultrasunetele şi 
magnetismul nuclear. 

S-a constituit astfel o categorie destul de heterogenă 
de metode de investigare a realităţii anatomice, care a 
primit denumirea de imagistică medicală. 

In acest proces de multiplicare şi diversificare a căilor 
de obţinere a unor imagini cu semnificaţie clinică, im- 
pactul informaticii s-a dovedit esenţial. Procesarea 
informatică a permis înainte de toate lărgirea domeniului 
de exploatare al radiaţiei X, în cadrul tehnicii tomografiei 
computerizate; ea reprezintă, de asemenea, un element 
fundamental în realizarea imaginii prin rezonanţă 
magnetică nucleară. Pe un plan mai larg, transcrierea 
digitală a imaginilor obținute prin folosirea de factori fizici 
diferiţi şi prin proceduri diferite, permite stocarea 
informaţiei achiziţionate și prelucrarea ei ulterioară, cu 
evidente avantaje de ordin practic. 

In ultimii ani, este tot mai larg acreditată părerea că 
domeniul imagisticii medicale trebuie să cuprindă numai 
acele proceduri care utilizează o imagine creată de 
computer, adică o imagine digitală. Deși în mare măsură 
convenţională și deşi creează un statut incert procedurilor 


i nd n n m i PE ee ee 
* Aşa cum se va vedea mai departe, medicina nucleară este considerată 
in prezent o disciplină independentă. 

analogice, această opinie îşi găseşte totuși o justificare în 
lumina celor expuse mai înainte. 

Independent de nuanțele semantice, existenţa în prezent 
a mai multor metode de investigare care produc şi uzează 
de o imagine datorată unui factor fizic creează, pe plan 
didactic, problema alegerii cadrului apropriat de studiu. 
Numeroase argumente de ordin istoric, metodologic şi 
practic pledează pentru tratarea acestor metode într-un 
context, capabil să le reliefeze nu numai particularităţile, 
ci şi anumite trăsături comune, şi mai ales să evite crearea 
unei impresii false de competiţie în alegerea şi folosirea 
lor. Un asemenea mod de tratare permite, de asemenea, 
înțelegerea faptului că, în zilele noastre, investigația pe 
calea imaginilor urmează căile unui veritabil “flux tehno- 
logic”, în care indicaţia şi succesiunea metodelor trebuie 
să corespundă riguros treptelor de rezolvare a problematicii 
clinice. 

Secţiunii privind radiodiagnosticul şi imagistica fizică 
medicală îi este consacrată cea mai mare parte a prezen- 
tului material. 

Radioterapia este metoda care folosește radiaţiile ioni- 
zante (categorie în care se încadrează şi radiaţia X) în 
scopul tratării unui număr de afecțiuni de natură variată 
(în principal tumori maligne). In acest domeniu, radio- 
terapia s-a dovedit una dintre cele mai eficace arme de 
care dispune medicina contemporană, constituind unul din 
mijloacele majore de tratament de care uzează oncologia. 
Tratarea unor tumori cu largă incidență, cum sînt cancerul 
mamar, cancerul uterin, limfoamele maligne şi multe altele, 
ar fi de neconceput în prezent fără contribuţia largă a 
metodei radiologice. 

In zilele noastre, datorită unor remarcabile progrese în 
domeniul fizicii şi tehnicii, radioterapia dispune de o gamă 
largă de posibilităţi de abordare a tumorilor cu cele mai 
variate localizări. Apariţia, alături de radiaţiile X (primele 
folosite în acest scop), a celor generate de instalaţiile de 
energii înalte, de tipul acceleratorului liniar de particule, 
betatronului și altora, a schimbat radical conţinutul 
activităţii de radioterapie. Acestor instalaţii li se adaugă şi 
surse radioactive, naturale şi mai ales artificiale, care îşi 
găsesc, de asemenea, o largă aplicabilitate. Sfera indi- 
caţiilor tratamentului radiologic antitumoral s-a extins 
considerabil și, în aceeaşi măsură, au crescut şi șansele 
vindecării reale într-un număr de manifestări tumorale situ- 
ate anterior dincolo de posibilităţile terapeutice. Aceasta 
a contribuit substanţial la modificarea conceptului de 
curabilitate a cancerului. Alte speranţe se leagă de 
introducerea în practica curentă a noi tipuri de radiaţii, 
caracterizate printr-o extrem de ridicată "eficacitate 


biologică”, așa cum sînt neutronii, mezonii sau 
ionii grei. 

Radiobiologia. In afara efectelor fizice şi chimice, 
radiaţiile X produc şi efecte de ordin biologic. La baza 
acestora se situează capacitatea lor de a ioniza atomii şi 
moleculele mediului parcurs. 

Proprietatea de a ioniza și excita atomii şi moleculele 
este apanajul unei largi categorii de radiaţii, de natură 
electromagnetică (razele X şi gamma) şi corpusculară 
(electroni, protoni, neutroni, mezoni etc.), cărora le este 
comună o energie cuantică ridicată și care sînt denumite 
generic radiaţii ionizante. 

Pentru materia vie, ionizările pe care le produc aceste 
radiaţii capătă o semnificaţie particulară: ele conduc la 
alterări ale structurilor biologice (biomoleculelor), care 
determină, în continuare, modificarea în grade diferite a 
proprietăţilor vitale, adică se traduc în final prin efecte 
radiobiologice. Acestea sînt de factură şi de gravitate 
diferită, mergînd de la manifestări funcţionale reversibile, 
pînă la moartea celulelor şi organismelor. 

Studiul efectelor radiobiologice constituie obiectul 
radiobiologiei generale. Această ştiinţă, prin excelenţă 
experimentală, posedă o metodologie corespunzătoare, 
deosebit de elaborată şi un limbaj propriu, adaptat 
obiectivelor ei de cercetare. 

O ramură a radiobiologiei generale, radiobiologia 
medicală sau clinică, îşi propune studiul efectelor bio- 
logice produse de radiaţii asupra organismului uman şi 
asupra structurilor acestuia. Unul din obiectivele funda- 
mentale ale acestei discipline, privită şi ca o secţiune a 
radiologiei medicale, este acela de a stabili relaţii cît mai 
exacte între cantitatea de radiaţii, adică doza pe care o 
primesc diferitele structuri normale şi patologice ale 
organismului și intensitatea efectului radiobiologic obser- 
vat în final. Precizarea acestor relaţii este subordonată unui 
deziderat de ordin nemijlocit practic, acela de a oferi o 
bază obiectivă tratamentelor cu radiaţii ionizante, adică 
radioterapiei. Un alt obiectiv, de importanţă egală, este 
acela de a preciza cantitatea de radiaţii pe care o primesc, 
de la diferite surse, populaţiile umane şi posibilele 
consecințe ale acestei iradieri, inclusiv alterarea fondului 
genetic. 

Medicina nucleară folosește un număr de izotopi 
radioactivi în scop diagnostic şi terapeutic. Aceşti izotopi, 
introduși în organism, se fixează în mod selectiv în anumite 
ţesuturi și organe; emisia lor radioactivă poate fi detectată, 
astfel încît prin tehnicile de captare şi scintigrafie se pot 
obţine informaţii de ordin funcţional sau morfologic, de 
importanță deosebită în completarea investigaţiei 
medicale. In prezent, sînt folosiţi în acest scop un mare 

număr de radioizotopi, dintre care o largă utilizare cunosc 
iodul 131, aurul 198 și mai ales techneţiul 99m. Posi- 
bilitatea obţinerii, prin utilizarea radioizotopilor, a unei 
imagini scintigrafice (care poate fi supusă și procesării 
digitale) a determinat încadrarea acestui domeniu de 
activitate al medicinii nucleare în categoria metodelor 
imagistice. 

Datorită capacităţii lor de a se fixa și concentra în 
anumite ţesuturi, unii izotopi realizează o iradiere intensă 
a acestora, astfel încît, introduşi în organism în cantități 


adecvate, pot fi utilizaţi în scop terapeutic. Unul dintre 
cele mai cunoscute exemple în acest sens îl reprezintă iodul 
radioactiv (131-1), larg utilizat în tratamentul hipertiroidiei 
şi cancerului tiroidian. 

Complexitatea activităţilor, pe plan diagnostic şi tera- 
peutic, pe care le implică utilizarea izotopilor radioactivi 
în scopuri medicale, ca şi metodologia particulară a aces- 
tor activităţi, explică individualizarea, în zilele noastre, a 
medicinii nucleare ca disciplină independentă. 


EE EE 


Capitolul 1 


BAZELE FIZICE ȘI TEHNICE ALE RONTGENDIAGNOSTICULUI 


1.1. Noţiuni elementare de fizică 
atomică şi nucleară 


Deşi probabil puţin atractivă, parcurgerea acestui sub- 
capitol — care în intenţia autorului rămîne pur facultativă — 
se poate dovedi, pe parcursul procesului de iniţiere în dome- 
niul radiologiei medicale, deosebit de utilă. Reprezentarea 
cît mai apropiată de realitate a structurii atomului, în 
lumina legităţilor care guvemează comportamentul parti- 
culelor sale, îşi găseşte justificarea cel puţin din două 
puncte de vedere: 

— cel al explicării modului de producere în practică a 
radiaţiei X sau Rântgen, “instrumentul” fizic al acestei 
metode, și cunoașterii principalelor proprietăți pe care se 
bazează utilizarea ei în investigația medicală; 

— cel al înțelegerii modului de formare a imaginii (ca 
rezultat al interacției acestei radiaţii cu mediul anatomic 
supus explorării), a particularităţilor şi semnificației ei 
reale. 

In realitate, domeniul de aplicabilitate al acestor 
cunoştinţe este mult mai larg. Noţiuni fundamentale de 
fizică a atomului (în particular a nucleului atomic) sînt 
indispensabile în explicarea principiilor altor metode ima- 
gistice (scintigrafia izotopică, RMN), după cum interacțiile 
elementare ale particulelor atomice se regăsesc, ca premiză 
fenomenologică, în radiobiologie şi radioterapie. 


1.1.1. Structura atomului. 


Din comentariul care însoţeşte fig.1 nu trebuie înţeles 
că viziunea “planetară” comună asupra atomului — așa cum 
este sugerată de primele “modele” apărute la începutul 
secolului nostru* (şi care, în fond, nu cuprinde neadevăruri 
de esenţă) — este condamnabilă. Trebuie desprinsă doar 


ideea că, întrucît domeniul fenomenologic al atomului şi 
particulelor sale este un domeniu în care legităţile fizicii 
clasice nu sînt aplicabile, reprezentările elaborate pe baza 
acestora sînt neadecvate. Să ne reamintim, în acest sens, 
bine cunoscutul model atomic imaginat de Rutherford în 
1911 (fig.2). 


Fig.1. Un simbol al epocii atomice care nu are nimic comun cu 
structura atomilor. Figuri de acest fel apar deseori ca semne de avertizare 
sau ca embleme ale firmelor agenţiilor internaţionale şi altor organizaţii 
care au vreo legatură cu atomul. Nu este nimic rău în aceasta, cit timp 
figura este privită ca un simbol; dar există întotdeauna pericolul ca 
unii dintre noi să fie induși în eroare și să-şi închipuie că în realitate 
atomii arată astfel. 


Atomismul modern utilizează, în descrierea existenţei 
şi comportamentului atomului, conceptele fundamentale 
ale fizicii cuantice, ceea ce permite o explicare coerentă a 
stabilităţii lui şi a proceselor fizice proprii microobiectelor 
care îl compun, în concordanță cu rezultatele experimen- 
tale. Deosebirile esențiale între fizica cuantică şi cea clasică 
sînt concentrate în două afirmaţii: 


DC e ca E DC n set e eee E e, 
* In virtutea acestor metode a fost statuat — după cum se ştie — faptul 
că atomul este un sistem fizic format dintr-un nucleu central, cuprin- 
zind protoni şi neutroni, în jurul căruia “gravitează ” electronii. 

a b 


Fig.2. Atomul hidrogenoid al lui Rutherford este perfect din punctul 
de vedere al mecanicii clasice (a), Datorită energiei electromagnetice 
iradiate (ca urmare a deplasării sarcinii lui electrice), el n-ar putea 
“supravieţui” mai mult de 10” secunde (b), în contradicţie cu toate 
datele experimentale. 


|. mărimile măsurate (observabilele) nu pot lua orice 

valori; 

2. comportarea sistemelor într-o experienţă dată nu 

poate fi prevăzută decit statistic. 

Din prima afirmaţie rezultă câ atomul, ca sistem fizic 
de microobiecte, este supus regulilor de cuantificare; din 
cea de a doua, că, în domeniul său de observaţie, descrierea 
corectă a rezultatelor experimentale se realizează prin for- 
mularea de legi statistice. 


1.1.1.1. Cuantificarea atomului. Noţiunea de cuanti- 
ficare se referă la faptul că mărimile fizice care definesc 
starea atomului nu pot lua decit valori care variază în 
salturi. adică sînt discrete (discontinue). Parametri 
principali ai acestei stâri capătă expresii care conţin de 
regulă constanta lui Planck, A, şi sînt multipli întregi sau 
fracţionari ai lui 4. Una dintre constantele fundamentale 
ale fizicii universale, constanta lui Planck are valoarea: 


(1.1) h=6,626x10"* Js (joule x sec) 


Din această expresie rezultă că dimensiunea ei fizică 
decurge dintr-un produs [energie] x [timp], deci este cea a 
unei acțiuni (de unde denumirea de cuantă de acțiune). 
In modul de manifestare al fenomenelor la scara atomică, 
o cantitate de acţiune este în mod obligator un multiplu 
de h. 

Mărimea constantei lui Planck constituie un criteriu de 
aplicabilitate a mecanicii cuantice, respectiv mecanicii 
clasice, în abordarea unui domeniu fenomenologice: dacă 
pentru un sistem fizic orice variabilă dinamică “naturală” 
avînd dimensiunea acţiunii (coordonatele spaţiale, im- 
pulsul, momentul cinetic, viteza, energia etc.) are valori 
numerice comparabile cu / (aşa cum este cazul atomului), 


comportarea sistemului trebuie descrisă în termenii 
mecanicii cuantice. Pe de altă parte, dacă fiecare aseme- 
nea variabilă este foarte mare în raport cu h, legile fizicii 
clasice sînt valabile cu o precizie suficientă. 

După cum se ştie, un criteriu similar, viteza luminii 
c(3x 10* ms!) este utilizat în alegerea tratării “relativiste” 
sau “nerelativiste” a unui fenomen fizic: o tratare ne- 
relativistă (clasică) este adecvată, adică suficient de 
precisă, dacă toate vitezele implicate sînt mici în 
comparaţie cu c. 

A. Energia. Ideea cuantificării energiei atomului, 
principalul parametru care îi descrie starea, a fost 
materializată de N.Bohr, prin enunţarea primului dintre 
postulatele care stau la baza cunoscutului său model atomic 
semiclasic. Potrivit acestui postulat, energia unui atom 
(considerat în repaus) nu poate lua decit valori dintr-o 
mulţime discretă de energii £1, E? ` corespunzător acestor 
valori, mişcarea constituenţilor săi interni (electronii) se 
poate efectua numai pe anumite orbite “permise” sau orbite 
staționare, în care atomul nu emite şi nu absoarbe energie. 
Aceasta îi conferă starea staționară, adică stabilitatea. 

In cazul atomului de hidrogen, condiţia de cuantificare 
pentru starea stabilă, staționară, este (potrivit unui postulat 
complementar al lui Bohr) ca momentul cinetic orbital* L 
al electronului (creat de mişcarea lui în jurul nucleului) să 
fie un multiplu întreg al mărimii 4/27, unde beste constanta 
lui Planck: 


(1.2) Lens dien Ee 
2m 


(Pentru simplificare, valoarea ip este scrisă de 
obicei sub forma +, expresia (1.2.) devenind L = n x Zei. 

Trebuie amintit că în cazul concret al mișcării orbitale 
a electronului, momentul cinetic L este rezultatul produsu- 
lui dintre masa de repaus a electronului (m ), viteza lui pe 
orbită (v) și raza orbitei (r): 


(1.3) L=m,xvxr 


Din expresia (1.2.) rezultă că electronul recunoaște un 
număr teoretic infinit de orbite staționare, fiecăreia cores- 
punzindu-i o rază (deci o distanţă faţă de nucleu) de 
mărime diferită. 

Numărul cuantic n, provenind din succesiunea numere- 
lor naturale 1,2,3...; care caracterizează valoarea energiei 


Aire 
* Momentul cinetic L (în raport cu o axă) este produsul dintre impulsul 
unui punct material (masa inertă x viteza) şi distanță lui pină la axă. 


totale a atomului, este denumit număr cuantic principal. 
Starea staţionară corespunzătoare numărului cuantic az) 
este starea fundamentală, în care electronul se roteşte pe 
orbita cea mai apropiată de nucleu (orbita sau pătura K) 
iar energia lui, E. are valoarea minimă (energia funda- 
mentală). 

In această situaţie, distanța dintre electron şi nucleu 
(“prima rază a lui Bohr”, marcată prin a,) este de 
5,29 x 10" m; celelalte raze, corespunzind lui n = 2, 
n = 3,n = 4, au mărimile de 4a,, 9a, respectiv 16a; 

Celelalte stări staţionare, corespunzătoare numerelor 
cuantice 2,3,4,..., respectiv orbitelor (păturilor) L.M,N..., 
sînt stări excitate. 

Trebuie remarcat că dacă primul postulat al lui Bohr 
este interpretat “ad litteram”, el apare fals. Starea “mai 
înaltă” decit cea fundamentală nu poate fi staționară sau 
stabilă, deoarece atomul se dezexcită spontan din astfel 
de stări, într-un interval de timp evaluat la 10* secunde. 
(Este adevărat că acest interval poate fi considerat lung la 
scara atomică a timpului !). 

Postulatul menţionat trebuie privit doar ca o primă 
aproximare în descrierea unor fenomene complexe, 
accepţiune în care se vâdeşte util. 

Stările în care E < 0 sînt stări legate, în care electronul 
aparţine atomului; dacă E > 0, electronul devine liber. E, 
este energia limită între starea legată şi cea liberă a elec- 
tronului. 

Pentru a scoate din atom un electron aflat în starea 
caracterizată printr-un număr cuantic n, este necesară o 
energie de extracţie sau de ionizare E, = E — E ; aceasta 
poate fi produsă prin încălzire, coliziune sau iradiere. 
In cazul atomului de hidrogen, pentru electronul în sta- 
rea n = |, această energie (“potenţial de ionizare”) este de 
13,6 eV*. 

In virtutea celui de al doilea postulat al lui Bohr, atomul 
poate absorbi sau emite energie, prin trecerea dintr-o stare 
staționară în alta, adică printr-o tranziţie. In cursul unei 
tranziţii se emite sau se absoarbe întotdeauna o cuantă de 
radiaţie electromagnetică, sub forma unui foton** de 
energie hv, egală cu diferenţa dintre energiile stării iniţiale 
şi stării finale a atomului: 


(1.4) hv=E,-E, 


SE e oa a ate sii 
* ek teleciron volt) este cantitatea de energie abyorbită de un elec- 
tron care se deplasează intre. două puncte aflate la o diferență de 
potenţial de un volt; valoarea mărimii lui este 1.60 x 10 * Janule. 


** Fotonul este particula elememară a cimpului electromagnetic, 
posedind o energie E = hy şiun impuls A2. el pusedă, de asemenea, şi 
proprietăți de undă. 

unde E și E, sint energia atomului în starea iniţială, res- 
pectiv finală, } constanta lui Planck iar v frecvența radiaţiei 
electromagnetice. Este evident că dacă E,> E, fotonul va 
fi absorbit; el va fi emis dacă E „SE; 

După cum se poate deduce, acest postulat presupune 
nu numai cuantificarea emisiei şi absorbției de radiaţii 
electromagnetice de către atom, ci și faptul că radiaţia 
electromagnetică însăşi are un caracter discret; undele 
electromagnetice își pot modifica energia numai printr-o 
cantitate care este un multiplu întreg al cuantei energiei 
fotonului w, = hv. 


B. Celelalte variabile fizice. Odată cu tratarea stării 
atomului după conceptele mecanicii cuantice, s-a impus şi 
cuantificarea altor parametri ce caracterizează această stare. 

Momentul cinetic orbital (al electronului este cuan- 
tificat prin numărul cuantic l, denumit număr cuantic 
orbital. Marimea numerică (modulul) momentului cinetic 
orbital este dată de relaţia: 


(1.5) UshNid3D, 1202n 


din care rezultă că L nu poate lua decit valorile 


Oh, hNlx2,hN2x 3... 


Pentru un n (număr cuantic principal) dat, / poate lua 
un număr de valori egal cu n, fiecare dintre acestea fiind 
cu cel puţin o unitate mai mică decit cea a lui n. De exem- 
plu, pentru n = 1, / are o singură valoare, 0; pentru n = 2, 
Į poate lua valorile 0 şi | etc. 

(O tratare detaliată a semnificației numărului cuantic / 
depășește intenţiile autorului; numărul a fost doar 
menţionat, întrucît, în continuare, va apărea ca element 
de referință în definirea altor parametri ai stării atomului. 
Ar fi de reținut, totuşi, că fiind expresia cuantificată a 
momentului cinetic, el este un factor de definire a poziţiei 
posibile a electronului într-un plan). 

Momentul magnetic. In mişcarea sa pe orbită, electronul 
încărcat electric creează un curent circular închis, care dă 
naştere unui cimp magnetic orientat perpendicular pe 
conturul acestuia. Momentul magnetic i al mişcării 
electronului este definit printr-un număr cuantic propriu 
m, care pentru un / dat, poate lua toate valorile de la —1 la 
+1, diferite între ele prin cîte o unitate. Astfel, pentru } = 
1, m = —1,0, +1. In general, mârimea numerică a lui m se 
înscrie în şirul de valori 0, +1, +2,..., +. 

(intrucit cimpul magnetic nu poate fi descris decit utili- 
Zind toate cele trei coordonate spaţiale, m, care în con- 
strucţia grafică este proiecția lui / pe una din coordonate, 
exprimă orientarea în spaţiu a planului unei orbite). 

Electronului i se mai atribuie şi un moment cinetic 
propriu 5 datorat rotației în jurul axei sale și denumit spin. 
Acesta ia, de asemenea, numai valori cuantificate, multipli 
semiintregi de &; pentru un / dat, numărul cuantic cores- 
punzător, s, poate fi rs sau Je, potrivit sensului mişcării. 
Este evident câ spinul creează şi un moment magnetic 
propriu, câruia i se atribuie numărul cuantic m. 

Desâvirșind modelul atomului hidrogenoid al lui Bohr, 
fizica cuantică dă o explicaţie satisfăcătoare unor aspecte 
de esenţă, cum ar fi stabilitatea atomului, condiţionată de 
energia stării lui fundamentale, cea mai joasă energie a 
sistemului pe care îl constituie. In final, modelul cuantic 
al atomului hidrogenoid oferă imaginea unui edificiu 
întins, fără o stabilitate deosebită, în interiorul căruia elec- 
tronul descrie o mişcare relativ lentă (c/137) în jurul nu- 
cleului, la o distanţă mare în raport cu unităţile naturale 
definitorii. 

Fizica cuantică permite în acelaşi timp şi explicarea 
structurii atomului cu mai mulţi electroni, care nu era 
posibilă înainte de elaborarea conceptelor sale. 

O reprezentare corectă a acestui tip de atom trebuie să 
țină seama, pe lingă forța centrală de atracţie a nucleului, 
şi de forțele de respingere reciprocă a electronilor. În ana- 
liza condiţiilor respective, două concluzii importante s-au 
impus: 

|. Electronii din atomii multi-electronici se grupeazā 
energetic şi spaţial în așa-numite pături electronice 
(orbitali). 

2. Există o vădită tendinţă de grupare a cite doi electroni, 
astfel ca energia sistemului să fie minimă. Această 
proprietate de ordin general a fost enunțată de Pauli (1924) 
în termenii principiului excluziunii, potrivit căruia într-un 
atom nu pot exista doi electroni cu numere cuantice 
identice; un orbital poate cuprinde maximum doi electroni, 
diferiţi între ei prin semnul numărului cuantic de spin 
(adică “antiparaleli”). In general, aşa cum am mai arătat, 
pentru un n dat, / va putea lua valori distincte; pentru 
fiecare / vor exista 2] + | posibilităţi de orientare spaţială 
(descrise prin m) şi pentru fiecare m vor fi posibile două 
orientări de spin. Rezultă câ numărul maxim de electroni 
pentru un n dat (luind toate valorile posibile pentru /, m şi 
s) va fi dat de suma: 


mal 
(1.6) Y2Q21+1)=2m 


Jett 


Toţi electronii cu un n dat vor face parte dintr-o pâtură; 
toţi electronii cu aceeași valoare a lui / formează o 
subpâtura (orbital). Dezvoltarea acestor premize permite 


reprezentarea așa-numitei “configurații electronice”, 
definitorii pentru starea atomului în cazul concret al unui 
anumit număr de electroni pe care îi posedă. Ținind seama 
de numerele cuantice n şi /, se obişnuieşte notarea 
diferitelor stări ale electronilor prin simboluri. Fiecare 
simbol conţine un coeficient numeric egal cu numărul 
cuantic principal n şi notația literală a numărului cuantic 
orbital / după schema: 

1=0,1,24344, 5... 

s, pid. f, g, h- 

(De exemplu, starea pentru care n = | şi [= 0 se notează 

prin simbolul is; pentru a > 3. există stările 2s şi 2p; pentru 
n = 3 sînt posibile stările 3s, 3p, 3d etc.) 


1.1.1,2. Dualitatea particulă-undă. Una dintre cele mai 
importante caracteristici ale obiectelor cuantice (obiecte 
a căror evoluţie nu poate fi explicată decit pe baza fizicii 
cuantice) este legătura dintre proprietăţile lor corpuscu- 
lare şi ondulatorii. Această legătură, enunțată de L. de 
Broglie (1924), constă din faptul că fiecărei particule în 
mișcare îi este atașată o undă, unda de Broglie, care se 
propagă în direcţia și cu viteza particulei. In mod reciproc, 
orice undă (cum ar fi, de exemplu, o radiaţie electro- 
magnetică) presupune deplasarea unei particule asociate 
(în exemplul dat, un foton). 

Intr-o altă accepţiune — care nu este unanim agreată — 
particula liberă în mişcare şi unda de Broglie se identifică; 
în cazul electronului atomic, ele reprezintă trăsâturi 
intrinseci ale acestuia. 

Proprietăţile de particulă, exprimate prin energia E a 
impulsul p (egal cu produsul mx v) sînt legate de 
proprietăţile de undă (frecvenţa și lungimea de undă ) 
prin relaţiile: 


(1.7) E=hv yad zh Ze 
A p mv 


unde h este constanta lui Planck. 


Dacă particula în mişcare se comportă ca o undă, este 
posibil ca ea să fie descrisă printr-o funcţie de undă dc, 
unde 7'se referă la direcţia mișcării, iar 7 la timp. 


1.1.1.3. Relaţiile de incertitudine. Aşa cum am men- 
Donat mai înainte, în cazul obiectelor cuantice, legile 
dinamicii clasice nu sînt valabile; descrierea corectă şi 
generalizarea rezultatelor experimentale se poate face 
numai prin legi statistice. In opoziţie cu fizica clasică, care 
consideră variabilele dinamice (observabilele) pentru un 
sistem sau particulă (coordonatele de poziţie, impulsul, 
momentul cinetic, vectorii de cîmp electric şi magnetic) 

ca funcții bine definite, ce pot fi în principiu măsurate și 
specificate oricît de precis, mecanica cuantică (Heisenberg, 
Schrödinger, 1926) postulează existenţa unei limite 
fundamentale a preciziei cu care aceste variabile pot fi 
cunoscute. Această limită se datorează în esenţă inter- 
acţiunii dintre aparatul de măsură şi microobiectul supus 
măsurării, adică interacțiunii dintre un obiect “clasic” şi 
unul cuantic. Pentru oricare dintre observabilele men- 
ționate, rezultatul unei măsurători nu poate fi interpretat 
decît statistic, pe baza unui mare număr de operaţii. De 
exemplu, localizarea unei particule în mişcare se poate 
exprima printr-o lege statistică ce determină probabilitatea 
de a găsi particula într-un anumit interval al unei 
coordonate spaţiale ; în virtutea acestei legi se poate calcula 
poziția medie a particulei şi densitatea de probabilitate în 
localizarea ei. 

Recunoașterea limitei menţionate a condus la enunţarea 
așa-numitului “principiu de incertitudine” (nedeterminare) 
și a unor “relaţii de incertitudine”. Una dintre aceste relaţii 
se referă, de exemplu, la perechea de variabile poziție- 
impuls și conduce la concluzia că valorile acestor varia- 
bile nu pot fi niciodată determinate cu precizie în acelaşi 
timp. Formulată de Heisenberg, relația respectivă are 
expresia: 


(1.8) Ach 
unde x este coordonata de poziţie a particulei. p impul- 
sul ei, iar b constanta lui Planck. 


De o manieră mai curînd intuitivă, mărimile x şi p pot 
fi considerate ca inexactităţile cu care pot fi calculate 
poziţia şi impulsul particulei în spaţiu. Dacă se cunoaşte 
impulsul cu o eroare de Ap, atunci poziţia se poate cunoaşte 
cu o eroare mai mare sau egală cu A/p. (Tratarea riguroasă 
a relaţiei, destul de complicată, se poate găsi în orice 
manual de fizică de nivel superior) 

Una dintre concluziile la care conduce inevitabil această 
relaţie este că noţiunea de “traiectorie” își pierde sensul 
dacă se încearcă; reprezentarea mișcării electronului în 
interiorul atomului. In acest caz, vorbim de probabilitatea 
de a găsi electronul într-o anumită regiune a spaţiului. 
Aceasta conduce la expresia de nor orbital electronic 
(regiune cu densitate maximă de probabilitate), care înlo- 
cuiește conceptul de traiectorie, respectiv de orbită a elec- 
tronului. 

In lumina principiului de nedeterminare, reprezentarea 
structurii atomului capătă expresii total diferite de 
modelele clasice şi semicuantice. In cazul atomului 
hidrogenoid, dacă se consideră electronul în mişcare. 
acesta se poate afla în toate acele puncte ale spaţiului în 
care densitatea de probabilitate este diferită de zero: 


| (20) 


(1s) 


Fig.3. Reprezentarea atomului hidrogenoid în stările ts (n=1,1=0), 
2s (122. 1=0) şi 2p (n>2. fin viziunea mecanicii cuantice. 


este evident că electronul va trece cel mai des prin punctele 
unde densitatea de probabilitate este maximă. Presupunind 
că s-a reuşit fotografierea atomului printr-o expunere de 
durată lungă, atunci imaginea electronului va fi neclară şi 
va avea una din formele din fig.3, în funcţie de starea în 
care se află; se poate spune că fig.3 reprezintă prezenţa 
electronului “extinsă” în tot spaţiul sub formă de “nor”. 
In încheierea acestui subcapitol, autorul îşi permite să 
atragă atenţia asupra faptului că orice încercare de a 
reprezenta grafic un atom este sortită eșecului. Un desen 
sugerează doar ceva ce poate fi observat de proprii noştri 
ochi. Comportarea unui atom este însă atit de diferită de 
comportarea oricărui obiect macroscopic, încît o 
vizualizare directă este lipsită de sens. Aceasta nu ne 
împiedică să reprezentăm printr-un desen unele aspecte 
ale atomului. In măsura în care convențiile pe care se 
bazează desenul sînt înțelese, imaginea poate transmite 
un mesaj. "Modelul" atomului de heliu din Ge A aparţine 
cunoscutului fizician american E.H.Wichmann (Univer- 
sitatea Berkeley, California), care nu îl consideră cituşi de 
puţin neserios. El este destinat să reliefeze faptul că în 
atomii ușori electronii se mişcă foarte lent, dar mai ales 
să-i sugereze cititorului că, ori de cîte ori va vedea 


See 
Peal Q 


Fig.4. “Modelul atomic Wichman” 

un desen al unui atom, nucleu sau moleculă, să-şi 
amintească de “modelul Wichmann” şi de observaţiile 
legate de astfel de reprezentări. 


1.1.2. Structura nucleului atomic. 


Sistem fizic complex. nucleul atomic este format din 
particule subnucleare (nucleoni), care pot exista în două 
stări diferite din punct de vedere cuantic: protoni şi 

neutroni. 

O specie nucleară individuală (nuclid) este caracte- 
rizată printr-un număr Z de protoni și unul N de neutroni. 
Numărul Z, care corespunde celui al electronilor, este 
denumit număr atomic; suma Z + N a nucleonilor, 
exprimată prin A (A = Z + N) este numărul de masă al 
atomului. 

Nuclizii sînt defini grafic prin simbolul elementului 
chimic respectiv (X), la care se adaugă indicii cores- 
punzători numărului de masă (al nucleonilor) și celui al 
protonilor: 


P 
CN (deexemplu „C) 


Numărul neutronilor (N) poate fi dedus cu uşurinţă din 
operaţia A — Z = N, Doi nuclizi cu acelaşi Z, dar cu A 
diferit, sint denumiți izotopi. 

In diferite situații, mai sînt utilizați termenii: izobari 
(pentru nuclizi cu acelaşi 4, dar cu Z diferit), izotoni 
(nuclizi cu acelaşi N, dar cu A şi Z diferit) şi izomeri (nuclizi 
cu masă și număr atomic identice, dar care diferă prin 
proprietaţile lor radioactive). 

Protonul are o masă de repaus m, egală cu | „007276 u* 
(de 1836 ori mai mare decît masa de repaus a electronului) 
şi o sarcină electrică egală cu a acestuia, dar de semn opus 
(pozitivă). Neutronul este lipsit de sarcină electrică iar masa 
lui de repaus este de 1,008665 u. AO protonul cit şi neu- 
tronul posedă o mișcare de rotaţie în jurul propriei axe (spin), 
marcat prin numere cuantice +1 sau -1, care le conferă un 
moment magnetic propriu. 

Stabilitatea relativă a nucleului se explică prin existenţa 
unor forțe nucleare, care leagă nucleonii şi care nu sint 
nici de natură electrică, nici gravitaţională (la scara 
nucleului, ele sînt mult mai intense decît acestea). Acţiunea 
acestor forţe se exercită prin schimbul continuu între 
nucleonii de cele două tipuri (proton şi neutron) de 
particule de legatură, mezoni, din care rezultā o atracție 
de tip special, cu o “tărie” considerabilă, fără analog în 
fizica clasică. Forţele nucleare sînt centrale şi au o rază de 
acţiune foarte mică (r = 10"* m). 


il RR e a i E 
* u este unitatea atomică de masă, egală cu 1/12 din masa atomului de 
carbon, adică 1,66 x10 ” kg 


Suma maselor experimentale m, şi m, ale tuturor 
protonilor și neutronilor unui nucleu este diferită de masa 
experimentală a nucleului, M. Diferenţa: 


(L9) [Zm,+(4-Z)m ]-M=Am 


se numeşte defect de masă. Acesteia îi corespunde ener- 
gia E = Ame **, sau energia de legătură, care reprezintă 
energia desfacerii nucleului în nucleonii componenți sau 
energia care se eliberează în procesul formării nucleului 
din nucleoni. 


Modele nucleare. In încercările de a explica structura 
intimă a nucleului, au fost elaborate, ca și în cazul atomu- 
lui însuşi, o serie de “modele”, care oferă o reprezentare 
mai curind intuitivă a acestei structuri: 

— modelul “picăturii” reliefează omogenitatea 
densităţii nucleului şi analogia mişcării nucleonilor cu cea 
a agitaţiei termice a unei molecule; 

- modelul “păturilor” sugerează ideea existenţei 
unor pâturi energetice cuantificate, în care nucleonii se 
grupează în perechi de spin opus şi se mişcă pe orbite 
independente (similar electronilor în atom); 

— modelul “unificat” consideră că nucleonul se 
mişcă individual în cîmpul determinat de ceilalţi nucleoni 
şi, concomitent, se deplasează cu întreaga pătură din care 
face parte. 

Particulele elementare ale nucleului. In cursul studii- 
lor experimentale efectuate în ultimele decenii pentru 
determinarea naturii interacţiilor nucleare, a fost pus în 
evidenţă un număr considerabil de particule componente 
ale nucleului. Acestea au o masă şi un timp mediu de viaţă 
extrem de variabile şi au fost grupate de Feynman în cîteva 
categorii principale (“octete”): 

- leptoni (particule ușoare): electroni, pozitroni, 

miuoni, neutrini etc. 

— mezoni (particule cu masa medie) 

— barioni (particule grele): protoni. neutroni, 

hiperoni 

Unele din aceste particule (așa cum sînt mezonii p) 
participă nemijilocit la realizarea forțelor nucleare, care 
asigură coeziunea și stabilitatea nucleului. Mai trebuie 
menţionat faptul că fiecărei particule îi corespunde o 
antiparticulă (cu aceeași masă, spin şi timp de viaţă, dar 
cu sarcină și număr barionic diferit) şi că principalele lor 
caracteristici fizice sînt cuantificate. 

In ultimii ani. anomaliile de manifestare a unor parti- 
cule în cursul experienţelor au făcut să se presupună 
existenţa unor structuri subelementare, guarkurile. 


** conform relației relativiste dintre masă şi energie 


1.2. Radiațiile Röntgen; natură, 
proprietăți fundamentale 


Fasciculul de radiaţii X sau Rântgen este un fascicul 
de fotoni, adică o radiaţie* electromagnetică a cărei 
energie este definită, conform mecanicii cuantice, prin 
relația: 


(1.10) E= hv 


unde E este energia cuantei fotonului, A constanta lui 
Planck iar v frecvența undei electromagnetice; în 
consecinţă, el va manifesta toate proprietăţile fotonilor. 

Descrierea acestor proprietăţi în cele ce urmează nu 
este nici exhaustivă, nici absolut riguroasă, ea nu îşi pro- 
pune decit reliefarea unor aspecte nemijlocit legate de 
practica radiologiei medicale. 

Este totuşi necesar de reamintit că fotonul, particula 
elementară a cîmpului electromagnetic, nu posedă nici 
sarcină electrică nici masă de repaus și, în consecinţă, nu 
poate fi imaginat decit în mişcare. 


1.2.1. Divergenţa 


In general, fasciculul de fotoni poate fi descris geo- 
metric ca un con, în interiorul căruia fotonii porniţi de la 
o sursă — considerată în mod ideal ca punctiformă — diverg 
pe măsură ce se îndepărtează de aceasta, acoperind o arie 
de proiecţie din ce în ce mai mare (fig.5). Rezultatul diver- 


genei este scăderea intensitaţii fasciculului, proporţională 


cu pătratul distanţei față de sursă, descrisă de relaţia: 


p 
L11) së 
(1.11) eng, 


Acest fenomen caracteristic are numeroase implicaţii 
de ordin practic, impunînd, printre altele, unele particu- 
laritâţi tehnicilor de examinare și tratament. 

El explică, de asemenea, una din trăsăturile fundamen- 
tale ale formării imaginii radiologice, proiecția conică. 
În sfirşit, același fenomen devine un factor important în 
protecția faţă de radiaţii. 


* Termenul de "radiaţie " semnifică un transport direcționat spaţial de 
"merzie sou de particule materiale; energia, respectiv particulele trins- 
Portate, sint şi ele insele denumite radiaţie. 

Fig.S. Divergenţa fasciculului de radiţii produce scăderea 
intensității lui cu pătratul distanţei faţă de sursă. 


1.2.2. Atenuarea 


Este principalul proces fizic la care este supus fasci- 
culul de fotoni la trecerea lui prin materie. Prin atenuare 
trebuie înțeleasă reducerea intensității fasciculului datorată 
scăderii numărului de fotoni incidenţi. Fenomenul este 
descris de relaţia: 


(112) Eben 


unde /, este intensitatea iniţială, / intensitatea după 
parcurgerea unui strat de materie de grosime d, iar A 
coeficientul de atenuare al mediului strabătut. Mărimea 
acestui coeficient este condiţionată în principiu de 
densitatea p şi numârul atomic Z al mediului. ca şi de 
lungimea de undă À a radiaţiei, la rindul ei invers 
proporțională cu frecvenţa v. 

La baza atenuării fasciculului de radiaţii Röntgen se 
situează absorbția lui de câtre mediu prin efectul fotoelectric 
(fig.6) şi difuziunea (împrăștierea) lui prin efectul Compton 
(fig.7). Datorită acestuia din urmă, atenuarea are nu numai 
efecte și consecințe cantitative, ci şi calitative, soldindu-se 
cu apariţia de fotoni de energie redusă și cu direcție diferită 
de cei cuprinși în fasciculul iniţial (incident). 

A treia modificare elementară pe care o poate recu- 
noaște fotonul, materializarea lui prin transformarea în 
două particule cu masă și sarcină electrică de sens opus 
(electron și pozitron) nu se produce în condiţiile concrete 
ale practicării Rântgendiagnosticului. 

Fig.6. Absorbţia prin efect fotoelectric. Fotonul cedează întreaga 
lui energie unui electron care părăseşte atomul; acesta devine un ion 
pozitiv. 


Fenomenul atenuării radiaţiei poate fi considerat ca 
inversul capacităţii acesteia de a penetra mediul. In adevăr, 
spre deosebire de fotonii de energie joasă, așa cum sînt 
cei ai luminii vizibile, fotonii X nu sînt reflectaţi sau 
absorbiți la suprafața corpurilor, ci le străbat în măsura în 
care nu dispar în urma interacţiilor cu atomii mediului. In 
practică, se obișnuiește ca această trăsătură fizică să fie 
denumită penetrabilitate. In fig.8 este reprezentată “soar- 
ta” fotonilor individuali ai fasciculului la trecerea lor prin 
materie (de la stînga la dreapta: foton absorbit, penetrant, 
respectiv împrăștiat). 


1.2.3. Luminescenţa 


Cu variantele ei, fluorescența şi fosforescenţa, este 
fenomenul fizic prin care fotonii radiaţiei X, excitînd 


Fig.7. Efectul Compton. Fotonul cedează o parte din energia sa 
unui electron care părăseşte atomul, Apare un foton cu energie redusă 
şi cu direcţie modificată, 


Fig 8. 


atomii anumitor materiale, produc indirect, în cursul 
dezexcitării acestora, o emisie de fotoni cu lungimi de 
undă situate în spectrul luminii vizibile. O parte din 
energia lor este deci convertită pe această cale într-o 
radiaţie luminoasă, perceptibilă de către retină. In practica 
radiodiagnosticului, prin utilizarea ecranelor fluorescente, 
fasciculul de radiații Rântgen produce imaginea 
radioscopică. 

Fluorescența este forma de luminescenţă care se 
manifestă numai atîta timp cît radiaţia X interacționează 
cu materialul, spre deosebire de fosforescenţă, persistentă 
un anumit timp după încetarea interacţiei directe. Este 
evident că în radioscopie nu poate fi utilizată decit 
fluorescența; manifestarea fosforescenţei, chiar pentru un 
timp scurt, produce o remanenţă a imaginii care este 
stînjenitoare pentru examinator. 

Substanțele fluorescente folosite în practică vor fi pre- 
zentate într-o altă secţiune. 


1.2.4: Efectele chimice 


Dintre numeroasele efecte de ordin chimic produse de 
radiaţiile X, efecte care își au originea în ionizarea şi 
excitarea moleculelor mediului, capacitatea de a 
impresiona o emulsie fotografică este larg exploatată în 
practica radiodiagnosticului. Ea permite obţinerea 
radiografiei, adică a imaginii radiologice fixate pe film. 
Radiografia, produsă în virtutea aceleiași procesări prin 
care se obține un clișeu fotografic, este o imagine negativă 
a celei observate în radioscopie. 


1.2.5. Efecte biologice 


Capacitatea radiaţiilor X de a ioniza mediul parcurs, 
comună unei categorii largi de radiaţii — electromagne- 
tice şi corpusculare — se situează la baza efectelor lor 
biologice. Aceste efecte, deosebit de complexe şi variate, 
studiate experimental de radiobiologie, sînt utilizate în 
practica radioterapiei (în prezentul material le este consa- 
crat un capitol aparte). In fig.9 este prezentat, ca exem- 
plu, efectul iradierii asupra acidului dezoxiribonucleic 
(ADN), purtătorul informaţiei genetice. In urma 
ionizărilor, s-a produs o ruptură unică (A), respectiv dublă 
(B), a legăturilor dintre spiralele moleculare, cu posibi- 
litatea apariţiei unei mutații. 


Atenuarea 
fasciculului 


Fascicul de 
radiaţii X 


Tub generator 
de radiaţii X 


4. Suport 5. Recepţia 6. Percepția 
modelat mesajului (decodificarea) 


Imagine Detecţie pe film Interpretarea 
radiologică sau ecran imaginii 
invizibilă 

(fascicul 


emergent) 


1.3. Imaginea radiologică: mod de formare, 
semnificație, particularități 


1.3.1. Formarea și semnificația imaginii 
radiologice. 


Utilizarea radiaţiei X în scop diagnostic se bazează pe 
posibilitatea obţinerii cu ajutorul ei a unei imagini 
caracteristice, aparentă pe ecranul radioscopic sau pe 
filmul radiografic, imaginea radiologică. Aceasta este o 
reprezentare indirectă (în termenii uni limbaj modern, o 
reprezentare “codificată”) a organelor sau regiunilor 
anatomice străbătute de radiații. 

Imaginea vizuală comună a elementelor lumii care ne 
înconjoară, bazată pe reflectarea luminii de către suprafața 
corpurilor, este în realitate tot o imagine codificată pe care 
o creează analizatorul optic și căreia creierul îi atribuie o 
anumită semnificaţie. Imaginea radiologică nu are însă 
un corespondent material explicabil în virtutea legilor 
fiziologiei vederii; pentru a-i desluşi sensul real, ea nu 
poate fi pur şi simplu “citită”, ci trebuie să fie întotdeauna 
interpretată, adică decodificată printr-un proces mental 
particular, care implică un grad important de convenţie. 

Conform teoriei informaţiei, imaginea radiologică este 
de fapt un mesaj cu privire la structura mediului examinat, 
transmis pe calea radiaţiei X, a cărui geneză trebuie 
explicată considerînd diferitele momente proprii unui 
așa-numit “lanţ informaţional” (fig.10). 


Fig.10. Lanţul informaţional reprezentat de imaginea radiologică. 

1.3.1.1. Sursa de emitere a mesajului, mai exact sursa 
suportului prin care se transmite informaţia, este 
reprezentată de tubul generator de radiaţii X. In tubul 
radiogen, electronii puternic acceleraţi de diferența de 
potenţial dintre catod şi anticatod (anoda) suferă la nivelul 
acestuia din urmă fenomenul de frinare (fig.11), prin care 
o parte din energia lor cinetică se transformă în fotoni X, 
cu cuanta hv: 


3 


(1.13) = ele ho 


Frinarea este interacția fizică dintre un electron ce se 
deplasează în vecinătatea unui nucleu atomic (cu sarcină 
pozitivă) şi nucleul respectiv, soldată cu devierea traiec- 
toriei electronului şi încetinirea acestuia. Conform teoriei 
cuantice, în asemenea condiţii se emite un foton, a cârui 
energie este prelevată din energia cinetică a electronului. 
Rezultatul fenomenului de frinare este deci apariţia unei 
radiaţii electromagnetice (radiaţia X de frînare) şi scăderea 
energiei cinetice a electronului (fig.11), 

Trebuie înțeles că, în cursul interacţiei lor cu atomii 
anodei, electronii cedează energia treptat şi la intimplare, 
fiecare act de emisie electromagnetică fiind responsabil 
de o anumită frecvenţă. In ansamblul ei, radiaţia Röntgen 
produsă pe această cale (“Brehmsstrahlung ”) are un spec- 
tru continuu de lungimi de undă. Limita inferioară a acestui 
spectru corespunde situaţiei extreme în care energia cineti- 
că a electronului se transformă dintr-o dată într-o cuantă 
de energie hv maximă, corespunzătoare energiei de 
accelerare aplicată la bornele tubului radiogen (exprimată 
in volți). 


Fig.11. Producerea radiaţiei X de frinare. Pomp din filamentul 
catodului adus la incandescenţă, electronii puternic aeceleraţi ce trec 
prin vecinătatea nucleilor atomilor anodei sint incetimji şi deviaţi. O 
parte din energia lor apare sub forma unei cuante de radiație X; 


1:3.1.2. Fasciculul de radiații Röntgen generat în 
acest mod constituie suportul propriu-zis al informației 
sau mesajului. 


1.3.1.3. In continuare, fasciculul obținut este proiectat 
asupra organului sau regiunii anatomice examinate şi este 
modelat de acestea, în esenţă prin procesul de atenuare. 

Am văzut câ atenuarea depinde fundamental de 
grosimea, densitatea şi mai ales de numărul atomic al 
mediului parcurs. Fiecare fracțiune a fasciculului de radiații 
devine un veritabil aparat de măsură, care analizează plan 
cu plan, în direcţia lui de propagare, mediul pe care îl 
străbate şi capătă, prin gradul în care este treptat atenuat, 
o încărcătură informaţională. El se transformă într-un 
semnal care reflectă mărimea parametrilor menţionaţi. 
Cum regiunea anatomică parcursă de întregul fascicul 
cuprinde structuri ce diferă ca grosime, densitate şi număr 
atomic, atenuarea va fi la rindul ei diferită de la o regiune 
la alta a fasciculului. 


1.3.1.4. Totalitatea semnalelor pe care le cuprinde 
fasciculul modelat, adică imaginea în ansamblul ei, reflectă 


diferența sau contrastul pe care le creează structurile 
rcurse în ceea ce priveşte capacitatea lor de a atenua 


E CTE Sarea fi peneteate de acesti 
Wi gea i ATD [i ani D D as 
Aşa cüm am văzul, iului parcurs de radiația X îi 
este propriu un anumit coeficient de atenuare u; acesta 
rezultă din suma probabilităților de producere, în mediul 
respectiv, a celor trei tipuri de interacţii elementare ale 
fotonilor, efi ic, efectul Compton şi formarea 
de perechi de particule: z 


(. l 4) H = F fotoeleciric + H Common + H perech 


In limitele energiilor utilizate în practica Röntgen- 
diagnosticului şi Gnod seama de natura atomilor care intră 
în compoziția structurilor biologice, atenuarea se produce 
într-o proporţie covirşitoare prin efectul Compton. 
Probabilitatea de producere a acestuia depinde, pentru o 
energie dată a fotonilor, practic numai de densitatea 
electronilor mediului, intrucit nucleii atomici nu participă 
la efect. 

Intr-o expresie sintetică riguroasă, informaţia cuprinsă 
în imaginea obținută prin radiaţia X se referă la densi- 
tatea electronilar din mediul parcurs, adică la numărul 
acestora pe unitatea de volum. 


1.3.1.5. Imaginea realizată prin modelare rămîne însă 
nedetectabilă pentru noi, întrucît organismul uman nu 
posedă nici un organ senzorial capabil să perceapă direct 
radiaţia X. 


Ca simplă curiozitate, trebuie menţionat faptul pe care 
l-am sesizat în practică, fără a-l putea verifica pe o scară 
mai largă, că retina unor persoane percepe totuşi radiația 
Röntgen sub forma de “pete de lumină”. 

In practică, pentru a putea detecta mesajul, acesta 
trebuie să fie tradus în semnale optice, folosind fie un ecran 
fluorescent, fie un film radiografic. Datorită luminescenţei 
sau impresionării emulsiei fotografice, imaginea primară 
sau latentă devine o imagine vizuală, mesajul capătă 
posibilitatea de a fi recepționat. Proprietatea mediului 
străbătut de a atenua sau de a fi penetrat într-o anumită 
măsură de către fascicul devine proprietatea de a fi mai 
mult sau mai puţin radioopac, respectiv radiotransparent. 
In acest mod, el poate fi înregistrat de organul vizual al 
examinatorului. 

1.3.1.6. Urmează, în sfirşit, ca informaţia ce rezultă din 
totalitatea semnalelor purtate de fascicul să fie decodi- 
ficată, adică interpretată. 

Decodificarea este în realitate un proces mental deosebit 
de complex. Așa cum am văzut, semnalele se formează 
prin parcurgerea strat cu strat de către fascicul a regiunii 
anatomice examinate şi prin sumarea treptată a informa- 
țiilor cu privire la capacitatea de atenuare a structurilor 
din componența straturilor succesive. Numărul acestor 
semnale, prezente în imaginea radiologică, este imens; nu 
toate însă sînt utile. 

Procesul decodificării trebuie, înainte de toate, să 
realizeze un discernămint și o selecție a lor, reliefindu-le 
pe cele care pot avea o semnificaţie anatomo-clinică şi 
care constituie de fapt o proporţie foarte redusă. Pe baza 
acestora, urmează să fie identificate structurile care 
le-au generat, astfel încît imaginea să capete sensul unei 
reprezentări anatomice reale. 

O radiografie obişnuită nu ar putea fi descifrată sau 
decodificată, deci nu ar putea deveni un instrument de 
diagnostic clinic, dacă nu am poseda anumite premize, 
care constau în esenţă din: 

— cunoaşterea exactă a anatomiei regiunii exa- 
minate, a formei și topografiei organelor şi structurilor 
cuprinse în aceasta; 

— cunoaşterea capacităţii de atenuare a forma- 
țiunilor anatomice şi structurilor parcurse de fascicul, care 
contribuie la formarea imaginii; 

— cunoaşterea imaginii radiologice normale, care 
odată fixată în memorie, devine un veritabil etalon în pro- 
cesul de decodificare a oricărei imagini patologice; 

— utilizarea unor manevre tehnice complemen- 
tare, care permit disocierea planurilor şi formarea unei 
reprezentări mentale tridimensionale a organelor şi 
formațiunilor anatomice examinate. 

1.3.2. Particularitățile imaginii radiologice. 


In procesul de formare a imaginii radiologice se 
manifestă inevitabil proprietăţile fasciculului de radiații; 
dintre acestea, unele influențează sensibil trăsăturile ei 
optice, astfel încît considerarea lor atentă este indispen- 
sabilă unei interpretări corecte. 

1.3.2.1. Proiecţia conică. Datorită divergenţei şi formei 
conice a fasciculului, imaginea radiologică a unui obiect 
(organ sau formaţiune anatomică) este întotdeauna o 
imagine mărită. Efectul de mărire poate fi evaluat prin 
prisma legilor optice aplicabile şi luminii vizibile; el este 
cu atit mai pronunţat, cu cît obiectul se găsește mai aproape 
de sursa radiaţiei (tubul radiogen) şi mai departe de planul 
de proiecţie, reprezentat de film sau ecran (fig.12). In 
practică, pentru a diminua cît mai mult efectul de mărire 
(teoretic, el nu poate fi niciodată eliminat), deci pentru a 
obţine o imagine cu dimensiuni cît mai apropiate de cele 
reale ale obiectului, adică imaginea izometrică, este 
necesar ca acesta să fie situat cît mai aproape de film sau 
ecran şi cît mai departe de tubul radiogen, adică de sursa 
fasciculului. 

Creşterea distanţei dintre tub şi ecran este limitată de 
considerente tehnice; o radiografie efectuată cu o distanță 
sursă-film de 1,5 — 2 m, adică oteleradiografie, oferă însă 
o imagine a cărei mărire poate fi apreciată ca neglijabilă. 

Mărirea imaginii obiectului nu este singura consecință 
a formei conice a fasciculului; pentru înțelegerea celorlalte, 
este necesar să se aibă în vedere faptul că fasciculul este 
compus dintr-o regiune centrală (a cărei expresie ideală 
este “raza centrală”, adică înălțimea geometrică a conului 
de radiaţii), care are în mod obișnuit o direcţie 


F 


Fig.12. Dependenţa măririi imaginii de distanţa obiect-sursă şi 
obiect-film. 1, 2, 3 — obiecte de aceeaşi mărime; f — focarul tubului 
radiogen; F — film. 

Fig.13. Imaginea radiologică a unei sfere, obținută cu un fascicul 
perpendicular pe film (a) şi unul oblic (b). 


perpendiculară pe planul de proiecţie, în timp ce restul 
componentelor fasciculului urmează un traiect din ce în 
ce mai oblic, pe măsură ce se situează mai departe de 
această regiune. Oblicitatea fasciculului față de planul de 
proiecție produce însă deformarea imaginii rezultate, 
conform principiilor geometriei optice după care se 
formează umbra corpurilor în lumina vizibilă. 

Acest fapt poate fi uşor demonstrat dacă încercăm să 
obţinem imaginea unei sfere folosind un fascicul perpen- 
dicular pe film şi unul oblic în raport cu filmul. In primul 
caz imaginea sferei va fi reprezentată printr-un cerc, în 
cel de al doilea printr-o elipsă (fig.13). 


Rezultă deci că, datorită proprietăţilor optice ale 
fasciculului, imaginea radiologică este nu numai o imagine 
mărită, ci şi una deformată a obiectului: regiunea lui 
străbătută de porțiunea centrală a fasciculului va fi 
reprezentată în imagine în proiecţie perpendiculară, avînd 
dimensiuni apropiate de cele reale, în timp ce regiunile 
corespunzătoare periferiei fasciculului vor apărea în 
proiecție oblică, deci vor fi mărite; în ansamblul ei, 
imaginea va fi astfel inevitabil deformată. Efectul de 
deformare poate fi foarte pronunțat în cazul formațiunilor 
anatomice voluminoase, aşa cum este de exemplu inima, 
ale cărei margini se situează la distanță mare faţă de partea 
centrală a organului. 

Pentru a diminua efectul de deformare, fasciculul de 
radiaţii va trebui să fie astfel orientat încît raza lui centrală 
să cadă perpendicular pe film, trecînd prin centrul 
formaţiunii sau structurii anatomice care prezintă cel mai 
mare interes. 

In afara direcției fasciculului față de planul de proiecţie, 
un element important în formarea imaginii radiologice a 
unui obiect este orientarea acestuia în raport cu fascicu- 
lul. 

Atunci cînd fasciculul este perpendicular pe axul lung al 
obiectului se obține proiecția longitudinală a acestuia. Dacă 
el este astfel orientat încît raza centrală corespunde axului 
organului, se obține proiecția axială sau ortogradă (fig.14 
a,b). Incidenţa oblică a fasciculului față de obiect poate pro- 
duce o imagine în care obiectul apare mai scurt sau, 
dimpotrivă, mai lung decit în realitate (fig. 14 c,d). 

In practică, obținerea unei imagini corect interpretabile 
obligă la o riguroasă “poziţionare” a regiunii anatomice 
examinate în raport cu fasciculul. 

1.3.2.2. Sumaţia planurilor. Aşa cum am văzut, ima- 
ginea radiologică se formează prin atenuarea treptată a 
fasciculului de radiaţii care străbate plan cu plan regiu- 


Fig.14. Imaginea radiologică a unui dinte obținută cu fasciculul perpendicular pe axul lung (proiecţie longitudinală) (a) şi cu fasciculul orientat 
în direcţia acestui ax (proiecţie ortogradă sau axială) (b), In c şi d fasciculul orientat oblic faţă de axul lung produce o imagine scurtată, respectiv 


alungită a dintelui examinat. 

Fig.15. Efectul de sumaţie a planurilor, La marginile paralelipipedu-" 
lui, cubul, reprezentind un corp dens, produce un surplus de opacitate, 
în timp ce sfera cu conținut aeric realizează prin substracţie o zonă mai 


transparentă. p 


nea anatomică examinată. Se poate spune că ea sumează 
atenuarea pe care o produc elementele structurale situate 
în diferitele planuri ale regiunii respective. 

Această așa-zisă “lege a sumaţiei planurilor” este 
trăsătura cea mai caracteristică a imaginii radiologice 
“clasice”. Datorită ei două sau mai multe obiecte 
radioopace, situate unul înapoia celuilalt, vor forma o 
imagine unică şi nu vor putea fi direct individualizate. 
Contribuţia fiecăruia la formarea imaginii va fi tradusă 
doar printr-un surplus de intensitate a opacităţii (fig.15). 

Un exemplu ilustrativ în acest sens îl reprezintă 


formațiunea opacă situată în centrul imaginii radiologice - 


a toracelui, etichetată în mod curent ca “opacitate cardio- 
vasculară”. In realitate, aceasta este formată prin sumația 
coloanei vertebrale, organelor mediastinului posterior, 
cordului, vaselor mari şi sternului. 

Un corolar al efectului de sumaţie îl reprezintă substrac- 
jia, care trebuie înțeleasă ca reducerea intensității unei 
opacităţi, în cazul în care înaintea sau înapoia obiectului ce 
o creează este situată o structură radiotransparentă (fig. 15). 

Asttel se formează, de exemplu, pe radiografia torace- 
lui, banda transparentă verticală, dispusă pe linia mediană, 
în dreptul primelor vertebre toracale, care se datorează 
traheei, organ ce conţine aer şi este deci radiotransparent. 
La fel, conţinutul gazos al stomacului şi colonului apare 
sub forma de imagini transparente, proiectate peste opa- 
citatea abdominală. 

Efectul de sumaţie este uneori un factor favorabil în 
formarea imaginii radiologice; datorită lui este posibil, de 
exemplu, ca formaţiuni opace de dimensiuni foarte mici, 
care nu pot avea o reprezentare individuală, să formeze 
prin sumare imagini decelabile (micronodulii din tuber- 
culoza miliară). De regulă, el este însă stînjenitor, pentru 
că tace imposibil de precizat dacă o imagine prezentă în 
radiografie se datorează unei singure structuri sau mai 
multora situate în planuri succesive. 


Fig.16. Efectul de paralaxă. In poziţia (a) a tubului, corpurile A şi B 
se suprapun, formind o singură imagine. Prin deplasarea tubului în 
poziţia (b), imaginea corpului A, mai apropiat de tub, se va deplasa 
mai mult, disociindu-se de cea a corpului B, situat mai departe de tub 
şi mai aproape de planul de proiecţie. 


Datorită lui, imaginea radiologică devine comparabilă 
cu o pagină de carte pe care cuvintele au fost imprimate 
nu unul după celălalt, ci unul peste altul. In ansamblul lui, 
textul conţine o mare cantitate de informaţie, care însă 
poate deveni utilă numai cu condiţia reconstituiri fiecărui 
cuvînt şi a ordinii în care cuvintele au fost imprimate. 

Inlăturarea inconvenientelor create de sumația planu- 
rilor se vădeşte dificilă în practică. Ea impune, printre 
altele, regula ca examenul radiologic să fie efectuat 
întotdeauna în cel puţin două planuri de proiecţie 
perpendiculare între ele, în general o radiografie în plan 
frontal (de faţă) şi una în plan sagital (de profil), 

Unele tehnici speciale, aşa cum este tomografia. 
“clasică” şi mai ales tomografia computerizată, permit 
eliminarea efectului de sumaţie, oferind imaginea unui 
singur plan al regiunii examinate, respectiv a structurilor 
situate în acest plan. 

1.3.2.3. Efectul de paralaxă. In cazul în care fasciculul 
de radiații se deplasează în raport cu obiectul examinat, 
paralel cu planul de proiecţie va putea fi observată o depla- 
sare în sens invers a obiectului. Această deplasare este cu 
atit mai importantă, cu cît obiectul este situat mai aproape 
de sursă şi mai departe de planul de proiecţie (fig.16). 

Datorită acestui așa-numit “efect de paralaxă”, se poate 
evalua, în unele situaţii, adincimea unei structuri, adică 
distanţa ei relativă la planul de proiecţie, în funcţie de 
gradul de deplasare a imaginii acesteia, odată cu deplasarea 
sursei. De asemenea, va putea fi disociată, prin deplasarea 
sursei, o imagine formată prin proiecția suprapusă a mai 
multor structuri, dispuse în planuri diferite: formațiunile 
situate mai aproape de sursă se vor deplasa mai mult în 
raport cu celelalte şi se vor proiecta independent în imagine 
(fig.16). 

1.3.2.4. “Legea incidenţelor tangenţiale”. Aşa cum am 
văzut, ansamblul imaginii radiologice este format prin 

Fig.17. “Legea incidențelor tangențiale”. Fasciculul tangent la 
suprafețele curbe ale diafizei (punctele 1,2,5) va produce contururi 
nete, în timp ce crestele (punctele 3,4), pe care cade perpendicular, vor 
apărea şterse, 


materializarea diferenţelor de atenuare a fasciculului, 
proprii diferitelor structuri ale regiunii examinate. Cu cît 
aceste diferenţe sau contraste sînt mai pregnante, limitele 
dintre structurile respective vor fi mai evidente iar pe 
imagine vor apărea contururi nete, care marchează aceste 
limite. Asemenea contururi se produc atunci cînd fasciculul 
este tangențial la o suprafaţă plană sau curbă, care separă 
două regiuni sau structuri cu capacitate de atenuare diferită 
(de exemplu, suprafaţa unei diafize osoase). Dimpotrivă, 
dacă el cade perpendicular pe o structură care se îngustează 
treptat (o creastă osoasă), limita acesteia va fi reprezentată 
printr-un contur imprecis, adesea şters, nedecelabil 
(fig.17). 

In virtutea acestei “legi”, specifică opticii radiaţiei X, 
pe imaginea radiologică pot apărea detalii (opacităţi 
liniare) care nu au un corespondent anatomic explicit (ele 
traduc denivelări de formă convexă sau concavă ale unei 
formaţiuni anatomice, la care fasciculul de radiaţii este 
tangenţial). De asemenea, la mici variaţii ale incidenţei 
fasciculului, pot dispărea din imagine detalii semnificative 
pentru regiunea examinată. 


1.3.3. Factori de perturbare a imaginii. 


In conformitate cu teoria informaţiei, la care am recurs 
în încercarea de a explica formarea imaginii radio- 


Fig.18. Sursa fasciculului este focarul optic al tubului. C — catod; 
A — anticatod; F.o.: — focar optic. 


logice, pe parcursul lanţului de procese ce se succed în 
transmiterea unui mesaj pot interveni factori de perturbare, 
care alterează într-o măsură variabilă conţinutul acestuia. 
In practica radiologică, asemenea factori sînt numeroşi şi 
de natură variată; în majoritate, ei sînt consecinţe ale 
abaterilor de la acurateţea tehnicii de examinare şi pot fi 
evitaţi. Alţii însă rezultă chiar din trăsăturile fizice ale 
fasciculului. 

1.3.3.1. Sursa fasciculului. Atunci cînd am descris 
geometria fasciculului de radiaţii, am presupus o sursă 
ideală, punctiformă, de la nivelul căreia fotonii diverg, 
înscriindu-se într-un con. In realitate, sursa nu poate fi 
niciodată punctiformă; ea este de fapt o zonă din suprafața 
anticatodei, bombardată de electronii acceleraţi, a cărei 
proiecţie ortogradă este denumită focarul optic al tubului 
radiogen (fig.18). 

O primă consecinţă a acestei particularităţi de ordin fizic 
şi tehnic este faptul că în oricare din punctele mediului 
examinat sosesc fotoni din diferite puncte ale sursei, avînd 
înclinări diferite faţă de planul de proiecţie. La nivelul 
contururilor unui obiect (structură sau formaţiune ana- 
tomică) se va produce o zonă de penumbră, care şterge 


Í 


A B 


Fig.19. Apariția penumbrei în vecinătatea contururilor imaginii 
obiectului (B) se datorează formei liniare a focarului optic (f). O sursă 
punctiformă nu produce penumbră (A). 

Fig.20. Influenţa poziţiei obiectului în raport cu focarul şi planul de proiecţie în determinarea mărimii penumbrei. 


netitatea acestor contururi (fig.19). Zona de penumbră este 
cu atit mai largă, cu cît obiectul este situat mai aproape de 
sursă şi mai departe de planul de proiecţie (fig.20). 

O a doua consecință este aceea că un obiect cu dimen- 
siuni mai mici decît focarul optic nu va putea fi reprezen- 
tat net în imagine; imaginea lui va fi vagă, ştearsă, întrucît 
ea se formează numai în condiţii optice de penumbră 
(fig.20.a). 

In practică, pentru obținerea de detalii structurale de 
mare finețe, este necesar ca penumbra să fie redusă în cît 
mai mare măsură, deci ca focarul optic să fie foarte mic. 
Aceasta se obţine prin înclinarea suprafeţei anticatodei, 
care reduce considerabil aria ei de proiecţie ortogradă 
(fig.18). 


1.3.3.2. Radiația difuzată. Aşa cum am văzut, procesul 
de atenuare a fasciculului se produce în cea mai mare 
măsură prin efectul Compton. Datorită acestuia, în mediul 
străbătut de radiaţii iau naştere fotoni de energie redusă 
şi cu direcție diferită în raport cu fotonii incidenți; ei 
participă la formarea imaginii radioscopice sau radio- 
grafice într-o măsură proporţională cu volumul cuprins 


în fascicul. Apariţia radiaţiei difuzate produce ştergerea 
netităţii contururilor şi scăderea contrastului imaginii. 

Pentru diminuarea sau eliminarea acestor efecte, se 
folosesc aşa-numitele “grile antidifuzante”, care se 
interpun între corpul pacientului şi ecran sau film. 
Asemenea grile sînt formate din plăci metalice subțiri, pe 
care sînt montate benzi absorbante foarte înguste, dispuse 
perpendicular pe planul de proiecţie sau orientate 
convergent spre focar. Fotonii radiaţiei difuzate care au o 
direcţie diferită de cea a fotonilor incidenţi vor fi absorbiți, 
astfel încît pe ecran sau pe film vor ajunge numai fotonii 
cu aceeași direcție cu a fasciculului incident (fig.21). 


1.3.3.3. Mișcarea obiectului sau a sursei în timpul 
expunerii produce ștergerea contururilor obiectelor 
reprezentate în imagine (așa-numitul “flou cinetic”). 
Imobilitatea absolută a pacientului reprezintă, de aceea, o 
condiţie esenţială a obţinerii unei radiografii de calitate 
corespunzătoare. 


Fig.20.a. Influența mărimii obiectului în raport cu cea a focarului în 
Semnarea imaginii. In C, obiectul, mai mic decit focarul, va D lipsit de con- 
mean, intrucit proiecția acestora pe film corespunde zonei de penumbră. 


Fig.21. Principiul de construcţie şi efectul unei grile antidifuzante, 

In practică, obţinerea de imagini nete ale organelor cu 
cinetică proprie (în special ale cordului şi vaselor mari) 
obligă la utilizarea unui timp de expunere foarte scurt (de 
ordinul unei zecimi de secundă). 

Efectuarea examenelor radiografice ale copiilor foarte 
mici, la care imobilitatea nu poate fi realizată, solicită, de 
asemenea, expuneri cu durata maximă de același ordin. 


1.4. Tehnica generală a Röntgen- 
diagnosticului 


1.4.1. Instalaţia de Rântgendiagnostic conven- 
tional (“clasic”), 


O instalaţie elementară utilizată în Rântgendiagnostic 
constă în principiu din trei componente fundamentale: 
tubul radiogen, transformatorul de înaltă tensiune și dis- 
pozitivele de comandă și control. 


1.4.1.1. Tubul radiogen utilizat în prezent (fig.22) 
reprezintă o formă perfecționată tehnic, în grade diferite, 
a tubului Coolidge, adică un tub cu un vid foarte înaintat 
(104-107 mm Hg, respectiv 10* Torr), la extremităţile 
căruia sînt montați cei doi electrozi. 

Catodul este constituit dintr-o spirală metalică 
(filament) din tungsten, care în timpul funcționării tubului 
este adus la incanescenţă. In acest mod, el eliberează 
electroni, într-un număr proporțional cu gradul de încălzire 
a filamentului, respectiv cu intensitatea curentului aplicat 
acestuia (“emisiune termoionică”). Filamentul este 
înconjurat de o piesă metalică cilindrică, avînd rolul de a 
concentra şi focaliza electronii emişi grupîndu-i într-un 
fascicul conic cu virful situat pe anod. 

Anodul (anticatodul) este construit în principiu dintr-un 
bloc metalic, în care este încorporat un disc de tungsten, 
metal cu punct de topire foarte ridicat (3200*C). El este 
destinat frinării electronilor proveniţi din catod și puternic 
acceleraţi în timpul funcţionării efective a tubului. In cursul 
procesului de frînare, aproximativ 98% din energia 
electronilor se transformă în caldură și doar 1% în energie 
cuantică transferată fotonilor X. Aceasta obligă la 
particularităţi constructive deosebit de elaborate, pentru a 
se evita deteriorarea anodului, prin topirea regiunii supuse 
impactului electronilor. In afara dispozitivelor de răcire 
(în două sau mai multe trepte), tuburile moderne dispun 
de un anod în formă de disc, care se roteşte cu mare 
frecvenţă (peste 3000 turaţii pe minut) în timpul 
funcționării (anod rotativ). In acest mod zona de impact 
(“focarul termic”) se dispersează pe o suprafaţă foarte 


Fig.22. Tub radiogen cu anod rotativ, utilizat în Rântgendiagnostic: 
| — discul anodului; 2 — axul de rotaţie; 3 — rotorul anodului; 4 — filamen- 
tul catodului; $ — peretele de sticlă al tubului; 6 — statorul anodului. 


mare, în timp ce focarul optic, în care ia naștere radiația 
X, rămîne de dimensiuni mici, permiţind o bună calitate a 
imaginii. Cum am văzut mai înainte, la reducerea dimen- 
siunilor focarului optic contribuie şi înclinația suprafeţei 
anticatodului. 


1.4.1.2. Transformatorul de înaltă tensiune. Bazată pe 
principiul inducției electromagnetice, această componentă 
a instalaţiei are ca scop transformarea curentului electric 
din rețeaua de alimentare într-un curent de tensiune 
ridicată, apropriată producerii radiaţiei X. 

Transformatorul cuprinde o bobină primară, alimentată 
cu curent de tensiune joasă (220-380 V) şi intensitate mare 
(5-10 A) şi una secundară, care produce un curent de 
tensiune înaltă (de ordinul kilovolţilor) şi intensitate mică 
(de ordinul miliamperilor), care va fi aplicat bornelor 
tubului, în scopul accelerării electronilor prin diferența 
de potenţial creată. 

In afara transformatorului principal descris, alți trans- 
formatori furnizează curenți cu parametri diferiţi, necesari, 
de exemplu, încălzirii filamentului catodului şi alimentării 
altor dispozitive. 

Concomitent cu ridicarea tensiunii, se realizează şi 
redresarea curenului aplicat tubului, adică transformarea 
lui într-un curent practic continuu, care circulă dinspre 
catod spre anod. 


1.4.1.3. Incluse în aşa-numita “masă de comandă”, 
dispozitivele de comandă şi control permit alegerea 
parametrilor fizici adecvaţi examinării, respectiv 
intensitatea şi energia radiaţiei X, ca şi timpul de expunere 
(în radiografie). Parametrii respectivi pot fi controlaţi prin 
aparate de măsură corespunzătoare, montate în aceeaşi 
masă. 

Intensitatea fasciculului de radiaţii depinde în princi- 
pal de cea a fluxului de electroni și poate fi variată prin 

modificarea gradului de încălzire a filamentului; se 
exprimă în miliamperi (mA). 

Energia (“duritatea”) fasciculului depinde de energia 
electronilor care lovesc anodul; aceasta este determinată 
de diferența de potențial (tensiunea) aplicată la bornele 
tubului şi se exprimă în kilovolți (kV). 

In funcţie de cerințele examenului, pot fi folosite radiații 
de energie slabă, numite şi “raze moi” (30-50 kV), medie 
(50-70 KV) sau mare, numite și “raze dure” (86-130 kV). 

Atunci cînd se face referire la aceste valori numerice, 
nu trebuie să se piardă din vedere faptul că fasciculul de 
radiaţii X este o radiaţie de frinare; de aici decurg două 
consecinţe de ordin practic: 

|. Cifrele respective exprimă numai energia 
maximă a fotonilor în fascicul; marea majoritate a lor 
posedă o energie mult mai joasă. 

2. Fasciculul de radiaţii recunoaște un spectru 
continuu de energii , cuprins între 0 şi energia maximă. 
Fotonii cu energia cea mai joasă nu contribuie la formarea 
imaginii, fiind total absorbţi aproape de suprafaţa corpului; 
în schimb, ei iradiază inutil pacientul, producînd efecte 
biologice nedorite. De aceea, la ieşirea lui din tub, 
fasciculul este “filtrat” prin interpunerea unei plăci din 
metal ușor (aluminiu), care absoarbe porțiunea din spectru 
cu cea mai mare energie. 

Timpul de expunere se exprimă în secunde sau fracțiuni 
zecimale de secundă (zecimi sau sutimi). 

In practică este folosit ca parametru de lucru şi produsul 
[intensitate] x [timp], de care depinde (într-o manieră 
oarecum comparabilă cu cea din fotografie) gradul de 
înnegrire a filmului. Acest produs, care exprimă de fapt 
doza de radiații absorbită de film este redat în miliam- 
peri.secundă (mAs). 


1.4.1.4. Un număr important de accesorii sînt necesare 
în asigurarea condiţiilor de adaptabilitate la cerințe şi de 
fiabilitate a instalaţiei, ca şi de protecție a personalului. 
Cele mai importante sînt reprezentate de: 
— dispozitivele de diafragmare a fasciculului; 
— stativele de diverse tipuri, inclusiv cel purtător al 
ecranului radioscopic; 
— dispozitive de susţinere şi fixare a casetelor; 
— grilele antidifuzante; 
— dispozitivele de centrare (mecanice sau 
luminoase); 
-dispozitivele de compresie; 
— materiale de protecție (mănuși, şorțuri 
plumbate etc.) 


1.4.2. Radioscopia cu ecran convenţional 
(fluoroscopia). 


Imaginea radioscopică se formează, cum am văzut, în 
virtutea fenomenului de fluorescență produs de anumite 
substanțe în momentul în care sînt străbătute de fasciculul 
de radiaţii X. Ea traduce în zone mai luminoase şi mai 
întunecate regiunile mai puţin, respectiv mai intens 
atenuate ale volumului anatomic examinat; este deci o 
imagine pozitivă, de tip analogic. 

Este denumită analogică o imagine obținută direct sau 
indirect printr-un factor fizic care interacționează cu me- 
diul anatomic, fără a se recurge la mijloace de procesare 
informatică. 

Ecranul radioscopic “clasic” este constituit dintr-o foaie 
de material celulozic sau plastic, pe care este dispersat 
într-un strat subțire (cca | mm) şi uniform compusul chimic 
fluorescent. 

Iniţial, acesta a fost reprezentat de platinocianura de 
bariu, apoi de tungstatul de cadmiu sau sulfura de zinc şi 
cadmiu. In prezent sìnt utilizați din ce în ce mai frecvent 
compuşi ai cesiumului, titanului, ytriumului sau 
pămînturilor rare (lantanide). 

Aceeaşi evoluție în ceea ce privește structura au urmat 
ecranele întăritoare (foliile) utilizate în radiografie. 

Principalele trăsături care definesc calitatea ecranului 
radiologic sint reprezentate de intensitatea luminozității 
şi capacitatea de rezoluţie, adică fineţea structurilor pe 
care le poate reda. De regulă, între aceste trăsături se cre- 
ează inevitabil un grad de antagonism, întrucît ambele 


Fig.23. Imagine radioscopică a toracelui, Formațiunile anatomice 
intens atenuante (mediastinul, abdomenul, arcurile costale) apar ca zone 
închise, în timp ce plăminii, conținînd aer puțin atenuant, sînt 
reprezentaţi prin zonele deschise, “luminoase”. In radioscopie, primele 
sînt etichetate ca zone opace (opacităţi), ultimele ca zone transparente 
(transparenţe) ale imaginii. 


22 BAZELE RADIOLOGIEI ȘI IMAGISTICII MEDICALE 


2a _ BAZEDE RADIO O ŘŘŮ———ŘMIMo 


sînt influențate, dar în sens contrar, de mărimea granulaţiei 
compusului chimic fluorescent. 

Intrucît radiaţia luminoasă produsă prin fluorescenţă 
este foarte slabă, radioscopia clasică nu se poate practica 
decît în condiţii de obscuritate perfectă, după o bună 
adaptare la întuneric a examinatorului. Acest dezavantaj, 
la care se adaugă cele ale unui nivel ridicat de iradiere a 
pacientului şi personalului de radiologie, precum și lipsei 
posibilității de conservare a imaginii, au condamnat prac- 
tic această tehnică la dispariţie, chiar dacă principiul în 
sine al radioscopiei îşi vădeşte utilitatea, mai ales în stu- 
diul unor procese dinamice. 


1.4.3. Radioscopia televizată. 


Transpunerea imaginii radioscopice într-o imagine 
aparentă pe un monitor de televiziune este posibilă prin 
utilizarea unui dispozitiv intermediar, întăritorul electronic 
de imagine. 

Preluind imaginea de pe un ecran cu structură “clasică”, 
un tub electronic bazat pe efectul fotoelectric îi amplifică 
de 3000-5000 ori luminozitatea, ceea ce permite prelua- 
rea ei consecutivă de către o cameră de televiziune și re- 
darea pe un monitor TV obișnuit. 

Păstrând trăsăturile fundamentale ale fluoroscopiei, 
radioscopia televizată creează incontestabile avantaje: 
posibilitatea reducerii considerabile (de 3-5 ori) a intensității 
fasciculului de radiaţii (deci a iradierii pacientului), 
posibilitatea conducerii de la distanță a examenului prin 
telecomandă (deci protecţia totală a personalului), 
posibilitatea examinării la lumina zilei. Cel mai important 
avantaj este reprezentat însă de crearea condiţiilor de înre- 
gistrare a imaginii, fie sub forma ei analogică (pe bandă 
magnetică sau disc video), fie după prelucrare digitală. 


1.4.4. Radiografia. 


Tehnica radiografiei, în foarte numeroasele ei variante, 
rămîne principalul procedeu de obținere a unei imagini 
radiologice fixate pe un suport conservabil (filmul radio- 
logic). Aşa cum am văzut, principiul radiografiei se 
bazează pe acţiunea fotochimică a radiaţiei Röntgen asu- 
pra emulsiei fotosensibile ce intră în structura filmului. 

Această acțiune constă de fapt din eliberarea — în măsură 
proporţională cu intensitatea iradierii — de argint metalic, 
din bromura de argint cuprinsă în emulsie; argintul este 
apoi oxidat în cursul procesului de developare. Aceasta 
conduce la “înnegrirea” într-un grad variabil a porţiunilor 
de film expuse. 

Fig.24. Obţinerea imaginii radiografice prin utilizarea de folii 
(ecrane întăritoare). Fasciculul de radiaţii impresionează direct filmul 
purtînd o dublă emulsie ( şi 2). In același timp, el produce fluorescenta 
celor două ecrane, care va impresiona simultan filmul, întărind în acest 
mod efectul chimic pe baza căruia se obține radiografia (3 şi 4), 

123,4 — fotoni aparținind fasciculului incident de radiaţii; 
c — caseta: Ca, — folie anterioară; f.p. — folie posterioară; F — filmul 
radiografic cu dublă emulsie. 


In mod obişnuit, în practica radiografiei sînt utilizate 
“ecrane întăritoare” (folii), care în timpul expunerii emit 
o radiaţie din spectrul luminii vizibile, la fel ca ecranul 
radioscopic, cu care de altfel sînt similare din punct de 
vedere al compoziţiei chimice. Impresionarea filmului 
radiografic se realizează astfel în cea mai mare masură 
prin luminescenţa acestor folii, plasate într-o casetă pe 
ambele suprafeţe ale filmului (fig.24). 


1.4.4.1. Filmul radiografic este constituit dintr-un 
suport de celuloid sau poliester perfect omogen şi 
transparent; pe ambele suprafeţe ale acestuia este dispersat 
materialul radiosensibil (emulsia de bromură de argint în 
gelatină), fixat de suport printr-un strat adeziv şi acoperit 
la suprafaţă de o substanţă protectoare (fig.25). In vederea 
manipulării, filmul este “încărcat” în casete metalice de 
construcţie specială (fig.26), apropiate dimensional, pentru 
a fi protejat de lumină. 

Fig.25. Structura filmului radiografic. | — strat protector, 
2 — emulsie; 3 — strat adeziv; 4 — suport. 


Fig.26. Construcţia casetei ai modul de aşezare a filmului în aceasta. 
| — peretele anterior al casetei (din aluminiu); 2 — folie anterioară, 3 — 
film; 4 — folie posterioară; 5 — pislă, 6 — peretele posterior (din metal 
foarte absorbant). 


In practică sînt folosite dimensiuni standarizate ale 
filmelor, respectiv casetelor, care permit adaptarea la regiu- 
nea anatomică examinată. Dimensiunile uzuale sint 13/ 
18, 18/24, 24/30, 30/40, 35/35 cm. 

Princpalele trăsături care determină calitatea filmului 
radiografic sînt reprezentate de proprietățile sensitome- 
(ice, adică sensibiliatea emulsiei sale la radiaţii şi gradaţia 
(capacitatea de a-și modifica gradul de înnegrire la variaţia 
parametrilor expunerii), fineţea granulaţiei cristalelor de 
bromură de argint (care influenţează fineţea imaginii) şi 
unele proprietăţi de ordin fizic și mecanic, care asigură 
manevrarea şi conservarea în bune condiţii. 

In urma expunerii, în stratul de emulsie al filmului se 
crează, prin efectul fotochimic, o imagine “latentă”, care 
nu poate fi reliefată (ca şi în cazul clişeului fotografic) 
decit printr-o suită de manevre reprezentind developarea 
sau prelucrarea. 

Procesul developării cuprinde două momente esenţiale: 
revelarea, adică supunerea filmului la acţiunea chimică a 
substanțelor ce intră în compoziţia revelatorului și care 
accelerează și completează eliberarea argintului metalic, 
producind în același timp oxidarea acestuia, şi fixarea, 
prin care se realizează dizolvarea și eliminarea bromurii 
de argint neexpuse. 

Intre cele două manevre şi în final, filmul este spălat într-o 
baie de apă, apoi, după uscare, el poate fi examinat la lumină. 

Intregul proces se efectuează, evident, în camera 
obscură, la lumină roșie, care nu impresionează emulsia. 
Utilizarea instalaţiilor de developare automată asigură un 
grad sporit de fiabilitate, facilitate și rapiditatea întregii 
suite de manevre descrise. 

1.4.4.2. Trăsăturile imaginii radiografice. Deşi este 
prima tehnică din istoria radiologiei (şi imagisticii fizice 
în general), radiografia rămîne procedeul care oferă cea 
mai mare cantitate de informaţie ce poate fi înregistrată 
pe un plan de proiecţie și, în consecinţă, o tehnică 
fundamentală a radiodiagnosticului. 

Fig.27. Imagine radiografică a toracelui. Din comparaţia cu fig.23 
rezultă explicit caracterul de “negativ” în raport cu imaginea 
radioscopică. 


Aşa cum am văzut, informaţia se referă de fapt la 
diferenţele de densitate electronică ale structurilor ato- 
mice, traduse, pe calea atenuării corespunzătoare a 
fasciculului, în diferențe de impresionare a filmului. In 
virtutea terminologiei create de procesarea fotografică, 
filmul radiologic este un negativ (fig.27); în termenii 
imagisticii moderne, radiografia convenţională (“clasică”) 
este o imagine analogică, adică este produsă (ca si 
radioscopia) prin acţiunea directă a factorului fizic folosit. 

Dintre trăsăturile care pot deveni criterii de apreciere a 
calității radiografiei, cea mai importantă este contrastul*. 

Să presupunem că imaginea radiografică este formată 
dintr-un număr infinit de puncte alăturate, fiecare avind o 
anumită “ tonalitate” pe scara vastă de nuanţe de gri 
cuprinse între alb şi negru, pe care o creează impresio- 
narea diferită a emulsiei. In acest caz, contrastul cores- 
punde capacităţii filmului de a individualiza un număr mai 
mare de asemenea tonalități sau nuanţe, de a le distinge 
de cele apropiate. 

In strînsă legătură cu contrastul şi reprezentind de fapt 
aspecte derivate, mai sînt utilizate noțiunile de rezoluție (ca- 
pacitatea de a traduce în imagine detalii structurale foarte 
fine) şi de netitate a contururilor obiectelor radiografiate. 

Contrastul radiografiei rezultă din suma unor condiţii 
de factură variată, dintre care cele mai importante sînt 
următoarele: 


* Noţiunea de “contrast” este utilizată în aprecierea performanţelor 
(calității “achiziţiei” ) oricăreta dintre metodele imagistice actuale. 

a, Contrastul “natural” al organelor şi structurilor exa- 
minate, care derivă nemijlocit din diferenţele lor de atenu- 
are în raport cu vecinătatea imediată. Contrastul natural 
este conţinut în fasciculul emergent de radiaţii, modelat 
în cursul expunerii. 

Contrastul natural poate fi amplificat de examinator în 
anumite situaţii, prin uilizarea unor substanţe care creează 
un contrast artificial. Acestea posedă un coeficient de ate- 
nuare fie foarte ridicat (compuși ai bariumului sau iodu- 
lui), fie foarte scăzut (aer, gaze). 

“Substanțele de contrast” respective pot fi introduse în 
lumenul organelor cavitare şi tubulare, în cavităţi pato- 
logice sau în interstiţii. De asemenea, pot fi vehiculate pe 
cale circulatorie şi fixate temporar de unele țesuturi 
parenchimatoase, din care se elimină apoi pe calea secreției 
acestora (cazul substanțelor organo-iodate). 

In prezent există foarte numeroase proceduri de uti- 
lizare a substanţelor de contrast artificial; cele mai uzuale 
vor fi descrise în cadrul capitolelor de tehnică specială. 

Pe scara de gradaţie a nuanţelor de gri cuprinse între 
alb (atenuarea totală a fasciculului) şi negru (absenţa totală 
a atenuării), ochiul poate face cu dificultate distincţia în- 
tre mai mult de 15-20 asemenea nuanţe. In practică, se 
obișnueşte să se recurgă la cîteva “trepte-etalon”, care 
permit o evaluare aproximativă, prin comparaţie, a gradu- 
lui de atenuare corespunzător. 

Treapta cea mai redusă este realizată de imaginea 
conţinutului aeric sau gazos al cavităţilor naturale; ea este 
foarte apropiată de negru. 

A doua treaptă corespunde țesuturilor moi (grăsime, 
mușchi, organe perenchimatoase) și poate prezenta nuanţe 
uşor diferite, ce pot fi perceptibile (de exemplu, grăsimea 
faţă de muşchi sau de organele parenchimatoase). 

A treia treaptă este reprezentată de imaginea stucturilor 
osoase, care creează nuanţe de gri foarte deschis, apropi- 
ate de alb. 

A patra treaptă, “opacitatea metalică”, cea mai intensă, 
corespunde calcificărilor, obiectelor metalice și substan- 
telor de contrast radioopace prezente în cantitate mare în 
cavităţi şi canale naturale. 

b. Contrastul determinat de caracteristicile fasciculu- 
lui de radiaţii, care depinde de constantele electrice alese 
pentru expunere: energia fasciculului (kilovoltaj) și doza 
de radiaţii (produsul [timp] x [intensitate], adică mAs). 

Kilovoltajul foarte ridicat reduce proporţional atenuarea 
fasciculului în ansamblul structurilor parcurse; nuanțele 
de gri deschis vor lipsi din imagine, care va cuprinde numai 
tonuri închise, apropiate de negru (imagine supraexpusă). 
Dimpotrivă, kilovoltajul scăzut, accentuînd atenuarea, va 
produce o imagine dominată de tonuri deschise, în care 


structurile tind să-și piardă individualitatea (imagine 
subexpusă). 

Variaţiile dozei (mAs), “îmbogăţind” sau “sărăcind” 
cantitativ fasciculul, conduc la rezultate în linii mari simi- 
lare. 

c. Contrastul determinat de calităţile filmului radiogra- 
fic, adică de cantitatea de halogenat de argint cuprinsă în 
structura emulsiei, mărimea cristalelor acesteia, transpa- 
rența suportului, vechime şi modul de conservare etc. 

d. Contrasul determinat de procesul de developare. O 
developare corectă are ca scop reliefarea exactă a efectului 
fotochimic, în măsura în care el a fost, produs de expunere, 
deci a contrastului natural şi a celui creat de parametrii 
electrici aleşi. 

Prelungirea momentului relevării se soldează cu 
reducerea unei cantități de bromură de argint neexpusă și, 
în consecință, cu o “înnegrire” a filmului care nu mai 
reflectă aceste contraste (film supradevelopat). Dimpo- 
trivă, revelarea insuficientă oxidează numai parțial 
argintul, traducînd în măsură incompletă impresionarea 
emulsiei (film subdevelopat). 

Fixarea incompletă conservă într-nu anumit grad sen- 
sibilitatea filmului la lumină şi produce degradarea rapidă 
a imaginii după developare. 


Trebuie reținut faptul că în cazul radiografiei 
convenţionale noțiunea de “contrast” are o semnificaţie 
diferită de cea pe care o capătă în cadrul altor metode 
imagistice, bazate în esenţă pe explorarea de straturi 
înguste ale mediului anatomic. Pentru acestea din urmă, 
contrastul creat de diferența de tonalitate a elementelor 
imaginii poate fi privit ca o proprietate intrinsecă a unei 
anumite structuri. De unde şi posibilitatea de a identifica 
natura şi starea unui țesut prin “măsurarea” intensității 
acestei tonalități. 

Imaginea radiografică se formează însă prin sumaţia 
foarte numeroaselor planuri parcurse de fasciculul de 
radiaţii, astfel încît, de obicei, o anumită nuanţă de înne- 
grire a filmului nu poate fi atribuită explicit unui anume 
substrat şi cu atit mai puțin unei anumite calități intrinseci 
a acestuia. 

Pe de altă parte, am văzut că, în afara contrastului 
“natural”, creat de diferenţele de atenuare (în speţă de 
densitatea electronică) ale mediului anatomic, numeroși 
alţi factori de ordin tehnic, supuși la importante variații, 
participă la obținerea contrastului final, înregistrat de 
film. 

1.4.5. Tomografia convențională. 


Este o tehnică de investigare radiologică imaginată și 
realizată în intenţia de a elimina sumaţia planurilor şi de a 
obține imaginea unui singur plan, mai exact a unui singur 
strat al mediului anatomic examinat. 

In principiu, tomografia convenţională este de fapt o 
radiografie efectuată cu o expunere lungă (cîteva secunde), 
în cursul căreia tubul radiogen se deplasează uniform, 
sincron cu caseta ce poartă filmul, și în sens opus față de 
aceasta. Mișcările se produc în jurul unui punct de basculă 
situat în planul supus examinării. Structurile situate în acest 
plan se proiectează pe toată durata expunerii în același 
punct al filmului, producînd o imagine netă; structurile 
situate în celelalte planuri se vor şterge din imagine, dato- 
rită schimbării continue a poziției lor în raport cu filmul 
(fig.28 şi 29). O perfecţionare sensibilă a calității imaginii 
a fost realizată ulterior prin instalaţii ce permit reducerea 
grosimii stratului anatomic investigat, folosind diferite 
tipuri de mișcare a tubului (circulară, spirală, complexă). 

Trebuie reținut faptul că, așa cum rezultă din principiul 
ei, tomografia convenţională nu produce imaginea unui 
singur plan, ci o imagine în care un singur plan (planul 
de basculă) este net reprezentat. Capacitatea de reliefare a 
acestuia, prin “ştergerea” imaginii planurilor adiacente, 
depinde de amplitudinea și tipul de mişcare a tubului, 
fineţea focarului optic al acestuia etc. 

Fig.28. Principiul tomografiei “liniare”. In timpul mișcării tubului 
Sa poziția A în Al, filmul se deplasează din poziţia B în BI. Punctul 1, 
sai în planul de basculă (Pb), se va proiecta permanent în același loc, 
în mp ce punctele situate în alte planuri își schimbă locul de proiecţie, 
prodscind o imagine ştearsă. 


Fig.29. Imagine tomografică a toracelui. De remarcat (prin 
comparaţie cu fig.27) reprezentarea netă a hilurilor pulmonare (situate 
în planul de basculă) şi ştergerea arcurilor costale şi claviculei. 


1.4.6. Xeroradiografia. 


Reprezintă tehnica de înregistrare grafică a imaginii 
radiologice prin manevre desfășurate “la uscat” (fără 
utilizarea de substanţe de developare în soluţie). 

Principiul xeroradiografiei se bazează pe capacitatea 
radiației X (comună cu a luminii vizibile) de a modifica 
rezistenţa electrică a unor materiale semiconductoare, cum 
este seleniul (efect fotoelectric). 

In locul filmului radiografic, este utilizată o placă de 
aluminiu, care serveşte ca suport și ca “rezervor” de încărcare 
electrică, acoperită cu un strat subţire de seleniu. In timpul 
expunerii la radiaţii a regiunii anatomice explorate, pe placă 
se formează o imagine latentă, avînd ca substrat încărcarea 
electrostatică pozitivă a diferitelor ei porţiuni, proporţională 
cu intensitatea fasciculului emergent la nivelul acestora. Se 
aplică apoi o pudră de transfer conținînd un pigment colorat 
(“toner”), ale cărei particule, încărcate electric negativ, se 
depun pe placă cu o densitate corespunzătoare sarcinii 
electrostatice pozitive dobindite de aceasta. Imaginea 
obţinută astfel poate fi fotografiată sau transferată pe o foaie 
de hirtie de calitate apropriată. 

Xeroradiografia poate oferi imagini bogate în detalii 
(fig.30), mai ales în reprezentarea structurilor puţin 
absorbante (țesuturi moi, regiuni anatomice de dimensiuni 
mici) şi îşi are indicaţii mai ales în investigarea sînului, 
laringelui sau unor afecţiuni pediatrice. 

Fig. 30. Xeroradiografie a laringelui şi regiunii cervicale inferioare 


Imaginea xeroradiografică poate fi redată în pozitiv sau 
în negativ. 


1.4.7. Radiografia digitală (computerizată). 


In virtutea tehnicilor descrise pînă acum, informația 
radiologică constind din diferitele grade sau nuanţe de 
atenuare a fasciculului de radiaţii Röntgen este tradusă direct, 
prin fluorescența ecranului sau impresionarea filmului, într- 
o imagine radioscopică sau radiografică, pe care am numit- 
o “analogică”. In radiografie, de exemplu, informaţia rezultă 
din corelarea locală a nuanţelor de gri (cuprinse între alb şi 
negru) care constituie ansamblul imaginii şi care corespund 
gradelor respective de atenuare. 

Este însă posibil, în condiţiile practicii moderne a 
radiodiagnosticului, ca această informaţie să fie transmisă 
unui calculator dotat cu capacitatea de a o înmagazina, 
prelucra și reda într-o reprezentare imagistică proprie, 
imaginea digitală, adică o imagine constituită pe baza unor 
valori numerice”, 

Procesarea digitală sau computerizată porneşte de la o 
imagine analogică iniţială, furnizată de obicei de un 
amplificator de imagine (folosit, cum am văzut, în cazul 
radioscopiei televizate). Aceasta este mai întîi descom- 
pusă în porțiuni individuale, mai mult sau mai puţin 
numeroase, care devin elemente ale unei grile sau matrice, 
dispuse în rînduri şi coloane. 


KÉ d'Ween) fi Ft meniu pr e a ma 
* Modul digital de înregistrare și redare a informaţiei este utilizat 
practic de procedurile imagistice moderne; de aceea, unele noţiuni 
cuprinse in acest subcapitol sint utile înţelegerii formării şi semnificației 
imaginilor caracteristice acestor proceduri. 


“Mărimea” matricei exprimă numărul total de elemente 
pe care le conţine; ea traduce gradul de divizare a imagi- 
nä şi implicit mărimea elementelor în care aceasta a fost 
descompusă. De exemplu, pentru o imagine iniţială de 
aceeaşi suprafaţă, o matrice 256 x 256, adică formată din 
256 rînduri și 256 coloane, conţine un număr de 65.536 
elemente, iar una 512 x 512, 262.144 elemente. 

Cu ajutorul unui convertor analog/digital, funcționînd 
pe principiul efectului fotoelectric, fiecăreia din nuanțele 
de gri corespunzătoare elementelor matricei i se atribuie 
apoi o valoare numerică, pe o scară cu un număr variabil 
de trepte între alb și negru (fig.32). Astfel, aceste nuanţe 
devin mărimi cuantificate şi sînt introduse ca atare în 
calculator. 

Se înțelege că, pentru a deveni operante pentru com- 
puter, toate valorile numerice sînt transcrise însistem binar, 
deci sub formă de combinaţii de O şi 1 (de exemplu, 
numărul 14, devine, în formă binară, 1110). 

Locul individual al numărului binar este denumit, cum 
se ştie, bit; acesta reprezintă unitatea de măsură a cantităţii 
de informaţie. Odată cu mărimea unei valori numerice, creşte 
și cantitatea de biți necesară pentru a o exprima. Astfel, în 
exemplul dat mai înainte, transcrierea numărului 14 a 
necesitat 4 biți; cu 8 biţi (sau un “byte”) pot fi exprimate 
valori numerice pînă la 255, iar cu 10 biţi, pînă la 1023. 

Figurile 31 şi 32 ilustrează foarte schematic modul de 
transcriere a informaţiei analogice în informaţie digitală, 
prin aplicarea sistemului binar. 

Sursa inițială de informaţie pentru o imagine digitală 
poate fi reprezentată şi de o folie de înmagazinare. 

Acest tip particular de folie, care foloseşte principiul 
cunoscut al luminescenţei, ia locul filmului radiografic în 
timpul expunerii. Excitarea atomilor, din cristalele com- 
ponente se produce într-un număr și cu o distribuţie 
corespunzătoare intensității fasciculului incident în diferi- 
te puncte, realizindu-se pe această cale o imagine latentă. 

Fig.31. Transcriere digitală a unei imagini alb-negru. Peste imaginea 
originală analogică a literei (care nu are nuanţe intermediare), este 
aplicată o matrice LO x 10 care o descompune în 100 de elemente (b). 
Albului i se atribuie valoarea D iar negrului valoarea |. In transcrierea 
digitată (c), treptele de luminozitate ale fiecăruia din elementele 
matriciale pot fi exprimate cu | bit, respectiv prin O sau 1: 

Fig.32. Transcrierea digitală a nuanţelor intermediare între alb Şi 
negru dintr-o imagine analogică. Aceste nuanţe de gri au fost împărțite 
în 16 trepte distincte. Pe coloana din dreapta este marcată expresia 
mamerică binară a valorilor atribuite fiecăreia din aceste trepte, folo- 
sindu-se 4 biţi, 


Caracteristic este faptul că dezexcitarea este produsă 
de o rază laser, care parcurge succesiv punctele foliei: 
emisia de lumină corespunzătoare este înregistrată de un 
fotomultiplicator, pentru fiecare punct atribuindu-se o 
valoare numerică binară a intensității luminoase, care este 
transmisă computerului. 

Procesul de redare a imaginii, care implică de regulă 
utilzarea unui convertor digital/analog şi constă de fapt în 
reconstiturea matricei iniţiale, se soldează cu apariţia aces- 
teia pe un ecran video, pe un film radiografic sau în altă 
formă de reprezentare grafică. 

Ca rezultat al acestui proces, imaginea digitală apare 
ca fiind produsul alăturării unui număr variabil de ele- 


mente sau pixeli*, fiecare corespunzînd unui element al 
matricei utilizate în momentul descompunerii imaginii şi 
purtind o nuanţă de gri corespunzătoare valorii ce i-a fost 
atribuită în momentul respectiv, 

Spre deosebire de reprezentarea analogică fotografică 
proprie radiografiei convenţionale, în care toate nuanțele 
de gri sînt parcurse continuu, de la alb la negru, în imagi- 
nea digitală aceste nuanţe sînt, cum am văzut, cuantifi- 
cate în trepte discrete. Imaginea prezintă deci un grad de 
discontinuitate structurală mai mult sau mai puţin 
sesizabilă. 

Calitatea imaginii digitale este condiţionată de doi 
parametri: mărimea matricei (respectiv numărul de pixeli 
pe care îi conţine și, implicit, dimensiunile acestora) de 
care depinde fineţea detaliilor ce pot fi reprezentate și 
numărul de trepte de gri ce pot fi atribuite pixelilor, care 
asigură reliefarea prin contrast a acestor detalii. In practi- 
ca imagistică medicală sînt utilizate matrice cu mărimi 
situate între 256 x 256 şi 1024 x 1024, respectiv 512 sau 
1024 trepte de valori ale griului. Intinderea scării trepte- 
lor de gri este denumită şi “adincime de înmagazinare” a 
informaţiei. Influenţa acestor parametri asupra imaginii 
este ilustrată de fig.33. 

Evident că, în principiu, este de dorit o imagine care să 
conţină un număr cît mai mare de pixeli şi de trepte de 
gri, cu alte cuvinte să posede un grad cît mai ridicat de 
rezoluţie şi contrast. In extinderea performanțelor inter- 
vin însă factori restrictivi de ordin tehnic foarte variați 
(de ex. cel al spaţiului de depozitare a informaţiei), ca şi 
de ordin economic (costul aparaturii). 


1.4.8. Radiografia digitală “prelucrată”, 


Transformarea elementelor imaginii în valori numerice 
şi introducerea lor sub această formă în memoria calcula- 
torului creează nu numai o remarcabilă facilitate în 
conservarea și reproducerea ei, ci şi posibilitatea unei 
prelucrări ulterioare a datelor înregistrate, în vederea 
creșterii valorii ei informative. 

Modalităţile de prelucrare bazată pe aceste date sînt 
multiple; în general ele implică proceduri complexe, care 
nu pot fi prezentate în acest cadru. In cele ce urmează, vor 
fi doar enunțate cîteva dintre principalele obiective şi 
rezultate ale acestei prelucrări. 

a. Substracţia elementelor imaginii este folosită mai 
ales în diferite tehnici de angiografie. Ea permite 


* Termenul “pixel”, foarte frecvent intilnit în imagistică, este forma 
contractată a sintagmei din limba engleză “picture element” (element 
al imaginii). Uneori el este folosit şi pentru denumirea elementelor de 
descompunere ale matricei inițiale. 

Fig.33. Influenţa parametrilor "mărimea matricei” şi “numărul treptelor de gri” asupra aspectului imaginii digitale. a — matrice 512 x 512, 
256 trepte de gri; b — matrice 64 x 64, 256 trepte de gri: e — matrice 512 x $12, 6 trepte de gri. 


eliminarea din imagine a unor structuri de interes redus 
sau chiar a fondului imaginii în totalitate, reliefînd prezența 
substanței de contrast chiar în formaţiuni vasculare de 
calibru redus. 

In fig.34 este ilustrată substracţia fazei arteriale în 
timpul fluxului circulator al substanței de contrast, în 
vederea evidenţierii mai precise a formațiunilor venoase 
regionale. 


Fig.34. Angiografie cu substracţie digitală a formațiunilor 
arteriale. 


b. Mărirea segmentelor individuale ale imaginii 
(“efectul zoom”). Intr-o regiune selecționată a imaginii, 
fiecare pixel originar este redat prin mai mulţi pixeli 
juxtapuşi, ceea ce conduce la obținerea unei reprezentări 
mărite a regiunii respective. 

Este de reţinut că prin procesul de mărire nu apar 
elemente informaţionale suplimentare; elementele 
reprezentate capătă doar dimensiuni mai mari. 

c. Transformarea valorii gri-ului. Din scara iniţială 
totală a valorilor de gri, poate fi selecționată o porţiune 
(“fereastră”) care corespunde cel mai bine gradului de 
atenuare “mediu” al formațiunilor de interes pentru 
examinator. in aceeaşi regiune, poate fi modificat şi 
contrastul între treptele corespunzătoare, ceea ce permite 
reliefarea unor detalii ale imaginii. 

d. Accentuarea contururilor se obţine, în principiu, prin 
substracţii şi sumații succesive de imagini, cu parametri 
parțial modificaţi sau prin adăugarea, în regiuni de mici 
dimensiuni ale imaginii (“nuclei”), de pixeli suplimen- 
tari, cu valoare de gri selecționată. 

Imaginea prelucrată poate fi redată, după o reconvertire 
digital/analogă, de un monitor video sau poate fi 
înregistrată grafic ca atare, sub forma unei radiografii 
digitale. 


1.4.9. Tomografia computerizată (CT). 


Este o tehnică particulară, care utilizează ca factor fizic 
radiaţia X, ca procedeu de explorare a mediului secțiunea 
tomografică în plan transversal axial, iar ca mod de redare 
a informaţiei, imaginea digitală. 

Fig.35. Principiul sistemului originar ACTA de obținere a imaginii tomografice axiale computerizate, a. Un “pas” al scanner-ului (dispozitiv de 
baleiaj), care produce un profil de intensitate (P), T — tubul radiogen; D - detector. b. Rotarea cuplului tub-detector cu cite 1°, pentru obținerea 


paşilor următori. 


Dezvoltată pe baza conceptului iniţial al lui Cormack 
(1963), cu privire la “măsurarea transmisiei radiaţiei X 
de-a lungul unor linii paralele la un mare număr de direcţii 
diferite”, tomografia computerizată a fost realizată tehnic, 
în prima ei formă din 1974, la Centrul Medical Universitar 
Georgetown, SUA. Numeroasele perfecționări care i-au 
fost aduse, pe plan tehnologic, fizico-mecanic şi 
informaţional, i-au conferit calităţi remarcabile în ceea ce 
priveşte capacitatea de a traduce în imagine trăsături 
esenţial ale mediului anatomic investigat. In consecinţă, 
ca poate fi considerată ca un procedeu fundamental al 
Rântgendiagnosticului şi, în acelaşi timp, al imagisticii 
fizice moderne. 

Principiul tomografiei computerizate se bazează pe 
măsurarea atenuării unui fascicul îngust de radiaţii X, care 
parcurge, printr-o mișcare circulară, un strat echivalent 
ca lărgime din corpul examinat. Valorile numerice ale 
măsurătorii, obținute în cursul diferitelor poziţii ale sursei 
de radiații sint apoi transformate în diferite nuanţe de gri, 


al căror ansamblu constituie imaginea digitală a planului 
de secțiune. 

In dispozitivul originar ACTA (Automatic Computer- 
ized Transvers Axial Scanner) — fig.35 — un fascicul puter- 
nic diafragmat de radiaţii X este direcționat spre corp; o 
parte din el va fi absorbit, în timp ce restul este recepționat 
la ieșire de către un detector (un cristal de fluorură de 
calciu), producind o emisie de lumină pentru fiecare foton 
X care îi parvine. Un fotomultiplicator transformă 
intensitatea luminoasă în valori corespunzătoare de 
intensitate ale unui curent electric, care pot fi măsurate şi 
înregistrate. 

Fasciculul și detectorul execută o mişcare paralelă şi 
sincronă de translație în planul de secţiune, dintr-o parte 
în cealaltă a pacientului, în cursul căreia se efectuează 60- 
200 de măsurători pe o distanță de 25 - 30 cm. Această 
translație constituie “un pas” a scanner-ului (dispozitivu- 
lui de baleiaj), iar rezultatul măsurătorilor respective 
realizează un “profil de intensitate” (fig.35,a). 

Fig.36. Imagine CT într-un plan de secțiune abdominal. I — ficat; 
2 — rinichi: 3 — aortă; 4 — splină; $ — venebră,, 


Cuplul tub-detector este apoi rotit cu 1° și, printr-un nou 
pas, se obţine un alt profil (fig.35. b). O secţiune tomografică 
completă comportă 180 de asemenea profile iar în cursul 
obţinerii ei fiecare punct din planul de secțiune este exami- 
nat, dintr-o poziţie diferită, de 180 de ori. 

Cele 180 de profile sînt apoi procesate de computer, 
care traduce coeficientul de atenuare integrat al fiecărui 
punct într-o anumită nuanţă de gri. Imaginea finală rezultă 
din ansamblul punctelor și poate apărea pe un monitor 
video sau este înregistrată grafic (fig.36). 

Pentru înțelegerea trăsăturilor şi semnificației imaginii 
oferite de CT, trebuie să fie reținute următoarele: 

a. Fiecare element al imaginii (pixel) traduce coeficien- 
tul de atenuare al unui volum tisular determinat de distanța 
dintre două puncte de măsurare şi de lărgimea fasciculului 
(implicit de grosimea stratului examinat), de ex. 1,4 x 1,4x 
7,5 mm; acest element de volum este denumit voxel. In alți 
termeni, valoarea pixelului (nuanța lui de gri) este explicit 
determinată de atenuarea radiației într-un anumit voxel; în 
acest mod, efectul de sumație care guvernează imaginea 
radiologică este practic eliminat în totalitate. 

b. Scara treptelor valorice de gri (sau “numerele” 
sistemului scanner) ce pot fi atribuite pixelului cuprinde 
de obicei 2048 de nuanţe. 

De fapt pornind de la o valoare 0, care corespunde 
atenuării apei, scara este formată din 1024 nuanţe situate 
deasupra şi 1024 sub această valoare. 

In cursul activităţii practice, s-a văzut că este pre- 
ferabilă limitarea numărului de nuanţe afișate* la un 


We a OER 
* Așa cum am arătat, ochiul obervatorului distinge maximum 30 de 
nuanţe de gri (de obicei 15-20 de nuanţe); afișarea celor peste 2000 de 
valori ar face imposibilă distingerea diferenţelor mici de atenuare ale 
structurilor vecine. 


Fig,.37. Schema deplasării mecanice a tubului radiogen şi detectorilor 
în instalaţiile CT de diverse generaţii. a — prima generaţie; b — generația 
a 2-a; c — generația a 3-a; d — generaţia a 4-a. 


spectru apropriat structurilor de interes particular. Acest 
spectru (sau “fereastră ”) este definit printr-o “medie” şi o 
“lärgime”. Dacă, de exemplu, media este 206 şi lărgimea 
14, nuanțele afișate vor fi cuprinse între 200 şi 213. Scara 
valorică este astfel redusă la 14 trepte, la care va fi raportată 
intensitatea pixelilor din imagine; cele superioare şi cele 
inferioare limitelor alese vor apărea ca alb, respectiv negru. 

e, Redarea imaginii se realizează de obicei printr-o 
matrice 256x 256 sau 512 x 512. 

Sistemul de obţinere a imaginii care a fost descris mai 
înainte aparține primei “generaţii” de instalații CT; generaţiile 
ulterioare sînt bazate pe forme (“moduri”) diferite de realizare 
tehnică a principiului (fig.37). Modificarea mişcării mecanice 
a tubului și detectorilor urmărește, în cazul acestor moduri, 
ameliorarea imaginii, dar mai ales scurtarea timpului de 
desfășurare a examenului. 

A doua generaţie foloseşte fascicule multiple (fiecăruia 
corespunzîndu-i un detector separat), dispuse în evantai 
şi acoperind un unghi de 10-20%, ceea ce permite 
examinarea, în cursul mișcării de translație, a aceluiaşi 
punct din mai multe unghiuri. Aceasta face posibilă 
reducerea numărului de mişcări de rotaţie (9-18) şi, 
implicit, a timpului de examinare (fig.37. b). 

Generaţiile ulterioare folosesc numai mişcarea de 
rotaţie; aceasta este efectuată fie simultan de către tubul 
radiogen, care emite un fascicul colimat în evantai şi o 
baterie de detectori orientată spre sursă (generaţia 3-a, 
fig.37. cl, fie numai de către tub, în timp ce detectorii, în 
număr variabil (de exemplu 600), sînt dispuși circular în 
jurul pacientului (generaţia 4-a, fig.37,d) și primesc date 
pe măsură ce sursa se deplasează în jurul pacientului. 


Fig. 38. Imprăştierea peste imaginea iniţială (sus) a unei secțiuni 
din scara numerelor CT (nuanţelor de luminiozitate) relicfează organele 
puţin contrastante (ficat, rinichi, pancreas) (jos) 


Avînd în vedere că rezultatul tomografiei computeri- 
zate este achiziţia de date care se materializează într-o 
imagine digitală, devin posibile, prin variaţii ale progra- 
mului calculatorului, o serie de “manipulări” ale acestor 
date, care le lărgesc sensibil capacitatea informativă pe 
plan anatomo-clinic. 

Operatorul poate obţine, de exemplu, o porțiune mărită 
a imaginii (efect "zoom 1 în afara selecției iniţiale a mediei 

şi lărgimii “ferestrei”, el poate “dispersa” peste imaginea 
obținută o secțiune a scării de nuanțe, pentru a reliefa 
anumite structuri cu diferențe mici de atenuare față de 
vecinătate (fig.38). In fine, el poate folosi simultan 2 sau 
3 ferestre, care, pe fondul aceleiași imagini, cresc netitatea 
unor formaţiuni anatomice foarte diferite sub aspectul 
densităţii lor relative (de ex. țesut pulmonar şi organe 
mediastinale). 

Imaginea, obținută datorită diferenţelor de atenuare ale 
mediului anatomic, permite studiul lui prin identificarea 
de structuri (fig.36) şi anomalii ale acestora în condiţii 
patologice și poate fi utilizată ca atare în diagnosticul clinic. 
Ea corespunde însă și unei liste de “coduri de densitate” 
înregistrate de calculator, ceea ce permite măsurarea 
densităţii structurilor într-o arie selecționată, deci un studiu 
cantitativ materializat într-o histogramă, care, în unele 
cazuri, poate deveni un element de diagnostic etiologic. 
In virtutea acestei capacităţi, tomografiei computerizate i 
se atribuie și denumirea de romodensitometrie. 

Actuala tehnologie a CT permite, prin reconstrucția 
din mai multe secțiuni transversale adiacente, obținerea 
de imagini oblice sau în planuri diferit orientate spațial, 
de exemplu frontale (coronale); de asemenea, crearea de 
imagini tridimensionale ale unor formaţiuni sau regiuni 
anatomice discriminate. 

In fine, mai trebuie menţionat că este posibilă creşterea 
contrastului natural al unora dintre țesuturile examinate 
prin administrare de substanțe de contrast cu eliminare 
renală sau biliară, examenul fiind practicat la un interval 
optim de la injectarea acestora. 

Capitolul 2 

RADIOIZOTOPIC 


2.1. Radioactivitatea 


Practica diagnosticului radioizotapic, a medicinii 
nucleare în peneral, este bazată pe utilizarea radiaţiei emise 
de nucleii unor atomi în cursul dezintegrării lor. De regulă, 
asemenea atomi sînt izotopi artificiali (obţinuţi prin 
prelucrarea în reactoarele nucleare) ai unor elemente 
naturale, în mod obişnuit stabile. Trebuie reamintit că 
stabilitatea nucleului atomic este condiţionată de 
aşa-numitul defect de masă, adică de situația în care masa 
lui (în expresie relativistă M = £/c2) este mai mică decit 
suma maselor protonilor și neutronilor care îl compun. 
Atunci cînd condiţia de stabilitate nu este satisfăcută, are 
loc dezintegrarea nucleului respectiv, care devine un 
radianuclid, întrucît procesul dezintegrării este întot- 
deauna însoţit de o emisie (sau o asociere de emisii) de 
radiaţii alta (nuclei de heliu), beta (electroni) sau gamma 
(radiaţie electromagnetică). Rezultatul dezintegrării este 
apariţia unui nucleu stabil sau în starea vecină stabilităţii 
(“metastabilitate”). 

Emisia de radiaţii alfa (a) are loc mai ales în cazul 
dezintegrării elementelor radioactive naturale (de exemplu 
**Ra). Un nucleu instabil "A. care se dezintegrează emiţind 
radiații alfa se transformă într-un nucleu ^Y, după elibe- 
rarea unei particule alfa, adică a unui nucleu de heliu (7 Dei, 
format din doi protoni și doi neutroni. 

Astfel, 


Raa Rn (radon) + He 


Emiţătorii alfa sînt rareori utilizaţi în practica medica- 
lă, datorită efectelor biologice deosebit de intense ale 
particulelor respective. In unele cazuri (cum este cel al 
radium-ului), emisia alfa este însoţită de o emisie gamma, 
care îşi găseşte aplicabilitate practică. 

Emisia de radiaţii beta (8) are loc în urma unei 
dezintegrări în care nucleul instabil ^X este transmutat 
într-un nucleu izobar, al cârui număr atomic Z diferā cu o 
unitate: 


d 


A A + 
SA te 


A / a 
Aaf TE Sau 


Aşa cum se poate deduce, în cursul relațiilor elemen- 
tare respective rezultă o particulă beta (electron negativ 
în primul caz, electron pozitiv sau pozitron în cel de al 
doilea). 

La baza acestui tip de dezintegrare se situează trans- 
formarea unui neutron în proton (1 —> p + e ) sau a unui 
proton în neutron (p — n + et aceste transformări sînt 
însoţite și de emiterea unei particule neutre, cu masa de 
repaus D. neutrinul. 

Emisia de radiaţii gamma (y) apare ca urmare a 
dezintegrărilor alfa și beta, care se soldează cu excitarea 
nucleului respectiv. In cursul dezexcitării spontane care 
urmează, se produce emisia unui foton, a cărui energie hv 
reprezintă diferenţa stărilor energetice iniţială şi finală ale 
nucleului: Av = E - E. Dezexcitarea se poate desfăşura ca 
proces unic sau în două trepte intermediare; în acest ultim 
caz vor fi emiși doi fotoni, cu energie mai mică. În gene- 
ral, emisia gamma nu modifică structura atomului. 

Fotonii radiaţiei gamma posedă o frecvenţă (deci o 
energie) superioară celor ai radiaţiei X, intrucit diferenţele 
de energie din care provin sint considerabil mai mari. 

In general, un radionuclid poate fi caracterizat prin tipul 
de radiaţii emise în cursul dezintegrării şi prin energia aces- 
tora, exprimată în MeV. De exemplu, iodul 131 este un 
emiţător de radiaţie beta cu energie de 0.8 Mev şi de 
radiaţie gamma cu energie de 0,35 MeV. 

2.1.1. Legea dezintegrării radioactive. 


Procesul dezintegrării radionuclizilor poate fi cuantifi- 
cat după o regulă statistică exponențială. Din studiul unui 
mare grup de nuclee radioactive identice, rezultă că între 
numărul dN de nuclee care se dezintegrează în intervalul 
de timp și numărul nucleelor nedezintegrate, existente la 
momentul t, se poate stabili relaţia: 


(2.1) dn = —ANdt 


unde A exprimă probabilitatea dezintegrării nucleului 
în unitatea de timp și este denumită constanta radioactivă. 

Numărul N de nuclee care rămîn nedezintegrate din 
numărul iniţial N, după trecerea intervalului de timp dt, 
rezultă din ecuaţia: 


(2.2) N=N e” 


Din această relație exponențială rezultă că desfăşurarea 
in timp a procesului de dezintegrare poate fi descrisă cel 
mai bine prin atribuirea radionuclidului respectiv a unui 
timp de înjumătățire fizic, adică intervalul în care 50% 
din elementele lui au fost dezintegrate. 


2.2. Principalele aplicații ale radionuelizilor în 
diagnosticul medical 


Lă 

Principiul pe care se bazează utilizarea radionuclizilor 
în diagnostic este administrarea pe cale intravenoasă sau 
orală, urmată de detectarea sau măsurarea radioactivităţii 
lor la nivelul unui organ sau al întregului corp. 

2.2.1. Forme de investigare. Obţinerea imaginii unui 
organ este principala formă de investigare radioizotopică 
proprie practicii medicale actuale. Această imagine, 
scintigrama, rezultă din suma semnalelor produse de 
emisia radioactivă, detectate și înregistrate grafic, prin 
utilizarea unei aparaturi corespunzătoare. Principalele 
organe care beneficiază de această metodă de examinare 
sint inima, ficatul, rinichii, splina, sistemul reticulo- 
endotelial, oasele, creierul. 

Studiul funcţiilor dinamice ale organelor (prin deter- 
munarea tracţiunii de fixare a radionuclidului în organul 
respectiv, după un interval de timp etalon), examinarea 
distribuţiei radionuclidului în întregul corp, ca şi 
dozarea in vitro a unor compuşi biochimici, reprezintă 
ae domenii posibile de aplicabilitate. 


2.2.2. Criterii de alegere a radionuclidului. In inves- 
tigarea radioizotopică in vivo, alegerea unui radionuclid 
potrivit trebuie să râspundă în principiu dezideratului de 
a oferi maximum de informaţie cu minimum de iradiere a 
pacientului, În practică, intervin, de asemenea, conside- 
rente de ordin tehnic (sensibilitatea aparaturii) şi economic- 
organizatoric (posibilitatea producerii şi furnizării 
radionuclidului şi transportului corespunzător, ca Şi costul 
acestora). 

Deoarece nu există soluţii ideale, alegerea reprezintă de 
cele mai multe ori un compromis între diversele trăsături 
ale radioizotopului care vor fi enunțate în continuare, 

a. “Timpul de înjumătățire”. Intrucit acest timp deter- 
mină în mare măsură gradul de expunere al pacientului, 
este de dorit ca el să fie cit mai scurt. 

Pentru trei dintre radionuclizii mai frecvent folosiţi, 
techneţiul 99m, indiul 113m şi iodul 131, timpii de 
injumâtâțire fizică sînt de 6,05 ore, 100 minute, respectiv 
5 zile. 

In afara timpului de înjumătățire fizică, menţionat mai 
înainte, care depinde de constanta radioactivă a nuclidu- 
lui, trebuie să se ţină seama şi de timpul de injumătăţire 
biologică, adică de intervalul de timp în care cantitatea de 
radionuclid introdusă în organism scade la jumătate. In 
mare mâsură, această trăsătură este dependentă, cum vom 
vedea, de trasorul folosit. 

Intr-o expresie sintetică, timpii de înjumătățire fizică şi 
biologică creează noţiunea de “viaţă medie efectivă”, a 
cârei mărime ar trebui, in mod ideal, să fie cit mai apropiată 
de durata examenului, pentru a nu crea o iradiere inutilă a 
organismului. 

bh Natura radiaţiei emise și energia acesteia. Obţinerea 
Imaginii radioizotopice necesită o radiaţie cu energia 
suficient de ridicată pentru a putea fi detectată după 
parcurgerea unui strat de țesuturi de grosime uneori 
importantă. În acest sens, sînt preferați în prezent 
radioemiţători gamma de energie medie, suficient de 
penetrantă, dar care nu expune în exces organismul; pentru 
doi dintre cei mai utilizaţi în acest scop, iodul 131 şi 
techneţiul 99m, energia emisiei gamma este de 0.360, 
respectiv 0,140 MeV. 

c. Afinitatea selectivă a radionuclidului faţă de anu- 
mite organe, care trebuie dublată de absenţa toxicității sale 
locale şi generale. Mech 

Dintre cei aproximativ 1000 izotopi radioactivi artificiali 
produși în prezent, sînt utilizaţi în mod curent doar cîțiva, 
care corespund într-o măsură acceptabilă dezideratelor 
expuse; technețiul 99m (metastabil) (Te), indiul 113m (ent, 
indiul 111 (*'1n), iodul 131 (1), iodul 125 (1), seleniul 75 
(Se), aurul 198 ('*Au), mercurul 1974 "Hei 

2.2.3. Trasorii radioactivi. 


Un număr de radionuclizi prezintă o afinitate selectivă 
inerentă pentru parenchimul unui organ (de exemplu iodul 
pentru tiroidă) şi pot fi administrați ca atare (mai exact, 
sub forma unei molecule anorganice uşor disociabilă, cum 
este cea de iodură de sodiu). In alte cazuri, concentrarea 
nuclidului în organul vizat nu este posibilă decît folosind 
tropismul unor molecule mai mult sau mai puţin complexe 
de care acesta este legat, așa-numite molecule marcate. 

Compusul chimic molecular care serveşte ca “vehicul” 
radionuclidului este denumit trasor radioactiv. 

Uneori se foloseşte şi termenul de “preparat radio- 
farmaceutic”, deşi el nu are o acţiune farmacodinamică 
propriu-zis, servind doar ca mijloc auxiliar de diagnostic. 

Familia trasorilor este foarte largă şi variată în com- 
poziţie. 

In general, un trasor trebuie să îndeplinească unele 
condiţii de ordin chimic şi biologic, care îl fac adecvat 
investigației medicale: puritatea, stabilitatea, toxicitatea 
redusă sau absentă, persistenţa în circulaţie pe un anumit 
interval de timp, concentrarea într-un anumit organ sau 
ţesut, excreţia rapidă şi completă pe o cale cunoscută. 

In practica actuală sînt utilizate următoarele tipuri 
principale de trasori radioactivi: 


a. lonici. Unele radiofarmaceutice sînt reprezen- 
tate de molecule anorganice simple, care, în soluție, se 
disociază rapid în ioni, folosiţi ca atare (de exemplu, "te 
sub formă de ioni pertechnetat TcO,;, iodul 131 ca ion de 
iodură TA. 

Capacitatea de trasor a acestora este conferită de încor- 
porarea lor în compuși organici, de posibilitatea de a intra 
în reacții de schimb cu ionii organismului sau de a se lega 
de proteinele plasmatice. 


b. Cuprinzind molecule organice de complexi- 
tate variabilă (polipeptide, aminoacizi, proteine, albumine, 
hormoni, acizi grași şi lipide, vitamine, citostatice etc.), 
în care este inclus radionuclidul respectiv (de exemplu, 
ni, Te, = Se etc.) 


c Suspensii coloidale. In funcţie de obiectivul 


investigației, acestea pot fi formate din particule cu di- " 


mensiuni variate, cuprinse între | nm şi 3 um, marcate cu 
radionuclidul ales (mai frecvent techneţiul 99m). 

Coloizii inejectaţi sînt fagocitaţi de macrofagele orga- 
nismului în sistemul reticulo-endotelial, în care sînt mai 
întîi transportaţi și concentrați, de unde posibilitatea unei 
bune reprezentări a organelor bogate în acest țesut (ficat, 
măduva osoasă, splina). 


, 


Distribuţia trasorului coloidal este în cea mai mare 
măsură dependentă de mărimea particulelor sale. Astfel, 
particulele cu dimensiuni sub 100 nm sînt fagocitate în 
măsură mai mare în măduva osoasă decit în ficat şi splină; 
cele de dimensiuni medii (300-1000 nm) sînt concentrate 
mai ales în ficat, iar cele cu mărimi cuprinse între 1-5 um, 
în splină. 


2.3. Imaginea radioizotopică 


Concentrația diferențiată a trasorilor la nivelul 
țesuturilor şi organelor permite, pe calea detectării şi 
înregistrării emisiei gamma a radionuclidului, obținerea 
unei imagini caracteristice, capabilă să ofere relaţii cu pri- 
vire la starea morfologică a acestora. Formarea imaginii 
implică un lanţ tehnologic destul de complex; elementele 
acestuia, ca şi performanţele achiziţiei pe plan informa- 
tional, depind de tipul instalaţiei utilizate. 


2.3.1. Scintigraful liniar. 


Prima dintre instalaţiile care au întrunit condiţiile unui 
instrument de investigare medicală, scintigraful liniar, 
include în mod necesar următoarele componente 
fundamentale: 

a. Sonda de scintilaţie, care cuprinde unul sau 
mai multe cristale din iodură de sodiu, de dimensiuni 
variabile, în care radiaţiile ganima sînt transformate în 
semnale luminoase; acestea sînt preluate și amplificate de 
un fotomultiplicator şi, în final, traduse în impulsuri 
electrice de amplitudine proporţională cu intensitatea 
radiaţiei gamma incidente. Sonda îndeplineşte deci, prin 
cristalul sau cristalele încorporate, funcţia de detector al 
emisiei radioactive. In acest scop, ea poate fi deplasată, 
prin curse succesive, pe o arie care acoperă proiecția 
organului examinat. 

Pentru a putea deveni sursa unei imagini explicite, 
fasciculul gamma emis de radionuclid trebuie să fie 
focalizat, astfel încît fiecare din punctele parcurse de sondă 
să capete un corespondent individual clar reprezentat. 
Această focalizare este realizată printr-un colimator 
confecţionat din plumb, care limitează fasciculul divergent 
provenit din fiecare punct emiţător. Colimatorul este 
încorporat, ca şi tubul fotomultiplicator, în ansamblul 
constructiv al sondei. 

b. Analizorul de pulsuri. Impulsurile electrice 
produse de fotomultiplicator sînt transferate unui ana- 
lizor care le înregistrează st le atribuie semnificația 


Fig.39. Scintigramă renală cu înregistrare fotografică. 


corespunzătoare intensității radiaţiei, implicit cantităţii de 
radionuclid care o generează. 

c. Sistemul de redare a imaginii. Informaţia 
oferită de scintigraful liniar poate fi înregistrată în final, 
sub forma unei imagini, pe diferte căi. 

Inregistrarea mecanică se realizează printr-un cap de 
înregistrare, care, corespunzător unui anumit număr de 
impulsuri, marchează un semn grafic (de obicei o cratimă). 

Inregistrarea fotografică implică un traductor foto- 
electric, care permite transcrierea semnalelor pe un film 
radiologic (fig.39). . 

Scintigrama poate fi redată și în culori, pe hîrtie 
fotografică, fiecare grad de densitate a semnalelor fiind 
echivalat cu o anumită nuanță cromatică, ceea ce permite 
o mai ușoară distingere a contrastului dintre diferitele zone 
ale imaginii. 

Redarea pe monitor a imaginii este posibilă prin cuplarea 
sistemului de obţinere a ei cu un circuit închis de televiziune. 
Intăritorul de imagine, propriu acestui circuit, permite și 
prelucrarea şi redarea ei digitală (fig.40). 


2.3.2. Camera de scintilație. 


Un progres substanţial în raport cu scintigraful liniar, sub 
aspectul suprimării baleiajului mecanic și al creşterii vitezei 
de explorare, îl reprezintă camera de scintilaţie. Aceasta se 
bazează în principiu pe utilizarea unui cristal din iodură de 
sodiu de mari dimensiuni (30 cm diametru); radiaţia gamma, 
care provine de la întreaga regiune examinată în același 
moment este colimată într-un mare număr de fascicule 
înguste ce produc scintilații independente, detectate de un 
sistem de tuburi fotomultiplicatoare, cuplate optic la cristal. 


BAZELE DIAGNOSTICULUI RADIOIZOTOPIC 35 


Fig.40. Scintigramă pulmonară cu redare digitală. 


Acestea sînt apoi transformate în impulsuri electrice, care 
pot fi afişate, potrivit poziţiei iniţiale a scintilaţiilor, pe un 
tub catodic sau înregistrate prin diferite procedee grafice. 


2.3.3. Examinarea simultană a întregului corp. 


Aceasta devine posibilă din punct de vedere tehnic 
printr-o combinaţie a principiului baleierii (din scintigrafia 
liniară) cu utilizarea camerei de scintilaţie. Pacientul este 
așezat pe masa de explorare, care se deplasează mecanic 
în faţa sistemului de detecție, astfel încît, în final, este 
înregistrată distribuţia radionuclidului în întregul corp. 


Fig.41. Imaginea scintigrafică a întregului schelet. 


36 BAZELE RADIOLOGIEI ŞI IMAGISTICII MEDICALE 


Cea mai importantă indicație a acestei tehnici o 
reprezintă investigarea scheletului, în particular în scopul 
evidenţierii metastazelor tumorale (fig.41). 


2.3.4. Tomografia computerizată de emisie 
(TEC). 


Constituie o tehnică de reprezentare a radioactivităţii 
într-o anumită secțiune a corpului (longitudinală sau 
axială). La baza formării imaginii se poate situa fie emisia 


gamma, fie cea beta pozitronică a unui radionuclid. In 
cea de a doua variantă, este folosit efectul de “anihilare” a 
pozitronului, din care rezultă o emisie gamma ce poate fi 
detectată şi înregistrată. Elementele esenţiale pentru 
obținerea imaginii radioizotopice (colimatoare, cristale 
detectoare, fotomultiplicatoare) sînt realizate și asamblate 
de o manieră complexă. Ca și în cazul CT, imaginea este 
rezultatul prelucrării digitale a informaţiei. In sistemele 
de afişare se folosesc în mod obişnuit matrice de 32 x 32 
sau 64 x 64 pixeli, cu 16 trepte de gri, respectiv nuanţe 
cromatice. 


o o 

BAZELE FIZICE ȘI TEHNICE ALE ULTRASONOGRAFIEI 


(ECHOGRAFIEI) 


Spre deosebire de procedurile de investigaţie descrise 
pînă acum, echografia utilizează, în obținerea de informa- 
ție anatomo-clinică, un agent fizic care nu face parte din 
categoria radiaţiilor ionizante (cum sînt radiaţia X şi 
gamma), şi anume ultrasunetele*. Modul în care diferitele 
structuri, normale sau patologice, reflectă această 
categorie de unde (deci își manifestă capacitate de medii 
diferit “echogene”) este tradus în semnale optice, al căror 
ansamblu constituie o imagine și care oferă informaţii 
utile cu privire la natura şi starea acestor structuri. 


3.1. Noţiuni elementare de fizică a 
ultrasunetelor 


3.1.1. Unda sonoră. 


Prezenţa unui sunet corespunde variațiilor alternative 
(cu evoluţie sinusoidală) de presiune, ce rezultă din 
punerea în mișcare longitudinală a particulelor constitutive 
ale mediului de propagare. 

O undă sonoră este caracterizată fizic prin: 

a. Frecvența F a acestor variații, exprimată în Hz (Hertz 
sau cicli pe secundă). Sunetele percepute de organul 
auditiv uman au o frecvenţă cuprinsă între 16 şi 15.000 
Hz; ultrasunetele folosite în echografie recunosc o gamă 
de frecvenţă cuprinsă între 1-15 MHz (1 x 10-15 x 10* 
Hz). In echografia medicală (de ex. cea abdominală) se 
utilizează de obicei frecvenţe de 1-5 MHz. 

b. Viteza de propagare V. Aceasta depinde în esenţă de 
mediul traversat: 331 m/s în aer, 1500 m/s în apă, 4080 


= 
* Din acest motiv, este etichetată ca neinvazivă sau neagresivă, prin 
aceasta reliefindu-i-se caracterul lipsit de nocivitate. 


m/s în os; pentru țesuturile moi ale corpului uman, ea poate 
fi estimată în medie la 1570 m/s. 

c. Lungimea de undă À, adică distanța parcursă de undă 
în timpul unui ciclu, care depinde, pentru un mediu dat, 
de frecvenţă: A = V/F, De exemplu, în apă A= 1,50 mm 
pentru | MHz şi 0,5 mm pentru 3 MHz. 


3.1.2. Emisia și recepţia ultrasunetelor 


In practica echografiei medicale, ultrasunetele sînt 
produse de o sondă emițătoare, care utilizează efectul 
piezoelectric şi care, în virtutea aceluiași efect, serveşte şi 
ca receptor al undelor reflectete (“ecourilor”). 

Efectul piezoelectric. Aplicarea unei diferenţe de 
potenţial electric alternative pe feţele unui cristal (sau 
lamele de ceramică) produce o variaţie a grosimii acesteia 
care, la rîndul ei, induce vibrația mediului de propagare. 
In acest mod, este generată (emisă) unda sonoră. 

De o manieră reciprocă, vibrația cristalului lovit de o 
undă sonoră (în speţă, un ecou) generează între feţele cris- 
talului o diferenţă de potenţial proporţională cu energia 
acustică recepționată. Detectarea acestui impuls electric 
reprezintă recepţia. 

Emisia-recepția. Aşa cum am meniţonat, sonda (“trans- 
ductorul”) funcţionează alternativ ca emițător şi ca recep- 
tor. Discul de ceramică al sondei este supus unor stimuli 
foarte scurţi, “pulsaţi” de către un oscilator electronic. Intre 
emisiile produse, un interval de timp mai lung permite 
“ascultarea” mediului și înregistrarea ecourilor. Ciclul 
emisie-recepție se repetă de cîteva ori pe secundă. 

In instalaţia de echografie medicală, cristalul (cera- 
mica) are forma unui disc, cu grosimea echivalentă unui 

Fig.42. Sondă emiţătoare-receptoare. | ` ceramică piezoelectncă; 
2 bloc amortizar: 3 fereastra sondei; 4 ` fasciculul sonor; $- suport: 
6 — conexiuni electrice. 


multiplu al semilungimii de undă (7/2); el emite într-o 
bandă restrinsă de frecvenţe, în care cea dominantă devine 
frecvenţa nominativă a sondei. Adaptarea instalaţiei la 
diferitele cerinţe anatamo-clinice implică disponibilitatea 
unui set de sonde. ale căror cristale, pe lingă alte particu- 
larităţi constructive, au grosimi variate. 


3.1.3. Formarea ecourilor. 


3.1.3.1, Reflectarea sunetului. Ecoul corespunde unui 
semnal care este înregistrat atunci cînd o parte din ener- 
gia sonică cuprinsă în fasciculul incident se reintoarce spre 
sondă. Dacă întreaga energie este reflectată, nici un sunet 
nu se propagă dincolo de obstacolul întilnit, acesta com- 
portîndu-se ca un veritabil ecran. Dacă energia reflectată 
este mai redusă, fasciculul este doar atenuat la trecerea 
prin obstacol şi va putea produce alte ecouri în regiuni 
mai îndepărtate (fig.43). 

Cunoaşterea vitezei medii de propagare a sunetului (în 
corpul uman, ea este de 1570 m/s) permite să se evalueze 
poziţia obiectului ecogen în raport cu emițătorul. 

Pentru aceasta, timpul scurs între emisia unui "tren de 
unde” şi recepţia ecoului se înmulțește cu valoarea vitezei 
medii: rezultatul se imparte la doi, intrucit trenul parcurge 
un drum dus-întors. Este evident câ aceste operaţiuni se 
efectuează Automat în timpul funcţionării sondei. 


3.1.3.2. Impedanţa ucustică. Reflexia sonoră se pro- 
duce atunci cind condiţiile de propagare între două medii 
parcurse succesiv de trenul de unde se schimbă brusc. 
Condiţiile de propagare pentru un mediu dat sint rezumate 
în impedanţa acustică Z, care este egală cu produsul 
densităţii (g/em') cu viteza de propagare a sunetului V 
(cm/s): 


(3.1) Zant 


Fig.43. Formarea ecourilor. Fiecare mediu M traversat de fascicul 
este caracterizat printr-o impedanţă acustică Z. La my elul prime 
“intertețe” (1), fasciculul incident 7, suferă o reflexie parțială R, 
Prucentul de energie refectat spre sondă este funcţie de variaţia lui Z. 
Dacă a doua “intertaţă” (2) nu este perpendiculară pe axul lui, fasciculul 
incident Z sufera o refracpe 7. și o reflexie parțală KR. care nu mai este 
dirijată spre sondă (5). 


Valorile impedanţei acustice ale citorva din mediile de 
interes pentru echografia medicală sînt urmatoarele: 
aer: Z = 0.0004 x 10% g/cm? x s 
apă: O Z=148 x10 g/em'xs 
ficat: Z=165 1x10 gen xs 
os; Z=700 x10 pem xs 


Procentul din energia fasciculului incident care este 
reflectat la trecerea dintr-un mediu | într-un mediu 2 este 
dat de formula: 

Z. F Z, 3 


(3.2) %(procent de reflectare) = 100 Pe 2 
A 1 


(formula este valabilā numai pentru reflectarea la un 
unghi de 90°, adică perpendiculară pe planul întîlnit de 
sunet). 

In organism, format în principal din medii apoase, 
fasciculul care întilnește brusc un mediu cu impedanţa 
acustică foarte diferită (aer, os, calcificări) va suferi o 
reflexie foarte importantă. Intreruperea propagării 
fasciculului la nivelul acestor structuri creează o “umbră” 
stinjenitoare pe imaginea obţinută prin anumite tehnici 
echografice (de ex. echotomografia), 

Acelaşi fenomen face necesar ca sonda să fie aplicată 
pe piele prin intermediul unui gel sau ulei, care suprimă 
aerul interpus: de asemenea. ca să se evite deplasarea son- 
dei perpendicular pe oase. 

Conţinutul gazos intestinal abundent, ca și prezenţa 
unui pneumoperitoneu. pot produce eșecuri ale exa- 
menului, în măsura în care opresc propagarea ultra- 
sunetelor. 

3.1.4. Atenuarea fasciculului. 


Intensităţile relative a două nivele sonore de aceeași 
frecvenţă sînt apreciate și măsurate comparativ pe o scară 
logaritmică în decibeli (db). Diferenţa între două sunete 
de intensitate i, şi |, este dată în decibeli de formula: 


(3.3) 4B=10log, 


Stee 


TA 


Energia purtată de fascicul se atenuează pe măsura 
îndepărtării de sonda emițătoare (datorită inerţiei şi frecării 
intre ele a particulelor mediului, ca şi neelasticităţii şocurilor). 
Această atenuare este de tip exponențial. 

Coeficientul de atenuare depinde de frecvenţa F a un- 
dei sonore şi de mediul de propagare. 

Atenuarea este practic proporțională cu frecvenţa, ceea 
ce însemnă că, odată cu creşterea frecvenţei, parcursul 
undei sonore se reduce. 

Mediului traversat îi este propriu un coeficient de ate- 
nuare propriu, (`. independent de frecvenţă. Mărimile 
acestuia pentru citeva medii biologice sînt: sînge 0,18; 
ficat 0,95; os 20; plămin 40. 


3.1.5. Capacitatea de rezoluție. 


In axul fasciculului două obiecte apropiate între ele nu 
pot fi identificate separat în echografie decît dacă sînt 
separate printr-o distanţă echivalentă cu un multiplu al 
lungimii de undă, adică de ordinul de mărime al trenului 
de unde emis la fiecare impuls. Rezoluţia “standard” este 
de 2-34. 

Intr-un ax perpendicular pe fascicul. capacitatea de a 
distinge două obiecte învecinate (rezoluţia) depinde în cea 
mai mare măsură de diametrul fasciculului: cu cil acesta 
este mai redus, rezoluţia creşte. 

Diametrul fasciculului este, la rindul lui, condiționat 
de frecvenţa ultrasunetului (în principiu, el este mai redus 
în cazul unei frecvenţe ridicate). de diametrul cristalului 
şi de depărtarea faţă de sondă. Intrucit forma fasciculului 
este, în linii mari, conică, cu tendinţa la divergență, se 
poate obține o îngustare a lui prin plasarea în faţa cristalu- 
lui a unei lentile acustice, care corectează parțial această 
divergență. 

Trebuie remarcat faptul că în ambele situaţii capa- 
citatea de rezoluţie, deci fineţea informaţiei echogratice, 
crește pe măsura ridicării frecvenţei undei sonore. Undele 
sonore cu frecvenţă ridicată au însă, cum am văzut, un 


coeficient de atenuare mai ridicat, ceea ce însemnă că 
parcursul lor prin mediul investigat va fi mai redus. 

In alegerea sondei și adaptarea la condiţiile concrete 
de lucru, operatorul trebuie să țină seama de compromisul 
ce trebuie realizat între performanţele de “penetraţie” şi 
de rezoluţie create prin construcția ei. 


3.2. “Modurile” investigării echografice 


Inregistrarea semnalelor-ecou poate fi realizată în 
condiţii tehnice diferite, care stau la baza obţinerii de 
reprezentări grafice corespunzătoare, așa-numitele moduri 
echografice. 


3.2.1. Modul A (“amplitudine”). 


Este unul dintre primele utilizate în practica medicală, 
în mod particular în echo-encefalografie, pentru decelarea 
unor procese expansive intracraniene. 

In general, acest mod poate fi practicat cu toate 
instalaţiile de uz curent. El necesită o sondă emițâtoare- 
receptoare liberă, conectată la un sistem electronic. 
Informaţiile obţinute sînt reprezentate sub forme de trasee, 
cu virturi de deflexiune electrică corespunzatoare 
interteţelor echogene, pe un osciloscop (ecran video) 
(fig.44); aceste trasee pot fi fotografiate. 

In principiu, fiecare ecou este apreciat prin amplitudi- 
nea virfului de deflexiune pe care îl creează, măsurată în 
decibeli (dB); poziţia ecourilor în raport cu sonda este 
mâsurată în centimetri. Analiza semnalelor se face por- 
nind de la sonda emiţătoare-receptoare, în lungul axului 
de propagare a fasciculului. La unele instalaţii, un cursor 
electronic permite măsurarea distanţei ce separă două 
virfuri (ecouri) ale traseului. Pentru corectarea atenuării 
inevitabile a fasciculului în țesuturi, operatorul dispune 
de posibilitatea amplificării semnalelor, care poate fi 
globală (egală pentru întregul traseu înregistrat) sau dife- 
renţiată (interesind ecourile ce provin de la o anumită 
adincime). 

Modul A este utilizat în prezent ca prim timp de reglaj 
al aparaturii echografice sau pentru depistarea rapidă a 
structurilor lichidiene normale sau patologice. El permite, 
de asemenea, măsurarea diametrului biparietal al craniu- 
lui fetal, ca şi reperarea șanțului interhemisferic în echo- 
encetalografie (fig.44). In fine, mai poate fi utilizat în prac- 
ticarea puncţiei dirijate a unor colecţii lichidiene sau 
formaţiuni chistice profunde. 

cm 


Fig.44. Aplicaţie a modului A: studiul poziţiei șanțului interhemis- 
feric (echo-encefalografie). Reprezentarea virfurilor (ecourilor) cărora 
li se poate aprecia intensitatea în decibeli (dB) şi poziţia (adîncimea în 
cm), urmind axul de propagare a fasciculului, | — ecoul de ieşire din 
sondă; 2 — ecourile oaselor parietale; 3 — ecou interhemisferic. 


După reperarea formaţiunii patologice respective, un 
ac de puncţie introdus printr-un canal situat în centrul son- 
dei este urmărit pe un traseu echografic, pînă la plasarea 
lui în masa lichidiană. 


3.2.2. Modul TM (“timp-mişcare”). 


In cadrul acestei tehnici, informaţiile obţinute în modul 
A sînt studiate în funcție de timp printr-un baleiaj continuu 
al ecranului de afişare; astfel, structurile mobile vor fi 
reprezentate prin curbe, iar cele imobile prin drepte 
(fig.45). 

Aparatura comportă o unitate în modul A, completată 
printr-un sistem electronic ce permite baleiajul ecranului 


` video în timp. Imaginile obţinute pot fi înregistrate pe 


pelicula fotografică sau pe banda de hirtie. Un dispozitiv 
complementar permite reprezentarea simultană a unei elec- 
trocardiograme (fig.45), respectiv a unei fonocardiograme. 


3.2.3. Modul B (“brianţă”, echotomografie, 
scan echografic). 


Aşa cum am văzut, cînd transductorul (sonda 
emițătoare-receptoare) este plasat în contact cu suprafața 
corpului şi emite un fascicul ultrasonor, în zonele de 
interfaţă a structurilor subjacente va apărea un număr de 
ecouri care, în modul A, se materializează pe tubul cato- 
dic sub formă de deflexiuni. 

Aceleaşi semnale-ecou pot fi reprezentate şi sub formă 
de puncte luminoase corespunzătoare virfurilor de de- 
flexie, a căror intensitate este proporțională cu intensitatea 
semnalului (ecoului). 

Dacă transductorul este deplasat pe suprafaţa corpului, 
pentru fiecare din poziţiile lui va apărea o serie de puncte 
luminoase (de “brianță”), reprezentînd zonele de 

Fig.45. Principiul modului TM (timp-mişcare). a. Explorare ultrasonografică prin masa cardiacă. b. In modul A, virfurile de deflexie electrică 
traduc diferitele interfeţe întilnite de fascicul. c. Inregistrare în funcţie de timp a evoluţiei ecoului A: structurile imobile se traduc prin linii drepte; 
valvele au un traiect oscilant caracteristic. Sînt reprezentate simultan: timpul în secunde (Sec) şi electrocardiograma (ECG). 

Fig.46. Principiul modului B. a. Baleiaj manual într-un plan, sonda 
fiind menţinută de un pantograf. Grosimea g a planului de secțiune 
depinde de diametrul fasciculului. b. Tratarea informaţiilor obținute. 
Pe axul X, poziţia sondei, dată de pantograf, pe axul Z, intensitatea 
ecourilor succesive, provenind din aceeaşi poziţie a sondei; pe axul Y, 
poziţia ecourilor în raport cu sonda. Fiecărui ecou i se atribuie, în funcţie 
de amplituinea lui (axul Z), o intensitate luminoasă mergind de la negru 
la alb, prin intermediul unei scări de gri-uri (1). P — pragul de detecție 
(semnalul cel mai slab, tonul cel mai închis); PS — pragul de saturație 
(semnalul cel mai puternic, tonul cel mai deschis). c. Imagine statică 
memorizată, reproducînd forma şi structura țesuturilor traversate 


(secțiune echotomografică), 


interfaţă ecogene. Inregistrînd ecourile ce aparţin unei 
multitudini de poziţii succesive, sumaţia acestor puncte va 
construi o imagine de secțiune transversală a corpului (scan), 
compusă din elemente de intensitate luminoasă variabilă, 
mergînd de la alb la negru și trecînd prin variate tonuri 
intermediare de gri (fig.46 şi 47). Grosimea unei secțiuni 
este corespunzătoare lărgimii fasciculului utilizat. 

Principiul modului B este prezentat schematic în fig.46. 

In funcţie de anumite particularități tehnice ale sistemu- 
lui emisie-recepție, imaginea poate reprezenta o secţiune 
completă sau, cel mai frecvent, un sector al unei asemenea 
secţiuni (fig.47). 

Din punct de vedere tehnic, obținerea unei secțiuni 
echotomografice implică deplasarea transductorului în- 


e e 

Fig.47. Secţiune echotomografică tipic sectorială (mod B) la nivelul 
abdomenului, în planul veziculei biliare. Sînt reprezentate: vezicula 
biliară (formațiunea ovalară de tonalitate închisă), pereţii acesteia 
(lizereul deschis) şi parenchimul hepatic înconjurător. 


tr-un singur plan; în acest scop, el este montat la extre- 
mitatea unui braţ ce funcţionează ca pantograf. Braţul port- 
sondă, manevrat manual, este legat la un sistem electronic 
complex, care permite reprezentarea ecourilor sub forma 
de puncte luminoase, repartizate pe o scară de gri-uri şi 
sumarea acestor puncte într-o imagine aparentă pe ecranul 
video. Odată realizată, imaginea este întreţinută pe ecran 
printr-un sistem de memorie, în vederea înregistrării pe 
hîrtie fotografică sau pe magnetoscop; pentru a efectua o 
altă secţiune, este necesară ştergerea imaginii precedente. 

Mobilitatea pantografului permite construirea în spaţiu 
a unei infinităţi de secţiuni, cu orientare variată 
(transversală, longituinală, oblică). Un dispozitiv “zoom” 
permite mărirea imaginii sau a unei porțiuni a acesteia. 
Aşa cum se poate deduce din cele expuse, informaţiile 
obținute pe calea modului B sînt statice; de aici şi denu- 
mirea “timp întirziat” care se atribuie uneori acestei tehnici 
echografice. 


3.2.4. Modul D (dinamic,”timp real”, 
echotomografia dinamică, echoscopia). 


In principiu, în practica acestui mod de investigare 
ultrasonografică, mîna operatorului este înlocuită printr-un 
sistem de baleiaj automat, electronic sau mecanic, folo- 
sind sonde sau grupuri de sonde legate în serie, care 
formează “capul ultrasonor”. 

Baleiajul realizat pe această cale este mult mai rapid şi 
se desfăşoară ciclic; fiecare ciclu complet al transductoru- 
lui face să apară pe ecran o imagine de secţiune fugace, 
deci o succesiune de cicluri corespunde unei succesiuni 
de imagini. Frecvența baleiajului şi cea a imaginilor suc- 
cesive este suficient de mare pentru a crea o sumaţie prin 
remanenţă retiniană. 

Imaginea în modul D este permanentă, dinamică, 
permiţind observarea mişcărilor fiziologice (de unde de- 
numirea de “echoscopie'”); ea poate fi “îngheţată” instan- 
taneu (prin manevra “stop cadru”) şi apoi fotografiată. 

Deplasarea convenabilă a “capului” pe suprafaţa 
exminată poate produce o suită de secţiuni foarte apropi- 
ate, din care rezultă o imagine cerebro-vizuală tridi- 
mensională. 


3.2.5, Alte aspecte și variante tehnice. 


Endoscopia ultrasonică. Montarea unui transductor de 
construcţie specială la-capătul unui dispozitiv endoscopic 
permite introducerea lui în cavităţi naturale (rect, vezică 
urinară, vagin etc.) şi obținerea pe această cale de imagini 
informative cu privire la starea pereţilor şi a organelor în 
vecinătate (fig.48). 

Dirijarea puncţiilor biopsice. Numeroase proceduri 
tehnice, bazate pe utrasonografie, sînt consacrate 
“ohidării” puncţiilor biopsice. In acest scop este folosită 
mai ales echografia “timp real”, care permite un grad ridi- 
cat de precizie în numeroase puncţii transcutane ale unor 
formaţiuni patologice situate în diferite organe profunde 
(ficat, rinichi, pancreas etc.) 


Fig.48. Echoendoscopie a colonului. In centrul lumenului 
organului, imaginea transductorului. 


Fig.49. Principiul ultrasonografiei Doppler. 


Ultrasonografia Doppler. Efectul Doppler se referă la 
comportarea sunetelor în situaţia în care ele sînt reflectate 
de ùn mediu în mişcare. Cînd unda sonoră întilneşte un 
fluid în mişcare (în particular, sîngele) şi este reflectată de 
acesta. se reîntoarce cu o frecvenţă diferită: crescută, dacă 
fluxul este orientat spre sonda-receptor sau, dimpotrivă, 
redusă, dacă sensul fluxului este contrar. 

Tehnicile utrasonografice Doppler sint variate. In 
“modulul” cu undă continuă (fig.49), unda sonoră este 
continuu emisă de o sondă şi continuu recepționată, după 
reflexie, de o a doua. Modificarea frecvenţei, înregistrată 
şi analizată electronic, oferă posibilitatea măsurării vitezei 
de deplasare a fluidului (sîngelui), în diferite segmente 
vasculare, arteriale sau venoase (“velocimetrie”). Indirect, 
pot fi puse în evidență modificări de lumen şi alte stări 
patologice care modifică debitul local. 

Prelucrarea digitală a informației. Aparatura ultra- 
sonografică aparţinînd generaţiilor recente este prevă- 
zută cu dispozitive de memorie numerică matricială, 
care permit stocajul informaţiei cuantificate în sistem 
digital. In acest mod, devine posibilă modificarea ulteri- 
oară a imaginii, prin comprimarea sau etalarea scării 
de gri-uri sau prin selecţia unuia sau mai multor nivele 
de gri. 

3.3. Imaginea echografică a structurilor 
fundamentale 


Așa cum am văzut, imaginea ultrasonografică a struc- 
turilor anatomice se formează în virtutea unor procese 
fizice total diferite de cele care produc imaginea radiolo- 
gică. In consecinţă, atribuirea unei semnificaţii corecte 
elementelor sale obligă la formarea unei viziuni diferite, 
din care comparaţiile, ca și reprezentările intuitive. tre- 
buie eliminate, întrucit pot conduce la concluzii false. 


3.3.1. Lichidele pure 


Se consideră “pur” un mediu lichid omogen, care nu 
conţine în suspensie particule macroscopice de densitate 
diferită. In condiţii normale, asemenea lichide sînt bila, 
singele, urina, lichidul amniotic, iar în condiţii patologice 
ele pot apărea în chisturi adevărate sau false, hematoame 
recente, unele abcese, revarsate lichidiene peritoneale etc. 

Administrarea unei substanțe de contrast iodate nu 
modifică inaginea echografică a lichidelor fiziologice. 

Semiologie. O structură lichidiană este un foarte bun 
transmiţător sonic; în consecinţă, va apărea ca D zonă fără 
ecou (transsonică, anechogenă), care prezintă 
la nivelul interfeţelor (limitelor față de vecinătate) 
perpendiculare pe fascicul un lizereu sau o bandă foarte 


Fig. 50. Imagine produsă de lichidul amniotic (corp fetal intrauterin) 


intens echogene (fig.50; vezi şi fig.47, în care apar sub 
această formă pereţii veziculei biliare). Banda (lizereul) 
corespunzînd interfeţei posterioare (mai îndepărtată de 
sondă) este întotdeauna mai largă, mai bine marcată, şi 
este urmată în profunzime de o regiune cu ecouri intense 
(“zona de facilitare”), ce traduce slaba atenuare a fascicu- 
lului ajuns la acest nivel. 

Lichidele “impure”, care conţin în suspensie particule 
solide tisulare sau prezintă componente cu viscozitate 
foarte diferită (colecţii purulente, ţesuturi necrotice, chis- 
turi cu conţinut complex, hematoame pe cale de 
organizare) pot produce imagini echografice extrem de 
variate. 


Fig.S1. Secţiune echografică la nivelul etajului abdominal superior, în plan transversal, | — ficat; 2 — colecist; 3 — duoden; 4 — pancreas; 
5 — stomac; 6 — vena mezenterică superioarăa; 7 — artera mezenterică superioară; 8 — vena cavă inferioară; 9 - aorta, 

Fig.52. Secţiune longitudinală paramediană stingă a abdomenului 
superior, P — parenchim splenic normal, săgețile indică un hematom al 
polului inferior al splinei. R — corticala rinichiului sting (organul în 
ansamblu are un aspect echografic normal). 


In unele cazuri, plaja anormală este predominant 
lichidiană, adică lipsită de ecou şi prezentînd întărirea 
posterioară descrisă mai înainte; ea poate fi presărată cu 
zone mai mult sau mai puţin echogene. 

Alteori însă, imaginea se apropie mai curînd de cea a 
țesuturilor moi (parenchimelor). 


3.3.2. Țesuturile moi (parenchimele). 


Această categorie cuprinde țesuturi normale sau pato- 
logice, a căror structură este omogenă. In stare normală, 
este vorba de parenchime ale diverselor organe (ficat, 
splină, corticala renală etc.). In patologie, asemenea struc- 
turi se găsesc în țesuturi parenchimatoase infiltrate infla- 
mator sau tumoral, neoformaţii tisulare, adenopatii etc. 

Semiologie. Echostructura traduce existenţa, la scară 
milimetrică, a numeroase zone de impedanţă acustică 
variabilă, mai mult sau mai puţin separate prin pereţi 
(lobuli, septuri, vase). Intensitatea şi repartiţia ecourilor 
traduc natura țesutului analizat. 

Parenchimele normale. In general, aparatele de echo- 
grafie sînt astfel reglate, încît la o intensitate medie a 
semnalelor parenchimele apar în zona de gri-uri (fig.51 şi 
52). Variația intensității, produsă de operator, poate 
modifica nuanţa de fond a plajei, apropiind-o de negru 
(asemănătoare lichidelor) în cazul în care intensitatea scade 
sau, dimpotrivă, de alb, dacă intensitatea creşte. 

La aceeaşi intensitate, există unele diferenţe de 
echostructură între parenchimele diferitelor organe (pan- 
creasul este mai echogen decît ficatul şi splina, la rîndul 
lor mai echogene decit corticala renală). 


Fig.53. Imagine echoendoscopică a esofagului. Săgeţile indică un 
cancer parietal, care produce o imagine hipoechogenă ncomogenă. 


Țesuturile patologice se pot traduce prin anomalii 
variate de echostructură. 

Unele structuri tumorale sînt foarte echogene în raport 
cu parenchimele normale şi deci ușor de identificat. In alte 
cazuri, o echostructură tumorală este practic echivalentă celei 
a parenchimului înconjurător şi nu poate fi evidenţiată decît 
prin semne indirecte. In fine, alte ţesuturi patologice sînt 
slab echogene, greu de diferențiat de lichidele impure; natura 
lor non-lichidiană este sugerată de absenţa întăririi 
posterioare, ca şi de atenuarea ecourilor în profunzime 
(fig.52, fig.53; vezi şi fig.48, în care este vizibil un cancer 
infiltrant al peretelui colonului). 


3.3.3. Structurile solide 


Reprezintă formaţiuni dense, cu impedanţă acustică 
ridicată (os, cartilagii, calculi, cicatrice); bariul în suspen- 
sie se comportă ca aceste structuri. 

Semiologie. Zona din structura solidă orientată spre 
sondă produce reflexia foarte pronunţată, cvasitotală, a 
fasciculului, adică un ecou puternic, urmat de atenuarea 
lui evidentă în profunzime. Elementul solid nu este 
niciodată vizualizat în ansamblul lui: înapoia zonei intens 
echogene apare întotdeauna o zonă lipsită de ecou, un “con 
de umbră” caracteristic, care se propagă pe o întindere 
mare (fig.54). 

Dacă structura solidă este foarte aproape de sondă, se 
produc “reverberaţii” multiple, creînd o imagine parazită 
ușor de recunoscut (fig.55). (De obicei, un asemenea arte- 
fact este produs de o coastă, de unde termenul de “efect 
coastă”). 

Fig.54. Secţiune transversală abdominală superioară. Calcul al 
veziculei biliare cu diametrul de 16 mm; se observă conul de umbră 
posterior produs de acesta, 


3.3.4. Gazele 


In condiţii normale, gazele se găsesc în cantitate 
variabilă în tubul digestiv; în stări patologice, prezența 
gazelor poate fi evidenţiată în ocluzii intestinale, pneumo- 
peritoneu, colecţii lichidiene conținînd pungi de aer. 

Semiologie. Interfeţele țesut moale-aer, total reflectante, 
formează ecouri corespunzătoare. Ca şi în cazul structurilor 
solide, interfața apropiată de sondă este marcată de o zonă 
reflexogenă fină, înapoia căreia apare o regiune de umbră, 
în care fasciculul nu este transmis. 

In unele circumstanțe, datorită vecinătăţii gazului şi 
sondei, pot apărea imagini parazite de reverberaţie. 

Identificarea unei colecţii gazoase nu prezintă interes 
în sine; în echografia abominală gazele constituie un veri- 
tabil handicap tehnic. 


3.3.5. Interfeţele şi pereții 


In cazul în care o formaţiune lichidiană nu are perete 
propriu care să o separe de un parenchim (de ex. un fals 
chist), zona lipsită de ecou va fi totuși limitată de o linie 
echogenă fină, ce marchează interfața dintre cele două 
structuri. Separarea nu este net vizibilă decit dacă fascicu- 
lul o abordează aproape perpendicular. 


Fig.55. Secţiune longitudinală paramediană stingă a abdomenului 
superior. “Ec” — efect de coastă; C — capsula splenică; S — splina; R — 
rinichiul sting. 


Structurile ce prezintă pereţi proprii (de ex. vezicula 
biliară, vasele mari) sînt limitate, de aceeași manieră, 
printr-o linie echogenă, vizibilă numai cînd fasciculul este 
apropiat de direcţia perpendiculară pe perete (vezi fig.47, 
50, 51 şi 56). 


3.3.6. Formațiunile canaliculare, 


In organism există numeroase structuri canaliculare: 
vase, canale biliare, căi urinare etc.; acestea apar cu lu- 


CLIHIC 

Fig.56. Echostructuri canaliculare (vene suprahepatice). 

menul lipsit de ecou și cu pereţii lor proprii, a căror repre- 
zentare netă este condiţionată, în afara grosimii, de poziţia 
faţă de fascicul (un unghi cît mai apropiat de 90”). 

Forma elementului canalicular pe o secţiune ultrasonoră 
depinde, evident, de orientarea în spaţiu a planului aces- 
teia în raport cu axul canalului (transversal, longitudinal 
sau oblic) (fig.56; vezi şi fig.51). 

Aşa cum am văzut, utilizarea unui modul Doppler per- 
mite analiza vitezei fluxului intracanalicular. 


3.3.7. Imagini parazitare (artefacte). 


Calitatea imaginii echografice poate fi deteriorată prin 
prezenţa de zone puternic echogene sau absorbante (os, 
calcificări, bariu, colecţii gazoase, cicatrice), fenomene 
de reverberaţie produse de structuri osoase sau gaze apro- 
piate de sondă. Deplasarea manuală neregulată a sondei 
poate produce în imagine sectoare de întărire sau atenu- 
are artificială a ecourilor. 

REZONANȚĂ MAGNETICĂ (IRM) 


Metoda imagistică bazată pe fenomenul fizic al 
rezonanjei magnetice nucleare* se înscrie printre proce- 
durile de investigare relativ recent introduse în practica 
medicală. In esenţă, o imagine obținută pe această cale 
traduce în semnale optice intensitatea semnalelor de 
radiofrecvenţă (RF) emise în anumite condiții de nucleii 
atomici ce aparţin structurilor anatomice examinate. 

In principiu, metoda exploatează proprietatea anumitor 
nuclei atomici, în mod particular a celor de hidrogen 
(respectiv protonilor) de a fi animați de o mișcare de rotaţie 
în jurul propriului ax, adică de a poseda un moment cinetic 
propriu, spinul nuclear. Aşa cum am mai arătat, rotația 
unei particule încărcate electric, cum este protonul, 
determină şi apariţia unui cimp magnetic propriu, orientat 
în sens contrar cimpului electric; aceasta transformă fiecare 
nucleu într-un veritabil dipol magnetic, un magnet 
microscopic (fig.57). 

In condiţii obişnuite, orientarea micromagneţilor 
reprezentaţi de nucleii ce aparţin structurilor anatomice 
este întîmplătoare (fig.58,a); cimpurile magnetice indivi- 
duale se neutralizează reciproc, astfel că manifestările lor 
nu sint decelabile. 


4.1. Treptele obținerii imaginii prin 
rezonanță magnetică (IRM) 


Obţinerea imaginii prin utilizarea fenomenenului de 
rezonanță magnetică este un proces deosebit de complex, 
care cuprinde cîteva momente sau trepte distiricte. 

a. “Specimenul” examinat, adică corpul uman, 
este supus unui cimp magnetic exterior foarte puternic, 
care rămine constant în tot intervalul investigaţiei şi care 


* Denumirea atribuită în prezent, pe plan mondial acestei metode de 
îmvestigare este de “Imagistică prin Rezonanţă Magnetică” (IRM). 


» a 


produce “alinierea” în aceeași direcție a dipolilor mag- 
netici nucleari (fig.58,b). 

b. Specimenului i se aplică apoi un cimp magnetic 
oscilant din zona de radiofrecvenţă a spectrului electro- 
magnetic, adică a unei unde de radiofrecvenţă (RF), ceea 
ce determină rezonanța nucleilor. 

Rezonanța este fenomenul de oscilație a unui sistem 
fizic, determinat de energia primită din exterior, de la un 
alt sistem, cu care se află în legătură directă sau prin inter- 
mediul undelor și care oscilează cu o frecvenţă egală (sau 
apropiată) cu una din frecvențele cu care primul sistem 
este capabil să oscileze (fig.58,c). 

Cu cît frecvenţa celui de al doilea sistem (furnizor de 
energie) este mai apropiată de frecvenţa posibilă a primu- 
lui, amplitudinea oscilaţiei acestuia devine mai mare. 

c. Radiația electromagnetică (unda de RF) este 
apoi suprimată; nucleii continuă însă să oscileze, emițind 
ei înșiși (ca particule cu sarcină electrică) o undă de RF, 
care poate fi detectată ca semnal rezonant magnetic al 
nucleilor (tig.58,d). 

Recepţia semnalului este posibilă prin faptul că unda 
respectivă induce un curent electric într-o bobină construită 
în acest scop. 

d. Acest semnal este transmis unui computer, care 
îl transformă, prin prelucrare digitală, în semnale optice 
elementare (pixeli). Pe calea unei matrice, suma acestor 
semnale, transcrise într-o anumită ordine, compune ima- 
ginea sintetică finală. 

e. Valoarea sau intensitatea pixelului (adică 
treapta de gri atribuită pe scara de nuanţe între alb şi negru) 
este proporţională cu intensitatea semnalului ce provine 
din nucleii rezonanţi aparţinînd unui volum bine 
determinat, voxelul. 

In afara numărului de nuclei din această categorie (de 
fapt, așa cum vom vedea, în afara densităţii protonilor în 

Căci 


Fig.57. Mişcarea de “spin” a protonului (a) determină, de o manieră comparabilă cu cazul magnetismului terestru (b), transformarea lui 
într-un micro-dipol magnetic (c). In (d), orientarea cimpului magnetic corespunzător. 


voxelul respectiv), această valoare mai depinde de doi 
determinanţi temporali, etichetaţi 7, şi 7,, a căror semni- 
ficaţie va fi prezentată în continuare. 

Din această foarte schematică prezentare a metodei, 
rezultă unele diferenţe fundamentale față de procedurile 
imagistice descrise anterior: 

1. Dacă în acestea structurile examinate inter- 
acţionează cu un factor fizic exterior (radiaţia X, ultra- 
sunetele), atenuîndu-l sau reflectîndu-l, în IRM structurile 


respective sînt “stimulate” pentru a produce ele înşile 
semnale utlizabile în producerea unei imagini. 

2. Formarea imaginii implică participarea 
nucleilor atomici din mediul investigat şi nu a straturilor 
electronice ale atomilor (ca în cazul tehnicilor de 
radiodiagnostic). Ca şi ultrasonoarafia, IRM recurge la un 
factor fizic neionizant, deci lipsit de nocivitate, 
înscriindu-se în categoria metodelor de explorare 
“neinvazive”, 


Fig.58. Treptele genezei semnalului RMN. a. În mediul examinat, nucleii de hidrogen (protonii) au o orientare întimplătoare. b. Aplicarea unui 
cîmp magnetic exterior foarte puternic produce “alinierea” lor în direcția acestuia. c. Un impuls scurt RF determină intrarea în rezonanță a 
nucleilor. d. După suprimarea impulsului, nucleii îşi continuă oscilaţia, emițind o undă de radiofrecvenţă decelabilă, 

4.1.1. Nucleii 


La formarea imaginii RM nu participă toţi nucleii atomici 
ai mediului examinat; pentru a-şi aduce contribuţia la aceasta, 
este necesar ca nucleii să posede proprietatea de spin 
(mișcarea de rotaţie în jurul propriei axe) şi ca ei să cuprindă 
un număr impar de protoni şi neutroni, ceea ce le permite să 
intre în rezonanţă în urma “excitării” prin unda RF. Numai 
asemenea nuclei se comportă fizic ca dipoli magnetici şi 
devin surse de semnale, 

Este denumită “sensibilitate RM a unui nucleu” 
mărimea semnalului care se obţine de la un număr de 
nuclei din speța respectivă, la aceeași intensitate a cîmpului 
magnetic, în raport cu semnalul obținut de la acelaşi număr 
de nuclei de hidrogen. 


Z 


Sensibilitatea relativă a cîtorva nuclei din structurile 
corpului uman este următoarea: 
H -1 
IP —6,6x 102 
Na —9,3 x 102 
“Ca — 1,6 x 10° 
WE -83x10 


După cum se poate observa, sensibilitatea nucleilor de 
H, în speţă a protonilor, este de cîteva ori mai mare decît 
a celorlalţi. Ținînd seama și de numărul absolut, covârșitor 
mai mare, al acestor nuclei în structurile anatomice, devine 
absolut evident că imaginea RM este produsă în esenţă de 
nucleii hidrogenului, de unde şi denumirea de “IRM 
proton” care este atribuită acestei tehnici. 


Fig.59. (a): După aplicarea cîmpului magnetic exterior Hy nucleul se găseşte inițial într-o poziţie de echilihru, orientat în direcția z. (b): Un “puls” 
de RF aplicat în direcţia Y determină mişcarea de precesie, prin care axul lui ajunge într-o poziţie care formeză un unghi a față de poziția iniţială. 
“er Dacă pulsul este suficient de intens, unghiul capătă mărimea de 90° față de coordonata z. (Cu aceeași condiție, el poate ajunge la valoarea de 180°), 

4.1.2. Cimpul magnetic 


“Alinierea” nucleilor este determinată, cum am văzu:, 
de un cimp magnetic exterior, care este de regulă notat cu 
H. 

Intrucit descrierea unui cimp magnetic implică folo- 
sirea a trei coordonate spaţiale, se consideră de obicei. in 
mod arbitrar, că H. se aplică în direcția coordonate = (axa 
verticală) (fig.59.a): în consecință, rezultă că toţi nucleii 
se orientează paralel la direcția z. 

Unităţile de măsură a mărimii cimpului magnetic sint 
reprezentate de Gauss (G) şi Tesla (F); | Tesla = 
10.000 Gauss. 

In instlaţiile IRM folosite în scopuri medicale. magneţii 
au mărimi de 02-51. 

(Este, poate, interesant de reamintit că intensitatea cim- 
pului magnetic terestru măsoară 0.5 G, adică 0,05 mT). 


4.1.3. “Precesia” nucleilor 


Să urmărim. în continuare, comportamentul unui nu- 
cleu (respectiv proton), “aliniat” în direcţia coordonatei 
spaţiale, pe parcursul manevrelor tehnice ulterioare. 

Dacă un cîmp magnetic oscilant (undă RE) este acum 
aplicat în plan orizontal (de exemplu, pe coordonata v). la 
o anumită frecvenţă a acestui cimp nucleul va intra în 
rezonanţă. adică va începe să oscileze el însuşi cu aceeași 
frecvenţă. Oscilaţia rezonanta capătă forma de 
precesie faţă de starea iniţială de echilibru (fig.59.b). 

Termenul “precesie” trebuie înțeles considerind săgeata 
verticală ce reprezintă nucleul în fig.59.a: baza ei râmine 
fixă, în timp ce virful descrie un cerc cu raza din ce în ce 
mai mare, astfel că săgeata formează un unghi a de marime 
crescindă în raport cu verticala (fig.59.b), 

Frecvența undei RF aplicată în plan or izontal, care 
determină rezonanţa (precesia) este denumită frecvența 
Larmor şi rezultă dim ecuaţia: 


o, oi 
g=0 ` y 


(4.1) œ= yH 


unde © este frecvența Larmor, y constanta giromag- 
netică caracteristică pentru o anumită specie de nuclei, iar 
HI, valoarea cimplui magnetic extern. 

Frecvența Larmor este de ordinul megahertz-ilor (MHZ). 

Se înțelege că frecvența mișcării de precesie a nucleului 
este şi ea aceeaşi frecvenţă Larmor. Cum durata aplicării 
cimpului electromagnetic oscilant este extrem de scurtă, 
această alicare este denumită şi puls RE. Amplitudinea şi 
durata pulsului vor determina mărimea unghiului de 
preceste (fig.59.b), proporțională cu mărimea lor. Pulsul 
ca atare este definit de valorea pe care o impune acestui 
unghi. 

In practica IRM, pulsul este astfel “calibrat” încît aduce 
axul nucleilor la un unghi de 90” sau de 180” faţă de poziţia 
inițială (de echilibru). 

In momentul în care unghiul a ales a fost atins. pulsul 
RF este întrerupt; nucleul revine la poziţia de echilibru 
printr-o mișcare de precesie liberă, caracterizată prin 
aceeaşi frecvenţă Larmor Componenta orizontală a 
momentului magnetic, care se rotează perpendicur pe 
direcţia lui H. (vezi fig.59,c şi fiu.61), va induce un curent 
electric într-o bobină receptoare plasată în jurul 
specimenului: acest curent va D detectat, căpâtind 
semnificația de semnal RMN. 

Lrehuie bine înţeles faptul că un semnal provenit de la 
un singur nucleu este prea slab pentru a D detectabil. 
Condiţia recepţiei semnalului este desfășurarea simultană 
a mişcărilor de precesie ale unui număr considerabil de 
nuclei aflaţi într-o “tazâ”. adică într-o poziţie faţă de 
coordonatele spaţiale, identică sau aproape identică (fig. 


160). Această “coerenţă de fază” a nucleilor în mişcare de 


precesie liberă spre poziţia inițiala este, împreuna cu 
numărul lor, determinantă pentru intensitatea semnalului 
RMN înregistrat (fig. 61). 


Fip.60. Poziţia om nucleu la difere intervale de tunp dupa wi puls 9 - Nucleul se rotează în planul xx "ung de fază” d este unthiul 
dintre nucleu şi ună dan axele orizontale 

4.1.4. Timpii fizici de relaxare (T ER 


Durata oscilaţiei libere a nucleilor, după suspendarea 
pulsului RF exterior, adică durata semnalului RMN, este 
impusă de două procese fizice, care acționează în sens 
limitativ: 

a. Revenirea nucleilor oscilanţi la poziţia lor 
iniţială; aceasta se însoțește de scăderea exponențială în 
timp a amplitudinii semnalului și are ca substrat transferul 
de energie de la nucleii în precesie către moleculele mari 
ale vecinătăţii, care nu sînt antrenate în rezonanță. 

Aceste molecule formează în jurul nucleilor rezonanţi 
o veritabilă “rețea”, căreia îi este cedată energia dobîndită 
de nucleii respectivi prin pulsul RF. 

Durata semnalului restrinsă prin interacția nucleilor 
rezonanţi (posesori de spin) cu rețeaua structurilor 
moleculare înconjurătoare este denumită timp de relaxare 
spin-reţea sau constantă de scădere exponențială T. 

Un alt termen folosit în exprimarea acestui timp este 
“timpul de relaxare longitudinală”. 

Procesul de revenire la poziţia iniţială se desfășoară 
simultan cu refacerea, de asemenea exponențială în timp, 
de câtre componenta pe coordonata z a cimpului magnetic 
nuclear a valorii premergătoare pulsului (fig.61 şi 62). 


TH 


e E Raten Set SÉ D 


IA 


né ta ZS, 


b. Pierderea coerenţei de fază a nucleilor în 
precesie; aceasta este de asemenea exponențială în timp, 
se datorează interacţiei dintre nucleii respectivi (dar în 
foarte mare măsură şi variațiilor cimpului magnetic extern 
H,) şi conduce la scăderea pînă la dispariţie a semnalului 
RMN, înainte ca nucleii să ajungă în poziţia lor iniţială 
(fig.61 şi 62). 

Constanta temporală exponențială care descrie acest 
proces este denumită timp de relaxare spin-spin sau 8 
(o expresie sinonimă este şi aceea de “timp de relaxare 
transversală”). 

In afara coeficienţilor temporali T, şi 7. a căror semni- 
ficaţie teoretică a fost expusă, mai trebuie luat în 
considerare un 7, real, determinat prin măsurare directă. 
Acesta este întotdeauna mai scurt, reliefind imperfecţi- 
unea tehnică a instalaţiei, respectiv un anumit grad de 
neomogenitate a cimpului magnetic exterior H. care 
contribuie substanţial la pierderea coerenței de fază. a 
real este marcat prin 7.*. 

Următoarea relaţie între mărimile menţionate este în- 
totdeauna valabilă: 


(4.2) ES « T, s T, 


TH, 


Fig.61. Comportamentul nucteilor in intervalul mişcării de precesie liberă. După un puls 90", toţi nucleii din grupul reprezentat in desen au aceeași 
poze față de coordonatele spaţiale, adică sint în aceeaşi fază. Rezultă că în planul onzontal apare un moment magnetic ridicat (MY). care, rotindu-se, 


peace semnalul RMN detectabil (|). Odată cu inceputul precesiei libere s 
oezootală a momentului magnetic începe să scadă (2). Această componentă 


pre starea de echilibru, ei pierd gradual coerenja de fază iar componenta 
se reduce în continuare în timp, pină ce toți nucleii sint complet defazaţi, 


Sess ce determină dispariţia ei (3.4), simultană cu a semnalului. Nucleii îşi continuă precesia liberă (5) pînă la atingerea poziţiei de echilibru (6). 

Fig.62. Relaţia dintre poziţia nucleilor din fig.61 şi semnalul RMN, TI şi T, Numerele 1 — 6 din partea de jos a figurii se referă la timpul 
corespunzător celor 6 diagrame din fig.61. Se poate observa că reducerea semnalului prin defazarea nucleilor (T,) este mult mai rapidă decit 
revenirea la poziţia de echilibru (7), marcată aici prin refacerea componentei iniţiale z a cîmpului magnetic al nucleilor. 


4.1.5. Substratul biologic al timpilor de relaxare 


Semnalele detectate prin tehnica IRM provin, cum am 
văzut, de la protonii (nucleii de hidrogen) specimenului 
examinat; nu toți aceştia participă însă la producerea lor. 
Nucleii implicaţi în apariţia semnalelor sînt mai ales cei 
din apa celulară, care constituie de departe cea mai mare 
proporţie a protonilor din corpul uman, şi cei din lipide; 
protonii din macromolecule ca proteinele sau ADN, ca şi 
cei din structurie solide (os), ramîn de regulă în afara 
acestui proces. 

Cum majoritatea semnalelor RMN provine din apa 
tisulară, este de aşteptat ca starea acesteia să determine, 
pe lîngă intensitatea semnalelor respective, şi valorile 7, 
şi T, Condiţiile biologice care influenţează timpii de 
relaxare nu sînt total clarificate; în general, se acceptă aṣa- 
numitul “concept al apei libere şi legate”, care, cel puţin 
pentru T, poate constitui o explicaţie satisfăcătoare, deşi, 
probabil, excesiv simplificată. 

In celule și ţesuturi, o proporţie din apă este “legată” la 
suprafața proteinelor; în consecinţă, mişcarea de precesie 
a nucleilor de hidrogen va fi rapid încetinită datorită 
vecinătăţii moleculelor mari, ceea ce va avea ca rezultat 
un 7, scurt. O altă proporţie, nelegată de proteine, se 
consideră a fi “liberă” şi, ca urmare, va produce un T, mai 
lung. Pentru exemplificare, T, al apei pure (echivalent al 


apei libere tisulare) este de ordinul a 3 secunde la o inten- 
sitate a cîmpului magnetic H, de 0,1 Tesla“. In țesuturi, 7, 
este mult mai scăzut, în funcţie de proporţia apă liberă/ 
apă legată. 

Trebuie amintit că încă de la începuturile utilizării RMN 
în investigația medicală, a fost sesizat faptul că țesuturile 
tumorale posedă un 7, mai lung decit echivalentele lor 
normale (Damadian,1971). Explicaţia ar putea consta din 
eliberarea în aceste țesuturi a unei anumite proporţii din 
apa în mod normal legată. 

Pentru a putea atribui o semnificaţie reală mărimii 
timpilor de relaxare, notificarea intensității cîmpului mag- 
netic H, şi implicit a frecvenţei de rezonanţă (a se revedea 
relaţia 4.1.) este întotdeauna necesară. 

Atunci cînd frecvenţa creşte, crește şi T, ceea ce face 
imposibilă cotarea lui valorică pentru un țesut particular 
fără a menţiona frevenţa la care a fost obţinut. 
Amploarea variaţiei lui 7, în funcţie de frecvenţă poate fi 
dedusă din tabelul I. Atunci cînd frecvența rezonanţei 
creşte, se produce nu numai o creștere a mărimilor T, 
tisulare, ci şi o reducere treptată a diferenţei dintre ele, cu 
tendinţa de apropiere de valoarea proprie apei pure. 


N N NN N N IE SINE 
* Această precizare devine necesară în lumina celor cuprinse în 
paragraful următor. 

140-170 
250-290 
250-275 


Ficat 
Splină 


Substanţă cenuşie 

(creier) 
Substanţă albă 
Lichid cefalo-rahidian 
Grăsime 


225-250 
350-1000 
120-140 


172-208 
371-439 
392-438 


265-292 


210-270 
440-580 
340-610 


220-350 


871 


515 


900-2000 1900 


131-147 


Tab.I. Valori ale 7, (în ms) pentru citeva țesuturi umane măsurate in vivo, la diferite intensităţi ale cimpului magnetic H, 
(exprimate în Tesla), 


Comparativ cu variaţia largă a lui T, în funcţie de 
frecvenţă se observă una mult mai redusă a lui T, produsă 
de variaţia acesteia. T, este şi el mai lung în apa liberă 
decît în apa legată; majoritatea structurilor biologice 
umane au o valoare T, de ordinul a 50-150 ms. 


4.1.6. Semnalul RMN. Trăsături, semnificație. 


Un semnal RMN care, aşa cum am văzut, provine din 
mișcarea liberă de precesie a nucleilor mediului, indusă 
de pulsul RF, poate fi descris în termenii a patru compo- 
nente definitorii (fig.63): 


el 


Fig. 63. Componentele semnalului RNN. 


PA F 


1. Amplitudinea (A); 

2. Frecvența (f); 

3. Faza (F); 

4. Durata (corespunzătoare lui ES 

Dacă un semnal RMN individual reflectă prin ampli- 
tudinea lui numărul de nuclei rezonanţi (respectiv densi- 
tatea protonilor) din mediul examinat, el nu oferă însă 
informaţii cu privire la timpii de relaxare T, şi T, care au 
o anumită semnificaţie pe plan biologic. 

Cum am mai spus, 7,*, adică durata reală a rezonanţei, 
care se înscrie printre componentele semnalului, este 
puternic marcat de lipsa de omogenitate a cîmpului 
magnetic H, şi trebuie privit mai curînd ca o măsură a 
acesteia. 

De aceea, nu este posibil să se măsoare, cu alte cuvinte să 
fie introduși explicit în ima ginea RM, aceşti timpi, folosind 
un singur semnal. Pentru evaluarea lor, este necesar ca 
semnalul să fie repetat sau “regenerat”, prin aplicarea mai 
multor pulsuri RF, într-o anumită succesiune. 


4.2, Secvenţele pulsului de RF 


Scopul repetării sau regenerării pulsului de RF într-o 
anumită ordine este acela de a crea posibilitatea ca 
amplitudinea semnalului RMN să cuprindă informaţii nu 

Fig.64. Secvenţe de regenerare prin saturație a pulsului, cu TR scurt (sus) şi TR lung (jos). 


numai despre densitatea protonilor în mediul examinat, ci 
şi despre mărimea timpilor de relaxare T, şi T, 

Amplitudinea semnalului provenit dintr-o anumită 
regiune a specimenului va fi tradusă într-o intensitate 
proporţională de luminozitate a pixelului respectiv în 
sistemul de afişaj al imaginii. Rezultă că diferența de am- 
plitudine a semnalelor creează contrastul dintre diferitele 
puncte ale acesteia. 


4.2.1. Regenerarea “prin saturație” 


Este cea mai simplă secvenţă de puls şi constă din apli- 
carea repetată de pulsuri RF de 90°, semnalul RMN fiind 
măsurat după fiecare puls; timpul care separă două pulsuri 
succesive este denumit timp de repetare (TR) (fig.64). 

Dacă TR este relativ lung (de exemplu de 3-4 ori T, al 
specimenului), nucleii rezonanţi au suficient timp ca să se 
întoarcă la starea de echilibru înainte de pulsul următor. 
Amplitudinea semnalului RMN după fiecare puls va 
conţine, ca și în cazul unui semnal individual, numai 
informaţii despre densitatea protonilor. 

Atunci cînd TR este mult mai scurt, nucleii nu au 
posibilitatea de a reveni la starea iniţială înainte de repe- 
tarea pulsului iar semnalul emis de ei va fi mai slab; aceasta 
traduce faptul că amplitudinea semnalului depinde de com- 
ponenta verticală z a magnetizării iniţiale, care în situaţia 
descrisă este mai mică (fig.65). 

Pentru oricare TR, amplitudinea semnalelor RMN este 
influenţată de măsura în care nucleii rămîn în urmă faţă de 
revenirea la echilibru, deci de raportul între TR și 7,. Apare 
astfel o informaţie cu privire la T, din specimen, cu condiția 
ca TR să fie scurt în comparaţie cu acesta. 


Amplitudinea semnalului în secvenţa de saturație de- 
vine o funcţie a densităţii protonilor, TR şi T, Singura 
variabilă în acest context este TR, care poate fi astfel modi- 
ficat, încît să conțină mai multă sau mai puţină informaţie 
despre T. 

Este evident că 7, va fi cu atit mai bine reflectat de 
semnal, cu cît TR este mai scurt. 


902 90° 


T4 


Fig.65. Efectul mărimii lui T, pentru un TR dat, asupra 
amplitudinii semnalului. După un puls 90°, componenta cîmpului 
magnetic în plan orizontal este de aceeași mărime cu a componentei 
verticale înainte de aplicarea pulsului. Dacă un al doilea puls 90* 
este aplicat după timpul TR, este posibil ca componenta verticală 
să nu fi revenit la valoarea iniţială, componenta orizontală va fi 
redusă în mod corespunzător, rezultatul fiind un semnal RMN de 
amplitudine mai redusă. Pentru un TR de aceeaşi mărime, efectul 
de reducere a semnalului va fi mai pronunțat în cazul unui 7, lung 
(b), decît în cel al unui 7, scurt (a). 


BAZELE IMAGISTICII PRIN REZONANȚĂ MAGNETICĂ (IRM) 55 


4.2.2. Regenerarea “prin inversare” 


Spre deosebire de secvenţa precedentă, în această formă 
de regenerare se aplică două pulsuri RF diferite înainte ca 
semnalul RMN să fie recepționat; perechea de pulsuri este 
repetată la fiecare interval TR. 

Principiul regenerării prin inversare este similar celui 
de saturație: nici în cazul lui nucleii nu au timpul necesar 
întoarcerii la echilibru înainte de repetarea pulsului. 
Diferenţa constă în faptul că primul puls aplicat aduce 
nucleii la un unghi de 180° (fig.66). 

După un puls de 180°, componenta verticală z a cîm- 
pului magnetic are iniţial o valoare negativă mare 
(nu 0 ca în cazul pulsului 90°) (fig.67). In urma aplicării 
lui, apare un interval de timp relativ lung, în care nucleii 
se întorc la poziția iniţială şi în care valoarea negativă 
scade, trece prin 0, devine pozitivă şi apoi creşte gradual. 
Aplicarea celui de al doilea puls, de 90°, în timpul acestui 
interval de întoarcere, produce, ca și în cazul regenerării 
prin saturație, un semnal RMN a cărui amplitudine conţine 
informaţii despre T, dar expresivitatea acestuia în sem- 
nal este mult accentuată. 

Intervalul dintre pulsul 180° şi cel de 90° este denumit 
timp de inversare (TI). Amplitudinea semnalului RMN va 
fi, în această secvenţă, o funcţie a densității protonilor, 
T» TR şi TI. Deşi ambele variabile TR şi TI influenţează, 
cum am văzut, contribuţia lui 7, la semnalul final, de regulă 
numai variabila 77 este modificată în acest scop. Contrastul 
T, este mult mai net pe imaginea afișată decît în cazul 
regenerării prin saturație. 


4.2.3. “Ecoul de spin” 


Este secvenţa în care poate fi reliefată participarea la 
semnalul RMN atit a lui 7,, cît şi a lui T în principal este 
folosită însă pentru obţinerea de informaţii 
despre T, 


Fig.67. Efectul mărimii lui 7, asupra amplitudinii semnalului în 
secvenţa de regenerare prin inversarea pulsului. După un puls de 180°, 
nucleii sînt “inversaji”, Componenta verticală a cimpului magnetic 
devine negativă, scăzînd treptat în timp (liniile întrerupte), Nucleii cu 
T, scurt (a) se întorc la echilibru mai repede decit cei cu T, lung (b), 
astfel că, după aplicarea pulsului 90°, semnalul obținut va fi mai amplu 
în primul caz decit în al doilea. Dacă TI ar avea jumătate din lungimea 
din figură, atunci lungimea semnalului pentru nucleii cu T, Scurt ar fi 
aproximativ 0, în timp ce pentru cei cu 7, lung ar fi mai mare (deşi 
negativă), producind un semnal corespunzător, 


Aşa cum am mai spus, pierderea coerenţei de fază, care 
produce scăderea amplitudinii semnalului RMN, se 
datorează atit relaxării spin-spin, cît şi variaţiei de inten- 
sitate a cîmpului magnetic extem H. (de unde rezultă faptul 
menţionat, că 7, real, adică 7,*, este întotdeauna diferit 
de TU 

Secvența “ecou de spin” exploatează faptul că variația 
lui H. se produce constant în timp, deci poate deveni 
reversibilă, cu alte cuvinte se poate “șterge” din semnal. 


180%] 30°] 

Fig.66. Secvenţă de regenerare prin inversare a pulsului, cu un interval 77 între pulsul iniţia! de 180” şi cel următor de 90°. TR este timpul 
de repetare a acestei perechi de pulsuri. 

Fig.68. Secvenţă de puls ecou de spin multiplu. a. Ecourile RMN apar la intervalele TE, 2x TE şi 3 x TE, după aplicarea pulsurilor 180° la 
intervalele TE/2, 3/2 x TE, 5/2 x TE. “Invelitoarea” valorilor maxime ale amplitudinii ecourilor este curba de relaxare Ty. b. Secvenţă de puls ecou 


de spin cu parametri ei: timp de ecou (TE) şi timp de repetare (TR). Intervalul dintre pulsul 90” şi pulsul de” 


După aplicarea unui puls 90°, nucleii, care la început 
precesează sincron, îşi pierd treptat coerenţa de fază . Dacă 
la un interval scurt se aplică un puls 180°, ei vor fi inversați 
în spaţiu, astfel încît poziţiile faţă de punctul de pornire, 
ca și sensul mișcării de precesie se vor inversa. În acest 
mod, coerenţa de fază se va restabili gradual și va apare 
un semnal RMN de amplitudine mare (fig.68). 

Pentru înţelegerea acestui proces, trebuie imaginată o 
cursă de alergare în care, după un anumit timp de la 
pornire, participanţii se găsesc la distanţe diferite față de 
linia de start, datorită vitezei lor diferite. Presupunind că 
în acel moment se dictează inversarea sensului cursei, 
pare firesc ca, păstrindu-se vitezele individuale, să se 
ajungă la realinierea pe linia de plecare. 

Acest semnal, care apare cu întîrziere faţă de primul 
puls (90°), este denumit ecou; el este de intensitate mai 
mică decît semnalul original (fig.68), datorită unei pierderi 
ireversibile a coerenţei de fază produsă de interacţiile spin- 
spin. In acest mod, timpul de relaxare spin-spin (7,) capătă 
în semnalul RMN o expresie proprie, lipsită de influenţe 
exterioare. 

Intervalul între semnalul 90° şi ecou este denumit timp 
de ecou (TE); acesta este puțin mai scurt decît intervalul 
TI în secvenţa de regenerare prin inversare (fig.66). 

Prin repetarea secvenţei “ecou de spin” la intervale 
TR apropriate (fig.68,b) se obţin semnale RMN care 


azare” de 180° este TE/2. 


reflectă, prin amplitudinea lor, densitatea protonilor, T, 
T, TR şi TE. 

Aşa cum am văzut, alegerea unui TR adecvat asigură 
participarea la semnal a lui 7, (pag.54). 


4.2.4. Efectul variabilelor TR, TE şi TI asupra 
semnalului RMN 


Din cele expuse mai înainte rezultă că alegerea corectă 
a acestor variabile, în cadrul diferitelor secvenţe de puls, 
are ca scop reliefarea cît mai pregnantă a trăsăturilor 
inerente mediului examinat, respectiv densitatea 
protonilor, T, şi 7,. Diferenţele de manifestare a acestor 
trăsături creează contrastul diferitelor structuri repre- 
zentate în imagine, conferind acesteia capacitatea ei 
informativă. 

Este evident că selecția mărimii acestor parametri 
implică cunoașterea, cel puţin aproximativă, a valorilor 
T, şi T, ale ţesuturilor; de asemenea, ea trebuie să ţină 
cont de puterea magnetului instalaţiei (care influenţează 
sensibil mărimea T). 

In practica IRM, valorile TR variază de la 200 ms la 
300 ms (majoritatea instalațiilor operează cu mărimi între 
1000-2000 ms); valorile TI obişnuite sînt cuprinse între 
200 şi 1200 ms, iar cele TE între 20 şi 100 ms. 

Fig.69. Efectul secvenței pulsului şi mărimii variabilelor asupra imaginii RM. |.Regenerare prin inversie: TR=1400, 71=400; celelalte 
imagini sînt ecou de spin; 2.7R>=540, TE=20; 3.7R=1040, TE=20; 4.7R=1080, TE=40; 5.TR=2080, TE=40, 


De regulă, aceste valori sînt afişate într-o anumită 
ordine: TR, TE, TI; ordinul lor de mărime foarte diferit 
permite să se deducă variabila la care se referă chiar dacă 
aceasta nu este menționată. De exemplu, succesiunea de 
numere 2000, 30, 500 care însoțește o imagine semnifică 
TR: 2000 ms, TE: 30 ms, TI: 500 ms. 

Figura 69 ilustrează efectul secvenţei pulsului și mărimii 
variabilelor temporale alese de operator asupra contrastului 
dintre o leziune a ficatului şi țesuturile normale; de aseme- 
nea, ordinea de transcriere a acestor variabile. 


4.3. Producerea imaginii 
4.3.1. Gradienţii magnetici 


Imaginea RM rezultă prin alăturarea unui număr 
variabil de pixeli, a căror valoare (intensitate) este 
determinată de amplitudinea fiecăruia din semnalele cu 
originea într-o unitate de volum (voxel). Aceste volume 
elementare se găsesc dispuse într-un plan de secţiune prin 
corpul uman, astfel încît, ca şi în cazul CT, imaginea RM 
este de fapt o imagine tomografică realizată în planul 
respectiv. Pentru ca ea să capete semnificația dorită, nu 
este suficient ca semnalele RMN provenite din fiecare 


volum elementar examinat să fie recepționate; aceste 
semnale trebuie să cuprindă și informaţii cu privire la 
poziţia exactă în spaţiu a volumelor respective. Cu alte 
cuvinte, poziţia pixelilor în matrice trebuie să realizeze în 
ansamblu o veritabilă hartă a secțiunii anatomice. 

Acest deziderat creează în cazul IRM probleme tehnice 
deosebit de complexe. In principiu, rezolvarea acestora 
implică utilizarea unor cimpuri magnetice adiționale, de 
valori mult mai mici decit cele ale magnetului principal (H). 
care pot fi rapid puse și scoase din funcțiune, Aceste cîmpuri 
poartă denumirea de gradienţi magnetici şi se aplică pe una 
din coordonatele spaţiale x, y sau z (fig.59), de unde şi 
denumirea de cimpuri de gradient liniar. 

In cele ce urmează, va fi prezentată numai utilizarea 
unuia dintre gradienţi, în vederea alegerii planului de 
secţiune, conform așa-numitului principiu al “excitaţiei 
selective”. 


4.3.2. Excitaţia selectivă 


Aşa cum am văzut, la începutul examenului, corpul 
uman este plasat în cîmpul magnetic exterior foarte 
puternic H. Pentru obținerea “excitaţiei selective”, se aplică 
în aceeași direcție spaţială un cîmp-gradient mult mai slab, 
care variază de-a lungul pacientului, astfel încît este mai 

Hi H3 H, He 
49403 o 8 


Pulsul RF se aplică la frecvenţa wa 
kum: Dl 


Rezonanţa apare numai în acest strat 


Fis 29. Principiul de realizare a “excitaţiei selective”, 


redus la extremitatea lui superioară și mai intens la cea 
inferioară (fig.70). Rezultă un cîmp magnetic total, care 
creşte şi el în acelaşi sens (în fig.70, de la H, la H,). 
Frecvența Larmor a nucleilor rezonanţi va cunoaşte o 
variaţie corespunzătoare, de law, la 4, de unde rezultă că 
pentru a produce rezonanţa la diferite nivele ale corpului 
trebuie să fie aplicate frecvenţe diferite ale pulsului de 
RF. Dacă, de exemplu, se aplică un puls cu frecvenţa 0, 
rezonanța va apare numai în nucleii dintr-o anumită 
secţiune transversală a corpului (fig.70). 

Practic, nu este posibil ca pulsul să conţină o singură 
frecvenţă; va exista întoteauna o bandă de frecvenţe, care, 
în combinaţie cu panta gradientului magnetic, determină 
lărgimea secțiuni. Aceasta poate fi variată, crescînd sau 
reducînd parametri respectivi. 

In aproape toate instalaţiile IRM, tehnica excitaţiei 
selective este aplicată pentru a alege planul ce va fi 
reprezentat în imagine. In afara situaţiei descrise mai 
înainte, poate fi aleasă o secţiune tomografică sagitală, 
utilizind un gradient dispus transversal, sau una frontală 
(coronală), cu un gradient orientat antero-posterior. 


4.3.3. Codificarea spațială a informației 


In afara gradientului prin care se obţine excitaţia 
selectivă, alți gradienţi, aplicaţi pe celelalte coordonate 
spaţiale ale cîmpului magnetic, realizează codificarea 


spaţială a informaţiei, adică determinarea poziţiei sursei 
semnalelor şi implicit ordinea pixelilor corespunzători în 
imagine. 

Tehnica, rezultată dintr-o operaţie matematică 
particulară (transformarea Fourier bidimensională), folo- 
seşte componentele frecvenţă și fază ale semnalului RMN 
pentru a înmagazina informaţia cu privire la poziţia sursei, 
în două dimensiuni. Complexitatea aspectelor tehnologice 
implicate în realizarea practică nu permite prezentarea lor 
în acest cadru. 


4.4. Echipamentul IRM 


4.4.1. Magnetul 


Este piesa centrală a instalaţiei IRM; el trebuie să 
producă un cîmp magnetic extern (H) cît mai uniform*, 
evitînd pe cît posibil variațiile, ale căror efecte asupra 
imaginii au fost discutate. 


SPA IA Aia st ti e e E 
* O omogenitate (uniformitate) perfectă este imposibil de realizat în 
practică. Acest fapt are, cum am văzut, consecințe importante asupra 
semnalului RMN, mai ales în ceea ce priveşte exprimarea timpului de 
relaxare spin-spin ( T,). 

Fig.71. Componente proprii instalaţiei IRM. 1 — magnetul inelar; 
2 — bobina gradientului; 3 — bobina de RF. 


In practică, instalaţiile respective utilizează trei 
tipuri fundamentale de magneţi: 

a. Rezistivi. Aceștia sînt constituiți dintr-o 
pereche de spire inelare din sîrmă, dispuse de regulă ver- 
tical (fig.71), prin care trece un curent electric; cîmpul 
magnetic rezultat este orizontal. Prin folosirea magneţilor 
rezistivi se pot obţine cîmpuri cu intensitatea de pînă la 
0,15 T, energia fiind disipată sub formă de căldură; un 
sistem de răcire devine necesar, 

b. Superconductanţi (criogenici). Sînt electro- 
magneţi inelari aduşi la temperaturi extrem de scăzute 


(-269° Celsius) printr-un dublu circuit de heliu şi azot 
lichid. La această temperatură, rezistența bobinelor devine 
nulă, astfel că nu mai este nevoie de o alimentare continuă 
cu curent electric, Asemenea magneţi pot crea cîmpuri 
foarte stabile de pînă la 2 T. 

c. Permanenţi. Mai puţin costisitori în exploa- 
tare (nu necesită alimentare electrică și instalaţii de răcire), 
prezintă dezavantajul unei greutăţi considerabile (pină la 
100 tone). 


4.4.2. Bobinele de radiotrecvență 


Forma și dispoziţia acestor bobine (care generează 
pulsul RF și care recepționează semnalele RMN) depind, 
substanţial de sistemul magnetic principal; de regulă, au 
o formă de şa sau una de solenoid. 

Intrucit emisia pulsului şi recepţia semnalelor nu se face 
concomitent, aceste bobine servesc de obicei în ambele 
scopuri (ca “transductori””). 


4.4.3. Gradienţii de cîmp magnetic 


Se produc prin curenţi electrici care circulă în spire din 
materiale conductante, cu geometrii variate; aceste 
geometrii, împreună cu direcţia curentului, determină 
orientarea gradientului. 

In general, în centrul unei bobine-gradient există un 
punct 0, cimpul produs fiind în aceeaşi direcție cu H deo 


Fig.72. Imagini RM. a. Secţiune transversală la nivelul regiunii cervicale superioare; săgețile indică o tumoră benignă a glandei parotide 
stîngi; b. Secţiune longitudinală în plan median a regiunii lombare. 

parte şi în direcţie inversă de cealaltă parte a acestui punct. 
Cîmpul magnetic la care este supus pacientul este H, + 
cîmpul gradient (vezi fig.70). 


4.4.4. Calculatorul (computerul) 


Ca parte integrantă a instalaţiei, computerul are în 
primul rînd rolul de a controla parametrii fizici caracte- 
ristici cursului investigării (secvențele pulsului, mărimea 
timpilor acestora) aleşi de operator. 

Semnalul RMN se reîntoarce în computer sub formă 
analogică: un voltaj care variază în timp, traducînd 
amplitudinea undei de RF emisă de nucleii rezonanţi ai 
specimenului. Acesta este “secţionat” în fragmente, la 
intervale fixe de timp şi înmagazinat în forma digitală (ca 
date numerice). După transformarea Fourier, semnalele 
sînt ordonate într-o matrice cu 128 x 128, 256 x 256 sau 
512x512 elemente (pixeli), formînd imaginea ce poate fi 
afişată (fig.72) (vezi şi fig.69). 


4.5. Noţiuni elementare de semiologie 


In general, imaginea RM poate fi comparată cu cea 
produsă de tomografia computerizată, căreia îi este sub unele 
aspecte superioară, din punctul de vedere al valorii 
“achiziţiei” pe plan informaţional. Superioritatea rezultă în 
principiu din faptul că semnalul pe baza căruia se constituie 
imaginea depine de trei parametri (densitatea protonilor, 7, 
şi 7) şi nu de unul singur (coeficientul de atenuare a radiaţiei 
X, respectiv densitatea electronilor). Cum am văzut, 
secvențele individuale de puls pot fi modificate pentru a 
reliefa unul din acești parametri și a optimiza pe această 
cale imaginea, în funcţie de problematica clinică. 

Structurile anatomice reprezentate în imagine sînt în 
general uşor de recunoscut iar evaluarea stării lor şi 
evidenţierea unor eventuale anomalii nu întîmpină 
dificultăţi notabile. 

In cele ce urmează, vor fi scoase în evidenţă cîteva din 
domeniile în care datele IRM sînt în mod particular reve- 
latoare. 


4.5.1. Investigarea creierului și structurilor 
nervoase 


IRM realizează un foarte bun contrast între substanța 
albă şi cea cenușie, imposibil de obținut prin altă metodă 


Fig.73. Imagine RM a unui creier de copil, evidențiind o mielinizare 
normală.Se remarcă intensitatea diferită a substanței albe de a cele 
cenușii (secvenţă de regenerare prin inversie) 


imagistică (fig.73), ceea ce permite sesizarea unor procese 
patologice subtile ce se produc la interfaţa acestora (de 
exemplu, anomaliile de mielinizare ale copilului, scleroza 
multiplă şi alte afecţiuni demielinizante). 

Acest contrast se datorează diferențelor dintre timpii 
de relaxare ai celor două structuri, produse de conţinutul 
lor diferit în apă şi lipide (sau în compoziția chimică a 
lipidelor) și poate fi accentuat prin utilizarea unor secvenţe 
în plus apropiate, cum este de exemplu, regenerarea prin 
inversie. 

Alte procese patologice pot fi, de asemenea, net 
reprezentate în imagine (edemul, infarctul, hemoragiile 
cerebrale). In cazul unor tumori cerebrale, diferențele între 
timpii de relaxare pe care le crează anumite variante 
histologice (astrocitomul, meningiomul, metastazele) pot 
fi sugestive pentru natura acestora. 


4.5.2. Investigarea cordului și circulației 


Pentru obținerea unei imagini cardiace nete, este necesară o 
tehnică de “înghețare” a mișcărilor, în care secvențele de puls 
sînt corelate printr-o EKG cu ciclul cardiac. 

Prin alegerea corspunzătoare a parametrilor pulsului 
se poate crea un contrast evident între pericard, miocard 
şi sîngele intracardiac, de cel mai mare interes fiind, pe 
lîngă evaluarea grosimii pereţilor ventriculari, eviden- 
țierea formelor ischemice. 

Fig.74. Modificarea intensității semnalului sîngelui circulant în funcţie de secvența pulsului. Secţiune longitudinală toraco-abdominală, 
reliefind cavitățile cardiace şi arcul aortic. 


Pentru reliefarea acestor focare, se dovedeşte utilă 
folosirea unui agent fizic paramagnetic, gadoliniumul legat 
de o moleculă organică (DTPA), care reduce timpii de 
relaxare și poate deveni, în asociere cu o secvenţă de puls 
adecvată, o veritabilă “substanţă de contrast”. Trebuie 
menţionat că acest artificiu tehnic îşi găseşte aplicabilitatea 
şi în alte domenii de utilizare (patologia cerebrală). 

Prezenţa sîngelui circulant în specimenul examinat 
creează aspecte particulare, întrucît reprezentarea lui în 
imaginea RM depinde esenţial de viteza de circulaţie. 

In secvențele cu TR scurt (în care protonii din țesuturile 
aflate în secțiunea examinată au numai o revenire parţială 
la echilibru, slăbindu-se intensitatea semnalului) sîngele 
din afara secţiunii pătrunde în aceasta și va produce un 
semnal mult mai puternic decît țesuturile înconjurătoare 
(“sînge alb”, fig.74,3). 

In alte secvenţe (ecou de spin), dacă fluxul lui este foarte 
rapid, sîngele iese din secţiune în intervalul dintre excitație 


și detecția semnalului; în consecinţă, va fi marcat printr-o 
absenţă totală de semnal (“sînge negru”, fig.74,b). 

“Efectul flux” poate fi deci modificat schimbind 
secvenţa pulsului; el devine util în separarea structurilor 
din unele regiuni anatomice (mediastin) sau în diferen- 
Here formațiunilor canaliculare ale ficatului. 


4.5.3 Investigarea altor regiuni anatomice 


In investigarea altor regiuni anatomice sau organe, IRM 
se dovedește utilă în numeroase situaţii, datorită capacităţii 
de a diferenţia structurile normale (grăsime, parenchime) 
de cele patologice (edeme, hemoragii, procese infecțioase, 
colecții lichidiene, neoplasme etc), prin reliefarea, pe calea 
variaţiei secvenţelor de puls, a unor trăsături specifice 
acestor structuri, în special 7, şi 7,. 

DIAGNOSTICUL RADIOLOGIC ȘI IMAGISTIC AL AFECȚIUNILOR 
APARATULUI RESPIRATOR ȘI MEDIASTINULUI 

Datorită ușurinţei şi siguranţei cu care pune în evidență 
modificările patologice ale organelor aparatului respirator, 
examenul radiologic a devenit o metodă fundamentală, 
de neînlocuit, în investigarea acestor organe. El oferă 
clinicianului informaţii cu privire la sediul, întinderea, 
natura probabilă şi evoluţia proceselor manifeste, iar în 
unele cazuri poate evidenția anomalii lipsite de expresie 
clinică (malformații structurale, tumori benigne etc.). Pe 
de altă parte, trebuie avut în vedere faptul că unele afec- 
ţiuni respiratorii pot fi lipsite de modificări ale imaginii 
radiologice (traheo-bronşite acute, procese pleurale şi 
pulmonare foarte incipiente). 

Dintre metodele imagistice, CT şi IRM pot oferi date 
informative deosebit de valoroase, în special în domeniul 
patologiei mediastinale. 


5.1. Tehnici de examinare 


Explorarea radiologică a aparatului respirator și a 
mediastinului beneficiază de numeroase procedee tehnice, 
a căror utilitate şi valoare sînt condiţionate de o indicație 
corectă, bazată pe cunoașterea posibilităţilor şi limitele 
lor reale. 

Principalele tehnici utilizate în practica curentă sînt 
radiografia, radioscopia, tomografia, radiofotografia. 

In anumite situaţii, elucidarea unor aspecte de ordin 
morfologic sau funcțional creează indicații pentru proce- 
duri tehnice particulare sau speciale, ca: radiografia cu 
raze “dure”, kimografia, digrafia, scintiografia, CT, IRM. 

Explorarea arborelui bronhic şi cavităţilor pleurale 
implică uneori folosirea de tehnici bazate pe crearea de 
contraste artificiale, cum sînt bronhografia sau pneumo- 
toraxul diagnostic. In ceea ce priveşte mediastinul, tehni- 
ca CT (uneori şi ultrasonografia) sînt utilizate în cazul 
special al “dirijării” puncţiilor biopsice. 

5.1.1. Radiografia 


Permite înregistrarea unor detalii structurale de finețe, 
oferind cea mai mare cantitate de infomație perceptibilă 
pe un plan de proiecție. De aceea, ea trebuie privită ca 
principala procedură de investigare a organelor intra- 
toracice. 

Radiografia cu folie de înmagazinare a imaginii, ca şi 
prelucrarea digitală a acesteia, au adus o contribuţie 
notabilă la sporirea calităţii informaţiei în acest domeniu 
de investigare. 

Pentru a obține o reprezentare spaţială a organelor 
examinate, radiografia toracelui trebuie efectuată în cel 
puțin două proiecţii: de faţă, în incidenţa postero- 
anterioară (radiografia “standard”) şi de profil. In unele 
situaţii devin necesare și radiografii în poziţii interme- 
diare (oblice). 

Utilizarea unor poziţii particulare ale pacientului este 
indicată pentru evidenţierea, prin aducere în incidenţa 
tangenţială, unor structuri sau formaţiuni anatomice (pleu- 
ra scizurală) sau pentru degajarea anumitor regiuni ale 
cîmpurilor pulmonare de suprapuneri ale organelor din 
vecinătate (clavicule, coaste). 

Radiografia “ţintită” înregistrează porţiuni ale ariilor 
pulmonare limitate la modificarea patologică descoperită, 
pe care este centrat fasciculul de radiaţii, în vederea creş- 
terii netității imaginii. 

Radiografia cu raze “dure” (cu kilovoltaj ridicat) per- 


` mite ştergerea imaginii unor structuri, evidențiind, prin 


reducerea efectului de sumaţie, anumite formaţiuni 
normale (bronhii) sau patologice (tumori, adenopatii, 
noduli miliari) Aceeaşi tehnică este utilizată pentru 
evidenţierea de leziuni ale formațiunilor osoase toracale 
(în special arcurile costale). 

Efectuarea radiografiei cu o distanță sursă-film mică 
(radiografia “direct mărită ”) produce o imagine de dimen- 
siuni mari, pe care anumite detalii de interes sint mai 
evident reliefate. 

Digrafia este 6 expunere dublă, pe același film, a 
toracelui sau ale unor regiuni a acestuia, în două momente 
diferite ale respirației; ea permite reprezentarea amplitu- 
dinii și simetriei mişcărilor hemidiafragmelor şi arcurilor 
costale, evidențiind modificări patologice ale dinamicii 
acestora. 

Consacrată studiului şi înregistrării proceselor dinamice 
proprii anumitor organe (vezi capitolul următor), kimo- 
grafia are, în explorarea aparatului respirator, indicaţii 
limitate la înregistrarea şi studiul mişcărilor proprii și 
transmise ale vaselor pulmonare, ca şi ale excursiilor 
diafragmatice. 

Inregistrarea pe filmul radiografic a imaginii toracelui 
prezintă un document obiectiv, pe baza căruia devine 
posibilă urmărirea evoluţiei unui proces patologic. În acest 
sens este însă necesar ca radiografiile succesive să fie 
efectuate în condiţii tehnice identice. 


5.1.2. Radioscopia 


Oferă o imagine mai puţin bogată în raport cu radiogra- 
fia (structurile cu dimensiuni sub 3-4 mm nu sînt de regulă 
perceptibile), este în schimb un examen dinamic, care 
permite studiul mișcării organelor intratoracice; de aseme- 
nea, prin modificarea poziţiei pacientului, permite exami- 
narea într-un număr nelimitat de incidenţe a regiunii în 
care se situează procesul patologic. 

Radioscopia “standarad” (fluoroscopia convențională) 
supune pe pacient, ca de altfel și pe examinator, unei iradieri 
deloc neglijabile, ceea ce face ca indicaţiile ei să fie restrinse, 
mai ales în cazul copiilor şi femeilor gravide. 

Utilizarea întăritorului de imagine și transpunerea 
acesteia într-un circuit de televiziune (radioscopia 
televizată) reduc considerabil iradierea, permițind în 
acleași timp examinarea la lumina zilei, în condiţii 
superioare de percepere vizuală. 


5.1.3 Tomografia convențională 


Are numeroase indicaţii în studiul radiologic al 
proceselor patologice intratoracice. In numeroase situaţii, 
ea este capabilă să evidenţieze leziuni ulcerative (cavități) 
inaparente pe imaginea standard, datorită prezenţei de 
procese condensante înconjurătoare. Permite de asemenea, 


studiul structurii unor formaţiuni patologice și al lumenului 
bronhiilor de calibru superior. 


5.1.4. Radiofotografia 


Se obţine prin fotografierea imaginii radioscopice pe 
filme de dimensiuni mici (7/7, 10/10 sau 12/12 cm). Ea 
reduce considerabil iradierea produsă de radioscopie, 
furnizînd în acelaşi timp o înregistrare obiectivă a 
imaginii. 

Tehnica radiofotografiei este destinată în mod particular 
examinării în masă sau în colective largi a unor categorii 
de populaţie, în scopul depistării anumitor afecţiuni 
profesionale (pneumoconiozele) sau cu o largă incidenţă 
(tuberculoză, tumori pulmonare). 


5.1.5. Investigarea radioizotopică 


Investigarea radioizotopică, sub forma scintigrafiei, are 
în principal două obiective: studiul perfuziei şi cel al 
ventilaţiei pulmonare. În primul caz se utilizează ca trasori 
compuși macromoleculari conținînd techneţiu 99m, 
injectabili intravenos, iar în cel de-al doilea caz, gaze 
radioactive (xenon sau kripton), inhalate în cursul 
respirației. 

Interpretarea se bazează pe intensitatea fixării radio- 
izotopului în țesutul parenchimatos pulmonar, respectiv a 
difuzării lui în acest țesut. 


5.1.6. Tomografia computerizată şi IRM 


Sînt utilizate în investigarea organelor intratoracice mai 
ales pentru studiul unor procese tumorale pleuro-pulmo- 
nare şi al unor afecțiuni mediastinale (inclusiv cele de 
natură vasculară). 


5.1.7. Bronhografia 


Este tehnica de investigare cu substanță de contrast 
radioopacă (de regulă un produs iodat liposolubil) a 
lumenului bronhiilor, care, cu excepţia regiunilor hilare, 
nu este vizibil pe radiografia standard. Tehnica pune în 
evidenţă dispoziţia si ramificarea arborelui bronhic, 
modificările de calibru sau întreruperile continuității 
lumenului prin obstacole organice (de exemplu în 
bronșiectazii, respectiv în tumorile bronho-pulmonare). 

5.1.8. Pneumotoraxul explorator 


Se realizează prin introducerea de aer în cavitatea 
pleurală, urmată de colabarea plăminului spre hil. Proce- 
deul permite precizarea apartenenței la plămîn sau pleură 
a unei formaţiuni patologice, uneori a sediului într-un 
anumit lob al unei asemenea formaţiuni. 


5.2. Imaginea radiologică normală a 
toracelui 


Imaginea radiologică a toracelui este deosebit de 
complexă şi bogată în detalii structurale. Ea se datorează 
unor organe și formaţiuni anatomice cu capacitate extrem 
de diferită de atenuare a fasciculului de radiaţii. Unele din 
acestea apartin pereţilor cavităţii toracice şi constituie 
conţinătorul toracic, în timp ce conţinutul acestei cavităţi 
este reprezentat de organele aparatului respirator (în special 
plămînii) şi ale mediastinului. 


Fig. 75. Formațiunile conţinătorului toracic vizibile pe radiografia 
de faţă L.traheea; 2.vertebre toracale; 3.clavicule; A.arcuri costale 
anterioare; arcuri costale posterioare; 6.şanțuri costale; 7.manubriul 
sternal; 8.omoplat; 9.calcificări ale cartilajelor costale; 10,imaginea 
insoţitoare a claviculei; 11.sternocleidomastoidianul; 12.sîni; 
13.mamelon; 14.cupole diafragmatice; 15.sinusuri costo-diafragmatice; 
16.sinusuri cardio-frenice. M: mediastin; H: hiluri pulmonare; Ca: 
camera cu aer a stomacului. 


Fig.76. Principalele forme de anomalii costale, |.coastă cervicală, 
2.coastă hipoplazică; 3-punte osoasă intercostală; 4.coastă bifidă (arcul 
posterior), 5.coastă bifidă (arcul anterior); 6.coastă cu despicătură în 
arcul anterior. 


5.2.1. Radiografia de faţă 


5.2.1.1. Conţinătorul toracic este reprezentat prin ima- 
ginile produse de scheletul cavităţii toracice, de țesuturile 
moi aparținînd toracelui şi de cupolele diafragmatice 
(fig.75). 

Pe radiografia de faţă executată în condiţii normale pot fi 
evidenţiate pe linia mediană corpurile primelor 3-4 vertebre 
toracale (2), proiectate peste imaginea clară a traheei (1); 
restul vertebrelor toracale contribuie, împreună cu organele 
mediastinale, la realizarea opacităţii mediane (M), în 
interiorul căreia nu pot fi distinse. 

Arcurile costale, cu segmentele lor anterioare (4), oblic 
descendente din afară spre înăuntru, și posterioare (5), cu 
traiect descendent dinăuntru în afară, sînt dispuse simetric 
de ambele părţi ale opacităţii mediane iar spaţiile dintre 
ele au lărgimi sensibil egale. La nivelul ultimelor arcuri 
costale postrioare este vizibilă o dedublare a conturului 
inferior, corespunzătoare șantului care adăposteşte 
pachetul vasculo-nervos intercostal (şanţul costal) (6). 

Coastele pot prezenta anomalii de dezvoltare privind 
numărul și forma (fig.76). 

Coasta cervicală, uni- sau bilaterală, este o coastă 
suplimentară, articulată cu cea de a 7-a vertebră cervicală; 
atinge o lungime variabilă, pînă la cîţiva centrimetri. 

Alte anomalii posibile sînt hipoplazia, hiperplazia, 
bifiditatea, sinostoza, prezența de exostoze sau punți 
osoase intercostale etc. 

Singura anomalie care poate căpăta semnificație clinică 
este prezenţa coastei cervicale, însoțită uneori de fenomene 
de compresie neurovasculară. Celelalte anomalii creează însă 
deseori imagini radiologice înșelătoare, confundate cu pro- 
cese patologice pulmonare sau pleurale. 

Cartilajele costale nu pot fi evidenţiate radiologic decît 
dacă prezintă clacificări, aşa cum se întimplă la unii adulţi, 
dar mai ales la persoanele în virstă. Calcificările sînt 
vizibile de regulă pe conturul superior şi pe cel inferior al 
cartilajului, sub formă de granulaţii intens opace sau de 
lizereu opac continuu (9). Primele care se calcifică sînt de 
obicei cartilajele perechii I de coaste. 

Claviculele se proiectează, pe o radiografie frontală 
corect executată, cu extremităţile interne dispuse simetric 
față de linia mediană (fig.75, 3). Conturul lor superior 
prezintă o imagine “însoţitoare” opacă liniară, de intensi- 
tate slabă, reprezentînd pielea și țesuturile subcutante în 
proiecție tangenţială (10). 

Conturul superior al manubriului sternal, ca și cel lateral 
drept, pot fi distinse uneori pe radiografia frontală (7). 

In cazul unei poziționări corecte a pacientului, omoplaţii 
nu se proiectează în cîmpurile pulmonare; prezenţa lor în 
imagine poate altera calitatea acesteia (8). 

In ansamblul ei, cutia toracică este supusă variațiilor 
individuale determinate de factori constituţionali. Se 
descriu astfel tipurile de torace normo-, hipo- şi hiperstenic, 
cărora le corespund un traiect cu grade diferite de oblicitate 
al arcurilor costale şi o poziție mai înaltă sau mai joasă a 
diafragmului. 

Anomaliile de ax al coloanei vertebrale (cifo-scolio- 
zele) sau de traiect al arcurilor costale determină defor- 


Fig.77. Torace cifo-scoliotic 


marea cavităţii toracice, asimetria celor două jumătăţi ale 
acesteia, ca şi modificarea poziţiei şi formei opacităţii 
mediane (fig.77). 

Ţesuturile moi care pot fi vizibile pe radiografia frontală 
sînt reprezentate de musculatura și țesutul adipos ale 
toracelui (mai ales muşchii mari pectorali), regiunii 
cervicale inferioare (muşchii sterno-cleido-mastoidieni) 
(fig 75, 11) și suprascapulare, ca şi de sîni (12, 13). In 
funcție de dezvoltarea lor, aceste formaţiuni anatomice 
pot crea imagini opace care modifică aspectul anumitor 
regiuni ale cîimpurilor pulmonare și care pot fi confundate, 
la un examen superficial, cu procese patologice. 

Posibilitatea de eroare este accentuată în prezența unei 
asimetrii, create de exemplu de hipertrofia unilaterală a 
unui pectoral sau de absenţa unui sîn după o intervenţie 
chirurgicală. 

In ceea ce priveşte diafragmul, cele două cupole ale lui 
apar radiologic ca imagini opace convexe în sus, cu contururi 
nete şi regulate, situate la baza toracelui. In condiţii normale, 
hemidiafragmul drept este situat cu cîțiva centimetri mai 
sus decît cel stîng (14). Conturul inferior al cupolei 
diafragmatice drepte se confundă cu opacitatea ficatului 
situat sub el, astfel că nu este decelabil; hemidiafragmul sting 
este situat deasupra camerei de aer a stomacului (C.a.), ceea 
ce permite vizibilizarea pe o întindere variabilă a conturului 
său inferior. 

Poziţia diafragmului recunoaște numeroase şi impor- 
tante variaţii individuale. La subiecţii cu torace 
normostenic, hemidiafragmul drept se situează la nivelul 
extremității anterioare a coastei a VI-a (pe o radiografie 
executată în inspir). La obezi, gravide şi cei afectați de 
procese expansive intraabdominale, hemidiafragmele apar 
într-o poziţie ridicată în grade variabile, în timp ce tipurile 
de torace hipo- și astenic se însoțesc de poziţia mai joasă 
a acestora. 

Numeroase procese patologice subdiafragmatice (asci- 
ta, tumorile abdominale, aerocolia) şi supradiafragmatice 
(emfizemul pulmonar, revărsatele lichidiene pleurale şi 
pericardice, atelectazia, fibrotoraxul) pot modifica, prin 
împingere sau tracţiune, poziţia uneia sau ambelor cupole 
ale diafragmului, într-un sens sau altul. 

Contururile diafragmatice pot prezenta uneori ondulaţii 
datorate dispoziţiei particulare sau tonusului redus al unor 
fascicule musculare din componenţa organului. Apariţia 
de neregularități (festoane) se datorează, în absenţa pro- 
ceselor patologice de vecinătate, vizibilizării inserţiilor 
costale ale mușchiului, mai ales în cazurile în care diafrag- 
mul este mult coborit. 

Examenul radioscopic și cel kimografic pun în evidenţă 
mişcările respiratorii diafragmatice, a căror amplitudine 

este în mod normal egală de ambele părţi; deplasarea ce- 
lor două cupole se desfășoară sincron și simetric. Diferenţa 
de poziţie atinge, în cursul fazelor respirației, 3 pină la 6 
cm. 

Cele două hemidiafragme formează cu pereții laterali 
ai toracelui cîte un unghi ascuţit, sinusurile costo-diatrag- 
matice (15), în care se insinuează țesut pulmonar aparţinînd 
lobilor inferiori: de asemenea, ele realizează cu inima si- 
nusurile cardio-frenice (16), dintre care cel drept este 
ascuţit iar cel stîng obtuz. 


5.2.1.2. Conţinutul toracic este reprezentat de plămini, 
pleure şi organele mediastinale. 

Cei doi plămiîni crează, de o parte și de alta a opacităţii 
mediastinale, cîte o arie transparentă, de formă aproximativ 
triunghiulară, cîmpurile pulmonare. La formarea imaginii 
radiologice a plămînilor contribuie două elemente 
fundamentale: prezenţa aerului alveolar, a cărui absorbție 
redusă de radiaţiei determină transparenţa de fond a ariilor 
respective, şi prezenţa formațiunilor vasculare, în principal 
a arterelor pulmonare, care realizează opacități liniare 
multiple, caracteristice, de dimensiuni diferite, denumite 
generic imagini vasculare. Datorită densităţii lor reduse, 
pereţii alveolelor şi bronhioielor, formațiunile limfatice 
şi nervoase, ca și țesutul interstiţial peribronhovascular și 
perilobular, nu au o repezentare proprie în imagine. 

Câmpurile pulmonare sînt divizate arbitrar, în vederea 
descrierii topografiei proceselor patologice, în cite o regiune 
apicală, delimitată în jos de claviculă, o regiune superioară, 
cuprinsă între claviculă și extremitatea anterioară a coastei 
a Il-a, o regiune mijlocie, limitată în jos de extremitatea 
anterioară a coastei a IV-a şi o regiune inferioara sau bazală, 
care se întinde pînă la diafragm (fig.78). 

La rîndul lor, regiunea superioară poate fi divizată în 
regiunea subclaviculară internă (intercleidohilară) și una 
externă, iar cea inferioară într-o regiune bazală internă 
(infrahilară) şi una externă. 

Cîmpul pulmonar stîng are în mod obișnuit o suprafață 
mai redusă în raport cu cel drept, datorită dezvoltării 
predominante spre stinga a cordului. Transparenţa celor 
două cîmpuri pulmonare este sensibil egală; ea crește 
dinspre vârfuri spre baze, datorită unei creșteri cores- 
punzătoare a cantităţii de ţesut parenchimatos 
alveolar, în speţă de aer. Transparenţa creşte de asemenea, 
în inspir, proporțional cu cantitatea de aer introdusă în 
plămîni. 

Formațiunile vasculare, în principal arterele pulmonare, 
contribuie în proporție de aproximativ 90% la crearea 
opacităților ce traduc structuri anatomice ale plăminului 
în condiţii normale. 


Fig.78. Subdiviziunile topografice ale cîmpurilor pulmonare c: 
Clavicule: 2: coasta a Il-a; 4: coasta a IV-a; A: regiunile apicale; S: 
regiunile superioare; M: regiunile mijlocii; I regiunile inferioare: 


Aşa-numit “desen pulmonar”, cum este etichetat de 
practicienii radiologi ansamblul structurilor opace care se 
proiectează în condiţii normale pe ariile pulmonare, se 
identifică practic cu imaginile vasculare. 

Opacităţile care corespund acestor formaţiuni prezintă 
unele caractere ce permit diferenţierea lor de procesele 
patologice traduse prin imagini oarecum asemănătoare, 
Astfel, imaginile vasculare sînt opacităţi liniare cu traiect 
regulat, care se îngustează treptat şi uniform spre perifgrie; 
ele prezintă contururi nete şi au o structură omogenă. 
Urmărirea traiectului lor pune în evidenţă ramificații, de 
obicei prin dicotomizare (fig.79). 

Imaginile vasculare au dimensiuni şi orientări diferite, 
în funcţie de regiunea cîmpurilor pulmonare în care sint 
examinate. Investigarea angiocaradioiografică (vezi 
capitolul următor) demonstrează că ele corespund într-o 
proporţie covirșitoare arterelor pulmonare, în timp ce 
venele pulmonare rămîn, în condiţii normale, slab și 
inconstant reprezentate. 

In regiunea vîrfurilor, opacităţile vasculare sînt puţin 
numeroase, înguste şi de intensitate slabă. In regiunile 
superioare sînt bine repezentate mai ales intercleido-hilar, 
unde prezintă o dispoziţie radiară dinspre polul superior 
al hilului spre claviculă. 

Regiunea mijlocie este dominată de imaginea foarte 
pregnantă a hilului. Acesta se prezintă ca o opacitate 
intensă, net conturată, cu o lărgime de 1-1,5 cm. Cele două 
hiluri sînt dispuse aproximativ simetric faţă de linia 
mediană, în imediata vecinătate a opacităţii mediane. 

Anatomic, hilul corespunde trunchiului arterial 
principal al plămînului respectiv şi diviziunilor lobare ale 
acestuia. 

Fig.79.Elemente ale conținutului toracic, vizibile pe imaginea de 
faţă I.clavicule; 2.mediastin; 3.hiluri; 4.bronhie principală; 5.ramificaţii 
vasculare; 6.vase proiectate ortograd; 7.cupluri de imagini opace şi 
inelare; 8.scizura orizontală; 9.sinusuri costodiafragmatice; 10.sinusuri 
costo-frenice; 11.cupole diafragmatice 


In mod normal, hilul sting este situat cu 1-2 cm mai sus 
decit cel drept şi este acoperit în măsură variabilă de imaginea 
opacă mediastinală. Hilul drept este, dimpotrivă, vizibil pe 
toată întinderea, iar porţiunea lui caudală este imaginea 
vasculară cea mai bine reprezentată pe radiografie. 


a 


Bronhiile principale pot avea o reprezentare directă, 
sub formă de benzi transparente, dispuse în vecinătatea 
nemijlocită a opacităţilor hilare (fig.79, 4). 

Restul regiunii mijlocii a plămînului prezintă imagini 
vasculare dispuse orizontal, mai numeroase şi de grosime 
mai mare decit în regiunile superioare. In cursul traversării 
cîmpurilor pulmonare, ele se întretaie, rezultind figuri geo- 
metrice variate (rotunde sau poligonale), mai mult sau mai 
puţin simetrice de o parte și de alta. O radiografie de bună 
calitate poate evidenția imagini vasculare pînă la 1 cm de 
periferia cimpurilor. 

Indeosebi în apropierea hilurilor, se evidenţiază frecvent 
imagini opace rotunde sau ovalare de mici dimensiuni, 
omogene, net conturate; sînt imagini ale vaselor în 
proiecţie ortogradă. Uneori se pot observa cupluri formate 
dintr-o imagine opacă de acest fel şi una inelară, cu 
diametre sensibil egale, create de proiecția unui vas şi a 
bronhiei corespondente (fig.79, 7). 

In regiunea inferioară a cimpurilor pulmonare, 
imaginile vasculare sînt foarte bine reprezentate, bene- 
ficiind de contrastul creat de transparenţa crescută a 
cimpurilor în această regiune. Cele din porțiunea internă 
sînt orientate vertical, în continuarea hilului, iar cele 
externe, de grosime mai mică, diverg radial spre periferie. 

Pleura normală nu are reprezentare radiologică decit 
în situaţiile în care fasciculul de radiaţii ajunge tangenţial 
la suprafaţa ei. Aşa se formează opacităţile însoțitoare ale 
coastelor I-a și a H-a, avind ca substrat domul pleural, și 
imaginea “scizurii” azygos (fig.80); de asemenea, cea a 
micii scizuri (fig.79, 8). Toate sînt reprezentate de linii 
opace fine, regulate, de intensitate slabă. Pleura micii 

Fig.80. Imagini produse de pleura normală în regiunea apicală. (a) Aspecte vizibile pe radiografia de faţă: 1: coasta I; II: coasta a a ii: 
imaginea însoţitoare a coastei I; A: “scizura” azygos; T: traheea; C: clavicula; M: manubriul sternal: V: vena azygos (b) Modul de formare a 
imaginilor însoțitoare costale, c: coaste; P: pleura domului; S? sursa fasciculului de radiații. 

scizuri (scizurii orizontale) este dispusă în regiunea 
mijlocie a cimpului pulmonar drept, între hil şi peretele 
lateral al toracelui. 

Pleura diafragmatică formează cu pleura parietală un 
unghi ascuţit, foarte bine reprezentat în inspir, sinusul 
costo-dafragmatic (stîng şi drept) (fig.79, 9). In prezenţa 
unui pneumotorax, pleura viscerală poate fi evidenţiată 
direct, sub forma unei linii opace fine ce delimitează 
parenchimul plăminului colabat. 


5.2.2. Radiografia de profil 


5.22.1. Conţinătorul toracic. Pe radiografia de profil 
sînt bine reprezentate elemente ale scheletului toracic care 
pe radiografia de faţă sînt acoperite de organele medias- 
tinale: sternul, anterior, şi coloana vertebrală toracală, 
posterior (fig.81 ). Axul coloanei descrie o cifoză moderată, 
intercalată între lordoza coloanei cervicale și cea a coloanei 
lombare. 

Arcurile costale laterale au un traiect oblic descendent 
dinapoi înainte (fig.81 a,4), extremităţile lor posterioare 
delimitează, împreună cu corpurile vertebrale, şanţurile 
costo-vertebrale (fig.81,a,8), ocupate de expansiuni ale 


plăminilor. Cupolele diafragmatice au o formă convexă 
și un traiect descendent dinainte înapoi (fig.81,a,6). Dacă 
ele se găsesc în poziţie normală, pe radiografiade profil 
drept se proiectează paralel, una sub cealaltă (fig.81.a,6); 
pe profilui stîng cele două cupole se intersectează într-un 
punct stituat la o distanţă variabilă în raport cu pereţii 
anterior şi posterior ai toracelui. 

5.2.2.2. Conţinutul toracic. Imaginea transparentă care 
rezultă din suprapunerea celor doi plămîni este fragmentată 


` prin prezenţa opacităţii mediastinului într-o regiune 


anterioară, retrosternal (fig.81,b,1) şi una posterioară, 
retrocardiacă (2); aceasta din urmă depășește cu cîţiva 
centimetri conturul posterior al coloanei, creînd spaţiul 
retrovertebral (10). 

In regiunea mediană a imaginii sînt vizibile, de sus în 
jos, traheea (3), bifurcația acesteia (4), apoi imaginile 
opace ale hilurilor (5), foarte intense şi net conturate. Cea 
mai mare parte a imaginilor vasculare se proiectează peste 
cord și în spaţiul retrocardiac (6). 

Pe radiografia de profil este deseori vizibilă plaura sci- 
zurilor verticale şi cea a scizurii orizontale drepte, sub 
formă de opacităţi liniare fine, nete şi regulate, rezultate 
din proiecția tangenţială a scizurilor respective. (7,8). 


Fig.81. Radiografia de profil a toracelui A. Elemente ale conţinătorului — ].clavicula; 2.sternul; 3.coloana vertebrală; 4.arcuri costale; $.omoplaţii; 
6.cupole diafragmatice; 7.sin; 8.şanturi costo-verebrale; Titraheea; C:cordul; C.a.:camera de aer gastrică; H:bil B. Elemente ale conţinutului — 
|.spaţiul retrosternal; 2.spaţiul retrocardiac; 3.traheea; 4.bifurcaţia trahei; S.hiluri; 6.ramificaţii vasculare; 7.scizura verticală (mare): B.scizură 
orizontală (mică): 9.sinus costo-diafragmatic posterior; 10.spaţiul retrovertebral; V: coloana vertebrală, : stern, D: cupole diafragmatice. 

Fig.82. Proiccţia scizurilor şi lobilor pulmonari de faţă (A) şi de profil (B), Md: marca scizură dreaptă; Ms: scizura interlobară stingă; m: mica 
scizură; Fa: marginea inferioară a fundului de sac anterior; Fp: limita inferioară a fundului de sac posterior; FI: limita fundului de sac lateral; LS: 


lob superior; LM: lob mediu; LI: lob inferior. 


5.2.3. Noţiuni de topografie radiologică a 
plămiînilor 


5.2.3.1. Proiecţia lobilor pulmonari. Pe radiografia de 
față, lobul superior drept ocupă spaţiul situat deasupra scizurii 
orizontale; înapoia lui, începînd de la claviculă în jos, se 
situează lobul inferior. Lobul mijlociu cuprinde spaţiul dintre 
scizura orizontală şi diafragm, cu excepția sinusului costo- 
diafragmatic. Lobul inferior se proiectează singur numai în 
sinusul costo-diafragmatic şi în regiunea situată în imediata 
vecinătate a acestuia; restul lobului inferior se găsește înapoia 
celorlalți lobi (fig.82). 

Lobul superior sting ocupă cu aproximaţie spaţiul 
corespunzător lobilor superior şi mijlociu drept. Lobul 
inferior se proiectează identic cu omologul său contrala- 
teral (fig.82). 

Poziţia și întinderea reală a lobilor pot fi foarte bine 
precizate pe radiografia de profil, pe care ei apar delimitaţi 
prin scizuri (fig.82, B). 

Prezența unor scizuri supranumerare sau false de- 
termină separarea, de regulă incompletă, a unor lobi 
“accesori .Astfel, falsa scizură azygos (în realitate mezoul 
cu traiect intrapulmonar al venei respective) separă o 
porțiune din regiunea apicală a plămînului drept, descrisă 
ca “pseudolobul azygos”; acesta este situat în regiunea 
cea mai internă a vîrfului (fig.80, a). 


Alte scizuri supranumerare pot separa, față de segmentele 
vecine, segmentul apical inferior (“lobul apical inferior”), 
segmentul bazal medial (“lobul paracardiac”) sau cele două 
segmente lingulare (“lobul mediu stîng”). 

Proiecţia lobilor accesorii corespunde segmentelor res- 
pective (vezi fig.83). 

5.2.3.2. Segmentele pulmonare sînt teritorii funcționale, 
de formă piramidală și dimensiuni variabile, dispuse cu 
virful spre hil şi baza la peretele toracic. Fiecare segment 
posedă un pedicul propriu, format dintr-o bronhie 
segmentară (formațiunea anatomică definitorie), vase şi 
nervi segmentari. Acestea asigură o ventilaţie și o circulație 
independente de cele ale teritoriilor similare vecine. 

Deşi există extrem de numeroase variante privind 
numărul şi dispoziţia segmentelor, actuala nomenclatură 
anatomică recomandă următoarea schemă de clasificare: 

in dreapta (fig.83, A) 

lobul superior;  — segmentul apical (1) 
— segmentul posterior (2) 
— segmentul anterior (3) 
— segmentul lateral (4) 
— segmentul medial (5) 
— segmentul apical (6) 
— segmentul mediobazal 

(paracardiac) (7) 


lobul mijlociu: 


lobul inferior: 

— segmentul anterobazal (8) 
— segmentul laterobazal (9) 
— segmentul posterobazal (10) 

Printre cele mai frecvente variante constituționale, este 
de consemnat separarea, în cadrul teritoriului ocupat de 
segmentele posterior și anterior ale lobului superior, 
respectiv de segmentul lateral al lobului mediu, a unor 
teritorii axilare (fig.83, A), care prezintă uneori toate 
caracterele veritabilelor segmente. Acestea se manifestă 
ca atare în cursul unor procese patologice (pneumonii), 
ceea ce face ca în unele clasificări să fie descrise ca 
formaţiuni constante (segmente sau “subsegmente” 
axilare 1. 

în stinga (fig.83, B) 

lobul superior: — segmentul apical (1) 
— segmentul posterior (2) 
— segmentul anterior (3) 

Aceste trei segmente, care ocupă teritoriul corespun- 
zător lobului superior drept, sint descrise uneori ca o 
formaţiune unică, etichetată cu termenul de “culmen”. In 
realitate, acesta se comportă în multe stări patologice ca o 
unitate morfo-funcțională lipsită de subdiviziuni. 

O altă variantă, relativ frecvent întilnită, este existența 
unui segment apico-posterior, care înglobează teritoriul 
ocupat în mod obişnuit de segmentele | și 2: 

— segmentul lingular superior (4) 
- segmentul lingular inferior (5) 


Së 


a 


EE 


d e 


A 


Segmentele lingulare corespund lobului mediu din dreap- 
ta; ele pot fi separate de restul lobului printr-o scizură. 
lobul inferior; — segmentul apical (6) 
— segmentul mediobazal (paracardiac)(7) 
Absența acestui segment, consemnată la majoritatea 
subiecţilor supuşi studiilor anatomice, este considerată ca 
varianta anatomică principală a lobului inferior sting. 
— segmentul anterobazal (8) 
— segmentul laterobazal (9) 
— segmentul posterobazal (10) 
Proiecţia radiologică a segmentelor este schematizată 
în figura 83 (A, plăminul drept, B, plăminul sting) 


5.3. Modificările patologice elementare 


Procesele patologice pleuro-pulmonare pot fi evidenţiate 
radiologic în măsura în care modifică transparența normală 
a plăminilor sau aspectul imaginilor vasculare. Modificările 
radiologice elementare pot fi clasificate în următoarele 
categorii fundamentale: opacități patologice, transparențe 
patologice și imagini mixte, formate din opacităţi şi 

patologice asociate. 

Opacităţile patologice pot fi determinate de factori 
cauzali de natură foarte diferită, care produc înlocuirea 
aerului alveolar prin medii sau structuri mai dense (lichide, 


3 Sa 


d 


b c 
e 


Fig.83. Scgmentele pulmonare în proiecție laterală (a), anterioară (b), posterioară (c), medială (d) şi bazală (e). 

Fig.84. "Semnul siluetei” (Felson) Procesul pneumonic de segment medial al lobului mijlociu (1) şterge conturul cordului, cu care vine în 
contact; tumora de şanţ costo-vertebral (2), proiectată parţial peste cord, nu alterează acest contur. 


proliferări celulare) sau realizează îngroşări ale unor 
structuri normale, care în mod obişnuit sînt inaparente în 
imagine. 

Transparenţele patologice (hipertransparenţe) recunosc 
ca principale cauze tulburările de ventilaţie soldate cu 
creşterea conţinutului aeric al plămînului, reducerea 
dimensiunilor şi formațiunilor vasculare sau procese 
patologice care conduc la dispariţia țesutului pulmonar și 
înlocuirea lui prin aer. 

Imaginile mixte sînt realizate de prezența simultană, în 


cadrul unei formațiuni patologice unice, de zone opace și ` 
pare te. De regulă, sînt produse de existenţa, într-o i 


cavitate constituită în parenchimul pulmonar sau în cavitatea 


pleurală, a aerului, alături de o cantitate variabilă de lichid; 


asemenea imagini sînt denumite hidroaerice. 


5.3.1. Opacităţile patologice 


Descrierea şi studiul opacităţilor patologice trebuie să 
aibă în vedere: sediul, forma şi dimensiunile, intensitatea, 
structura, conturul acestora, ca şi eventualele modificări 
de vecinătate sau la distanță ale organelor şi structurilor 
toracice, care le însoțesc. 

5.3.1.1. Sediul opacităţilor poatologice poate fi 
reprezentat de unul din pereţii toracelui, cavitatea pleurală, 
parenchimul pulmonar, mediastin sau diafragm. 

Precizarea sediului obligă la examinarea toracelui în 
cel puţin două planuri de proiecţie, perpendiculare între 
ele. Mai ales în cazul opacităţilor care se situează la peri- 


Se 


feria cîmpurilor pulmonare, sînt deseori necesare incidențe 
suplimentare, în vederea precizării apartenenţei lor la 
parenchimul pulmonar sau ja pereţii toracici, respectiv la 
mediastin. 

Pentru opacitățile situate EE E proiectate în 
una din regiunile topografice descrise la imaginea frontală 
(fig.78) se va preciza apartenenţa la un teritoriu funcţional 
(segment sau lob), folosind imaginea de profil. 

O particularitate de esenţă fizică, demonstrabilă și 
experimental, care poate fi utilizată pentru stabilirea 
ografiei unei i formaţiuni $ opace patologice chiar numai 
pe imaginea de faţă, este așa-numitul “semn al siluetei” 
(Felson). Acesta, constă, din ştergerea conturului unei 
formaţiuni anatomice (de regulă aparținînd mediastinului) 
dacă, o. structură patologică « cu densitate comparabilă este 
situată în contact direct è cu ea. O asemenea structură, situată 
la distanţă în plan, anţero-posterior de formațiunea 
respectivă, nu îi va şterge conturul, chiar dacă se suprapune 
peste el. Pe “această cale, un proces pneumonic de lob 
mediu poate fi diferențiat, de exemplu, de unul dezvoltat 
în lobul inferior; în primul caz, structura patologică ce 
vine în contact cu cordul va face să dispară conturul cardiac 
în zona respectivă; în al doilea caz, conturul rămîne 
perceptibil (fig.84). 

In cazul opacităților multiple, va trebui să fie precizată 
distribuţia acestora în cimpurile pulmonare (uni- sau bi- 
lateral, uniform sau neuniform, predominind într-o 
anumită regiune). 

5.3.1.2. Din punct de vedere al numiirului, opacităţile 
patologice pot fi unice sau multiple. 


Fig. 85. Principalele forme de opacităţi patologice pleuro-pulmonare 1. opacitate sistemalizată segmentară (pneumonie bacteriană); 2. opaci- 
tate masivă (pleurezie); 3. opacități micronodulare (leziuni tuberculoase), 4; noduli miliari; 5, opacităţi macronodulare (metastaze tumorale); 6. 
opacitate rotundă mare (chist hidatic); 7. opacități liniare interstiţiale (pneumonie interstiţială); 8.imagini reticulare; 9. linii Kerley B; 10. opacităţi 


liniare 


plămînului, segment sau lob. 

Opacitatea segmentarăare ca particularitate faptul 
că pe una din incidenţele folosite (mai frecvent de profil) 
capătă o formă triunghiulară, cu virful în hil şi baza la un 
perete al toracelui, traducînd interesarea de către procesul 
patologic a unuia sau mai multor segmente ale plămînului 
(fig.85, 1). Este frecvent întilnită în pneumonia bacteriană 
(cu pneumococ) și în atelectaziile limitate la un segment. 

Opacitatea lobară prezintă aceleaşi caractere și 
natură, dar este extinsă pe teritoriul unui lob întreg. 


imatoase (atelectazii lamelare); 11. opacitate în bandă (pahipleurită); 12.opacitate inelară (cavernă tuberculoasă); H; hiluri 


eier hf Ala enatis 


LE Opacitate: masivă este proprie proceselor pato- 
logice care interesează mai mulţi lobi, un plămîn în 
întregime sau sc proiectează pe cea mai mare parte a unui 
cîmp pulmonar. Este întilnită în pneumonii, atelectazii, 
fibroze întinse, ca şi în revărsate lichidiene pleurale foarte 
abundente (fig.85, 2). 

b. Opacităţile circumscrise interesează teritorii mici ale 
cîmpurilor pulmonare și se pot manifesta sub formă de 
opacități nodulare şi de opacităţi liniare. 

Opacităţile nodulare au o formă rotundă, 
sugestivă pentru o dezvoltare excentrică a procesului pa- 
tologic elementar care le produce (proliferare tumorală 
sau inflamatorie, dezvoltarea unei alveolite în vecinătatea 
unei bronhiole terminale). 2 

In literatură, opacităţile nodulare sînt descrise și clasi- 
ficate după criterii dimensionale foarte diferite; alegerea 
acestora este în mare măsură arbitrară. 


sw 


isai PPP taria 

Opacităţile punctiforme se situează la limita 
perceptibilităţii vizuale (au diametrul sub 1,5 mm) şi pot 
fi distinse numai pe radiografii efectuate cu tensiuni ridi- 
cate şi timp de expunere foarte scurt; sînt caracteristice 
unor pneumoconioze, 

Opacităţile micronodulare (fig.85, 3) au dia- 
metrul cuprins între 1,5 și 10 mm. 

Formațiunile opace cu diametrul între 1,5-3 mm sînt 
denumite noduli miliari. (4) şi sînt caracteristice 
afecţiunilor ce produc diseminări pe cale hematogenă; în 
consecință, au de regulă dimensiuni egale şi o distribuție 
simetrică. Substratul lor este reprezentat de procese pro- 
ductive, de natură inflamatorie (tuberculoza miliară) sau 
tumorală (carcinomatoza miliară). 

Opacităţile macronodulare sînt cele cu diame- 
trul cuprins între 1 și 3 cm; se întîlnesc în bronhopneumo- 
nia banală a adultului, în bronhopneumonia tuberculoasă 
şi în unele forme de metastaze pulmonare (5). 

Opacităţile nodulare de dimensiuni mari sînt de obicei 
unice sau în număr redus. Substratul lor lezional este 
extrem de variat: tumori benigne şi maligne, chistul hidatic 
(6), abcesul, colecţii lichidiene închistate în interlobi, 
infarctul pulmonar etc. 

Opacităţile liniare pot aparţine interstiţiului 
pulmonar, parenchimului sau pleurei. 

Opacităţile liniare interstițiale pot fi produse prin prezenţa 
exsudatului sau infiltraţiei în interstiţiul peribronhovascular. 
In acest caz, ele se manifestă prin îngroşarea şi accentuarea 
imaginilor vasculare, care pot fi urmărite pînă la periferia 
cimpurilor pulmonare şi care capătă în acelaşi timp contururi 
mai șterse şi mai puţin regulate (fig. 85, 7). Ingroşarea prin 
aceleaşi procese a interstiţiului perilobular conduce la 
vizibilizarea acestuia sub formă de imagini liniare fine, 
dispuse în reţea, imaginile reticulare (8), în ochiurile căreia 
se găsesc acini sau lobuli normal aeraţi. 

Forme particulare de opacităţi interstiţiale sînt produse 
de staza limfatică în vase sau septuri interlobulare (aşa- 
numitele linii Kerley A, B şi C). Liniile B ale lui Kerley, 
întilnite în mod particular în stenoza mitrală avansată, sînt 
opacităţi liniare fine, cu lungime de cîțiva centimetri, dis- 
puse la periferia cimpurilor pulmonare, mai frecvent în 
regiunile inferioare (9). 

Opacităţile liniare interstiţiale pot crea, prin suprapunere 
sau intersectare, imagini similare celor micronodulare. 

Opacităţile liniare parenchimatoase, rare, pot fi de 
natură atelectatică (atelectazii “lamelare” sau “discoidale”, 
10) sau fibroasă. 

Opacităţile liniare pleurale pot apare la periferia 
cîmpurilor pulmonare sau pe traiectul unei scizuri; se 
datorează îngroșării foiţelor pleurale prin procese infla- 
matorii sau fibroase. 


Opacităţile liniare de lărgime mai mare (uneori pînă la 
cîțiva cm), de obicei de natură pleurală, sînt etichetate ca 
opacităţi în bandă. 

Opacităţile inelare reprezintă imaginea pereţilor 
unor cavităţi intrapulmonare; ele delimitează zone de 
hipertransparenţă mai mult sau mai puţin exprimată. Pot fi 
foarte fine, de formă regulată (în cazul bulelor de emfizem 
sau chisturilor aerice), sau dimpotrivă, groase şi neregulate 
(în cazul unor caveme tuberculoase) (12); în acest ultim caz, 
ele prezintă două contururi, intern și extern, care trebuie să 
devină obiectul unei descrieri separate. 

5.3.1.4, Intensitatea opacităţii depinde în principal de 
natura substratului patologic care o determină. Pentru a i 
se putea acorda o semnificaţie corectă în interpretarea 
imaginii, este necesar ca ea să fie corelată cu dimensiu- 
nile opacităţii; de asemenea, să se ţină cont de eventualele 
suprapuneri, care contribuie prin sumaţie la formarea 
imaginii. 

In general, pentru opacitățile cu localizare intrato- 
racică, sînt considerate trei grade de intensitate: mică, 
medie şi mare, folosindu-se ca etalon intensitatea unui arc 
costal anterior; în acest sens se utilizează și expresiile 
costală, sub- și supracostală. 

Voalul este o opacitate de intensitate foarte slabă, uneori 
greu perceptibilă, extinsă pe teritorii variabile ale cîmpului 
pulmonar (fig.86, 1). Este determinat în mod obişnuit de 
îngroşarea pleurei, prezenţa unei cantităţi foarte mici de 


Fig. 86. Intensitatea, structura şi conturul opacităţilor patologice 
pleuro-pulmonare; 1.voal (pleurită); 2.opacitate slabă net conturată 
(chist hidatic); 3.opacitate medie cu contur infiltrativ (cancer central); 
4. opacități de intensitate mare (calcificări); O: opacitate omogenă cu 
conturul superior şters (pleurezie); N: opacitate neomogenă (pneumonie 
în rezoluţie). 

lichid în cavitatea pleurală, tulburări de ventilaţie cu 
reducerea uşoară a aerului alveolar sau procese congestive 
discrete. 

Opacitatea slabă (subcostală) reflectă de obicei prezența 
unui conţinut lichidian în alveole sau într-o cavitate situată 
în parenchimul pulmonar (2); opacitatea de intensitate 
medie (costală) corespunde proceselor proliferative 
celulare (de natură inflamatorie sau tumorală) (3), în timp 
ce intensitatea mare (supracostală) este proprie calci- 
ficărilor (4). 


5.3.1.5. Structura opacității este omogenă, în cazul în 
care formațiunea patologică ce o determină absoarbe 
uniform radiaţiile, pe toată întinderea ei (fig.86, 0) sau 
neomogenă, dacă această formaţiune este constituită din 
structuri diferit absorbante (N). 


5.1.3.6. Conturul opacităţii poate fi net, traducînd de- 
limitarea procesului patologic printr-un perete propriu sau 
o scizură (fig.86, 2), aşa cum este cazul chistului hidatic, 
respectiv pneumoniei lobare, difuz, adică şters şi imprecis 
(în pneumonia segmentară şi în procesele de alveolită în 
general, ca şi în revărsatele lichidiene pleurale) (0) sau 
infiltrativ, cu prelungiri în parenchimul pulmonar vecin 
(în tumorile maligne) (3). 


5.1.3.7. Modificările însoțitoare, de vecinătate sau la 
distanță, sînt produse în general de leziuni cu întindere 
mare, care pot determina deplasări prin împingere sau 
tracţiune ale diafragmului ai arcurilor costale. Alte 
modificări însoţitoare pot fi reprezenate de tulburările de 
ventilaţie consecutive dezvoltării intrabronhice a unui 
proces patologic (cazul emfizemului şi atelectaziei). 

O opacitate (de regulă de întindere mare) însoţită de 
retracţia formațiunilor anatomice situate la periferia 
cîmpului pulmonar (organe mediastinale, diafragm, 
coaste), este denumită opacitate retractilă şi traduce 
prezența unui proces atelectatic sau fibros. Opacităţile care 
sînt însoțite de împingerea acestor formaţiuni, opacitățile 
expansive, sînt proprii unor procese proliferative şi 
revărsatelor lichidiene pleurale în cantitate mare. 

Analiza atentă a caracterelor pe care le prezintă opa- 
cităţile pulmonare şi aprecierea sintetică a semnificației 
acestor caractere trebuie să conducă la concluzii asupra 
substratului lor morfopatologic. Identificarea imaginii cu 
acest substrat reprezintă, de altfel, obiectivul esenţial al 
radiodiagnosticului. 

O opacitate omogenă, cu contururi şterse, traduce un 
proces de alveolită. Evidenţierea în interiorul opacităţii a 
unor imagini transparente liniare (“bronhograma aerch 
fig.88, 5) reflectă integritatea bronhiilor pe teritoriul afec- 
tat, confirmînd această presupunere. l 


Opäcitāțile omogene de intensitate mare în raport cu 
dimesiunile lor, cu contururi nete, sînt de regulă expresia 
unor procese productive, de natură inflamatorie și mai ales 
tumorală. 

Opacităţile patologice care au o intensitate mare şi struc- 
tura neomogenă sînt produse de regulă de procese cronice 
fibroase; ele sînt frecvent însoțite de fenomene retractile. 

Unele aspecte particulare, reliefate de studiul atent al 
modificărilor elementare exprimate prin opacităţi, pot 
căpăta o importanță deosebită în identificarea substratu- 
lui patologic. 

Astfel, în prezenţa de opacităţi multiple, faptul că ele 
au caractere asemănătoare sau diferite, respectiv că 
realizează imagini de ansamblu “monotone” sau 
polimorfe, poate deveni relevant. In tuberculoza miliară 
sau în cazul metastazelor, opacităţile prezintă trăsături 
comune, în timp ce în tuberculoza secundară ele se 
încadrează în tipuri diferite, traducînd leziuni mixte, 
productive, exsudative și fibroase. 

Urmărirea evoluţiei opacităţilor poate aduce elemente 
semnificative pentru diagnostic. O opacitate care scade în 
dimensiuni, sub tratament sau spontan, este cu certitudine 
expresia unui proces inflamator. Opacităţile staționare sau 
care manifestă o creştere foarte lentă sînt procese tumor- 
ale benigne, în timp ce cele care cresc rapid se datorează 
tumorilor maligne. 


5.3.2. Transparenţele patologice 
(hipertransparențele) 


Constituie o categorie de modificări elementare expri- 
mate prin accentuarea tansparenţei unei regiuni a 
plămînului, care depăşeşte în grade diferite tonalitatea 
normală. Ele traduc în toate cazurile faptul că în calea 
fasciculului de radiaţii se află o cantitate mai mare de aer 
sau una mai redusă de țesuturi. 

Hipertransparenţele pulmonare recunosc cauze dife- 
rite, deseori asociate, care realizează fie creşterea 
conţinutului aeric al plămînului, pe un teritoriu de întindere 
variabilă, fie reducerea numărului sau calibrului vaselor 
din mica circulaţie; ele pot fi difuze, uni- sau bilaterale, 
sau circumscrise. 

5.3.2.1. Hipertransparențele difuze bilaterale (genera- 
lizate) afectează, mai mult sau mai puţin uniform, ambele 
arii pulmonare. Potrivit factorilor etio-patogenici cărora 
se datorează, întilnim mai multe categorii principale: 

a. Hipertransparenţele produse de criza de astm şi 
bronşiolita copilului sînt consecinţa spasmului bronhiolar, 
respectiv al edemului mucoasei bronhiolelor, care creează 

în căile respiratorii un obstacol cu caracter de supapă 
expiratorie şi creșterea consecutivă a cantității de aer 
alveolar. Parenchimul pulmonar nu suferă modificări de 
structură, iar vascularizația rămîne nemodificată. 

b. Substratul hipertransparenţei produse de emfizemul 
pulmonar substanţial este reprezentat atît de distensia 
alveolară, consecință a îngustării lumenului bronhiolelor, 
cît şi de dispariţia unor septuri alveolare, cu formarea de 
cavităţi aerice de întindere diferită, bulele de emfizem. 
Acestea pot atinge uneori dimensiuni foarte mari, şi, 
datorită prezenţei unui contur periferic inelar, se 
individualizează ca hipertransparențe localizate. 

In emfizemul substanţial se produce şi o reducere, în 
grade diferite, a circulaţiei alveolo-capilare. 


c: Hipertransparenţele produse de reducerea patului 
vascular, însoţită frecvent de dezvoltarea deficitară a 
interstiţiului pulmonar, sînt proprii anomaliilor congeni- 
tale (de regulă cianogene) care includ hipoplazia arterei 
pulmonare sau care reduc considerabil fluxul circulator 
pulmonar (stenoza de arteră pulmonară, stenoza de 
tricuspidă). In toate aceste cazuri, distensia alveolară 


lipseşte. 


5.3.2.2. Hipertransparenţele difuze unilaterale inte- 
resează un singur cîmp pulmonar şi pot fi produse fie de 
un emfizem funcţional (vicariant), fie de aplazia sau 
hipoplazia unei ramuri principale a arterei pulmonare 
(sindromul McLeod). 


Fig.87. Hipertransparenţe difuze unilaterale a. aspect normal; b.emfizem vicariant al plăminului drept (cancer pulmonar central sting cu 
atelectazie); c.sindrom Mel end sting; d.pneumotorax tota! sting. 

Pneumotoraxul cu cantitate mare de aer şi presiune 
intrapleurală ridicată, care colabează în totalitate plâminul, 
poate produce de asemenea, o hipertransparenţă foarte 
exprimată, interesînd un hemitorace în întregime. Imaginea 
este caracterizată prin absența totală a opacităţilor 
vasculare. 

Hipertransparenţa difuză unilaterală poate fi simulată 
de absenţa congenitală a unui mușchi pectoral, de absenţa 
postoperatorie a unui sîn (după mastectomie), ca şi de 
asimetria toracelui produsă de o scolioză accentuată. 

Diferite forme de hipertransparenţe difuze unilaterale 
sînt schematizate în fig.87. 


5.3.2.3. Hipertransparenţele localizate cuprind teritorii 
de dimensiuni variabile ale plămînului, în care vasele şi 
celelalte structuri sînt total dispărute şi înlocuite cu aer. In 
majoritatea cazurilor au o formă rotundă şi sînt delimitate 
de o imagine opacă, inelară, cu grosime, intensitate şi con- 
tururi variate (fig.88, 1,2,3). 

Natura formațiunilor hipertransparente localizate este 
foarte diferită: displazică (chisturi aerice congenitale unice 
sau multiple, bronşiectazii congenitale), alterativă (bule 
de emfizem, bronşiectazii secundare) sau necrotică 
(caverne tuberculoase, abcese evacuate în totalitate). 
Pneumotoraxul parțial sau închistat creează de asemenea, 
hipertransparenţe localizate, situate la periferia cimpurilor 
pulmonare. 

O categorie particulară de hipertransparențe localizate, 
de formă liniară sau în bandă, este produsă de bronhiile 
aerate al căror lumen devine vizibil datorită contrastului 
cu pereţii îngroşaţi sau cu parenchimul vecin, opacifiat 
patologic. Imagini de benzi hipertransparente sînt create 
de bronhii dilatate, bronhiile de drenaj ale cavemelor, bron- 
hiile permeabilizate în cursul resorbției proceselor pneu- 
monice (semnul “bronhogramei aerice”) (tig.88, 4,5). 


5.3.3. Imaginile mixte 


Prezenţa simultană de zone transparente şi opace în 
cadrul aceleiași imagini patologice traduce, în numeroase 
cazuri, evoluţia spre necroză, evacuarea și înlocuirea cu 
aer a teritoriului afectat al plămînului. Asemenea imagini 
pot fi produse de tuberculoza ulcero-cazeoasă, pneumonia 
abcedată, gangrena pulmonară și tumorile necrozate. 

Prezența de aer şi lichid (rezultat din lichefierea 
tesutului necrotic) într-o cavitate formată în parenchimul 
pulmonar sau în cavitatea pleurală produce în mod carac- 
teristic imaginea hidroaerică, marcată de existența unui 
contur liniar perfect orizontal sau în formă de menisc, care 
separă o zonă opacă (siatuată inferior) de o zonă 


Fig.88. Hipertransparenţe localizate (dreapta) şi imagini mixte 
(stînga) |.cavernă tuberculoasă; 2.chisturi aerice; 3.bulă de emfizem; 
4 bronhie de drenaj; 5.bronhogramă aerică (pneumonie în rezoluţie); 
6.abces pulmonar; 7.chist hidatic “fisurat”; 8.hidropneumotorax. 


hipertransparentă superioară. Imaginile hidroaerice sînt 
produse de abcesul pulmonar constituit, unele caverne 
tuberculoase, chisturile aerice infectate, chistul hidatic 
evacuat parțial, pneumotoraxul cu lichid (hidropneumo- 
toraxul) (fig.88, 6,7,8) 


5.4. Afecţiunile bronhiilor 


5.4.1. Bronşita acută 


Caracterizată din punct de vedere anatomopatologic 
prin edemul inflamator al mucoasei bronhice, însoțit de o 
cantitate variabilă de secreție, bronşita acută nu are în 
general expresie radiologică, dacă nu se însoţeşte de 
complicaţii parenchimatoase. In cazuri rare, producţia 
abundentă de exsudat fibrinos poate crea zone de ate- 
lectazie lobulară, traduse prin opacităţi micronodulare cu 
caracter de alveolită. 

In prezența unui tablou clinic alarmant, examenului 
radiologic îi revine rolul de a exclude alte afecțiuni acute 
ale plăminului. 

5.4.2. Bronşiolita acută 


Apanaj al vîrstei de pînă la 2 ani, bronșiolita acută este 
produsă de infecția cu diferite virusuri (gripal, sincițial, 
adenovirus etc.). 

Ca manifestare morfo-patologică, bronhiile apar pline 
cu exsudat, iar pereţii lor şi interstiţiul peribronhovascular 
infiltrate inflamator; vasele sînt turgescente, cu aspect 
hiperemic. 

Din punct de vedere radiologic, pe fondul unei 
hipertransparenţe moderate a cimpurilor pulmonare 
produse de emfizem, se evidenţiază imagini vasculare 
de intensitate crescută, mai ales in regiunile perihilare, 
datorate hiperemiei inflamatorii și unui grad de 
hipertensiune tranzitorie. În cursul evoluţiei, apar opacități 
micronodulare multiple, care pot marca debutul unor 
complicaţii bronhopneumonice. 


5.4.3. Bronșita cronică 


Dominate iniţial de manifestări catarale, care au 
ca substrat secreția mucoasă sau mucopurulentă, bronşitele 
cronice dezvoltă în evoluţia lor un sindrom clinic ce 
reflectă fenomene obstructive şi consecinţe ale acestora 
la nivelul plămînilor şi inimii. 

Anatomo-patolgic, mucoasa bronhică apare conges- 
tionată și îngroșată prin modificările inflamatorii şi 
procesul de fibroză peribronhică. Lumenul bronhiolelor 
şi al bronhiilor de calibru mic apare neuniform redus, în 
grade diferite. Secundar, apar zone de emfizem, retracții 
cicatriciale şi alterări de traiect, determinate de fibroza 
interstiţială. 

Dacă procesul inflamator este limitat la mucoasă, 
bronşita cronică nu are expresie radiologică. Interesarea 
întregului perete şi a interstiţiului peribronhovascular con- 
duce la apariţia de imagini liniare opace, de grosime 
neuniformă, orientate mai ales spre diafragm. Ele pot fi 
însoţite de opacităţi în bandă sau triunghiulare, care 
exprimă prezenţa de atelectazii lobulare (fig.89). 

Dezvoltarea procesului obstructiv conduce, prin 
instalarea supapei expiratorii, la apariţia de teritorii 
emfizematoase. Scleroza țesutului conjunctiv perivascular 
îngreunează circulaţia pulmonară, instalind sindromul 
cordului pulmonar cronic, care se traduce radiologic 
prin mărirea hilurilor și proeminenţa arterei pulmonare 
(fig.89). 


Fig.89. Bronşită cronică. |. modificarea interstițiului peribronho- 
vascular; 2. proeminenţa trunchiului arterei pulmonare; 3, mărirea de 
volum a hilurilor. 


5.4.4. Bronşiectaziile 


Dilataţiile patologice ale bronhiilor recunosc cauze 
diferite. Unele dintre ele sînt malformații structurale şi 
arhitectonice congenitale; altele se datorează unor procese 
inflamatorii care slăbesc rezistența pereţilor bronhici, 
făcîndu-i să cedeze la presiunea intracanaliculară. Majoritatea 
bronșiectaziilor dobindite sint însă consecința proceselor 
fibroase de vecinătate, care modifică lumenul bronbiilor prin 
tracțiunile exercitate asupra pereţilor acestora. 

Macroscopic, sînt descrise numeroase variante de 
formă: cilindrice, sacciforme, moniliforme, ampulare, 
pseudochistice. 

Examenul radiologic evidențiază, în special în regiunile 
bazale, formaţiuni opace liniare cu contururi neregulate, 
produse de pereţii îngroşaţi ai bronhiilor afectate, care 
crează uneori un aspect reticular. Cînd bronhiile sînt golite 
de conţinut, devin aparente zone de transparenţă crescută, 
liniare sau rotund-ovalare, delimitate de formaţiuni opace 
liniare şi inelare grosolane, traducind pereţii îngroșati ce 
delimitează conductele aeriene dilatate. In fazele de 
supuraţie pot fi observate şi imagini hidroaerice, create 
de staza conţinutului purulent în cavitățile formelor 
ampulare sau pseudochistice. 

In aceste faze sînt deseori evidenţiate complicaţii 
parenchimatoase peribronhice, sub formă de procese de 
alveolită, care pot crea aspecte similare celor întîlnite în 
unele pneumopatii acute. 

Fig.90. Aspecte radiografice (a) produse de dilataţiile bronhice; bronhografia (b) evidenţiază la nivelul regiunilor bazale bronşiectazii de tip 
. moniliform (m), pseudochistic (p), cilindric (c), sacciform (s). 


Tomografia şi în special bronhografia completează 
substanţial datele radiografice, precizînd forma şi dimen- 
siunile formațiunilor bronhice dilatate. 

Lumenul bronhiei dilatate, evidenţiat prin aceste tehnici, 
se termină brusc, sub forma unui bot rotunjit; el este lipsit 
de diviziuni laterale şi terminale (acestea sînt obturate prin 
ţesut de granulaţie). Cavităţile pseudochistice, adesea de 
mari dimensiuni, înlocuiesc teritorii importante de ţesut 
parenchimatos. 


SAS Atelectazia 


Este un sindrom morfofuncţional consecutiv obstrucţiei 
căilor aeriene, care determină suprimarea ventilației pe 
un anumit teritoriu al plămînului. In acest teritoriu 
circulaţia este păstrată; aerul inspirat nu mai pătrunde însă 
în alveole. iar cel preexistent în acestea se resoarbe. 
Colabarea consecutivă a pereţilor alveolari conduce la 
diminuarea volumului regiunii pulmonare interesate. 
Aceasta stă la baza caracterului retractil al atelectaziei, 
resimţit şi de structurile şi organele din vecinătate (scizuri, 
diafragm, mediastin, pereţi toracici), care sînt deplasate 
spre teritoriul atelectatic. Distensia compensatorie 
(“emfizemul compensator”) se poate manifesta în 
vecinătate sau la distanţă, pe întinderi variabile ale 
regiunilor pulmonare indemne. 

Obstrucţia lumenului bronhic, care conduce la insta- 
larea atelectaziei, poate fi de natură intrinsecă (corpi străini, 


tumori cu dezvoltare intrabronhică) sau extrinsecă (com- 
presii ale pereţilor bronhici prin procese tumorale vecine, 
anevrisme aortice, adenopatii voluminoase). 

Radiologic, regiunea atelectatică apare ca o opacitate 
de intensitate medie sau mare, omogenă, însoțită de redu- 
cerea dimensională a teritoriului afectat. Acesta poate fi 
reprezentat de teritorii funcționale de întindere variabilă 
(lobuli, un segment, un lob sau un plămin în întregime). 

Intr-o fază incipientă, incompletă, a obstrucţiei, exa- 
menul tomografic evidenţiază uneori devierea vaselor şi 
bronhiilor, aglomerate în teritoriul redus de volum. 

In forme cu evoluţie lungă, retracţia teritoriului respectiv 
este accentuată de instalarea unor procese fibroase. 

Sediul şi întinderea procesului atelectatic determină 
particularităţi de formă, dispoziţie și dimesiuni ale imaginii 
opace, ca şi caracterele modificărilor indirecte (fig.91): 
deplasări ale scizurilor, ridicarea unui hemidiafragm, 
tracțiunea în sens apical sau bazal a unui hil, deplasarea 
parţială sau totală a mediastinului spre partea afectată, 
diminuarea în înălțime a spațiilor intercostale, “hernia” 
plămînului controlateral. 

Atelectazia lobului mijlociu, produsă de adenopatii, 
procese inflamatorii endo- și peribronhice sau tumori, 
realizează așa-numitul “sindrom de lob mediu”, entitate 
nosologică clinico-radiologică. Atelectaziile prin spasm 
al parenchimului pulmonar constituie ‘o manifestare 
particulară, care are ca substrat un dezechilibru neuro- 
vegetativ, materializat probabil pe calea inervaţiei 

Fig.91. Imagini produse de atelectazie a și b: atelectazia lobului mediu (1) şi lobului superior (2), de faţă şi de profil; c: atelectazie totală a 
plăminului drept, cu deplasarea traheei (T), mediastinului (M) şi hemiere a plăminului controlateral (H); d: forme particulare de atelectazie: colaps 


pericavitar (1), atelectazii parcelare (2), atelectazii lamelare (3). 


metamerice. Principalele forme sînt reprezentate de 
atelectaziile parcelare (subsegmentare, lobulare sau aci- 
noase) (fig.91 d,2) şi de atelectaziile lamelare sau discoi- 
dale (Fleischner). Acestea din urmă se traduc prin opacităţi 
liniare sau în bandă, cu traiect orizontal, dispunse în regiu- 
nile bazale ale plăminului (fig.91, d,3). Apar de regulă în 
procese traumatice, inflamatorii sau tumorale ale abdo- 
menului şi se consideră manifestări reflexe, soldate cu 
spasme ale parenchimului pulmonar. 

Spre deosebire de atelectazie, colapsul pulmonar 
reprezintă reducerea conţinutului aeric al plăminului, 
datorată compresiei exterioare. Întrucît bronhiile aferente 
rămîn permeabile, aerul intraalveolar nu se resoarbe, iar 
tendinţa de reexpansiune spontană a parenchimului 
pulmonar este conservată. In mod obişnuit, colapsul este 


consecința pneumotoraxului. 

Colapsul pericavitar este caractersite unor caverne re- 
cent constituite; se traduce radiologic prin apariţia unei 
opacităţi inelare de intensitate slabă, care delimitează 
hipertransparența produsă de conținutul aeric al cavității 
(fig.91, d,l) 


5.5. Emfizemul pulmonar 


Este starea patologică a plămînului caracterizată prin 
creşterea conţinutului său în aer, datorată supradistensiei 
alveolare sau alterării țesutului elastic, care poate evolua 
pînă la dispariţia unor septuri alveolare st formarea de 
cavităţi de dimensiuni diferite. 

Emfizemul pulmonar recunoaște numeroase variante 
anatomo-clinice și mecanisme de constituire. 

Emfizemul vicariant (“funcţional” sau compensator) 
reprezintă supradistensia alveolară instalată la nivelul unui 
lob sau plămin, care compensează excluderea funcțională 
a lobului vecin sau plâminului controlateral (în agenezii, 
displazii, atelectazii, fibroze întinse). 

Emfizemul obstructiv circumscris este consecința unui 
obstacol bronhic incomplet, care creează o supapă expi- 
ratorie și distensia în exces a alveolelor. Potrivit gradului 
de mărime a bronhiei interesate, poate fi segmentar, lobar 
sau pulmonar. 

Emfizemul substanțial are ca substrat procese alterative 
de natură variată, care evoluează cronic și ireversibil. In 
apariţia lui intervine atit obstrucția bronșică incompletă, 
cît și dispariția unor septuri alveolare, cu formarea de 
cavităţi aerice de dimensiuni variate. In forma tipică, 
generalizată, este denumit şi “boală emfizematoasă”, 

O formă particulară a emfizemului substanţial este 
reprezentată de emfizemul bulos, caracterizat prin prezența 
de cavități de mari dimensiuni, unice sau multiple, în care 
structurile parenchimatoase şi interstiţiale sînt total 
dispărute, bulele de emfizem. 

Emfizemul interstițial rezultă din pătrunderea sub pre- 
siune a aerului în spaţiile peribronho-vasculare, urmată 
de obicei de difuziunea rapidă în mediastin, cavitatea 
pleurală sau țesuturile laxe subcutane. 

Din punct de vedere radiologic, emfizemul se caracteri- 
zează în principal prin creşterea transparenţei ariilor pul- 
monare afectate; în formele generalizate, aceasta este mai 
net vizibilă la nivelul regiunilor bazale. Opacităţile vascu- 
lare, deşi de calibru redus în formele de emfizem substan- 
Dal avansat, apar mai bine conturate, datorită contrastului 
cu fondul hipertransparent pe care se proiectează. 

De importanță uneori decisivă în stabilirea diagnosticului 
radiologic de emfizem și în precizarea formei și stadiului 
static şi dinamic. Acestea constau din orizontalizarea 
arcurilor costale, lărgirea cavităţii toracice şi coborirea 
diafragmului (fig.92). Amplitudinea mişcărilor respiratorii 
ale arcurilor costale şi diafragmului este redusă în grade 
diferite; în formele grave, toracele în ansamblu creează 
impresia de rigiditate. In emfizemul obstructiv unilateral, 
mediastinul este deplasat spre hemitoracele în care se situează 
procesul patologic obstructiv, iar în inspir pendulează de 


Bula de emfizem se prezintă ca o imagine hipertransparentă, 
lipsită de structură, înconjurată de un inel opac foarte fin, uneori 
cuirea unui întreg plămin (pneumatocel). 


Fig.92 Modificări ale imaginii radiologice produse de emfi- 
zemul pulmonar. c: arcuri costale orizontalizate; v: vase de calibru 
redus; D:diafragm coborit; C:opacitatea cardiacă îngustă; B:bulă 
de emfizem. 


Emfizemul bulos multiplu se caracterizează prin 
prezența de numeroase zone de transparență crescută, cu 
pereţi inelari şi subțiri. 

Unele dintre principalele trăsături radiologice ale 
emfizemului sînt schematizate în fig.92. 


5.6. Bronhopneumopatia cronică 
obstructivă (BPOC) 


Această denumire generică se referă la o varietate de 
manifestări clinice, avind ca substrat procese spastice, 
inflamatorii și degenerative ale bronhiilor, la care se poate 
asocia și emfizemul pulmonar. 

In afara elementelor de diagnostic pe care le oferă 
examenul radiologic (şi care rezultă din noțiunile pre- 
zentate în paragrafele anterioare), o importanță decisivă 
pentru evaluarea gravităţii stării existente şi a prognos- 
ticului este atribuită informaţiilor cu privire la circulația 
(perfuzia) și ventilația pulmonară, proprii cazului 

Fig.93. Investigare scintigrafică (tehnică ventilatorie) cu neon 133. a: aspect normal al parenchimului celor doi plămini; b: parenchim 
ventilat deficitar (mai ales pe partea dreaptă) cu repleţie întirziată (BPOC). 


investigat. In acest sens, alături de testele funcționale 
“clasice”, este larg utilizat în prezent examenul scintigrafic, 
practicat prin tehnici selective, adecvate studiului celor 
două aspecte menţionate. 

Deşi datele rezultate sînt extrem de polimorfe şi nu 
întotdeauna în acord cu cele ce provin din alte explorări, 
pe calea scintigrafiei de perfuzie şi a celei inhalatorii se 
pot obţine relaţii valoroase cu privire la gradul de reducere 
a circulaţiei şi ventilaţiei, ca şi la modul de redistribuire a 
acestora în diferitele teritorii ale parenchimului pulmonar. 


5.7. Chisturile aerice 


Formaţiuni solitare sau multiple, chisturile aerice cu 
dezvoltare intrapulmonară sînt malformații structurale care 
constau din lipsa de formare a parenchimului aferent unei 
bronhii și prin dilatarea lumenului acesteia, pînă la apariția 
unei cavități de dimensiuni variabile, plină cu aer. 

Chistul aeric solitar apare radiologic ca o imagine 
hipertransparentă rotundă, dispusă în plin țesut pulmonar 
normal, delimitată la exterior printr-un perete propriu 
subţire, de intensitate medie (fig.94, 1); poate atinge 
dimensiuni considerabile (mai ales dacă se produce o 
supapă expiratorie) şi, în acest caz, deplasează prin 
împingere structurile vasculare vecine. 

Chisturile aerice multiple sînt de regulă apanajul aşa- 
numitei “boli chistice” a plămînului. In cadrul acesteia, 
displazia chistică bronho-parenchimatoasă interesează 
teritorii uneori foarte întinse ale unuia sau ambilor plămîni 


şi are ca rezultat înlocuirea pe aceste teritorii a parenchi- 
mului prin formaţiuni chistice multiple. 

Radiologic, se pun în evidenţă, pe întinderi variabile, 
multiple imagini hipertransparente, rotunde sau ovalare, 
delimitate de opacități inelare fine, regulate, ce pot reali- 
za prin suprapunere (uneori și prin apăsare reciprocă) un 
aspect de rețea sau fagure (fig.94, 2). 

Pereţii chisturilor pot fi îngroşaţi prin procese inflamatorii 
de vecinătate; apariţia de imagini hidroaerice în interiorul 
chisturilor marchează prezenţa unei cantităţi de lichid, produs 
de suprainfecție și staza parţială a secreției. 

Pe teritoriul afectat, imaginile vasculare sînt reduse 
numeric și dimensional sau nu pot fi puse în evidenţă. In 
cazul în care displazia interesează un plămiîn în întregime 
(“plămînul polichistic”), acesta apare redus de volum. 


5.8. Stările patologice ale vaselor 
pulmonare 


5.8.1. Oligohemia 


Defineşte volumul redus al circulaţiei pulmonare, atît 
în sectorul ei arterial, cit și în cel venos. In afara cazurilor 
de aplazie şi hipoplazie a arterei pulmonare, însoţeşte 
afecțiunile cardiace (în marea lor majoritate de natură 
congenitală) în care debitul ventriculului drept este scăzut 
(stenoza de tricuspidă și de arteră pulmonară). 

Fig.94. Chisturi aerice. |. chist solitar; 2. chisturi multiple, 


Radiologic, imaginile hilurilor au dimensiuni mici, iar 
opacităţile vasculare sînt înguste, reduse numeric și pot fi 
evidenţiate numai în regiunile perihilare (fig.95, a). 


5.8.2. Hiperemia 
Traduce starea hemodinamică dominată de sporirea 


fluxului arterial pulmonar. Este proprie afecțiunilor 
congenitale ale cordului în care se creează un scurt-circuit 


arterio-venos (defectul de sept atrial şi ventricular, 
persistența canalului arterial); mai poate fi observată în 
unele cazuri de emfizem avansat cu hipoxemie şi de 
tireotoxicoză gravă. 

Se caracterizează radiologic prin prezenţa unor hiluri 
şi imagini vasculare ce păstrează toate trăsăturile normale, 
cu particularitatea că au dimensiuni mai mari și pot fi 
vizibile pînă la periferia cîmpurilor pulmonare. Examenul 
kimografic evidenţiază pulsaţiile proprii ale arterelor 
pulmonare, care nu pot fi înregistrate în condiţii normale. 

In afara imaginilor, de regulă foarte pregnante, ale 
hilurilor şi vaselor pulmonare (fig.95, b), imaginea 
cardiacă prezintă aspectul corespunzător anomaliei 
congenitale prezente. 


5.8.3.Hipertensiunea 


Hipertensiunea arterială pulmonară este urmarea creșterii 
rezistenței în segmentul corespunzător al micii circulații; 
recunoaşte, sub aspect etiopatogenic, mai multe tipuri. Tipul 
activ este consecința proceselor pulmonare cronice (fibroze 
întinse, emfizem etc.), care se soldează cu reducerea 
ireversiblă a patului circulator. Tipul pasiv sau secundar 
reprezintă starea spastică a arteriolelor pulmonare, 
determinată de staza venoasă pronunţată; această stare are 
un efect protector asupra circulației supraalveolare (“al doilea 
baraj circulator” din stenoza mitrală). Tipul hipercinetic este 
întîlnit în unele forme de hiperemie; se instalează pe aceeaşi 
cale reflex-spastică şi are ca rezultat, de asemenea, reducerea 
circulației arteriale supraalveolare. 


Fig.95. Aspecte radiologice în tulburările hemodinamice ale circulaţiei pulmonare a: oligohemie; b: hiperemie; c: hipertensiune; d: stază 
(1. transsudate alveolare; 2. linii Kerley B). 

Radiologic, aspectul hipertensiunii pulmonare este 
destul de caracteristic: arterele pulmonare proximale (hiluri 
şi ramuri lobare) sînt lărgite, în timp ce arterele periferice 
suferă o reducere bruscă de calibru, realizînd aspectul de 
“amputare” (fig.95, c). 

Imaginea cordului este modificată în principal prin 
proeminenţa trunchiului arterei pulmonare. 


5.8.4. Staza pulmonară 


Reprezintă starea creată prin creşterea conţinutului şi 
presiunii intravenoase. Poate însoți decompensările 
ventriculului stîng sau obstacolele în calea golirii venelor 
pulmonare în atriul stîng, produse de leziunile organice 
ale orificiului mitral (stenoza mitrală). 

Aspectul radiologic al stazei pulmonare este variabil, 
în funcţie de gradul de dezvoltare şi durata evoluţiei. Iniţial, 
hilurile și imaginile vasculare apar crescute în calibru şi 
intensitate; apariţia unui transsudat interstițial produce apoi 
ştergerea contururilor acestora. Infiltraţia interstiţiului 
peribronho-vascular periferic şi a celui perilobular duce 
la vizibikzarea lui şi la apariţia unui desen în reţea la 
periferia cîmpurilor pulmonare. In formele avansate apar 
transsudate alveolare, traduse prin opacităţi micronodulare, 
cu aspet bronhopneumonic, localizate perihilar şi la baze 
(fig.95, d). Apariţia liniilor B ale lui Kerley (fig.95, d) 
traduce staza limfatică însoţitoare. 

In formele vechi de stază, impregnarea celulelor 
alveolare cu pigmenţi sanguini produce o fibroză reactivă 
în microfocare, hemosideroza, care creează un aspect 
radiologic asemănător cu tuberculoza miliară. 


Fig.96. Edemul pulmonar acut hemodinamic (decompensare 
acută a ventriculului sting). 


5.8.5. Edemul pulmonar acut 


Se datorează creşterii bruşte a presiunii de filtrare prin 
membrana alveolară (în cazul decompensării ventriculului 
sting sau în stenoza mitrală), respectiv creşterii permea- 
bilităţii capilare (în edemul renal, alergic sau toxic). 

Transvazarea conţinutului vascular în alveole se 
exprimă radiologic prin opacităţi difuze, de intensitate 
slabă, confluente, dispuse pe teritorii de întindere variabilă 
în vecinătatea hilurilor sau la baze (fig.96.) 


5.8.6. Infarctul pulmonar 


Este starea patologică creată prin obstrucţia bruscă a 
unei ramuri arteriale pulmonare, de dimensiuni variabile. 
Se datorează emboliei sau trombozei arterei respective, 
urmată de instalarea unui tablou clinic deosebit de preg- 
nant, uneori dramatic. 

In urma obstrucţiei ramurii arterei pulmonare se 
produce o revărsare a sîngelui din arterele bronhice cores- 
punzătoare teritoriului respectiv în capilare, urmată de 
transvazare şi constituirea pe acest teritoriu a unei alveolite 
hemoragice. 

Aspectul radiologic al infarctului pulmonar depide de 
dimensiunile şi localizarea lui. Atunci cînd ocupă o 
porţiune importantă dintr-un segment, apare ca o opacitate 
segmentară, de intensitate medie, cu structură omogenă, 
asemănătoare celei a unui proces penumonic (fig.97). 
Dacă teritoriul afectat este de dimensiuni mai mici, se 
poate traduce printr-o opacitate neregulat rotundă sau 
ovalară. Prezenţa simultană de infarcte multiple, de mici 
dimensiuni, este posibilă, imaginea realizată fiind uneori 
greu de diferențiat de cea a unei bronhopneumonii. 

In evoluţie, infarctul se poate complica cu un revărsat 
lichidian pleural sau o supurație a teritoriului respectiv, 
cu formarea unui abces (fig.97, c). Etapele evolutive finale 
pot fi reprezentate de rezoluția completă sau cu fibroza 
parenchimului afectat. 

In studiul trombo-embolismului pulmonar, examenul 
scintigrafic de perfuzie (uneori şi cel de ventilaţie) îşi poate 
aduce, în mod logic, contribuţia, evidențiind “zonele reci” 
(care și-au pierdut circulaţia) ale parenchimului pulmonar. 
Obstrucţia arterelor de dimensiuni mari (trunchi principal, 
artere lobare) este foarte bine pusă în evidenţă; cea a 
ramurilor periferice rămîne însă mai dificil şi mai puţin 
sigur reprezentată. 

Scintigramele trebuie să fie întotdeauna interpretate cu 
prudenţă și într-un context clinic bine conturat, întrucît şi 
alte condiţii patologice (cancerul bronho-pulmonar, 

Fig.97. Infarct pulmonar de dimensiuni cvasi-segmentare (1) şi de dimensiuni mici (2), pe radiografia de față (a) şi de profil (b); evoluție 
spre abcedare şi complicare cu un revărsat lichidian pleural (c). 


teritoriile fibroase, astmul, emfizemul) pot crea imagini 
foarte asemănătoare. 

Investigarea radioizotopică se vădeşte foarte utilă în 
urmărirea evoluţiei infarctului, evidențiind cu claritate 
refacerea circulaţiei în teritoriul afectat. 


5.9. Pneumopatiile acute 


5.9.1, Pneumonia acută tipică (en pneumococ) 


Este forma întilnită în majoritatea cazurilor de pneumonii 
bacteriene ale adultului. Din punct de vedere anatomo- 
patologic, pneumonia tipică recunoaște patru etape evolutive 
distincte. In faza iniţială, de congestie, alveolele apar pline 
cu un exsudat sero-albuminos, care cuprinde hematii, celule 
alveolare, polinucleare şi germeni patogeni. In faza de 
hepatizaţie roşie, conţinutul alveolar se organizează într-un 
coagul fibrinos. In condiții evolutive obișnuite, urmează faza 
de resorbție, în care cheagul se lichefiază şi se elimină, 
structurile pulmonare recăpătînd aspectul normal iniţial. 
Dacă resorbția nu se produce, se instalează faza de heparizație 
cenușie, cu “carnificarea” țesutului pulmonar, abcedare sau 
fibroză. 

Complicaţiile posibile ale pneumoniei sînt repre- 
zentate de pleurezii meta- sau parapneumonice, abcedarea 
sau gangrenarea teritoriului afectat, ca şi de cronicizare 
şi fibroză. 


Aspectul radiologic este variabil, în funcție de etapa 
evolutivă în care se practică examenul. In faza de 
congestie, la nivelul regiunii interesate apare o opacitate 
de intensitate slabă, de formă vag segmentară, difuz 
delimitată de teritoriile vecine (fig.98, a). In faza de 
hepatizaţie roşie opacitatea creşte în intensitate, căpătind 
prin forma ei caractere pregnante de opacitate siste- 
matizată, segmentară sau lobară; ea rămîne imprecis 
conturată la periferie, cu excepția cazului în care procesul 
pneumonic atinge, în dezvoltarea lui, o scizură. In acest 
caz, pe imaginea de faţă apare un contur liniar net 
(fig.98, b). Teritoriul afectat, nu prezintă modificări 
dimensionale. 

Sub această formă, imaginea prezintă un grad de 
stabilitate, manifestat pe un interval de mai multe zile 
(uneori pînă la 10-12), spre deosebire de pneumopatiile 
acute de altă natură. 

In faza de rezoluție, se observă reducerea treptată în 
dimensiuni şi intensitate a opacităţii, de obicei de la 
periferie spre centru, pînă la dispariţia ei totală (fig.98, d). 
In unele cazuri, rezoluţia şi reaerarea parenchimului încep, 
dimpotrivă, în centrul teritoriului interesat (fig.98.d); 
alteori, resorbția exudatului se produce simultan în mai 
multe zone, opacitatea căpătind un aspect neomogen. 

Prezenţa de transparente liniare în interiorul opacităţii 
pneumonice se datorează bronbiilor aerate, mărginite de 
parenchim opacifiat prin exsudat (bronhogramă aerică, 
fig.98, d,2); ea poate constitui un element diferenţial faţă 
de alte procese patologice (tumori, afecţiuni pleurale), în 
care nu este niciodată întilnită. 

Fig.98. Evoluţia pneumoniei tipice în imaginea radiologică. a: faza de congestie, b: faza de hepatizaţie roşie; c: rezoluție periferică; 
d: rezoluție centrală (cu formare de false imagini cavitare — |; în 2 “bronhogramă acrică”). e: evoluţie spre abcedare (1) 
şi pleurezie metapneumonică (2). 


Etapa rezolutivă se soldează în mod obişnuit cu nor- 
malizarea aspectului radiologic, care poate fi consemnată 
la 10-20 zile de la debutul clinic; uneori, imaginea 
păstrează unele trăsături patologice un timp oarecare după 
amendarea simptomelor clinice. 

Instalarea hepatizării cenuşii marchează evoluţia 
procesului pneumonic spre cronicizare: opacitatea persistă 
dincolo de durata obișnuită, devine neomogenă, cu zone 
intens opace, alternînd cu altele aerate. Dezvoltarea 
fibrozei se traduce prin modificarea formei şi volumului 
teritoriului afectat, care se retractă, putînd deplasa scizura 
vecină sau organele mediastinului. 

In cursul evoluţiei, examenul radiologic poate evidenția 
eventualele complicaţii ale pneumoniei: abcedarea, gan- 


grena, dezvoltarea unui emfizem bulos, pleurezia meta- sau 
parapneumonică, eventual pneumotoraxul (fig.98, e). 


5.9.2. Congestia pulmonară 


Este un proces inflamator de natură microbiană variată, 
caracterizat printr-o evoluţie mai scurtă și mai puţin 
expresivă clinic în raport cu pneumonia tipică. 

Substratul anatomo-patologic este reprezentat de o 
alveolită sero-fibrinoasă, care nu trece în etapele 
următoare, proprii pneumoniei, ci evoluează spre rezoluţie. 
In ansamblu, întregul proces ar putea fi echivalat cu o 
pneumonie abortivă. 

Fig.99. Pneumonia cu bacil Friedlânder. Opacifiere masivă a lobului 
superior drept, cu numeroase imagini transparente şi hidroaerice. 
Revărsat lichidian pleural la baza hemitoracelui. 


Din punct de vedere radiologic, imaginea corespunde 
celei prezente în faza de congestie a pneumonii (fig.98, 
a): opacitate de intensitate slabă, cu caracter de alveolită, 
care nu realizează integral forma şi dimensiunile unei 
opacităţi sistematizate segmentare. 

Evoluţia obişnuită este spre rezoluţie totală în decurs 
de cîteva zile. 


5.9.3. Pneumonia cu bacil Friedlănder 
(Klebsiella pneumoniae) 


Debutează radiologic prin opacităţi nodulare de 
intensitate relativ mare, care confluează rapid, realizînd 
opacităţi intense, polisegmentare sau lobare. La baza 
acestora se situează un exsudat alveolar deosebit de 
abundent, care măreşte volumul teritoriului interesat. 

Procesul de alveolită evoluează rapid spre necroză şi 
ulcerare, cu formare de cavităţi multiple, confluente; 
acestea se traduc radiologic prin imagini hipertransparente 
şi hidroaerice (fig.99). 

Destul de frecvent, pot fi evidenţiate complicaţii pleu- 
rale: revărsate lichidiene (de obicei purulente), uneori 
pneumotorax sau piopneumotorax. 

Datorită alterărilor parenchimatoase grave şi întinse 
pe care le produce, pneumonia cu Klebsiella se soldează 
de obicei cu sechele fibroase, similare celor ale tubercu- 
lozei. 


5.9.4. Pneumoniile acute interstițiale 


Categoria cea mai largă de pneumopatii acute ce 
interesează primordial şi predominant interstiţiul recu- 
noaşte ca factor etiologic infecția cu virusuri (virusul gripal 
şi paragripal, virusul hepatitei epidemice, rujeolei, 
varicelei, parotiditei epidemice, diverse adenovirusuri); 
aceasta a determinat, de altfel, crearea cadrului nozologic 
de pneumopatii virotice. Formele determinate de bacterii 
şi protozoare sînt mult mai rar întîlnite în practică. 

Substratul anatomo-patologic este reprezentat de 
infiltrația limfo-monocitară a interstiţiului peribronho- 
vascular şi perilobular. La aceasta se adaugă modificări 
alveolare, caracterizate prin edem şi exsudat cu conţinut 
celular abundent. Bronhiolele și mai rar bronhiile de 
calibru mai mare pot fi obstruate, realizînd teritorii 
atelectatice de dimensiuni variabile (de regulă lobulare). 
Infecția secundară cu floră bacteriană este destul de 
frecventă. 

Imaginea radiologică a pneumopatiior virotice se 
caracterizează prin variabilitate şi polimorfism, consecinţe 
ale evoluţiei simultane a modificărilor interstiţiale, exsu- 
dative alveolare şi atelectatice (fig.100). 

Modificările interstițiale conduc la creşterea intensității 
şi dimensiunilor hilului, care prezintă în același timp con- 


Fig.100. Pncumonie interstiţială. 

tururi şterse. De la nivelul lui, se poturmări opacitați liniare, 
sub formă de cordoane neregulate, vizibile pînă la periferia 
cîmpurior pulmonare, mai ales în regiunile bazale 
posterioare; acestea traduc îngroșarea inflamatorie a 
interstiţiului peribronho-vascular. A fectarea interstițiului 
perilobular produce imagini opace în forma de rețea, care 
păstrează în interior zone clare, teritorii alveolare normal 
aerate (aspect reticulo-areolar). 

Imaginile opace liniare sînt frecvent însoțite de opacități 
micronodulare, de intensitate slabă, cu contururi șterse, 
care traduc prezența atelectaziilor lobulare. 

In mod caracteristic, atelectaziile lobulare creează 
opacităţi triunghiulare care se situează la extremitatea 
distală a cordoanelor opace interstiţiale, realizind 
îngroșarea “în măciucă” a acestora. 

Modificările alveolare se manifestă radiologic prin 
opacităţi de intensitate slabă, imprecis delimitate, de 
dimensiuni variabile, care pot lua o formă neregulat 
rotundă, proiectindu-se pe o arie reprezentată de un 
segment sau lob. Ocuparea în întregime a unor asemenea 
teritorii marchează de obicei suprainfecția bacteriană. 

Evoluţia pneumopatiior interstițiale acute este în mod 
obișnuit favorabilă, încheindu-se clinic într-un interval de 
citeva zile. Imaginea radiologică se normalizează însă într-un 
timp mai lung, unele modificări putînd persista 3-4 săptămîni 
după amendarea simptomatologiei clinice. 


5.9.5.Bronhopneumonia 


Intîlnită mai frecvent la copii şi bătrîni, bronhopneu- 
monia cu floră banală este un proces inflamator care 
interesează atit alveolele, cît şi bronhiolele terminale. 

Spre deosebire de pneumonia tipică, leziunile sînt 
multiple, dispersate pe teritorii întinse, de regulă bilateral, 
de unde termenul de “pneumonie în focare” utilizat uneori; 
aceste leziuni pot evolua simultan sau succesiv. 

Procesul lezional elementar este reprezentat de un focar 
de bronhoalveolită. Formațiunile patologice au dimensiuni 
diferite (micro- sau macronodulare) și sînt dispuse în jurul 
unei bronhiole terminale, care are pereţii infiltraţi 
inflamator și lumenul plin cu secreție purulentă (bronșiolită 
supurată). Alveolele ce înconjoară bronhiola afectată 
prezintă, dinspre centru spre periferia focarului, diferite 
stadii de evoluţie inflamatorie: alveolita supurată, 
fibrinoasă, catarală sau edematoasă. Capilarele alveolare 
şi bronhice sint hiperemice. 

Imaginea radiologică se caracterizează prin opacităţi 
multiple, neregulat rotunde sau ovalare, de dimensiuni 
diferite, cu contururi şterse; intensitatea acestora este mai 


Fig.101. Bronhopneumonie cu focare macronodulare (dreapta) 
şi micronodulare (stinga). 


mare în centru și descreşte spre periferie, în concordanţă 
cu substratul anatomopatologic al focarelor (fig.101). 

La copilul mic, opacităţile sînt miliare sau micro- 
nodulare și apar predominant în regiunile perihilare; 
dispoziţia lor are un caracter oarecum uniform. 

La adult, formațiunile opace sînt macronodulare și au 
tendinţa de confluare, cu formarea de opacități întinse, ce 
pot interesa uneori unul sau mai multe segmente sau un 
lob în întregime (forma pseudolobulară). Localizarea mai 
frecventă a opacităţilor este reprezentată de regiunile 
bazale şi șanțurile costo-vertebrale. 


Fig.102. Bronhopneumonie cu stafilococ, 

Intensificarea imaginilor vasculare, care capată şi con- 
tururi şterse, marchează infiltraţia peribronho-vasculară; 
mai ales la copil, hilurile au dimensiuni crescute, datorită 
hiperemiei şi hipertrofiei ganglionare. 

O trăsătură caracteristică pentru bronhopneumonie este 
remarcabila variabilitate în timp a imaginii, care se 
modifică într-un interval scurt (uneori de la o zi la alta); în 
timp ce unele opacităţi dispar, altele își fac apariţia pe 
teritorii pînă atunci indemne. 

In mod obişnuit, dacă este tratată corespunzător, 
bronhopneumonia are o evoluţie favorabilă; rezorbția 
treptată a leziunilor conduce la diminuarea în dimensiuni 
şi intensitate a opacităţilor, pînă la dispariţia lor completă. 
Complicaţiile reprezentate de afectarea pleurei, mediasti- 
nului, pericardului și mai ales constituirea de dilataţii 
bronhice sînt totuşi posibile. 


5.9.6.Pneumonia (bronhopneumonia) 
stafilococică 


Rar întilnită la adult, bronhopneumonia stafilococică este 
apanajul noului născut şi copilului de pînă la 7 ani, la care 
reprezintă cea mai frecventă pneumopatie bacteriană; este 
aproape întotdeauna secundară unei stafilococii cutanate sau 
cu altă localizare iniţială. La adulţi, apare mai ales la purtătorii 
de afecţiuni pulmonare cronice sau la pacienţi în conva- 
lescență după intervenţii chirurgicale (în multe cazuri prin 
contaminare intraspitalicească). 

Modificarea morfopatologică elementară este nodului 
stafilococic, un focar de bronhoalveolită care se necro- 
zează rapid transformindu-se în abces; acesta se evacuează, 
creînd o cavitate în comunicare cu bronhia. 

Radiologic, nodulii stafilococici apar ca opacităţi 
micronodulare sau miliare (dacă infecția se constituie prin 
diseminare hematogenă) sau ca opacităţi macronodulare 
(în cazul diseminării bronhogene). Imaginile opace sînt 
distribuite neregulat, uni- sau bilateral, în număr variabil; 
unele apar omogene, net delimitate și individualizate, altele 
confluează (fig. 102). Formațiunile opace se constituie de 
regulă succesiv; ele evoluează rapid, fie spre rezorbție, 
fie spre confluare și abcedare. In urma evacuării parţiale 
sau totale a teritoriilor necrotice, în imagine apar zone de 
transparenţă crescută, rotunde sau ovalare, cu pereţi opaci 
subțiri, uneori cu nivel de lichid. Creşterea conţinutului 
aeric al cavităţilor formate poate conduce la formarea de 
imagini buloase, care, la rindul lor, au o evoluţie în timp 
variabilă: unele dispar, simultan cu constituirea altora, pe 
alte teritorii; este posibilă şi confluarea în cavităţi de mari 
dimensiuni. 


Nodulii stafilococici situați superficial pot perfora, în urma 
abcedării, pleura viscerală, producînd revărsate pleurale 
purulente sau un piopneumotorax. Complicaţiile pleurale, 
mai ales revărsatele lichidiene, reprezintă o trăsătură 
caracteristică a bronhopneumoniei cu stafilococ. 

In afara modificărilor descrise, imaginea radiologică 
mai poate evidenția prezența unui emfizem însoțitor, vizibil 
în special în regiunile bazale; de asemenea, infiltrația 
interstiţiului peribronho-vascular, sub formă de opacități 
liniare, cu contururi șterse. In ansamblu, aspectul 
radiologic se caracterizează prin polimorfismul remarcabil 
al imaginii, în care opacităţile se intrică cu hipertrans- 
parenţe, prin marea variabilitate în timp, traducînd evoluţia 
foarte rapidă a leziunilor elementare, ca și prin prezenţa 
complicaţiilor pleurale. 


5.9.7. Infiltratul labil (fugace) Löffler 


Se traduce radiologic printr-o opacitate de formă 
aproximativ rotundă, dimensiuni variabile (diametrul este 
de ordinul cîtorva centimetri), cu caractere de alveoiită, 
situată de obicei în unul din cimpurile pulmonare 
superioare (fig.103); intensitatea slabă şi contururile şterse 
crează uneori dificultăţi în evidenţierea ei. Evoluţia este 
spre rezorbţie şi dispariţie spontană, într-un interval de 
cîteva zile. 

Natura alergică a infiltratului este sugerată de prezenţa 
unei eozinofilii, uneori importante. Lipsit de gravitate, cu 
o simptomatologie clinică frustă, infiltratul Löffler prezintă 
interes în măsura în care poate fi confundat cu alte procese 
patologice pulmonare (în special cu infiltratul “precoce” 
tuberculos), care creează imagini foarte asemănătoare. 


Fig.103. Infiltrat fugace L&Mer. 

Fig. 104. Bronhopneumonie prin aspirație de lichid amniotic la 
nou-născut, 


5.9.8. Bronhopneumnii nebacteriene 


5.9.8.1. Bronhopneumoniile prin aspirație se întîlnesc 
în special la nou-născut și sugar; se datorează aspiraţiei 
de lichid amniotic, respectiv de lapte. 

Sînt traduse radiologic prin opacități micronodulare sau 
miliare, dispuse mai ales la baze, cu evoluţie spre dispariţie 
completă, rar spre constituire de mici formaţiuni fibroase 
(fig.104). 

La adult, bronhopneumoniile de aspirație pot apare în 
cazuri de fistule traheo-esofagiene, stenoze esofagiene 
postcaustice, reflux gastro-esofagian. 

Pe imaginea radiologică apar opacităţi de tip bronho- 
pneumonic, însoţite uneori de altele ce traduc atelectazii 
lobulare sau de întindere mai mare. In evoluţie, se poate 
consemna dispariția sau organizarea fibroasă a focarelor 
patologice. 


Aspiraţia de suc gastric, întilnită la unii pacienți cu stare 
generală foarte alterată (paralitici, comatoși, intoxicaţi), 
are uneori o gravitate deosebită (sindromul Mendelson). 
Focarele bronhopneumonice sau procesele edematoase 
produse de aspirație evoluează rapid către suprainfecţie şi 
abcedare. 


5.9.8.2. Bronhopneumoniile prin inhalare de vapori 
toxici şi iritanţi, apărute la unii lucrători din industria 
chimică, se manifestă iniţial prin apariţia de focare opace 
micronodulare, dispuse mai ales la baze. Acestea pot 
conflua, realizînd opacităţi întinse, neregulate, cu aspect 
de alveolită. Evoluția obişnuită este spre resorbție lentă şi 
normalizarea aspectului radiologic. 


5.9.8.3. Bronhopneumopatia uremică se caracterizează 
radiologic prin opacități macronodulare de intensitate 
slabă, dispuse în regiunile mijlocii ale cîmpurilor 
pulmonare. Acestea manifestă o mare variabilitate în timp, 
putînd creşte, conflua, sau, dimpotrivă, dispar rapid. 
Evoluţia, condiționată de cea a afecțiunii de bază, poate 
conduce la normalizare sau fibroză. 


5.10. Supuraţiile pulmonare 


5.10.1 Abcesul pulmonar 


Este o supuraţie limitată la un teritoriu circumscris al 
parenchimului, constituită fie ca urmare a evoluţiei spre 
necroză a unei inflamații acute (abcesul primitiv), fie prin 


Fig.10S. Evoluţia abcesului în imaginea radiologică. a: procesul de condensare pneumonică; b: abces recent constituit; c: abces cronic. 

suprainfecţia unei leziuni preexistente, ca infarctul, chistul 
hidatic, bronşiectaziile etc. (abcesul secundar). 

Consecinţă a infecţiei cu floră microbiană de obicei 
asociată (pneumococ, stafilococ, streptococ), leziunea 
iniţială este reprezentată de o alveolită întinsă, în care 
apar focare de necroză; confluarea acestora conduce 
la constituirea abcesului. Prin evacuarea parţială a 
conţinutului lichefiat într-o bronhie, se realizează o 
cavitate ce conţine aer şi puroi într-o proporţie variabilă; 
aceasta depinde de permeabilitatea şi situaţia bronhiei 
de drenaj. 

Cavitatea abcesului are în interior un perete neregulat, 
anfractuos; la exterior, spre țesutul pulmonar normal, 
parenchimul înconjurător prezintă stadii diferite de 
alveolită. 

Localizarea cea mai frecventă a abcesului primitiv este 
la nivelul segmentelor dorsal superior și apical inferior, 
mai ales pe partea dreaptă. 

Radiologic, în perioada de constituire, abcesul apare 
ca o opacitate cu topografie segmentară sau pluriseg- 
mentară, de intensitate mare, omogenă, cu limite 
neregulate şi imprecise (fig.105, a). După evacuare 
prin vomică, în interiorul opacităţii pneumonice se 
constituie una sau mai multe imagini hidroaerice, rotunde 
sau ovalare, de dimensiuni variabile (fig.105, b). In 
cursul evoluţiei spre cronicizare, cavitatea abcesului 
creşte prin extindere sau confluare, iar peretele intern, 
iniţial anfractuos, devine net şi regulat. La exterior, 
zona de condensare pneumonică se restrînge treptat, 
imaginea hidroaerică dobindind un perete net delimitat 
față de vecinătate (fig.105, c). 

In condiţii favorabile, evoluţia abcesului poate conduce 
la vindecarea completă (dispariţia imaginii hidroaerice și 
refacerea structurii pulmonare normale). În multe cazuri însă, 
procesul supurativ se cronicizează, se instalează procese 
fibroase de întindere variabilă, care pot altera pereţii 
bronhiilor vecine, producînd bronșiectazii. 

Complicaţiile cele mai frecvente ale abcesului sînt 
pleureziile sero-fibrinoase sau purulente, pneumotoraxul 
sau piopneumotoraxul. Este posibilă, de asemenea, 
constituirea de fistule în organele învecinate, mediastinale 
sau subdiafragmatice. 


5.10.2. Gangrena pulmonară 


Reprezintă o formă particulară de supurație, ce are ca 
substrat necroza septică produsă de germeni anaerobi, 
asociaţi cu o floră piogenă. Apare de regulă pe organisme 
cu rezistență scăzută. 


Fig.106. Gangrenă pulmonară. 


Radiologic, se evidenţiază iniţial o opacitate de tip 
pneumonic, de intensitate mare, care se întinde treptat la 
o regiune importantă a plămînului. După evacuarea 
tesutului necrotic, apar zone transparente şi imagini 
hidroaerice, care confluează, realizind formaţiuni 
neregulate, anfractuoase, cu tendinţă marcată de extensie 
într-un interval scurt de timp (fig.106). 

Evoluţia gangrenei este de obicei rapidă şi gravă; 
formele mai trenante se pot însoţi de modificări periferice 
reactive, soldate cu fibroză, care limitează extensia 
procesului necrotic. Dezvoltată în condiţiile absenței 
proceselor imunitare, prin exacerbarea activităţii unei flore 
microbiene oportuniste, gangrena pulmonară reprezintă 
o redutabilă complicaţie a bolii SIDA. 


5.11. Parazitozele pulmonare 


5.11.1. Chistul hidatic 


Este o afecţiune parazitară ce corespunde stadiului 
larvar, vezicular, al Taeniei echinoccocus. Depunerea în 
plămîni a embrionilor parazitului este consecutivă 
contaminării pe cale digestivă, excepțional pe cale aeriană. 
După cea hepatică, este localizarea cea mai frecventă în 
organismul uman. 

Chistul hidatic constituit are în structură o membrană 
externă (cuticulară), semitransparentă, şi una internă, 
(germinativă) din care se separă scolecşi ce produc 
hidatide “fiice”, libere în cavitatea chistului. Aceasta 

este plină cu un lichid clar, bogat, în săruri sodice și 
în acid succinic. In cursul evoluției, ia naştere, datorită 
reacției iritativ inflamatorii a parenchimului înconjurător, 
o formaţiune adventicială, care îmbracă la exterior 
membrana cuticulară. 

Localizarea obișnuită este la nivelul regiunilor 
periferice, mai ales la baze. Dezvoltarea simultană a două 
chisturi este posibilă, dar rară. 

In evoluţia lui, chistul poate atinge dimensiuni 
considerabile, înlocuind teritorii importante din paren- 
chimul pulmonar. Pe măsură ce creşte (iniţial destul de 
rapid), chistul comprimă țesutul pulmonar vecin, 
producînd alterări vasculare și bronhice. Acestea afectează 
nutriția parazitului (realizată prin imbibiţie) şi favorizează 
infecția lui. Consecința acestor procese este ruptura, 
urmată de evacuarea conţinutului prin vomică. După 
evacuare, chistul se poate infecta, transformîndu-se într-un 
abces secundar. 


Fig.107. Aspecte radiologice produse de chistul hidatic. a: chist int 
(abces secundar); e: chisturi mutiple, disemina 


Imaginea radiologică a chistului hidatic (fig.107) 
depinde de faza evolutivă în care este surprins, ca şi de 
modificările de vecinătate pe care le produce. 

Chistul integru crează o opacitate rotundă, regulată, 
omogenă, cu contururi nete, proiectată în plin parenchim 
pulmonar normal (fig.107, a). Forma regulat rotundă poate 
fi alterată prin contactul cu o structură rigidă (scizură, hil 
sau perete toracic); ea se modifică, de asemenea, în cursul 
mișcărilor respiratorii. Uneori conturul îşi pierde netitatea 
datorită unor procese atelectatice sau congestive (de natură 
alergică) înconjurătoare. 

Chistul fisuratprezintă la nivelul polului superior o mică 
zonă transparentă semilunară, produsă prin pătrunderea 
aerului între cele două membrane (fig.107, b). Imaginea 
este inconstantă și poate dispare prin resorbția aerului. 

Chistul rupt şi evacuat parțial prin vomică apare în 
mod obișnuit ca o imagine hidroaerică, în care însă limita 
superioară a lichidului nu este perfect liniară, ci prezintă 


egru; b: chist fisurat; c: chist evacuat parțial; d: chist suprainfectat 
te bilateral (c: chist cu calcificări periferice), 

ondulaţii (fig.107, c) datorate chisturilor fiice sau 
membranei proligere desprinse, care plutesc la suprafaţa 
lichidului. Nivelul poate deveni orizonatal dacă membrana 
s-a desprins complet şi a căzut în partea declivă a cavităţii 
chistului. 

O imagine particulară poate fi creată de “încarcerarea” 
membranei, care este reţinută în interiorul cavităţii golite de 
lichid, se ratatinează şi apare radiologic ca o opacitate 
neregulată, poligonală, proiectată pe fondul hipertranspa- 
rent. De asemenea, un aspect particular este cel produs de 
instalarea unui ventil expirator la nivelul bronhiei de drenaj, 
care “suflă” chistul, realizind o imagine buloasă. 

Ruptura chistului este deseori precedată sau însoţită de 
manifestări alergice parenchimatoase, în vecinătate sau la 
distanţă, sub formă de focare de alveolită circumscrise 
sau coniluente. 

Suprainfecţia şi supuraţia chistului apărute înainte de 
evacuare se traduc radiologic prin creşterea bruscă în 
dimensiuni, însoţită de ștergerea contururilor, produsă de 
aiveolita supurativă înconjurătoare; dacă aceste procese 
apar după evacuare, imaginea hidroaerică prezentă inițial 
se măreşte, ştergindu-şi în același timp contururile. 

Complicaţii pleurale sînt posibile în ambele situaţii. 

Moartea chistului prin alterarea profundă a troficităţii 
sale este marcată în unele cazuri prin apariţia de calcificări, 
vizibile radiologic sub forma unui lizereu marginal intens 
opac, mai mult sau mai puţin continuu (fig.107, e). 

După evacuare sau intervenția chirurgicală, mai rar după 
ratatinarea spontană, vindecarea se soldează cu modificări 
fibroase discrete; acestea pot fi însă întinse în cazul chis- 
tului complicat cu suprainfecţie. 


Co 

Fig, 108, Cisticercoza pulmonară. 

5.11.2. Cisticercoza pulmonară 


Embrionul de Taenia solium se localizează rareori în 
plămin. Parazitul viu produce vezicule de dimensiuni mici, 
care se traduc radiologic prin opacități micronodulare, 
diseminate în ambele cîmpuri pulmonare. După moartea 
parazitului, veziculele suferă impregnarea calcară iar 
micronodulii devin neomogeni, cu zone centrale intens 
opace (fig.108). 


5,12, Micoze pulmonare 


5.12.1. Aspergiloza 


Grefarea ciupercilor din genurile Aspergillus fumigatus 
sau A. niger, de obicei pe un teren modificat anterior prin 
procese fibroase sau bronşiectatice, poate produce mani- 
festări clinico-radiologice cu caracter acut sau cronic. 

Formele acute îmbracă aspecte pneumonice sau bron- 
hopneumonice, cu localizare preferențială la baze. 

Dintre formele cronice, cu numeroase manifestări 
posibile, cea mai caracteristică este cea pseudotumorală, 
“aspergilomul”, a cărei imagine (fig.109) este similară 
celei a unei tumori sau a unui abces. Această formă se 
poate dezvolta şi într-o cavitate preformată (abces cronic, 
cavernă, bronşiectazie). 


Fig.109. Aspergiloză de formă pseudotumorală (aspergilom). 

5.12.2. Actinomicoza 


Este rezultatul dezvoltătii în parenchimul pulmonar a 
ciupercilor din genul Actinomyces. Infestarea pulmonară 
poate fi primitivă sau secundară, prin continuitate sau prin 
metastazare hematogenă. 

Manifestările radiologice, foarte variate, depind de calea 
de infestare și reflectă în același timp polimorfismul 
lezional al afecțiunii. In esenţă, actinomicoza produce 
opacităţi cu caracter bronhopneumonic, cu tendință la 
excavare şi fibroză; în determinările hematogene, 
opacitățile sînt micronodulare și bilaterale. 

Interesarea pleurei, peretelui toracic şi mediastinu- 
lui este frecvent întilnită și se produce rapid în cursul 
evoluţiei. 


5.13. Tuberculoza pulmonară 


5.13.1. Generalităţi 


Localizarea cea mai frecventă a infecției cu bacilul 
Koch, tuberculoza pulmonară, se caracterizează printr-o 
mare varietate de manifestări clinice şi radiologice. Aceasta 
se datorează pe de o parte polimorfismului leziunilor 
elementare locale, iar pe de altă parte factorilor de ordin 
general (alergici și imunitari), care recunosc o evoluţie 
proprie. Interferenţa acestor elemente conduce la consti- 
tuirea unui substrat anatomopatologic variat şi complex, 
cu expresie radiologică corespunzătoare. 

Din punct de vedere anatomo-patologic, principalele 
manifestări lezionale produse de infecția tuberculoasă la 
nivelul plămiînului sînt următoarele: 

1. Leziunile exsudative alveolare şi bronho- 
alveolare. Acestea pot avea un caracter specific sau 
nespecific şi se traduc radiologic prin opacităţi de întindere 
şi formă variabilă, de intensitate slabă, cu contururi şterse, 
cu structură iniţial omogenă (fig.110, 1,2); evoluţia lor 
este spre resorbţie, cazeificare sau fibroză. 

2. Leziunile cazeoase se datorează necrozei 
specifice, consecutive coagulării exsudatului alveolar. Pot 
evolua spre lichefiere și evacuare, cu formarea unei caveme, 
spre încapsulare, cu apariţia unui tuberculom (fig.110, 4) 
sau spre deshidratare și calcificare (fig.110, 7). 

3. Leziunile cavitare (cavemele) sînt lipsuri de 
substanță constituite în parenchimul pulmonar prin 
evacuarea unui teritoriu care a suferit necroza de 
cazeificare. 


Fig. 110. Leziuni elementare produse de tuberculoza pulmonară. 


Radiologic, apar ca imagini hipertransparente, cu 
pereţi de grosime şi intensitate variabile, în funcție de 
structura lor (parenchim plin cu exsudat sau atelectatic, 
țesut de granulaţie, țesut fibros) (fig.110, 3). 

4, Leziunile proliferative (productive) sînt 
reprezentate de noduli (foliculi) epitelioizi specifici, care se 
dezvoltă în septurile alveolare şi în diferite structuri 
interstiţiale. Uneori confluează şi pot fi înconjurați de țesut 
de granulaţie nespecifică, conjunctivă și endotelială. 

Radiologic se prezintă ca opacităti miliare sau micro- 
nodulare, cu contururi nete, de intesitate medie (fig.110, 5). 

5. Leziunile fibroase sînt stări cicatriciale conse- 
cutive proceselor exsudative și productive. Pot fi mutilante, 
cînd înlocuiesc porţiuni ale parenchimului pulmonar, sau 
sistematizate, cînd sînt localizate în interstiţiu. 

Se traduc radiologic prin opacități liniare, stelate sau 
neregulate, de intensitate mare (fig.110, 6). Formele întinse 
produc retracţii ale structurilor vecine. 

Multiplele forme anatomo-clinice ale tuberculozei 
pulmonare sînt grupate în prezent în două categorii 
fundamentale, aparţinînd unor etape evolutive distincte: 
tuberculoza primară, reprezentată de primoinfecţie şi 
manifestările lezionale legate nemijlocit de aceasta, şi 
tuberculoza secundară, consecutivă reinfecţiei sau 
reactivării leziunilor primare. 


5.13.2. Tuberculoza primară 


In aproape 90% din cazuri, prima infecţie a organismu- 
lui cu bacilul Koch se realizează pe cale aeriană, plămînul 
reprezentînd sediul leziunilor iniţiale. Vîrsta de predilecție 
a producerii primoinfecției este copilăria şi adolescenţa. 


Forma obişnuită de manifestare anatomo-clinică şi 
radiologică a debutului tuberculozei primare este 
complexul primar, constituit în principiu din trei elemente 
lezionale: afectul primar (şancrul de inoculare), limfangita 
specifică şi adenopatia hilară şi mediastinală. Leziunile 
sînt în general de formă exsudativă, extinderea infecţiei 
realizindu-se pe cale limfatică şi bronhică, în timp ce 
diseminarea agentului patogen este hemato- sau 
bronhogenă. 

5.13.2.1. Afectul primar este, din punct de vedere 
anatomopatologic, un focar de alveolită, determinat de 
inocularea bacilului Koch, la început cu caracter 
nespecific, apoi cu tendință de evoluţie spre necroză 
cazeoasă. La periferia focarului se constituie în timp țesut 
de granulaţie format din foliculi tuberculoși. 


Fig.111. Complex primar. a: aspect radiologic în faza florida. 1. afectul primar; 2. limfangita; 3. adenopatie hilară; 4. adenopatie paratraheală; 
5. adenopatia ganglionilor bifurcaţiei; b-e: modalități evolutive ale afectului primar: b - fibroză; c - calcificare (1, a afectului, 2, a ganglionilor); 


d - cavernă primară; e - tuberculom. 

Localizarea poate fi în principiu, în oricare regiune a 
plămînilor; mai frecvent, afectul este însă întîlnit la baze, 
In mod curent este unic, foarte rar multiplu; mărimea lui 
poate varia de la cîţiva milimetri pînă la dimensiuni 
gigantice. 

Radiologic se prezintă ca o opacitate rotundă sau 
neregulată, de dimensiuni variabile (de obicei cu un 
diametru de 2-4 cm) (fig.111,a,1). 

Afectul primar poate fi inaparent radiologic dacă are 
dimensiuni foarte mici, este localizat în sedii nefavorabile 
vizualizării (sinusurile costo-diafragmatice, în apropierea 
mediastinului) sau este acoperit de leziuni pulmonare pre- 
existente. De asemenea, dacă evoluează rapid spre 
resorbție totală sau excavare. 

Modalităţile evolutive obișnuite ale afectului primar 
sînt reprezentate de resorbția totală, cu normalizarea 
aspectului radiologic, fibroză, tradusă prin reducerea în 
suprafaţă şi intensificarea opacităţii, care devine ne- 
omogenă (fig.111, b), şi calcificare (fig.111, c). Caze- 
ificarea urmată de ulceraţie conduce la apariţia unei 
imagini cavitare, caverna primară (fig.111, d). Mai rar, 
masa cazeoasă, delimitată la periferie prin țesut de 
granulaţie, devine tuberculom (fig.111, e), care poate 
persista indefinit în imagine. 

5.13.2.2. Limfangita tuberculoasă. Inflamaţia specifică 
a vaselor limfatice, însoțită de infiltraţia lor limfo- 
monocitară, este rareori evidenţiată radiologic. Ea apare 
sub forma unor opacităţi liniare discrete, dispuse între 
afectul primar și adenopatia satelită (fig.111, a,2); în alte 
cazuri realizează o structură reticulară fină. 

$.13.2.3. Adenopatia hilară şi mediastinală este 
elementul cel mai constant evidenţiat radiologic al 
complexului primar; în special la copilul mic, poate fi 
singura manifestare vizibilă. 

Hiperplazia inflamatorie a ganglionilor sateliți se 
traduce radiologic prin opacităţi rotunde sau ovalare, de 
intensitate medie, net delimitate, care pot fi situate hilar, 
latero-traheal, peri- sau interbronhic (fig.111, a,3,4,5). 
Adenopatia poate fi limitată la primul releu ganglionar al 
limfei provenite din focarul primar (aflat de regulă la 
nivelul hilului) sau se extinde la întregul lanț ganglionar 
mediastinal, uneori bilateral. 

Adenopatia laterotraheală determină lărgirea porțiunii 
superioare a opacităţii mediastinale, care capătă un contur 
ondulat, policiclic (fig.11,a,4). Adenopatia interbronhică 
poate mări unghiul de bifurcaţie a traheei (aspect eviden- 
Dat tomografie). 

Contururile opacităților produse de adenopatia 
tuberculoasă pot deveni imprecise în prezența unei 
congestii perifocale sau a unui proces de periadenită, 


Evoluţia favorabilă a adenopatiei conduce la diminuarea 
treptată în dimensiuni și intensitate a opacităților ganglionare; 
regresia spre normalizare se realizează de obicei mai lent 
decit în cazul celorlalte leziuni ale complexului primar. 
Depozitele calcare constituite în teritorii cazeificate (fig. 111 
c,2) persistă toată viața. Evoluţia nefavorabilă conduce la 
cazeificare masivă, urmată de perforare şi evacuare într-o 
bronhie; în acest mod, se formează o cavernă ganglionară şi 
se deschide calea diseminării bronhogene a agentului 
patogen în parenchimul pulmonar. 


5.13.3. Complicaţiile complexului primar 


De natură și gravitate variabilă, complicațiile com- 
plexului primar sînt frecvente în cursul evoluţiei 
tuberculozei primare; ele pot fi grupate în manifestări 
locale, care afectează parenchimul pulmonar, bronhiile 
sau pleura, și generale (diseminările), produse pe cale 
hematogenă, bronhogenă sau limfatică. 

5.13.3.1. Complicaţiile locale. Epituberculoza (conges- 
tia perifocală) este un proces de alveolită nespecifică, de 
natură alergică, ce se dezvoltă în jurul afectului primar 
sau în vecinătatea adenopatiei. 

Radiologic, epituberculoza se traduce prin opacităţi de 
întindere variabilă (uneori pînă la dimensiunile mai multor 
segmente sau ale unui lob), omogene, de intensitate slabă, 
cu contururi șterse, care acoperă imaginea afectului primar 
sau a adenopatiei (fig.112, a) 

In unele cazuri, la formarea opacităţii contribuie 
procesele atelectatice produse de obstrucţia sau compresia 
unor bronhii (prin adenopatie). 

Dezvoltată în vecinătatea scizurilor (care pot cuprinde 
o cantitate redusă de revărsat lichidian inflamator), 
epituberculoza produce uneori o opacitate triunghiulară 
cu vîrful orientat spre periferie (“triunghiul Sluka”). 

Evoluţia epituberculozei este în general favorabilă, 
rezoluţia totală producîndu-se spontan sau sub tratament 
în interval de citeva săptămîni. 

Primoinfecţia extensivă cazeoasă reprezintă o formă 
evolutivă de mare gravitate, caracterizată prin extinderea 
alveolitei specifice pe teritorii mari, urmată rapid de 
cazeificare. Forma cea mai frecventă este pneumonia 
cazeoasă, care se traduce radiologic printr-o opacitate de 
intensitate medie, cu topografie segmentară sau lobară 
(fig.112, b). Intensitatea opacităţii este întotdeauna mai 
mare decit cea produsă de o pneumonie banală. In cazul 
în care ocupă un lob în întregime, devine vizibil că 
exsudatul alveolar depăşeşte limitele scizurale ale acestuia, 
opacitatea căpătind contururi imprecise. 

Fig.112. Complicaţii locale ale afectului primar. (a) epituberculoză (în jurul afectului primar - 1. periganglionară - 2; juxtascizurală - 3); 
(b) pneumonie cazeoasă; (c) revârsate lichidiene (în marea cavitate - 1; în interlob - 2). 


Pneumonia cazeoasă reprezintă în mod obişnuit 
extensia alveolitei specifice a afectului primar, în unele 
cazuri, ea se poate dezvolta, urmînd o evoluție similară, 
pe teritoriul învecinat adenopatiei. 

Opacitatea devine curînd neomogenă, prin apariția de 
numeroase imagini hipertransparente, expresie a 
ulceraţiilor care tind să conflueze, realizînd uneori cavităţi 
de dimensiuni mari (fig.112, b). Simultan, poate fi 
evidenţiată adenopatia hilară şi mediastinală, componenta 
obişnuită a complexului primar. 

In vecinătatea imaginii pneumonice sau la distanță de 
aceasta, inclusiv în plămînul controlateral, pot apare 
opacități multiple macronodulare, cu caracter de bronho- 
alveolită, reprezentind bronhopneumonia cazeoasă, 
produsă prin diseminări din focarele ulcerate; aceasta 
domină uneori tabloul radiologic. 

Caverna primară este cavitatea formată prin necroza 
cazeoasă şi evacuarea focarului de alveolită al afectului 
primar. Se prezintă radiologic ca o imagine transparentă 
(uneori cu nivel hidroaeric), care înlocuieşte total sau 
parțial imaginea anterioară a afectului (fig.111, d). 

Formarea cavernei primare poate fi urmată de 
diseminare bronhogenă, cu constituirea de focare de 
bronhopneumonie specifică. Acestea urmează uneori o 
evoluție care este caracteristică leziunilor din tuberculoza 
secundară (“ftizia complexului primar”). 

Complicaţiile bronhice sînt reprezentate de fistulele 
adeno-bronhice, secundare cavernelor ganglionare, care 
se soldează cu diseminări şi formare de focare bronho- 


pneumonice; de asemenea, de stenozele bronhice, 
complete sau incomplete, produse prin compresie de 
adenopatiile voluminoase şi urmate de tulburări de 
ventilație (atelectazie sau emfizem). 

Complicaţiile pleurale, frecvent întâlnite, se pot mani- 
festa ca pleurite sau scizurite uscate (fibrinoase) sau ca 
revărsate lichidiene inflamatorii, libere în marea cavitate 
pleurală sau închistate (fig.112, c). 

5.13.3.2. Complicaţiile generalizate (diseminările) 
Diseminările bronhogene, care își au originea în focare 
cazeoase evacuate în căile aeriene, creează aspectul 
anatomo-patologice al bronhopneumoniei tuberculoase. 

Modificarea elementară este repezentată de nodulul de 
bronhoalveolită cazeoasă, de dimensiuni variabile 
(0,5-2 cm), cu tendinţă la confluare şi excavare. Nodulii pot 
fi diseminaţi pe teritorii mari, în ambele cîmpuri pulmonare, 
sau interesează un teritoriu funcţional în exclusivitate 
(bronhopneumonia pseudolobară). 

Radiologic, se evidenţiază numeroase opacităţi micro- 
şi macronodulare, omogene, de intensitate medie, cu 
contururi şterse, dispuse în ambele cîmpuri pulmonare sau 
pe teritoriul unui lob (fig.113, a). In evoluţie, se observă 
confluarea opacităţilor vecine şi apariţia de imagini 
transparente, care traduc ulceraţia nodulilor. 

In cursul procesului de vindecare, unele imagini 
nodulare dispar, în timp ce altele se modifică prin fibroza 
şi calcificarea focarelor de bronhoalveolită. 

Diseminările hematogene sînt consecința unui focar 
cazeos în vasele sanguine, de unde bacilii sînt vehiculaţi 
şi însămînțaţi în diverse organe. 

Fig.113. Complicaţiile generalizate (diseminările) complexului primar. a: bronhopneumonie produsă prin diseminare de la o cavernă 
ganglionară (C); b: tuberculoză miliară acută, 


Tuberculoza miliară acută este rezultatul unei 
diseminări masive de bacili pe cale hematogenă, urmată 
de constituirea de foarte numeroase focare de granulaţie 
specifică (foliculi tuberculoși) la nivelul interstiţiului şi 
septurilor alveolare. 

In imaginea radiologică (fig. 113, b) sînt prezente opacităţi 
micronodulare (miliare) în număr mare, dispersate uniform 
în ambele cimpuri pulmonare (sau predominant în regiunile 
superioare și mijlocii ale acestora), de dimensiuni egale, cu 
contururi nete și de intensitate medie. Imaginea este de obicei 
completată de elemente componente sau relicvate ale 
complexului primar, ca şi de manifestări pleurale (pleurite 
sau scizurite uscate, revărsate lichidiene); acestea din urmă 
se datorează evoluţiei simultane a foliculilor constituiți la 
nivelul pleurei. 

In evoluţia tuberculozei miliare acute (granuliei) pot 
apare complicaţii de ordin local, reprezentate de 
dezvoltarea de focare exsudative bronhopneumonice, cu 
tendinţă la cazeificare şi ulcerare, şi de ordin general 
(diseminări masive în alte organe). O evoluţie favorabilă 
este marcată de regresie şi resorbția nodulilor, unii dintre 
ei persistă, devin mai intens opaci şi mai puţin regulaţi, ca 
rezultat al fibrozării. Simultan, pot fi evidenţiate semnele 
fibrozei interstiţiale, extinse pe arii de mărimi diferite şi 
cele ale sechelelor pleurale (îngroşări şi simfize). 

Forma cronică (“rece”) a granuliei se caracterizează 
prin dezvoltarea, de obicei în pusee succesive, a unui 
număr restrîns de noduli de mici dimensiuni, dispersaţi 
neregulat pe ariile pulmonare, cu evoluţie spre fibroză. 


In opoziţie cu granulia acută, simptomatologia clinică 
rămîne puţin exprimată, nesemnificativă. 

Diseminările discrete (paucibacilare) pe cale hematogenă 
sînt manifestări frecvent întilnte în evoluţia complexului 
primar. Ele se traduc prin apariția unui număr redus de noduli, 
localizaţi în regiunile apicale (frecvent subpleural) şi 
retroclaviculare. De obicei se descoperă tardiv, cînd sînt 
fibrozaţi sau prezintă calcificări. 

Chiar în această situaţie, nodulii apicali îşi pot păstra 
potenţialul ftiziogenic; reactivarea lor, la un interval varia- 
bil de la constituire, poate iniția instalarea fazei secundare 
a tuberculozei. 

Nodulii apicali se însoțesc în mod obişnuit de îngroşa- 
rea pleurei virfului, printr-un proces de pleurită uscată, 
soldată cu pahipleurită. 

Diseminările limfatice sînt rareori evidenţiate de exa- 
menul radiologic, sub forma unor opacităţi liniare discrete, 
expresie a limfangitei specifice. Acestea iradiază în jurul 
ganglionilor hilari hiperplazici sau leagă aceşti ganglioni de 
formaţiuni lezionale situate în parenchimul pulmonar. 


5.13.4. Sechelele tuberculozei primare 


Complexul primar și complicațiile acestuia se soldează 
în marea majoritate a cazurilor cu constituirea de sechele 
care se menţin pe întreaga durată a vieţii pacientului. 

Sechelele pulmonare sint reprezentate de procese 
fibroase care înlocuiesc porțiuni de întindere variabilă ale 
parenchimului sau afectează interstițiul. 

Fig.114. Sechele ale complexului primar. (1) - calcificarea afectului 
primar; (2) - calcificări ganglionare; (3) - fibroză interstiţială; (4) - focare 
de fibroză parenchimatoasă (mutilantă), (5) - pahipleurită apicală; (6) - 
focare fibroase nodulare apicale; (7) - simfiza sinusului costo- 
diafragmatic; (8) - pahiscizurită; (9) - festoane diafragmatice. 


Vindecarea focarelor cazeoase se soldează deseori cu 
calcificări, iar fibroza nodulilor ivi creează cicatrici 
de dimensiuni mici, de formă neregulată, stelată (fig.114). 
Sechelele bronhice constau din stenozări în grade diferite 
şi mai ales dilataţii, consecutive fibrozei din vecinătate. 
Sechelele ganglionare se traduc în principal prin calcificări 
sub formă de depozite granulare dispuse în conglomerate 
(fig.114, 2). Sechelele pleurale apar sub forma îngroşării 
fibroase (pahipleurita) ce afectează mai ales pleura apicală, 
bazală și scizurală (fig.114, 5,8) şi a formării de aderenţe, 
cu obstrucţia sinusurilor costo-diafragmatice şi apariţia 
de corturi şi festoane pe contururile diafragmului (fig.114, 
7,9) 

5.13.5. Tuberculoza secundară (ftizia) este faza 
evolutivă determinată de reactivarea leziunilor stabilizate, 
fibro-calcare, produse de tuberculoza primară sau de 
reinfecția cu bacili. Debutul ei este consemnat mai frecvent 
la adolescenți și adulți tineri, la un interval variabil, liber 
de manifestări evolutive clinico-radiologice, de la vinde- 
carea leziunilor complexului primar. 

Tuberculoza secundară se caracterizează clinic printr-o 
evoluţie ciclică, în care puseele manifeste alternează cu 
perioade de acalmie, asimptomatice. 


Din punct de vedere anatomo-clinic şi radiologic, este 
caracteristic polimorfismul leziunilor, repezentate de 
procese exsudativ-cazeoase, alveolare și bronho-alveo- 
lare, cu tendință la excavare (cele mai frecvente), leziuni 
productive şi fibroase, cu caracter mutilant sau sistema- 
tizat. Manifestările ganglionare lipsesc în mod obișnuit. 

Extinderea leziunilor în cursul fiecăruia dintre puseele 
evolutive se realizează predominant pe cale bronhogenă; 
ea conduce la afectarea unor arii din ce în ce mai largi ale 
plămiînilor, prin progresiune dinspre regiunile superioare 
spre cele inferioare. 

5.13.5.1. Tuberculoza secundară de debut. Primele 
manifestări ale tuberculozei secundare pot evolua 
radiologic sub aspecte diferite; cele mai comune sînt 
reprezentate de tuberculoza minimă reactivă și de 
infiltratele “precoce”. 

Tuberculoza minimă reactivă are ca substrat reluarea 
evoluţiei unor focare nodulare fibroase, situate mai frecvent 
în regiunile apicale şi constituite în perioada primară. 

Radiologic, reactivarea este marcată de reducerea 
intensității nodulilor fibroși, care pierd în acelaşi timp 
netitatea contururilor, în jurul formaţiunii cicatriciale se 
dezvoltă un focar de alveolită ce creşte treptat în 
dimensiuni (fig.115, a). Evoluţia posibilă este spre 
fibrozare sau, dimpotrivă, spre cazeificare, ulcerare şi 
diseminare bronhogenă consecutivă. 

Infiltratele “precoce” tuberculoase. Infiltratul rotund 
(Assmann) apare radiologic ca o opacitate de formă 
aproximativ rotundă, cu caractere de alveolită, cu 
diametrul de 2-4 cm, dispusă de obicei în una din regiunile 
subclaviculare (fig.115, b). 

Infiltratul Assmann este un focar de alveolită, iniţial 
nespecifică, cu evoluţie posibilă spre cazeificare, consti- 
tuit probabil în urma reactivării unui microfocar fibros 
primar. 

Evoluţia infiltratului rotund poate conduce la resorbție 
totală (dacă nu a suferit cazeificarea), la fibrozare (eventual 
cu calcificare parţială), la cazeificare urmată de încapsulare 
cu țesut fibros și formarea unui tuberculom sau la ulcerare, 
cu apariția unei caverne “precoce”, care deschide calea 
diseminării bronhogene. 

Infiltratul nebulos (Raedeker) se traduce printr-o 
opacitate difuză, de formă neregulată, neomogenă, 
sugerînd un proces de alveolită care include și formațiuni 
productive şi fibroase (fig.115, c). Modalitățile evolutive 
sînt similare celor ale infiltratului rotund. 

Infiltratul pseudopneumonic apare radiologic ca o 
opacitate cu aspect de alveolită, extinsă la un teritoriu 
segmentar sau lobar. In evoluţie, opacitatea îşi creşte 
intensitatea şi devine neomogenă, datorită constituirii 
rapide de cavități multiple (fig.115, d). 

Fig.115. Forme de debut ale tuberculozei secundare (ftizie). (a) - tuberculoză minimă reactivă; (b) - infiltrat rotund Assmann; (c) - infiltrat 
“nebulos” Raedeker, (d) - infiltrat pseudopneumonic; (1) - afectul primar calcificat; (2) - calcificâri ganglionare în faza primară. 


Infiltratul juxtahilar este reprezentat de un proces de 
alveolită (cu caractere radiologice corespunzătoare), care 
se dezvoltă perihilar în urma unei fistule adenobronhice 
şi pătrunderii conţinutului cazeos al ganglionului într-o 
bronhie vecină. 

5.13.5.2. Tuberculoza ulcero-fibro-cazeoasă (ftizia 
cronică comună) este forma de evoluție anatomo-clinică 
şi radiologică cea mai frecventă a tuberculozei secundare. 
Sustratul lezional este reprezentat de dezvoltarea, pe calea 
diseminării bronhogene, a focarelor de alveolită şi 
bronhoalveolită specifică, cu evoluţie spre ulceraţie sau 
fibroză. 


Fig.116. Tuberculoză ulcero-fibro-cazeoasă. 


Din punct de vedere radiologic, prezența simultană, în 
cursul puseelor evolutive, a modificărilor cu caracter 
exsudativ-cazeos, productiv, ulcerativ și fibros, ca și a 
eventualelor complicaţii pleurale, conferă imaginii un 
remarcabil polimorfism (fig.1 16). Extensia procesului este 
marcată de apariţia de leziuni pe teritorii ale cîmpurilor 
pulmonare anterior indemne. Acestea sînt de regulă leziuni 
exsudative, care produc opacități de intensitate slabă sau 
medie, care devin neomogene prin apariţia focarelor de 
fibroză sau excavatelor. 


Fig.117. Forme de caverne tuberculoase. (a) - cavernă recentă; 
(b) - cavernă elastică; (c) - cavernă fibroasă; (d) - tuberculom. 

Fig.118. Forme de ftizie predominant fibroasă. (a) - fibroză sistematizată; (b) - fibroză discretă apicală; (c) - "fibroză densă” (lobită 
retractilă superioară stîgă); (d) - fibrotorax sting. 


Elementul anatomo-radiologic cel mai pregnant al 
ftiziei comune este reprezentat de caverna tuberculoasă, 
care se traduce radiologic prin imagini variate (fig.117). 

Caverna recentă apare ca o zonă transparentă situată 
în interiorul opacității pneumonice sau bronhopneumonice 
create de un proces exsudativ-cazeos (fig.117, a). Caver- 
na elastică se traduce printr-o imagine inelară fină, dispusă 
în parenchim pulmonar normal, ce înconjoară o zonă 
hipertransparentă rotundă (fig.117, b); este rezultatul 
evacuării totale a unui teritoriu cazeos. Caverna rigidă 
are un perete inelar gros, de intensitate medie, produs prin 
proliferarea de țesut de granulaţie specific la periferia zonei 
necrotice. Caverna fibroasă este înconjurată de un perete 
subțire, intens opac (fig.117, c). 

In cazul evacuării incomplete a conţinutului cazeos, 
caverna poate prezenta o imagine hidroaerică. 


Imaginea cavernei este deseori legată de cea a hilului 
prin opacităţi liniare, care traduc alterarea infiltrativ- 
inflamatorie sau fibroasă a bronhiei de drenaj. 

Tuberculomul (cazeomul) este formațiunea lezională ce 
rezultă din încapsularea unei mase cazeoase prin proliferarea, 
la periferia acesteia, a țesutului de granulaţie specifică. Poate 
fi unic sau multiplu şi se traduce radiologic printr-o opacitate 
rotundă, cu diametrul de 1-2 cm, net conturată, de intensitate 
medie, omogenă sau structurată de mici depuneri calcare 
(fig.117,d). Imaginea tuberculomului poate persista indefinit, 
sau, dacă la un moment dat se produce excavarea, este 
înlocuită de o imagine cavitară. ` 

Leziunile productive se traduc radiologic prin opacităţi 
micronodulare, net conturate, de intensitate medie. 

Leziunile fibroase apar ca opacități liniare neregulate, 
de intensitate mare, ce înlocuiesc structura parenchimului 

pe teritorii variabile (forma mutilantă) sau se dispun pe 
traiectul interstiţiului peribronhovascular şi perilobular 
(forma sistematizată). In funcție de întinderea lor, se pot 
însoţi de dilatații bronhice şi de fenomene retractile, care 
modifică poziţia hilului, organelor mediastinale sau 
diafragmului. Sechelele fibroase ale pleurei sînt 
reprezentate de pahipleurite cu localizare şi întindere 
variabile, asociate uneori cu calcificări în placarde; formele 
extinse pot produce retracții importante ale pereţilor 
toracici. 

5.13.5.3. Tuberculoza fibroasă este o formă evolutivă 
benignă a ftiziei, caracterizată prin predominanţa leziunilor 
fibroase. Datorită unei reactivităţi particulare de ordin local 
şi general, procesele exsudative iniţiale nu evoluează spre 
cazeificare, ci sînt urmate de hiperplazia țesutului conjunctiv, 
care suferă rapid transformarea fibroasă. 

Forma sistematizată se dezvoltă la nivelul interstiţiilor 
peribronho-vasculare şi perilobulare, producînd opacităţi 
liniare corespunzătoare (fig.118, a). Se poate însoți de 
dilataţii bronhice şi emfizem difuz sau bulos. 

Forma discretă apicală constă din prezența de noduli 
fibroși şi fibrocalcari, de formă neregulată, intens opaci, cu 
contururi nete, la nivelul uneia sau ambelor regiuni apicale 
(fig.118,b). Pleura vârfului este îngroșată, cu mici prelungiri 
(festoane) spre parenchimul pulmonar subjacent, 

“Fibroza densă” este forma ce interesează un lob în 
întregime (de obicei un lob superior), producînd 
opacifierea lui intensă, neomogenă, şi reducîndu-i 
considerabil volumul (lobită retractilă); organele vecine 
(traheea, scizura, hilul, arcurile costale) sînt tracţionate 
spre lobul ratatinat (fig.118, c). 

Fibrotoraxul rezultă din extinderea procesului de 
fibroză la un plămiîn în întregime sau la cea mai mare parte 
a acestuia; în mod obişnuit de adaugă un proces întins de 
pahipleurită. Radiologic, întreg hemitoracele respectiv 
apare intens şi neomogen opacifiat, cu marcate fenomene 
retractile, vizibile la nivelul difragmului, mediastinului şi 
peretelui toracic (fig.118, d). Prezenţa de dilataţii bronhice 
este evidențiată de examenul tomografic sau de bronho- 
grafie. 


5.14.Pneumoconiozele 


Pneumoconiozele sint afecţiuni cu caracter cronic, 
produse prin inhalarea de pulberi minerale sau organice, 
de obicei în cursul unor activităţi profesionale particulare 
(mineri, muncitori din anumite ramuri industriale). 

In funcție de natura pulberii inhalate cronic, care 
determină modificări mai mult sau mai puţin caracteristice 


la nivelul plămînilor, sînt descrise numeroase forme de 
pneumoconioze (silicoza, antracoza, sideroza, azbestoza 
etc.), 


5.14.1. Silicoza 


Este consecința inhalării prelungite a pulberilor 
conținînd bioxid de siliciu. 

Leziunea inițială produsă de pătrunderea pulberii 
patogene la nivelul alveolelor este un proces de alveolită 
reactivă, în cadrul căreia particulele sînt înglobate de 
macrofage și histiocite. Migrarea acestora în limfaticele 
peribronho-vasculare produce iritaţia inflamatorie a 
interstiţiului, soldată cu fibroză. i 

Elementul lezional caracteristic este nodulul silicotic, 
rezultat al procesului de alveolită și al fibrozei vaselor 
limfatice. Compuşi iniţial din fibre colagene şi fagocite, 
nodulii manifestă o marcată tendinţă de creştere, confluare 
şi transformare fibroasă. In cursul unei evoluţii îndelun- 
gate, se adaugă adenopatia hilară, complicațiile pleurale 
(pahipleurite, scizurite, aderenţe) şi parenchimatoase 
(emfizemul difuz şi bulos). 

Din punct de vedere al manifestării radiologice, silicoza 
recunoaşte trei stadii evolutive (fig.119). 

Stadiul I este marcat de prezenţa opacităţilor intersti- 
țiale, peribronhovasculare şi perilobulare (cu aspect fin 
reticulat), dispuse simetric în ambele cîmpuri pulmonare. 
In acest stadiu se pot evidenția, mai ales pe radiografii cu 
kilovoltaj ridicat, şi opacităţi nodulare de foarte mici 
dimensiuni (cu diametrul de 1-3 mm), dispuse în cîmpurile 
mijlocii (fig.119, a). In stadiul II, concomitent cu 
accentuarea opacităţilor interstițiale, este evidenţiată 
prezența de opacități nodulare de dimensiuni mai mari 
(5-6 mm), mai intense și mai numeroase, cu contururi nete, 
neregulate, dispuse aproximativ simetric mai ales în 
cîmpurile mijlocii; regiunile apicale și bazele sînt de obicei 
respectate. Hilurile capătă dimensiuni crescute, iar 
ganglionii hiperplazici hilari şi intertraheo-bronşici pot 
prezenta calcificări periferice, sub formă de lizeree fine, 
intens opace (fig.119, b). 

Stadiul III este caracterizat prin apariţia de opacităţi 
masive, cu caracter pseudotumoral, rezultate din 
confluarea nodulilor silicotici. Aceste opacităţi, cu 
diametrul de pînă la 10 cm sau mai mult, păstrează 
contururi nete și sînt dispuse simetric în cîmpurile mijlocii; 
deseori, în interiorul lor pot fi observate ulcerații, datorită 
procesului de necroză silicotică, dar mai ales evoluţiei 
simultane a unei tuberculoze (silico-tuberculoza), frecvent 
întilnită în fazele avansate ale afecțiunii. 

Fig.119. Aspecte radiologice ale silicozei. (a) - stadiul I; (b) - stadiul II, (c) - stadiul III (silico-tuberculoză). 


In acest stadiu evolutiv, aspectul radiologic al silicozei 
devine extrem de complex (fig.119, c); alături de 
opacitățile masive juxtahilare, sint prezente opacități 
micro-şi macronodulare, hipertransparenţe ale bazelor, 
datorate emfizemului compensator şi substanţial, aderente 
şi îngroşări pleurale (inclusiv ale scizurilor), dilataţii 
bronhice de forme diferite. Tabloul radiologic este 
complicat şi de apariția unui pneumotorax “spontan”, dar 
mai ales de manifestările variate ale unei tuberculoze 
însoțitoare (în special leziuni ulcero-cazeoase). 

In unele forme particulare, topografia neobişnuită sau 
asimetria opacităților patologice creează probleme foarte 
dificile de diagnostic diferenţial (de exemplu, cu procesele 
tumorale). 


5.14.2. Alte pneumoconioze 


5.14.2.1. Antracoza. Inhalarea îndelungată a pulberii 
de cărbune poate produce leziuni pulmonare traduse 
radiologic prin micronoduli de intensitate slabă, de 
dimensiuni foarte reduse (în jurul a 1 mm diametru) şi 
dispuși mai ales în cîmpurile mijlocii. Nodulii sînt foarte 
greu de evidenţiat în lipsa unor tehnici speciale; de obicei, 
pe radiografie sînt vizibile modificări fibroase interstițiale, 
însoţite de emfizem bazal. 

5.14.2.2. Azbestoza se traduce radiologic prin prezenţa 
de opacităţi reticulare, expresie a fibrozei interstitiale; 
acestea sînt dispuse iniţial la baze, de unde evoluează spre 
cîmpurile mijlocii. 


| 

Fig.120. Aspecte radiologice create de adenomul bronhic. a: adenom cu dezvoltare extrabronhică: b: adenom dezvoltat în lumenul bronhiei 
lobare superioare sting (imagine tomografică); c: imaginea bronhografică a aceluiași caz; d: atelectazia lobului superior stîng produsă de dezvoltarea 
ulterioară intrabronică a adenomului; e: supuraţia lobului atelectatic prin stază şi suprainfecţie. 


Prezenţa de noduli de dimensiuni mici (sub 1 cm), de 
intnsitate relativ mare, este mai rară; în schimb este 
frecventă afectarea pleurei, sub formă de îngroșări ai 
aderenţe, care produc neregularități ale contururilor 
diafragmului şi mediastinului. 

5.14.2.3. Sideroza. Inhalarea cronică a oxidului de fier 
se soldează cu producerea de noduli cu dimensiuni de 
1-3 mm, dispuși în interstiţiu, care creează imagini 
radiologice corespunzătoare. Modificările sînt în principiu 
reversibile după suprimarea cauzei. Prezenţa nodulilor de 
dimensiuni mai mari, cu tendinţă la confluare, sau a 
modificărilor fibroase este întilnită în cazul inhalării de 
pulberi mixte (oxid de fier şi siliciu). 


5.15. Tumorile bronhopulmonare 


Procesele tumorale dezvoltate la nivelul plămînului 
provin, în majoritatea cazurilor, din proliferarea celulelor 
aparţinînd elementelor structurale ale bronbhiilor (în 
principal epiteliul bronhic). Aceste celule prezintă 
caracterele tipice țesuturilor normale din care provin (în 
cazul tumorilor benigne) sau sînt marcate de atipii (în 
tumorile maligne). 


5.15.1. Tumorile benigne 


Se formează prin proliferarea exuberantă de celule cu 
caractere tipice, mature, provenind din țesuturi de origine 

epitelială (adenomul, papilomul bronhic) sau conjunctivală 
(angiomul, miomul, condromul, lipomul, fibromul). Apar 
mai frecvent la persoane tinere și se caraterizează — în afara 
unei relative rarităţi — printr-o dezvoltare lentă, în cursul 
căreia dislocă elemente anatomice vecine dar nu le infiltrează, 
prin lipsa metastazării și, de regulă, prin lipsa recidivelor 
după extirparea chirurgicală. 

Examenul radiologic, metoda de investigaţie care le 
descoperă în majoritatea cazurilor (în absenţa semnelor 
clinice), pune în evidenţă imagini în concordanță cu 
trăsăturile morfologice şi localizarea acestor tumori. În 
mod obişnuit, ele sînt repezentate de opacităţi rotunde sau 
ovalare, de regulă unice, cu diverse localizări, de dimen- 
siuni variabile, cu structură omogenă (mai rar alterată prin 
prezenţa de calcificări), situate în plin parenchim normal, 
fără a impieta asupra vecinătăţii; modificările hilurilor sînt 
absente. 

5,15.1.1. Adenomul bronhic este probabil tumora 
benignă bronhopulmonară cea mai frecventă; ea creează 
investigării radiologice o problematică particulară. 

Tumora se dezvoltă mai frecvent la persoane tinere (mai 
ales la femei); sediul de predilecție este lumenul bronhi- 
ilor mari (mai rar cel al bronhiilor distale), de unde crește 
fie în interiorul conductului aeric, fie în afara acestuia, 
spre parenchimul pulmonar, faţă de care rămîne bine 
delimitată printr-o capsulă. 

Manifestarea radiologică a adenomului depinde esenţial 
de sensul dezvoltării lui predominante, intra- sau extra- 
bronhice. 

Dezvoltarea intrabronhică modifică imaginea radio- 
logică în principal prin semnele indirecte create de 
tulburările de ventilaţie pe care le produce. Evidenţierea 
directă a tumorii este posibilă numai prin tomografie şi 
bronhografie, pe care apare sub forma unei opacităţi 
rotunde sau ovalare, net conturate, proiectată în lumenul 

Fig.121. Condrom pulmonar. 

bronhiei, respectiv sub forma unei imagini lacunare, cu 
aceleași caractere, care întrerupe continuitatea substanţei 
de contrast (fig.120, b,c). 

Iniţial, obstrucţia bronhică parțială cu ventil expirator 
produce pe teritoriul parenchimatos aferent un emfizem 
destul de greu de evidenţiat; obstrucția totală conduce la 
atelectazia teritoriului respectiv, tradusă radiologic printr-o 
opacitate retractilă, cu topografie și întindere variabile 
(fig.120, d). Staza bronhică şi suprainfecția conţinutului 
bronhic crează complicaţii de forma supuraţiei pulmonare, 
evidenţiabile mai ales pe tomografie (fig.120, e). 

Dezvoltarea extrabronhică produce o opacitate 
rotundă, net delimitată, cu diametrul de la 1 pînă la 
cîțiva cm, cu creştere lentă, situată în plin parenchim 
normal (fig.120, a). 

5.15.1.2. Condromul (hamartocondromul) face parte 
din categoria largă a hamartoamelor, tumori benigne 
formate din structuri tisulare variate (muşchi, grăsime, 
epitelii, ţesut conjunctiv etc.). Pentru condrom este 
caracteristică prezența preponderentă a cartilajului. 

Condromul apare radiologic sub forma unei opacităţi 
rotunde unice (mai rar multiple), cu contururi nete; 
structura poate fi neomogenă, prin prezenţa de depuneri 
calcare (fig.121). 

5.15,1.3. Angiomul pulmonar este în realitate o 
malformaţie congenitală, constituită de prezenţa unei 
pungi anevrismale sau a unor structuri angiomatoase, de 
dimensiuni variabile, prin care se realizează un scurt- 
circuit între artrele și venele pulomnare. Sediul obişnuit 
este reprezentat de lobii bazali. Dacă prin hemangiom se 
scurt-circuitează o cantitate importantă de sînge (care se 
sustrage astfel oxigenării), se poate produce cianoză şi 
poliglobulie. 

Radiologic, angiomul creează opacităţi unice sau 
multiple, de formă aproximativ rotundă, care, la un examen 


Fig. 122. Angiom paracardiac sting. 

Fig.123. Aspecte bronhografice în cancerul incipient al bronbiilor mari, cu dezvoltare intrabronhică. a: imagine lacunară produsă de o formaţiune 
vegetantă dezvoltată pe peretele lateral al bronbiei principale drepte (1); b: îngustare a lumenului prin infiltrația tumorală a pereţilor bronhiei (2); 


c; ulceraţie a peretelui bronhic (3). T; traheea; B: bifurcația traheală. 


atent, apar legate de hil prin formaţiuni liniare, repre- 
zentînd vase dilatate (fig.122). Opacităţile sînt pulsatile și 
îşi modifică dimensiunile în timpul manevrelor ce produc 
variaţii ale presiunii intratoracice. 


5.15,2 Tumorile maligne primare 


Tumorile maligne primare ale plămînului reprezintă una 
dintre cele mai frecvente localizări ale cancerului, mai ales 
la bărbat, și una dintre cele mai importante cauze de 
mortalitate. Diagnosticul lor în faze incipiente, utile 
terapeutic, rămîne grevat de serioase dificultăţi, întrucît 
nici simptomatologia clinică, nici aspectul radiologic nu 
sînt caracteristice în aceste faze. De aceea, prezenţa unei 
imagini suspecte obligă la efectuarea unui examen 
bronhoscopic, cu prelevare biopsică, proceduri ce pot 
furniza elemente de certitudine. 

Cancerul primitiv brohopulmoanr îşi are originea 
obișnuită în epiteliul mucoasei bronhiilor de diferite grade 
dimensionale; potrivit topografiei lui iniţiale, recunoaşte 
următoarele forme principale: 

— cancerul bronhiilor mari (forma proximală, 
centrală sau hilară); 

— cancerul bronhiilor mici (forma distală sau 
periferică); ; 

— cancerul alveolar sau bronhiolo-alveolar 
(forma parenchimatoasă, de fapt singura formă adevărată 
de cancer pulmonar). 


$.15.2.1.Cancerul bronhiilor mari se dezvoltă din 
mucoasa unei bronhii principale sau lobare. Imaginea 
radiologică pe care o realizează depinde esenţial (ca şi în 
cazul adenomului), pe lingă topografie şi dimensiuni, de 
direcția predominantă de creştere, respectiv intra- sau 
extrabronhică. 

Dezvoltarea intrabronhică produce semne radiologice 
care traduc nemijlocit prezența tumorii şi semne însoțitoare 
ce exprimă tulburările secundare de ventilaţie. 

Intr-un stadiu evolutiv incipient, prezența tumorii poate 
fi evidenţiată numai de examenul bronhografic. Cores- 
punzător formei anatomo-patologice a cancerului prezent, 
acest examen va pune în evidenţă la nivelul lumenului 
bronhiei afectate o imagine lacunară (în cazul unei tumori 
vegetante) sau o eroziune parietală (în forma ulcerată) 
(fig.123). 

In anumite cazuri (rare), tomografia poate face vizibilă 
prezenţa unei tumori vegetante, sub forma unei imagini 
opace dezvoltate în interiorul bronhiei, atașată de unul din 
pereţii acesteia. 

Intr-un asemenea stadiu, examenul radiologic stan- 
dard nu semnalează de regulă decit consecinţele tul- 
burărilor de ventilaţie. Obstrucţia incompletă a lume- 
nului bronhic creează un obstacol în expir, soldat cu 
un emfizem localizat la teritoriul aferent, care sporeşte 
transparenţa regiunii pulmonare respective. Odată cu 
obstrucţia totală, emfizemul este înlocuit prin atelectazie 

Fig.124. Atelectazia plăminului drept produsă de un cancer cu 
dezvoltare intrabronhică. 


manifestă radiologic prin opacifierea intensă, omogenă, a 
plămînului sau lobului respectiv, însoțită de retracţia 
formațiunilor anatomice din vecinătate (grilajul costal, 
hemidiafragmul, traheea,scizurile sau mediastinul) 
(fig.124). 

Stadiul de infecţie a atelectaziei se traduce radiologic 
(mai ales pe tomografie) prin apariţia în interiorul opacității 
a unor imagini transparente sau hidroaerice de formă 
neregulată, sugestivă pentru procesele supurative 
pulmonare. 

Dezvoltarea extrabronică poate crea aspecte radiologice 
variate, în cadrul cărora se pot distinge citeva forme 
principale. 


Cancerul masiv (nodos) al hilului produce o imagine 
opacă densă, de formă aproximativ semicirculară sau 
semiovalară, omogenă, cu contururi regulate și nete, 
suprapusă peste hil. In cursul dezvoltării, paralel cu creşterea 
dimensională, apar semnele invaziei parenchimului vecin 
pe calea limfaticelor: conturul devine neregulat, cu prelungiri 
liniare dispuse radiar de la periferia formaţiunii tumorale 
spre marginea cîmpurilor pulmonare, de-a lungul forma- 
țiunilor vasculare şi interstiţiale (fig.125, a). 

Modificarea imaginii hilului, prin creşterea dimen- 
siunilor şi opacității, decelabilă mai ales pe tomografie, 
uni- sau bilateral, traduce apariţia adenopatiei tumorale. 

Cancerul bronhogen “ramificat” reprezintă forma de 
cancer central în care tumora primară este în cea mai mare 
parte acoperită de organele mediastinului, astfel încît pe 
imaginea radiografică a toracelui se evidenţiază cu 
predominanţă prelungirile invazive pe calea limfaticelor 
(fig.125, b). 

Cancerul lobar (“pneumonia canceroasă”) se consti- 
tuie prin dezvoltarea progresivă a uneia din formele 
descrise mai înainte, pînă la cuprinderea în întregime 
a unui lob. Lobul respectiv apare intens și omogen 
opacifiat, mărit de volum, iar scizura vecină poate fi 
împinsă. Intensitatea mare a opacităţii, prezenţa 
adenopatiei, dar mai ales persistența sau extensia sub 
tratament, fac posibilă diferenţierea de o pneumonie 
banală, în situaţia în care cancerul este descoperit în 
acest stadiu evolutiv (fig.125, c). 

In completarea examenului radiologic standard, alte 
metode de investigare imagistică pot furniza date de mare 
interes pentru precizarea diagnosticului și gradului de 
întindere a procesului tumoral. 


Fig.125. Forme de cancer bronhopulmonar central. a: cancer nodos al hilului, b: cancer bronhogen “ramificat”; c: “pneumonie canceroasă” 
(A - adenopatie hilară). 

Fig.126. Secţiune CT cu “fereastră” pentru țesuturi moi. Formaţiunea 
opacă retrocardiacă (cu trăsături de formaţiune tumorală pe radiografie) 
nu se detașează de pericard, care este probabil invadat, 


Studiul computer-tomografic este indicat mai ales în 
evidenţierea rapoartelor tumorii cu organele mediastinale 
şi al unor detalii structurale inaparente pe radiografie 
(fig.126). 

Examenul scintigrafic de perfuzie (cu Te 99m) 
evidenţiază modificările circulatorii consecutive evoluţiei 
cancerului (fig.127, b). Scintigrafia cu Ga 67, radionuclid 
care, mai ales sub formă de citrat este frecvent folosit în 
detecția țesuturilor tumorale, relevă natura malignă a unor 
mase opace (în special adenopatii), cuprinse în ansamblul 
imaginii (fig.127, c). 


b 

Deși investigarea scintigrafică nu oferă detalii de mare 
fineţe, ea prezintă avantajul unei relative facilităţi şi al 
unei agresivități mai reduse în raport cu alte proceduri 
radiologice (de ex. angiopneumografia). 

Complicaţiile cancerului central. In cursul procesului 
de dezvoltare din aproape în aproape sau pe cale limfatică, 
cancerul bronhic atinge şi infiltrează uneori pleura, 
producînd revărsate lichidiene, de obicei cu caracter 
hemoragic, care realizează imaginea radiologică proprie 
acestora (fig.128, 2) (vezi și capitolul consacrat patologiei 
pleurale). 

O altă complicaţie (întilnită de altfel în oricare dintre 
formele cancerului bronhoulmonar) o reprezintă necroza 
şi ulceraţia tumorii. Evacuarea țesutului necrotic printr-o 
bronhie determină apariţia de imagini transparente sau 
hidroaerice, comparabile cu cele întilnite în abcesul sau 
gangrena pulmonară (fig.128, 1). Testul terapeutic este 
uneori singurul mijloc de diferenţiere a cancerului excavat 
de aceste afecţiuni. 

$.15.2.2. Cancerul bronhiilor mici ( periferic sau distal) 
se dezvoltă din epiteliul bronhiilor de calibru mic 
(segmentare și subsegmentare) sau bronhiolelor. 

Radiologic, se traduce iniţial printr-o opacitate rotundă 
sau ovalară, omogenă, cu contururi nete, cu sediul şi di- 
mensiunile variabile, dispusă în plin parenchim pulmonar 
indemn, fără legătură aparentă cu hilu! (fig.129, a). 

Fig.128. Complicaţii ale cancerului pulmonar central. (1) necroză 
cu ulceraţie; (2) revărsat pleural tumoral. Sint prezente, de asemenea, 
adenopatia hilară (3) şi metastaze (4) controlaterale. 


La formarea imaginii concură atit nucleul tumoral pro- 
priu-zis, cît şi țesut pulmonar vecin, atelectatic sau infiltrat. 

Avînd în vedere marele număr de afecțiuni care pot 
realiza imagini similare (chistul hidatic, tumorile benigne, 
infiltratul Assmann, abcesul neevacuat etc.), diagnosticul 
diferenţia! al unei asemenea forme de cancer bronho- 
pumonar poate fi uneori foarte dificil. 

O uşoară “ombilicare” a conturului, care devine bi- sau 
poli-arcuat, este considerată de unii ca un element 
caracteristic pentru cancerul distal; în realitate, acest aspect 
este rar întîlnit în practică. 


In evolutia ulterioară, odată cu creșterea dimensională, 
opacitatea pierde netitatea şi regularitatea contururilor, 
datorită infiltrării vecinătăţii pe calea spaţiilor limfatice 
(fig.129, b); la nivelul hilului devine aparentă adenopatia 
tumorală. Urmărirea progresiei permite consemnarea de 
modificări însoțitoare şi complicaţii: atelectazia segmen- 
tară (mai rar lobară), prin obstruarea bronhiei aferente, 
necroza şi excavarea cu formare de imagini transparente 
şi hidroaerice în sînul opacităţii tumorale (fig.129, c), 
revărsate lichidiene pleurale. 

O formă particulară a cancerului periferic o constituie 
cancerul vârfului (tumora Pancoast- Tobias), care prin invazia 
sau compresia formațiunilor nervoase regionale produce 
dureri violente de tipul plexalgiilor brahiale, însoţite de 
fenomeme vegetative simpatice (sindromul Claude Bernard 
— Horner). Radiografiile cu raze “dure” evidenţiază liza totală 
sau parțială a primelor arcuri costale posterioare, în vecină- 
tatea vîrfului pulmonar (fig. 129, d). 

5.15.2.3. Cancerul alveolar (bronhiolo-alveolar, 
parenchimatos) poate prezenta manifestări anatomo- 
radiologice variate. Forma sub care este descoperit de obicei 
se caracterizează prin dezvoltarea de multiple tumori mici, 
cu originea în epiteliul bronhiolelor terminale și în celulele 
alveolare. In cea mai mare parte, acestea sînt în realitate 
diseminări metastatice apărute timpuriu şi evoluînd paralel 
cu tumora sau tumorile primare de mici dimensiuni. 

Radiologic, în asemenea forme, se evidenţiază 
prezența de opacităţi numeroase, de dimensiuni diferite 
(micro- şi macronodulare), de formă neregulată, similare 
într-o oarecare măsură focarelor de bronhopneumonie 
(fig.130, a). 


Fig. 129. Aspecte radiologice ale cancerului bronhiilor mici. a-c: cancer periferic în evoluție; d: cancer al virfului, cu liza arcurilor 
costale posterioare 2 şi 3. 

Fig.130. Cancer parenchimatos sau alveolar (a); sarcom pulmonar (b). 


5.15.2.4. Sarcomul pulmonar. Este o tumoră malignă 
rară, cu originea în structurile conjunctive, caracterizat 
printr-o evoluţie rapidă, în cursul căreia poate atinge 
dimensiuni considerabile. 

Radiologic, apare iniţial sub forma unei opacităţi 
rotunde sau ovalare unice, situată în parenchim aparent 
indemn. Creşterea rapidă conduce la constituirea unei 
opacităţi întinse (fig.230, b), care poate interesa un lob în 
întregime; în acest caz, volumul lobului apare mărit. 

Spre deosebire de cancer, care este de regulă apanajul 
virstei de peste 40 de ani, sarcomul pulmonar poate fi 
întîlnit şi la persoane tinere şi copii. 


5.15.3. Tumorile maligne secundare 


Localizarea pulmonară a metastazelor diferitelor tumori 
maligne este foarte frecventă. Tumorile metastatice ale 
plămînului se pot constitui fie prin extensie directă sau pe 
cale limfatică de la un organ învecinat (în cazul cancerului 
mamar, mediastinal sau al pereţilor toracici), fie prin 
vehicularea emboliilor tumorale pe calea circulației 
pulmonare sau bronhice. 

5.15.3.1. Metastazele hematogene sînt cele mai 
frecvente şi pot proveni de la tumori maligne primare cu 
orice sediu şi formă histologică. 

Teoretic, după Walther, incidența metastazelor pulmonare 
ale unei anumite tumori primare depinde de sediul acesteia, 
implicit de calea de diseminare a emboliilor tumorale. Astfel, 
plămînul constituie primul “filtru” pentru emboliile 
vehiculate pe calea venelor cave, provenind din tumori 


maligne primare localizate în piele, os, sîn, tiroidă, creier, 
rinichi, testicul; el reprezintă al doilea filtru pentru emboliile 
tumorale cu provenienţă din organele tubului digestiv, 
vehiculate pe calea venei porte, și al treilea filtru în cazul 
tumorilor maligne primare pulmonare. 

Această sistematizare, de largă circulaţie în literatură, 
se vădeşte lipsită de valoare practică, întrucît nu permite 
nici anticiparea probabilității apariţiei metastazelor 
pulmonare în evoluţia unei tumori primare cu o anumită 
localizare, nici identificarea sediului tumorii primare, în 
cazul în care acesta nu este cunoscut în momentul apariţiei 
metastazelor. 

Metastazele pulmonare hematogene se manifestă 
radiologic sub aspecte extrem de variate, creînd deseori 
probleme dificile de diagnostic diferențial; clasificarea 
curent folosită, după număr şi dimensiuni, este aproxi- 
mativă şi schematică. 

Metastazele micronodulare se traduc prin opacităţi de mici 
dimensiuni (cu diametrul de pînă la cîțiva milimetri), de 
formă rotundă, omogene, cu contururi nete sau ușor şterse, 
diseminate neregulat în ambele cimpuri pulmonare, 
predominant la baze, unde au şi dimensiuni mai mari. 
Multitudinea opacităţilor și dimensiunile lor justifică 
termenul de “carcinoză miliară”, cu care sînt etichetate unele 
forme de manifestare radiologică (fig.131, a) 

Creşterea dimensională relativ rapidă, apariţia de noi 
opacităţi pe teritorii anterior indemne, de la un examen la 
altul, ca și evidenţierea unor hiluri mărite prin adenopatia 
neoplazică, reprezintă criterii importante de diagnostic 
diferenţial, în situaţia în care prezenţa unei tumori primare 
nu este cunoscută. 

Fig.131. Aspecte radiologice produse de metastazele pulmonare, a: metastaze hematogene micronodulare (adenocarcinom mucoid-al ovarului); 
realizind în cimpurile mijlocii aspectul de carcinoză miliară; b: metastaze maronodulare (seminom testicular); c: metastaze limfogene (cancer 


mamar), 


Metastazele macronodulare apar ca opacități de formă 
rotundă, mai mult sau mai puţin regulată, omogene, de 
intenstate medie, de obicei bine conturate, cu diametrul 
de la 1 la cîţiva cm, dispuse neregulat în cîmpurile 
pulmonare (fig.131, b); de regulă sînt mai numroase și au 
dimensiuni mai mari în regiunile bazale. 

Metastazele macronodulare pot fi unice (foarte rar) sau 
multiple. In primul caz, diagnosticul diferenţial cu 
numeroasele afecţiuni care produc opacități rotunde unice 
este deseori dificil; el se bazează în principal pe creşterea 
dimensională relativ rapidă (care nu este însă o regulă 
generală) şi pe prezenţa anamnestică a unei tumori primare 
maligne (de obicei tub digestiv sau rinichi). 


Diseminările metastatice macronodulare multiple 
realizează aspecte caracteristice sau chiar patognomonice 
mai ales în cazul seminomului și cancerului tiroidian. 


5.15.3.2. Metastazele limfogene, întilnite cel mai 
frecvent în evoluţia tumorilor maligne ale sînului, 
mediastinului şi pleurei, produc opacităţi liniare dispuse 
pe traiectul interstiţiului, predominant perihilar şi spre 
baze, iradiind dinspre hil spre periferie (fig.131, c). 
Prezenţa simultană de metastaze hematogene şi adeno- 
patii neoplazice hilare constituie elemente importante 
de diagnostic pozitiv și diferenţial al limfangiozei 
tumorale. 

5.16. Afecţiunile pleurei 


Procesele patologice ale pleurei sînt reprezentate în 
principal de inflamații, care se însoțesc sau nu de revărsate 
lichidiene. Asemenea revărsate pot fi evidenţiate de altfel 
şi în cazul unor afecţiuni cardiace decompensate, al unor 
afecţiuni renale şi al diseminărilor metastatice pleurale. 
Tumorile maligne primare ale pleurei sînt rare. 


5.16.1. Pleurita uscată 


Pleurita uscată sau fibrinoasă pură poate reprezenta o 
manifestare patologică independentă sau faza de debut a 
unei pleurezii. Mai frecvent, este consecința unor procese 
patologice pulmonare de vecinătate (tuberculoză, 
pneumonii, supurații). 

Depozitele de fibrină, de grosime variabilă, se constituie 
de obicei pe pleura parietală, foița viscerală rămînînd puţin 
modificată; dacă în cursul evoluiţiei ele se depun pe ambele 
pleure, se pot forma aderenţe (simfize) de întindere mai 
mare sau mai mică. T 

Pleuritele uscate produc imagini radiologice ce depind 
esențial de gradul de îngroşare a pleurei, şi de incidența 
în care sînt examinate. In general, ele realizează reduceri 
ale transparenţei pulmonare pe arii limitate, depăşind rare- 
ori intensitatea unui voal. Dacă sînt aduse în proiecție tan- 
genţială, imaginile patologice se reduc la opacităţi liniare 
cu contururi nete sau șterse, care dublează pe o anumită 
porțiune conturul intern al peretelui toracic. Frecvent, pot 
fi evidenţiate modificări de vecinătate, de importanță şi 
întindere variabilă, ale parenchimului pulmonar. 

5.16.1.1. Pleurita virfului este frecvent întilnită în 
evoluţia tuberculozei, însoţind de obicei leziunile minore 
constituite în cursul diseminărilor din faza primară. 
Datorită proiecției tangenţiale a pleurei domului apical, 
este în general uşor de evidenţiat, mai ales sub forma 
îngroșării și accentuării opacității însoțitoare a coastelor I 
sau II, care capătă şi contururi șterse; regiunea apicală 
respectivă apare voalată (fig.132, a,1). 

5.16.1.2. Pleurita diafragmatică poate fi consecința 
unui proces inflamator abdominal; reducerea transpa- 
renţei regiunii bazale a cîmpului pulmonar respectiv se 
însoţeşte de ştergerea conturului diafragmului şi reducerea 
mișcărilor respiratorii ale acestuia (fig. 132, a,5). 

Scizuritele se traduc radiologic prin opacități liniare sau 
în bandă, dispuse pe traiectul scizurilor, evidenţiabile, în 
funcţie de localizare, pe imaginea de față sau de profil 
(fig.132, a şi b). 

Fig.132. Aspecte radiologice create de pleuritele uscate, pe 
radiografia de față (a) şi profil (b). 1: pleurita virfului; 2: scizurita micului 
interlob; 3: pleurită laterotoracică; 4: pleurita scizurii interlobare stingi; 
5: pleurită diafragmatică, 


In unele cazuri, îngroşările masive ale scizurilor oblice 
pot produce opacităţi de intensitate slabă, extinse pe arii 
mari, a căror apartenenţă la scizură poate fi precizată numai 
pe imaginea de profil (fig.132, a şi b, 4). 

Evoluţia pleuritelor se soldează frecvent cu sechele 
evidențiabile radiologic: îngroșări fibroase (pahipleurite), 
bride sau simfize ale foiţelor pleurale. 


| 5.16.2. Revărsatele lichidiene pelurale 


Indiferent de natura lor (pleurezii serofibrinoase sau 
purulente, transsudate, revărsate hemoragice traumatice 
sau tumorale), revărsatele lichidiene pleurale produc 
imagini radiologice similare, care depind în esenţă de 
cantitatea de lichid prezentă, starea foițelor pelurale şi a 
parenchimului pulmonar vecin. 

In funcţie de starea cavităţii pleurale, revărsatele se 
manifestă fie sub forma revărsatului liber, fie sub cea a 
revărsatului închistat în diferite regiuni ale acestei cavităţi. 

5.16.2.1. Revărsatele pleurale libere în marea cavitate 
realizează aspecte radiologice care depind de cantitatea de 
lichid prezentă. O cantitate de lichid redusă (150-200 ml) 
ocupă de regulă unul din fundurile de sac costo-diafragmatice 
posterioare, producînd opacifierea discretă a acestuia, vizibilă 
numai pe imaginea de profil (fig.133, b). 

In unele cazuri, colecţiile lichidiene mici, proprii pleu- 
reziilor incipiente, se formează și se menţin în regiunea 
supradiafragmatică a cavităţii pleurale. In dreapta, ele 
simulează o ascensiune ușoară a hemidiafragmului 
(fig.133, a), iar în stinga creează o opacitate în bandă, 
interpusă între camera de aer gastrică şi baza plămînului 
(aspect de “îngroșare” a diafragmului, fig.133 a). 

Fig.133. Aspecte radiologice create de revărsate lichidiene în cantitate redusă. a; aparenta ascensiune a hemidiafragmului drept, “îngroşarea” 
hemidiafragmului sting; b: opacifierea sinusului costo-diafragmatic posterior pe imaginea de profil; c: examenul în decubit lateral evidenţiază 
lichidul mobilizat în regiunea devenită declivă a cavității peurale, care înainte se situa supradiafragmatic. 


In decubit lateral, lichidul de mobilizează, devenind 
aparent în regiunea cavităţii pleurale devenită declivă. 

In cazul unei cantităţi de lichid ce depăşeşte 
200-300 ml, opacitatea se extinde la nivelul sinusului 
costodiafragmatic lateral şi anterior pe care le ocupă, 
proiectîndu-se peste elementele structurale ale plăminului 
situate în regiunea bazală externă. Pe măsura creşterii 
volumului revărsatului (peste 400-500 ml), opacitatea se 
extinde din ce în ce mai sus, acoperind cîmpul pulmonar 
şi capătînd un aspect caracteristic, 


,  Revărsatul lichidian în cantitate mare produce o 
opacitate intensă, omogenă, cu limita superioară concavă 
în sus, descinzind dinafară înăuntru (fig.134, b). 
Intensitatea opacității este maximă în regiunea laterală a 
hemitoracelui respectiv; ea se reduce treptat în sus şi 
înăuntru. Deseori, transparența regiunii superioare a 
plămînului, neacoperită de lichid, este uşor diminuată, 
marcînd un grad corespunzător de hipoventilaţie (datorată 
compresiei exercitate de lichid). 


Fig.134. Aspecte radiologice ale revărsatelor lichidiene libere în marea cavitate pleurală. a: în cantitate moderată; b: în cantitate mare; 
c: imagine de profil. 

Fig.135. Aspecte radiologice create de revărsatele inchistate, pe imaginea de față (a) şi de profil (b). 1: laterotoracic; 2: mediastinal (după 
puncţie); 3: în mica scizură; 4: apical; 5; în marea scizură. 


Limita superioară a opacităţii lichidiene, destul de 
dificil de precizat datorită conturului imprecis, corespunde 
cu aproximaţie curbei Damoiseau stabilită la examenul 
percutoric. 

In cazuri rare, lichidul ocupă întreaga cavitate pleurală, 
opacifiind în totalitate cîmpul pulmonar respectiv; chiar 
în această situaţie, o radiografie corect executată pune în 
evidenţă diminuarea intensității dinspre bază spre regiunea 
vîrfului. 

Nivelul superior al opacităţii lichidiene este sensibil 
influenţat de starea parenchimului pulmonar subjacent. 
Un plămîn indemn, elastic, colabează cu uşurinţă la 
presiunea lichidului, care se acumulează în regiunea 
declivă a cavităților pleurale. Dimpotrivă, un plămîn 
condensat sau scleros colabează puţin, obligînd lichidul 
să se ridice, pe măsura formării lui, în regiunile suprioare 
ale toracelui. | 

De profil, opacitatea lichidiană prezintă o limită 
superioară concavă în sus, avînd nivelul cel mai ridicat de 
obicei în vecinătatea peretelui posterior al toracelui 
(fig.134, c). Este caracteristic faptul că, datorită contactului 
nemijlocit cu lichidul, conturul hemidiafragmului respectiv 
se şterge total din imagine. 


La examenul în decubit, opacitatea se extinde mai mult 
sau mai puţin uniform pe întreaga arie pulmonară, 
pierzindu-şi conturul superior şi diminuîndu-și intensitatea. 
Această modificare de aspect este caracteristică şi poate 
servi ca element de diagnostic diferenţial. 

Pe măsura creșterii cantităţii de lichid pleural, devin 
evidente modificări de vecinătate, constînd în împingerea 
organelor mediastinale, lărgirea spaţiilor intercostale şi 
coborirea hemidiafragmului, vizibilă în stînga prin 
deformarea camerei de aer a stomacului, Mobilitatea 
hemidiafragmului respectiv este diminuată. 

Evoluţia spre vindecare a revărsatelor lichidiene pleurale 
poate conduce la rezoluţie totală, fără modificări radiologice 
restante; mai frecvent, îndeosebi în cazul unei evoluţii lungi, 
aceasta se soldează cu îngroșări fibroase şi simfize ale foițelor 
pleurale, traduse prin neregularități ale conturului 
diafragmatic şi obstrucții ale sinusului costo-frenic. 

In cursul puncţiilor evacuatorii, pătrunderea unei 
cantităţi de aer în cavitatea pleurală determină apariția unei 
imagini hidroaerice, care, în toate incidenţele, rămîne 
ataşată de peretele toracic. 

$.16.2.2. Revărsatele pleurale închistate creează as- 
pecte radiologice foarte variate, în funcţie de sediul 

închistării, cantitatea de lichid prezentă, starea parenchi- 
mului pulmonar vecin şi poziția de examinare. 

Inchistarea este consecința simfizei foițelor pleurale, 
care determină colectarea sau persistenţa lichidului în 
pungi (zone circumscrise ale cavităţilor pleurei) unice sau 
multiple, al căror conţinut poate fi seros, hemoragic sau 
purulent. Deseori, la acest conţinut se adaugă și depozite 
fibrinoase. 

Revărsatele închistate produc în general opacităţi de 
intensitate mare, cu contururi nete şi convexe spre plămînul 
vecin, situate la periferia cîmpurilor pulmonare sau pe 
traiectul scizurilor. După puncţie şi introducerea de aer, 
acestea se transformă in imagini hidroaerice. 

In general, închistările de lichid pleural se produc late- 
rotoracic, medastinal şi mai ales interlobar (fig.135). 

Revărsatele închistate /aterotoracicrealizează opacităţi 
de intensitate mare, aproximativ ovalare, cu bază largă pe 
peretele costal, de care rămîn atașate în orice incidenţă. 
Dezvoltarea în lărgime este întotdeauna maximă în partea 
lor inferioară, iar conturul spre parenchimul pulmonar 
apare net şi convex (fig.135 a,1). 

Revărsatele închistate în pleura mediastinală produc 
imagini opace care dau impresia unei lărgiri a mediastinu- 
lui spre unul din cîmpurile pulmonare; delimitarea de 
acesta se face printr-un contur net, de obicei uşor convex 
(fig.135,a,2.) 

Prezenţa lichidului închistat la nivelul scizurii orizontale 
se traduce pe imaginea de faţă printr-o opacitate rotundă 
sau ovalară, mai rar în bandă, suspendată în cîmpul 

pulmonar drept, între hil și peretele lateral al toracelui; de 
profil, opacitatea capată un aspect biconvex, fuziform. In 
multe cazuri, pleura scizurală îngroșată este vizibilă sub 
forma unei opacităţi liniare care prelungeşte imaginea 
lichidului închistat spre hil şi peretele toracic (fig. 135,3). 

Lichidul închistat într-o scizură oblică creează pe 
imaginea de faţă o opacitate cu poziţie şi întindere 
variabile, de intensitate slabă, fără limite precise. De profil, 
opacitatea capătă întotdeauna contururi nete, biconvexe, 
şi se situează pe traiectul scizurii, marcat de obicei prin 
îngroșarea acesteia (fig.135,5). 


5.16.3. Pahipleuritele 


Sînt sechele de importanţă variabilă ale afecțiunilor 
pleurale, caracterizate anatomic prin îngroșarea fibro- 
conjunctivă, mai mult sau mai puţin extinsă, a foiţelor 
pleurei, însoțită de regulă de simfiza acestora, iar din punct 
de vedere funcţional prin reducerea, în grade diferite, a 
amplitudinii mişcărilor respiratorii. 

Indiferent de localizare, pahipleurita determină 
reducerea transparenţei pulmonare, care poate interesa 
uneori un întreg hemitorace. In acest caz, opacitatea este 
intensă, uneori neomogenă prin prezenţa simultană a 
calcificărilor şi se însoțește de retracții ale peretelui toracic, 
mediastinului şi diafragmului (fig.136,a). 

Formele circumscrise (apicale, axilare, costo-diafrag- 
matice, mediastinale, interlobare) produc reduceri localizate 

Fig.136. Aspecte radiologice produse de pahipleurite. a: pahipleurită a marii cavități drepte, cu calcificări (C); b: forme circumscrise de 
pahipleurită: apicală (1), diafragmatică (2), scizurală (3), laterotoracică (4), mediastinală (5). 

de transparență, care, atunci cînd se proiectează tangențial 
se reduc la opacități liniare sau în bandă situate la periferia 
cîmpului pulmonar sau pe traiectul unei scizuri. Acestea au 
intensitate mare și contururi nete dar neregulate, cu mici 
dinţături, prelungite frecvent spre parenchimul pulmonar cu 
opacităţi liniare fine (fig.136 b). 


5.16.4. Calcificările pleurale 


Sînt sechele ale unor leziuni grave, profunde, de regulă 
de natură tuberculoasă, ale structurilor pleurei, care creează 
imagini intens opace, de formă multinodularā neregulată, 
parțial confluente, realizînd un aspect de “hartă geografică” 
(fig.136,a). In proiecție ortogradă, ansamblul imaginii 
plajei de calcificări se reduce la o opacitate liniară sau în 
bandă, foarte intensă, care dublează unul din contururile 
cîmpului pulmonar. 


5.16.5. Tumorile pleurei 


Sînt reprezentate, în marea lor majoritate, de procesele 
maligne secundare cu originea într-un cancer bronhopul- 
monar sau mamar. Tumorile primare, benigne (fibroame, 
angioame, lipoame) sau maligne (endoteliomul, sarcomul) 
sînt rarităţi. 

5.16.5.1. Tumorile benigne, excepţional diagnosticate 
radiologic se prezintă ca opacităţi rotunde sau ovalare, 
omogene, bine delimitate; ele nu pot fi disociate în nici o 
incidenţă de peretele toracic. 

5.16.5.2. Tumorile maligne primare. Forma cea mai 
frecventă, endoteliomul, îşi are originea în endoteliul 
vaselor limfatice pleurale şi evoluează iniţial ca o tumoare 
localizată. Aceasta se manifestă radiologic ca o opacitate 
intensă, aproximativ rotundă sau ovalară, mai rar 
policiclică, cu bază largă parietală. Imaginea traduce 
îngroşarea prin infiltraţie neoplazică a pleurei viscerale 
sau parietale; în vecinatatea ei, parenchimul pulmonar 
poate fi invadat de mici noduli, produși de diseminarea 
tumorală locală (fig.137). 

In cursul evoluţiei endoteliomului apare curînd un 
revărsat lichidian sero-fibrinos sau hemoragic însoțitor, 
fără nici o trăsătură radiologică de specificitate. 

5.16.5.3. Metastazele pleurale sînt foarte frecvent dés- 
coperite în evoluţia unor tumori primare, cum sînt cele 
pulmonare, mamare sau ovariene. In cazuri rare, ele pot 
apare sub aspectul unor opacități de formă variată (liniare 
sau nodulare), unice sau multiple produse de limfangita 
carcinomatoasă. Elementul cel mai constant şi mai 


Fig.137. Endoteliom pleural. 


pregnant, prezent de regulă în momentul diagnosticului 
radiologic, este revarsătul lichidian, a cărui imagine nu 
diferă prin nici un caracter de cea a unei pleurezii banale 
(vezi p.111-113). Uneori radiografia poate evidenția con- 
comitent, la nivelul parenchimului pulmonar, aspecte de 
limfangioză tumorală, care sînt sugestive pentru natura 
revărsatului. 


5.16.6. Pneumotoraxul 


Constă din prezenţa aerului în cavitatea pleurală; el se 
poate constitui prin manevre terapeutice sau accidental 
(“spontan” sau ca urmare a unui traumatism). Aerul 
pătruns suprimă vidul pleural, îndepărtează foiţele pleurale 
una de cealaltă şi determină colabarea, în grade diferite, a 
plămînului spre hil. 

Radiologic, pneumotoraxul determină o imagine 
caracteristică, de hipertransparență total lipsită de structuri 
vasculare, de lărgime variabilă (în funcţie de cantitatea de 
aer prezentă), dispusă la periferia cîmpului pulmonar. 

In cazul unei cavităţi pleurale libere, zona hiper- 
transparentă se întinde pe întreg conturul unui hemitorace, 
în timp ce plăminul colabat apare situat intern, în jurul 
hilului; el prezintă o transparenţă redusă şi este delimitat 
în afară de o linie opacă fină, reprezentînd pleura viscerală 
(pneumotoraxul total) (fig.138,a). 

In prezența aderențelor, imaginea hipertransparentă 
este limitată la o zonă circumscrisă a periferiei hemi- 
toracelui, iar colabarea plăminului este incompletă; ea 
poate interesa, de exemplu, un singur lob (fig.138,a, 

Fig.138. Aspecte radiologice create de pneumotorax. a: pneumotorax total (dreapta) şi parțial (stinga); B - bridă, C - cavernă; 
b; pneumotorax cu supapă şi hernie mediastinală (H); c: hidropneumotorax. 


stinga). Uneori, simfizele pleurale sub formă de bride apar 
ca imagini opace liniare, care unesc cele două foiţe ale 
pleurei, proiectîndu-se pe fondul hipertransparent 
(fig.138,a,B). In special în cazul pneumotoraxului parţial, 
pot fi evidenţiate la nivelul plămînului respectiv 
modificările patologice care au determinat instituirea lui, 
de regulă leziuni tuberculoase exsudative sau cavitare 
(fig.138,a,C). 

In cazul pneumotoraxului accidental se poate crea un 
mecanism de supapă, care crește considerabil presiunea 
aerului în cavitatea pleurală; hipertransparența avasculară 
se extinde pe toată aria hemitoracelui, plăminul intens 
colabat este împins împreună cu mediastinul spre partea 
opusă, dispărînd din imagine (fig.138,b). Creşterea de 


voluni a cavităţii hemitoracelui se traduce prin lărgirea 
spaţiilor intercostale și coborîrea hemidiafragului, ale cărui 
mișcări sînt diminuate sau abolite. 

Pleura parietală mediastinală este împinsă controlate- 
ral, dincolo de marginea coloanei vertebrale, apărînd în 
cîmpul pulmonar opus ca o opacitate liniară, paralelă cu 
pediculul vascular al cordului (“hernia mediastinală”) 
(fig.138,b,H). 

In cursul evoluției; aerul se resoarbe treptat, simultan 
cu reexpansiunea plămînului. Uneori însă, pneumotoraxul 
se poate complica cu un revărsat lichidian, constituin- 
du-se un hidropneumotorax, tradus radiologic printr-o 
imagine hidroaerică situată la periferia cîmpului pulmonar 
(fig.138 c). 

5.17. Afecţiunile diafragmului 


Patologia diafragmului este dominată de modificările 
de poziţie, de tonus şi de mobilitate. 


5.17.1. Modificările de poziție 


Poziţia înaltă a uneia sau ambelor cupole diafragmatice 
poate fi consecința unor procese patologice aspirative sau 
retractile intratoracice (atelectazii, fibroze întinse, 
pahipleurite), a unor procese care cresc presiunea 
abdominală (meteorism, ascită, tumori voluminoase, 
hepato- sau splenomegalie, abcese hepatice sau perine- 
fritice etc.) sau a reducerii şi abolirii tonusului musculaturii 
organului (în parezele inflamatorii şi în paralizii, inclusiv 
cea produsă de frenicectomie). 

Poziţia joasă se datorează reducerii capacităţii retractile 
aplămînului (în emfizem), creşterii presiunii intratoracice 
(în revărsatele lichidiene pleurale abundente şi în 
pneumotoraxul cu supapă) sau reducerii presiunii 
intraabdominale (tipul constituţional astenic, ptoze 
viscerale importante). 


5.17.2. Modificările de tonus 


Reducerea sau abolirea tonusului diafragmatic, așa- 
numita “relaxare diafragmatică”, poate fi congenitală, 
avînd la bază o stare displazică a musculaturii unei întregi 
cupole sau a unei porţiuni limitate a acesteia. 


Fig.139, Relaxare a hemidiatragmului. Prezenţa polului superior al 
stomacului (SG) şi unghiului splenic al colonului (C) în regiunea bazală 
a hemitoracelui. 


Relaxarea dobindită este urmarea lezării nervului frenic 
în urma unor procese patologice (de obicei tumorale) sau 
unei manevre chirurgicale (frenicectomia). 

Relaxarea se traduce radiologic prin ascensiunea, uneori 
foarte exprimată, a unui hemidiafragm, însoțită de cea a 
viscerelor abdominale subjacente, care capătă o poziţie 
intratoracică (fig.139). Cordul și organele mediastinale 
apar împinse înainte și spre hemitoracele opus. 


5.17.3. Modificările de mobilitate 


Mişcările respiratorii ale diafragmului pot fi studiate, 
sub aspectul amplitudinii şi sincronismului lor, prin exa- 
menul radioscopic sau prin kimografie. 

Diminuarea amplitudinii acestor mișcări este consecința 
obişnuită a parezelor produse de inflamații ale organelor 
sub- sau supradiafragmatice. Abolirea lor este, ca și apariția 
de mişcări paradoxale, apanajul paraliziilor nervului frenic 
şi relaxării diafragmatice. 


5.18. Afecțiunile mediastinului 


Mediastinul reprezintă regiunea anatomică mediană a 
toracelui, delimitată anterior de stern, posterior de coloana 
vertebrală, lateral de pleurele mediastinale (care învelesc 
feţele mediale ale plăminilor), inferior de diafragm; cranial, 
mediastinul se continuă, prin orificiul superior al toracelui, 
cu țesuturile regiunii cervicale. 


Fig.140. Subdiviziunile topografice ale mediastinului. S; stern; 
T: trahee; C: coloana vertebrală; I: linia de insertie a coastelor; D: dia- 
fragm; Rs: spaţiul retrosternal; Mm: mediastinul mijlociu; Mp: medias- 
tinul posterior; Rc: spaţiul retrocardiac; Cv: șanțul costovertebral. 

Fig. 141. Imaginea radiologică a chistului dermoid (a) și teratomului (b). 


Anumite considerente de ordin practic au condus la 
subimpărțirea lui în următoarele regiuni (fig.140): 

- mediastinul anterior, cuprins între stern (anterior) 
şi marginea anterioară a cordului și formațiunilor vasculare 
principale intratoracice (posterior); radiologic, mediastinul 
anterior se identifică cu spaţiul clar retrosternal 

- mediastinul mijlociu corespunde cordului şi 
pediculului său vascular; el este delimitat posterior de 
marginea posterioară a traheei şi de peretele cardiac 
posterior. Radiologic, mediastinul mijlociu este repre- 
zentat de aria de proiecţie, pe imaginea de profil, a inimii 
şi formațiunilor vasculare ce urcă spre regiunea cervicală. 

- mediastinul posterior este reprezentat de spaţiul 
retrotraheal (superior) și cel retrocardiac (inferior); el 
depăşeşte posterior coloana vertebrală, incluzind şanturile 
costo-vertebrale. In unele situaţii se obișnueste ca aceste 
regiuni să fie la rîndul lor subimpărţite în cîte un etaj 
superior, mijlociu şi inferior. Delimitarea acestora se face 
prin două linii orizontale, care trec prin polul superior, 
respectiv inferior, al hilurilor pulmonare. 

Patologia mediastinului este net dominată de procese 
tumorale sau care creează imagini radiologice similare 
tumorilor: afecțiunile de altă natură sînt foarte rare. Dată 
fiind monotonia aspectelor radiologice, care însoțesc o 
simptomatologie clinică deseori necaracteristică, sediul 
iniţial al formaţiunii patologice capată o mare importanță 
în stabilirea diagnosticului probabil. 


5.18.1. Formațiunile tumorale și 
pseudotumorale ale mediastinului. 


5.18.1.1. Disembrioamele (tumorile de origine 
embrionară) provin din dezvoltarea unor incluziuni de 
țesuturi de tip embrional (cu origine ecto-, endo- sau 
mezodermală). 

Chisturile dermoide au un conţinut predominant 
ectodermal; se dezvoltă mai frecvent la pubertate, rămînînd 
staționare și asimptomatice la adult. Se dezvoltă iniţial în 
mediastinul mijlociu (în etajele superior şi mijlociu ale 
acestuia) şi cresc dimensional mai ales spre stern, 
proeminînd în spaţiul retrosternal. 

Radiologic se traduc prin opacități rotunde sau ovalare, 
omogene, net conturate, de intensitate medie; rareori, în 
cursul creşterii, pot căpăta un aspect polilobat (fig.141 a). 

Conţinutul lor fluid realizează uneori un semn radio- 
logic patognomonic, dar rar întîlnit în practică: stratifi- 
carea într-o zonă superioară mai puţin opacă şi una 
inferioară, cu intensitate mai mare. 

Teratoamele sînt tumori embrionale ce includ ţesuturi 
variate, de provenienţă ecto-, mezo- şi endodermală. Au 
aceeaşi localizare iniţială ca şi chisturile dermoide şi 
aceeași tendință de dezvoltare spre mediastinul anterior; 
conţinutul este însă mai dens, cuprinzînd deseori şi 
structuri dentare şi osoase. O proporţie de aproximativ 10 
din totalul cazurilor suferă degenerarea malignă. 

Radiologic, teratoamele au iniţial aspectul unor 
opacităţi alungite (mai ales cînd se dezvoltă în etajul 

Fig.142. Chist pericardic. 


superior), atașate, pe imaginea de față, unuia din con- 
tururile opacității mediane. In cursul creşterii devin rotunde 
sau polilobate; se dezvoltă asimetric, deformînd în 
exclusivitate sau cu predominanță unul din contururile 
mediastinului. 

Intensitatea opacității este medie sau mare; ea poate fi 
neomogenă, prin prezenţa de structuri calcare sau osoase. 
Contururile sînt nete şi regulate (fig.141,b). 

Chisturile bronhice se încadrează de fapt în categoria 
diverticulilor căilor aeriene; se dezvoltă predominant în 
mediastinul mijlociu. Atunci cînd legătura cu conductul 
aerian din care provin este suprimată, apar radiologic sub 
forma unor opacitaţi rotunde, omogene, net conturate, 
uneori mobile în timpul tusei și deglutiţiei. 

“Chisturile ” pericardice (celomice) sînt diverticuli ai 
pericardului, cu care rămîn în continuitate; se dezvoltă în 
etajul inferior al mediastinului anterior. Radiologic, crează 
opacităţi cu contururi nete situate mai ales pe marginea 
dreaptă a cordului, de care nu se pot detaşa în nici o 
incidenţă (fig.142) şi care sînt vizibil deformabile în timpul 
fazelor respirației. 

Chisturile gastro-enterale apar radiologic sub formă 
de opacităţi rotunde sau ovalare, dispuse în mediastinul 
posterior, de obicei paravertebral. 


Fig.143. Guşa intratoracală. T; traheea; C; calcificări. 


5.18.1.2. Neurinomul. Reprezentantul cel mai tipic al 
grupului de tumori de natură neurogenă, neurinomul 
(schwannomul) se dezvoltă în regiunea cea mai posterioară 
a mediastinului, în vecinatatea nemijlocită a coloanei ver- 
tebrale, frecvent în unul din şanţurile costo-vertebrale. 

Se caracterizează radiologic printr-o opacitate rotundă 
sau ovalară regulată, omogenă, de intensitate slabă sau 
medie, proiectată parţial peste vertebre, de care nu se poate 
separa în nici o poziţie de examinare. 

In cursul evoluţiei neurinomului pot apare modificări 
ale formațiunilor osoase vecine, datorate presiunii pe care 
o exercită asupra acestora (lărgirea unei găuri de conju- 
gare vertebrală, amprente la nivelul extremităților poste- 
rioare ale coastelor). 

5.18.1.3. False formaţiuni tumorale. Struma (guşa) 
intratoracală. Hiperplaziile foarte exprimate ale tiroidei 
produc. dezvoltarea extremității inferioare a glandei în 
interiorul cutiei toracice, realizind o opacitate cu conturul 
inferior convex în jos, dispusă pe linia mediană, înaintea 
traheei. Opacitatea, net conturată, este, în lipsa unor 
aderente întinse, mobilă în timpul tusei şi deglutiţiei; ea 
prezintă frecvent calcificări periferice, care apar sub 
aspectul unui lizereu discontinuu. 

Spre deosebire de tiroida hiperplazică cu polul inferior 
intratoracic, gușa intratoracală propriu-zisă produce 
formaţiuni cu caractere tumorale, uneori de dimensi- 
uni mari, care deplasează traheea anterior şi lateral, 


Fig.144. Aspecte radiologice create de hiperplazia de timus. 

Fig.145. Boală Hodgkin cu localizare mediastinală, A: adenopatie 
satelită hilară: 1; infiltrație parenchimatoasă. 


proiectîndu-se asimetric față de linia mediană. Conturu- 
rile formațiunii opace sînt frecvent policiclice, marcate 
de benzi calcare grosolane (fig.143) 

Hiperplaziile timusului sînt relativ frecvent întilnite la 
nou-născut și sugar. Ele se dezvoltă în mediastinul anteri- 
or şi produc radiologic opacităţi alungite, dispuse mai 
frecvent asimetric pe contururile pediculului vascular al 
cordului, creînd aparenţa unei lărgiri a acestuia (fig.144). 
Marginile lor formează cu aceste contururi în unele ca- 
zuri angulaţii, considerate patognomonice. 

Hiperplaziile timusului recunosc o mare varietate de 
manifestări radiologice, în ceea ce priveşte forma, dimen- 
siunile şi contururile; ele pot fi presupuse în toate cazurile 
în care pediculul vascular al cordului noului născut sau 
sugarului apare lărgit. 

5.18.1.4. Adenopatiile tumorale constituie categoria cea 
mai largă de procese patologice cu localizare mediastinală; 
ele sînt apanajul limfoamelor maligne, metastazelor unei 
largi varietăţi de tumori maligne și determinărilor leuce- 
mice. 

Boala Hodgkin (limfomul hodgkinian) afectează foarte 
frecvent grupele ganglionare ale mediastinului, uneori în 


stadii evolutive incipiente. Adenopatiile se dezvoltă la 
început în mediastinul mijlociu şi au o tendinţă marcată 
de progresiune în spaţiul retrosternal (mult mai rar spre 
mediastinul posterior). 

Radiologic, pe imaginea de faţă se produce o lărgire a 
opacității mediane, inițial pe unul din contururi, apoi 
bilateral, dar mai frecvent asimetric. Opacitatea patologică 
creată de adenopatia hodgkiniană poate lărgi considerabil 
imaginea pediculului vascular; ea are mai rar contururi 
policiclice și mai frecvent uşor convexe sau aplatizate, 
datorită tendinței spontane spre fibroză şi retracţie a 
țesutului tumoral. In unele cazuri, pot fi evidenţiate 
adenopatii “satelite” la nivelul unuia sau ambelor hiluri 
ale plăminului (fig.145,A și 146,a). 

In formele avansate se produce invazia parenchimului 
pulmonar vecin, marcată de ştergerea contururilor şi 
apariţia de opacități liniare neregulate care prelungesc 
imaginea adenopatiei spre cîmpurile pulmonare (fig.145); 
prin continuitate, invazia poate atinge şi pleura. 

Alte investigaţii imagistice, în mod deosebit examenul 
computer-tomografic, furnizează date complementare 
importante pentru precizarea gradului de extindere a 
leziunilor (implicit, pentru stadializarea clinică reală a 
afecțiunii). Pe această cale pot fi puse în evidenţă unele 
adenopatii hilare sau retrosternale, inaparente pe 
radiografiile standard, ca şi invazia pleurală (fig.146). 

Din larga categorie a limfoamelor non-hodgkiniene, 
sistematizată în prezent după criterii histo-patologice, o 
individualitate destul de bine conturată pe plan clinico- 
radiologic păstrează limfosarcomul, care manifestă unele 
din trăsăturile proprii tumorilor maligne primare. 

Limfosarcomul afectează mai ales persoane la care 
produce tumori ganglionare de dimensiuni mari, cu 
creştere rapidă, localizate iniţial în mediastinul mijlociu. 

Radiologic, opacitatea mediastinală apare lărgită în 
grade diferite, pe ambele margini; contururile sînt mai 
frecvent policiclice, mai rar convexe sau rectilinii. 


Fig.146. Aspecte CT ale unor leziuni produse de limfomul hodgkinian cu localizare mediastinală. a: adenopatie satelită hilară dreaptă; 
b: adenopatie retrosternală; c: invazie subpleurală, dezvoltată spre peretele toracic drept. 

Fig.147. Limfosarcom mediastinal, cu metastaze pulmonare (ON). 


Infiltraţia parenchimului pulmonar vecin este mai rară 
decit în boala Hodgkin; în schimb, pot fi evidenţiate rela- 
tiv frecvent formaţiuni metastatice pulmonare şi revărsate 
lichidiene pleurale de aceeaşi natură (fig. 147). 

O oarecare specificitate în imaginea radiologică 
manifestă și așa-numitul /imfom gigantofolicular Brill- 
Symmers, care produce adenopatii traheo-bronhice uni- 
sau bilaterale, de dimensiuni uneori apreciabile; formaţiu- 
nile tumorale sînt de regulă bine individualizate. 

Adenopatiile metastatice creează opacităţi tumorale cu 
sedii diferite, fără trăsături particulare. Apar mai frecvent 
în evoluţia cancerelor pulmonare, esofagiene, testiculare, 
ovariene şi mamare. 

Leucemia limfatică cronică se manifestă deseori şi prin 
adenopatii mediastinale; acestea sînt iniţial bine individua- 
lizate (cu sediul mai frecvent paratraheal), apoi fuzionează, 
putînd duce la lărgirea opacităţii mediastinale. 

Prezenţa simultană de adenopatii hilare, uni- sau bi- 
laterale, este posibilă. 

5.18.1.5. Alte tumori maligne ale mediastinului. Guşa 
malignizată se traduce prin creşterea dimensională bruscă 
şi ştergerea contururilor opacităţii create de glanda 
hiperplazică. 

Timomul este o tumoare malignă a timusului. Timomul 
are o structură histologică mai frecvent sarcomatoasă; 
epiteliomul şi limfoepiteliomul reprezintă forme rare. 
Radiologic, produce lărgirea opacităţii pediculului vascular 
al inimii, care capătă frecvent contururi policiclice. 
Localizarea obișnuită este la nivelul etajelor superior şi 
mijlociu ale mediastinului anterior. 


Fig.148. Sarcoidoză cu manifestări mediastinale şi pulmonare, 


5.18.2. Procesele inflamatorii ale 
mediastinului. 


5.18.2.1. Mediastinitele. Mediastinita acută, produsă mai 
ales de perforațiile esofagului, evoluează cu un tablou clinic 
dramatic şi se soldează cu o importantă rată de decese. 
Examenul radiologic, practicat în cazurile în care starea 
pacientului îi permite, evidenţiază o lărgire bilaterală a 
opacității mediastinale, care capătă contururi şterse. 

Mediastinitele cronice (de obicei de natură tubercu- 
loasă) produc neregularități cu aspect de dinţături, însoţite 
uneori de retracții segmentare, ale contururilor opacităţii 
mediane. 

$.18.2.2. Adenopatiile inflamatorii sînt frecvente şi au 
de regulă o etiologie tuberculoasă. Apar mai ales în 
evoluţia tuberculozei primare şi se localizează paratraheal, 
producînd opacități cu contururi policiclice, care lărgesc 
imaginea pediculului vascular, de obicei unilateral (vezi 
fig.111). Prezenţa concomitentă de adenopatii hilare şi de 
leziuni parenchimatoase specifice permite stabilirea 
naturii lor. 

Sarcoidoza (boala Besnier-Boeck-Schaumann) se 
manifestă radiologic prin opacități rotunde sau policiclice, 
produse de adenopatii dezvoltate în mediastinul mijlociu 
şi în hilurile pulmonare. 

In afara adenopatiilor, afecțiunea produce frecvent 
leziuni infiltrative la nivelul plămînilor (fig.148). 

Considerată ca o boală granulomatoasă de sistem, cu 
etiologie necunoscută, cu un substrat histo-patologic care 

Fig.149. Abces rece paravertebral (morb Pott cervical). 


o apropie în oarecare masură de tuberculoză şi trăsături 
imunologice particulare (testul Kveim), sarcoidoza, 
în absenţa complicaţiilor, are în general o evoluţie 
favorabilă. Leziunile ganglionare și cele pulmonare 
au o tendinţă marcată spre fibroză, fără a suferi necroză 
și ulceraţii. 

Abcesul rece, produs de tuberculoza vertebrală, apare 
ca o opacitate fuziformă, net delimitată, dispusă de 
o parte şi de alta a coloanei; uneori depășeste con- 
tururile mediastinale și se proiectează, pe imaginea 
de faţă, în regiunea internă a cîmpurilor pulmonare 
superioare (fig.149). 


Fig 150. Pneumomediastin. 


5.18.3. Procesele traumatice 


Se pot solda cu formarea unui hematom mediastinal, 
care produce o lărgire necaracteristică a opacităţii 
mediane. 

Pătrunderea aerului în țesuturile laxe ale mediastinului 
(de obicei în urma perforării esofagului) relizează pe plan 
radiologic imaginea pneumomediastinului (“emfizemului”" 
mediastinal): opacitatea mediană este conturată de o bandă 
hipertransparentă continuă, de obicei îngustă (fig.150). 
Prezenţa aerului este vizibilă și la nivelul ţesuturilor moi de 
la baza gitului (emfizemul subcutan). 

Capitolul 6 


DIAGNOSTICUL RADIOLOGIC ȘI IMAGISTIC AL AFECȚIUNILOR 


APARATULUI CIRCULATOR 


Unul dintre domeniile cele mai solicitante pentru 
practica clinică actuală, cel al diagnosticului afecţiunilor 
cardio-vasculare, beneficiază în prezent de numeroase 
metode și proceduri de investigare radiologică şi 
imagistică. Aceasta obligă la o precizare a posibilităţilor 
reale ale acestora, în vederea stabilirii indicaţiilor şi alegerii 
unei succesiuni raţionale în utilizarea lor, în fiecare din 
situaţiile concrete. 


6.1 Metode și tehnici de examinare 


6.1.1. Examenul radiologic 


Valoarea informativă a tehnicilor Rântgendiagnosti- 
cului este substanţial limitată de faptul că structurile 
cordului normal şi patologic nu prezintă decît excepțio- 
nal diferențe semnificative de atenuare, ceea ce face 
imposibilă individualizarea lor în imagine. In consecinţă, 
obiectivele examenului radiologic se concentrează asupra 
următoarelor aspecte: 

„a Evaluarea dimensiunilor şi formei organelor 
centrale ale aparatului circulator, prin analiza contururilor 
imaginii lor în diferite planuri de proiecţie; diagnosticul 
radiologic al unei afecţiuni cardiace se bazează aproape 
în totalitate pe observarea şi interpretarea anomaliilor de 
această natură, în raport cu aspectul normal, 


"bh: Studiul proceselor dinamice ale inimii şi 


vaselor mari și atribuirea semnificației corespuzătoare, pe 
plan funcţional, a modificărilor acestora. 

©) Studiul volumului cavităţilor cardiace şi 
lumenului şi dispoziţiei formațiunilor vasculare, prin 
opacifierea cu substanțe de contrast organo-iodate a masei 
sîngelui circulant. 


6.1.1.1] Radioscopia ite o reprezentare spaţială a 
cordului în ansamblu şi a segmentelor sale, datorită 
posibilitaţii de observare într-un număr de planuri practic 
nelimitat; permite, de asemenea, observarea proceselor 
pulsatile cardio-vasculare, ca şi a modificării imaginii în 
fazele respirației sau la schimbările poziţiei corpului. 

Imaginea radioscopică, obținută cu o distanță sursă- 
ecran mică, este o imagine mărită și deformată a com- 
plexului cardio-vascular, ceea ce constituie un dezavantaj 
notabil. 


Fig.151. Ortodiagrama cu diametrele inimii. D: limita dintre cord 
şi pediculul vascular pe conturul drept; S:limita dintre atriul Şi 
ventriculul sting; S”: virful inimii b: diametrul bazal; |: diametrul 
longitudinal; td+ts: diametrul transversal; cad: coarda atriului drept; 
cavd: coarda ventriculului drept; cvs: coarda ventriculului sting. 

Ortodiagrafia este înregistrarea grafică a unei proiecţii 
paralele a contururilor organelor mediastinale pe ecranul 
radioscopic. Rezultatul ei, ortodiagrama, permite repre- 
zentarea dimensiunilor şi formei reale a complexului 
constituit de aceste organe. 

Ortodiagrafia implică un dispozitiv de deplasare a 
tubului radiogen independent de ecran, astfel încit raza 
centrală să urmărească contururile organelor mediane ale 
toracelui. Pe ecranul radioscopic, fixat în faţa pacientului, 
se înscriu cu un creion dermatograf puncte ale acestor 
contururi. Se obține astfel o schiţă ce reprezintă organele 
respective în proiecţie paralelă (ortodiagrama). Pe această 
schiță, folosind cîteva puncte de reper, se pot trasa 
“diametrele” cordului, ale căror valori erau utilizate în 
trecut pentru interpretarea modificărilor de formă şi 
dimensiuni ale imaginii cardio-vasculare (fig.151). 

Abandonată de mult timp de către marea majoritate a 
practicienilor, datorită dificultății şi subiectivismului în 
execuţie și valorii îndoielnice a măsurătorilor pentru 
diagnostic, ortodiagrafia aparţine astăzi mai curînd 
domeniului istoriei radiodiagnosticului. O imagine 
“izometrică” a complexului cardio-vascular, suficient de 
fidelă, poate fi obținută printr-o teleradiografie. 

6.1.1.2. Teleradiografia executată cu o distanță sursă- 
film de 1,5-2 m, la care proiecția devine aproape paralelă, 
permite obţinerea unei imagini foarte apropiate de dimen- 
siunile reale ale cordului şi vaselor mari; ea permite, de 
asemenea, studiul elementelor vasculare pulmonare, deo- 
sebit de important pentru aprecierea unor stări morfolo- 
gice şi funcţionale create de leziunile cardio-vasculare. 

Spre deosebire de radiografia pulmonară, care se 
execută de regulă în inspir profund (pentru obținerea de 
contraste cît mai nete), este recomandabil ca radiografia 


cardiacă să fie executată într-o fază intermediară de 
respiraţie, pentru a se evita modificările de forma şi di- 
mensiuni produse de momentele extreme ale acesteia, 

6.1.1.3. Radiokimografia este tehnica de înscriere, sub 
formă de croşete, a mişcărilor marginilor cordului şi 
vaselor mari pe filmul radiografic. 

Elementul de bază al acestei tehnici este o placă de plumb, 
în care sînt tăiate o serie de despicături orizontale înguste, 
dispuse la distanţe egale (1-1,5 cm). In cursul unei expuneri 
radiografice lungi de citeva secunde, placa (grila), aşezată 
între pacient şi film, efectuează o mișcare uniformă de sus 
în jos. Punctele marginale ale complexului opac cardio- 
vascular care corespund despicăturilor sînt surprinse și 
înregistrate pe film în momente diferite ale revoluţiei 
cardiace. Astfel, mişcările se înscriu sub formă de croșete 
(dințături) ale contururilor, care exprimă în esenţă diferenţele 
de volum ale cavităților marginale ale cordului, respectiv 
diferenţele de calibru ale vaselor mari, între sistolă şi diastolă 
(fig.152). 

6.1.1.4. Angiocardiografia constă din opacifierea 
cavităţilor cordului şi a vaselor principale, prin injectarea 
rapidă a unei substanţe de contrast organo-iodat, pe calea 
unei vene brahiale. 

Variante ale acestei tehnici constau din introducerea 
intracavitară a substanţei de contrast prin cateter sau 
puncţie intracardiacă. 

Imediat după începerea injectării, se execută o serie de 
radiografii la intervale de fracțiuni de secundă, timp de 6- 
9 secunde. Se urmăreşte astfel progresia “bolusului” 
constituit de substanţa de contrast și opacifierea succesivă 
a cavităţilor cordului şi vaselor mari, ceea ce permite 
reprezentarea directă a formei, dimensiunilor şi poziţiei 
acestora (fig.153). 


Fig.152. Modul de formare a imaginii kimografice; kimografie plană, obținută după acest principiu (dreapta). 

Fig.153. Reprezentarea cavităţilor cardiace și vaselor principale pe angiocardiografie. a-f dextrograma (progresia bolului opac în segmentele 


circulatorii drepte); în a, vena cavă superioară şi atriul drept, în b şi c, 
pulmonare. g-h, levograma (opacifierea segmentelor circulatorii stingi); 


6.1.1.5. Aortografia. Opacifierea aortei pe întreaga ei 
întindere sau pe porţiuni limitate, împreună cu ramurile 
ei, poate fi obţinută, în funcţie de obiectivul propus, prin 
injectarea substanţei de contrast iodate la rădăcina vasu- 


Fig.154. Aortografie abdominală. Ao: aorta abdominală; Ah: artera 
hepatică; As: artera splenică; Ar: artere renale; l: artere iliace primi- 
tive; R: rinichi. 


ventriculul drept; în d,e,f, ramurile principale, respectiv periferice ale aa. 
sînt reprezentate venele pulmonare, atriul şi ventriculul sting, arcul aortic. 


lui (prin cateter), în aorta toracică sau abdominală (prin 
puncţie) sau retrograd, printr-o arteră brahială (în special 
la copii). Sînt evidenţiate, pe această cale, calibrul vasului 
și dispoziţia ramificaţiilor sale (fig.154). 

6.1.1.6. Alte vasografii. Arteriografiile sînt practicate 
în foarte numeroase variante tehnice, adaptate segmentului 
arterial periferic examinat, unele implicînd condiţii radio- 
chirurgicale cu totul particulare (arteriografia cerebrală, 
pulmonară sau coronariană). 

Flebo- şi limfografiile (fig.156) utilizează, de asemenea, 
tehnici variate, adecvate sediului formațiunilor venoase, 
respectiv limfaticelor şi ganglionilor limfatici care 
constituie obiectul investigării. 

Prelucrarea digitală permite o ameliorare sensibilă a 
netităţii imaginilor vasografice şi a capacităţii lor infor- 
mative. 


Fig.1$5. Arteriografic cerebrală cu substracție digitală a 
structurilor nevasculare, 

Fig.156.Limfografie cu lipiodol a ganglionilor pelvini şi paraaortici, 
La 24 ore de la injectarea lipiodolului, apar opacifiate lanţurile ganglio- 
nare pelvine (P) și lombo-aortice (La). 


Această prelucrare urmăreşte în principal substracția 
imaginii structurilor nevasculare (fig.155). In condiţiile 


unei proceduri speciale de reprezentare a sistemului 
circulator “în timpul fluxului” substanței opace (care nu 
mai este legată de urmărirea progresiei bolului), ea permite, 
de asemenea, eliminarea din imagine a unui sector al 
circulaţiei, în vederea reliefării vaselor de interes pentru 
diagnostic (vezi fig.34). 

6.1.1.7. Urmărirea radiologică a cateterului intracar- 
diac, introdus în mod obișnuit pe calea unei vene mari, 
permite obținerea de date orientative cu privire la mărimea 
şi topografia cavităților cordului (fig.157). Tehnica este 
utilizată în special în investigarea unor leziuni valvulare 
şi a anomaliilor congenitale cardiace. 


6.1.2. Investigarea radioizotopică 


Investigarea radioizotopică dispune în prezent de foarte 
variate proceduri, care își propun în principal studiul 
funcţiei cardiace globale şi regionale, al perfuziei mio- 
cardului şi al patului circulator periferic. 

Tehnica modernă de “zăvorire” a înregistrării imaginii, 
permite selecţionarea și diferenţierea reprezentării fazelor 
ciclului cardiac, premiză valoroasă pentru obţinerea de 
elemente informative pe plan funcţional și morfologic. 

Scintigrafia în varianta “la prima trecere” utilizează 
injectarea şi urmărirea radiotrasorului (marcat de obicei 
cu Te 99m) sub formă de bolus, a cărui progresie este 
înregistrată secvențial la trecerea prin cavitățile cordului, 
evindenţiindu-se eventualele shunturi (scurt-circuite) între 
sectoarele circulaţiei. 


Fig.157. Urmărirea radiologică a cateterului intracardiac. Virful sondei apare succesiv la nivelul orificiului tricuspidian (a,b), în vecinătatea 
septului interventricular (c,d), în trunchiul arterei pulmonare (e), în artera pulmonară dreaptă (fgh). 

Fig.1S8, Scintigrafie “de echilibru” cu Tc99m pertechnetat. 
a: imagine “nezăvorită”; b,c; momente ale diastolei; d:sistolă. 


In scintigrafia de echilibru informaţia este furnizată 
de un radiotrasor (Te 99m pertechnat), fixat pe hematii 
aflat în echilibru în circulaţie. Doza de radionuelid fiind 
dispersată practic pe toată masa eritrocitară, trebuie să fie 
înregistrate cîteva cicluri cardiace, conţinutul cavităților 

“fiind sumat de calculator, care furnizează în final o imagine 
corespunzătoare. Prin “zăvorire” (redare legată de fazele 
ciclului cardiac, dirijată de EKG), devine posibilă repre- 
zentarea distinctă a momentelor sistolei şi diastolei. In acest 
mod se poate reprezenta scintigrafic şi se poate calcula cu 
exactitate “fracția de ejecţie” a ventriculilor, element 
relevant pentru starea lor funcţională. (fig.158). 

Scintigrama miocardică cu Taliu 201 este destinată stu- 
diului perfuziei mioardice; ea poate fi considerată o verita- 
bilă angiografie coronariană izotopică. Se poate practica 
în condiţii de repaus sau după un efort care realizează un 
grad de ischemie provocată. Zonele ischemice se vădesc 
mai puţin captante pentru radionuclid, dar după 3-5 ore 
ele dobindesc un aspect similar celor normal irigate. (fig. 
159). Teritoriile necrotice (consecinţe ale infarctelor) rămîn 
însă în permanenţă nefixante, ca “imagini lacunare”. 

Studiul circulaţiei periferice se realizează prin utilizarea 
de macroagregate de albumină marcate cu Iod 131 sau 
technețiu 99m (“arteriografie scintigrafică”) respectiv cu 
fibrinogen marcat cu Iod 125, în cazul investigării 
formațiunilor venoase. 


6.1.3 Investigarea ultrasonografică 


In capitolul consacrat bazelor fiziologice şi tehnice ale 
ultrasonografiei au fost prezentate unele aplicaţii ale 
acestei metode în explorarea cordului. 

Metoda echografică permite şi studiul formațiunilor 
vasculare, arteriale şi venoase, care apar in imagine sub 
forma cararacteristică structurilor canaliculare (lumen 
lipsit de ecou, pereţi marcați de lizeree intens echogene); 
reprezentarea acestora depinde, evident, de planul 
secțiunii ales de operator, care poate fi transversal (fig.51) 
sau longitudinal (fig.160) (vezi şi fig.56). 

Tehnica ultrasonografică Doppler permite studiul 
vitezei de deplasare a sîngelui în diferite segmente vascu- 
lare, evidențiind pe această cale modificări de lumen şi 
alte anomalii ale circulaţiei. 


Fig.159. Scintigramă miocardică cu Taliu 201. Imaginea după efort (stînga) arată lipsa de fixare a radionuclidului pe un teritoriu al 
ventriculului drept (ischemie provocată); după 3 ore, fixarea în pereţii ventriculari se uniformizează (dreapta). 

Fig.160. Imagine echografică a venei cave inferioare (secțiune 
abdominală în plan longitudinal). 


6.1.4. Investigarea IRM 


Metoda imagistică de investigare prin rezonanța 
magnetică nucleară permite obițnerea de date informative 
de mare acuratețe cu privire la organele aparatului 
circulator, date care își găsesc cu greu echivalentul în 
rezultatele altor proceduri de examinare. 

In ceea ce priveşte cordul, pot fi reprezentate, în diferite 
planuri, atît cavitățile, cît şi pereţii miocardici, cu unele 
detalii care nu pot fi redate de alte tehnici (de exemplu, 
trabeculaţia intraventriculară, fig.161). Tehnica de 
“înghețare” sau “zăvorire” a imaginii în anumite momente 


Fig.161. Secţiune transversală IRM la nivelul ventriculilor 
(săgeata indică trabeculaţia interioară a ventriculului drept). 


ale ciclului cardiac permite individualizarea clară a sistolei 
şi diastolei (fig.162), cu concluzii corespunzătoare pe plan 
funcţional. 

Formațiunile vasculare pot fi, de asemenea, bine studiate, 
exploatîndu-se atît densitatea protonică ridicată a singelui, 
cît şi comportamentul acestuia ca fluid în mişcare. 

Aşa cum am văzut (p.70), prin modificarea unor 
parametri ai secvenţei pulsului RF, masa circulantă 
sanguină își poate schimba esenţial aspectul în imagine. 
Pe această cale, devine posibilă, de exemplu, diferenţierea 
unei ectazii vasculare (anevrism aortic) de o formaţiune 
tumorală mediastinală sau abdominală. 

Prin tehnica “contrastului de fază” devine posibilă 
sustracția din imagina RM a protonilor aparţinînd struc- 


Fig.162. Reprezentare IRM a complexului cardio-vascular în plan coronal (frontal). a: imagine “nezăvorită”: b: imagine în sistolă 
c: imagine în diastolă, 

Fig.163. Angiografie cerebrală IRM, cu reliefarea circulației venoase. 


turilor imobile și reprezentarea în exclusivitate a celor în 
mișcare, aparținînd singelui. Pe această premisă este 
fundamentată angiografia IRM (fig.163), care permite nu 
numai evidenţierea vaselor, ci, prin afișarea vitezei de 
circulaţie, reliefarea preponderentă a formațiunilor 
arteriale sau a celor venoase, 


6.2. Imaginea radiologică a cordului şi 
a vaselor mari normale 


In cursul examinării radiologice, pot fi obținute, prin 
variaţii ale incidenţei (rotirea pacientului în jurul propriului 
lui ax), o multitudine de imagini ale organelor circulatorii 
centrale. Printre acestea, vor fi descrise, în contimare, cele 
mai utile pentru reprezentarea dispoziției şi dezvoltării 
spaţiale a acestor organe. Aceste imagini au intrat în 
practica curentă ca elemente de referinţă care, fără a îngrădi 
indicaţiile de examen în alte planuri de proiecţie, uşurează 
identificarea formațiunilor anatomice şi aprecierea stării 
lor normale sau patologice. 


6.2.1. Imaginea frontală in incidență dorso- 
ventrală : 


Pe imaginea de ansamblu a toracelui, organele centrale 
ale aparatului circulator, inima și vasele mari se confundă 
cu așa-numita opacitate mediană, dispusă între cele două 
cîmpuri pulmonare, opacitate care, în porțiunea ei 
inferioară, are o lărgime de aproximativ 1/3 din cea a 
toracelui. 

Această opacitate rezultă în realitate din sumația 
imaginii tuturor organelor mediastinale, sternului şi 
coloanei vertebrale. La formarea ei, cordul şi vasele mari 
aduc însă o contribuţie esenţială, în special în realizarea 
celor două contururi. 


Qa Suh 


Fig.164, Imaginea cordului și vaselor mari în poziţie frontală. | vena 
brahiocefalică dreaptă; 2. crosa sortei; 3. vena cava superioară; 4. crosa 
venei azygos; 5, artera pulmonară stîngă; 6. trunchiul arterei pulmo- 
nare; 7. vena pulmonară, 8. atriul sting; 9. atriul drept; 10. ventriculul 
drept; 11.ventriculul sting; 12. vena cavă inferioară; 13. depozit grăsos 
intrapericardic la virful inimii. 


Cu rare excepţii, opacitatea mediană apare omogenă, 
fără nici un element structural distinct. Intensitatea ei este 
comparabilă cu cea a opacității ficatului, situat imediat 
sub diafragm, faţă de care nu se poate delimita. 

Cunoaşterea topografiei cavităților cardiace şi vaselor 
mari permite reprezentarea intuitivă a acestora în sînul 
opacităţii mediane, a participării fiecăreia la formarea 
contururilor (marginilor) acesteia; ea permite, de 
asemenea, împărțirea opacităţii într-o porţiune inferioară, 
cardiacă, şi una superioară, vasculară (“pediculul vascular” 
al cordului). 

In regiunea superioară a opacităţii mediane, traheea este 
vizibilă ca o imagine în bandă transparentă, coborînd din 
regiunea cervicală şi decelabilă pînă în dreptul marginilor 
inferioare ale claviculelor. Prin transparența et devin vizi- 
bile corpurile primelor vertebre toracale. 

Marginea dreaptă a opacităţii mediane este formată din 
două arcuri de lungime sensibil egală. Cel superior, 
rectiliniu sau ușor concav, corespunde marginii drepte a 
venei cave superioare (fig. 164,3) iar cel inferior, convex, 
atriului drept (9). Arcul inferior formează cu diafragmul 
un unghi ascuţit, unghiul cardio-frenic drept, în care se 
proiectează, ca o opacitate palidă, triunghiulară, vena cavă 
inferioară (12). 

Fig.165. Secţiune transversală prin torace în poziţiile OAD 60° (a) şi OAS 45° (b). Cavităţile inimii drepte sînt haşurate, iar cele ale 
inimii stingi punctate. 


Fără a fi marginală în condiţii normale, aorta ascendentă 
are o poziţie foarte apropiată de conturul arcului superior. 
Atunci cînd calibrul ei creşte sau cînd arcul aortic se 
desfășoară, ea devine cu ușurință marginală, contribuind 
nemijlocit la formarea arcului respectiv, care devine în 
acest caz convex. 

Ventriculul drept este dispus, în regiunea lui supradia- 
fragmatică, foarte aproape de arcul inferior, deşi nu 
participă în mod normal la formarea lui. Procesele 
patologice care conduc la creşterea lui dimensională fac 
ca ventriculul să devină marginal, pe o porţiune variabilă 
a acestui arc, 

Marginea stingă prezintă două arcuri convexe, între 
care se situează o depresiune, golful cardiac. Micul arc 
superior convex, situat imediat sub extremitatea internă a 
claviculei stîngi, “butonul aortic”, este proiecția regiunii 
distale a crosei aortice (regiunea istmică) (2). Conturul 
arcului mijlociu (golfului cardiac) este format în regiunea 
lui superioară de marginea stîngă a trunchiului arterei 
pulmonare (6) iar mai jos de marginea externă a auriculului 
stîng (8). Arcul inferior, cel mai lung, cu o pronunţată 
convexitate, aparţine ventriculului sting (11); el se termină 
la nivelul diafragmului, cu care formează unghiul cardio- 
frenic stîng, ocupat de o mică opacitate triunghiulară, de 
intensitate slabă, produsă de prezenţa unui depozit adipos 
intrapericardic (13). 

De o parte și de alta a opacităţii mediane se proiectează 
imaginile în formă de virgulă ale hilurilor celor doi plămîni, 
produse în principal de ramificaţiile arterei pulmonare (5). 

Imaginile palide ale venelor pulmonare, dispuse 
aproape orizontal (7) sînt greu decelabile în condiţii nor- 
male; ele apar însă pe secțiuni tomografice apropriate. 


6.2.2. Imaginea oblic anterioară dreaptă (OAD) 


Prin rotația în grade diferite a pacientului cu umărul 
drept spre ecran (pozitia OAD), imaginea cardio-vasculară 
se modifică treptat, contururile ei fiind preluate de alte 
segmente ale organelor circulatorii centrale. 

La o rotaţie de aproximativ 60°, porțiunea cardiacă a 
opacităţii prezintă un contur stîng (anterior), format de 


Fig.166. Imaginea cardio-vasculară în poziţia oblic anterioară 
dreapta 60”. |. vena brahiocefalică dreaptă; 2. marginea anterioară 
(stingă) a traheei; 3. marginea posterioară a venei cave superioare; 4. 
aorta ascendentă; 5. artera pulmonară stingă; 6. trunchiul arterei 
pulmonare; 7. artera pulmonară dreaptă; 8, vene pulmonare; 9, atriul 
stîng; 10. ventriculul drept; 11. atriul drept; 12. vena cavă inferioară; 
13. ventriculul stîng. A: vărsarea venei azygos (joncțiunea dintre 
trunchiul brahiocefalic drept şi vena cavă superioară). 

Fig.167, Examinarea conturului posterior în OAD, cu esofag baritat. 


ventriculul drept, cu excepția unei mici porțiuni supradia- 
fragmatice, care aparţine ventriculului stîng (fig.166, 10 
şi 13); de asemenea, un contur drept (posterior), format de 
atriul stîng (9). 

Porţiunii vasculare a opacităţii i se descrie un contur 
sting, format de trunchiul arterei pulmonare, evident 
convex (6), iar mai sus de aorta ascendentă, cu traiect 
rectiliniu (4). 

Conturul drept al acestei porţiuni este format de 
marginea posterioară a venei cave superioare (3) şi, în 
continuare (în sus) de trunchiul venos brahiocefalic drept. 
Joncţiunea dintre cele două formaţiuni venoase este de 
obicei bine marcată de un pintene opac, care corespunde 
vărsării la acest nivel a venei azygos (A). 

Jumătatea posterioară a porțiunii vasculare este în mod 
evident mai transparentă, datorită proiecției traheei (2) şi 
bronhiei principale stîngi. 

Pe suprafaţa opacă a cordului pot fi recunoscute benzile 
mai intens opace ale venelor pulmonare (8). 

Dată fiind marea importanță pe care o prezintă 
vizibilizarea conturului posterior și folosindu-se relaţiile 
de vecinătate ale acestuia cu esofagul, o manevră frecvent 
practicată este opacifierea esofagului cu pastă baritată și 
examinarea traiectului său (fig. 167). 

Devierea posterioară circumscrisă a traiectului esofa- 
gian este semnul constant care indică prezența unei măriri 
de volum a atriului stîng şi permite o primă evaluare a 
gradului acestei măriri, elemente foarte utile pentru diag- 
nosticul leziunilor mitrale. 


6.2.3. Imaginea oblic anterioară stingă (OAS) 


Rotaţia pacientului cu umărul stîng spre ecran aduce 
treptat septul interventricular într-o poziţie perpendiculară 
pe planul de proiecție, ceea ce face posibilă prezența 
simultană pe imagine a contururilor celor patru cavități 
cardiace. Aceasta situaţie este creată la un unghi de rotație 
de aproximativ 45° (fig.165). 

In această poziţie (fig. 168), marginea dreaptă a 
porțiunii cardiace a imaginii este formată de cordul drept; 
în regiunea superioară şi pe cea mai mare întindere de 
atriu (9), iar pe o porţiune mai redusă, supradiafragmatică, 
de ventricul (12); limita dintre cele două cavități este une- 
ori marcată de o ușoară denivelare concavă a conturului 
respectiv. 

Conturul marginii stingi (posterioare), mai convexă decât 
cea dreaptă, este format în porțiunea superioară de atriul 
sting (8), iar în cea inferioară de ventriculul stîng (11); acesta 
formează cu diafragmul un unghi ascuţit, situat în faţa 
coloanei vertebrale, cu care delimitează “triunghiul cavei”, 
în care este bine vizibilă, mai ales în inspir profund, opacitatea 
palidă a venei cave inferioare (13). 

Cele două contururi ale segmentului cardiac al imaginii 
converg spre diafragm, unde rămîn despărțite doar printr-o 
bandă opacă îngustă; în aceasta regiune se situează vîrful 
cordului. 


Fig.168. Imaginea cardio-vasculară în poziţia oblic anterioară stingă 
45°. |. artera subclaviculară stingă; 2. marginea posterioară a traheei; 
3. crosa aortei; 4. marginea anterioară a traheei; $, artera pulmonară 
stingă; 6, hilul drept; 7. bronbhia principală dreaptă; 8. atriul sting, 9. 
atriul drept; 10. vene pulmonare; 11. ventriculul sting; 12. ventriculul 
drept; 13. vena cavă inferioară, 

Fig.169. Imaginea cardio-vasculară în incidența laterală stingă. 
| traheea: 2. crosa aortei; 3. spaţiul retrosternal; 4. hiturile pulmonare; 
5. sorta descendentă; 6. atriul sting; 7. ventriculul drept; 8. ventriculul 
stîng; 9. vena cavà inferioară. 


Porțiunea vasculară a imaginii prezintă o margine 
dreaptă sau anterioară, rectilinie, formată de peretele aortei 
ascendente, şi ună stingă, care se identifică cu marginea 
posterioară a traheei (2). Crosa aortei este bine vizibilă în 
regiunea superioară a spaţiului retrocardiac, înapoia 
pediculului vascular (3); în condiţii patologice care duc la 
creşterea opacității ei, aorta toracică este, în această poziţie, 
net reprezentată pe toată întinderea, pînă la diafragm, 
proiectindu-se înaintea coloanei vertebrale, în spaţiul clar 
retrocardiac. 


6.2.4. Imaginea laterală stîngă 


In incidenţa de profil, imaginea cardio-vasculară are o 
formă aproximativ triunghiulară, cu baza pe diafragm, şi 
un traiect oblic descendent dinapoi înainte (fig. 169). 

Marginea dreaptă (anterioară) a porțiunii cardiace a 
imaginii este formată de peretele anterior, convex, al 
ventriculului drept (7); în regiunea pediculului vascular, 
această margine are un traiect rectiliniu şi corespunde 
peretelui anterior al aortei ascendente. 

Marginea stingă (posterioară) a opacităţii este formată 
în porțiunea cardiacă de către peretele posterior al atriului 


stîng (6) şi pe o mică întindere, supradiafragmatic, de ven- 
triculul sting (8); conturul este continuat în segmentul 
vascular de peretele anterior al traheei (1). 

Intre cord şi peretele anterior al toracelui se delimitează 
în această incidență spațiul clar retrosternal, care 
corespunde mediastinului anterior (3). Inapoia opacităţii 
cardio vasculare, pînă la marginea anterioară a coloanei, 
este vizibil spaţiul retrocardiac, regiune transparentă 
îngustă, în care se poate recunoaște aorta descendentă (5), 
în special dacă prezintă o opacitate crescută patologic. 


6.2.5. Măsurătorile cordului și vaselor mari. 


Incercările de evaluare a stării morfofuncționale a inimii 
prin măsurarea diferitelor sale diametre s-au dovedit lipsite 
de valoare; ele se bazează pe obținerea unei imagini 
cardiovasculare în proiecţie paralelă (ortodiagrama sau 
teleradiografie) şi stabilirea pe conturul acesteia a unor puncte 
ce reprezintă prezumptiv limite între cavitățile inimii sau 
margini ale formațiunilor vasculare. Aceste puncte servesc 
ca repere pentru trasarea diametrelor (vezi fig. 151), 

Un oarecare interes mai prezintă, într-un număr limitat 
de situaţii, măsurarea calibrului aortei, în condiţii care 
respectă riguros proiecția paralelă. Această măsurare poate 
fi făcută în OAD, la o rotaţie de 30°, după tehnica Vaquez 
(fig.170,a) sau de faţă, cu esofag baritat, după tehnica 
Kreuzfuchs (fig.170,b). 

Aceasta din urmă constă din măsurarea calibrului crosei 
la nivelul butonului aortic, între punctul cel mai extern al 
acestuia şi punctul corespunzător (situat pe aceeaşi 
orizontală) de pe concavitatea imaginii esofagului 
opacifiat. 


Fig, 170. Măsurarea diametrului aortic după Vaquez (a) şi Kreuz- 
fuchs (b). T: traheea; Aa: aorta ascendentă, E: esofag baritat, Ca: crosa 
aortei. 

6.3. Influenţa unor factori fiziologici și 
extracardiaci asupra imaginii 
cardiovasculare 


Imaginea cardio-vasculară recunoaşte o remarcabilă 
variabilitate de formă, în funcţie de unii factori constitu- 
Donat, de anumite momente şi stări fiziologice, ca şi de 
factori extracardiaci. Dintre acestea, un rol deosebit revine 
poziţiei diatragmului, fazelor respiratorii şi virstei. 


6.3.1. Cordul și poziția diafragmului 


Poziţia înaltă a ambelor hemidiafragme, produsă de 
cauze diferite (tip constituțional hiperstenic, obezitate, 
sarcina, ascită, tumori abdominale voluminoase), are ca 
rezultat o mărire aparentă a cordului in sens transversal, 
ca şi o uşoară lărgire şi scurtare a pediculului vascular, In 
acest fel, cordul se transversalizează sau se “orizon- 
talizează” (fig.171). 

Aparenta mărire în sens transversal se produce în mod 
obișnuit mai ales spre stinga; la aceasta contribuie ridicarea 
porțiunii ventriculare a inimii, care suferă şi o rotaţie spre 
stinga. Rezultă o accentuare a adincimii golfului cardiac, ce 
imprimă uneori o moderată configuraţie aortică. 

O modificare similară a siluetei cardio-vasculare se 
observă în cursul examinării în decubit şi se datorează de 
asemenea, în cea mai mare masură, ridicării hemidiafrag- 
melor. 

Poziţia înaltă a hemidiafragmului drept, determinată 
de pareza acestuia sau de procese expansive ale hipo- 
condrului respectiv, determină ridicarea jumatăţii drepte 

Fig. I7.. Influenţa poziţiei inalte a ambelor hemidiafragme asupra 
imaginii cardio-vasculare, 


a cordului, însoțită de deplasarea lui spre stinga. In acest 
fel, golful cardiac se aplatizeaza, schiţindu-se o 
configurație mitrală (fig.172;a). 

Poziţia înaltă a hemidiafragmului sting, datorată unor 
condiţii similare, are ca urmare De o transversalizare a 
cordului, prin ridicarea și rotația virfului, rezultind o 
configuraţie aortică (fig.172,b), fie deplasarea în ansam- 
blu; spre dreapta, a organelor mediastinale, care duce la o 
dextropoziţie cardiacă, 

Poziţia joasă a diafragmului, proprie tipului constitu- 
tional astenic, dar care poate fi intilnită şi în ptoza 
accentuată a viscerelor abdominale şi în emfizemul 
pulmonar, are asupra imaginii cardio-vasculare efecte 
contrarii celor descrise în paragrafele precedente. Cordul, 
ca și pediculul vascular, se deplasează caudal, porțiunea 
lui ventriculară suferă o rotație spre dreapta, în timp ce 


b 


Fig. 172. Influența asupra imaginii cardio-vasculare a ridicării hemidiafragmului drept (a) și stîng (b). 

Fig. 173. Cord “în picătură” (tip constituțional astenic). 


marginea dreaptă, mai fixă, se întinde şi se îngustează. 
Cordul în ansamblul lui pare dispus vertical, se “verti- 
calizează”. 

Diametrul transversal se poate reduce considerabil, mai 
ales în jumatatea lui stingă, astfel încît marginea stingă se 
situează la aceeași distanță faţă de linia mediană ca şi cea 
dreaptă. In această situaţie vorbim de un “cord median”. 

Pe lîngă îngustarea imaginii cordului și pediculului 
vascular, reducerea proeminenţei arcului inferior stîng 
conferă siluetei cardio-vasculare o configuraţie mitrală, 
accentuată de ştergerea butonului aortic (prin alungirea 
crosei) și, uneori, de proeminența în golful cardiac a atriu- 
lui stîng sau a arterei pulmonare, determinată de rotaţie. 

In gradele extreme de coborire a diafragmului, cordul 
pare desprins de acesta, realizindu-se aşa-numitul aspect 
“în picătură” sau “în pendulă” (fig.173). 

6.3.2. Cordul și respirația 


Fazele respiratorii modifică imaginea cardio-vasculară 
în principal prin schimbarea poziţiei diafragmului, în 
sensurile descrise mai înainte. Modificările sînt în general 
neglijabile în cursul respirației obișnuite şi devin evidente 
numai în cazul unor respiraţii profunde. 

Trebuie avut în vedere însă faptul că în timpul respirației 
cordul suferă şi modificari reale de mărime, datorate 
gradului de umplere cu sînge a cavităţilor sale, care este 
mai ridicat în expir decît în inspir. Aceste variaţii de volum 
sînt deosebit de evidente în timpul manevrelor Müller și 
Valsalva. 

In cursul manevrei Miiller se produce o creştere 
evidentă de volum a inimii, în special a celei drepte, prin 
umplerea sporită cu sînge a cavităţilor sale, ca Şi o accen- 
tuare a imaginilor vasculare (fig.174,a). 

Manevra Valsalva, care sporește considerabil presiunea 
intratoracică, duce la o micşorare globală a opacității 
mediane și la diminuarea imaginilor vasculare (fig.174,b). 
Pe lîngă reducerea afluxului venos spre inimă, intervine 
și o adevărată “stoarcere” a cavităţilor cardiace, sîngele 
restant fiind aruncat în circulație aproape în totalitate. 


6.3.3. Cordul și vîrsta 


Cordul de sugar şi de copil îşi datorează particulari- 
tăţile imaginii în bună parte condiţiilor spaţiale toracice: 
înălțimea redusă și adincimea relativ mare a cutiei toracice, 
poziţia înaltă a diafragmului (accentuată de practicarea 
examenului în decubit). La acestea se adaugă și caractere 
structurale intrinseci: elasticitatea pereţilor cordului (care 
îi conferă acestuia o accentuată posibilitate de deformare), 

Fig.174. Modificarea imaginii cardio-vasculare în cursul manevrei Miller (expir prelungit, urmat de o tentativă de inspir, cu glota închisă (a) 
şi Valsalva (inspir profund, urmat de tentativa de expir cu glota închisă) (b). 

Fig.17$. Evoluţia imaginii cardio-vasculare în funcţie de virstă. a: sugar b: copil de 2 ani; c: copil de 6 ani. 


dimensiunile relativ mari ale inimii în raport cu cutia 
toracică, raportul volumetric dintre cei doi ventriculi diferit 
faţă de adult (crescut în favoarea celui drept). 

Toţi aceşti factori concură la realizarea imaginii unui 
cord mare, dispus transversal, cu o slabă segmentare în 
arcuri a marginilor, continuat fără demarcaţie netă de un 
pedicul vascular larg și relativ puţin dezvoltat în lungime. 
Golful slab reprezentat şi lipsa formării butonului aortic 
imprimă imaginii o configuraţie apropiată de cea mitrală, 
accentuată deseori de prezenţa timusului şi a unei tiroide 
mari. Începînd cu cel de al 2-lea an de viaţă, imaginea 
cardio-vasculară se modifică treptat, tinzînd să se apropie, 
spre sfîrşitul celui de al 6-lea an, de cea a adultului (fig. 


175). 

Fig.176. “Cord senil”. 


Cordul la virste înaintate. După unele opinii, la 
asemenea virste, organul ar suferi o reducere de volum, 
care reflectă procesul de involuţie senilă a musculaturii 
scheletice, In nici un caz, această stare nu poate fi 
considerată ca o regulă. De obicei, lărgirea şi alungirea 
aortei, determinată de scleroza vasului, ca şi un grad 
variabil de mărire a ventriculului stîng, consecință a 
circulaţiei coronariene deficietare, conferă imaginii cardio- 
vasculare o configuraţie apropriată de cea aortică (fig.176). 
Este însă greu de precizat dacă aspectul poate fi considerat 
fiziologic sau se datorează factorilor patologici care se 
manifestă frecvent la această vîrstă. Noţiunea de cord senil, 
ca expresie radiologică, rămîne astfel discutabilă. 


6.3.4. Cordul și deformările cutiei toracice. 


Deformările grave ale cutiei toracice (cifoza, scolioza, 
cifo-scolioza, înfundarea sternului, mai rar, lordoza co- 
loanei toracale) produc deplasări și torsiuni ale organe- 

Fig.177. Modificarea imaginii cardio-vasculare în unele deformări 
ale cutiei toracice. a: scolioză dextroconvexă; b: cifo-scolioză sinis- 
troconvexă, 

Fig.178. Modificarea siluetei cardio-vasculare prin procese 
retractil-fibroase pleuro-pulmonare. 


lor mediastinale. Modificarea ariei de proiecţie a cordului 
şi a topografiei sale alterează imaginea cardio-vasculară, 
creînd modificări aparente de dimensiuni și configurație 
uneori foarte dificil de interpretat (fig.177). In realitate, 
în cazul deformărilor importante ale cutiei toracice, cordul 
este rareori normal. El lucrează în condiţii hemodinamice 
neobişnuite; acestea creează rezistenţe crescute, în special 
pentru cordul drept, care va suferi modificări similare celor 
ale cordului pulmonar. 


6.3.5. Cordul și procesele patologice pleuro- 
pulmonare 


Făcînd abstracţie de procesele patologice care modifică 
în mod real condiţiile activităţii cardiace şi care conduc la 
instituirea cordului pulmonar, trebuie avute în vedere unele 
procese expansive sau retractile ale plămînului și pleurei, 
însoţite de dislocări și rotații ale organelor mediastinale, 
ce pot altera imaginea cardio-vasculară. 

In afară de acestea, tracţiunile localizate ale pericar- 
dului, ca şi sumaţia imaginii unor procese mediastinale 
(tumori, revărsate lichidiene închistate), pot şi ele să 
modifice silueta cardio-vasculară, conducînd, în cazul unui 
examen superficial, la erori de diagnostic. 


6.4. Modificările radiologice 
elementare ale cordului și vaselor 
mari în stări patologice 


Evaluarea radiologică a stării cordului trebuie să 
înceapă întotdeauna cu aprecierea dimensiunilor sale glo- 


Fig.179. Cord cu stenoză de tricuspidă. 


bale. Acestea pot fi reduse, însă de obicei, în procese 
patologice de cea mai variată natură, sînt crescute în raport 
cu normalul. In acest caz, este necesar să se precizeze 
sensul predominant al acestei creşteri (longitudinal, 
transversal, spre stinga sau spre dreapta). 

A doua etapă în identificarea stării patologice prezente 
trebuie să o constituie încadrarea imaginii într-o anumită 
configuraţie, adică o modificare de formă care poate căpăta 
o semnificaţie semiotică. Asemenea modificări sînt 
produse de regulă de creşteri dimensionale distincte ale 
uneia sau mai multor cavităţi ale cordului. 


6.4.1. Dilataţia atriului drept 


Mărirea de volum a atriului drept în exclusivitate este 
posibilă numai în stenoza tricuspidiană pură, afecțiune 
extrem de rară, de regulă de natură congenitală, care 
modifică imaginea cardio-vasculară în mod caracteristic: 
arcul inferior drept apare alungit, cu convexitatea 
accentuată, deplasat spre dreapta în raport cu poziţia 
normală. Aparent scurtat prin ascensiunea atriului, arcul 
superior drept poate apare, de asemenea, dispus mai lateral, 
marcînd dilataţia venei cave superioare (fig. 179). Cordul 
în ansamblu are un volum redus, datorită umplerii 
deficitare, iar circulaţia pulmonară este săracă. Ascen- 
siunea hemidiafragmului drept (prin staza hepatică) poate 
determina modificări uşoare de poziţie. 

Dilataţia atriului drept este în schimb destul de frecvent 
întilnită în evoluţia unor leziuni valvulare care conduc la 
insuficienţă relativă (funcţională) a orificiului tricuspidian. 
Contribuţia atriului mărit la modificarea imaginii 
radiologice se traduce în asemenea situaţii prin mărirea 

Fig.180. Amprentă (a) pe conturul anterior al esofagului, produsă 
de un atriu stîng discret mărit. 


spre dreapta a diametrului transversal al cordului, alun- 
girea şi accentuarea convexităţii arcului inferior drept, 
lărgirea imaginii venei cave superioare şi ascensiunea 
hemidiafragmului drept. 


6.4.2. Dilatația atriului stîng 


Reprezintă elementul caracteristic al leziunilor valvu- 
lare mitrale; de aceea, evidenţierea ei radiologică este 
semnificativă pentru diagnosticul acestor leziuni. 

Dilataţiile minore ale atriului pot fi puse în evidenţă 
numai prin examenul cu esofag baritat (în OAD, OAS sau 
profil), întrucît nu modifică imaginea de faţă a cordului. 
Acest examen descoperă mărirea de volum a atriului, prin 
evidenţierea unei amprente pe conturul anterior al 
esofagului (fig.180) sau a unei devieri circumscrise a 
traiectului esofagian în spaţiul retrocardiac (fig. 167). 

Creşterile importante de volum, care se produc în toate 
direcțiile, au ca rezultat deschiderea unghiului de bifurcaţie 
a traheei, proeminența porțiunii inferioare a arcului 
mijlociu sting (care contribuie la realizarea configurației 
mitrale, împreună cu modificările produse de mărirea de 
volum a ventriculului drept, proprie leziunilor mitrale), 
în fine, apariţia atriului pe conturul drept al cordului sau 
în vecinătatea acestuia (fig.181). 

Prezența atriului stîng dilatat pe marginea dreaptă a 
cordului poate realiza radiologic unul din următoarele 
aspecte (fig.182): 

— dublu contur al arcului inferior (a); 

— contur biarcuat (b); 

— atriul stîng marginal pe toată întinderea arcului 
inferior, pînă la diafragm (c). 


Fig. 181. Modificări produse de mărirea importantă de volum a 
atriului sting. B: unghiul de bifurcaţie a traheei D: conturul drept al 
cordului (arcul inferior); S: conturul sting. 


Dezvoltarea importantă spre dreapta a atriului stîng creea- 
ză uneori probleme dificile de diagnostic diferenţial cu 
mărirea în aceeași direcţie a cordului drept, care capătă o 
semnificaţie diferită din punct de vedere fiziopatologic, 


6.4.3. Dilataţia şi hipertrofia ventriculului drept 


Mărirea de volum a ventricului drept, produsă de 
dilataţia şi hipertrofia lui, determină modificări importante 
și caracteristice ale imaginii cardio-vasculare. Potrivit 
arhitecturii şi topografiei sale, ca urmare a solicitărilor 
hemodinamice neobișnuite produse de umpleri diastolice 
exagerate sau rezistenţe crescute în evacuare, ventriculul 
poate crește dimensional atit în sens vertical, cât şi în sens 
transversal. 


Fig.182. Modificări produse de prezența atriului sting pe conturul 
drept al cordului. a: dublu contur; b: contur biarcuat; c: atriul sting 
marginal pe toată întinderea arcului inferior drept. 

Fig.183. Configuraţie mitrală. 

Dezvoltarea în sens vertical duce la alungirea în ansamblu 
a conturului stîng, însoţită de coborirea virfului inimii. 
Creşterea de volum a porțiunii verticale a ventriculului 
(“calea de ieşire”, a cărei porțiune finală este conul arterei 
pulmonare) determină proeminenţa acesteia în arcul 
mijlociu, care devine convex; trunchiul arterei pulmonare, 
solicitată de aceleaşi condiţii hemodinamice la care este supus 
şi ventriculul, se dilată, accentuînd această convexitate în 
porțiunea superioară a arcului. 

Această configuraţie a cordului, în care adîncitura 
golfului cardiac este înlocuită prin proeminenţa arcului 
mijlociu, este denumită “configuraţie mitrală” (fig.183). 

Noţiunea trebuie înţeleasă în sens strict semiotic; deşi 
configuraţia mitrală este cel mai frecvent apanajul leziu- 

nilor mitrale, ea poate fi produsă și de alte variate afecțiuni 
în care orificiul mitral nu este interesat (stenoza de arteră 
pulmonară, defectul de sept atrial etc.), dar care au ca ele- 
ment comun dilataţia şi hipertrofia ventriculară dreaptă. 

In afara modificării de formă descrise, creşterea globală 
de volum a ventriculului drept se traduce în imaginea 
radiologică și printr-o mărire a opacităţii cardiace în sens 
transversal, care se produce predominant spre stinga şi 
care poate atinge grade diferite. 


6.4.4. Dilataţia și hipertrofia ventriculului stîng 


Creşterea de volum a ventriculului sting se soldează 
din punct de vedere radiologic cu mărirea în sens trans- 
versal a imaginii cordului, predominant spre stînga, alun- 
girea arcului inferior stîng şi accentuarea convexităţii lui. 

Deoarece stările hemodinamice care produc dilataţia 
şi hipertrofia ventriculului sting sporesc şi solicitarea 
funcţională a vasului său aferent, aorta, aceasta va suferi 
o creştere de calibru, o alungire și desfăşurare a arcului 
său. Consecința acestor modificări este apariţia ascendentei 
la nivelul arcului superior drept, unde ea devine marginală, 
imprimâînd conturului respectiv o evidentă convexitate; de 
asemenea, creşterea dimensională, ascensiunea și accen- 
tuarea proeminenţei butonului aortic. 

Creşterea dimensională a ventriculului stîng, ca și 
dilataţia, alungirea şi desfășurarea arcului aortic, sînt bine 
vizibile şi pe imaginile în OAS şi profil. In aceste incidenţe, 
porțiunea proximală a ventriculului, “calea de intrare”, 
proemină în spaţiul retrocardiac, supradiafragmatic, modi- 
ficînd unghiul dintre cord şi diafragm, care devine drept 
sau obtuz (fig.184,b). 


Fig.184. Modificarea imaginii radiologice a inimii prin mărirea de volum a ventriculului stîng. a: configuraţia aortică pe imaginea de faţă, 
b: imaginea în OAS (V's.: ventriculul sting, A: aorta), 

Fig. 185. Aspecte radiologice create de alungirea şi lărgirea cu caracter difuz a aortei, pe imaginea de faţă (a), în OAS (b) şi OAD (c). 
A: ascendenta; C: crosa; D: descendenta; a: ateroame. 


Rezultatul modificărilor descrise se traduce în ansamblu 
printr-o imagine cardio-vasculară caracterizată prin 
adincirea considerabilă a golfului cardiac, adică prin 
realizarea “configurației aortice” (fig.184,a). 


6.4.5. Modificările elementare ale aortei 


Procesele patologice intrinseci ale aortei se exprimă 
prin alungirea, lărgirea (difuză sau circumscrisă) a cali- 
brului și prin creşterea intensității opacităţii vasului. 

Alungirea şi lărgirea difuză, rezultate ale pierderii 
elasticităţii pereților aortici, se manifestă radiologic în 
primul rînd prin modificarea imaginii de faţă a pediculului 
vascular. Arcul superior drept devine mai lung și în același 
timp convex, datorită faptului că aorta ascendentă 
depăşeşte în afară cava suparioară, devenind marginală la 
nivelul arcului respectiv (fig.185,a). Butonul aortic este 
situat mai sus decit în condiţii normale, proiectîndu-se 
uneori peste extremitatea claviculei; el proemină mai 
puternic şi prezintă o rază de curbura mărită (fig.185,a). 
De alte ori, descendenta devine vizibilă în golful cardiac, 
sub forma unei opacităţi în bandă ce descinde de la nivelul 
butonului (fig.185,a). In ansamblu, pediculul vascular 
apare, pe imaginea în plan frontal, alungit şi lărgit. 

Alungirea pronunțată a aortei toracale poate duce la 
formarea unor angulaţii ale traiectului vasului, vizibile atât 
pe imaginea de faţă, cît şi pe cele din incidentele oblice 
(fig.185). Evidenţierea lor este uşurată de creșterea opaci- 
DU, care însoţeşte de regulă alungirea şi dilataţia. 

Sediul obişnuit al acestor angulații este reprezentat de 
ascendentă, porţiunea distală a crosei şi porțiunea mijlocie 
a descendentei. 


Creşterea opacității aortei, corolar firesc al dilataţiei 
sale și sporirii conţinutului sanguin intravascular, dar și 
consecinţa sclerozei parietale, este considerabil accentuată 
de prezenţa ateroamelor, depozite calcare dispuse sub 
stratul endotelial al vasului. Ateroamele realizează lizeree 
opace de intensitate calcară, care dublează contururile 
aortei, uneori pe întreaga ei întindere (fig.185). 


6.4.6. Modificările elementare ale circulaţiei 
pulmonare 


Acestea au fost prezentate în capitolul consacrat radio- 
diagnosticului aparatului respirator (vezi “Stările pato- 
logice ale vaselor pulmonare”). 


6.5. Leziunile valvulare ale cordului 


6.5.1. Stenoza mitrală 


Aspectul radiologic al stenozei mitrale, cea mai 
frecventă cardiopatie valvulară, rezultă din modificările 
produse de dilataţia atriului stîng, dilataţia şi hipertrofia 
ventriculului drept şi staza pulmonară. 

In formele tipice, în care este prezentă o leziune 
orificială severă, imaginea cordului apare mărită în sens 
vertical şi transversal (spre stînga). Forma cordului 
realizează în mod caracteristic configuraţia mitrală, la care 
contribuie atit mărirea în sens longitudinal a ventriculului 
drept, cît şi atriul stîng mult dilatat (fig.186). 

Fig.186, Stenoza mitrală; imagine de faţă (a) şi în OAD cu esofag baritat (Di, |. proeminenţa trunchiului arterei pulmonare; 2. proeminenţa 
striului sting în regiunea inferioară a golfului cardiac; 3. dublu contur al arcului inferior drept; 4. staza pulmonară, 5. linii Kerley. 


Proeminența conului și trunchiului arterei pulmonare 
în regiunea superioară a golfului cardiac (fig.186,a,1), ca 
și ascensiunea trunchiului, au ca rezultat acoperirea parţială 
a butonului aortic, care apare mai puţin individualizat. In 
cazuri mai rare, “ştergerea” butonului se poate datora şi 
reducerii calibrului aortic, prin umplerea mai redusă cu 
sînge a vasului. 

Atriul sting. prin segmentul lui auricular, proemină în 
regiunea inferioară a arcului mijlociu, pe care îl şi prelun- 
geşte în jos, în dauna arcului inferior (fig.186,3,2); acesta 
devine în aparenţă mai scurt. Reducerea reală a lungimii 
arcului inferior, datorată scăderii volumului ventricular, 
este destul de rară. 

Limita dintre cele două formaţiuni anatomice proemi- 
nente la nivelul arcului mijlociu (trunchiul pulmonarei şi 
atriul stîng) este de obicei uşor de recunoscut, prin prezența 
unei mici denivelări de contur. 

Mărirea de volum a atriului stîng este marcată, pe lingă 
proeminența lui pe conturul sting, şi de modificarea as- 
pectului arcului inferior drept, care capătă un contur dublu 
sau biarcuat (fig.186,2,3), ca şi de devierea esofagului 
baritat (fig. 186,b). 

In formele ușoare, configuraţia cordului (ca, de altfel 
şi dimensiunile lui) este puţin modificată, astfel încit 
diagnosticul radiologic se bazează aproape în exclusivitate 
pe evidenţierea unui atriu stîng mărit, posibilă deseori 
numai prin opacifierea esofagului. 

Staza pulmonară este caracteristică stenozei mitrale şi 
se poate manifesta radiologic în oricare din gradele 


evolutive care au fost descrise în capitolul “Stările 
patologice ale vaselor pulmonare”. 

In unele cazuri, aspectul circulaţiei pulmonare poate fi 
dominat de semnele hipertensiunii, care se instalează ca 
urmare a stării spastice a arterelor pulmonare periferice 
(“al doilea baraj circulator”). Caracterele radiologice ale 
hipertensiunii în arterele micii circulații au fost descrise 
în capitolul menţionat. 

Creşterea spre dreapta a diametrului transversal al cor- 
dului, de obicei simultană cu reducerea evidentă a sem- 
nelor stazei pulmonare, reflectă instalarea insuficienţei 
relative de tricuspidă, care însoţeşte sau precede decom- 
pensarea leziunii mitrale. 

Staza venoasă sistemică se poate traduce în această 
situație prin ascensiunea hemidiafragmului drept (datorată 
hepatomegaliei) şi mai ales prin prezenţa de revărsate li- 
chidiene pleurale (transsudate), observate mai frecvent în 
dreapta, mai rar bilateral. 


6.5.2. Insuficiența mitrală pură 


Aceasta produce modificări radiologice similare în linii 
mari celor aparute în stenoză, dar mult mai puţin pregnante 
(fig.187). Configuraţia mitrală este mai slab exprimată, 
ca şi dilataţia atriului sting şi staza pulmonară. 

Fig.187. Insuficiență mitrală. Imagine de faţă (a) şi în OAS (b), 


In schimb, este vizibilă, în grade diferite, mărirea de volum 
a ventriculului stîng, în incidentele OAS și de profil 
(fig.187,b). 


6.5.3 Boala mitrală 


Realizează o imagine radiologică (fig. 188) cu aceleași 
caractere ca ale stenozei pure a orificiului mitral, imagine 
de care nu se deosebește practic pe radiografia de faţă. 
Mărirea moderată de volum a ventriculului stîng poate fi 
evidențiată în incidenţele OAS și de profil. 


6.5.4. Insuficienţa aortică 

Se caracterizează radiologic, în formele tipice, prin 
semnele unei măriri considerabile a ventriculului stîng, 
vizibile pe imaginile de faţă și OAS, și ale alungirii, 


Fig.188. Boala mitrală. 


Fig.189. Insuficiență aortică; imagine de faţă (a) şi în OAS (b). 


lărgirii (mai ales la nivelul ascendentei) și desfășurării 
aortei. Aspectul global rezultat este o configuraţie aortică 
tipică (fig.189). 

Examenul radioscopic şi kimografic pun în evidență 
pe contururile ventriculului stîng și aortei mişcări pulsatile 
deosebit de ample, datorate creşterii considerabile a 
debitului-bătaie ventricular, caracteristică acestei leziuni 
valvulare. Circulaţia pulmonară prezintă modificări numai 
în stadiul de decompensare a afecțiunii, cînd apar semnele 
stazei pulmonare. 


6.5.5. Stenoza aortică 


Semnele radiologice prezente în stenoza orificiului 
aortic sînt comparabile cu cele ale insuficienței, dar mult 
mai puțin exprimate. Configurația aortică tipică este 
realizată numai de formele severe sau decorpensate; în 
cele comune, mărirea de volum a ventriculului sting poate 
fi evidenţiată numai în incidențele OAS sau de profil. 
Pulsaţiile înregistrate kimografic au o amplitudine normală 
sau ușor redusă. Un aspect similar poate fi observat în 
cazurile de hipertensiune arterială severă, cu evoluţie înde- 
lungată (fig.190). 


6.5.6. Stenoza arterei pulmonare 


Natura endocarditică a afecțiunii este excepțională; mai 
frecvent, ea este congenitală şi se asociază cu alte anomalii, 
în cadrul unor sindroame anatomo-clinice complexe. 

Mărirea de volum a ventriculului drept, consecutivă 
creşterii rezistenţei la evacuare, determină o configuraţie 
mitrală, accentuată de proeminența puternică a trun- 
chiului arterei pulmonare. Aceasta se explică prin dilataţia 

Fig.190. Cord hipertensiv; imagine de față (a) şi în OAS (b). 


poststenotică, datorată, ca și în cazul stenozei aortice, 
apariţiei unui curent dezordonat prin orificiul strimtat, 
concomitent cu creşterea impulsului cinetic imprimat 
jetului de sînge de către ventriculul drept. Aspectul vaselor 
pulmonare periferice rămîne normal. 


6.5.7. Insuficienţa orificiului pulmonar 


Forma valvulară endocarditică este foarte rară, în opoziţie 
cu cea funcţională, care poate însoţi decompensarea unui 
cord mitral (aşa-numitul sindrom Graham-Steel). 

In afara configurației mitrale pe care o creează sau o 
accentuează, insuficienţa orificială pulmonară se manifestă 
radiologic (pe kimografie) prin pulsaţii ample la nivelul 
trunchiului și prin vizibilizarea pulsaţiilor proprii ale 
arterelor pulmonare periferice. 


6.5.8. Leziunile valvulare combinate 


Produc de regulă un cord de dimensiuni mari, a cărui 
modificare de formă, complexă, schițează o configuraţie 
impusă de elementul hemodinamic cel mai puternic. 

Cordul mitro-aortic (asocierea stenozei mitrale cu 
insuficienţa aortică) are de obicei o configuraţie apropiată 
de cea mitrală, întrucît stenoza orificiului mitral nu permite 
umplerea în exces a cavităţii ventriculului stîng; acesta va 
apare moderat mărit, iar amplitudinea pulsaţiilor lui, ca și 
ale aortei, nu apare crescută. 

“Viciul triorificial” (stenoză mitrală, insuficienţă 
aortică, la care se adaugă insuficienţa relativă de tricuspidă) 
creează un cord global mărit, mai ales în sens transversal, 
spre stînga şi spre dreapta, a cărui configuraţie, predomi- 
nant mitrală, este completată de semnele unei măriri 
accentuate a ambelor cavităţi drepte (fig.191). 


Fig,191. Viciu triorificial. Linia punctată marchează silueta cordului 
inaintea instalării insuficienței relative de orificiu tricuspidian. 


6.6. Anomaliile cogenitale cardio- 
vasculare 


Aceste anomalii constituie o categorie de afecţiuni cu 
forme extrem de variate, în care tulburările hemodinami- 
ce, create de vicii ale arhitecturii cordului, produc 
modificări de formă şi dimensiuni deseori greu sau impo- 
sibil de interpretat prin tehnicile radiologice uzuale. 

Din punct de vedere morfologic, anomaliile arhitec- 
turale constau în esenţă din vicii orificiale (stenoze, 
insuficiențe, displazii ale valvulelor), persistența unor 
structuri care în mod obișnuit involuează și dispar (cana- 
lul arterial, foramen ovale) și defecte în formarea septurilor 
dintre cavităţi, care pot fi legate de defecte ale emergenţei, 
respectiv implantării vaselor mari în raport cu cavitățile 
corespunzătoare ale cordului. 

Din punct de vedere clinic (sub aspectul prognosticu- 
lui şi indicației tratamentului chirurgical) şi radiologic, este 
utilă o clasificare ce are în vedere anomalia hemodinamică 
cea mai pregnantă creată de malformaţia cordului, adică 
existența unui scurtcircuit (shunt) între circulaţia sistemică 
şi cea pulmonară. 

Sub acest aspect, anomaliile congenitale cardio-vas- 
culare pot fi împărțite în anomalii fără scurt-circuit, 
anomalii cu scurt-circuit arterio-venos şi anomalii cu 
scurt-circuit veno-arterial. Afecţiunile din ultima 
categorie, caracterizate clinic prin cianoză, sînt de obicei 
foarte complexe, asociind vicii multiple, de factură variată. 
Ele creează o imagine radiologică imposibil de încadrat 
într-o configuraţie comună. De aceea, pentru identificarea 
tuturor viciilor arhitecturale prezente, pentru stabilirea 

Fig.192. Stenoză de istm aortic, a: aorta ascendentă; b: buton 
dublu; c: eroziuni costale. 


diagnosticului şi evaluarea posibilităţilor terapeutice, este 
întotdeauna necesară practicarea de tehnici speciale, radio- 
chirurgicale (angiocardiografia, cateterismul cavităţilor, 
diverse proceduri vasografice). 


6.6.1. Anomalii congenitale fără scurt-circuit. 


Stenoza de arc aortic (coarctaţia aortică) este una din 
cele mai frecvente anomalii cardio-vasculare congenitale; 
se caracterizează morfologic prin îngustarea, hipoplazia 
sau aplazia regiunii istmice a aortei. 

Radiologic, mărirea de volum a ventriculului stîng şi 
dilataţia aortei suprastenotice (consecință a obstacolului 
creat în regiunea istmică) se traduc printr-o configurație 
aortică, în cadrul căreia însă butonul aortic se comportă 
atipic: el poate lipsi din imagine sau apare sub forma unui 
arc dublu (fig.192,b). Aorta ascendentă, mult dilatată, 
proemină evident la nivelul arcului superior drept și în 
spaţiul retrosternal de profil şi în oblice. 

Arterele intercostale, prin care se stabileşte o circulaţie 
colaterală compensatoare între arterele supra- și substeno- 
tice, se dilată şi produc “eroziuni” caracteristice ale coas- 
telor regiunii mijlocii a toracelui, la nivelul arcurilor lor 
posterioare (fig.192,€); 


Fig.193. Defect de sept atrial. 


6.6.2. Anomalii congenitale cu scurt-circuit 
arterio-venos 


Defectul de sept atrial creează, într-un grad direct de- 
pendent de importanța defectului şi implicit a shuntului, 
un exces de umplere a ventriculului drept. Acesta se 
datorează diferenţei de presiune dintre cele două jumătăți 
ale inimii, care face ca sîngele să treacă din atriul stîng în 
atriul drept. 

Radiologic, mărirea de volum a ventriculului drept se 
traduce printr-o configuraţie mitrală, din care lipsesc sem- 
nele dilataţiei atriului stîng (fig.193). 

Debitul-bătaie ventricular mult sporit determină apariţia 
hiperemiei pulmonare, ale cărei caractere radiologice au 
fost descrise în capitolul “Stările patologice ale vaselor 
pulmonare”. 

Asocierea stenozei mitrale cu un defect de sept atrial 
(sau cu persistenţa de foramen ovale) realizează un 
sindrom clinico-radiologic particular, sindromul Lutem- 
bacher. 


6.6.3. Anomalii congenitale cu scurt-circuit 
veno-arterial 


Aceste anomalii constituie grupul cu cele mai nume- 
roase, variate şi complexe forme morfologice. Categoria 
cea mai largă a acestui grup aparţine aşa-numitelor 
transpoziții ale arterelor mari, avînd la origine torsiunea 
vicioasă, incompletă a trunchiului bulbar, din care se 

formează aorta şi pulmonara. Această torsiune condițio- 
nează legarea normală a celor două vase la ventriculii 
corespunzători. Cum ea se produce simultan cu septarea 
trunchiului, deci cu individualizarea celor două artere mari 
şi cu formarea porțiunii superioare a septului interven- 
tricular, vor rezuita malformații ale tuturor acestor 
elemente structurale. Deci, se vor găsi asociate, în grade 
diferite de manifestare, anomalii de emergenţă a arterelor 
mari (aorta şi pulmonara), anomalii de dimensiune şi 
poziţie ale acestora, defecte înalte de sept ventricular. 

Consecința hemodinamică cea mai importantă din punct 
de vedere clinic este pătrunderea sîngelui venos din arterele 
pulmonare în segmentul arterial al circulaţiei sistemice, 
soldată cu cianoză. 

Tetralogia Fallot se caracterizează morfologic prin 
prezenţa unui defect înalt de sept ventricular, a unei aorte 
cu emergenţa pe acest defect (“călare” pe defect) şi a unei 
stenoze valvulare sau infundibulare, asociată cu 
hipoplazie, a arterei pulmonare (al patrulea element al 
tetralogiei, mărirea de volum a ventriculului drept, este 
consecința stării hemodinamice create de anomaliile de 
dezvoltare menţionate). 

Prin existența unei căi neobişnuite de evacuare a 
conținutului său (aorta), ventriculul drept suferă o dilatație 
şi o hipertrofie de de tip particular, tradusă radiologic prin 
alungirea şi accentuarea convexităţii arcului inferior sting, 
Hipoplazia trunchiului arterei pulmonare creează, prin 
adîncirea golfului cardiac, o configurație asemănătoare celei 
aortice, din care lipseşte însă proeminenţa butonului (fig.194 
a). Examenul angiocardiografic evidenţiază situarea spre 
dreapta (dextropoziţia) arcului aortic, ca şi trecerea singelui 
din ventriculul drept în aortă (fig.194,b). 

Circulaţia pulmonară este de obicei săracă şi se traduce 
radiologic prin aspectul de oligohemie. 

6.7. Afectiunile miocardului 


Indiferent de natura lor (reumatică, coronariană, disme- 
tabolică, endocrină etc.), afecțiunile miocardice modifică 
imaginea cordului, pregnanța semnelor radiologice fiind 
determinată în esență de stadiul evolutiv şi gravitatea 
procesului patologic prezent. In general, miocardopatiile 
produc modificări dimensionale (dilatații şi hipertrofii 
miogene) şi de formă datorate reducerii tonusului şi 
creșterii maleabilităţii pereților cardiaci). 

In stadiile evolutive incipiente, aceste modificări pot fi 
inaparente în ortostatism; ele devin vizibile numai în cursul 
examinarii în decubit (dilataţii latente). 

In evoluţia ulterioară, mărirea de volum și modificările 
de formă devin permanente, realizînd “configuraţia 
miopatică”. Aceasta se caracterizează prin mărirea în sens 
transversal a cordului, în ambele direcţii, rezultînd o bază 
largă pe diafragm (fig.195,a).Arcurile celor două contururi 
îşi reduc individualitatea, tind să se şteargă, opacitatea 
cardio-vasculară devine amorfă; în timpul respirației şi la 
schimbarea poziţiei pacientului, cordul vădește un grad 
neobişnuit de deformabilitate, care traduce alterarea 
tonusului pereţilor săi musculari (“cord de aluat”). 

Examenul kimografic evidenţiază mișcări pulsatile de 
amplitudine mult redusă, iar analiza croșetelor marginale 
descoperă modificări de formă ale acestora. 

Formele foarte grave ale afecţiunilor miocardului 
(produse mai ales de insuficiența coronariană) produc 
dilataţii considerabile ale cordului, contururile acestuia 
apropiindu-se de pereţii laterali ai toracelui. 

Acest aspect capătă uneori în literatură eticheta de “cord 
bovin” (fig.195,b). 


Fig.194. Tetralogia Fallot. a: imagine radiografică de faţă; b: angiocardiografia evidenţiază opacifierea concomitentă a aortei şi arterei 
pulmonare în dextrogramă. 

Fig.195. Aspecte radiologice create de patologia miocardului. a: configurație miopatică; b: “cord bovin” miopatic (insuficiență coronariană); 
c: anevrism de perete ventricular sting (A), 


Obstrucţia coronariană (infarctul miocardic) se 
manifestă radiologic prin semne indirecte, consecinţe ale 
dereglării circulației şi unor procese însoțitoare. 

Leziunea miocardică produce o insuficienţă cardiacă 
cu caracter progresiv, însoţită de mărirea acută a volumu- 
lui cordului. In funcţie de localizarea infarctului, dilatația 
miocardului și fenomenele de decompensare pot afecta 
cu predominanţă cordul drept, cordul sting sau cordul în 
ansamblu. 

In cursul unei insuficiențe stingi, edemul pulmonar acut 
sau subacut apare frecvent, dar este rar evidenţiabil 
radiologic, datorită stării clinice precare a pacientului. Staza 
pulmonară este în schimb rară; ea apare de obicei cînd 
infarctul apare pe ventriculul sting al unui hipertensiv. 

Frecvent se observă revărsate lichidiene pericardice în 
„cantitate redusă, care pot simula o mărire a cordului. 
Inflamaţia pericardică ce însoţeşte infarctele superficiale 
capătă rareori expresie radiologică; ea se transmite însă 
frecvent pleurei stîngi, cu formarea de exsudat în sinusul 
costo-diafragmatic respectiv. 

Pareza hemidiafragmului stîng, cu poziţia înaltă a 
acestuia, însoţind o colecţie abundentă de gaze în unghiul 
splenic al colonului, este urmarea lezării frenicului prin 
iritaţia pleurei mediastinale sau un fenomen reflex. Ea este 
întîlnită, de asemenea, într-un număr mare de cazuri. 

In aproximativ 2/3 din totalitatea cazurilor, prezenţa unui 
focar miomalacic sau a cicatricei acestuia se traduce, după 
un interval de 2-3 săptămîni de la constituire, prin semne 
kimografice: reducerea amplitudinii uneori pînă la dispariție 
completă) şi modificări de formă ale croşetelor. 

Investigația radioizotopică oferă, așa cum am văzut 
(p.146), date deosebit de utile cu privire la perfuzia mio- 
cardului, evidențiind cu claritate teritoriile ischemice şi 
pe cele necrotice, permiţînd în același timp diferenţierea 
celor două manifestări patologice. 


Ca urmare a alterării grave a unor regiuni ale mio- 
cardului, se pot produce, la intervale de obicei mari de la 
vindecarea clinică a unui infarct, dilataţii circumscrise ale 
unei cavități a cordului, anevrisme ale pereţilor cardiaci. 
Acestea se manifestă radiologic sub forma unor 
proeminențe de contur limitate, uniarcuate, cu limite nete 
sau prezentind mici neregularități, date de simfiza 
pericardului (fig.195,c). 


6.8. Cordui pulmonar 


Sindromul clinico-radiologic al cordului pulmonar este 
consecința unor modificări ale micii circulații prin procese 
parenchimatoase pulmonare sau prin leziuni ale vaselor, 
care duc la hipertensiune arterială și suprasolicitarea 
ventriculului drept prin creşterea rezistenţei la evacuarea 
acestuia. Cordul pulmonar se poate manifesta sub forma 
acută, subacută sau cronică. 


6.8.1. Cordul pulmonar acut 
Recunoaşte cauze morfologice, mai ales embolia 
pulmonară (în care sînt prezente însă și fenomene reflexe, 
de vasoconstricţie a arterelor pulmonare) şi funcționale 
(criza de astm). 
6.8.2. Cordul pulmonar subacut 


Este urmarea unor embolii repetate, uneori de natură 
tumorală. Radiologic, în măsura în care evoluţia permite 

Fig.196. Cord pulmonar cronic. 


o urmărire mai lungă, se poate observa constituirea unei 
configurații a cordului similară celei mitrale (lipsită, evi- 
dent, de participarea unui atriu stîng mărit). 


6.8.3. Cordul pulmonar cronic 


Recunoaşte cauze multiple, care se pot grupa în două 
categorii: a. reducerea arborelui arterial pulmonar prin 
cauze extrinseci (emfizem, pahipleurite, tuberculoză 
întinsă, pneumonii cronice, bronşiectazii, fibroze de cauze 
diverse, cifo-scolioze, strume retrosternale etc. ); b. îngus- 
tarea arterelor pulmonare prin cauze intrinseci (scleroza 
pulmonară primară, trombangeita obliterantă, stază 
însoțită de fenomene reflexe constrictive). 

Imaginea radiologică a cordului va fi modificată prin alun- 
girea şi lărgirea căii de ieşire a ventriculului drept, dilataţia 


a 

şi ascensiunea arterei pulmonare și rotația lui către stînga. 
Se va realiza, în ansamblu, o configuraţie mitrală, prin 
umplerea golfului în porțiunea lui superioară (fig.196). 

Proeminenţa arterei pulmonare, deci realizarea 
configurației mitrale, depinde în mare măsură de poziţia 
diafragmului. In cazul în care aceasta este foarte joasă (în 
emfizemul grav), configuraţia nu se realizează. O situaţie 
similară creează asocierea unei hipertensiuni sistemice, 
în care mărirea de volum a ventriculului stîng impiedică 
apariţia configurației mitrale. 

In afara modificării siluetei cardiace, cordul pulmonar 
cronic este caracterizat şi prin semnele radiologice ale 
hipertensiunii în mica circulaţie (hiluri mari, uneori cu 
aspect “amputat”). In formele grave de emfizem pulmonar 
cu hipoxemie se poate produce şi o accentuare a fluxului 
arterial pulmonar (hiperemie), cu manifestările radiologice 
corespunzătoare. 


6.9. Afecţiunile pericardului 


6.9.1. Pericardita uscată 


Nu se traduce radiologic decît, uneori, prin sechelele 
ei (îngroşări sau simfize ale foițelor pericardice), care pot 
altera regularitatea contururilor cardiace. 


6.9.2 Revărsatele lichidiene 
Revărsatele lichidiene intrapericardice, de natură 


inflamatorie (pericarditele), circulatorie, renală sau 
tumorală, modifică imaginea radiologică a cordului în 


Fig.197. "Configuraţie pericarditică” produsă de un revărsat lichidian în cantitate mare (a). Hidropneumopericard (b). 

Fig.198, Pericardită închistată pe marginea dreaptă. 


funcţie de cantitatea de lichid prezentă între cele două foiţe 
ale învelișului cardiac. 

Revărsatele în cantitate redusă (sub 500 ml sînt dispuse 
de obicei în regiunea diafragmatică a cavităţii pericardice şi 
nu modifică imaginea radiologică a cordului. Revărsatele 
foarte abundente creează un aspect caracteristic, care ar putea 
fi etichetat “configuraţie pericarditică” (fig.197,a). 

Pediculul vascular, nemodificat în regiunea lui 
superioară, pare scurtat, întrucît imediat sub butonul aortic 
este acoperit de o opacitate mediană considerabil mărită 
în toate direcțiile. Această opacitate masivă, produsă de 
prezența lichidului, este delimitată lateral de două contururi 
convexe largi, care descind spre diafragm fără a mai fi 
segmetate în arcurile obișnuite. 

Pătrunderea de aer în cavitatea pericardică, de obicei 
în urma unei puncții evacuatorii (mai rar prin fistule 
produse de leziuni pulmonare din vecinătate), realizează 
pneumo- sau hidropneumopericardul, cu aspect radiologic 
de asemenea caracteristic. 

Acesta se manifestă prin apariţia a două imagini 
triunghiulare transparente, dispuse de o parte şi de alta a 
opacității mediane, delimitate intern de contururile 
cordului și pediculului vascular iar extern de pericardul 
parietal, care apare ca o linie opacă fină. 

In cazul hidropneumopericardului, triunghiurile trans- 
parente sînt delimitate în jos față de opacitatea lichidiană 
prin cîte o linie perfect orizontală sau în menisc (imagini 
hidroaerice) (fig.197,b). 


Fig.199, Calcificări pericardice (“cord blindat”), 


După vindecarea clinică a unor revărsate inflamatorii, 
cantităţi reduse de lichid pot rămîne închistate în diferite 
regiuni ale cavităţii pericardice (pericardite închistate), 
producînd pe imaginea radiologică opacităţi circumscri- 
se, atașate de cord, de care nu pot fi desprinse în nici o 
incidenţă (fig.198). 

Imagini perfect asemănătoare pot realiza şi diverticulii 
sau chisturile de pericard (vezi fig. 142), care, aşa cum am 
văzut, sînt formaţiuni congenitale. 

Sechelele pericarditelor, simfizele şi îngroşările foiţe- 
lor pericardice, se traduc radiologic prin neregularități ale 
contururilor cordului, mai frecvent sub formă de mici 
dințături şi prin alterarea proceselor dinamice, eviden- 
țiabilă pe întinderi diferite, în special pe kimografie. 

O imagine radiologică foarte caracteristică o realizează 
calcificările pericardului, care se prezintă sub forma unor 
opacităţi intense, neregulate, dispuse pe aria de proiecție 
a cordului, sugerînd, ca și în cazul calcificărilor pleurale, 
o hartă geografică. 

In incidenţa laterală, ele se proiectează în mare măsură 
ortograd, creînd aspectul unui lizereu calcar care 
marchează contururile cordului (fig. 199). 

Intr-o asemenea situaţie, cordul este în realitate cuprins 
într-o veritabilă carapace fibro-calcară (care impietează 
substanţial asupra proceselor lui dinamice), ceea ce justi- 
fica termenul de “cord blindat” prin care este desemnat 
uneori în literatură. 

Fig.200. Anevrisme ale aortei ascendente (a), crosei şi descendentei (b). a: ateroame. 


6.10. Afecţiunile aortei 


6.10.1. Procesele patologice difuze 


Procesele patologice difuze ale aortei, indiferent de 
natura lor. se traduc radiologic prin modificările elemen- 
tare (alungirea şi lărgirea difuză, creșterea opacităţii vasu- 
lui), prezente izolat sau în asociere. Aceste modificări au 
fost descrise în capitolul de semiologie (vezi p.139). 


Fig.201. Secţiune CT la nivelul toracelui superior, evidențiind un 
anevrism al crosei aortice (examen cu substanță de contrast), 


6.10.2. Dilataţiile circumscrise 
(anevrismele) 


Sint consecințe ale unor alterări parietale deosebit de 
grave ale aortei, de etiologie luetică, aterosclerotică sau 
traumatică. 

Singurele care sînt accesibile investigaţiei prin tehnici 
radiologice uzuale sînt anevrismele aortei toracice. Potrivit 
sediului şi dimensiunilor lor, acestea se manifestă sub 
formă de opacităţi intense, mai frecvent omogene, dispuse 
pe diferite regiuni ale conturului mediastinal, cu margini 
nete, convexe sau poliarcuate, uneori uşor neregulate (fig. 
200). Prin aspectul lor, aceste anevrisme sugerează 
prezenţa unor procese tumorale mediastinale, care, de 
altfel, sînt mult mai frecvente. 

Diagnosticul diferenţial faţă de asemenea procese este 
ușurat în oarecare măsură de faptul că anevrismul se 
situează pe traiectul aortei, de care nu se poate detaşa în 
nici o incidenţă, ca şi de faptul că la un examen atent poate 
fi evidenţiată starea patologică a întregii aorte, care 
prezintă de obicei o dilataţie şi alungire difuză şi, destul 
de frecvent, ateroame marginale (fig.200). 

Examenul kimografic este rareori concludent, întrucît 
pereţii anevrismului, profund alteraţi, nu au mişcări pulsa- 
tile proprii. In multe cazuri, croşetele marginale sînt total 
inaparente, la fel ca în prezenţa unui proces tumoral. 


Alte proceduri imagistice, aortografia, tomografia 

Fig.202, Aortografie abdominală în cazul unui anevrism fuziform- 
cilindric al aortei termiale, cu progresie la nivelul arterelor iliace 
primitive, 


computerizată în special în condiţiile opacifierii masei 
circulante sanguine cu substanță de contrast) şi echografia, 
au o contribuţie substanţială la stabilirea diagnosticului, 
cel puţin sub două aspecte esenţiale: diferenţierea 
anevrismelor intratoracice de procese tumorale medias- 
tinale şi evidenţierea anevrismelor cu localizare sub- 
diafragmatică (De 201 şi 202). 

DIAGNOSTICUL RADIOLOGIC ȘI IMAGISTIC AL AFECȚIUNILOR 


TUBULUI DIGESTIV 


Examenul radiologic constituie una dintre cele mai 
valoroase metode de examen al tubului digestiv şi a devenit 
indispensabil pentru diagnosticul pozitiv și orientarea tra- 
tamentului în afecțiunile acestuia. El poate evidenția atit 
modificări funcţionale, cât şi morfologice, precizînd sediul 
şi natura leziunii şi permiţind urmărirea evoluţiei în timp 
a procesului patologic. Destul de frecvent, acest examen 
descoperă anomalii fără manifestare clinică sau manifestări 
nesemnificative (malformații, tumori benigne etc.). 

Indicaţiile examenului radiologic sînt reprezentate de 
orice suferinţă clinică sugestivă pentru o afecţiune a organelor 
tubului digestiv. In toate cazurile, indicaţia trebuie să fie 
bazată pe un diagnostic clinic prezumptiv, permiţind radio- 
logului să aleagă cea mai potrivită tehnică de examinare şi 
să evite manevre ce pot produce o iradiere inutilă. 

Contraindicaţiile sînt destul de limitate: unele au un 
caracter absolut, în situaţii în care examenul poate deveni 
(datorită ingerării substanței de contrast) un factor agravant 
al stării clinice serios alterate (abdomen acut, ocluzie 
intestinală, perforaţii ale organelor tubului digestiv, 
hemoragii digestive superioare, inflamații acute, stări 
febrile). Alte contraindicaţii sînt relative (perioada 
menstruală pentru femei, riscul carcinogenezei la copii şi 
tineri). La gravide, mai ales în primele 2-3 luni ale sarcinii, 
examenul radiologic este contraindicat în principiu; el 
poate fi implicat în apariţia unor vicii de dezvoltare psiho- 
somatică a progeniturii. 


7.1. Tehnici de examinare 


Este deosebit de util ca investigarea radiologică a 
pacienţilor cu suferinţe digestive vag definite să înceapă 
cu o radioscopie pulmonară, care poate evidenția pro- 
cese patologice intratoracale cu răsunet asupra organelor 
tubului digestiv. 

7.1.1. Radioscopia și radiografia abdominală 
“pe gol” (fără substanță de contrast) 


Reprezintă primul moment al examenului tubului 
digestiv; ele pot decela un conţinut gazos neobişnuit al 
anselor intestinale (meteorism, aeroenterie) sau imagini 
hidroaerice (în ocluzia intestinală) (fig.203). 


7.1. 2. Radioscopia cu suspensie baritată 
administrată peroral 


Reprezintă tehnica fundamentală de explorare radio- 
logică a tubului digestiv. Pentru a oferi întreaga gamă de 
informaţii cu caracter morfologic şi funcţional necesare 


Fig.203. Radiografie “pe gol” a flancului sting abdominal. 
Imagini hidroaerice produse de o stenoză jejunală. 

Fig.204. Tehnici de examinare a tubului digestiv cu suspensie baritată, a: examen “în strat subţire” al reliefului mucoasei gastrice; 
b: examen în repleţie al stomacului; c: examen cu compresie dozată al micii curburi şi corpului gastric (nișă a micii curburi). 


unui diagnostic complet, ea trebuie să fie efectuată printr-o 
succesiune de manevre: examenul în strat subțire (cu o 
cantitate foarte redusă de bariu), pentru evidenţierea reliefului 
mucoasei; examenul în semirepleţie, cu compresie dozată, 
pentru evidenţierea leziunilor de dimensiuni mici; examenul 
în vepleţie completă, pentru aprecierea dimensiunilor, formei, 
poziţiei şi contururilor segmentului examinat; urmărirea 
tranzitului substanţei de contrast. 


7.1.3. Radiografiile 


Fixează aspectele și momentele cele mai semnificative 
relevate de examenul radioscopic; ele permit, de asemenea, 
evidenţierea unor leziuni minime şi constituie un element 
obiectiv de referință în urmărirea evoluţiei sub tratament 
a unui proces patologic. 


Fig.205. Imagini obținute în irigoscopie (a) şi examenul cu dublu contrast al colonului (b). 

Interpretarea imaginilor radioscopice şi radiografice 
implică efortul imaginativ de a identifica regiunea opacă 
produsă de suspensia baritată cu lumenul unui segment al 
tubului digestiv şi nu cu o structură anatomică. Surplusul 
de opacitate corespunde întotdeauna unei cavităţi (lipse 
de substanță) anormale, în timp ce “defectele de umplere” 
se datorează unor formaţiuni ce ocupă o parte din lumen. 


7.1.4. lrigoscopia şi irigografia 


Radioscopia şi radiografia cu suspensie baritată 
introdusă pe cale rectală, adică irigoscopia și irigografia, 
sînt consacrate studiului radiologic al colonului și porțiunii 
terminale a intestinului subțire (fig.205,a). 


7.1.5. Examenele cu dublu contrast 


Se efectuează prin asocierea unui strat subțire de 
substanță radioopacă, aderent la pereţii organului, cu o 
cantitate de gaz (obţinut prin ingerarea unei poţiuni 
efervescente, în cazul stomacului) sau de aer (insuflat în 
colon, fig.205,b). Tehnica permite un studiu de fineţe al 
pereţilor organului investigat (mai ales evaluarea con- 
tinuităţii contururilor). 


7.1.6. Investigația cu substanțe 
farmocodinamice 


Investigația cu substanţe farmocodinamice, care 
modifică tonusul, peristaltismul sau secreția, este utilizată 
în cazurile în care manifestarea patologică a acestora 
împiedică obținerea informaţiilor de ordin morfologic 
necesar diagnosticului. 

Alte tehnici de examinare (kimografia, poligrafiile, 
radiocinematografia, pneumoperitoneul diagnostic) au 
indicaţii foarte rare şi o valoare limitată. 


7.1.7. Pregătirea 


Pentru oricare examen al tubului digestiv, pregătirea 
corespunzătoare a pacientului este o condiţie esenţială, 
întrucît ea influențează considerabil acuratețea datelor 
obținute. 

In zilele premergătoare examenului radiologic, se va 
renunța la medicația ce poate modifica fiziologia tubului 
digestiv. Nu se vor ingera produşi ce conţin calciu, iod 
sau bismut, pentru a se elimina sursa unor imagini opace 


la nivelul stomacului sau intestinului. Cu 2-3 zile înainte 
de examen va fi evitată alimentația bogată în celuloză. 

In cazul explorării stomacului, examenul radiologic va 
fi practicat în primele ore ale dimineţii, cînd secreția 
gastrică este minimă, după un interval de cel puţin 6-8 ore 
în care pacientul nu ingeră nici un aliment sau lichid şi se 
abține de la fumat. In prezența unei tulburări de evacuare 
cunoscute (stază), se va proceda la evacuarea prealabilă a 
stomacului prin sondă. 

Pentru evacuarea intestinului și colonului se vor ad- 
ministra purgative uşoare sau clisme evacuatoare în seara 
şi dimineaţa care preced examenul. 


7, 2. Modificările radiologice 
elementare ale tubului digestiv în 
stări patologice 


Indiferent de segmentul de tub digestiv examinat, diag- 
nosticul radiologic este edificat pe observarea unor 
modificări elementare, de ordin funcțional şi morfologic, 
care au o traducere caracteristică în imaginea radiologică. 


7.2.1. Modificările elementare funcționale 


Se pot manifesta prin alterarea tonusului, peristaltismu- 
lui, tranzitului şi secreției. 

7.2.1.1. Modificările tonusului pot avea cauze generale 
sau locale şi se evidențiază radiologic cu relativă ușurință. 

Hipertonia se manifestă prin îngustarea calibrului orga- 
nului afectat, evacuarea lui rapidă, urmată de destinderea 
segmentului situat imediat distal (fig.206,a). 


Fig. 206. Hipertonie (a) şi hipotonie (b) gastrice. 

Fig.207. Spasm al cardiei (a); spasme multipie etajate ale esofagului (“diverticuli funcționali”) b: atonie esofagiană (megaesofag) (c). 


Pliurile mucoasei apar de obicei mai înguste şi mai 
apropiate între ele; de asemenea, peristaltismul regional 
este accentuat. 

Hipotonia conduce, dimpotrivă, la mărirea calibrului 
şi volumului organului sau segmentului interesat, ca şi la 
alungirea acestuia (fig.206,b), la care se asociază evacu- 
area întirziată (datorată în mare măsură hipoperistaltismu- 
lui însoțitor) şi aplatizarea pliurilor mucoasei. 

Atonia reprezintă gradul extrem de diminuare a tonusu- 
lui şi se traduce prin lărgirea, mărirea de volum şi alungirea 
organului în cauză (fig.207,c) însoţită de reducerea pînă 
la suspendare a peristaltismului și de întirzierea con- 
siderabilă a tranzitului evacuării. 

Spasmul este starea de contracție prelungită a unui grup 
de fibre musculare circulare; el poate fi segmentar, 
interesind o porțiune de întindere variabilă a unui organ 
tubular, sau iocal (de regulă la nivelul unui sfincter). In 
timpul manifestării lui, spasmul suprimă total tranzitul spre 
regiunea sau segmentele subiacente. 

Radiologic, spasmul se traduce prin lipsa de opacifiere a 
unei regiuni a tubului digestiv, care întrerupe continuitatea 
coloanei baritate. Segmentul situat în amonte apare uşor di- 
latat; el se îngustează treptat spre zona spasmului, realizand 
o reducere de calibru simetrică, axială (fig.207,a). 

Suprimarea spasmului, spontană sau după medicaţie, 
restabilește tranzitul și aspectul morfologic normal al 
regiunii. 


c 


7.2.1.2. Modificările peristaltismului (diskinezia). 
Undele peristaltice apar radiologic sub forma unor 
depresiuni de contur care se propagă în sens distal; se 
caracterizează printr-o anumită frecvenţă, o anumită viteză 
de propagare și o anumită amplitudine (adincime). Toate 
aceste trăsături prezintă variaţii fiziologice în limite destul 
de largi. 

Hiperperistaltismul (hiperkinezia) se caracterizează prin 
unde adinci, care tind să fragmenteze lumenul (aspect 
“disecant”), frecvente și cu propagare rapidă (fig.208). 

Hipoperistaltismul (hipokinezia) este de obicei 
consecinţa “obosirii” musculaturii circulare, produsă de 
un obstacol durabil în evacuare. In acest caz, este prece- 
dat de o etapă evolutivă în care la nivelul o organului sau 
segmentului interesat se manifestă hiperkinezia. 

Se traduce radiologic prin unde peristaltice de ampli- 
tudine redusă, rare şi cu propagare lentă. 

Akinezia este absenţa totală a peristaltismului; însoteşte 
de regulā stările de atonie, marcînd epuizarea capacității 
contractile a fibrelor circulare, produsă de o stenoză. In 
unele cazuri poate fi produsă de ingerarea anumitor 
medicamente. 

Akinezia segmentară este mai frecvent consecința 
infiltrației parietale, inflamatorii sau neoplazice. Natura 
infiltrativă este pregnant sugerată de asimetria ei, respectiv 
de manifestarea pe un singur contur ( perete) al organului 
interesat (De. 2001. 

Fig.208. Hiperperistaltism gastric. 


7.2.1.3. Modificările de tranzit (evacuare). In condiţii 
normale, evacuarea substanţei de contrast baritate dintr-un 
segment al tubului digestiv este similară celei a bolului 
alimentar şi se produce la intervalele impuse de necesitățile 
procesului de digestie, într-un ritm corespunzător. 

Tranzitul la nivelul esofagului se efectuează rapid, 
într-un interval de 5-7 secunde. Conţinutul gastric se 
evacuează, în condițiile unei alimentaţii obişnuite, în 2,5-3 
ore, iar tranzitul duodenal durează 60-90 de secunde. 

Coloana baritată ajunge în 3-4 ore de la ingestie în 
regiunea ileo-cecală, în aproximativ 8 ore la flexura 
hepatică a colonului, în 12-18 ore în sigmoid. Parcurgerea 
întregului tub digestiv se realizează, la majoritatea 
subiecţilor normali, în 24 de ore. 


4 > 


Fig.210. Stază gastrică (stenoză pilorică benignă). 


Fig.209. Diskinezie segmentară (proces infiltrativ tumoral al 
micii curburi gastrice). 


Accelerarea evacuării unor segmente ale tubului digestiv 
se poate produce în stările de hipertonie și hiperkinezie, în 
incontinenţele sfincteriene create de procese fibroase sau 
neoplazice infiltrative, ca şi în urma reflexelor patologice 
cu punct de plecare în leziuni de vecinătate (colecistite, 
anexite, apendicite). Radiologic, se evidenţiază aspecte de 
hipermotilitate şi insuficiență sfincteriană, care produc 
golirea rapidă a segmentului interesat. 

Aceasta poate fi compensată prin scăderea vitezei 
tranzitului în segmentele situate distal, astfel că, în 
ansamblu, parcurgerea întregului tub digestiv se realizează 
într-un interval normal. 

Intîrzierea evacuării realizează, în gradul ei extrem, 
staza. Consecinţă obişnuită a stenozelor organice, staza 


Fig.211. Hipersecreţie gastrică. Strat de lichid de hipersecreție 
(Hs) între camera de aer şi suspensia baritată. 

Fig.212. Hipersecreţie muco-fibrinoasă colonică. Examen cu 
dublu contrast al unui segment din colonul tranvers. 


produce dilataţia pronunţată a organului sau segmentului 
suprajacent, care se vădeşte lipsit de motilitate. Stagnarea 
îndelungată a alimentelor conduce la apariţia unei 
opacifieri neomogene a cavității respective, datorată 
amestecului resturilor alimentare cu bariul, care împiedică 
vizualizarea reliefului mucoasei (fig.21 0). 

7.2.1.4. Modificările secreției. Hipersecrefia se traduce 
la nivelul stomacului prin opacifierea mai slabă, 
neomogenă, a cavităţii acestuia, care face dificil sau im- 
posibil examenul mucoasei. In repleție, după un anumit 
interval, coținutul gastric se stratifică, suspensia baritată 
ocupînd părţile declive iar lichidul de secreție regiunea 
superioară, situată sub camera de aer (fig.211). 

La nivelul intestinului, hipersecreţia creează o opacifi- 
ere neomogenă și ștergerea reliefului. In colon, pe lingă 
aceste aspecte, hiperproducţia de fibrină poate crea zone 
de aderenţă a bariului, care, în cursul examenului cu dublu 
contrast, apar sub forma unor pete opace neregulate 
(fig. 212). 


7.2.2. Modificări elementare morfologice 


7.2.2.1. Modificări de poziţie. Ptoza reprezintă deplasa- 
rea caudală permanentă a unui organ sau segment al tubului 
digestiv, datorată alungirii ligamentelor suspensoare. 

Deplasările sînt modificări de poziţie produse în direcţii 
diferite, fie prin împingerea organelor sau segmentelor 
tubului digestiv prin procese expansive de vecinătate, fie 
prin tracțiunea lor, datorată proceselor fibroase retractile 
ce afectează organe înconjurătoare. 

Torsiunile recunosc în general mecanisme complexe, 
în care intervin factori intrinseci (structurali şi dinamici) 
și extrinseci (condiţii spaţiale neobişnuite). In afara 
modificării de formă a regiunii afectate, examenul relie- 
fului evidenţiază aspecte bizare, create de intersecţia pe 
imagine a pliurilor cu direcție modificată. 


7.2.2.2. Modificările dimensionale constau în creşterea 
lungimii sau calibrului unui segment al tubului digestiv 
(frecvent asociate), sau dimpotrivă, din reducerea acestora. 
Recunosc cauze şi manifestări variate (congenitale, 
procese stenozante, disfuncţii neuro-vegetative). 

La nivelul esofagului, formele obişnuite de modificări 
dimensionale sînt reprezentate de brahiesofag şi de mega- 
esofagul prin achalazie, iar la nivelul colonului prin mega- 
şi dolicocolon (fig.213). 

La nivelul stomacului, procesele neoplazice infiltrative 
pot realiza reduceri importante de volum, segmentare sau 
totale, ale organului (schirul gastric sau linita plastică). 

Stenozele reprezintă regiuni limitate de îngustare 
pronunţată a lumenului, produse de cauze organice. In 
aprecierea naturii lor, care poate fi benignă (procese fi- 
broase retractile) sau malignă (infiltraţie sau proliferare 
tumorală), se ține cont de poziția canalului de scurgere 
(regiunea din lumen rămasă permeabilă), care poate fi 
axială sau excentrică, de contururile acestuia (regulate 
sau neregulate), de întinderea zonei de stenoză (inelară 
sau extinsă pe o distanță mare), de uniformitatea calibru- 
lui tubular, moniliform sau neregulat), ca şi de modificările 
vecinătăţii. 

Stenozele benigne pot fi axiale (în leziunile postcaus- 
tice ale esofagului) sau excentrice (bilocularea ulceroasă 
a stomacului). Stenozele maligne sînt fie axiale (în tumorile 
infiltrative), fie excentrice (în tumorile vegetante) 
(fig.214,2). 


Fig.213. Mega-dolicocolon de natură congenitală. 

Fig.214. Modificări de calibru, formă şi contur. a; stenoză malignă a colonului descendent (proces tumora! infiltro-ulcero-vegetant) 
b: deformare “în treflă” a bulbului duodenal (ulcer duodenal cronic); c: modificarea contorului marii curburi a-stomacului (cancer antral). 


7.2.2.3. Modificările de formă interesează organele 
voluminoase ale tubului digestiv (stomac, duoden, cec, 
rect) şi realizează, prin retracția sau expansiunea limitată 
a pereţilor aspecte variate ca bilocularea gastrică, defor- 
marea polilobată a bulbului (fig.214,b). 

7.2.2.4. Modificările contururilor. Contururile orga- 
nelor tubulare sau cavitare sînt create, pe imaginile obținute 
cu suspensia baritată, de dispoziţia stratului intern, adică 
a mucoasei pereţilor acestor organe. Ele trebuie să fie 
evaluate numai în starea de repleţie a segmentului respectiv 
sau prin crearea unui dublu contrast. 


a b 


In aceste condiţii, contururile apar nete, regulate şi con- 
tinue, cu excepția unor regiuni în care pliuri groase de 
mucoasă marginală se proiectează ortograd, realizind 
sinuozităţi sau dințături (marea curbură gastrică). 

Amprentele sînt denivelări limitate (depresiuni) ale 
contururilor produse de organe sau procese patologice din 
vecinătate, care apasă pereţii unui segment relativ fix al 
tubului digestiv, fără a putea produce deplasarea acestuia 
(fig.215,a). Compresia extrinsecă nu întrerupe conturul; 
pliurile mucoasei sînt deviate în regiunea respectivă, dar 
nu prezintă îgtreruperi. 


c 


Fig.215. Modificări ale contururilor. a: amprentă pe conturul anterior al esofaoului, produsă de un atriu sting mărit; b: ancoşă (A) pe marea 
curbură a stomacului, în dreptul nişei situate pe mica curbura (N). c: Întreruperea conturului intern al colonului ascendent, prin dezvoltarea 
unei tumori maligne vegetante. 

Neregularităţile contururilor sînt urmarea unor alterări 
parietale grave, de natură intrinsecă (procese fibroase 
retractile, procese tumorale) (fig.214,c) sau extrinsecă 
(periviscerite). 

Denivelările cu retragerea circumscrisă, pe mici 

porţiuni, a contururilor sînt uneori adinci şi pot avea o 
formă rotunjită (ancoșele, fig.215,b) sau ascutiţă (incizu- 
rile); ele produc deformarea permanentă a segmentului 
tubular afectat, 

Intreruperea contururilor este consecința proceselor 
tumorale vegetante, dezvoltate pe unul din pereţii orga- 
nului cavitar sau tubular (fig.215 EL 

In unele. situaţii, mai ales la nivelul colonului, 
întreruperea conturului nu poate fi evidenţiată decit prin 
examenul cu dublu contrast și se traduce prin dispariţia 
pe o anumită. porțiune a “lizereului de siguranţă”. 

Rigiditatea unui contur se traduce prin apariţia unui seg- 
ment liniar, extins pe o distanță variabilă, care nu-şi schimbă 
aspectul în nici un moment al examenului, poate modifica 
forma organului (mai ales prin îngustarea lumenului) și este 
lipsit de motilitate (fig.209); este produsă de procese infil- 
trative de natură inflamatorie sau neoplazică. 

Rigiditatea benignă este întilnită mai ales pe mica 
curbură a stomacului și este consecința ulcerului gastric. 
Rigiditatea malignă produce frecvent scurtarea liniei de 
contur, dispariţia unei angulaţii normale (fig.209) iar 
porţiunea rigidă este retrasă spre lumenul organului 
(“încastrată”), pe care, în acest mod, îl îngustează. 

7.2.2.5. Modificările de mobilitate. Diminuarea sau 
dispariția mobilitaţii unor segmente ale tubului digestiv, 
care în condiții normale pot fi deplasate cu ușurință 
în timpul manevrelor efectuate de examinator, este 
consecința fixării lor de vecinătate prin procese aderențiale 
extrinseci (periviscerite) sau tumorale, intrinseci sau 
extrinseci, 

Mobilitatea anormală a unor segmente care în mod 
obişnuit sînt fixe traduce prezenţa de anomalii în 
dezvoltarea sistemului de fixație; se întilnesc mai frecvent 
la nivelul duodenului (“duodenul mobil”) şi se însoțesc 
de modificarea dispoziţiei acestuia. ` 

7.2.2.6. Imaginile adiționale (prin surplus de umplere) 
se datorează unor cavităţi create de diferite procese pato- 
logice, care comunică cu lumenul organului tubular și se 
opacifiază o dată cu acesta. 

Uiceraţiile superficiale ale mucoasei se traduc prin 
mici neregularități de contur, de obicei de formă 
triunghiulară. 

Nişa este expresia unei pierderi de substanță apărută în 
peretele unui organ sau într-o masă proliferativă dezvoltată 
în lumenul acestuia. 


Fig.216. Nişă de față (ulcer duodenal florid). 


Proiectată de faţă, nișa se prezintă ca o pată intens opacă, 
datorată surplusului de bariu pe care îl reține, de formă 
rotundă sau neregulată și de dimensiuni variabile (fig.216). 
In proiecția de profil, aspectului radiologic al nișei depin- 
de substanţial de natura benignă sau malignă a procesului 
patologic care o determină. 

Nişa Penigmă se caracterizează, în proiecție marginală, 
prin forma relativ regulată, baza mică de implantare la lumen 
și mai ales proeminența din conturul organului cavitar sau 
tubular pe peretele căruia se dezvoltă (fig.217,a): prezintă 
deseori la bază o zonă transparentă în bandă, produsă de 
edemul inflamator local. 

Acelaşi edem produce pe imaginea de față o imagine 
lacunară, care înconjoară pata opacă a nișei, reliefind-o şi 
mai evident (fig.216). 

Nișa malignă are mai frecvent o formă neregulată, o 
bază largă de implantare și se dezvoltă pe o porțiune a 
conturului retrasă din conturul general al organului spre 
lumen (“nișă încastrată )(fig.217,b). Atunci cînd se 
formează prin necroza și ulcerarea unei formaţiuni vege- 
tante, nişa malignă este mai frecvent înconjurată de o ima- 
gine lacunară nerguiată, vizibilă atit în proiecţie marginală, 
cît şi de faţă (nișa “în lacună 1. 

Imaginile diverticulare pot fi create de diverticuli 
veritabili, de relaxări circumscrise ale pereților organelor 
tubulare sau de “pungi” parietale, create de procese 
aderenţiale. 

Diverticulii adevăraţi recunosc în principiu două 
varietăţi morfologice: de pulsiune, care creează opacităţi 
adiţionale de formă rotundă sau ovalară, legate de lumen 
printr-un pedicul de obicei îngust, şi de tracțiune, care au 
o formă triunghiulară, ușor neregulată şi o bază largă de 
implantare (fig.218). 

Fig.217. Nişa benignă (ulcer gastric pe mica curbură) (a); nişa malignă (cancer ulcero-vegetant al antrului) (b). 


Celelalte imagini diverticulare îmbracă aspecte vari- 
ate, putînd simula prezenţa de diverticuli adevăraţi sau de 
nișe. 

7.2.2.7. Defectele de umplere (imaginile lacunare) tra- 
duc prezenţa de procese expansive de natură inflamatorie 
sau tumorală, dezvoltate în lumenul unui organ al tubului 
digestiv, care ocupă o parte a acestuia. Imagini lacunare 
false pot fi create de resturi alimentare sau acumulări de 
reziduuri nedigerabile (“bezoare”), ca şi de corpi străini 
radiotransparenţi; ele se caracterizează printr-o mare 
mobilitate şi prin variabilitatea sediului. 


Fig.218. Diverticuli esofageni de pulsiune (P) şi de tracţiune (T): 


Lacunele produse de edemul inflamator (fig.216) sînt 
tranzitorii: ele dispar în urma tratamentului. 

Lacunele create de tumorile benigne au o formă rotundă 
sau ovalară mai mult sau mai puţin regulată și contururi 
nete, deviază pliurile mucoasei înconjurătoare fără a le 
întrerupe (fig.219,a); supleţea şi peristaltismul pereților 
nu sînt afectate. Imaginile lacunare pot manifesta 
mobilitate (dacă tumora este pediculată; uneori; ele sînt 
multiple (în cazul polipozelor). In cursul urmăririi, 
imaginile se vădesc staţionare sau cresc foarte lent 
dimensional. 


a 


Fig. 219. Imagini lacunare. a: lacună benignă (polip gastric) 
b: lacuna malignă (cancer vegetant al esofagului distal). 

Fig.220, Modificări ale reliefului mucoasei. a: pliuri hipertrofice la nivelul porțiunii verticale a stomacului (gastrită însoţitoare a unui ulcer 
al micii curburi); b: convergenţă de pliuri ale stomacului spré o nișă în curs de cicatrizare, 


Lacunele maligne au, în funcţie de proiecţie, o dispoziţie 
centrală sau marginală în raport cu lumenul organului 
afectat. Dimensiunile sînt variabile iar creşterea 
dimensională rapidă; contururile apar de regulă şterse, 
neregulate, frecvent continuate spre opacitatea lumenului 
prin zone de intensitate intermediară (“semitonuri”) 
(fig.219,b). Relieful mucoasei este întrerupt în vecinătatea 
lacunei iar peristaltismul parietal suprimat în segmentul 
corespunzător al organului. 

Produse de prezenţa unor formaţiuni tumorale vege- 
tante, lacunele maligne sînt de regulă imagini transparen- 
te neomgene; pe aria lor de proiecţie pot fi evidenţiate 
nişe de dimensiuni variabile și formă neregulată, ca şi 
opacităţi liniare cu dispoziţie anarhică (produse de 
insinuarea bariului printre vilozităţile tumorii), care 
realizează în ansamblu aşa-numitul relief malign 
(fig.215,c; 217,b; 219,b). 

7.2.2.8. Modificările reliefului mucoasei pot afecta 
dimensiunile, orientarea, regularitatea sau continuitatea 
pliurilor. 

Pliurile hipertrofice sînt produse de edem, infiltraţia 
inflamatorie sau cea neoplazică. Lărgimea benzilor 
transparente care le corespund este uneori considerabil 
crescută, realizînd veritabile imagini lacunare de grosime 
neuniformă (fig.220,a); ele îşi pierd în acelaşi timp 
paralelismul şi suplețea în timpul compresiei. In anumite 


forme cronice avansate, relieful obișnuit poate fi înlocuit 
prin multiple imagini lacunare, rotunde sau ovalare, cu 
aspect pseudopolipos. 

Pliurile atrofice se caracterizează printr-o lărgime mult 
redusă, uneori pînă la dispariţia parțială din imagine; sînt 
urmarea proceselor inflamatorii vechi sau unor afecțiuni 
cu caracter general. 

Convergenţa pliurilor este apanajul ulcerelor vechi, 
soldate cu procese cicatriciale extinse larg asupra 
vecinătații. Pliurile sînt dispuse radiar în jurul nișei sau 
fostului sediu al acesteia (fig. 220 b). 

Aspectul neregulat al pliurilor se poate manifesta prin 
lipsa de uniformitate a lărgimii lor şi prin alterarea 
dispoziţiei normale; este observat în procesele inflama- 
torii cronice, care produc fibroza submucoasei. 

Intreruperea pliurilor pe porţiuni limitate poate fi 
consecința unor alterări grave ale mucoasei şi submu- 
coasei, produse mai ales de substanțe corozive (esofagita 
postcaustică). In cazul proceselor tumorale maligne, 
pliurile se întrerup la o anumită distanță de imaginea 
lacunară sau de zona de infiltraţie parietală. 

Dispariţia totală a reliefului pe suprafeţe întinse ale 
unui organ cavitar sau tubular este apanajul proceselor 
inflamatorii grave, urmate de infiltrații parietale profunde 
(cazul colitelor cronice) sau al tumorilor schiroase. 

7.3. Afecţiunile esofagului 


7.3.1. Imaginea radiologică a esofagului 
normal. 


Examinat în stare de repleţie, esofagul apare ca o bandă 
opacă, uşor sinuoasă, prezentînd unele regiuni de calibru 
redus: joncțiunea faringo-esofagiană (“gura” esofagului), 
amprenta produsă de crosa aortei, îngustarea supracardială, 
corespunzător hiatusului diafragmatic (fig-221,a). 

Poziţiile cele mai adecvate de examinare a organului 
sînt cele oblice (OAD şi OAS), în care el se proiectează în 
spaţiul retro-cardiac, fără a mai fi acoperit de imaginea 
opacă a mediastinului. Relieful mucoasei esofagiene, rele- 
vat de examenul în strat subțire, este reprezentat de 2-4 
pliuri longitudinale, regulate, paralele și net conturate 
(fig.221,b). 

Lărgimea, modul de opacifiere şi mai ales tranzitul 
esofagului depind în mare măsura de tonusul organului, 
care, în condiţii normale, asigură adaptarea calibrului la 
conţinut. Hipotonia se caracterizează printr-un calibru larg, 


ocupat incomplet de substanța de contrast, şi o evacuare 
lentă. Hipertonia crează, dimpotrivă, un lumen îngust şi 
un tranzit accelerat. 

Peristaltismul esofagian se traduce prin contracții care, 
apărute în porțiunea proximală a organului, se deplasează 
progresiv în direcţie caudală sub formă de denivelări 
simetrice ale contururilor (fig.221,c), pină la nivelul 
diafragmului. 

Porțiunea supradiafragmatică prezintă frecvent, la 
sfîrșitul unui “tren” peristaltic, o dilataţie uşoară, etichetată 
curent ca ampula epifrenică(fig.221,c); aceasta se golește, 
după o scurtă stagnare a conţinutului, printr-o contracție 
de tip sistolic. 

In afara undelor peristaltice principale, care asigură 
propulsarea cranio-caudală a conţinutului, pereţii esofagieni 
mai pot prezenta contracții secundare, vizibile în treimea 
medie a organului, care au un sens de deplasare atit caudal 
cît și cranial, și contracții (unde) tertiare, sub formă de mici 
denivelări superficiale ale contururilor, în număr variabil şi 
cu dispoziţie dezordonată (fig.221,c). Semnificaţia acestor 
manifestări ale cineticii esofagiene este discutată; în mod 
cert, ele se observă mai frecvent în stările patologice care 
creează dificultaţi în evacuarea organului. 


Fig.221. Aspecte radiologice ale esofagului normal. a: esofag de faţă în repleție. G: gura esofagului; A: amprenta (“strimtoarea”) aortică; 
D: strimtoarea diafragmatică; H: unghiul Hiss: C: cardia; S: stomac. b: relief esofagian normal. c: aspecte ale kineticii esofagiene. P: unda 
peristaltică principală; pt: pteristaltism terțiar, A: ampula epifrenică. 

Porțiunea abdominală, subdiafragmatică, a esofagului se 
implantează în stomac la nivelul cardiei, formînd cu mica 
curbură gastrică un unghi ascuţit, unghiul lui Hiss (fig.221,a). 


7.3.2, Modifificările de poziţie și de direcție ale 
esofagului 


Devierile traiectului normal al esofagului se produc cu 
relativă uşurinţă şi îmbracă aspecte variate; ele pot fi produse 
de modificările spațiale ale cutiei toracice, ca și de împingerea 
sau tracţiunea exercitată de formațiunile patologice din 
vecinătate. 

Cifozele şi cifo-scoliozele coloanei vertebrale toracale 
produc în unele cazuri modificări ale poziţiei normale şi 
cuduri ale esofagului. 

Mărirea de volum a cordului, globală sau parţială, 
deplasează esofagul de obicei posterior sau spre dreapta; 
asemenea situaţii pot fi întilnite în insuficienţa cardiacă 
globală, leziuni valvulare asociate, miopatii grave şi revărsate 
pericardice în cantitate mare. 

Vecinătatea nemijlocită a esofagului cu peretele posterior 
al atriului sting creează premisele uneia dintre devierile 
circumscrise, care capătă semnificaţie în diagnosticul 
leziunilor mitrale. 

Așa cum am mai arătat, orice mărire de volum a atriului 
produce o amprentă pe conturul anterior al esofagului sau 
deplasarea lui în sens posterior, aceste modificări sînt bine 
vizibile în incidenţele oblice (OAD, OAS) sau de profil 
(fig.180; 215,2), ; 

Revărsatele pleurale abundente împing esofagul, 
împreună cu celelalte organe mediastinale, spre hemitoracele 
opus în timp ce atelectazia şi procesele fibroase pleuro- 
pulmonare realizează tracțiuni pe întinderi variabile. 

Fig.222. Modificarea traiectului esofagian în procese patologice 
ale aortei. a; deviere produsă de un anevrism al crosei; b: deviere 
consecutivă alungirii şi lărpirii difuze a aortei. 


Procesele tumorale benigne, adenopatiile inflama- 
torii și mai ales tumorale ale mediastinului (limfoamele), 
ca şi unele formaţiuni pseudotumorale (anevrismele 
aortei), produc amprente sau devieri circumscrise prin 
împingere (fig.222,a). Asemenea devieri se pot datora 
şi vaselor cu emergență anormală din crosa aortei, ca 
şi anomaliilor de dezvoltare a crosei (aorta pe dreapta, 
crosa aortică dublă). — 

Una dintre cele mai constante cauze ale modificării 
traiectului esofagian este starea patologică a aortei, de care 
esofagul aderă intim. Alungirea aortei toracice, însoțită 
de cudurile acesteia, este întotdeauna asociată cu devieri 
corespunzătoare ale esofagului, ce reproduc sinuozitățile 
vasului (fig.222,b). 

Lărgirea calibrului crosei determină lărgirea corespun- 
zatoare a “patului esofagian” al aortei, pe imaginea de 
faţă, la nivelul butonului aortic; ea poate fi evaluată prin 
măsurarea după tehnica Kreuzfuchs (fig.170,b). 


7.3.3. Diverticulii esofagieni 


Sint expansiuni circumscrise ale pereţilor organului, în 
a căror structură intră toate straturile anatomice (în cazul 
diverticulilor congenitali) sau numai mucoasa, herniată 
într-o zonă de rezistență redusă peretelui muscular (di- 
verticulii dobîndiţi). 

Din punct de vedere patogenic, diverticulii esofagi- 
eni se împart în diverticuli de pulsiune, formaţi într-o 
regiune de relaxare a musculaturii şi de prolabare a 
mucoasei printre fibrele musculare sub acțiunea presiunii 
interne, și diverticuli de tracțiune, datoraţi unor procese 
sclero-retractile de vecinătate, care antrenează peretele 
esofagian. 

Radiologic, diverticulii congenitali şi diverticulii de 
pulsiune creează imagini foarte asemănătoare, diferen- 
țierea nefiind posibilă decît după criteriul localizării. 

7.3.3.1. Diverticulii de pulsiune produc opacităţi 
adiţionale rotunde sau ovalare, de formă regulată, cu 
contururi nete şi dimensiuni variabile. Baza de implantare 
la lumenul esofagului poate fi îngustă, sub formă de pedicul, 
sau largă. Pliurile de mucoasă pătrund în diverticul, 
prezentind caractere comune ale reliefului esofagian. 

Diverticulii pediculaţi pot prezenta o stratificare a 
conţinutului, datorată prezenţei simultane a bariului şi 
aerului, realizind imagini hidroaerice; ei se evacuează 
mai greu, persistind uneori în imagine după evacuarea 
esofagului. 

Forma cea mai caracteristică din punct de vedere 
radiologic, care creează şi o simptomatologie clinică 

Fig.223. Diverticul faringo-esofagian (Zenker). 


pregnantă (marea majoritate a diverticulilor esofagieni sunt 
asimptomatici) este reprezentată de diverticulul faringo- 
esofagian (diverticulul Zenker). 

Situat pe peretele posterior al faringelui, în vecinătatea 
gurii esofagului, diverticulul Zenker are o origine 
congenitală. El se dezvoltă treptat în mărime, căpătînd 
uneori dimensiuni gigante. In acest caz, în timpul 
examenului se observă că substanța de contrast trece din 
faringe direct în diverticul și pătrunde în lumenul esofagian 
numai după umplerea completă a acestuia. In dreptul 
diverticulului, esofagul apare îngustat și deviat anterior 
(fig.223), ceea ce explică simptomul clinic caracteristic, 
disfagia. Golirea diverticulului se face cu dificultate; el 
cuprinde deseori resturi alimentare, care alterează 
omogenitatea opacifierii. 

Cu excepţia diverticulului faringo-esofagian, sediul 
obişnuit al diverticulilor de pulsiune este reprezentat de 
treimea medie și cea inferioară a esofagului (fig.218). 

Imagini fals diverticulare pot produce spasmele etajate 
ale esofagului (fig.207,b), în care expansiunile lumenului 
sînt simetrice pe cele două contururi, multiple, separate 
prin porțiuni îngustate de lumen, ca şi contracţiile terțiare 
(fig.221,c). 

7.3.3.2. Diverticulii de tracţiune realizează opacități 
adiționale de formă mai frecvent triunghiulară, cu baza 
pe lumenul esofagian, cu contururi neregulate (fig.218). 

Fig.224. Megaesofag idiopatic. 


In vecinătatea lor pot fi observate leziuni fibroase ale 
parenchimului pulmonar, ganglionilor sau pleurei medi- 
astinale. 

In formarea și dezvoltarea unor diverticuli, mecanis- 
mele pulsiunii și tracţiunii se pot intrica, rezultind aşa- 
numiții diverticuli micşti. 


7.3.4. Megaesofagul 


Reprezintă dilataţia globală a organului, asociată în 
formele foarte dezvoltate cu alungirea şi cudura lui. 

7.3.4.1. Megaesofagul primitiv (idiopatic). Afecţiune 
cu caracter constituțional, megaesofagul “idiopatic” este 
consecința achalaziei, adică a lipsei de relaxare a regiunii 
juxtacardiale în momentul final de propagare a undei peri- 
statice. Substratul lezional constă din alterarea plexului 
nervos mienteric, însoţită de hipertrofia tunicii musculare 
a organului. 

Lipsa de deschidere a cardiei determină staza conți- 
nutului esofagian şi dilatația considerabilă a lumenului, 
însoțită, în formele tipice, de alungirea și cudarea porțiunii 
supradiafragmatice. Golirea esofagului se poate declanșa 
numai după ce presiunea conţinutului său creează o forţă 
suficient de mare pentru a învinge rezistenţa orificiului 
cardiei. 

Fig.225. Ulcer al peretelui posterior al esofagului, cu esofagită însoțitoare (a); esofagită postcaustică (b); varice esofagiene (c): 


Radiologic, esofagul mult dilatat poate apare, atunci 
cînd este plin cu alimente, pe imaginea de faţă a toracelui, 
sub forma unei opacităţi în bandă, care dublează conturul 
drept al mediastinului. 

După ingerarea bariului, lumenul esofagian apare mult 
dilatat, opacifiat neomogen, datorită prezenţei resturilor 
alimentare, alungit, cu porțiunea distală dispusă orizontal 
pe diafragm (fig.224). Contururile arcului sînt nete, un- 
dele peristaltice puţin adinci. Porțiunea subdiafragmatică 
apare îngustată axial iar tranzitul eso-gastric se stabileşte 
numai după ingerarea unei cantităţi mari de suspensie 
baritată. 

7.3.4.2. Megaesofagul secundar se dezvoltă în prezenţa 
unor procese patologice durabile, care împiedică evacu- 
area normală a organului. 

Ulcerul esofagian cu localizare inferioară şi cancerele 
esofagului distal și cele eso-gastrice pot produce dilataţii 
uneori importante ale lumenului; acestea sint însoțite de sem- 
nele radiologice caracteristice afecțiunilor respective. 

Cardiospasmul produce o lărgire fuziformă a calibru- 
lui esofagului toracic; în momentul instalării, regiunea 
supracardială apare progresiv îngustată, pînă la suprima- 
rea lumenului, iar tranzitul este total suprimat (fig.207,a). 
Evoluţia intermitentă, ca şi răspunsul la spasmolitice, sînt 
elemente care permit diagnosticul. 


7.3.5. Esofagitele 


Esofagitele recunosc cauze de factură variată (produși 
corozivi, agenţi infecţioși şi alergici). Un număr important 
de esofagite însoțesc refluxul gastro-esofagian, herniile 
hiatale, ulcerul duodenal sau se instalează după intervenţii 
operatorii care alterează funcția cardiei. 

7.3.5.1. Esofagitele acute constituie contraindicaţii 
pentru examenul radiologic. 

7.3.5.2. Esofagitele cronice se traduc prin semne 
funcționale (diminuarea peristalticii şi întîrzierea 
tranzitului, hiper- sau hipotonie, spasme) şi morfologice; 
acestea din urmă constau din modificarea contururilor, 
care prezintă neregularități (dinţături), produse de eroziuni 
superficiale ale mucoasei, calibrului (de obicei redus) şi 
reliefului mucoacei (fig.225 a şi b). Pliurile îşi pierd 
paralelismul, devin neregulate, întrerupte pe anumite 
porţiuni sau îngroșate (datorită edemului), pînă la formarea 
de imagini lacunare. 

7.3.5.3. Esofagita corozivă (posteaustică). Intr-un stadiu 
incipient, esofagul care a suferit acțiunea factorilor 
corozivi (sodă caustică, acizi concentrați) prezintă mai ales 
tulburări funcționale (diskinezie cu tulburarea tranzitului); 
semnele morfologice exprimă în special edemul pronunţat 
al mucoasei. 

Stadiul cicatricial este dominat de constituirea 
stenozelor. Acestea îmbracă aspecte foarte variate; ele pot 
fi unice, tubulare, producînd îngustarea axială, mai mult 
sau mai puţin uniformă, a calibrului esofagian, uneori pînă 
la un traiect filiform, sau multiple, soldate cu un lumen 
redus neregulat, moniliform. Porţiunile de esofag situate 
deasupra zonelor de stenoză strinsă prezintă dilataţii în 
pilnie, de obicei moderate (fig.225,b). 


7.3.6. Ulcerul esofagian 


Este o afecţiune rară, care recunoaște etiopatogenia 
comună tuturor localizărilor bolii ulceroase; se situează, 
în marea majoritate a cazurilor, în treimea distală a 
esofagului. 

Semnul radiologic de certitudineeste reprezentat de nișă, 
în mod obişnuit de mici dimensiuni, de formă rotundă sau 
triunghiulară (fig.225,a). Semnele însoţitoare morfologice 
constau din modificarea reliefului (îngroşarea edematoasă 
sau convergenţa pliurilor) şi ingustarea calibrului (datorată 
spasmului regional sau edemului parietal); cele funcționale 
din diskinezie (care interezează uneori şi faringele, îngreu- 
nînd deglutiţia) și spasme, manifestate mai frecvent în dreptul 
nişei, pe peretele opus localizării acesteia. 


7.3.7. Varicele esofagiene 


Dilataţiile varicoase ale plexurilor venoase situate în 
submucoasa esofagiană sînt de regulă consecința hiper- 
tensiunii portale; ele se produc frecvent în cirozele 
hepatice, trombozele şi compresiile venei porte, cardio- 
patiile cu stază portală etc. Localizarea obişnuită este la 
nivelul treimii distale a esofagului, dar în unele cazuri pot 
fi evidenţiate pe întregul traiect al organului, și la nivelul 
fornixului gastric. 

Radiologic, apar neregularități ale contururilor pereţilor, 
însoţite de imagini transparente sinuoase sau neregulat 
rotunde, lacunare, dispuse în interiorul lumenului, care 
dezorganizează total relieful esofagian (fig.225,c). 


7.3.8. Corpii străini intraesofagieni 


Corpii străini intraesofagieni, proveniti din alimente 
(oase, simburi mari) sau înghiţiţi accidental (cuie, monede, 
proteze dentare), se fixează de obicei la nivelul strimtori- 
lor fiziologice, mai ales în treimea superioară a organului. 
Ei sînt uşor de evidenţiat dacă sînt radioopaci; cei 
radiotransparenţi produc în timpul examenului baritat 


imagini lacunare sau întrerup coloana opacă. Deseori, 
prezenţa corpului străin este marcată de un spasm apărut 
la nivelul lui. 


7.3.9. Perforările esofagului 


Perforările esofagului, produse accidental sau în cursul 
unor manevre endoscopice, conduc la emfizem mediasti- 
nal: substanţa de contrast administrată poate pătrunde din 
esofag în structurile laxe ale mediastinului. 


7.3.10. Fistulele esofago-bronhice congenitale 


Fistulele esofago-bronhice congenitale sau create de 
procese patologice (tumori maligne) se traduc radiologic 
prin trecerea substanței de contrast din esofag în lumenul 
unei bronhii, pe care îl opacifiază. 


7.3.11. Cancerul esofagian 


Tumorile maligne ale esofagului sînt relativ frecvente 
şi afectează mai ales bărbaţii între 45-60 de ani. Sediul de 
elecție este reprezentat de treimea distală şi de îngustările 
fiziologice. 

Forma histopatologică comună este epiteliomul 
spinocelular, care produce trei tipuri fundamentale de le- 
ziuni macroscopice: vegetante, infiltrante şi ulcerative. 

Cancerul vegetant se manifestă radiologic prin defecte 
de umplere (lacune), unice sau, mai rar, multiple, de 
dimensiuni variate şi formă neregulată, cu contururi 
imprecise, proiectate în lumenul esofagian (fig.226,a); 
acestea sînt deseori continuate la periferie prin imagini de 
“semiton”. 

In proiecţie marginală, formațiunea vegetantă produce o 
îngustare excentrică a lumenului, care evoluează spre 
stenoză. La extremităţile imaginii lacunare se pot pune în 
evidenţă pinteni opaci, care reprezintă zone de insinuare a 
bariului între peretele esofagian și baza tumorii (“pinteni 
maligni”). In incidenţă frontală, imaginea lacunară apare 
neomogenă; ea prezintă un relief malign şi zone opace ne- 
regulate, care traduc ulceraţiile masei proliferative. Pliurile 
mucoasei sînt întrerupte în vecinatatea lacunei. 

Cancerul infiltrant produce în fazele incipiente rigi- 
ditatea segmentară a pereţilor, caracterizată prin dispariţia 
peristaltismului și lipsa de destindere a organului la 
trecerea substanței de contrast; pliurile mucoasei pot 
deveni, în regiunea respectivă, neregulate, îngroşate sau, 
dimpotrivă, şterse. 

Fig.226. Aspecte radiolgice ale cancerului esofagian. a: cancer vegetant al regiunii distale esofagiene, b: cancer infiltrant stenozant al treimii 
medii a esofagului, 


In fazele avansate, infiltrația tumorală în mangon pro- 
duce o stenoză progresivă axială a lumenului, de întindere 
variabilă, care se însoțește de o dilatație moderată supra- 
jacentă (fig.226,b). Apariţia ulceraţiilor conferă conturu- 
rilor regiunii stenozate un aspect neregulat, dințat. 

In condiţii favorabile de proiecție, se poate evidenția 
în jurul regiunii stenozate o opacitate de intensitate slabă, 
care traduce dezvoltarea periesofagiană a tumorii. 

Celelalte metode imagistice (CT, IRM şi echografia) 
pot aduce un aport substanțial la completarea diagnosti- 
cului cancerului esofagian, prin furnizarea de detalii de 
mare interes în evaluarea extinderii reale şi alegerea con- 
duitei terapeutice. 

Informaţiile cele mai valoroase se referă în mod 
deosebit la precizarea gradului de invazie a pereţilor și 
vecinătății imediate în formele incipiente (fig.227), 
evidenţierea rapoartelor cu regiunile de importanţă 
particulară pentru fiziologia organului, cum sînt gura 
esofagiană (fig.228) sau cardia, descoperirea de adenopatii 
satelite mediastinale de mici dimensiuni sau invazia unor 
organe vecine (aorta, bronhiile). 

Trebuie subliniat faptul că tratamentul actual al 
cancerului esofagian, în care sînt angajate metodele 
terapeutice majore (chirurgia, radio- şi chimioterapia), 
presupune o veritabilă strategie, care este aproape în 
întregime fundamentată pe datele informative ale 
imagisticii, de factura celor enunțate mai înainte. 


7.4. Afecţiunile stomacului 


7.4.1. Tehnica examenului radiologic 


Explorarea radiologică a stomacului implică numeroase 
manevre tehnice şi incidenţe, care își propun reprezentarea 
cît mai completă a formei, dimensiunilor şi poziției 
organului, a reliefului mucoasei, afețelor şi curburilor, ca 
şi studiul rfonusului, peristalricii şi evacuării. 


Fig.227. Imagine endoechografică a unui cancer parietal al 
esofagului. Săgeţile indică o zonă hipoecogenă neregulată, ce traduce 
invazia pereţilor esofagieni şi ai structurilor vecine. 

Fig.228. Cancer vegetant al regiunii superioare a esofagului ( imagine 
RM în secțiune sagitală). Tumora se extinde pină în apropierea gurii 
esofagiene (la nivelul vertebrelor C 5-C6). 


După un examen pe gol al abdomenului — a cărui 
importanță am relietat-o într-unul din capitolele prece- 
dente — administrarea unei cantităţi reduse de suspensie 
baritată permite reprezentarea reliefului mucoasei 
(examenul “în strat subțire”); forma stomacului va fi 
apreciată în repleţie completă, în timp ce compresia 
dozată oferă indicaţii asupra integrităţii şi supleţei 
curburilor. In afara poziţiei de ortostatism, sint necesare 
examinarea în decubit dorsal (pentru umplerea polului 
superioral stomacului) şi cea în decubit ventral (procubit), 

Fig.229. In acelaşi caz, o secţiune transversală CT la nivelul verte- 
brei T2 evidenţiază invazia peretelui posterior al traheei şi proemină în 
lumenul acesteia (vezi săgeata). 


în vederea studiului regiunii antrale (fig.232). 

Feţele stomacului, suprapuse în incidenţa frontală, pot 
fi individualizate în incidența de profil. 

Aprecierea tonusului este posibilă prin urmărirea modu- 
lui de umplere a organului, adică destinderea pereţilor în 
raport cu cantitatea de bariu ingerată, şi a formei pe care o 
capătă în repleţia completă. Cinetica gastrică este relevată 
de ritmul şi amplitudinea undelor peristaltice, în timp ce 
observarea modului de trecere a substanţei de contrast prin 
cardie şi pilor permite evaluarea desfășurării tranzitului. 

Fig.230. Variante de formă ale stomacului normai, a. stomac normoton; b. stomac hiperton; c. stomac hipoton. 

7.4.2. Imaginea radiologică a stomacului 
normal, 


7.4.2.1. Forma şi dimensiunile stomacului normal sînt 
supuse unor notabile variaţii individuale, determinate de 
tonusul organului și de influenţa unor factori constituționali 
(fig.230). 

Stomacul normoton (fig.230,a) are forma unui cîr- 
lig sau a literei J şi permite individualizarea netă a două 
porțiuni (vezi şi fig.231): verticală şi orizontală. Porțiunea 
verticală este situată în hipocondrul şi flancul stîng şi 
este formată din polul superior (fornixul cu camera de 
aer) şi din corpul gastric; are o poziţie uşor oblică (de 
sus în Jos şi de la stînga spre dreapta) sau paralelă cu 
coloana vertebrală. Regiunea cea mai declivă, sinusul 
gastric, se află în dreptul crestei iliace, la nivelul ver- 
tebrelor L3-L4. De la acest nivel începe porțiunea 
orizontală, cu dispoziţie transversală, uşor ascendentă; 
ultim segment al acesteia este antrul gastric, care 
traversează coloana vertebrală şi se termină la nivelul 
pilorului, situat în dreapta coloanei, la nivelul verte- 
brelor LI-L2, 

Stomacul hiperton sau în formă de com are o poziţie înaltă 
și un traiect pronunţat oblic (fig.230,b); porţiunea verticală 
se continuă cu cea orizontală fără a mai prezenta delimita- 
rea produsă de unghiul gastric. Partea cea mai declivă a 
stomacului corespunde antrului (uneori pilorului), 

Stomacul hipoton este mult alungit în sens vertical, 
ingust, cu polul inferior situat sub creasta iliacă, uneori la 
nivelul bazinului (fig.157,c). Regiunea antrală are un 
exprimat traiect ascendent. 

Fig.231. Structurile şi regiunile anatomice ale stomacului, E: esofag; 
D: diafragm; C: cardia; F: fornixul (polul superior); CA: camera de 
aer; mC: mica curbură; O; porțiunea orizontală: U: unghiul gastric; Pi: 
polul inferior, A: antrul; P: pilorul; B: bulbul duodenal; D2: duodenul 
li; T: unghiul duodeno-jejunal. 


7.4.2.2. Structurile şi regiunile anatomice (fig.231). 
Cele două fețe ale stomacului, anterioară şi posterioară, 
se suprapun în incidența frontală, astfel încit individuali- 
zarea lor este posibilă numai prin examenul de profil. 


Fig.232. Forma şi dispoziţia stomacului în funcție de poziția de examinare. a: în ortostatism; b: în decubit lateral; e: în decubit ventral, 

Fig.233, Relieful gastric normal, 


Curburile stomacului se examinează în starea de 
repleție completă a organului. Curbura mică est orientată 
spre coloana vertebrală şi prezintă, corespunzator regiu- 
nilor gastrice respective, o porțiune verticală şi una 
orizontală, delimitate prin unghiul gastric; conturul ei este 
net şi regulat. Curbura mare cuprinde, la rindul ei, o 
porțiune verticală, al cărei contur apare neregulat, dințat, 
datorită proiecției pliurilor marginale, şi una orizontală, 
corespunzătoare antrului, conturată net și regulat. 

7,4.2.3. Imaginea în alte incidenţe şi poziţii. In incidenţa 
laterală (de profil) se evidențiază, în afara dispoziţiei fețelor, 
şi poziţia caracteristică a polului superior, care se dezvoltă 
posterior în raport cu corpul gastric. 

In decubit dorsal, stomacul de ridică și se dispune trans- 
versal, eliberind cadrul duodenal; bariul umple fomixul, 
devenit regiunea cea mai declivă, ceea ce permite exami- 
narea formei acestuia (fig.232,b). Acrul se deplasează în 
regiunea orizontală, care devine porțiunea cea mai înaltă, 
creînd un dublu contrast util în aprecierea curburilor şi 
reliefului, 

In decubit ventral, bariul se acumulează în regiunea 
antrală, pe care o destinde, declanşind un peristaltism viu 
şi accelerînd evacuarea prin pilor. Fornixul cuprinde, 
alături de bariu, o cantitate de aer astfel încît apare in- 
complet opacifiat (fig.232,c). 


7.4.2.4. Relieful gastric apare sub forma unor benzi 
transparente, produse de pliurile mucoasei, separate prin 
opacitatea bariului pătruns în depresiunile dintre pliuri 
(fig.233); în linii mari, acestea sînt dispuse paralel cu axul 
stomacului și curburile luj, prezentind unele particularități 
regionale. Grosimea lor obişnuită variază între 3 și 6 mm, 
iar contururile sînt nete si regulate. 

In regiunea polului superior (fornixului) pliurile au o 
dispoziţie neregulată, sinuoasă, comparată cu cea a 
circumvoluţiunilor cerebrale (pliuri “cerebriforme ”). 

La nivelul porțiunii verticale, pliurile sînt dispuse paralel 
cu curburile; în vecinătatea micii curburi ele au un traiect 
liniar regulat, în timp ce spre marea curbură devin treptat 
sinuoase, întrerupte sau intersectate în rețea. Trecerea pli- 
urilor de pe o faţă a stomacului pe cealaltă, care se produce 
în această regiune, este marcată de prezența unor dințături 
caracteristice ale conturului marii curburi. 

In regiunea antrală, pliurile îşi păstrează în linii mari 
paralelismul, devenind apoi convergente spre pilor. 

In timpul examenului, se poate remarca deseori modi- 
ficarea dispoziţiei pliurilor (“autoplastica mucoasei”), iar 
la compresia dozată acestea se vădesc suple, ușor defor- 
mabile. 

7.4.2.5. Cinetica gastrică este reprezentată de undele 
peristaltice, care produc adincituri de formă regulată ale 
curburilor (fig.234). Ele pornesc din regiunea subcardială 
şi se propagă spre pilor; sînt bine vizibile mai ales în regiu- 
nea antrală, unde simultaneitatea și simetria pe ambele 
curburi apar foarte evident. Excursia undelor peristaltice 
se încheie în condiţii normale cu contracția sistolică a 
regiunii prepilorice, cu deschiderea pilorului şi trecerea 
în duoden a unei părţi din conținutul gastric. 


Fig.234. Peristaltism gastric normal. 

Fig.23$. Deplasarea spre stinga a stomacului produsă de o tumoră 
retroperiotoneală. 


7.4.2.6. Mobilitatea stomacului poate fi evidenţiată în 
timpul manevrei de compresie, ca și prin modificarea 
poziţiei de examen. 


7.4.3. Modificările de poziţie ale stomacului 


7.4.3.1. Deplasările. Organ mobil, stomacul poate fi 
deplasat cu ușurință, în orice direcţie, de formaţiuni pato- 
logice expansive de vecinătate; deplasările sînt însoțite 
de obicei de crearea unor amprente la nivelul segmente- 
lor de contur afectate, 


b 


169 


Deplasarea spre dreapta este produsă mai ales de sple- 
nomegalie, măririle de calibru ale unghiului splenic al 
colonului și hiperplaziile rinichiului stîng. Deplasarea spre 
stinga poate fi consecința hepatomegaliei, tumorilor de 
cap al pancreasului, măririi rinichiului drept, tumorilor 
retroperiotoneale (fig.235). Deplasarea cranială este 
întilnită în sarcina avansată, tumorile utero-ovariene, tu- 
morile pancreasului, ascită și tumorile retroperitoneale vo- 
luminoase. Deplasarea în sens caudal este consecinţa 
revărsatelor pleurale și pericardice abundente, cardio- şi 
hepatomegaliilor. 

7.4.3.2. Proza gastrică constă din deplasarea caudală 
în care polul superior pierde contactul cu diafragumul, iar 
stomacul se situează în totalitate în poziţie joasă: spaţiul 
dintre diafragm și fornix se măreşte, iar o porţiune din 
esofagul distal pătrunde în abdomen. 

7.4.3.3. Eventraţia (relaxarea) diafragmatică se traduce 
prin ascensiunea pronunțată, permanentă, a hemidia- 
fragmului stîng, care antrenează polul superior gastric şi 
deseori flexura splenică a colonului. Hemidiafragmul 
hipopalzic şi lipsit de motilitate proprie apare sub forma 
unei linii opace fine, neîntrerupte, sub care se proiectează 
hipertransparența camerei de aer gastrice și unghiul splenic 
destins de gaze (fig.139). 

7.4.3.4. Hernia diafragmatică a stomacului constă din 
pătrunderea parţială a acestuia în cavitatea toracică, 
printr-o soluţie de continuitate a diafragmului. 

Radiologic, hipertransparența fornixului se situează 
deasupra conturului hemidiafragmului stîng, pe care îl 
întrerupe; în unele cazuri, prin orificiul herniei pătrunde 
în torace şi unghiul splenic al colonului. 


C 


Fig.236. Aspecte radiologice în diferite forme de hernie hiatală. a: cu esofag scurt; b: paraesofagiană; c: prin alunecare; E: esofag; 
C: cardia; D: diafragm; S: stomac. 

Fig.237. Stomac în cascadă pe imaginea de față (a) şi profil (b). 


7.4.3.5. Herniile hiatale reprezintă deplasări ale unor 
porțiuni din polul superior al stomacului prin orificiul eso- 
fagian al diafragmului; ele pot avea caracter permanent 
sau intermitent și pot fi reductibile sau fixate. 

Hemiile hiatale cu esofag scurt (brahiesofag) sînt 
malformații congenitale de tipul ectopiilor parţiale, 
caracterizate prin poziţia intratoracică a cardiei, împreună 
cu o porțiune a fornixului. Examenul radiologic eviden- 
țiază un esofag scurt şi prezența de mucoasă gastrică 
supradiafragmatic (fig.236,a). 

Hemiile paraesofagiene constau din deplasarea unei 
părți din fornixul gastric în torace, de-a lungul marginii 
sting a esofagului; poziţia subdiafragmatică a cardiei este 
păstrată, iar esofagul are o lungime normală, putind fi 
deviat prin prezența în vecinătate a herniei (fig.236,b). 

Herniile prin alunecare sînt cele mai frecvente ai con- 
stau din pătrunderea în torace, prin hiatusul esofagian, a 
fornixului și cardiei. Esofagul, de lungime normală, 
prezintă sinuozități ale porțiunii terminale (fig.236,c). 

Herniile prin alunecare sînt de obicei intermitente sau 
reductibile. 


7.4.4. Modificările de formă ale stomacului 


7.4.4.1. Stomacul în cascadă. Accentuarea inflexiunii 
posterioare a fornixului (favorizată de aerocolie şi obezi- 
tate) poate antrena o porțiune variabilă din corpul gastric, 
realizînd o pungă de dimensiuni mari, situată înapoia 
acestuia. Radiologic, în incidența frontală, stomacul pare 
separat în două segmente distincte: unul superior, cu 
conturul inferior convex în jos, care reține cantitatea de 
bariu ingerată pină ce aceasta atinge un anumit nivel, şi 
unul inferior, reprezentind corpul gastric scurtat, în care 


bariul pătrunde numai după depăşirea pragului de separare 
între cele două segmente (fig.237,a). Examenul de profil 
evidenţiază dezvoltarea spaţială reală a stomacului și 
dispoziţia substanţei de contrast (fig.237,b). 

7.4.4.2. Volvulusul gastric reprezintă torsiunea parțială 
sau totală a stomacului în jurul unui ax cu dispoziţie 
variabilă. Modificările de formă ale organului se datorează 
în cea mai mare măsură schimbării poziţiei diferitelor lui 
segmente. 

In volvusul organoaxial, torsiunea se produce în jurul 
axului longitudinal, cardio-piloric al stomacului. In cazul 
torsiunii totale, fața anterioară devine posterioară, iar 
marea curbură se situează pe conturul gastric drept 
(fig.238,a). Examenul reliefului evidențiază modificarea 
traiectului pliurilor de mucoasă și întretăierea acestora în 
zonele de torsiune. 

Volvulusul mezentericoaxial se produce în jurul unui 
ax transversal, perpendicular pe curburile stomacului. 
Porțiunea orizontală se deplasează cranial, încrucișind 
corpul gastric şi apropiind pilorul de cardia (fig.238,b). 


P 


b c 


Reprezentare schematică a diferitelor forme de volvulus 
gastric. a.volvulus organoaxial total; b.volvulus mezentericoaxial; 


c.volvulus cardiosplenoaxial. 


- 

Volvulusul cardiosplenoaxial este de fapt forma 
extremă de dezvoltare a unei cascade gastrice. Bascularea 
posterioară și inferioară a fornixului în jurul unui ax ce 
unește cardia cu polul superior al splinei, produce 
ascensiunea segmentelor distale ale stomacului și apropie 
pilorul de cardia (fig.238,c). 


7.4.5. Gastritele 


7.4.5.1. Procesele inflamatorii acute ale stomacului sînt 
rareori examinate radiologic; ele se traduc prin modificări 
funcţionale (hipersecreţie, tranzit accelerat prin hipertonie 
şi hiperkinezie sau întirziat prin hipotonie) şi morfologice, 
care constau din edemul pliurilor de mucoasă, în mare 
măsură acoperite de depozite de mucus. 

Datorită hipersecreţiei și opacifierii neomogene, exa- 
menul decurge în general cu dificultate și este destul de 
puţin informativ, mai ales cu privire la starea mucoasei. 

7.4.5.2. Gastritele cronice se caracterizează din punct 
de vedere funcțional printr-o triadă simptomatică clinico- 
radiologică constituită din hipersereţie, hipertonie şi 
hiperperistaltism; evacuarea gastrică poate fi accelerată 
sau, dimpotrivă, întirziată, datorită spasmelor pilorice 
asociate. 

Modificările morfologice privesc în cea mai mare 
măsură relieful gastric și reprezintă elementul principal al 
diagnosticului radiologic. 

Gastritele hipertrofice sînt caracterizate prin pierderea 
netității și paralelismului contururilor pilurilor, care devin 
sinuoase, ramificate, parţial întrerupte, neuniform 
îngroșate, rigide (fig.220,a). Neregularităţile de contur ale 
marii curburi se accentuează; asemenea neregularități pot 
apare și la nivelul curburii mici, traducînd prezența de 
uicerații ale mucoasei. 


Fig.239. Gastrită “gigantă” Menttrier. 


Ingroşarea pliurilor poate căpăta în unele forme 
manifestări extreme, realizînd imagini lacunare neregu- 
late, de mari dimensiuni (gastrita “gigantă” Menstrier, 
fig.239). In alte cazuri, mucoasa suferă o degenerescență 
polipoidă; în această situație, relieful obişnuit este înlo- 
cuit prin imagini lacunare multiple, rotunde, de mici 
dimensiuni. 

Rigiditatea segmentară a pereților, datorată fibrozării 
lor, este mai rar întîlnită. 

Modificările reliefului gastric trebuie să fie întotdeauna 
interpretate cu prudenţă. Prezenţa lor nu justifică automat 
diagnosticul de gastrită; ele reflectă în multe cazuri o 
autoplastică particulară, după cum pot ascunde infiltrații 
neoplazice incipiente ale mucoasei. 

Gastritele atrofice se caracterizează prin pliuri de calibru 
mai mult sau mai puţin redus. Uneori pliurile pot dispare 
în totalitate pe anumite regiuni, mucoasa căpătînd un 
aspect neted, nestructurat. 


7.4.6. Ulcerul gastric 


Localizarea la nivelul stomacului a bolii ulceroase este 
cea mai frecventă afecțiune a organului; ea se caracterizează 
prin pierderi de substanţă parietale, care pot afecta mucoasa, 
submucoasa, musculatura proprie şi seroasa, soldindu-se în 
unele cazuri cu penetrarea organelor vecine. 

Examenul radiologic contribuie la stabilirea diagnos- 
ticului în aproape toate cazurile; în afara evidenţierii 
semnului de certitudine, nişa benignă, el mai precizează 
sediul, forma anatomică, stadiul evolutiv, prezența sau 
iminenţa unor complicaţii, eficienţa tratamentului. 

7.4.6.1. Semnul radiologic direct, de certitudine, al 
ulcerului gastric este reprezentat de gien ulceroasă; în 
majoritatea cazurilor se asociază şi semne indirecte, de 
ordin funcţional şi morfologic. 

Nișa situată pe una din curburile stomacului apare 
radiologic ca o opacitate adițională, care proemină în mod 
caracteristic din conturul curburii respective (fig.240,a); 
imaginea este persistentă, observindu-se tot timpul 
examenului şi nu îşi modifică forma prin compresie. 

Sediul obișnuit este reprezentat de mica curbură (în 
special porţiunea verticală a acesteia), apoi de curburile 
antrului, mai rar curbura mare. Forma nișei poate fi variată, 
în funcţie de localizare şi vechime: triunghiulară, rotundă, 
ovalară, aplatizată; baza de implantare la lumenul gastric 
este uneori îngustă (“nişă pediculată”) (fig.240,a), alteori, 
dimpotrivă, largă (fig.240,d). Dimensiunile pot fi cuprinse 
între 2-3 mm (la limita vizibilității radiologice) şi cîțiva 
centimetri. Conturul este în marea majoritate a cazurilor 
net şi regulat (fig.240). 

Fig.240, Forme radiologice de nişe gastrice, a: nişă în evoluție, cu edem periulceros; b: nişă pe faţă posterioară; c: nişă Haudek; 
d: nişă gigantă, 


Modificările periulceroase sînt determinate de edemul 
şi infiltrația inflamatorie şi se traduc prin denivelări 
(concavități) ale conturului în imediata vecinătate a nișei, 
deasupra şi dedesubtul acesteia, care contribuie uneori 
substanţial la reliefarea şi vizibilizarea ulceraţiei; în alte 
cazuri, edemul produce o bandă transparentă care separă 
baza nişei de lumenul gastric. 

La nivelul fețelor stomacului ( localizarea este mai 
frecventă pe faţa posterioară), nişa apare ca o pată opacă, 
rotundă, omogenă, înconjurată de o zonă transparentă 
produsă de edemul perilezional (fig.240,b). Adusă în 
incidenţă de profil, nişa proemină din conturul feţei 
respective. 

Forme particulare. Nişa penetrantă (Haudek) are de 
obicei o formă ovalară, pediculată şi se situează în ex- 
clusivitate pe porţiunea verticală a micii curburi. 


Caracteristică din punct de vedere radiologic este 
stratificarea conţinutului ei: aer în regiunea superioară, 
lichid de secreție în zona intermediară şi bariu la bază 
(fig.240,€). La fel de caracteristică este fixitatea nișei în 
cursul manevrelor de mobilizare a curburii, care reflectă 
penetrarea ei în ficat sau pancreas. 

Nişa gigantă, cu bază largă de implantare (fig.240,d), 
este deseori suspectată de o natură malignă, greu de infir- 
mat numai pe baza datelor radiologice. 

Nişa în platou, cu adincime redusă şi bază largă de im- 
plantare, creează, de asemenea, O imagine similară unei 
leziuni ulcerative maligne. 

In unele situaţii, nişa nu poate fi evidenţiată radiolo- 
gic, chiar dacă examenul decurge în condiţii tehnice irepro- 
şabile. Asemenea situaţii sint create de nişele de dimensiuni 
foarte mici (sub 2-3 mm), de umplerea ulceraţiei cu resturi 

alimentare sau cheaguri sanguine, de dimensiunile foarte 
reduse asociate cu o localizare nefavorabilă vizualizării 
(marea curbură, fornixul), ca și de dispariția, după o hemo- 
ragie, a edemului periulceros. 

w 7.4.6.2. Semnele radiologice indirecte de ordin funcțio- 
nal sînt reprezentate de triada simptomatică hipersereţie, 
hipertonie și hiperperistaltism. Deseori se asociază spasme, 
fie pe conturul opus celui pe care se localizează nişa, 
realizînd o adincitură profundă (“incizură”) în dreptul 
acesteia (fig.215,b), fie la distanţă (la nivelul cardiei sau 
pilorului). 

Semnele indirecte morfologice se manifestă prin as- 
pecte variate, interesînd forma, contururile şi relieful 
stomacului. 

Modificările reliefului traduc gastrita însoțitoare (pliuri 
ingroşate, neregulate, întrerupte uneori în vecinătatea 
imediată a nişei) prin edemul periulceros (fig.220,a; 
fig.240,c). Convergenţa pliurilor spre nişă (fig.220,b) 
este un semn caracteristic de benignitate a acesteia; ea 
marchează transformările cicatriceale perilezionale. 

Modificare ireversibilă, convergenţa (dispoziţia radiară 
a pliurilor) se menţine şi după dispariţia nișei, marcînd 
retrospectiv sediul acesteia în etapa floridă de evoluţie. 

Rigiditatea segmentară, relevată de dispariţia 
peristaltismului, poate fi manifestă în prezenţa nişei, 
afectind regiunea vecină cu aceasta (datorită infiltraţiei 
edematoase), ca şi după vindecarea ei (traducînd 
modificările fibroase cicatriciale). 

Scurtarea micii curburi este apanajul ulcerelor cu 
evoluţie îndelungată, soldate cu procese retractile întinse. 
Pilorul capătă o poziţie excentrică, fiind deviat spre stinga, 
iar evacuarea stomacului este stinjenită; ca urmare, se 
produce o distensie a marii curburi, care deformează 
organul. 

In localizările la nivelul antrului, procesele cicatri- 
ciale retractile pot produce îngustarea marcată a regiunii, 
însoţită de modificarea dispoziţiei ei (atrezia fibroasă 
a antrului). 

Bilocularea mediogastrică se constituie prin retracţia 
fibroasă a marii curburi în dreptul ulcerului, realizînd o 
stenoză excentrică, de obicei puţin întinsă, care separă 
stomacul în două pungi suprapuse, unite printr-un istm 
situat în vecinătatea micii curburi (fig.241). 

7.4.6.3. Evoluţia nişei sub tratament se exprimă radio- 
logic prin diminuarea treptată a dimensiunilor, pînă la 
dispariția ei din imagine; aceasta se produce de obicei la 
un interval de cîteva săptămîni de la instituirea tratamen- 
tului. Modificările produse de procesele cicatriciale rămîn 
definitive. 


Fig.241, Stomac biloculat ulceros. 


7.4.7. Tumorile gastrice 


7.4.7.1. Tumorile benigne ale stomacului sînt consti- 
tuite din celule diferenţiate ce provin din țesuturi de tip 
epitelial (polipi, adenoame), conjunctiv (fibroame), 
muscular neted (leiomioame), nervos (neurinoame, schwa- 
noame), adipos (lipoame) sau vascular (angioame, 
endotelioame). Toate prezintă unele caractere radiologice 
comune, a căror recunoaştere devine utilă mai ales prin 
faptul că, evoluind de regulă asimptomatic, aceste tumori 
sînt descoperite întimplător. 

Radiologic, tumorile gastrice benigne produc imagini 
lacunare, care, indiferent de forma şi mărimea lor, sînt 
întotdeauna net conturate; ele pot fi unice sau multiple. 

In general, pluralitatea formațiunilor tumorale este un 
semn de benignitate; totuși nu trebuie neglijat faptul că 
unele dintre ele pot suferi ulterior degenerare malignă. 

Cu excepţia neurinomului și fibromului, tumori de 
consistență dură, celelalte varietăţi se dovedesc elastice 
în cursul compresiei; ele se deformează uşor, aplatizin- 
du-se, dar revin prompt la forma și dimensiunile iniţiale 
după suprimarea acesteia. 

In vecinătatea tumorii, pliurile gastrice sînt deviate prin 
împingere, dar rămîn neîntrerupte si net conturate (fig.219, 
a), peristaltismul nu este modificat. 

Polipul gastric prezintă toate caracterele radiologice 
ale tumorilor benigne (fig.219,a), Particularităţile de mani- 
festare sînt create în primul rînd de faptul că formele 
pediculate se traduc printr-o mare mobilitate a imaginii 
lacunare; în localizările antrale, polipul poate trece prin 
pilor în bulbul duodenal. In al doilea rind, de faptul că 

Fig.242. Polipoză gastrică generalizată (examen al regiunii antrale). 


deseori pot fi evidenţiaţi polipi multipli, de dimensiuni 
foarte variate, în cadrul așa-numitei polipoze gastrice 
(fig.242). 

Schwannomul, tumoră de natură nervoasă, cu originea 
în plexul mienteric, poate atinge dimensiuni mari, caz în 
care se ulcerează frecvent, prezentind radiologic o ima- 
gine opacă centrală (fig.243). 

7.4.7.2. Tumorile maligne ale stomacului sînt mai 
frecvent adenocarcinoame,; celelalte varietăţi histologice 
sînt reprezentate de sarcoame, limfoame, excepţional de 
tumori cu alte structuri. 


Fig.243. Schwannom al porțiunii orizontale a stomacului. 


Anatomopatologic şi radiologic, cancerelor gastrice le 
sînt proprii trei tipuri fundamentale de leziuni, frecvent 
asociate: proliferative, infiltrative și ulcerative. 

Forma proliferativă (vegetantă), dezvoltată pe una din 
feţe sau curburi, produce o masă tumorală de dimensiuni 
variabile, care proemină în lumenul gastric și realizează o 
imagine lacunară. Iniţial, aceasta are o formă rotundă sau 
ovalară, cu contururi relative nete sau rezultă din conflu- 
area de multiple mici defecte de umplere. 

Tumorile vegetante mari, localizate la nivelul curbu- 
rilor, produc defecte de umplere marginale întinse, cu 


Fig.244. Cancere gastrice vegetante, cu localizare la nivelul micii curburi (a) şi feței posterioare (b). 

contururi neregulate şi șterse, prelungite spre lumenul 
gastric cu imagini de semiton. Conturul peretelui (curbu- 
rii) este întrerupt pe întinderi variabile, regiunea devine 
rigidă, total aperistaltică. La extremităţile formaţiunii 
patologice se evidenţiază “pinteni” opaci, creaţi de bariul 
ce se insinuează între perete și baza de inserţie a tumorii 
(fig.244,a). 

La nivelul fețelor, cancerul vegetant produce imagini 
lacunare unice, (mai rar multiple), de formă neregulată, 
cu contururi şterse și semitonuri marginale. Pe aria de 
proiecţie a lacunei se evidenţiază relieful malign, ca şi 
opacităţi de diferite dimensiuni, care traduc prezența 
ulceraţiilor (fig.244,b). 

Tumorile vegetante de dimensiuni mari ocupă o mare 
parte din lumenul gastric, producînd stenoze, de obicei 
excentrice. 


Formainfiltrativăse caracterizează radiologic prin rigidi- 
tatea pereţilor, tradusă prin lipsa de supleţe în cursul umplerii 
şi manevrelor de mobilizare, prin absența peristaltismului 
şi deformarea, prin retracţie a regiunii afectate. De obicei, 
porțiunea infiltrată din curbură devine liniară; mai rar ea 
poate prezenta ondulaţii fixe, rigide. 

La nivelul unghiului gastric, rigiditatea produce deschi- 
derea acestuia, însoţită de o “rotunjire” a conturului micii 
curburi în regiunea respectivă (fig.245,a); conturul poate 
deveni uşor neregulat, mărginit de mici zone de semiton. 

La nivelul antrului, infiltraţia poate interesa curbura mică 
sau ambele curburi; în ultimul caz, regiunea se retractă în 
ansamblu, devenind cilindrică sau conică (fig.245,a). 
Prezenţa de neregularități şi semitonuri este frecventă. 

La nivelul corpului gastric, infiltraţia întinsă produce 
stenoza mezogastrică, cu istmul dispus axial, care 


Fig.245. Forme radiologice de cancer infiltrativ. a.localizare antrală: b.localizare la nivelul corpului, cu stenoză mediogastrică; c.schir 
gastric interesind corpul în totalitate, 

Fig.246. Forme radiologice de cancer ulcerativ: a-nișă în lacună; b-nișă în menise, 


biloculează organul (fig.245,b). Contururile regiunii 
stenozate sînt imprecise, neregulate (cu multiple dințături), 
iar relieful dispărut. 

Schirul gastric este forma infiltrativă care interesează 
cea mai mare parte a stomacului sau totalitatea acestuia 
(“linita plastică” malignă). Dimensiunile organului se 
reduc considerabil iar calibrul devine tubular (fig.245,c); 
neregularitaţile contururilor şi dispariţia reliefului 
completează imaginea radiologică. Absența peristaltis- 
mului este totală. Infiltraţia regiunii cardiei produce reflux 
gastro-esofagian (orificiul cardiei devenind beant) iar 
infiltraţia pilorului se traduce prin incontinenţa acestuia, 
urmată de umplerea continuă, sub tensiune, a cadrului 
duodenal. Camera de aer gastrică se reduce sau dispare. 

Leziunile ulcerative se datorează necrozei forma- 
țiunilor vegetante sau zonelor infiltrate ale pereţilor. 
Datorită acestui fapt, ulceraţia (nişa) malignă apare de 
regulă retrasă din conturul gastric; ea se dezvoltă 
întotdeauna pe o zonă rigidă, denivelată sau profund 
modificată prin proliferare. Nișa încastrată este o nişă de 
dimensiuni mici, produsă la nivelul unui placard infiltrativ 
retras din conturul gastric; ea se situează în interiorul 
conturului afectat. 

Nişa în lacună apare într-o masă vegetantă necrozată, 
producînd, atunci cînd se proiectează de faţă, o imagine 
opacă de formă neregulată (fig.246,a). In proiecţie 
marginală, ea este retrasă din conturul gastric. 

Nişa în menisc se produce într-o formaţiune prolife- 
rativă care afectează o curbură, împreună cu versantele 


adiacente ale fețelor. Radiologic, nișa apare de formă 
aproximativ semicirculară, cu conturul extern plat; ea este 
înconjurată de o zonă transparentă semicirculară con- 
centrică, ce poate prezenta o structură neomogenă (relief 
malign) (fig.217,b; fig.246,b). 

Deşi nişa malignă prezintă în principiu caractere net 
distinctive de cea benignă, în practică, diagnosticul 
diferenţial poate fi uneori destul de dificil. In situaţii echi- 
voce, dacă manevrele endoscopice nu sînt practicabile, 
testul terapeutic (evoluţia imaginii după un tratament 
medical 3-6 săptămîni) devine util. 

In afara examenului radiologic standard, metodele 
imagistice de investigare (IRM şi mai ales CT) pot oferi 
date deosebit de utile în diagnosticul cancerului gastric. 
Acestea se referă îndeosebi la evidenţierea tumorilor de 
dimensiuni foarte mici, cu localizare particulară (cardia) 
şi a adenopatiilor satelite (fig.247). 


7.4.8. Stenoza pilorică 


Poate fi consecința unui ulcer piloric sau juxtapiloric 
(stenoza “benignă”) sau a dezvoltării unui proces tumoral 
infiltrativ sau vegetant în regiunea antro-pilorică (stenoza 
malignă). 

7.4.8.1. Stenoza ulceroasă este cea mai frecventă şi, 
datorită evoluţiei îndelungate, realizează aspectul radio- 
logic cel mai pregnant (fig.210). 

Fig.247. In a, secțiune CT evidențiind un cancer vegetant al cardiei, în b, aspect normal al orificiului cardiei. S: stomac 


Stomacul apare mult mărit de volum, alungit, cu polul 
inferior situat în micul bazin și lărgit în sens transversal. 
El conţine o cantitate considerabilă de lichid şi resturi 
alimentare, astfel încît bariul de dispersează sub formă de 
pete opace, dispunindu-se în final în regiunea declivă. 
Deasupra masei de bariu rămîne un strat cu opacitate 
redusă, neomogenă, reprezentînd lichidul de stază. 
Examenul reliefului este impracticabil. 

Contururile stomacului sînt regulate, suple; la începutul 
examenului pot fi evidenţiate cîteva unde peristaltice, care 
nu sînt urmate de evacuare prin pilor şi care diminuă 
curînd, stomacul prezentîndu-se în continuare aton și 
akinetic. Tranzitul se realizează cu mare întîrziere, uneori 
substanţa de contrast persistînd în stomac în cantitate 
apreciabilă după 24 ore de la ingerare. 

7.8.4.2. Stenoza malignă antro-pilorică se caracteri- 
zează radiologic prin aspectul aparent alungit al pilorului 
şi îngustarea marcată a regiunii prepilorice (De 243 a1. 
Antrul are contururi neregulate, dinţate, uneori cu semi- 
tonuri maligne; pereţii lui sînt rigizi, lipsiţi de peristaltism. 

Deşi dificil, tranzitul prin regiunea antro-pilorică se 
menţine, astfel încît dilataţiile importante ale stomacului 
sînt rare. 


7.4.9. Stomacul operat 


Controlul radiologic de rutină al stomacului operat se 
efectuează la 10-15 zile după intervenție, pentru evalua- 
rea desfășurării tranzitului; el devine însă mai concludent 
la un interval mai mare (4-8 săptămîni), o dată cu dispariția 
fenomenelor inflamatorii postoperatorii. 

Examenul radiologic al stomacului operat permite 
identificarea tipului de intervenţie practicată (în principal 
modul de realizare a anastomozei gastro-intestinale) și 
evidenţierea complicaţiilor postoperatorii. 


7.4.9.1. Rezecţia gastrică subtotală este urmată de 
restabilirea tranzitului prin anastomoză gastro-duodenală 
termino-terminală (procedeul Pean-Billroth D sau prin 
anastomoză gastro-jejunală termino-laterală efectuată pe 
întreaga tranșă gastrică (procedeul Reichel-Polya) sau pe 
o porțiune a acesteia (procedeul Hofimeister-Finsterer). 

Rezecţia gastrică totală este urmată de anastomoza 
esojejunală, practicată în numeroase variante tehnice. 

Gastro-enteroanastomoza simplă este o operaţie deri- 
vativă, efectuată în cazul în care rezecţia stomacului este 
imposibil de efectuat. 

La nivelul gurii de anastomoză, examenul radiologic 
trebuie să aprecieze ritmicitatea şi amploarea tranzitului; 
ritmicitatea traduce o situaţie funcţională bună, creată de 
aşa-numita “sfincterizare” a gurii de anastomoză. 

La nivelul ansei aferente (fig.249,a) se va aprecia 
lungimea porțiunii opacifiate, durata retenţiei bariului, 
calibrul și relieful ansei respective. 

Pentru studiul ansei eferente este importantă aprecierea 
tonusului, cineticii și aspectului pliurilor de mucoasă 
(fig.249,€). 


c 


Fig.248. Forme principale de restabilire a tranzitului după rezecția 
gastrică subtotală a.procedeul Péan-Billroth I; b.procedeul Reichel- 
Polya; c.procedeul Hoffmeister-Finsterer. (d:duoden; a:ansa aferentă; 
e:ansa eferentă). 

Fig.249. Aspectul radiologic al unei anastomoze termino-laterale 
(Reichel-Polya). a: ansa aferentă; e: ansa eferentă. 


7.4.9.2. Manifestările patologice postoperatorii pot fi 
evidenţiate la intervale variabile după intervenţie, pot fi 
de natură morfologică sau funcțională şi pot interesa 
bontul gastric, gura de anastomoză sau ansele jejunale. 

La nivelul bontului gastric este frecvent întilnită gastri- 
ta, manifestată prin îngroșarea reliefului, ca și prin unele 
modificări funcţionale privind tonusul, cinetica şi eva- 
cuarea. Ulcerul peptic se traduce printr-o imagine tipică 
de nişă, de obicei de mici dimensiuni, însoţită de 
convergenţa pliurilor edemaţiate (fig.250). 

Invaginaţia ansei anastomotice creează o imagine 
lacunară situată deasupra gurii, cu contururi regulate, 
prezentînd striuri caracteristice reliefului jejunal; se poate 
însoţi de stenoza gurii de anastomoză. 

Cancerul bontului, de regulă manifestare a unei reci- 
dive, poate îmbrăca oricare formă lezională cunoscută 
(infiltraţie, lacună, ulceraţie). 

La nivelul gurii de anastomoză, stomita (inflamaţia 
gurii) se caracterizează prin îngustarea acesteia pină la 
stenoză, însoțită de reducerea tranzitului. 

La nivelul anselor jejunale, ulcerul peptic postopera- 
tor apare mai frecvent pe ansa eferentă, în vecinătatea gurii 
de anastomoză şi se manifestă radiologic prin nișă, însoțită 
de edem perilezional si manifestări indirecte (gastrită, 
stomită, tulburări de evacuare a bontului). 

Sindromul de ansă aferentă se traduce radiologic prin 
opacifierea acesteia pe o mare întindere, însoţită de stază 
şi îngroşarea apreciabilă a reliefului mucoasei. 

Sindromul jejunal (“dumping”) apare mai frecvent după 
intervenţia Reichel-Polya şi se caracterizează prin evacu- 
area precipitată a bontului, aspectul hipoton al jejunului 
și uneori printr-un tranzit jejunal rapid. 


Fig.250. Ulcer peptic pe versantul gastric al unei anastomoze 
Reichel-Polya. Nişă (N), însoţită de convergenţa pliurilor mucoasei 
bontului gastric. 


7.5, Afecţiunile duodenului 


7.5.1. Aspecul radiologic normal al bulbului şi 
cadrului duodenal 


7.5.1.1. Bulbul duodenal. Prima porţiune a duodenului, 
bulbul, prezintă o formă şi dimensiuni sensibil dependente 
de tonusul pereţilor săi. Bulbul normoton apare de formă 
aproximativ triunghiulară, cu baza centrată pe pilor şi 
unghiurile bazale (recesurile) uşor rotunjite; vîrful lui, dispus 
cranial, se continuă cu porțiunea intermediară (fig.251). 


Qi 


Fig. 251. Aspectul radiologic al duodenului normal. A:Antrul gastric; 
P:Pilor: B:Bulbul duodenal (normoton); m.c.:mica curbură; M.c.:marea 
curbură; p.i.: porțiunea intermediară; G.s.: genunchiul superior; II: 
duoden Il; G.i.: genunchiul inferior; III: duoden III; Di. unghiul 
duodeno-jejunal; J:jejun. 

Lungimea variază în mod obişnuit între 3 şi 6 cm. Bulbul 
hipoton este alungit, cu calibru redus, în timp ce bulbul 
hiperton se apropie de o formă rotundă. 

Dispoziţia bulbului este în mod normal oblic ascendentă 
spre dreapta iar situaţia în ortostatism corespunde verte- 
brei L2, pe partea dreaptă a coloanei. 

Contururile sînt formate în incidența de față de cele 
două curburi, denumite, prin analogie cu curburile 
corespunzătoare ale stomacului, curbura mică (internă), 
respectiv curbura mare (externă). In stare de repleţie 
completă a bulbului, curburile sint regulate, net contu- 
rate, uşor convexe (fig. 251). Prin rotaţie accentuată în 
OAS, cele două fețe, anterioară şi posterioară, devin 
marginale în imagine, formînd contururile organului în 
această incidenţă, 

Bulbul se continuă cranial cu porțiunea intermediară, 
care are în mod obișnuit o lungime de aproximativ 1 cm. 
Segmentul intermediar se continuă cu duodenul TI (descen- 
dent), cu care formează o flexură (genunchiul superior). 

Umplerea bulbului în cursul examenului se poate pro- 
duce după ingerarea unei cantități mici de bariu; ea este 
dependentă de tranzitul gastro-piloric şi de starea tonusu- 
lui bulbar. Evacuarea se produce mai frecvent printr-o 
contracție globală, de tip sistolic, mai rar prin contracții 
de forma peristaltismului. 

7.5.1.2, Duodenul II (descendent) are un traiect verti- 
cal, paralel cu marginea dreaptă a coloanei vertebrale; el 
prezintă la nivelul extremității inferioare o inflexiune, 
genunchiul inferior. Duodenul III are un traiect orizontal 
şi se situează în fața coloanei; el se continuă cu duodenul 
IV, care se uneşte cu prima ansă jejunală, formînd unghiul 
duodeno-jejunal (unghiul Treisubţire). 

Fig.252, Relief normal al mucoasei duodenale. 


75.13. Relieful mucoasei duodenale este format din 
pliuri subţiri, care la nivelul bulbului au o direcţie 
longitudinală, similară celei a pliurilor antrului gastric. 
Incepînd cu segmentul intermediar, ele se dispun trans- 
versal, perpendicular pe contururi, care capătă un aspect 
dinţat (fig.252). 

7.5.1.4. Tranzitul prin cadrul duodenal, care durează 
în mod normal 60-90 sec., este asigurat prin contraţii de 
tip peristaltic. Uneori pot apare, mai ales la genunchiul 
inferior, unde antiperistaltice, care propulsează conținutul 
în sens cranial. 


7.5.2. Anomaliile congenitale ale duodenului 


Anomaliile congenitale ale duodenului pot interesa 
calibrul, lungimea şi dispozitia segmentelor sale. Cele mai 
frecvente anomalii sînt reprezentate de lungimea anormală 
a segmentului intermediar și de dispoziţia aberantă a 
celorlalte diviziuni ale organului, care împiedică formarea 
unui” cadru” duodenal; acestea sînt deseori urmarea unor 
defecte complexe de coalescență a intestinului (mezenterul 
comun). ` 


7.5.3. Diverticulii duodenali 


Sint expansiuni circumscrise ale pereţilor organului, în 
a căror structură pot fi prezente toate straturile parietale, 
sau numai mucoasa, evaginată prin zonele de rezistență 
scăzută ale pereţilor. Diverticulii pot fi unici sau multipli, 
de dimensiuni foarte variate; sediul obişnuit este reprezen- 
tat de duodenul II şi INI. 

Radiologic,diverticulul apare ca o opacitate adițională, 
de formă rotundă sau ovalară, ataşată de lumenul duode- 


Fig.253. Diverticul duodenal localizat pe D II; prolaps de 
mucoasă gastrică la baza bulbului. 

nal printr-un pedicul sau o bază largă de implantare 
(fig.253). Alteori se aobservă stratificarea conţinutului, 
realizind o imagine hidroaerică. 

Contururile diverticulului, de obicei regulate și nete, 
pot pierde aceste caractere în prezenţa proceselor infla- 
matorii înconjurătoare (peridiverticulite). 


7.5.4. Duodenitele 


Inflamaţiile mucoasei duodenale sînt de obicei secun- 
dare ulcerului gastro-duodenal, afecţiunilor hepato-biliare, 
inflamațiilor pancreasului şi apendicelui. 

Radiologic, ele se taduc prin semne funcţionale și 
morfologice. Tulburările funcționale constau iniţial din 
hipertonie (care reduce calibrul duodenului şi al bulbului) 
şi hiperkinezie, manifestată prin tranzit accelerat la nivelul 
bulbului și celorlalte segmente. Hipotonia, apanaj al 
formelor mai vechi, produce, dimpotrivă, o creştere de 
calibru, care la nivelul bulbului poate atinge grade 
considerabile (megabulbul inflamator). 

Prezenţa unei imagini hidroaerice în interiorul bulbu- 
lui (“bulbul cu nivel”) este apreciată de unii drept expresie 
a hipotoniei. 

Staza bulbară sau bipolară (localizată la bulb și 
genunchiul inferior) este o manifestare funcţională tardivă, 
consecutivă diminuării proceselor dinamice cu rol in 
evacuare. 

Modificările organice constau din îngroşarea şi dezor- 
ganizarea reliefului mucoasei, care poate deveni polipoid 
sau se şterge. Contururile devin neregulare, cu dinţături 
profunde, dispuse asimetric, iar calibrul apare îngustat 
neuniform. 


7.5.5. Periduodenitele 


Procesele inflamatorii periduodenale creează în jurul 
duodenului (mai ales al bulbului) o rețea aderenţială, care 
produce neregularități de contur în faza de repleţie; aces- 
tea au o dispoziţie şi o adincime inconstante și se datorează 
destinderii neuniforme a pereţilor. 


7.5.6. Prolabarea mucoasei gastrice 


Prolabarea mucoasei gastrice în bulb produce defecte 
de umplere regulate, cu convexitatea superioară, simetrice 
în rapot cu pilorul, în vecinătatea căruia sint dispuse 
(fig.253). 


7.5.7. Ulcerul duodenal 


Localizarea cea mai fecventă a bolii ulceroase, ulcerul 
duodenal, își are sediul în peste 90% cazuri la nivelul bul- 
bului; ulcerele “postbulbare” sint întîlnite pe segmentul 
intermediar și duodenul II. 

7.5,7.1. Semnul radiologic direct, de certitudine, al ulce- 
rului este reprezentat de nișă, care se situează de regulă 
pe una din feţele bulbului, foarte rar pe curburi. 

In incidența frontală, nișa localizată pe o față a bulbu- 
lui apare sub forma unei pete opace, rotunde sau ovalare, 
cu contururi nete, înconjurată de o zonă mai transparentă, 
datorată edemului periulceros (imagine “în cocardă”) 
(fig.216, fig.254 a). Zona de edem poate fi foarte întinsă, 
afectind o porţiune importantă din aria de proiecţie a bul- 
bului, sau poate avea un aspect neuniform, cu disconti- 
Dun. 

Diametrul nişei depășește rareori un centimetru. Pliu- 
rile mucoasei duodenale prezintă frecvent o dispoziție 
radiară, care marchează convergenţa lor spre nişă 
(fig.254,a). 

Acestă dispoziţie se păstrează şi în perioada de vinde- 
care clinică a ulcerului, datorită modificărilor fibroase 
cicatriciale. 

Prezenţa a două opacităţi, situate în imediata apropiere, 
traduce concomitența a două ulceraţii, situate pe ambele 
fețe ale bulbului (fig.254 b). 

In incidența OAS, ulcerul feţelor se prezintă sub forma 


vecin (fig.254 c). Ulcerele duble (“kissing -ulcerul) produc 
imagini asemănătoare pe fiecare dintre fețe. 

7.5.7.2. Semnele indirecte, însoţitoare, sint de natură 
funcțională şi morfologică. 

Semnele funcționale, prezente mai ales în perioada 
evolutivă, realizează triada simptomatică hipertonie, 
hipersecreţie, hiperperistaltism, manifestată la nivelul 
stomacului. Pilorul prezintă frecvent spasme de durată 
variabilă, mai rar apare beant, ceea ce produce o evacuare 
rapidă a conţinutului gastric. La nivelul bulbului, accen- 
tuarea tonusului și peristaltismului produce aspectul de 
bulb iritabil, intolerant, care se evacuează rapid, înainte 
de a atinge faza de repleţie completă; alteori bulbul apare 
dimpotrivă, hipoton, de dimensiuni crescute, cu întirzierea 
evacuării. 

Apariţia de spasme localizate pe una din curburi 
însoţeşte de obicei o nișă cu sediul pe curbura opusă; 
spasmul curburii se tratuce printr-o denivelare de formă 
regulată (“incizură”) care poate dispare o dată cu imagi- 
nea nişei. 

Fig.254. Aspecte radiologice produse de ulcerul duodenal. a: nişă pe faţa posterioară, cu edem periulceros și convergență de pliuri: b: ulcer 
dublu (imagine de față); c: ulcer dublu, cu niṣe (N) pe ambele feţe; d: bulb intens deformat cicatricial, cu dilatație marcată a recesului inferior 
(“diverticul Colle”). 


Semnele indirecte morfologice constau, la nivelul 
stomacului, din alterarea reliefului, cu aspecte obişnuite de 
gastrită; la nivelul pilorului din descentrarea lui în raport cu 
recesurile iar la nivelul bulbului din modificări de formă şi 
dimensiuni, datorate proceselor fibroase retractile. 

In ulcerul cu evoluţie îndelungată, bulbul se reduce 
dimensional, apărind scurtat şi îngustat. Foarte frecvente 
sînt modificările de formă, care constau din retracții 
parțiale ale contururilor (incizuri), cu caracter definitiv, 
scurtări ale contururilor, îngustări mediane, urmate de di- 
latarea recesurilor (aspectul “în treflă”) (fig.214,b), în- 
gustarea sau dispariţia unui reces. Intre regiunile îngustate, 
pereţii bulbului pot suferi, datorită creșterii presiunii inte- 
moare, expansiuni pseudodiverticulare. 

Dilataţia marcată a recesului inferior al bulbului este 
denumită “'diverticulul Colle” (fig.254,d). 


7.5.7.3. Ulcerul postbulbar este situat de obicei la 
nivelul genunchiului superior şi în porţiunea suprava- 
teriană a duodenului II. Nișa, proiectată mai frecvent 
marginal, se însoţeşte de devierea pliurilor, dar mai ales 
de îngustarea calibrului porțiunii din duoden pe care se 
localizează. 


7.5.8. Tumorile duodenului 


Tumorile benigne, reprezentate mai ales de polipi, pro- 
duc imagini lacunare unice sau multiple, omogene, net 
conturate, 

Tumorile maligne, extrem de rare, pot evolua sub formă 
infiltrativă, vegetantă sau ulcerative, 

Fig.255. Modificarea cadrului duodenal de către un cancer al 
capului şi corpului pancreasului, 


7.5.9. Modificările duodenului în procesele 
patologice de vecinătate 


Dilataţia veziculei biliare produce frecvent amprente 
pe conturul lateral al bulbului, în timp ce mărirea de volum 
a lobului drept hepatic realizează amprente sau deplasări 
ale regiunii superioare a duodenului II. 

Pancreatita cronică se poate traduce prin lărgirea 
moderată a cadrului duodenal, ștergerea imaginii pliurilor 
pe conturul intern al duodenului descendent şi uneori prin 
stază duodenală persistentă. 


Cancerul capului pancreasului produce lărgirea pot- 
coavei duodenale, ştergerea conturului intern al acesteia 
iar în cazuri mai rare mici defecte de umplere sau, 
dimpotrivă, imagini pseudodiverticulare, create de necroza 
țesutului tumoral (fig.225). 


7.6. Afecţiunile intestinului subțire 


7.6.1. Tehnica de examinare 


Examenul intestin subțire se practică în mod obișuit 
în continuarea celui gastro-duodenal, urmărind progre- 
siunea suspensiei baritate și opacifierea regiunilor de 
interes particular. Reprezentarea globală a intestinului 
poate fi obținută prin ingerarea de cantităţi mici de bariu 
(10-15 ml), la intervale de 10 minute, pînă la apariţia în 
imagine a cecului. 


7.6.2. Aspectul radiologic al intestinului subțire 
normal 


Examenul radiologic trebuie să ofere relaţii cu privire 
la situaţia, calibrul, relieful mucoasei, tonusului, peristal- 
tismul și tranzitul intestinului subţire. 

7.6.2.1. Situaţia. Ansele jejunului se proiectează în 
regiunea superioară a hemiabdomenului stîng şi în regiu- 
nea periombilicală; cele ale ileonului se situează în mod 


Fig.256. Situaţia şi aspectul reliefului de mucoasă ale jejunului (a) şi ileonului (b). D: duoden, C: cec: B: valvula ileo-cecală (Bauhin). 

normal în partea inferioară a hemiabdomenului drept şi în 
micul bazin (fig.256). Ultima ansă ileală are un traiect 
oblic ascendent în afară, implantîndu-se pe peretele in- 
tern al cecului, la nivelul valvulei lui Bauhin. 

7.6.2.2. Calibrul intestinului subțire măsoară în medie, 
la nivelul jejunului proximal, 3 cm; el suferă o reducere 
ușoară în sens caudal, ajungînd, în ileonul terminal, la 2- 
2,5 em. Calibrul este substanțial dependent de tonusul 
pereţilor, putînd manifesta variaţii considerabile. 

7.6.2.3. Relieful mucoasei, evidenţiat de examenul în 
strat subțire sau prin compresie dozată, este reprezentat 
de pliuri ce realizează un desen complex, dar regulat. 

Relieful intestinal se caracterizează printr-o autoplas- 
tică vie, care modifică dispoziţia și calibrul pliurilor la 
intervale extrem de scurte. In regiunile în care conţinutul 
intestinal stagnează, pliurile se orientează perpendicular 
pe conturul pereţilor, în timp ce în faza de golire orientarea 
lor este predominant longitudinală (fig.256). După evacu- 
area conţinutului, se observă, mai ales la nivelul jejunului, 
persistenţa unor pete fine, punctiforme, de mărime 
uniformă (“camerele de digestie”), care se datorează 
reţinerii bariului între pliurile Kerkring. 

Contururile pereţilor intestinali prezintă la nivelul jejunu- 
lui dinţături fine, regulate și simetrice, datorate insinuării 
bariului printre pliurile Kerkring prezente la acest nivel; ele 
devin netede, liniare, în regiunea ileonului. 

7.6.2.4. Tonusul şi cinetica se apreciază după calibrul 
lumenului, respectiv după frecvenţa şi amploarea undelor 
peristaltice. Hipertonia şi hiperkinezia se traduc printr-un 
calibru redus si mișcări peristaltice vii, iar hipotonia şi 
hipokinezia prin creşterea calibrului și diminuarea peri- 
staltismului. 

7.6.2.5. Tranzitul prin intestinul subţire se efectuează 
într-un ritm extrem de variat; în mod obișnuit, capul 
coloanei baritate atinge valvula ileo-cecală la 3-4 ore de 
la ingestie iar evacuarea completă a intestinului necesită 
6-8 ore. 


7.,6.3.Anomaliile congenitale 


Crează stări cu răsunet clinic diferit: unele sînt foarte 
bine tolerate, fiind descoperite întimplător, altele produc 
tulburări de tranzit sau complicaţii de factură variată. 

7.6.3.1. Mezenterul comun este o anomalie ce rezultă din 
rotația incompletă sau în sens invers a intestinului primar. 
Mezenterul primitiv nu se mai segmentează în diferite me- 
zouri, el răminind o formaţiune comună intestinului subţire 
şi colonului. Primul ocupă partea dreaptă şi centrul abdo- 
menului, al doilea este situat în stînga acestuia. 

Fig.257, Mezenter comun. 


Radiologic, unghiul duodeno-jejunal şi unghiul hepa- 
tic al colonului lipsesc; porțiunea a Il-a a duodenului este 
absentă iar duodenul descendent se continuă direct cu je- 
junul, situat în dreapta abdomenului (fig.257). 

Mezenterul comun poate favoriza producerea unui vol- 
vulus, cu evoluţie spre ocluzie intestinală. 

7.6.3.2. Diverticulii intestinului subţire produc imagini 
opace rotunde, de obicei multiple, de dimensiuni variabile, 
situate pe contururile organului. 

Diverticulul Meckelrezultă din persistenţa parțială a cana- 
lului omfalo-vitelin; este situat în porțiunea terminală a ile- 
onului, la o distanță de 20-50 cm de valvula ileo-cecală. 

Radiologic, se traduce, după opacifierea cu bariu, 
printr-o opacitate alungită, terminată în fund de sac, 
implantată pe o ansă ileală. 


7.6.4. Enteritele nespecifice 


Se traduc radiologic prin modificări polimorfe, de or- 
din funcţional şi morfologic, deseori greu de descoperit şi 
de interpretat, a căror manifestare depinde de stadiul evo- 
lutiv şi gravitatea leziunilor prezente. 

Hipertonia şi hipotonia se traduc prin îngustarea, 
respectiv lărgirea calibrului unor anse intestinale. Tranzi- 
tul, dependent de intensitatea peristaltismului, poate fi 

accelerat sau întîrziat; pătrunderea substanței baritate în 
cec poate fi observată la cîteva minute de la ingestie; alteori 
întîrzie peste 6 sau 8 ore. 

Evidenţierea de conținut gazos şi nivele hidroaerice 
traduce prezenţa hipersecretiei, tulburărilor de resorbţie 
intestinală şi a celor de tranzit. 

Pliurile mucoasei devin îngroșate, rigide, neregulat 
dispuse, cu autoplastica mult diminuată. Deseori, pe aria 
de proiecţie a lumenului, apar pete opace neregulate, de 
dimensiuni variabile, persistente, care traduc ulceraţii ale 
mucoasei. 


7.6.5. Enterita tuberculoasă 


Se localizează de predilecție la nivelul regiunii ileo- 
cecale; ea produce iniţial o hiperplazie a foliculilor lim- 
fatici ai mucoasei. Ulterior, inflamaţia afectează plăcile 
Payer, care se cazeifică şi se ulcerează. Foliculii limfatici 
se hipertrofiază iar în fazele avansate mucoasa prezintă 
ulceraţii de diferite dimensiuni. 

Radiologic, perioada incipientă de evoluţie este 
dominată de modificări funcționale: tonusul intestinului 
prezintă alterări exprimate, constind mai ales din hiper- 
tonie, ce afectează porțiuni întinse ale organului, sau din 
alternanţe de anse hipotone cu altele hipertone; hiperperi- 
staltismul însoţeşte deseori starea de hipertonie, provocînd 
un tranzit accelerat. 


A 


Procesele spastice afectează frecvent valvula ileo- 
cecală, ultima ansă ileală și deseori cecul. 

Lipsa de opacifiere a cecului și regiunii proximale a 
ascendentului, datorată proceselor spastice sau retractil- 
fibroase constituie semnul lui Stierlin (fig.258 a) 

Modificările morfologice constau iniţial din imagini 
lacunare, rotunde sau ovalare, proiectate în lumenul 
ileonului sau pe contururile lui, produse de hiperplazia 
foliculilor limfatici şi a plăcilor Payer. 

In mod aproape constant, pe conturul superior al 
ileonului, la cîţiva cm. de valvula ileo-cecală, apare o 
imagine lacunară întinsă (sugerind uneori o amprentă), 
“nodulul de alarmă Marina Flol”, care este o placă Payer 
hiperplazică (fig.258 a). 

Intr-o etapă următoare se constată apariţia ulceraţiilor 
de dimensiuni variabile, care produc dințături ale 
contururilor sau pete neregulate opace, proiectate peste 
un relief al mucoasei îngroșat, dezorganizat. Ulceraţiile 
profunde, produse la nivelul plăcilor Payer, realizează 
uneori veritabile imagini de nișe. 

Procesele stenozante, datorate retracţiei fibroase a 
pereţilor, ce apare în etapele evolutive tardive, se traduc 
prin îngustări neregulate de lumen, uneori extinse pe mari 
porțiuni (fig.258 a). La nivelul cecului ele pot crea false 
imagini tumorale, sugerînd prezenţa unor formaţiuni 
vegetante. 

Perioada evolutivă finală se caracterizează prin apariția 
aderenţelor, care fixează ansele ileale, producînd cuduri 
fixe, rigide, ce îngreunează considerabil tranzitul. 


Fig.258. Aspecte radiologice create de enterita tuberculoasă şi ileita terminală Crohn. a.tuberculoză ileocecală. I; ileon terminal; l:imagini 
lacunare; a:amprentă pe conturul superior al ileonului; S:stenoza cecului și ascendentului proximal; A:colon ascendent; T:colon transvers. b.ileită 
terminată Crohn: I.t.: ileon terminal; C:cec; B:valvula ileocecală; Rirect; F:fistulă ileo-rectală. 

7.6.6. “Ileita terminală” (boala Crohn) 


Afecţiune de etiologie obscură, cu o patogenie în care 
sînt implicaţi în mare măsură factori alergici, boala Crohn 
afectează inițial şi cu predominanţă ileonul terminal. Destul 
de frecvent sînt însă observate şi localizări la nivelul altor 
regiuni ileale, la nivelul cecului şi colonului. 

Examenul radiologic evidenţiază în faza evolutivă 
iniţială modificări funcționale ale ansei ileale terminale, 
constind mai ales din hipotonie şi stază. 

Modificările morfologice apar relativ tîrziu şi constau 
din atrofia pliurilor mucoasei, infiltrația pereţilor, care 
transformă ileonul terminal într-un tub rigid, apariţia de 
imagini lacunare multiple, expresie a hipertrofiei foli- 
culilor limfatici ai mucoasei și plăcilor Payer, şi din 
ulceraţii, care produc un contur neregulat, dințat, al 
ileonului şi cecului. 

Faza evolutivă tardivă este dominată de procese de 
fibroză retractilă, care produc îngustarea neregulată a lu- 
menului (uneori prin retracţia rigidă a unui singur contur) 
și apariţia de stenoze. Segmentul afectat este total lipsit 
de peristaltism, iar ansele situate deasupra regiunilor 
stenozate apar dilatate, hipotone, cu stază durabilă. 
Porțiunea subvalvulară a cecului este redusă dimensional 
şi prezintă neregularități de contur (fig.258,b). Fistulele 
şi procesele de periviscerită, care fixează segmentele afec- 
tate, reprezintă complicaţii frecvente în cursul unei evoluţii 
îndelungate. 


7.6.7 lleita foliculară 


Se traduce radiologic prin apariţia, în regiunea terminală 
a ileonului, de imagini lacunare multiple, de formă rotund- 
ovalară, datorate hipertrofiei foliculilor limfatici parietali. 
Calibrul ileonului terminal apare uşor lărgit, traducînd 
hipotonia regională. 

Aceste modificări, apărute în cursul evoluției unor 
afecţiuni de etiologie virală, sînt de regulă total reversibile. 


7.6.8. Procesele tumorale ale intestin subțire 


7.6.8.1. Tumorile benigne sînt reprezentat mai frecvent 
de polipi, care produc imagini lacunare, regulate, deseori 
multiple (în cazul polipozelor). 

7.6.8.2. Tumorile maligne, rare, sînt De de tip vegetant 
(limfoamele), fie de tip infiltrativ-stenozant (adenocarcino- 
mul). Diagnosticul radiologic este dificil: el se bazează în 
principal pe modificarea traanzitului (distensia prin hipoto- 
nie şi staza în ansele suprajacente leziunii). 


7.7. Afecţiunile apendicelui cecal 
Opacifierea cu substanță de contrast a apendicelui se 


poate obţine în cursul examenului standard al intestinului 
și colonului (prin administrare per orală sau prin clismă a 


Fig. 259. Imagini radiologice ale apendicelui cecal. a. aspect radiologic normal (examen cu compresie al regiunii ceco-apendiculare); 
b.aspect radiologic produs de inflamaţia cronică a apendicelui (bază largă de implantare, calibru neuniform, opacifiere neomogenă). 

substanţei baritate); ea poate fi evidenţiată examinînd 
regiunea ileo-cecală la 4-8 ore de la ingestie, sau la 24 de 
ore, o dată cu investigarea colonului. In cursul irigoscopiei, 
umplerea cu bariu a apendicelui se poate realiza efectuînd 
un masaj uşor al regiunii cecului. 

Pentru opacifierea mai sigură a organului este practicată 
tehnica Czeppa, care constă din administrarea, o dată cu 
suspensia baritată, a unei cantităţi de 5-10 g sulfat de sodiu; 
examenul regiunii ceco-apendiculare se efectuează la 8 
ore de la administrare. 


7.7.1. Aspectul radiologic al apendicelui normal 


Este acela al unui organ tubular, cu calibru de 4-6 mm, 
cu lungimea de 5-10 cm, inserat pe conturul medial al 
cecului sau pe fața posterioară a acestuia, puţin deasupra 
regiunii fundice (fig.259 a). Omogenitatea opacifierii, uni- 
formitatea calibrului şi mobilitatea (la compresie) sînt prin- 
cipalele trăsături ale stării normale; lungimea și traiectul 
sînt supuse unor variaţii individuale largi. 


7.1.2. Aspecte patologice 


Aspectele patologice, create în marea majoritate a 
cazurilor de inflamaţiile cronice, sînt foarte variate și 
deseori greu de interpretat. Ele constau din lipsa de 
opacifiere, opacifierea incompletă sau, dimpotrivă, 
persistența opacifierii peste 24-48 ore (datorată stazei). 
Lipsa de omogenitate a conţinutului, calibrul neuniform 
şi mai ales fixarea organului, deseori în poziţii neobișnuite, 
însoţită de modificări ale traiectului (fig.259,b) sînt alte 
aspecte patologice frecvent întilnite. 

Inflamaţiile apendicelui produc deseori manifestări 
reflexe patologice la nivelul stomacului (hipo- sau hiper- 
kinezie, spasme pilorice), duodenului (stază prin hipo- 
tonie), intestinului (diskinezie), cecului (stază) și colonului 
(tulburări de tranzit prin diskinezie). 


7.8. Afecţiunile colonului 


7.8.1. Tehnica examenului radiologic 


Examinarea colonului la un interval de 24 ore după admi- 
nistrarea orală a suspensiei baritate, practicată de rutină, 
oferă date cu privire la desfășurarea tranzitului; opacifierea 


fragmentară a lumenului nu permit însă, de regulă, evaluarea 
stării morfologice a pereţilor organului. Tehnica de elecţie 
consacrată acestui obiectiv este irigoscopia (completată de 
irigografie), realizată prin introducerea suspensiei baritate 
pe cale rectală (prin clismă). 

Primul timp al irigoscopiei (respectiv al examenului 
irigografic) este reprezentat de explorarea în repleție 
(fig.205, a), care evidenţiază lungimea, calibrul, dispoziţia 
şi contururile segmentelor colonului; el este urmat de 
examenul în strat subțire, efectuat după evacuarea în cea 
mai mare parte a substanţei de contrast, examen care 
permite studiul reliefului mucoasei (fig.261). In numeroase 
cazuri, devine necesar (mai ales în vederea evaluării 
continuității contururilor) examenul cu dublu contrast 
(proba Fischer), după insuflarea colonului evacuat de bariu 
cu o cantitate de aer (fig.205,b). 


7.8.2. Aspectul radiologic al colonului normal 


Examenul în repleţie evidenţiază dispoziția diferitelor 
segmente ale colonului, situate în linii mari la periferia 
abdomenului, realizînd în ansamblu cadrul colonic 
(fig.260). In condiţii normale, opacifierea este omogenă, 
iar contururile prezintă, mai ales în segmentele proximale, 
adincituri caracteristice, datorate contracției musculaturii 
circulare, haustrele, care fragmentează incomplet lumenul. 
Calibrul descreşte uniform în sens cranio-caudai, 
prezentind o lărgire evidentă la nivelul rectului (ampula 
rectală). 

Cecul, cu formă în fund de sac, este dispus în fosa (ach 
dreaptă; are un calibru de 7-8 cm şi este ușor mobilizabil 
la palpare. Pe peretele lui intern se află valvula ileo-cecală, 
iar mai jos, pe aceeaşi parte, în majoritatea cazurilor, apen- 
dicele. 

Colonul ascendent, situat în flancul drept, se întinde 
pînă la flexura hepatică; are un calibru de 6-7 cm şi o 
haustraţie bine reprezentată. 

Unghiul hepatic, porţiunea de legătură cu transversul, 
are o dispoziţie variabilă (în unghi drept, ascuţit sau ro- 
tunjit) şi este situat mai jos decît unghiul splenic. 

Colonul transvers poate fi dispus orizontal, uşor as- 
cendent, sau descrie o curbă cu concavitatea superioară; 
haustraţia este foarte exprimată. 

Unghiul splenic este situat sub hemidiafragmul stîng, 
cele două ramuri ale lui se suprapun deseori şi pot fi indi- 
vidualizate numai în incidența OAS. 

Colonul descendent, dispus în flancul stîng, are un cali- 
bru redus în raport cu transversul şi o haustrație puțin 
evidentă. 

Fig.260. Dispoziția şi segmentele cadrului colonic. l: ileon; Vie: valvula ileo-cecală; C: cec; Ap: apendice; As: colon ascendent; 
Uh: unghiul hepatic; T; colon transvers; Us: unghiul spelnic; D: colon descendent; S: sigmoid; R: rect; h: haustre; V.H.: valvulă Houston. 


Colonul sigmoid, situat în regiunea pelvină, descrie o 
sinuozitate caracteristică; prezintă contururi regulate, 
lipsite de haustre. 

Ampula rectală are un aspect piriform şi contururi nete, 
pe care se disting incizuri laterale (“valvulele” Houston). 

Mucoasa colonului, examinată în strat subțire, prezintă 
un relief format din pliuri subțiri, de calibru uniform, cu 
dispoziţie longitudinală sau transversală, realizînd uneori 
un desen arborescent sau în reţea. Dispoziţia pliurilor este 
variabilă în funcţie de segmentul examinat, haustraţia şi 
momentul funcţional surprinse (fig.261). 

Pereţii colonului sint reprezentaţi la examinarea în 
dubul contrast printr-un lizereu opac fin, care nu prezintă 
discontinuități (fig.205,b). 


7.8.3. Modificările de poziţie ale colonului 


Sint urmarea unor anomalii congenitale de dezvoltare 
şi fixare sau a unor afecțiuni dobîndite. 

7.8.3.1. Anomaliile congenitale de poziție recunosc 
maniestări variabile; ele interesează uneori întreg cadrul 
Colonie (mezenterul comun, situs inversus), 

Ptoza (poziţia joasă) este recunoscută ca atare dacă 
include şi punctele fixe ale colonului (cele două flexuri), 
In unele cazuri, ptoza afectează numai colonul drept (cu 
unghiul hepatic). 

Un număr relativ mare de anomalii de poziţie 
interesează cecul, care poate forma angulaţii cu ascen- 
dentul, situîndu-se în dreapta sau în stînga acestuia. 


KY 
biad I 
d ZI 
> SC 
i 4 A 
Cos & 
b > 
LA" E 
der" o" Sei 
i SS 
Si E 
Lë Ei 
Al A, 
wë AS 
ka Sd 
q Gel Ka 
à PV A N N — 
d Aë — E. 
BE 
` ni se 3 N tu d 


Fig.261. Relief normal al mucoasei colonului. 


Interpoziţia colonului între ficat şi diafragm (sindromul 
Chilaiditi) se traduce, la examenul pe gol al abdomenului, 
prin apariția unei imagini transparente, segmentată de linii 
transversale, sub hemidiafragmul drept, care apare uşor 
dilatat prin distensia colonului (fig.262). 

7.8.3.2. Deplasările colonului prin procese patologice 
de vecinătate (de obicei împingeri prin formaţiuni tumorale 
expansive) sint destul de frecvente și se pot produce în 
orice direcţie; la nivelul regiunilor fixe (ascendent, 
descendent, flexuri) ele se pot însoți de amprente sau 
reduceri de calibru. Contururile rămîn neîntrerupte iar 
pliurile mucoasei apar deviate. 


7.8.4. Modificările dimensionale 


7.8.4.1. Dolicocolonul repezintă o anomalie constind 
din lungimea anormală a unui segment al colonului sau a 
acestuia în întregime. Se asociază frecvent cu o aerocolie 
marcată, vizibilă la examenul abdominal pe gol. 

Irigoscopia evidenţiază lungimea anormală a porțiunii 
interesate și formarea unor bucle suplimentare cu dispoziții 
variate. 

7.8.4.2. Megacolonul, caracterizat prin calibrul mult 
crescut al organului, recunoaşte cauze și manifestări 
diferite. 

Megacolonul congenital (boala Hirschpring) este 
considerat în mod obișnuit ca fiind urmarea achalaziei 
recto-sigmoidiene, produsă de o distonie aganglionară 
(lipsa de dezvoltare a plexului mienteric). Sigmoidul în 

Fig.262. Interpoziţia colonului între ficat și diafragm. 
D: diafragm; F: ficat;C: colon. 


particular și întregul cadru colonic situat deasupra acestuia 
prezintă un calibru considerabil crescut (fig.213), în timp 
ce rectul are o lărgime normală sau ușor redusă. 

Stagnarea conţinutului produce treptat şi o alungire 
progresivă a colonului (mega-dolicocolon). Examenul ab- 
dominal pe gol evidenţiază de obicei o aerocolie foarte 
exprimată. 

Megacolonul secundar este consecința unui obstacol 
organic durabil, care produce stenoza unei regiuni a 
colonului, cu dilataţia segmentelor suprajacente. Se poate 
constitui în urma unor procese stenozante de natură 
inflamatorie sau tumorală, 


7.8.5. Diverticulii colonului 


Sînt descoperiţi relativ frecvent, mai ales la adult, la 
care se complică cu fenomene inflamatorii, cu simptoma- 
tologie clinică uneori zgomotoasă, datorită conţinutului 
lor septic. Sînt rareori unici, de regulă multipli, cu 
dimensiuni variabile (de la cîţiva mm la mai mulţi cm 
diametru). 

Radiologic, diverticulii apar sub forma unor opacități 
adiționale, rotunde sau ovalare, dispuse în vecinătatea 
lumenului colonului de care se leagă printr-un pedicul 
vizibil pe imagine (fig.263); acestea persistă de obicei după 
evacuarea colonului de suspensia baritată. 

Forma regulat rotundă caracteristică se alterează în urma 
proceselor inflamatorii parietale, care produc, pe lingă 
neregularități de contur, și o umplere neomogenă. 

Fig.263. Diverticuloză a colonului sigmoid. 


Diverticulii multipli, realizînd tabloul anatomo-pato- 
logic al diverticulozei (fig.263) se localizează de obicei 
pe segmentele distale ale colonului (sigmoid și descen- 
dent). 


7.8.6. Colitele 


Procesele inflamatorii ale colonului sînt de gravitate şi 
întindere diferite, mai frecvent limitate la anumite 
segmente (mai ales la cele distale) şi mai rar extinse la 
întregul organ. 

Manifestările lezionale, destul de polimorfe, permit 
totuşi individualizarea unor forme particulare (colita 
catarală, colita membranoasă, colita uicerohemoragică). 


Radiologic, colitele se traduc prin modificări de ordin 
funcțional şi de ordin morfologic. 

Modificările funcționale sînt reprezentate mai ales de 
tulburările tranzitului, care poate D accelerat sau întirziat, 
şi de hipertonie, care produce îngustarea calibrului 
colonului. Hipersecreţia se traduce prin opacifierea 
neomogenă a segmentului afectat. 

Modificările morfologice afectează relieful mucoasei, 
contururile şi calibrul colonului. Pliurile mucoasei devin 
neregulate, dezorganizate, îngroșate, cu contururile impre- 
cise; deseori se observă pete opace produse de reținerea 
bariului între pliurile îngroșate, de aderenţa lui la depozitele 
de mucus (fig.212) sau de prezenţa de mici ulceraţii. 

Alterările contururilor'se evidenţiază, în formele avan- 
sate; la început haustrele își pierd simetria și dispoziţia 
regulată, apoi pot dispare total. Pe contururi apar, de 
asemenea, dinţături ce traduc ulceraţii ale pereţilor, de 
profunzime variabilă. 

Colita ulcero-hemoragică produce ulceraţii parietale 
profunde, multiple, dispuse uneori pe porţiuni întinse ale 
unui segment al colonului (mai frecvent pe sigmoid şi 
descendent), realizînd un aspect pseudodiverticular 
(fig.264 b). 

Modificările de calibru se datorează, în stadiile evolu- 
tive avansate, proceselor cicatriceale retractile. Segmentul 
afectat capătă un aspect tubular, rigid, fără haustraţii și relief 
(fig.264,a); în unele cazuri, el poate apare scurtat. 


7.8.7. Tumorile colonului 
7.8.7.1. Tumorile benigne sînt în marea lor majoritate 


polipi. Polipul solitar se localizează mai frecvent la nivelul 
rectului și sigmoidului. Radiologic, produce o imagine 


Fig.264. Aspecte radiologice produse de colite avansate. a: colită profundă gravă, cu dispariţia reliefului şi rigiditatea pereţilor; 
b: colită ulcerohemoragică. 

Fig.265. Polipoză generalizată a colonului. 


lacunară de formă rotundă, regulată, cu contururi nete, de 
dimensiuni variabile; supleţea pereţilor vecini este păstrată. 

In polipoza rectocolonică generalizată, lumenul între- 
gului colon prezintă imagini lacunare multiple, de regulă 
de dimensiuni mici, mai numeroase în segmentele distale 
(fig.265). Pereţii colonului rămin supli iar la examenul cu 
dublu contrast nu prezintă întreruperi ale contururilor. 

7.8.7.2. Tumorile maligne. Cancerele colonului sînt în 
marea lor majoritate adenocarcinoame, care realizează 
macroscopic forme vegetante sau infiltrative; leziuni ulce- 
rative se pot asocia în fiecare din aceste forme. 

Prezenţa celor două forme macroscopice este posibilă 
la nivelul oricărui segment al colonului; incidența formei 
vegetante este însă mai mare la nivelul cecului și colonu- 
lui ascendent, în timp ce forma infiltrativă se localizează 
mai frecvent la nivelul rectului și sigmoidului. 

Forma vegetantă (proliferativă) se traduce radiologic 
prin imagini lacunare, unice, mai rar multiple, cu contur 
neregulat, şters, de dimensiuni variate. Lacunele se pot 
proiecta marginal, cu baza pe conturul colonului 
(fig.215c), sau central (fig.266), ocupînd o porţiune 
variabilă din lumen. Dacă procesul proliferativ se dezvoltă 
pe întreaga circumferință, el realizează o îngustare a 
calibrului, stenoza malignă, caracterizată prin poziţie 
excentrică şi contururi neregulate, șterse. Pe aria imaginii 
lacunare se proiectează opacităţi liniare neregulate, cu 
dispoziţie anarhică, constituind relieful malign (fig.215,c; 
fig.266). Examenul cu dublu contrast evidenţiază 
întreruperea conturului parietal în zona de dezvoltare a 
tumorii. 


Fig.266. Cancer vegetant al flexurii hepatice; lacună centrală, cu 
relief malign st ulcerație. 


Forma infiltrativă se manifestă radiologic iniţial prin 
apariţia unei zone de rigiditate parietală. Conturul rigid 
devine rectilin şi este lipsit de motilitate; ulterior el apare 
şters, uşor neregulat, prin prezenţa de mici dințături. Stu- 
diul reliefului pune în evidenţă un aspect dezorganizat al 
pliurilor sau dispariţia acestora. 

In stadiile avansate se produce stenoză axială a lume- 
nului, la nivelul căreia pereții apar rigizi, inextensibili, cu 
neregularități de contur. Istmul creat de stenoză are o lungi- 
me variabilă şi un calibru neuniform (fig.214'a); în cursul 
evoluţiei el devine filiform, păstrînd axul organului. 

Leziunile ulcerative apar frecvent în formele vegetante 
sau infiltrative mult avansate. Ele realizează radiologic 
aspecte de nișe maligne, dispuse pe aria de proiecţie a 
unei lacune (fig.266) sau pe conturul unei zone infiltrate 
(fig.214,a). 


7.8.8. Ocluzia intestinală 


Este sindromul morfo-fuancțional caracterizat prin 
suprimarea tranzitului intestinal; el poate fi determinat de 
cauze mecanice (procese expansive dezvoltate din lumenul 
intestinal, compresii extrinseci, torsiuni, aderențe) sau 
dinamice (funcționale) reprezentate de pareze ale 
musculaturii parietale a intestinului, de natură reflexă sau 
inflamatorie. 

Examenul radiologic pe gol al abdomenului, efectuat 
în ortostatism, evidențiază în primele ore de la insalarea 
ocluziei acumularea de gaze în ansele siuate deasupra 


DIAGNOSTICUL AFECȚIUNILOR TUBULUI DIGESTIV 191 


Fig.267. Stenoză jejunală. Ansă destinsă prin conținut gazos. 


zonei obstruate (fig.267); ulterior, aspectul radiologic este 
dominat de prezenţa imaginilor hidroaerice. 

In cazul obstacolelor localizate la nivelul colonului, 
acestea sînt dispuse în flancuri, au un număr restrîns 
(2-3), o formă ovalară, cu diametrul mare dispus vertical 
(fig.268). In ocluziile cu sediul pe ileon, imaginile 
hidroaerice se proiectează cu predominanţă în regiunea 
abdominală centrală şi au o formă ovalară, cu diametrul 
mare dispus orizontal; pe zona transparentă a imaginii se 
proiectează opacități liniare fine, reprezentînd pliuri ale 
mucoasei destinse. In ocluziile cu sediu jejunal, imagini 
cu aceleaşi caractere se evidenţiază în regiunea superioară 
a hemiabdomenului stîng. 


Fig.268. Stenoză tumorală a sigmoidului. Multiple imagini 
hidroaerice, aparţinînd intestinului subțire și colonului. 


In ocluziile mecanice cu localizare joasă şi mai ales în 
ileusul paralitic, imaginile se pot intrica, apărînd în mai 
multe regiuni ale abdomenului (fig.268). 

Examenul cu substanță de contrast, care nu trebuie 
practicat decît prin clismă, poate preciza dacă obstacolul 
se găsește la nivelul colonului şi, în funcţie de forma 
stenozei, natura acesteia. Dacă opacifierea este completă 
pe toată întinderea cadrului colonic, obstacolul se găseşte 
la nivelul intestinului subțire, sau ocluzia este de natură 
funcţională. 

Capitolul 8 


DIAGNOSTICUL RADIOLOGIC ȘI IMAGISTIC AL AFECȚIUNILOR 
CĂILOR BILIARE, FICATULUI ȘI PANCREASULUI 


8.1. Diagnosticul radiologic şi imagistic 
al colecistului şi căilor biliare 
extrahepatice 


8.1.1. Investigarea radiologică. Tehnici de 
examinare 


In explorarea radiologică a colecistului şi căilor biliare 
sînt utilizate radiografia simplă (pe gol) a regiunii 
superioare a hemiabdomenului drept şi numeroase tehnici 
bazate pe opacifierea lor cu substanţe de contrast organo- 
iodate, administrate pe cale orală, intravenoasă, sau în 
cursul unor manevre chirurgicale " 

8.1.1.1. Radiografia abdominală simplăyeste primul 
examen care Se pra practică în mod obişnuit; ea pune în evidență 
conturul marginii inferioare a ficatului și prezenţa, la nivelul 
regiunii hipocondrului drept, a unor eventuale imagini opace, 
care pot fi produse de calculi biliari. Vezicula biliară se poate 
evidenția numai dacă prezintă calcificări parietale întinse 
sau dacă bila pe care o conţine este foarte bogată în săruri de 
calciu (“bila calcică”). 

După evidențierea imaginilor opace pe radiografia de 
faţă, este utilă o radiografie de profil a regiunii, care 
precizează poziţia anterioară sau posterioară a formaţiu- 
nilor cu conţinut calcar, dînd astfel indicaţii asupra 
apartenenţei probabile a acestora la organele biliare, 
respectiv la căile urinare. 

Prezenţa aerului în căile biliare (aerobilia) este rar 
observată, după unele intervenţii chirurgicale. 

Calculii biliari radioopaci sînt cei care conţin în canti- 
tate mare săruri de calciu (carbonat sau bilirubinat); acestea 
se depun fie la periferia calculului, sub forma unui lizereu, 
fie în straturi alternative cu compuşi radiotransparenţi 
(colesterol), în interiorul calculului. 

De profil, calculii biliari se proiectează anterior, în 
apropierea peretelui abdominal (fig.269,b). Alte formaţiuni 
cu conţinut calcar, frecvent proiectate pe imaginea de faţă 
în hipocondrul drept (în special calculii renali şi 
calcificările ganglionilor retroperitoneali), sînt dispuse 
posterior. 

8.1.1.2. Coleci stograria perorală se efectuează cu 
ingerarea unii produs 'organo-iodat, care, după resorbția 
intestinală, se fixează pe proteinele serice şi ajunge prin 
circulația portală în ficat, de unde se elimină prin bilă. 
Bila opacifiată se acumulează în veziculă, unde se 
concentrează progresiv, determinînd apariţia în imagine a 
colecistului, sub forma unei opacităţi care reproduce forma 
organului (fig.270,a). Concentrația maximă, deci imaginea 
cea mai netă a veziculei opacifiate, se obţine la 12-16 ore 
de la ingestie. 

In continuarea examenului, se provoacă contracția şi 
evacuarea colecistului prin administrarea unui prinz cole- 
cistokinetic (2-3 gălbenușuri de ou sau alimente bogate în 
grăsimi), pe radiografiile efectuate la 30 şi 60 de minute 


Fig.269. Proiecţia pe imaginea de faţă (a) şi de profil (b) a calcu- 
lilor intracolecistici (de remarcat poziţia lor anterioară). D: diafragm; 
F: ficat; C: calculi. 

Fig.270. Colecistografie perorală (aspect normal). a. imagine la 16 ore de la ingerarea substanţei de contrast; b. la 30 de minute după prinzul 
colecistokinetic, colecistul (C) îşi reduce volumul la 1/3 din cel iniţial iar în imagine apar canalul cistic (Ci) şi canalul coledoc (Co). 


se poate aprecia gradul de contractilitate al veziculei, în 
funcţie de măsura și ritmul în care se produce micşorarea 
imaginii sale (fig.270,b). 

Efectuarea colecistografiei necesită o pregătire corectă 
a pacientului. In afara golirii conținutului intestinal, 
înaintea administrării substanţei de contrast, este 
recomandabil ca regimul alimentar să includă, în ziua ce 
precede examenul, alimente grase, cu efect coleretic. După 
ingerarea produsului iodat (cu 12-14 ore înainte de 
examen), pacientul se va abţine total de la alimentaţie, 
pînă în momentul efectuării colecistografiei. 

Dozarea compusului organo-iodat trebuie să fie 
judicioasă, în funcție de starea ponderală a pacientului 
(0,05 g iod/kg corp). 

Colecistografia perorală este contraindicată în principiu 
în toate stările de hipersensiblitate la iod, în care poate 
genera incidente sau accidente; de asemenea, în icterul 
mecanic, insuficiența hepatică şi renală, gastro-enterite 
acute şi stenoza pilorică, afecţiuni în care opacifierea 
veziculei biliare pe această cale nu se poate realiza. 

Colecistografia perorală constituie un examen în același 
timp morfologic şi funcţional, oferind date utile în ma- 
joritatea afecțiunilor veziculei biliare. Lipsa de opacifiere 
a acesteia, chiar şi în condiţiile unei pregături ireproșabile, 
este însă frecvent întilnită în practică şi se datorează unor 
cauze extrem de variate; în asemenea situaţii se recurge la 
alte tehnici de investigare radiologică. 

8.1.1.3. Colangio-colecistografia intravenoasă se 
bazează pe Opacillerea veziculei biliare şi a Căilor biliare 
extrahepatice prin compuşi organo-iodaţi injectaţi intra- 


venos. Aceştia se fixează pe proteinele serice, ajung în 
ficat și se elimină prin bilă. 

Produsul de contrast, conținînd o moleculă organică 
triiodată, în concentraţie de 30 sau 50%, este livrat în fiole 
de 20 ml; în funcţie de greutatea pacientului, pentru 
efectuarea unui examen se utilizează una pînă la două fiole. 

Toleranţa va fi întotdeauna testată prin injectarea 
prealabilă a unei cantităţi de 1 ml substanţă de contrast, 
urmărindu-se timp de 5-10 minute comportamentul 
subiectului și eventualele reacţii adverse. 

Concentrația în bilă devine suficient de mare ca să 
permită apariţia canalelor hepatice şi coledocului în 
imagine la 30 minute după injectare. In continuare se 
urmăreşte opacifierea veziculei biliare pe radiografii 
efectuate la 45, 60 şi 120 minute de la momentul injectării. 
Contractilitatea colecistului se apreciază după adminis- 
trarea prinzului gras (“proba Boyden”), la fel ca în cazul 
colecistografiei perorale. 

Colangio-colecistografia este indicată în toate cazurile 
în care colecistografia orală este negativă sau produce o 
imagine a veziculei biliare insuficient de netă; ea oferă 
atit date funcționale, cît şi morfologice, permițind şi o bună 
vizualizare a căilor biliare extrahepatice (fig.271). 

Contraindicaţiile sînt în general aceleaşi ca și în cazul 
colecistografiei perorale. 

8.1.1.4; Colangiografia intraoperatorie constă în in- 
jectarea substanței de contrast direct în coledoc, în timpul 
actului operator efectuat pe căile biliare. Oferă date 
importante cu privire la calibrul căilor biliare, existența 
unor eventuale anomalii sau prezenţa de calculi de 
dimensiuni foarte mici (fig.272). 

Fig.271. Colangio-colecistografie intravenoasă (aspect normal). a: radiografie la 45 de minute de la injectare; b; radiografie după 
administrarea prinzului gras. C: colecist; Ci: canal cistic; H: canal hepatic; Co: coledoc; D: substanță de contrast în duoden. 


8.1.1.5. Utilizarea de compuşi farmacodinamici 
modificatori de comportament este deseori indicată în com- 
pletarea colangio-colecistografiei. Morfina (în cantitate de 
5-10 mg) produce un spasm al sfincterului Oddi, care 
blochează scurgerea bilei şi permite o opacifiere intensă a 
căilor biliare şi veziculei. Atropina și nitritul de amil 
determină, dimpotrivă, relaxarea sfincterului, permițind 
diferenţierea unui spasm de un obstacol mecanic localizat 
la nivelul lui. Sorbitolul produce o contracție lentă a veziculei 
biliare și o relaxare concomitentă a sfincterului Oddi. 

8.1.1.6. Alte tehnici de explorare radiologică (colecis- 
tografia mixtă, perorală şi intravenoasă, colecistografia 
prin puncţie transparietală, tomocolecistografia) au 
indicaţii limitate, create de unele situaţii particulare. 

De factură foarte modernă, colangio-pancreatografia 
endoscopică retrogradă (CPER) şi colangiografia 
transhepatică percutană (CTP) permit obţinerea de date de 
mare fineţe, mai ales în diagnosticul tumorilor maligne ale 
căilor biliare; ele au un pronunțat caracter invaziv. 


8.1.2. Modificările radiologice elementare 


Modificările radiologice elementare create de stările 
patologice ale căilor biliare pot fi de natură funcțională 
sau morfologică. 

8.1.2.1. Modificările funcționale. Hipotonia colecistului 
se traduce prin dilataţia și alungirea organului, care capătă 
un traiect vertical, paralel cu marginea dreaptă a coloanei 
vertebrale. Substanţa de contrast se acumulează în regiunea 
declivă a veziculei, care în rest poate rămîne slab sau 


neomogen opacifiată, datorită prezenţei bilei de stază. 
Organele vecine creează deseori amprente la nivelul contu- 
rurilor. Contracţia după prînzul gras este lentă, evacuarea 
subtanței de contrast putînd necesita uneori mai multe ore. 

Căile biliare hipotone au, de asemenea, un calibru cres- 
cut. In mod normal, calibrul canalului hepatic este cuprins 
între 3-5 mm, al coledocului între 6-8 mm; un calibru de 
peste 10 mm traduce de regulă o stare de hipotonie. 


Fig.272. Colangiografie intraoperatorie. H: canale hepatice, 
C: coledoc; D: duoden; S: sonda de injectare. 

Fig.273, Colecist hipoton (a) şi hiperton (b). 


Hipertonia colecistului determină o formă a organului 
apropiată de cea rotundă, dimensiuni mici şi o orientare 
transversală a axului mare, care formează cu coloana un 
unghi mai mare de 40-45", Imaginea veziculei biliare 
(fig.273,b) este intens opacă; evacuarea se poate produce 
într-un ritm variabil, în funcție de condițiile patologice 
determinante; 

Aspectul hiperton al colecistului se întilneşte la picnici 
în stare normală. Hipertonia poate fi produsă de unele 
afecţiuni ale tubului digestiv; în acest caz evacuarea lui 
este de obicei rapidă. Ea se poate instala şi în prezenţa 
unui obstacol, care poate fi învins pe această cale, într-o 
primă etapă evolutivă. 

Spasmul total al veziculei produce o scădere dimen- 
sională importantă a acesteia, lumenul devenind aproape 
liniar. Sediul obișnuit al spasmelor căilor biliare este însă 
sfincterul Oddi; el traduce deseori prezenţa de leziuni 
organice la acest nivel. Spasmul oddian întirzie evacuarea 
bilei în duoden; canalul hepato-coledoc apare moderat 
lărgit, intens opacifiat, cu extremitatea distală îngustată 
axial. Canalele biliare intra- și extrahepatice opacifiate 
persistă un timp îndelungat în imagine. 

Tulburările de evacuare ale căilor biliare, care împie- 
dică tranzitul normal al bilei spre duoden, pot fi de natură 
funcţională sau organică. In prima categorie se înscriu 
hipotoniile (mai ales de natură inflamatorie) şi spasmul 
sfincterului Oddi. In cea de-a doua, litiaza biliară, stenozele 
produse de inflamații cronice sau intervenţii chirurgicale 
și compresiile extrinseci realizate de cancerul pancreasului 
sau al ampulei lui Vater. 


Tulburările funcţiei de concentrare a bilei pot fi apre- 
ciate numai în cursul practicării colecistografiei perorale. 
Reducerea acestei funcții, produsă de inflamaţiile cronice 
ale colecistului, se traduce prin opacifierea slabă a acestuia; 
hiperconcentraţia, consecință a colesterolozei, creează, 
dimpotrivă, o imagine opacă deosebit de intensă. 

8.1.2.2. Modificările morfologice. Modificări de poziție 
şi formă. Forma colecistului, ca și poziţia lui, sînt supuse 
unor largi variaţii individuale, depinzînd în principiu de 
tipul constituțional și de presiunea intraabdominală. La 
longilini, colecistul apare alungit, fără a prezenta însă hipo- 
tonie. 

In procesele de pericolecistită, vezicula apare deplasată, 
cudată, cu contururi neregulate. Fixarea la organele vecine 
(stomac, duoden, unghiul hepatic al colonului) poate fi 
evidenţiată în cursul practicării concomitente a unui 
examen al tubului digestiv, uneori prin apariţia de amprente 
la nivelul acestor organe. 

Stenozele căilor biliare pot avea cauze diferite: 
inflamații cronice, intervenţii chirurgicale, compresii 
extrinseci prin procese tumorale. In cazul stenozelor, 
evacuarea este întirziată de segmentele suprajacente 
leziunii apar dilatate; căile biliare intrahepatice pot apare 
intens opacifiate. 

Imaginile lacunare sînt produse cel mai frecvent de 
calculii biliari radiotransparenți. In cazul acestora, au o 
formă rotundă sau poligonală, contururi nete, prezentînd 
o mobilitate caracteristică (fig.275). Alte imagini lacunare 
pot fi create de tumorile benigne (adenoame, papiloame) 
sau maligne (extrem de rare). 


196 BAZELE RADIOLOGIEI ȘI IMAGISTICII MEDICALE 


Za 


Deg: 
Li 


Fig. 274. Colecist cu septare pseudodiverticulară a regiunii fundice. 


Depozitele masive de colesterol (în cazul colesterolo- 
zei) pot produce imagimi pseudopolipoase, similare celor 
observate în tumorile benigne; impregnarea difuză 
parietală în asemenea cazuri duce la creşterea intensității 
opacităţii veziculei și la apariția imaginii acesteia pe 
radiografia simplă a abdomenului. 


8.1.3. Anomaliile congenitale ale căilor biliare 


8.1.3.1. Anomaliile veziculei biliare. Aplazia şi hipopla- 
zia sînt foarte rar întilnite; vezicula dublă poate fi 
continuată cu două canale cistice independente sau cu un 
canal comun. 


Destul de frecvent, colecistul prezintă cuduri şi septuri 
(fig.274), care separă incomplet cavitatea organului. 

Alte anomalii posibile sînt reprezentate de existenţa 
unui mezo lung, ce conferă veziculei o mobilitate neobiş- 
nuită, şi situația intrahepatică a organului. 

8.1.3.2. Canalele biliare extrahepatice prezintă nume- 
roase variante şi anomalii de traiect, dimensiuni, număr şi 
confluență. Coledocul scurt, implantat în bulb, unde se 
situează şi ampula vateriană, se însoţeşte de regulă de 
incontinenţa sfincterului Oddi, care produce opacifierea 
cu bariu a căilor biliare în timpul examenelor tubului 
digestiv. 


3.1.4. Litiaza biliară 


Afectiune foarte frecventă, litiaza biliară impune 
examenului radiologic un caracter complex, întrucît 
evidenţierea calculilor este, în anumite cazuri, destul de 
dificilă. 

Examenul abdominal pe gol pune în evidenţă în 
regiunea hipocondrului drept calculii ce conţin săruri de 
calciu. Aceştia pot apare ca opacităţi de formă rotundă 
sau ovalară, unice sau multiple, de dimensiuni variate, 
mobile la schimbarea poziţiei pacientului. Asemenea 
imagini, produse de calculii de bilirubinat de calciu, sînt 
rare. Mai frecvent, calculii au o structură mixtă şi apar 
sub forma unui nucleu clar, înconjurat de straturi 
concentrice, alternative, radiotransparente (formate din 
colesterol) și radioopace (formate din bilirubinat de calciu). 
Calculii micşti pot atinge dimensiuni mari şi sînt deseori 
multipli, devenind faţetaţi, poliedrici. In alte cazuri, 
prezenţa sărurilor de calciu se traduce numai printr-un 
lizereu periferic opac (fig.269). 


Fig.275. Imagini radiologice produse de calculi biliari. a: calcul colecistic unic radiotransparent (colecistografie perorală); b: calculi 
colecistici multipli (colecistografie perorală), c: calcul coledocian (colangiografie după colecistectomie). 

Calculii radiotransparenţi, formaţi din colesterină şi 
bilirubină, pot fi evidențiați numai după opacifierea căilor 
biliare şi veziculei prin colecistografia orală sau colangio- 
colecistografie, sub forma de imagini lacunare, unice sau 
multiple, de formă rotundă sau poligonală (fig.275,a şi b). 

Prezenţa de calculi în canaliculele biliare poate împie- 
dica opacifierea colecistului în cursul colecistografiei 
perorale (“vezicula exclusă”); colangio-colecistografia pune 
în evidenţă în asemenea cazuri opacifierea canalului hepato- 
coledoc. Pe de altă parte, absenţa imaginii veziculei biliare 
pe colangio-colecistografie poate fi produsă de insuficiența 
sfincterului Oddi, sugerînd în acest mod o excludere a 
veziculei; în această situaţie substanța de contrast este însă 
prezentă în lumenul intestinal. 

Litiaza canaliculară (coledociană) se traduce de obicei 
prin imagini lacunare de dimensiuni mici, deseori greu de 
descoperit; diagnosticul radiologic se bazează în unele 
cazuri mai ales pe semnele însoţitoare (dilataţie deasupra 
obstacolului, opacifierea în exces şi evacuarea întîrziată a 
segmentelor suprajacente). 

Examenul colangiografic rămîne esenţial pentru de- 
pistarea calculilor coledocieni apăruți după colecistec- 
tomie (fig.275,c). 


8.1.5. Inflamaţiile cronice ale veziculei biliare 


Capătă expresie radiologică odată cu apariţia semnelor 
de pericolecistită și se traduc prin aderenţe, deplasări, 
detormări, neregularități de contur ale organului. Capaci- 
tatea de concentrare a mucoasei se reduce, astfel încît 
opacifierea devine slabă sau este absentă în cursul cole- 
cistografiei perorale. 

Angiocolitele se manifestă mai ales prin stenoze ale 
canaliculelor biliare, hipotonie şi tulburări de evacuare ale 
acestora. 


Fig.276. Secţiune oblică, paralelă cu rebordul costal, a regiunii 
abdominale superioare drepte. Se evidenţiază imaginea colecistului (în 
proiecție oblică) şi canalul hepato-coledoc (în proiecţie ortogradă), de 
aspect normal. 


197 


8.1.6. Examenul radiologic după 
colecistectomie 


Se efectuează prin injectarea intravenoasă a substanței 
de contrast; tehnica devine în acest caz o colangiografie. 
Regiunile de interes ce trebuie examinate sînt reprezen- 
tate de bontul cistic şi de canalul hepatocoledoc. 

Bontul cistic poate fi lung, simulind, în urma dilataţiei, 
o neoveziculă; la nivelul lui se produc deseori stază, infecții 
şi calculi. 

La nivelul coledocului pot fi evidenţiați calculi restanți 
sau neoformaţi (fig.275,c), care produc dilatație şi stază 
canaliculară. Ingustările de calibru pot fi consecința 
actului operator dar și a fibrozei progresive inflamatorii, 
consecutivă angiocolitei sau pancreatitei cronice. 
Modificările de traiect, mai ales angulaţiile porțiunii 
distale, se datorează fie bridelor postoperatorii, fie 
pancreatitei cronice sau pericoledocitei. 

Absența opacifierii hepato-coledocului poate traduce 
fie o angiocolită gravă, fie o incontinenţă a sfincterului 
Oddi, creată de actul operator. 


8.1.7. Investigarea ultrasonografică 


Examenul ultrasonografic este cel mai larg folosit în 
prezent în studiul imagistic al colecistului, datorită nu 
numai facilității de efectuare și lipsei de agresivitate, ci şi 
valorii datelor informative pe care le oferă. 

8.1.7.1. In condiţii normale, vezicula biliară creează 
imaginea unei formaţiuni cavitare conținînd “lichid pur”, 
deci uniform anechogenă, ai căror pereți sînt, mai ales în 


Fig.277. Imagine echografică produsă de calculi colecistici (secţiune 
longitudinală), De remarcat reprezentarea netă a pereților veziculei 
biliare (lizereu deschis), conţinutului (uni form anechogen) şi a calculilor, 
care produc conuri de umbră în straturile mai profunde. 

Fig.278. Urmărire ultrasonografică a manevrei de litotripsie extracorporeală. a: imagine aparentă de calcul unic; b: la schimbarea poziţiei 
pacientului, se observă descompunerea în multiple fragmente mai mici, 


regiunile în care au o dispoziţie perpendiculară pe fasci- 
culul ultrasonor, foarte bine marcați de un lizereu puternic 
echogen. Forma imaginii depinde, evident, de planul de 
secţiune reprezentat şi de orientarea acestuia (transversală, 
longitudinală sau oblică) (vezi fig.47, fig.51 şi fig.276). 
Canalele biliare de dimensiuni mai mari sînt reprezentate 
echografic sub forma imaginilor canaliculare creînd 
aspecte diferite, în funcţie de poziţia lor faţă de planul de 
examinare (reprezentare longitudinală sau ortogradă) 
(fig.276, fig.282). 

8.1.7.2. In litiaza biliară, ultrasonografia pune în 
evidenţă cu netitate existența calculilor, chiar a celor de 
dimensiuni mici, exploatind capacitatea foarte pronunţată 
a acestora de a reflecta fasciculul ultrasonor şi de a produce 
“conuri de umbră” în regiunile situate mai în profunzime 
(fig.277 şi 278). 


Fig.279. Colecistită acută cu pericolecistită. Edemul inflamator 
pericolecistic creează zona anechogenă semilunară. 


Instalaţiile actuale permit măsurarea dimensiunilor 
calculilor (vezi fig.54); datorită condiţiilor fizice de 
formare a imaginii acestora, mărimea lor reală este însă 
deseori subevaluată. 

8.1.7.3. Procesele inflamatorii ale colecistului pot fi 
evidenţiate echografic datorită modificării compoziţiei 
bilei, care capătă reprezentarea proprie “lichidelor impure” 
(fig.280). Edemul inflamator pericolecistic produce, de 
asemenea, o imagine caracteristică (fig.279), ca şi îngro- 
şarea pereților, consecutivă evoluţiei cronice. 

8.1.7.4. Unele procese tumorale hepato-pancreatice, 
care conduc la stenoze ale coledocului, capătă un 
corespondent echografic indirect, prin apariţia pe aria de 
proiecţie a ficatului de canale biliare mult dilatate (fig.281 
şi 282). 


Fig.280. Colecistită purulentă cu pericolecistită cronică. Conţinut 
neomogen al veziculei biliare; îngroşare foarte pronunţată a pereţilor 
veziculani. 

Fig.281. Dilataţie marcată a canalelor biliare intrahepatice 
produsă de o tumoare a capului pancreasului. 


8.1.8. Examenul computer-tomografic 


Poate furniza elemente importante de diagnostic în 
patologia biliară, dificil sau imposibil de obținut prin alte 
tehnici. Spre exemplu, el poate evidenția unii calculi cu 
structură particulară (cu înveliş calcar foarte subțire), 
inaparenţi pe radiografie (fig.283) sau dilataţia canalelor 
biliare prin procese stenotice tumorale (fig.284). 


8.1.9. Investigarea radioizotopică 


Utilizează mai frecvent techneţiul 99m, legat de un 
trasor reprezentat de molecule complexe, cuprinzînd 


Fig.282. Dilataţia căilor biliare consecutivă stenozei coledocului 
terminal (tumoare a pancreasului). Pe secţiunea longitudinală se constată 
lărgirea coledocului însoțită de ingroșarea pereţilor ( săgeți) şi a canalului 
hepatic (D.HEP). 


Fig.284. Secţiune CT prin ficat, evidențiind dilatația pronunţată 
a canalelor biliare (cancer de cap al pancreasului). 


Fig.283. Secţiune CT în planul veziculei biliare, evidențiind un 
calcul cu pereţi calcari extrem de subțiri. 


Fig.285. Scintigrafie hepato-biliară cu HIDA Te 99m. Veziculă 
biliară exclusă; reprezentare netă a canalelor hepatice şi căii 
biliare principale. 

Fig.286 Scintigrafie hepatică cu Te 99m (trasor coloidal 
sulfurat). Aspect normal al ficatului. 


pyridoxal sau acid iminodiacetic (HIDA). Acestea se 
elimină rapid prin ficat şi se concentrează într-un grad 
foarte ridicat în bilă. Imaginea scintigrafică ce rezultă este 
într-o oarecare măsură comparabilă cu cea obținută pe 
colangio-colecistografia convenţională (fig.285). 


8.2. Diagnosticul radiologic şi imagistic 
al afecțiunilor ficatului 


8.2.1. Diagnosticul radiologic convențional 


Tehnicile radiologice curente oferă foarte puţine 
informaţii cu privire la stările patologice ale ficatului, în 


Fig.288. Scintigrafie hepatică cu Te 99m (trasor coloidal) într-un 
caz cu ciroză hepatică evoluată. importantă fixare a trasorului la nive- 
iul splinei mărite de volum (5) a măduvei osoase a rachisului, 
caracteristică afecțiunii, 


Fig.287, Secţiune CT la nivelul regiunii superioare a 
abdomenului. Aspect normal al ficatului. 


afara aprecierii lui dimensionale (destul de incertă și 
evidenţierii unor eventuale calcificări (produse mai 
frecvent de chistul hidatic). 


8.2.2. Tehnicile imagistice 


CT, scintigrafia izotopică, echografia, IRM sînt, în schimb, 
deosebit de expresive. In funcţie de trăsăturile specifice ale 
imaginii pe care o creează, ele oferă informații de mare 
valoare cu privire la prezenţa formațiunilor patologice ale 
ficatului, ca și elemente de detaliu, care permit stabilirea 
diagnosticului cu un mare grad de precizie. 

Practicarea mai multor asemenea tehnici, într-o succe- 
siune raţională, aduce un important surplus de siguranţă 
în definirea afecțiunii investigate 

8.2.2.1. Unele imagini normale, realizate prin practi- 
carea acestor proceduri imagistice au fost prezentate în 
capitolele anterioare; figurile 286 şi 287 ilustrează aspecte 


Fig.289. Ciroză hepatică. Secţiune CT abdominală superioară, 
evidențiind ficatul mult mărit de volum şi splina hiperplazică, 

Fig.290, Secţiune ultrasonografică la nivelul ficatului evidențiind 
numeroase formaţiuni chistice, de dimensiuni diferite (chisturi hidatice 
multiple). 


normale ale ficatului obținute în cursul examenului sein- 
tigrafic, respectiv investigaţiei CT. 

8.2.2.2. Principalele domenii ale patologiei hepatice 
în care investigația imagistică furnizează date de 
importanţă decisivă pentru diagnostic sînt reprezentate de 
ciroza hepatică şi în special de formațiunile tumorale şi 
pseudotumorale. 

Ciroza hepatică reprezintă un domeniu de investigare 
în care datele cele mai semnificative sînt oferite de scinti- 
grafia radioizotopică, practicată de regulă cu techneţiu 99m 
(legat de trasor coloidal) și de tomografia computerizată. 

Prima evidențiază anomaliile de fixare caracteristice 
afecțiunii, traduse prin reprezentarea intensă în imagine a 
splinei şi măduvei osoase (fig.288), cea de-a doua struc- 
tura parenchimului hepatic (fig.289). Ambele pot da relaţii 
asupra dimensiunilor reale ale ficatului şi splinei. 


Fig.292, Examen CT al ficatului, efectuat în perfuzie cu substanță 
de contrast organo-iodată. Săgeata indică “defectul de opacifiere” produs 
de prezenţa unui adenocarcinom. 


Dintre formațiunile patologice pseudorumorale, chis- 
tul hidatic, frecvent localizat la nivelul ficatului, capătă o 
reprezentare caracteristică pe imaginile ultrasonografice 
(fig.290) şi mai ales pe cele furnizate de CT (fig.291). 

Tumorile maligne primare (reprezentate mai frecvent 
de adenocarcinoame) sînt în general bine reprezentate în 
imaginile obţinute prin echografie, scintigrafia radio- 
izotopică şi, în mod deosebit, prin CT şi IRM 
(fig.292 şi 293), 

Tumorile maligne secundare (metastazele) beneficiază 
larg de aportul la diagnostic al echografiei, scintigratiei 
(fig.294), computer-tomogratiei și examenului IRM 
(fig.295 şi 296), care furnizează, potrivit specificului de 
expresie al fiecărei proceduri, imagini semnificative. 


8.3. Diagnosticul radiologic și imagistice 
al afecțiunilor pancreasului 


Organ abdominal profund, radiotransparent, pancrea- 
sul nu poate fi investigat direct prin tehnicile radiologice 


Fig.291. Suită de secțiuni CT transhepatice punind în evidenţă un chist hidatic de dimensiuni mari, cu pereţi calcificaţi şi numeroase 
chisturi-"fiice” la nivelul ambilor lobi ai ficatului. 

Fig.293. Examen IRM al regiunii abdominale superioare, evidențiind prezența unei tumori primare hepatice. a: regenerare prin inversie 
(TR=1400, T1=400), b; ecou de spin (TR=1080, TE=40). 


curente; unele dintre acestea pot furniza însă pe cale 
indirectă informaţii cu privire la starea organului, la 
prezenţa şi natura unor procese patologice care îl 
afectează. 


8.3.1. Examenul radiologic gastro-duodenal 


Procesele hiperplazice ale pancreasului produc la 
nivelul stomacului deplasări şi amprente. Astfel, cancerul 
cozii pancreasului poate realiza uneori o aparentă coborire 
a micii curburi gastrice, însoţită de îngustarea canalului 
piloric; neoplasmul corpului pancreatic creează o amprentă 
pe fața posterioară şi produce deplasarea anterioară a 
stomacului, vizibilă de profil. Procesele infiltrative, 
inflamatorii sau tumorale, ale capului pancreasului dar mai 
ales cele vegetante împing în sus şi îngustează canalul 
piloric şi bulbul (fig.297); uneori pot crea amprente pe 
marea curbură. 


La nivelul duodenului, cancerul capului pancreasului, 
ca şi formațiunile chistice voluminoase dezvoltate în 
această regiune, produc desfășurarea largă, caracteristică, 
a cadrului duodenal (vezi fig.255). Pe conturul medial al 
acestuia pot apare amprente unice sau multiple. In cazul 
tumorilor schiroase, conturul capătă uneori un aspect ne- 
regulat, zdrențuit, cu mici imagini lacunare; pliurile mu- 
coasei duodenale dispar la acest nivel. 

Un aspect similar poate fi produs şi de pancreatita 
cronică hipertrofică; diagnosticul diferenţial radiologic 
este în unele cazuri foarte dificil. 


8.3.2. Colangio-colecistografia şi 
colangiografia intraoperatorie 


Evidenţiază stenozele coledociene produse de proce- 
sele inflamatorii cronice sau tumorale ale capului 
pancreasului. 


Fig.294. Scintigrafie hepatică (technețiu 99m, trasor coloidal), în plan frontal (a) şi de profil (b). Metastaze hepatice multiple, cu punct de 
plecare necunoscut, traduse prin imagini lacunare situate mai ales la periferia lobului drept. 


DIAGNOSTICUL AFECȚIUNILOR CĂILOR BILIARE, FICATULUI ȘI PANCREASULUI 203 


Fig.295. Examen CT al ficatului în perfuzie cu substanță de contrast. 
Săgeţile indică prezenţa de metastaze ale unui adenocarcinom al 
colonului. 


Mai recent introduse în practică, colangio-pan- 
creatografia endoscopică retrogradă adaugă un plus de 
fineţe şi precizie datelor radiologice care urmăresc acest 
obiectiv. 


8.3.3. Investigarea imagistică a pancreasului 


8.3.3.1. Scintigrafia radioizotopică, prima metodă 
neinvazivă introdusă în investigarea pancreasului, 
utilizează ca radionuclid seleniul 75 iar ca trasor metionina, 
care se concentrează în pancreas într-un grad suficient 
pentru a produce o imagine interpretabilă. 

O cantitate importantă din produsul radiofarmaceu- 
tic se acumulează în ficat, astfel încît acesta apare 
întotdeauna pe scintigrafie (fig.298), acoperind uneori 
pancreasul. 


Fig.296. Secţiune RM în plan transversal a abdomenului, evidențiind 
un ficat mult mărit de volum, cu numeroase imagini de metastaze 
(adenocareinom al colonului). 


Fig.297. Cancer al capului de pancreas cu invazia stomacului. 


Fig.299, Pancreatită acută necrotic-hemoragică (examen CT). 
Pancreas mărit de volum, cu păstrarea omogenității structurale. 

Fig,300. Pancreatită acută după colecistectomie (examen CT). 
Pancreas mărit de volum; după instituirea perfuziei cu substanţă. de 
contrast, se evidenţiază zone periferice de densitate redusă, datorate 
edemului (săgeți). 


8.3.3.2. Examenul ultrasonografic permite o bună 
reprezentare a organului, care prezintă caracterele tipice 
ale formațiunilor anatomice parenchimatoase (vezi fig.51); 
el descoperă cu ușurință modificările structurale produse 
de procese patologice inflamatorii şi tumorale. 

8.3.3.3. Tomografia computerizată şi IRM oferă date 
informative de mare precizie, referitoare la întreaga 
problematică creată de patologia inflamatorie și tumorală 
a organului. 


8.3.4. Procesele inflamatorii ale pancreasului 
Pancreatitele acute, în diferitele lor variante anatomo- 


clinice, pot fi evidenţiate în prezent cu claritate, prin 
utilizarea procedurilor imagistice apropiate, datorită 


Fig.302. Formaţiuni pseudochistice (1, 2, 3) constituite în urma 
unei pancreatite acute posttraumatice (examen CT). Săgeţile indică un 
revărsat peritoneal (ascită) foarte abundent. F: ficat; S: splină. 


Fig. 301. Pancreatită cronică, formă nodulară (examen scintigrafic 
cu seleniu 75 -metionină). Pancreas de dimensiuni mari, cu contururi 
neregulate şi structură neomogenă. 


creşterii de volum a organului şi contrastului pe care îl 
creează structurile lui edemaţiate în raport cu mediile 
tisulare vecine (fig.299 şi fig.300). 

Pancreatitele cronice produc neomogenităţi în structura 
organului, bine reliefate de examenele imagistice (fig.301). 
Degenerarea parenchimului şi apariţia de formaţiuni 
pseudochistice poate fi bine evidenţiată în special de 
examenele CT şi IRM (fig.302). 


8.3.5. Tumorile maligne ale pancreasului 


Pot fi descoperite în prezent cu ușurință prin investi- 
gația imagistică (ultrasonografie, tomografie compu- 


Fig.303. Secţiune transversală RM la nivelul etajului abdominal 
superior (“întărire” cu gadolinium). Tumoare a capului pancreasului 
(T), dilataţie a canalelor biliare intrahepatice (C). 

Fig.304. Urmărirea evoluţiei sub tratament a unei tumori a pancreasului în imagini CT. a: secțiunea la nivelul gtajulu: abdominal superior 
evidențiază o tumoare de mari dimensiuni a corpului pancreatic (săgeata albă); dilataţie a căilor biliare intrahepatice (săgeți negre); b: după 
tratamentul cu citostatice şi o intervenţie chirurgicală decompresivă pe canalele biliare, reducere sensibilă a dimensiunilor tumorii (săgeți albe) şi 
dispariţia stazei canaliculare; săgețile negre indică dezvoltarea ascitei. 


terizată sau IRM). Acestea precizează în același timp ca şi amploarea şi gravitatea unor complicaţii (necroza, 
întinderea lor reală, gradul de invazie a organelor vecine, staza biliară intrahepatică etc.) (fig.303 şi 304). 


eem 


Capitolul 9 


DIAGNOSTICUL RADIOLOGIC ŞI IMAGISTIC AL AFECȚIUNILOR 


APARATULUI URINAR 


9.1. Tehnici de examinare 


Tehnicile de investigare radiologică şi imagistică a 
aparatului urinar sînt adaptate structurii complexe a acestui 
aparat, alcătuit din organe parenchimatoase (rinichii), 
tubulare (sistemul pielo-calicial, uretra) și cavitare (vezica 
urinară), cu privire la care trebuie să furnizeze informaţii 
atît de ordin morfologic cît și funcţional. 


9.1.1. Radiografia renală simplă (“pe gol”) 


Efectuată fără utilizarea unei substanţe de contrast, este 
de fapt o radiografie a regiunii abdominale ce include 
întreaga arie pe care se proiectează organele aparatului 
urinar (cu excepţia uretrei). In consecinţă, ea este corect 
executată cînd cuprinde coastele a XI-a şi a XI-a (în sus) 
şi marginea superioară a simfizei pubiene (în jos) (vezi 
fig.307). 

Radiografia renală simplă oferă elemente orientative 
cu privire la morfologia rinichilor (dimensiuni, formă, 
poziţie, contururi) şi evidenţiază formaţiuni anormale 
radioopace (calcificări în parenchimul renal sau în prostată, 
calculi în căile de excreţie etc.); poate fi practicată în 
exclusivitate, de obicei precede însă celelalte tehnici de 
investigare radiologică. 

Valoarea informativă a radiografiei renale simple 
depinde esenţial de alegerea unor constante de expunere 
care creează contraste apropriate evidenţierii rinichilor. 
De asemenea, de buna pregătire a pacientului, constind 
din golirea cît mai complexă a conţinutului gazos şi solid 
al colonului, care poate crea imagini înșelătoare. In acest 
sens, este necesar ca din alimentație să fie excluse, în cele 
2-3 zile ce preced examenul, alimentele care produc 
fermentație sau reziduuri dense. Folosirea clismelor sau 

purgativelor în scopul evacuării colonului este utilă dar 
se soldează cu rezultate inconstante. 

Este evident că pregătirea corectă a pacientului 
condiționează în aceeaşi măsură și acurateţea celorlalte 
tehnici de investigare radiologică. 


9.1.2. Urografia intravenoasă 


Este tehnica cea mai larg folosită în practica curentă 
(fig.312), datorită cantităţii şi valorii elementelor 
informative pe care le oferă, atît pe plan morfologic, cît și 
pe plan funcțional. Constă din injectarea intravenoasă a 
unei substanţe de contrast organo-iodate, care se elimină 
rapid şi în totalitate prin rinichi şi care, opacifiind urina, 
pune în evidenţă prezenţa şi nivelul funcţiilor de 
concentraţie, secreție şi excreţie, ca și aspectul morfologic, 
tonusul şi motilitatea organelor tubulare și cavitare ale 
aparatului urinar. 

Substanțele de contrast di- sau triiodate, într-o 
concentraţie obişnuită de 50-70 %, sînt injectate după o 
prealabilă testare a toleranţei pacientului la iod. Manifestări 
adverse de natură alergică, de gravitate variabilă, uneori 
veritabile accidente, imediate sau tardive (colaps 
circulator, edem pulmonar) sînt posibile la pacienţi cu o 
sensibilitate deosebită faţă de compușii iodaţi. 

Practicarea urografiei este contraindicată în insufici- 
ența renală sau hepatică gravă, afecţiuni cardiace decom- 
pensate, insuficienţă circulatorie coronariană și cerebrală, 
astm, hipertiroidism, stări febrile şi în general la persoanele 
cu o reactivitate particulară faţă de alergeni. 

Este util ca urografia să fie precedată de o radiografie 
renală simplă, care înregistrează detalii ale imaginii ce pot 
fi acoperite de substanţa de contrast. Pregătirea pacientului 
va fi aceeași ca în cazul radiografiei simple; în plus, pentru 
favorizarea concentrării substanței de contrast în urină, 

pacientul va fi supus restricției hidrice complete în 
intervalul de 12 ore ce precede examenul. 

In mod obișnuit, se efectuează expuneri la 5, 15 şi 
30 de minute după injectarea substanţei de contrast, 
urmărindu-se astfel apariţia și progresia acesteia în 
diferitele segmente ale căilor de excreţie. In cazuri 
particulare, este necesară uneori executarea cîtorva 
expuneri la intervale scurte, de un minut, imediat după 
injectare (“urografia minutată”); alteori examenul trebuie 
să fie prelungit (pînă la o oră sau chiar 2-3 ore). 

Urografia intravenoasă cu compresie se efectuează în 
condiţiile stazei urinii opacifiate deasupra unui obstacol 
creat artificial, prin comprimarea cu un balon a regiunii 
abdominale inferioare; ea poate pune în evidenţă 
modificări morfologice ale căilor de excreție inaparente 
în cursul examenului de rutină. 


9.1.3. Urotomografia 


In completarea examenului urografic obișnuit, tomo- 
grafia poate oferi relaţii suplimentare cu privire la starea 


Fig.305. Pielografie ascendentă, S:sonda ureterală. 


sistemului pielo-calicial, eliminînd suprapunerea în 
imagine a componentelor acestuia. Secţiunile tomografice 
se practică de obicei la 15-20 de minute de la injectarea 
substanţei de contrast, în intervalul în care cavitățile pielo- 
caliciale sînt bine opacifiate. 


9.1.4. Pielografia ascendentă 


Constă din injectarea substanţei de contrast iodate (mai 
frecvent un compus anorganic, ca iodura de sodiu) pe 
calea unei sonde introduse pe cale transuretro-vezicală 
în ureter sau în bazinet (fig.305); se obţine astfel opaci- 
fierea căii superioare de excreţie în situaţiile în care secreția 
renală este absentă sau insuficientă pentru a produce 
imaginea acestei căi pe urografie. Umplerea retrogradă, 
nefiziologică, a căilor de excreţie (însoţită de distensia 
acestora) produce imagini diferite de cele urografice, 
care nu reflectă starea morfo-funcţională reală. 

O variantă tehnică este reprezentată de uretero-pie- 
lografia retrogradă (Chevassu), practicată cu o sondă 
specială, care obstruează orificiul vezical al ureterului și 
împiedică scurgerea substanţei de contrast injectată în 
sistemul uretero-pielocalicial. 


9.1.5. Cistografia 


Pentru investigarea radiologică a vezicii urinare se 
utilizează, în afara opacifierii acesteia în cursul urografiei, 
injectarea retrogradă a substanţei de contrast, pe calea unei 
sonde introduse prin uretră, In afara aspectelor morfologice, 
cistografia poate da relaţii cu privire la suplețea şi con- 
tractilitatea pereţilor vezicali, dacă se practică expuneri în 
timpul micțiunii (cistografia micţională) sau se efectuează 
mai multe expuneri pe același film (policistografia). 


9.1.6. Alte tehnici radiologice 


Retropneumoperitoneul explorator constă din intro- 
ducerea de aer sau oxigen în spaţiul retroperitoneal, 
inclusiv în atmosfera perirenală, pe calea unei puncţii 
presacrate. Tehnica permite reprezentarea foarte netă a 
contururilor rinichilor pe radiografia abdominală; ea poate 
fi asociată cu urografia şi urotomografia. 

Arteriografia renală. Opacifierea arterelor renale, 
frecvent utilizată mai ales în investigarea proceselor tu- 
morale, se poate obține injectînd substanța de contrast 
organo-iodată în aortă, pe calea puncției translombare sau 
prin cateterizarea arterei femurale (fig.306). 

Fig.306. Arteriografie renală (reprezentare schematică). 
AA: aorta; AR: artere renale. 


9.1.7. Computer-tomografia 


Permite o reprezentare deosebit de netă a structurilor 
renale, a contururilor rinichilor şi a rapoartelor acestora 
cu formațiunile anatomice vecine (vezi fig.308). 

Examenul poate fi practicat fără o pregătire specială 
sau după injectarea unei substanţe de contrast organo- 
iodate cu eliminare renală, care creşte intensitatea 
opacităţii parenchimului, permiţind în acelaşi timp 
reprezentarea emonctoriilor. 


9.1.8. Investigarea radioizotopică 


Utilizează trasori cu eliminare pe cale renală, marcați 
cu radionuclizi emițători gamma (1-131, Hg-197, Tc-99m), 
în scopul studiului funcției rinichilor şi al obţinerii scinti- 
gramei (nefrograma izotopică) (fig.309). 

Scintigrafia utilizează în principal techneţiul 99m, 
iar ca trasori acidul dimercaptosuccinic (DMSA), acidul 
dietiltriaminopentaacetic (DTPA) sau compusul per- 
technetat, pentru reprezentarea cu predominanţă a 
parenchimului renal, căilor de excreţie, respectiv perfu- 
ziei rinichilor. Instalaţiile necesare sînt cele descrise 
în Capitolul 2. 

9.1.9. Examenul ultrasonografic al rinichilor şi 
căilor urinare 


Larg utilizat în special datorită facilității execuţiei şi 
caracterului neagresiv, beneficiază de posibilitatea unei 
reprezentări uşor de interpretat a structurilor renale 
(vezi fig. 310), ca şi de imaginile deosebit de pregnante 
create de urină (“lichid pur”) şi de structurile dense 
patologice (calculi). 


9.1.10, Investigarea IRM 


Permite obţinerea de imagini care sînt probabil cele 
mai apropiate de realitatea anatomică (vezi fig.311). Prin 
utilizarea diverselor secvenţe de puls (vezi Capitolul 4), 
pot fi reliefate detalii structurale normale şi patologice 
deosebit de semnificative pentru diagnosticul clinic. 


9.2. Aspectul radiologic şi imagistic normal 
al organelor aparatului urinar 


9.2.1. Rinichii 


Pe radiografia renală simplă sau pe urografie, efec- 
tuate în condiţii tehnice corecte, rinichii produc imagini 
caracteristice, mai intens opace decit țesutul adipos care 
îi înconjoară (fig.307). 

Opacităţile renale, perfect omogene în stare normală, 
au o formă caracteristică, alungită în direcţie verticală; 
ele prezintă un contur extern convex şi unul intern, ușor 
concav sau rectilin. Contururile extremităților, superioară 
şi inferioară, apar rotunjite, polul superior prezentîndu-se 
de obicei mai ascuţit. 

Din punctul de vedere al formei, rinichii recunosc 
numeroase variante: ei pot fi alungiţi sau dimpotrivă, scurţi 
ori globuloși. 

Imaginile renale sînt dispuse de o parte şi de alta a 
coloanei vertebrale, în vecinătatea imediată a marginii 
mușchilor psoas (care constituie un reper anatomo- 
radiologic important). Imaginea rinichiului drept se 
întinde de la corpul vertebral T12 pînă la apofiza trans- 
versă a vertebrei L3; rinichiul stîng se situează în mod 
obișnuit cu 2-3 cm mai sus (fig.307). 

Mărimea celor două imagini renale este sensibil egală: 
axul longitudinal măsoară în medie 9-12 cm iar diametrul 
transversal aproximativ 6-7 cm. 

Fig.307. Imaginile renale pe radiografia simplă. R: rinichi; 
Ps: marginea mușchiului psoas: SP: simfiza pubiană. 


Dimensiunile rinichilor prezintă variţii individuale în 
funcţie de vîrstă ai sex; asimetrii dimensionale între 
rinichii aceluiași individ sînt, de asemenea, frecvent 
întîlnite. 

La copii, rinichii sînt relativ mari în raport cu ansamblul 
anatomic abdominal, polul lor inferior putînd atinge 
nivelul crestelor iliace; pînă la vîrsta de 4-6 ani, contururile 
iaterale apar uneori uşor ondulate, La femei, dimensiunile 
rinichilor sînt în general mai reduse în comparaţie cu cele 
prezente la majoritatea bărbaţilor. 

Axul mare, longitudinal sau polar, al fiecărui rinichi 
este orientat oblic, de sus în jos şi dinăuntru în afară, astfel 
încît, polii superiori sînt separați, pe radiografia în plan 
frontal, printr-o distanţă de 6-8 cm, iar polii inferiori prin 
una de 10-12 cm. Axele longitudinale ale celor două 
organe se întîlnesc în dreptul vertebrei a 10-a toracale; la 
copii şi adulţi longilini direcția lor este mai verticală. 

In inspir, datorită excursiilor diafragmatice, rinichii 
suferă o coborire de 1-2 cm; la trecerea din decubit în 
ortostatism, deplasarea inferioară poate atinge 4-5 cm. 


Fig.308. Secţiune CT în planul vertebrei L1. Rinichi (R) de 
aspect normal, 


Pe secțiunile CT, efectuate în planuri cuprinse între 
T12 şi L2 sint bine evidenţiate contururile, structurile 
parenchimatoase, formațiunile hilurilor şi capsulele 
grăsoase perirenale (fig. 308). Injectarea unei substanţe 
de contrast organo-iodate cu eliminare renală produce o 
“întărire” a opacităţii parenchimului, ca şi apariţia în 
imagine a emonctoriilor. 

Scintigrama renală, în particular cea obţinută cu 
techneţiu 99m-DMSA (fig. 309), oferă, în condiţiile unei 
stări funcţionale normale, o bună reprezentare a dimen- 
siunilor, poziţiei și omogenităţii structurale a rinichilor. 

Pe imaginile echografice aspectul rinichilor se 
caracterizează prin diferenţa evidentă de reprezentare a 
corticalei, foarte slab echogenă în raport cu medulara şi 
formațiunile hilurilor; capsula renală, intens reflectantă 
în regiunile în care este perpendiculară pe direcţia fasci- 
culului, este foarte bine reprezentată, marcînd cu precizie 
contururile organului (fig.310). 


Fig.309. Scintigramă renală cu techneţiu 99m-DMSA. Rinichi de 
aspect funcţional și morfologic normal. 

Fig.310. Imagini echografice ale rinichilor în plan longitudinal (a) şi transversal (b). Aspect normal, 


Secţiunile IRM aduc, în raport cu cele CT un surplus 9.2.2, Căile de excreţie 
de informaţie constînd în principal din reprezentarea 
diferențiată a structurilor parenchimatoase (corticala şi 
medulara), ca şi a formațiunilor vasculare ce deservesc 
rinichii (fig.311). 


In cursul urografiei, substanța de contrast injectată 
intravenos este eliminată prin urină, opacifiind treptat şi 
punînd astfel în evidenţă diferitele segmente ale căii de 
excreţie (fig.312). 


Fig.311. Secţiune transversală RM a abdomenului în planul rinichilor (ecou de spin. TR=500, TE=30ms). Săgeata albă: corticaia renală; 
săgeata curbă: medulara, săgeata neagră: artera renală stingă; vîrfuri de săgeți negre: vena renală stingă; a: artera mezenterică superioară; v: vena 
mezenterică superioară; P: pancreas. 

Fig.312. Urografie intravenoasă. a; imagine urografică de ansamblu. a: calicii mici; b: tije caliciale majore; c: cupe caliciale văzute ortograd; B: 
bazinete; U: uretere; VU; vezica urinară, b: detalii structurale ale arborelui pielocalicial. p: papilă; cm: calicii minore; CM: calicii majore; co: cupe 


caliciale văzute ortograd; B: bazinet; U: ureter. 


Caliciile. In condiţii normale, caliciile încep să devină 
aparente la 2-3 minute de la injectarea produsului 
radioopac şi sînt complet şi net reprezentate după 5 minute 
de la începerea injectării. Ele se traduc prin imagini liniare 
opace, tijele caliciale, care se îndreaptă medial spre hilul 
renal iar lateral se termină în mici formaţiuni opace 
semilunare, în care proemină papilele, cupele caliciale. 
Acetea pot ajunge la o distanță de 2-3 cm de conturul renal. 
Văzute ortograd, cupele caliciale apar ca opacități rotunde, 
mai intense la periferie sau ca imagini inelare (fig.312, c 
şi co). 

Caliciile mici, formate din cupe şi tijele care le continuă 
nemijlocit, formează, prin unirea lor trunchiuri de 
dimensiuni mai mari, caliciile sau trunchiurile caliciale 
majore (fig.312,b,CM), care se termină în bazinet (B). La 
majoritatea subiecţilor examinaţi se evidenţiază trei calicii 
majore, superior, mijlociu şi inferior, de fiecare parte; 


acestea au un traiect oblic descendent, orizontal, respectiv 
oblic ascendent (fig.312). 

Numărul, dimensiunile şi orientarea caliciilor recunosc 
apreciabile variaţii individuale. In unele cazuri, caliciile 
majore inferior și mijlociu se unesc într-un trunchi comun 
înainte de deschiderea în bazinet. Mult mai rar, caliciile 
mici par să se continue direct cu bazinetul, fără a se uni în 
trunchiuri comune. 

In fig.313 sînt schematizate cîteva variante de formă, 
dispoziție și dimensiuni ale sistemului calicial. 

Pe imaginea obținută prin pielografia ascendentă, 
caliciile apar cu un calibru mai mare iar cupele caliciale 
sînt destinse. In unele cazuri, se observă efracția substanţei 
de contrast în afara căii de excreţie, sub forma refluxului 
tubular (în tubii renali), limfatic, venos sau subcapsular. 
Extravazarea substanței de contrast este excepțională în 
cursul urografiei intravenoase. 

A 44 Bă 


Fig.313. Variante morfologice ale sistemului pielo-caliciai, 


Bazinetul. Atunci cînd cuprinde substanţă de contrast 
în cantitate suficientă (la $ minute după injectare), 
bazinetul apare pe urografie ca o formaţiune opacă de 
formă aproximativ triunghiulară, cu baza la nivelul con- 
turului intern al rinichiului și vîrful orientat înăuntru şi în 
jos, continuîndu-se cu ureterul. Conturul său superior este 
rectilin sau uşor convex, în timp ce conturul inferior descrie 
o concavitate inferioară (fig.312). 

Topografic, bazinetul se înscrie în aşa-numitul “patrulater 
al lui Bazy-Moyrand”, delimitat medial de linia apofizelor 
spinoase, lateral printr-o linie verticală situată la 6 cm de 
această linie iar în sus și în jos prin două orizontale ce trec 
prin mijlocul vertebrelor L1 şi L2 (fig.314). 

Ca şi caliciile, bazinetul prezintă numeroase variante 
în ceea ce priveşte forma şi dimensiunile. Astfel în cazul 
formei ramificate, caliciile majore se unesc în imediata 
apropiere a emergenţei ureterului, bazinetul apărînd de 
dimensiuni foarte mici (fig.313,b); dimpotrivă, în forma 
ampulară, bazinetul se dezvoltă mult în interiorul 
rinichiului, caliciile majore fiind scurtate sau absente 
(fig.313,€). Intre aceste aspecte extreme se situează 
numeroase variante intermediare (fig.313). 


Fig.314. Patrulaterul Bazy-Moyrand. 


Ureterele apar pe urografie sub forma unor opacităţi în 
bandă, cu lărgimea neuniformă (în medie de ordinul a 2-3 
mm), dispuse de o parte st de alta a coloanei vertebrale 
(fig.312,a). 

In funcţie de regiunile anatomice pe care le traver- 
sează, ureterelor li se descriu patru porțiuni: abdominală 


Fig.315. Porţiunile şi îngustările fiziologice ureterale, Lo: porțiunea 
lombară; l: porţiunea iliacă; P: porţiunea pelvină; I.m.: porţiunea 
intramurală; a: strimtoarea superioară; b: strimtoarea mijlocie; c: strim- 
toarea inferioară. 

Fig.316. Imaginea vezicii urinare normale pe urografie. sin repleţie parţială; b: în repleţie completă. 


(lombară), iliacă, pelvină şi vezicală (intramurală) (fig. 
315). Traiectul lor este aproximativ vertical sau ușor 
oblic de sus în jos şi din afară înăuntru în regiunea lombară, 
unde sînt separate printr-o distanţă de 7-8 cm; în regiunea 
pelvină el descrie o curbă cu concavitatea orientată intern 
şi superior, care apropie sensibil cele două uretere, astfel 
încît orificiile lor vezicale se situează la numai 2-3 cm 
unul faţă de celălalt (fig.312,a). 

Calibrul ureterelor prezintă trei îngustări fiziologice, 
prima la emergenţa din bazinet, a doua în dreptul marginii 
superioare a osului iliac și a treia în porțiunea intramurală 
(fig.315). Aceste îngustări, împreună cu contracţiile 
peristaltice, care tind să fragmenteze lumenul ureteral în 
segmente fuziforme, explică lărgimea neuniformă a 
ureterului pe imaginea urografică, Desfăşurarea peri- 
staltismului face ca, pe de o parte, imaginea ureterului să 
fie în mod normal fragmentată, pe de alta, ca pe radio- 
grafiile succesive să apară reprezentate regiuni diferite ale 
organului. 

In realitate, un ureter opacifiat în întregime pe urografie 
sau care prezintă porţiuni nemodificate de la o expunere 
la alta este de regulă patologic; el şi-a pierdut pe toată 
întinderea sau pe un anumit segment funcţia contractilă. 

Vezica urinară. Imaginea vezicii urinare pe urografie 
(sau pe cistografie) depinde substanţial de gradul ei de 
umplere cu urină opacifiată, In stare de repleţie completă, 
vezica apare sub aspectul unei opacităţi rotunde sau 
ovalare, omogene, cu contururi nete şi regulate, dispusă 
în regiunea suprapubiană a pelvisului; în repleţie incom- 
pletă, forma opacității este aproximativ triunghiulară, cu 
conturul superior ușor concav şi vîrfurile laterale rotunjite 
(fig.316, a şi b). 


La femei, concavitatea marginii superioare este mai 
exprimată, datorită compresiei exercitate de uter, situat în 
imediata vecinătate; ea devine şi mai accentuată în timpul 
sarcinii sau în prezența unor tumori voluminoase ale ute- 
rului sau ovarului şi poate fi vizibilă şi în starea de repleţie 
completă a vezicii. 

Examenul ultrasonografic permite obţinerea unei 
imagini de interes deosebit a vezicii urinare. 

Datorită caracterului de “lichid pur” al conţinutului ei 
fiziologic, cavitatea veziculară apare în echografie ca o 
zonă anechogenă, cu pereţii (în special cel posterior) foarte 
bine marc (fig.317). Trăsătura de mediu puternic trans- 
sonic a urinii facilitează în acelaşi timp reprezentarea în 
imagine a formațiunilor anatomice situate mai profund în 
raport cu sursa, îndeosebi a uterului (fig.317). 


Fig.317. Imagine echografică a vezicii urinare. Sub vezica în repleţie 
sînt aparente structuri ale corpului uterin, a căror reprezentare este 
“facilitată” de lipsa de echogenitate 3 urinii. 

9.3. Fiziologia secreției şi excreţiei 
urinare în imaginea radiologică 


9.3.1. Secreţia renală 


Eliminarea prin urină a substanței de contrast organo- 
iodate permite o apreciere aproximativă a stării funcționale 
a rinichilor. In acest sens, este util ca în cursul examenului 
urografic să fie urmărite, în afara aspectelor morfologice, 
momentul apariţiei substanţei de contrast în căile de 
excreţie, gradul şi simetria opacifierii acestora de cele două 
părţi. Pe această cale se pot obține relaţii asupra capacităţii 
celor doi rinichi de a elabora, concentra și elimina urina 
secretată. 

In mod normal, substanța de contrast poate fi evidenţiată 
în calea de excreţie în primele 5-6 minute de la injectare; 
opacifierea este maximă la 12-15 minute, apoi descrește 
la nivelul formațiunilor pielo-caliciale, astfel că la 20-30 
de minute devine slab perceptibilă. 

La majoritatea persoanelor normale, opacifierea 
caliciilor începe la 50-60 secunde iar a vezicii urinare 
la 2-3 minute de la injectare. Momentul apariţiei subs- 
tanței de contrast în căile de excreţie (semnul Ravassini”) 
rămîne însă un test fiziologic destul de nesigur; de 
asemenea, rămîne incertă semnificația unui ușor decalaj 
în timp între cele două căi de excreţie în ceea ce priveşte 
acest moment. 

Capacitatea de concentrare a substanței de contrast de 
către cei doi rinichi creează un anumit grad de intensitate 
a opacității căilor urinare; în principiu, intensitatea este 
egală sau comparabilă de cele două părți (“semnul von 
Lichtenberg”). Datorită numeroşilor factori care pot 
concura la o aparentă inegalitate a intensităţilor, aceasta 
nu are o semnificaţie patologică decît dacă este foarte 
exprimată sau se asociază cu alte modificări radiologice. 


9.3.2. Excreţia urinară 


Examenul urografic permite evaluarea stării funcțio- 
nale a căilor de excreţie sub aspectul celor două proprietăți 
fundamentale ce asigură progresia şi evacuarea urinii, 
tonusul şi contractilitatea. 

Tonusul normal se traduce printr-o anumită lărgime a 
cavităţilor opacifiate, comparabilă de cele două părți, care 
exprimă un volum corespunzător al acestora, dependent 
în mare măsură de starea de contracție permanentă a mus- 
culaturii parietale, adică de tonus. 

Aprecierea contractilității (peristalticii) căii de excreție 
implică urmărirea undelor contractile de la calicii pînă la 
vezica urinară, sub aspectul vitezei, ritmului şi duratei lor. 

Datorită numărului redus de momente pe care le 
fixează, urografia obişnuită oferă informaţii relativ reduse 
cu privire la desfășurarea peristaltismului căii de excreţie. 
Studiul acestuia prin radiocinematografie, înregistrarea 
imaginii pe bandă magnetică sau prin urografia seriată a 
condus la următoarele concluzii: 

— viteza de propagare a undei de contracție de la 
bazinet spre vezică este, în condiţii normale, de 2-5 cm pe 
secundă; 

— frecvenţa contracţiilor ureterului, foarte 
variabilă, este cuprinsă, în aceleași condiţii, între 1-10 unde 
pe minut; 

— amplitudinea contracțiilor creşte, cu cît undele 
se apropie de vezică. Faza de sistolă a undei realizează 
obstrucţia completă a lumenului ureteral, ceea ce explică 
faptul că pe o expunere urografică ureterul apare frag- 
mentat în 2-3 segmente fuziforme. 


9.4. Modificări radiologice elementare 
în condiţii patologice 


9.4.1. Modificări funcționale 


9.4.1.1. Tulburările secreției renale. In funcţie de inten- 
sitatea lor, tulburările funcţiei secretorii a rinichilor au o 
reprezentare urografică diferită. 

Intirzierea secreției se traduce prin absenţa imaginii 
pielo-caliciale în primele 5-6 minute de la injectare; 
precizarea momentului de apariţie a substanței de contrast 
implică în asemenea situaţii expuneri repetate în primele 
10-20 de minute. 

Intirzierea secreției poate fi un fenomen reflex, tranzi- 
toriu, în cazul unei colici nefretice sau abdominale; ea 
devine constantă în insuficiența renală. 

Absența secreției este marcată radiologic prin lipsa de 
opacifiere a căii de excreţie după 30 de minute de la 
injectarea substanței de contrast; ea poate traduce absenţa 
congenitală sau chirurgicală a unui rinichi sau un rinichi 
exclus funcţional. Cu excepția stărilor reflexe, consecutive 
colicilor foarte recente, acest aspect se datorează de regulă 
alterării întinse şi definitive a parenchimului renal prin 
procese infecțioase (tuberculoză, pionefroză), traumatice, 
tumorale, ca și prin persistenţa durabilă a unui obstacol 
în calea de excreţie, 

Fig.318. Aspecte radiologice produse de hipertonia (a) şi hipotonia (b) organelor căii de excreţie (imagini urografice). a: hipertonie. Calicii şi 
tije caliciale înguste, bazinet de dimensiuni mici, uretere de calibru redus, hiperfragmentate; vezică de volum redus, plobuloasă. b; de partea 
dreaptă, hipotonie a bazinetului (dilatat, cu conturul intern placat pe psoas) și ureterului (alungit, sinuos, opacifiat pe toată întinderea); de partea 
stingă, atonie papilo-calicială (regiunile papilo-caliciale apar sub formă de opacităţi rotunde, grupate în ciorchine). 


Modificarea concentraţiei. Reducerea capacităţii 
parenchimului renal de a concentra substanţa de contrast 
conduce la apariția unor imagini pielo-caliciale de inten- 
sitate slabă, cu netitate diminuată. Acest aspect este ușor 
de evidenţiat cînd este unilateral și se întilneşte mai ales 
în tuberculoza renală. 

Intensitatea bilateral redusă a opacităţii căilor de 
excreţie poate fi consecința pregătirii insuficiente a pa- 
cientului sau condiţiilor tehnice necorespunzătoare. 

Inegalitatea gradului de opacifiere a cavităţilor pielo- 
caliciale este uneori urmarea unei secret! mai intense a 
unuia din rinichi, așa cum se întîmplă în unele cazuri de 
tuberculoză renală incipientă, sau, mai frecvent, stazei în 
una din căile de excreţie, produsă de un obstacol ureteral, 
care mărește intensitatea opacității segmentelor supraja- 
cente. 

9.4.1.2. Tulburările excreţiei urinare sînt de ubicei 
consecinţa unui obstacol care împiedică scurgerea 
normală a urinii și antrenează un efort neobișnuit din 


partea musculaturii netede a organelor tubulare (calicii, 
bazinet, ureter), cu consecinţe variate asupra lumenului 
acestor organe. 

Hipertonia se traduce la nivelul caliciilor prin imagini 
de dimensiuni reduse ale regiunilor papilo-caliciale; tijele 
caliciale apar înguste, întrerupte pe anumite porţiuni. 
Bazinetul își reduce, de asemenea, aria de proiecţie şi este 
de obicei slab opacifiat, datorită evacuării rapide. La nive- 
Jul ureterului, segmentaţia fiziologică apare exagerată, 
imaginea lui putînd dispare pe întinderi mari sau uneori 
chiar în totalitate. Vezica hipertonă produce o imagine 
opacă de formă rotundă și de dimensiuni mici (fig.318,a). 

Hiperkinezia însoţeşte deseori hipertonia şi reprezintă 
o modalitate reflexă de învingere a unui obstacol instalat 
recent în calea de excreţie. Exagerarea peristaltismului 
organelor tubulare este mai greu de apreciat pe urografia 
obișnuită; ea poate fi surprinsă uneori la nivelul ureterelor, 
care prezintă o creștere a numărului și amplitudinii 
undelor contractile. 

Spasmul. Consecinţă a unui proces iritativ de natură 
inflamatorie sau mecanică, spasmul reprezintă o contracție 
exagerată, durabilă a musculaturii organelor tubulare (de 
obicei la nivelul unor formaţiuni sfincteriene), care între- 
rupe total progresia urinii. Pe urografie, coloana opacă 
stagnează persistent în segmentele căii de excreție situate 
deasupra regiunii spastice, producînd uneori distensia, în 
grade diferite, a acestora. 

Hipotonia şi atonia exprimă reducerea în grade varia- 
bile a stării de contracție fiziologică permanentă, proprie 
musculaturii conductelor urinare. Aceasta se însoţeşte de 
alungirea fibrelor musculare, urmată de dilataţia segmen- 
telor afectate. 

La nivelul regiunilor papilo-caliciale, hipotonia şi 
atonia se traduc prin apariţia de opacităţi rotunde, de 
dimensiuni variate, grupate în ciorchine, expresie a 
destinderii cavităţilor respective (fig.318,b); caliciile și 
bazinetul se opacifiază tardiv. 

Hipotonia bazinetului este marcată pe urografie de 
creşterea dimensiunilor sale; conturul medial devine 
rectilin şi se confundă cu conturul extern al psoasului, pe 
care se mulează pereţii cavităţii pielice destinse, lipsite de 
tonus (semnul lui Hutter). 

Ureterul hipoton apare pe urografie opacifiat pe toate 
întinderea lui; el prezintă un calibru moderat mărit. Tră- 
sătura cea mai caracteristică este însă alungirea lui, însoţită 
de cuduri care îi conferă un traiect sinuos (fig.318). 

Staza. Incetinirea sau oprirea tranzitului la nivelul unui 
segment al aparatului urinar, urmate de stagnarea urinii 
opacifiate, produce pe urografie imagini caracteristice. 

Staza renală poate fi determinată de orice obstacol de 
natură organică sau funcţională situat în calea de excreţie. 
Dacă obstacolul realizează o creştere bruscă a presiunii 
intrapielice, la valori de peste 60-65 mm Hg, rezultatul 
este reținerea produselor de secreție în parenchimul și tubii 
renali şi absenţa substanţei de contrast în căile de excreţie. 

Radiologic, se creează aspectul de stază renală totală, 
caracterizat prin intensificarea pronunţată a opacităţii 
imaginilor renale (“nefrografie”), cu absenţa reprezentării 
arborelui pielo-calicial şi ureterului de partea respectivă. 
Acest aspect, caracteristic stazei renale totale, este etichetat 
şi ca nefrografie fără pielografie. » 

Staza renală parțială se traduce urografic prin creşterea 
opacității imaginii renale (nefrografie), însoţită de 
opacifierea căii de excreţie corespunzătoare, care prezintă 
un aspect normal sau este ușor dilatată. Aspectul este 
cunoscut ca nefrografie cu pielografie şi este determinat 
de un obstacol incomplet la nivelul căii de excreţie. 

Staza pielo-calicială. In funcţie de sediul obstacolului, 
un caliciu, un grup calicial sau întregul sistem pielo-cali- 

cial în care stagnează urina opacifiată, vor avea pe urogra- 
fie imagini deosebit de intense, nete şi persistente pe radio- 
grafii succesive (“imagini foarte frumoase” — Colliez). 

Staza ureterală totală are ca urmare reprezentarea netă 
şi persistentă a ureterului pe toată întinderea lui, însoțită de 
imaginile corespunzătoare stazei în bazinet şi calicii. Une- 
ori staza este segmentară, interesînd porțiunea de ureter 
situată imediat deasupra unui obstacol de pe traiectul lui. 

Staza vezicală poate fi studiată prin efectuarea unei 
radiografii postmicţionale (în cadrul investigării cistogra- 
fice), care evidenţiază prezenţa unei cantităţi variabile de 
urină reziduală opacifiată. 


9.4.2. Modificări morfologice 


9.4.2.1. Modificări morfologice la nivelul rinichilor. 
Modificări dimensionale. Rinichiul de volum redus poate 
fi hipoplazic congenital sau atrofic, în urma evoluţiei unor 
forme de tuberculoză. În primul caz, reducerea ariei de 
proiecţie a organului se însoţeşte pe urografie de imaginea 
redusă dimensional şi în intensitate a sistemului pielo- 
calicial corespunzător (fig.319,a). 

Rinichiul de volum crescut este De hipertrofic compen- 
sator (în cazul unui organ unic congenital sau chirurgical), 
fie patologic (în hidro- şi pionefroză, rinichi polichistic, 
tumori renale etc.). 

In afara modificării dimensionale a rinichiului, urogra- 
fia şi pielografia pun în evidență modificări cores- 
punzătoare de dimensiuni şi formă ale sistemului pielo- 
calicial (fig.319). 

Modificările de formă sînt prezente în cazul unor ano- 
malii congenitale (rinichiul în potcoavă, rinichiul sigmoid) 
sau alunor procese tumorale care produc o creștere parțială 
a volumului renal (fig.319, b şi c). 

Modificările contururilor. Formațiunile chistice, 
tumorale și pseudotumorale de dimensiuni mari creează 
denivelări ale contururilor renale, sub formă de boselări 
unice sau multiple; în cazul rinichiului polichistic, 
contururile devin policiclice (fig.319,c). Căile de excreție 
superioare prezintă în asemenea situaţii modificări 
corespunzătoare procesului patologic prezent. 

Modificările de poziţie. Deplasările rinichiului se pot 
produce în toate direcțiile, ca urmare a împingerii lui prin 
procese expansive din vecinătate. Mai frecvent este însă 
consemnată coborirea, consecință a ectopiei sau ptozei 
renale. 

Identificarea imaginii renale într-o poziţie neobişnuită 
(mai ales la nivelul pelvisului, în cazul rinichiului mult 
coborit) este uneori foarte dificilă; ea trebuie să fie 
întotdeauna controlată prin practicarea unei urografii. 


DIAGNOS 

Fig.319. Modificări de dimensiuni, formă și contururi ale rinichiului. a: rinichi hipoplazic congenital (dreapta), rinichi hipertrofie 
compensator (stinga); b: rinichi în potcoavă; c: tumoare malignă de pol superior (dreapta), rinichi polichistic (stînga). 


Modificări de ax. Rotaţia rinichiului în jurul axului său 
longitudinal (constituțională, mai rar dobîndită) îl poate 
aduce într-un plan mai mult sau mai puțin sagital (“rinichi 
sagitalizat”). Consecința este reducerea în imagine a 
diametrului transversal, ca şi a dimensiunilor bazinetului 
pe urografie. Tijele caliciale și regiunile papilo-caliciale 


sînt parţial acoperite de bazinet, a cărui extremitate distală 
se proiectează, împreună cu ureterul superior, peste ima- 
ginea rinichiului. 

9,4.2.2 Modificări morfologice la nivelul căilor de 
excreție. Dilataţia. Consecinţă a pierderii tonusului mus- 
cular și relaxării consecutive a pereților, dilataţia cavităților 

Fig.320. Modificări elementare morfologice la nivelul căilor de excreţie. a: dilataţia caliciilor, bazinetului şi ureterului proximal (hidronefroză 


prin calcul al ureterului pelvin); b: stenoză a tijei caliciale superioare, cu dilataţia caliciilor suprajacente (tuberculoză); c: dezorientarea tijelor 
caliciale superioară şi mijlocie, îngustarea şi alungirea tijei superioare (formaţiune chistică), d: eroziuni la nivelul pereţilor tijei caliciale mijlocii 
(e), ulcerație parenchimatoasă (u) (tuberculoză); e: imagine lacunară la nivelul bazinetului (calcul radiotransparent); f amputaţia tijei caliciale 


inferioare (cancer al polului inferior renal). 


excretorii produce imagini variate, în funcţie de localiza- 
rea şi importanţa ei. 

Insoţită de obicei de alte modificări elementare, de natură 
funcţională sau morfologică, dilataţia căilor de excreţie este 
frecvent întilnită în patologia aparatului urinar; ea poate fi 
urmarea unor procese inflamatorii, dar mai ales a procese- 
lor stenozante, care creează obstacole în scurgerea urinii, 
determinînd în ultimă instanță epuizarea funcţională a fi- 
brelor musculare din pereţii segmentelor suprajacente. 

Dilataţia caliciilor. Mărirea de volum a cavităţilor pa- 
pilo-caliciale duce la apariţia pe urografie a unor imagini 
opace rotunde, de dimensiuni variabile, cu intensitate 
redusă. Imaginile corespund distensiei unui singur caliciu 
minor, unui grup calicial (fig.320,b) sau caliciilor în 
totalitate (fig.320,a), realizînd aspectul de hidronefroză). 
In acest ultim caz, ele pot apare, mai ales pe expunerile 
urografice iniţiale, în absenţa imaginii bazinetului (fig. 
318b, stînga) sau însoțesc un bazinet foarte slab opacifiat. 


Datorită dilataţiei cavităţilor papilo-caliciale şi caliciilor 
minore, unele din aceste formaţiuni de dimensiuni mici, care 
nu sînt reprezentate în mod obișnuit pe urografie, devin 
aparente, creînd impresia unei “multiplicări” de calicii. 

Sindromul clinico-radiologic reprezentat de dilataţia 
permanentă a cavităţilor intrarenale, însoţită de atrofia 
parenchimului renal, este denumit hidronefroză. 

Gradul de atrofie a parenchimului poate fi apreciat 
măsurînd distanţa dintre marginea externă a caliciilor şi 
conturul renal; această distanță se reduce considerabil în 
cazul unei atrofii parenchimatoase pronunţate (pînă la mai 
puțiń de 1 cm). 

Dilataţia bazinetului poate fi de natură congenitală; 
mai frecvent ea este însă consecinţa unor procese ob- 
structive ureterale, care conduc la stază pielică prelungită. 
Imaginea bazinetului dilatat prezintă contururi convexe; 
ea poate depăşi medial opacitatea mușchiului psoas 
(fig.320,a). 

Bazinetul mărit de volum poate fi însoțit de imagini 
caliciale normale sau dilatate, completînd în acest ultim 
caz aspectul de hidronefroză. 

Atunci cînd dilataţia pielică este foarte accentuată, ti jele 
caliciale pot fi înglobate în cavitatea bazinetului, ceea ce 
conduce la dispariţia lor din imagine. 

Dilataţia ureterului poate fi segmentară (de obicei 
consecinţa unui obstacol subjacent) sau, mai frecvent, 
totală. Dilataţia totală recunoaște ca etiologie malformații 
congenitale, refluxul vezico-ureteral, obstrucţia joasă de 
natură mecanică (litiaza) sau tumorală (tumori vezicale 
sau utero-anexiale). 

Ureterul dilatat este de regulă şi alungit, prezentînd un 
traiect sinuos (fig. 318 b). 

Dilataţia vezicii urinare are la origine cauze funcţio- 
nale (disectazia colului vezical) sau organice (hiperplazia 
prostatei, stenoză uretrală). In stabilirea naturii dilataţiei 
este necesar să fie luate în consideraţie eventualele modi- 
ficări de formă, ca şi prezenţa reziduului micţional. 

Dilataţia de lungă durată a vezicii produce în numeroase 
cazuri refluxul vezico-ureteral, soldat în final cu hidro- 
nefroză. 

Stenoza. Reducerea calibrului căilor de excreţie, în 
grade şi pe întinderi diferite, este frecvent întilnită în 
patologia aparatului urinar, datorîndu-se unor cauze 
intrinseci sau extrinseci de natură foarte variată (conge- 
nitale, inflamatorii, tumorale etc 1 

La nivelul caliciilor, îngustarea se însoţeşte de aspecte 
revelatoare pentru natura procesului patologic prezent, 
aspecte care privesc mai ales uniformitatea calibrului și 
contururile regiunii stenozate. In general, procesele 
inflamatorii (tuberculoza) produc îngustări neuniforme de 
lumen şi contururi neregulate ale canalelor afectate. 
Dilataţia regiunilor papilo-caliciale suprajacente realizea- 
ză aspecte urografice caracteristice (fig.320,b). 

Deseori, contururile acestor regiuni apar şi ele nere- 
gulate, marcînd evoluţia la nivelul lor a proceselor 
distructive de natură inflamatorie. 

Procesele tumorale benigne sau pseudotumorale (chis- 
turile) realizează reduceri uniforme de calibru canalicu- 
lar; caliciile îngustate păstrează contururi regulate şi sînt 
uneori alungite şi deviate (fig.320,c). 

Stenoza bazinetului poate fi consecința proceselor 
scleroase constituite în evoluţia tuberculozei sau a invaziei 
tumorale a organului. In aceste cazuri, calibrul este redus 
neuniform iar contururile sînt neregulate (parţial şterse în 
cazul tumorilor pielice infiltrative). Compresia extrinsecă, 
prin procese expansive de vecinătate, produce, de aseme- 
nea, îngustări de calibru, sub forma de amprente mai mult 
sau mai puţin exprimate, cu contururi regulate. 


Stenoza ureterului este de natură congenitală, mecanică 
(litiazică), spastică, inflamatorie sau tumorală. Destul de 
frecvent, ureterul pelvin suferă reduceri de calibru dato- 
rate proceselor patologice din vecinătate (tumori utero- 
ovariene, procese fibroase întinse etc.). 

Ingustarea lumenului ureteral este de regulă reliefată 
de staza şi hipotonia, urmate de dilataţie, ale segmentului 
suprajacent (fig. 320a). 

Dezorientarea. Dispoziţia normală a segmentelor căii 
de excreţie poate fi modificată în numeroase stări pato- 
logice care produc compresia lor sau ca rezultat al unor 
anomalii de dezvoltare. 

Caliciile suferă devieri ale poziţiei lor în vecinătatea 
formațiunilor chistice sau tumorale intrarenale (fig.320,c). 
Aspectul cel mai caracteristic este realizat de rinichiul 
polichistic, în care caliciile prezintă dezorientări, însoţite 
de alungiri, în totalitatea lor sau în cea mai mare parte 
(fig.319,c). 

Bazinetul poate fi împins în diferite direcţii de către 
tumori cu dezvoltare renală sau extrarenală. 

Sistemul pielocalicial prezintă în ansamblul lui o orien- 
tare neobișnuită în cazul rinichiului sigmoid, al rinichiului 
în potcoavă sau în cel al ectopiilor și ptozelor renale 
însoţite de modificări de ax. 

Traiectul ureterului este modificat în prezenţa tumo- 
rilor dezvoltate la polul inferior al rinichiului, care îl 
împing în sus și înăuntru, sau al proceselor expansive 
abdominale, tumorale și pseudotumorale, care produc 
devierea lui laterală. 

Uiceraţia. Pierderile de substanţă ale parenchimului 
renal, consecutive necrozei inflamatorii sau tumorale, apar 
pe urografie sau pielografie în cazul în care comunică cu 
calea de excreţie, sub forma de opacităţi adiţionale, situate 
în vecinătatea caliciilor, de care sînt de obicei ataşate 
(fig.320,d). Cavităţile produse prin ulceraţie sînt de formă 
neregulată, anfractuoasă, și prezintă contururi şterse. 

Ulceraţiile superficiale ale pereţilor organelor tubulare 
şi cavitare, eroziunile, produc pe imaginea urografică 
neregularități de contur şi mici creşteri de calibru, asime- 
trice, circumscrise, pe întinderi reduse (fig.320,d). 

Eroziunile şi ulceraţiile sînt frecvent întîlnite în tuber- 
culoza renală, insoţind alte modificări elementare; ele pot 
apare, de asemenea, în evoluţia unor tumori maligne sau 
procese inflamatorii nespecifice (pionefroze). 

Lacunele sînt expresia radiologică a proceselor 
expansive dezvoltate în cavitățile căii de excreție, unde, 
pe urografie sau pielografie, creează zone transparente 
(neopacifiate de substanța de contrast), dispuse central sau 
marginal. In afara tumorilor benigne sau maligne, pot 

Fig.321. Anomalii congenitale de numär, poziţie şi formă ale rinichiului, a: agenezic a rinichiului sting; b: rinichi sting hipopiazic; c: rinichi 
supranumerar (de partea stingă); d: rinichi ectopic (în poziţie pelvină); e: ectopie încrucişată; f: rinichi în potcoavă; g: rinichi sigmoid. 


produce imagini lacunare unii calculi radiotransparenţi 
(fig.320.€) şi cheagurile sangvine de dimensiuni mari. 

Pentru identificarea substratului unei imagini lacunare, 
trebuie să fie luate în considerare situația, dimensiunile, 
omogenitatea și contururile acesteia. Tumorile benigne, 
calculii şi cheagurile produc lacune cu imagini nete, de 
formă regulată, în timp ce lacunele create de tumorile 
maligne vegetante apar neomogene, cu contururi nere- 
gulate, şterse. 

Amputaţia reprezintă dispariţia parţială sau totală din 
imaginea urografică sau pielografică a unui segment al 
căii de excretie (de regulă o formaţiune calicială minoră 
sau majoră), Amputaţiile pot fi consecința tuberculozei 
renale, în care se datorează mai ales progresiei leziunilor 
stenozante, şi în special proceselor tumorale care invadează 
caliciile (fig.320,f), 


9.5. Anomaliile congenitale ale 
aparatului urinar 


Anomaliile şi malformaţiile congenitale ale organelor 
aparatului urinar sînt relativ frecvente; ele îmbracă o mare 
varietate de forme. Aceasta se datorează, pe de o parte, 
dezvoltării embrionare complexe a cestor organe, pe de 
altă parte, migrării în timpul vieţii intrauterine a rinichilor 
din abdomen în regiunea lombară. Fiecare din momentele 


acestor procese se poate situa la originea unei stări 
anormale, pe care investigația radiologică şi imagistică 
trebuie să o descopere ai să o definească. 


9.5.1. Anomalii ale rinichilor. 


9.5.1.1. Anomaliile de mumâr sînt reprezentate de agene- 
zia renală, rinichii supranumerari şi rinichiul dedublat, 

In cazul ageneziei unui rinichi, organul unic prezent 
este de regulă mărit de volum, datorită hipertrofiei 
funcționale compensatorii; el poate fi situat într-o poziţie 
normală (fig.321 a) sau una ectopică. Examenul pielografic 
evidenţiază de partea pe care imaginea renală lipseşte, fie 
absenţa totală a căilor de excreţie, fie rudimente ale aces- 
tora: 
Rinichiul supranumerar, rar întîlnit, este un organ com- 
pilet, de dimensiuni reduse, posedînd o cale de excrefie şi 
un pedicul vascular proprii (fig.321,c). Se poate situa în 
imediata apropiere a unuia din rinichi sau într-o poziţie 
ectopică. 

Rinichiul dedublat provine din separarea incompletă, 
inegală, a parenchimului unui rinichi. Examenul urografic 
evidenţiază căi de excreţie parțial sau total individualizate. 

9.5.1.2. Anomaliile de volum sînt reprezentate de 
rinichiul hiperplazic şi cel hipoplazic congenital (fig.319, 
a şi fig.321,b). 

9.5.1.3. Anomaliile de formă recunosc numeroase vari- 
ante ce reprezintă devieri, în grade diferite, de la aspectul 
obișnuit (rinichi alungit, globulos, lobulat etc.) 

9.5.1.4. Anomaliile de poziţie. Ectopia renală, adică 
situația aberantă a rinichiului, poate fi întilnită în mai multe 
variante: organul poate avea o poziţie pelvină (cea mai 
frecventă) (fig. 321 d), iliacă, lombară joasă sau înaltă, 
foarte rar intratoracală. Această poziţie, care este 
permanentă, se însoţeşte deseori de rotația vicioasă, 
incompletă sau exagerată a rinichiului respectiv. 

Asemenea stări anormale sînt consecința ascensiunii 
incomplete (foarte rar excesive) a rinichiului în cursul 
dezvoltării aparatului urinar. 

Rinichiul ectopic poate fi situat de aceeaşi parte a coloa- 
nei vertebrale în care se găseșe în mod obişnuit sau de 
partea opusă (ectopie încrucişată) (fig.321,€); poate 
prezenta dimensiuni normale sau este hipoplazic în grade 
diferite. 

Identificarea lui este deseori dificilă pe radiografia 
simplă, de aceea investigarea radiologică implică întot- 
deauna urografia sau pielografia ascendentă. Precizarea 
poziţiei rinichiului ectopic este necesară datorită rapoarte- 
lor anormale cu organele din vecinătate, pe care le poate 
comprima, sugerînd prezenţa unei tumori. 

Căile de excreţie ale rinichiului ectopic sînt de regulă 
adaptate în dimensiuni, orientare și formă poziţiei 
neobișnuite, In cazul ectopiilor joase, de exemplu, ureterul 
este mai scurt, păstrindu-şi traiectul rectilin; aceasta 
permite diferenţierea de rinichiul ptozat (mobil), al cărui 
ureter, de lungime normală, prezintă cuduri. 

9.5.1.5. Rinichiul în potcoavă şi rinichiul sigmoid sînt 
forme de anomalii care reunesc poziţia aberantă cu o 
arhitectonică neobișnuită. 

In cazul rinichiului în porcoavă, polii omologi sînt 
sudaţi între ei printr-o formaţiune intermediară, cu 
structură parenchimatoasă sau fibroasă, istmul. Rezultă un 
organ unic, dispus peste coloana vertebrală (fig.321,f ), 
care prezintă o concavitate superioară (în cazul în care sînt 
sudați polii inferiori) sau inferioară (în cazul în care sînt 
sudaţi polii superiori, ceea ce se întîmplă mult mai rar). 

Rinichiul în potcoavă posedă în marea majoritate aca- 
zurilor două căi de excreție independente şi complete (fig. 
319,b); caliciile şi bazinetul prezintă modificări de orien- 
tare iar ureterele sînt de obicei scurtate. 

Arteriografia pune în evidenţă numeroase anomalii 
vasculare, în special artere supranumerare, cu originea în 
aortă sau în ramurile abdominale ale aceseia. 

Examenul scintigrafic permite să se precizeze struc- 
tura istmului, respectiv natura lui parenchimatoasă, 
funcţională, sau fibroasă (fig.322). 


Fig.322. Scintigramă renală cu Te 99.m-DMSA, Rinichi în 
poicoavă; regiunea istmică cu structură parenchimatoasă (fixantă) 


Rinichiul sigmoid rezultă din sudarea, prin intermedi- 
ul unui istm, a polului superior al unui rinichi cu polul 
inferior al celuilalt. 

El este situat de regulă lateral faţă de coloana vertebrală; 
unul din organele sudate, împreună cu calea sa de excreție, 
are o poziţie joasă. Concavităţile corespunzătoare margi- 
nii interne a celor două componente, ca şi arborii pielo- 
caliciali, sint orientate în sens opus. Ureterele au lungimi 
inegale și se deschid în vezică prin orificii situate la locul 
obișnuit (fig.321,g). 

9.5.1.6. Anomalii de structură. Evoluţia anormală a 
unor structuri embrionare se poate solda cu apariţia de 
formaţiuni chistice, unice sau multiple, care înlocuiesc un 
volum variabil din parenchimul renal. 

Chistul renal solitar este constituit dintr-o cavitate cu 
pereţi netezi, de formă rotundă sau lobată, cu conţinut 
lichidian clar (rar hemoragic); dezvoltat în plin parenchim 
renal, se situează mai frecvent la polul inferior al rinichiului 
şi poate atinge dimensiuni gigantice (1000-1200 cmc). 

Proveniența chistului solitar este atribuită unor 
rudimente ale canalului lui Wolf sau retenţiei de produs 
secretat în corticala renală. 

Potrivit dimensiunilor sale, chistul renal unic poate pro- 
duce modificări de volum, formă şi contururi ale imaginii 
rinichiului (mărire segmentară, boselură). Urografia 
evidenţiază alungirea și devierea caliciilor, îngustarea şi 
uneori deplasarea bazinetului sau prezenţa unei amprente 
la nivelul acesteia (fig.324,a). 

Conţinutul lichidian omogen al chistului crează condiţii 
pentru evidenţierea lui facilă prin examenul ultrasonogra- 
fic; pe echografie, el apare ca o zonă anechogenă, de formă 
rotundă, cu dimensiuni variabile, situată în plin parenchim 
renal (fig.323). 

Fig.323. Imagine echografică a unui chist renal unic 
“parenchimatos”. 


Rinichiul polichistic se caracterizează prin prezenţa a 
numeroase formaţiuni chistice, cu conţinut clar sau hemo- 
ragic, de mărimi variate, care substituie un volum impor- 
tant din parenchim, crescînd în același timp dimensiunile 
organului. Afecţiunea este mai frecvent bilaterală. 

La originea anomaliei se situează probabil lipsa de 
legătură a segmentelor de provenienţă diferită din care se 
constituie formațiunile tubulare ale parenchimului renal. 
Produsul de secreție stagnant, la care se adaugă hemoragii 
repetate, crează cavităţi care cresc treptat datorită tensiunii 
lichidului pe care îl conţin. 

Fig.324. Aspecte urografice produse de chisturile renale. a: chist 
solitar: b: rinichi polichistic (p: chist pielogen). 


Radiologic, rinichiul polichistice apare de obicei cu di- 
mensiuni mărite, în unele cazuri în măsură considerabilă; 
contururile sînt policiclice în formele tipice. 

Pe urografie sau pielografia ascendentă, arborii pielo- 
caliciali prezintă modificări complexe şi caracteristice, 
produse de compresia exercitată de formațiunile chistice: 
alungirea, îngustarea şi dezorientarea caliciilor şi bazi- 
netului, dilataţia unor regiuni papilo-caliciale, mai rar 
amputaţia unor calicii. Chisturile care comunică cu calea 
de excreţie se traduc prin opacităţi rotunde, cu contururi 
nete (fig.324,b); cele infectate şi supurate, deschise în 
calicii, creează imagini cavitare, proiectate pe aria renală. 


Fig.325. Rinichi polichistic bilateral: secţiune IRM transversală (a) 
chistice clare (cu semnal intens) traduc un conţinut hemoragic recent con 
de rezoluţie a hemoragiei intrachistice. 


şi coronală (b). Ambii rinichi apar mult măriți de volum. Formațiunile 
stituit, în timp ce cele cu nuanţe intermediare corespund unor faze diferite 

Fig.326. Anomalii congenitale ale bazinetului şi ureterului. a: dedublare de bazinet şi ureter; b: ureterocel; c: megaureter idiopatic. 


In cursul unei evoluţii îndelungate, se poate produce 
atrofia parenchimului renal, relevată urografic prin 
reducerea funcţiei de secreție. 

Chisturile pielogene (diverticulii caliciali) sînt 
formaţiuni cavitare dezoltate în parenchimul renal din 
rudimente ale unor calicii primitive de grad inferior, care 
în mod normal involuează și dispar pînă la vîrsta adultă; 
comunică cu o cavitate calicială sau cu bazinetul și apar 
pe urografie ca opacități rotunde adiționale, cu contururi 
regulate, atașate emonctoriilor (fig.324,b). 

Formațiunile chistice ale rinichiului şi ansamblul 
structural ce caracterizează rinichiul polichistic crează 
imagini deosebit de expresive în investigarea CT şi mai 
ales IRM; aceasta din urmă permite identificarea paren- 
chimului renal nealterat, ca și a conţinutului formațiunilor 
chistice (fig.325). 

Anomaliile arterelor rinichiului privesc originea, 
numărul, traiectul și locul de intrare a acestora în organ. 
Prezenţa unor vase aberante, care încrucişează ureterul, 
poate conduce la îngustarea lui, urmată de stază pielică şi 
hidronefroză. 


9.5.2. Anomaliile bazinetului şi ureterului 


9.5.2.1. Dedublarea bazinetului şi ureterului, însoţită 
frecvent de cea a rinichiului, constă din prezența de aceeași 
parte a două uretere, care conţin bazinete independente, de 
regulă de dimensiuni inegale, şi care se deschid în vezică 
prin orificii separate, situate normal sau aberant (fig.326,a). 

Interesul clinic al unei asemenea stări constă în faptul 
că, de obicei, tranzitul sistemului pielo-calicial superior 
este stinjenit, ceea ce poate duce la dilatația lui şi la 
hidronefroza porțiunii de organ sau organului indepen- 
dent pe care o deserveşte. 

9.5.2.2. Megaureterul congenital (idiopatic) reprezintă 
dilataţia pînă la dimensiuni uneori gigantice a ureterului, 
la care se adaugă, ca o consecinţă inevitabilă, cea a ba- 
zinetului și a caliciilor, dilataţia este însoțită de alungire 
şi formare de cuduri (fig.326,c). 

La originea megaureterului se situează probabil tulburări 
ale inervaţiei parasimpatice a sfincterului uretero-vezical, 
urmate de reflux permanent de urină din vezică în ureter, 
Dilataţia ampulară, pseudochistică, a extremității inferioare 
a ureterului, consecinţă a stenozei orificiului lui inferior, este 
denumită ureterocel (fig.326,b). 

Fig.327. Diverticul al vezicii urinare (cistografie în poziţie oblică). 


9.5.3. Anomaliile vezicii urinare, 


Deşi sînt apariţii rare, recunosc o mare varietate de 
forme, dintre care cele mai cunoscute sînt agenezia, 
megavezica idiopatică, vezica biloculată (în ceas de nisip), 
vezica dublă sau septată, fistula vezico-ombilicală, 
diverticulii congenitali (fig.327). 

9.6. Litiaza renală (urinară) 


Afectiune cu incidenţă destul de ridicată, litiaza reno- 
uretero-vezicală poate D întilnită la orice vîrstă, mai 
frecvent însă la bărbaţii între 30-50 de ani. Se carac- 
terizează prin formarea de concreţiuni solide, de natură 
chimică variată, la nivelul diferitelor segmente ale căii de 
excreţie (de obicei în regiunile superioare, de unde 
migrează de-a lungul ureterelor pînă la vezica urinară). 

Formarea calculilor este probabil consecința unui 
dezechilibru de ordin calitativ şi cantitativ între sărurile 
minerale conţinute în urină şi coloizii protectori, care 
împiedică în condiţii normale precipitarea și cristalizarea 
acestora. Variaţiile pH-ului urinar reprezintă un factor fa- 
vorizant al acestui dezechilibru. Stări patologice ca staza 
şi infecția creează, de asemenea, condiţii de apariţie sau 
de creştere a calculilor. Litiaza dezvoltată în asemenea 
condiţii este etichetată uneori ca “secundară”. 

Compoziţia chimică a calculilor determină capacitatea 
lor de atenuare a radiaţiei, şi deci posibilitatea evidenţierii 
lor radiologice directe. Astfel, unii calculi sînt radioopaci 
(cei ce conţin oxalaţi, fosfaţi sau carbonaţi de calciu); ei 
produc pe radiografia simplă o imagine caracteristică. 
Calculii formaţi din acid uric, cistină sau xantină sînt, 
dimpotrivă, radiotransparenţi şi pot fi puşi în evidenţă 
numai indirect, pe urografie sau pielografie. Deseori, 


Fig.328. Aspecte radiologice produse de calculii radioopaci. a: radiografie renală simplă. 1: calcul renal; 2: calcul al joncţiunii pielo-ureterale; 
3: calcul al ureterului pelvin: 4: calcul vezical; S: calcul coraliform. b: proiecția de profil a caiculilor renali (1), pielici (2), ureterali (3). 

compoziţia calculilor este mixtă, ceea ce explică structura 
neomogenă a imaginii lor radiologice sau subevaluarea 
dimensională. 

Sediul iniţial al calculilor urinari este reprezentat de 
parenchimul renal, calicii sau bazinet: calculii migraţi în 
cursul colicilor în ureter sau vezică pot fi evidențiați radio- 
logic la nivelele respective; 

Forma calculilor, redată fidel pe imaginea lor 
radiologică, corespunde în general celei a cavităţii în care 
se formează sau se dezvoltă. Mai frecvent de formă ne- 
regulat rotundă, ovalară sau triunghiulară (cînd sînt de 
dimensiuni mici), ei pot realiza, în cazul în care devin 
foarte mari, veritabile mulaje ale unui sector din arborele 
pielo-calicial sau a acestui arbore în ansamblu (calculii 
“coraliformi”) (fig.328). 


9.6.1. Tehnici de investigare; aspecte 
radiologice şi imagistice 


9.6.1.1. Radiografia renală simplă. Evidenţiază în mod 
direct prezența calculilor radioopaci, cei mai frecvenți 
(reprezentind 80-90 % din numărul total al calculilor uri- 
nari), sub forma de opacităţi intense, net conturate, de 
formă şi dimensiuni variate, dispuse pe aria de proiecţie a 
rinichilor sau pe traiectul probabil al căilor de excreţie 
(fig.328,a). 

In afara identificării poziţiei bazinetului, care, aşa cum 
am văzut, se înscrie în mod normal în patrulaterul Bazy- 
Moyrand, este deseori necesar să fie reprezentat traiectul 
probabil al ureterului pelvin în porțiunea lui juxtavezicală 
şi intramurală, în care se pot opri calculi migratori. In acest 
sens este utilizată o altă construcţie grafică, “patrulaterul 


Robert Gayet” (fig.329). Aceasta rezultă din intersecția a 
două linii verticale ce trec prin axul apofizelor spinoase 
şi simfiza pubiană, respectiv prin unghiul intern al găurii 
obturatoare, şi două linii orizontale, una inferioară (care 
uneşte fosetele ligamentului rotund al capului femural) şi 
una superioară (ce trece prin marginea superioară a 
sprincenei cotiloide). 

In acest patrulater, ureterul intramural are un traiect în 
diagonală, de sus în jos și dinafară înăuntru; orificiul ure- 
teral se găseşte pe linia inferioară, la 1,5 cm de unghiul 
infero-intern. 

Pe radiografia de profil, calculii situaţi în parenchimul 
renal și cei pielo-caliciali se proiectează pe coloana 
vertebrală (fig.328,b). 

Prezenţa de opacităţi de intensitate calcară pe traiectul 
obişnuit al căilor de excreție sau în vecinătatea acestuia 
se poate datora unor formaţiuni patologice de altă natură 
decît calculii urinari: calculi biliari, fleboliţi, calcificări 
ale vaselor sau ganglionilor limfatici abdominali, 
calcificări în parenchimul renal, coproliţi etc. Pentru pre- 
cizarea topografiei și apartenenţei reale a unei structuri 
radioopace, este deseori utilă efectuarea unei radiografii 
de profil. Datorită variabilităţii, normale sau patologice, a 
poziţiei rinichiului și diferitelor segmente ale căii de 
excreţie, prezenţa unui calcul urinar trebuie să fie însă 
confirmată prin practicarea urografiei, Singura care poate 
stabili cu certitudine poziţia opacităţii în raport cu organele 
aparatului urinar. 

Calculii radioopaci ai vezicii urinare sînt de obicei, în 
momentul în care se solicită examenul, de dimensiuni mari, 
de formă neregulată, rotundă sau ovalară, şi prezintă o 
structură stratificată (fig.328,a,4). 


Fig.329. Patrulaterul Robert GayeL.u: ureterul; o: orificul vezical 
al ureterului. 


Fig.330. Imagine echografică a unui calcul bazinetal cu diametrul 
de 16 mm. 

Fig.331. Stază pielo-calicială şi ureterală superioară (dreapta) 
produsă de un calcul al ureterului pelvin. Urografie efectuată la 45 
minute de la injectare). 


In anumite cazuri ei pun problema diferenţierii de 
calculii sau calcificările prostatei (proiecate pe o zonă 
restrânsă, vecină cu linia mediană, a regiunii suprapubiene, 
de calcificările din fibromioamele uterine (de formă 
neregulată şi cu structură neomogenă) sau de coproliţi 
recto-sigmoidieni, imagini mobile şi inconstante). 

9.6.1.2. Ultrasonografia. Structura densă şi caracterul 
puternic reflectant permit o reprezentare foarte netă a lor 
pe imaginile echografice abdominale. Instalaţiile actuale 
permit şi măsurarea dimensiunilor, de regulă evaluate în 
mod real numai în direcţia perpendiculară pe fascicul (fig. 
330). 

9.6.1.3. Urografia precizează în primul rînd aparte- 
nenţa la organele urinare a unei imagini suspecte de calcul 
radioopac, prezente pe radiografia simplă. In al doilea 
rînd, poate pune în evidenţă calculii radiotransparenţi 
pielo-caliciali, sub forma unor imagini lacunare, dispuse 
la periferia sau în centrul caliciilor sau bazinetului (fig.320 
e); la nivelul ureterelor, calculii radiotransparenţi produc 
fie imagini lacunare de dimensiuni mici, fie întreruperea 
constantă a coloanei de urină opacifiată (în cazul în care 
obstruează conductul). 

Urografia poate evidenția, de asemenea, modificările 
de ordin morfologic şi funcțional produse de prezenţa cal- 
culilor asupra parenchimului renal şi căilor de excreţie. 
Acestea constau în esență din stază (fig.331), urmată de 
hipotonie şi dilatarea porțiunii suprajacente a căii de 
excreţie, care, în funcţie de vechimea afecțiunii, se poate 
dezvolta în grade diferite, realizind în final aspectul 
hidronefrozei (fig.320,a). Suprainfecţia urinii stagnante 
produce pionefrita sau pionefroza, traduse prin aspecte 
radiologice corespunzătoare. 

Alterarea stării funcţionale a parenchimului renal este 
reprezentată pe urografie prin semnele reducerii capacității 
de secreție și concentraţie. 

Practicată în timpul colicii, urografia evidențiază 
uneori absenţa secreției de partea corespunzătoare 
calculului (așa-numitul “rinichi mut funcţional”). In alte 
cazuri, creşterea bruscă a presiunii în arborele pielo- 
calicial se soldează cu staza renală totală, tradusă 
radiologic prin nefrografie. 


9.7. Tuberculoza aparatului urinar 


Localizarea renală este una dintre consecinţele 
diseminării hematogene apărute în evoluţia tuberculozei 
primare. Bacilemia specifică produce inițial la nivelul 
parenchimului renal leziuni predominant productive, de 
obicei bilaterale, ale corticalei, cu tendință spontană la 
scleroză spontană şi vindecare aparentă. 

In condiţii create de factori favorizanţi de ordin general 
sau local (traumatisme, anomalii congenitale, stază urinară 
sau vasculară etc.), infecția se extinde la nivelul medularei 
şi apoi, prin tubii uriniferi, la regiunile papilo-caliciale, 
unde produce leziuni cu caracter de necroză specifică 
(cazeificare). Ulcerarea acestora şi pătrunderea materia- 
lului cazeos în cavitățile caliciale devin sursa infectării 
întregului aparat urinar. Infecția urmează o cale descen- 
dent, prin urina baciliferă, la calicii, bazinet, ureter şi 
vezică, şi o cale ascendentă, spre parenchimul renal, prin 


bet, pr. dea a 


reprezentate de hematurie, semnele pionefritei şi cistitei 
specifice și mai ales de prezenţa bacilului Koch în urină. 

Din punct de vedere anatomo-patologic, tuberculoza 
aparatului urinar se caracterizează, ca şi celelalte loca- 
lizări, printr-un exprimat polimorfism lezional. La nivelul 


DIAGNOSTICUL AFECȚIUNILOR APARATULUI URINAR 227 


Fig.332. Calcificări de natură tuberculoasă în parenchimul renal. 


rinichilor, în afara modificărilor productive şi fibroase, 
apărute în majoritate în faza de evoluţie parnchimatoasă, 
se dezvoltă mai ales procese cazeificante, ce se soldează 
cu ulceraţii de întindere variabilă, de formă neregulată, 
anfractuoasă; în unele cazuri, în masa cazeoasă se produc 
calcificări. 

Regiunile papilo-caliciale sînt sediul eroziunilor, 
soldate uneori cu amputarea papilelor. Caliciile şi bazi- 
netul, ca şi ureterul, suferă mai ales procese stenozante, 
responsabile, în formele cu evoluţie prelungită, de 
dezvoltarea hidro- şi pionefrozei, urmată de alterarea 
totală a parenchimului renal. 


9.7.1. Tehnici de investigare; aspecte 


Diagnosticul tuberculozei aparatului urinar, care se 
bazează în principal pe evidenţierea bacilului Koch în 


urină, beneficiază larg de datele urografiei intravenoase, 
care oferă informaţii de valoare deosebită de ordin mor- 
fologic şi funcţional; în unele cazuri este recomandabilă 
şi utilizarea urotomografiei şi examenului CT. Alterarea 
pronunţată a funcţiilor de secreție şi concentraţie a 
parenchimului renal, obligă, pentru evidenţierea leziunilor 
morfologice, la practicarea urografiei cu compresie sau a 
pielografiei ascendente. 

9.7.1.1. Radiografia renală simplă poate evidenția 
imagini de dimensiuni normale sau crescute în grade 
diferite ale rinichiului afectat. De asemenea, prezența de 
structuri calcare, reprezentate de opacități intense, de 
aspect neregulat, nodulare sau realizind plaje ce acoperă 
întinderi variabile din aria renală (fig.332). 

Un rinichi impregnat cu calcificări dispuse neregulat 
pe întrega lui suprafață (mai frecvent de dimensiuni mici) 
este etichetat cu termenul de “rinichi mastic”. In realitate 
rinichiul mastic prezintă leziuni extinse cu caracter ulce- 
ro-cazeos, însoțite de necroza parenchimului; dimensiu- 
nile lui, sensibil influențate de starea cavităţilor excretorii 
intrarenale, pot varia de la cele ale unui organ atrofic pînă 
la mărimi considerabile. 

9.7.1.2. Urografia traduce radiologic cu deosebită 
expresivitate polimorfismul lezional specific tuberculozei, 
sub forma unui grup larg de modificări elementare, de 
ordin morfologic şi funcţional, ale rinichilor și căilor de 
excreţie. 

a. Modificări ale rinichiului, caliciilor şi bazinetului. 
Ingustarea este unul dintre cele mai caracteristice semne 
radiologice şi se datorează procesului de sclero-lipoma- 
toză specifică. Ingustarea, uneori pînă la dispariția din 
imagine, a unui caliciu minor este dificil de evidenţiat. La 
nivelul caliciilor mari, reducerea de calibru se însoţeşte 


KE 


Fig.333. Reprezentare schematică a principalelor modificări produse de tuberculoză la nivelul rinichiului şi arborelui pielo-calicial. a: în- 
gustare a bazei unui caliciu minor; b: îngustare a unui caliciu minor, cu dilataţia regiunii papilo-caliciale suprajacente; c: amputația unui caliciu 
minor; d: îngustarea unei tije caliciale majore; e: îngustarea unei tije majore, cu dilataţia caliciilor suprajacente (“floare de margaretă”); f: amputația 
unui caliciu mare; g: stenoză a bazinetului, cu dilataţia caliciilor, h: eroziuni la nivelul unui caliciu minor; i: eroziuni ale caliciilor mici superioare; 
j: cavernă în parenchimul renal; k: dilataţia ureterului, stenoza bazinetului, dilataţia caliciilor. 

Fig.334. Tuberculoză avansată reno-pielo-ureterală. a: amputarea 
caliciului superior; e: eroziuni ale tijei caliciale mijlocii; c: cavernă 
părenchimatoasă; t: tijă calicială îngustată; d: regiuni papilo-caliciale 
dilatate; u: ureter cu calibru neuniform. 


de contururi neregulate, dantelate. In multe cazuri, 
îngustările şi stenozele caliciale sînt relevate de modifi- 
cările însoţitoare, mai ales de dilataţia suprajacentă (fig. 
333 şi 334). 

Ingustarea bazinetului conferă lumenului acestuia un 
aspect tubular sau filiform (fig.333, g și k). Dilataţia este 
consecința stenozei unor organe tubulare şi se produce 
deasupra acesteia; ea poate afecta un singur caliciu, un 
grup calicial sau caliciile în totalitate (în cazul stenozei 
bazinetului) (fig.333). Imaginea realizată de o tijă calicială 
majoră îngustată, deasupra căreia caliciile minore sînt di- 
latate (aspect în “floare de margaretă”) este considerată 
caracteristică tuberculozei renale (fig.333;€). 

Eroziunile, vizibile mai ales la nivelul regiunilor 
papilo-caliciale, conferă acestora contururi neregulate, 
şterse (fig.333, h şi i; fig.334). 

Ulceraţiile se traduc pe imaginea urografică prin 
opacităţi adiţionale de formă neregulată, de dimensiuni 
variabile, unice sau multiple proiectate pe aria renală (fig. 
333; fig.334). 

Unele dintre cavernele tuberculoase se pot suprapune 
peste regiunile papilo-caliciale şi pot fi diferenţiate de cali- 

ciile dilatate numai prin contururile lor şterse, neregulate. 
Cavităţile formate în plin parenchim renal, la distanţă de 
calea de excreție, pot comunica cu aceasta, opacifiindu-se 
în timpul examenului urografic; în absența unui traiect de 
comunicare, ele rămîn inaparente radiologic. 

Amputaţia este o consecinţă a evoluţiei procesului de 
îngustare şi stenoză ce conduce la dispariţia din imagine a 
unuia sau mai multor calicii și a regiunilor papilo-cali- 
ciale respective (fig.333, c şi f; fig.334). 

Ştergerea din imagine a acestor regiuni poate fi totală 
sau parțială, în cavitățile îngustate putindu-se evidenția 
uneori urme de substanțe de contrast. 

Prezența unor mase de produs patologic (mai ales 
cazeum) în cavitățile căii superioare de excreție poate rea- 
liza imagini lacunare, de obicei de dimensiuni reduse. 

b. Modificări ale ureterelor. Modificările produse la 
nivelul ureterelor sînt reprezentate în principal de îngustări 
de calibru şi stenoze, localizate de predilecție la nivelul 
joncţiunii pielo-ureterale şi regiunii pelvine. In formele 
foarte avansate şi extinse, îngustarea poate afecta, în mod 
neuniform, întregul traiect al ureterului, care prezintă în 
același timp contururi șterse, neregulate. 

Ingustările și stenozele sînt urmate de dilataţia segmente- 
lor suprajacente, care se poate propaga pînă la nivelul 
cavităţilor superioare, realizînd aspectul de hidronefroză. 

Triada “ureter dilatat, bazinet îngustat, calicii dilatate” 
(fig.333,k) este considerată patognomonică pentru tuber- 
culoza aparatului urinar, chiar în absenţa altor modificări 
radiologice elementare. 

c. Modificări ale vezicii urinare. In majoritatea cazuri- 
lor de tuberculoză a aparatului urinar urografia evidenţiază 
modificări ale vezicii, care au ca substrat reducerea 
capacităţii de expansiune a organului, datorată contracției 
spastice sau sclerozei parietale. Vezica tuberculoasă 
prezintă, în grade diferite, o reducere dimensională globală 
sau parţială; în ultimul caz, datorat de regulă hemicon- 
tracturii (Freudenberg), imaginea devine asimetrică. Con- 
tururile pot apare dințate, neregulate, datorită spasmelor 
musculaturii, mai rar ca urmare a leziunilor superficiale. 

In formele cu evoluţie îndelungată, se pot forma de- 
pozite calcare la nivelul mucoasei, traduse radiologic prin 
lizeree opace uşor de recunoscut. 

d. Modificări funcționale. Afectarea funcţiei de 
secreție şi concentraţie, prin leziuni extinse ale paren- 
chimului renal, poate produce întirzierea apariţiei 
substanţei de contrast în căile de excreţie sau reducerea 
intensității opacitâţii acestora. 

Tulburările excreţiei se manifestă pe imaginea urogra- 
fică în mod diferit, în funcţie de natura şi gravitatea 


- leziunilor constituite. In cazul unei îngustări moderate a 

lumenului ureteral, staza suprajacentă consecutivă se 
traduce prin imagini foarte nete, intens opace, ale 
segmentelor respective (“imagini foarte frumoase” 
descrise de Colliez). Progresia stenozei, însoţită de 
creşterea presiunii în cavitățile arborelui pielo-calicial, 
conduce la ştergerea treptată a imaginii acestora, pînă la 
dispariţia totală. Prezenţa nefrografiei rămîne în asemenea 
cazuri singurul indiciu al existenţei unei funcţii secretorii 
a parenchimului; dispariţia ei marchează excluderea 
funcţională a rinichiului afectat. 

In cursul investigaţiei radiologice, nu trebuie omisă 
examinarea atentă a aspectului morfologic şi funcțional 
al rinichiului controlateral şi al căii de excreţie cores- 
punzătoare, prezumptiv normale. La nivelul acestora se 
pot descoperi modificări minime, dar care marchează 
localizarea bilaterală a infecţiei tuberculoase şi capătă prin 
aceasta o semnificaţie deosebită din punct de vedere al 
prognosticului și conduitei terapeutice. 


9.8. Procese inflamatorii nespecifice 


9.8.1. Pielonefrita 


Inflamaţia simultană a parenchimului renal și căilor 
superioare de excreţie (calicii și bazinet), produsă de 
infecția cu germeni nespecifici, este în general favorizată 
de staza produsă de obstacole în scurgerea normală a urinii 
(litiază, sarcină etc.). Aspectul radiologic este dominat în 
formele acute de manifestări spastice la nivelul caliciilor 
şi bazinetului, traduse pe urografie prin îngustări — uneori 
pînă la dispariţie — ale calibrului cavităţilor respective; 
imaginea este reversibilă și de scurtă durată. Edemul 
supraadăugat în unele cazuri accentuează acest aspect, 
conferindu-i şi un caracter mai persistent. m 

In formele cronice, acumularea de depozite de fibrină 
şi puroi în cavitățile arborelui pielo-calicial conduce la 
neomogenitatea opacifierii acestora, uneori cu prezența 
de imagini lacunare. Evoluţia prelungită se poate solda cu 
scleroza parenchimului renal, tradusă în cazurile foarte 
grave prin micșorarea imaginii rinichiului şi reducerea sau 
suprimarea funcţiei lui secretorii. 


9.8.2. Pionefrita 
Supuraţia parenchimului renal este de obicei consecinţa 


unei infecţii ascendente cu floră microbiană piogenă; mai 
rar, infecția poate fi produsă pe cale hematogenă. 


Forma difuză este marcată radiologic iniţial prin 
aspecte ce traduc spasmul și edemul cavităţilor pielo- 
caliciale. Acestora li se adaugă treptat imagini cavitare 
formate în urma abcedării şi eliminării zonelor necrotice, 
ca şi imagini lacunare produse de masele intracavitare 
de fibrină şi puroi. In final, procesul de scleroză, 
consecutiv unei evoluţii îndelungate, conduce la defor- 
marea arborelui pielo-calicial, prin alterări ale calibrului 
şi dispoziţiei; în același timp, rinichiul afectat poate apare 
redus de volum. 

Forma izolată (abcesul renal). In funcţie de dimensiu- 
nile atinse, o colecţie purulentă unică, dezvoltată în plin 
parenchim renal, produce compresia caliciilor vecine, pe 
care le deplasează sau le amputează. După evacuarea în 
calea de excreţie, poate fi evidenţiată o cavitate cu pereţi 
neregulați. 


9,8.3. Pionefroza 


Procesele supurative simultane ale rinichiului şi căii 
superioare de excreţie se traduc radiologic prin mărirea 
imginii renale, care poate prezenta contururi neregulate, 
datorită dezvoltării de abcese în corticală; după evacuarea 
acestora, este posibilă evidenţierea de cavităţi intra- 
parenchimatoase. Caliciile și bazinetul apar dilatate în 
grade diferite, neomogen opacifiate, cu imagini lacunare, 
în timp ce ureterul prezintă îngustări ale lumenului, 
alternînd cu porțiuni dilatate. 


Fig.335. Pionefroză. d; deformare şi dezorientare calicială; n: 
opacifiere neomogenă a bazinetului; c: cavitate intraparenchimatoasă; 
u: ureter cu calibru neuniform. 

Evoluţia prelungită conduce de regulă la suprimarea 
funcţiei renale, prin alterarea întinsă a parenchimului. 


9.9. Tumorile renale 


Potrivit originii lor în diferitele structuri tisulare ale 
rinichilor şi căilor de excreţie, la care se adaugă și resturi 
de țesuturi embrionare, tumorile aparatului urinar 
recunosc o mare varietate histologică. 

Principalele forme de tumori benigne ale parenchimu- 
lui renal sînt reprezentate de adenoame, fibroame, lipoame, 
angioame, leiomioame, hemangioame; unele dintre aceste 
forme pot proveni şi din capsula rinichiului și din țesuturile 
perirenale. La nivelul bazinetului, tumorile benigne sînt 
reprezentate mai ales de papiloame. 

Tumorile maligne mai frecvent dezvoltate în rinichi sînt 
cele de origine epitelială (adenocarcinoamele sau hipeme- 
froamele); nefroblastomul embrional (tumoarea Wilms) 
este o tumoare specifică copilăriei; ea apare în primii ani 
de viaţă. Sarcoamele, în diverse variante posibile, sînt rare; 
în schimb, tumorile secundare (metastazele) sînt relativ 
frecvente. 

Epiteliul căilor de excreţie superioare este sediul de dez- 
voltare a unor carcinoame cu celule de tip pavimentos sau 
tranziţional. In fine, din țesuturile capsulare şi pararenale 
provin variate forme histologice de sarcoame. 

Tumorile maligne renale, dintre care cea mai frecventă 
este adenocarcinomul (tumoarea Gravitz), afectează în 
special bărbaţii în a 5-a și a 6-a decadă de viaţă; 
nefroblastomul este descoperit pînă la vârsta de 10 ani. 
Forma obişnuită macroscopică este cea nodulară, loca- 
lizată la polul superior al rinichiului, rar la polul inferior 
sau în regiunea lui centrală. In cursul dezvoltării, se 
produce mărirea circumscrisă de volum a organului, cu 
deformarea acestuia și alterarea dispoziției sistemului 
calicial. Forma infiltrativă, rară, conduce la mărirea 
globală de volum, la invazia capsulei și țesuturilor 
perirenale. Apariţia de ulceraţii, consecutivă necrozei 
maselor tumorale şi evacuării acestora, este posibilă. 
Formele vegetante sînt specifice tumorilor dezvoltate în 
cavitățile căii superioare de excreţie. 


9.9.1. Tehnici de investigare; aspecte 
radiologice și imagistice 


Diagnosticul radiologic și imagistic al tumorilor renale 
şi ale căilor de excreție solicită un mare număr de 
proceduri tehnice, mai ales în formele incipiente, de mici 
dimensiuni. 

9.9.1.1. Radiografia renală simplă (completată la 
nevoie, în cazuri rare, de retropneumoperitoneu) 
evidenţiază dimensiunile reale ale rinichiului, de regulă 


Fig.336. Modificări radiologice elementare produse de tumorile renale.a: deviere, îngustare şi alungire a caliciului inferior, amprentă pe 
conturul inferior al bazinetului (cancer nodular de po! inferior); b: dilataţia regiunilor papilo-caliciale superioare și mijlocii prin compresia tijelor 
caliciale (cancer al regiunii mijlocii a rinichiului), c: amputaţie totală a caliciului superior şi parțială a bazinetului (cancer de pol superior); d: 
imagine lacunară benignă (polip bazinetal); e: imagine lacunară malignă (cancer al bazinetului); f: cavitate intrarenală, eroziuni ale conturului 
superior al caliciului mijlociu şi bazinetului (cancer necrozat de pol superior renal). 

Fig.337. Arteriografie renală selectivă. Zonă avasculară la nivelul 
polului renal inferior, neregulat delimitată de parenchimul normal 
(carcinom cu celule renale). 


mărite global sau parţial. Tumorile de dimensiuni mari, 
dezvoltate polar sau în vecinătatea hilului, produc şi de- 
plasarea prin împingere a organului. Forma şi contururile 
renale sînt modificate corespunzător mărimii şi poziţiei 
tumorii; ştergerea contururilor psoasului marchează 
prezenţa unui proces infiltrativ. 

Pe aria rinichiului afectat se proiectează uneori 
calcificări (în unele sarcoame sau tumori ale capsulei) sau 
imagini neobișnuite, aparținînd unor formaţiuni osoase 
rudimentare aberante (în nefroblastom). 

In fine, radiografia simplă mai poate pune în evidenţă, 
în anumite cazuri, deplasarea organelor vecine (colon, 
diafragm). 

9.9.1.2. Urografia, urografia cu compresie şi pielogra- 
fia ascendentă pun în evidență modificările căii superi- 
oare de excreţie, consecutive compresiei, invaziei sau 
obstrucției produse de tumoare. 

Deplasarea şi alungirea. Tumorile benigne, ca şi 
formele nodulare ale tumorilor maligne, produc devierea 
traiectului normal al caliciilor, însoţită uneori de alungirea 
acestora şi reducerea simultană a lumenului lor (fig.336 
a). Tumorile de dimensiuni mari modifică poziţia şi ori- 
entarea bazinetului și regiunii superioare a ureterului, în 
funcție de sediul dezvoltării lor. 

Ingustarea caliciilor şi bazinetului însoţeşte de obicei 
deplasările produse de împingerea lor prin formațiunile 
proliferative. In cazul tumorilor benigne, îngustările 


conservă contururile nete ale canalelor; în cel al tumorilor 
maligne (mai ales infiltrative), contururile devin nere- 
gulate, șterse. 

Dilataţia este consecința obstrucției realizate prin com- 
presia externă exercitată de tumoare sau prin proliferarea 
intracanaliculară a acesteia. Poate interesa o regiune 
papilo-calicială, un grup calicial (fig.336,b) sau bazinetul 
(în cazul obstrucţiei orificiului superior al ureterului). 

Amputaţia reprezintă cel mai caracteristic semn 
radiologic al tumorilor maligne renale și este produsă prin 
invazia şi distrucția unor porţiuni ale căilor de excreţie, 
urmată de înlocuirea acestora prin ţesut tumoral. Potrivit 
întinderii şi localizării, amputaţia poate interesa diferite 
componente ale arborelui pielo-calicial (fig.336,c; fig.320 
f), uneori pînă la dispariţia totală din imagine a acestuia. 
Contururile segmentului amputat sînt de regulă nere- 
gulate, șterse. 

Lacunele exprimă radiologic prezenţa în căile de ex- 
creţie (calicii, bazinet, ureter) a proceselor tumorale vege- 
tante. Imaginile lacunare tumorale pot fi situate periferic 
sau central în raport cu cavitatea în care se dezvoltă. 

Tumorile benigne, aşa cum este, de exemplu, papilo- 
mul bazinetal, produc lacune cu contururi nete, omogene, 
de formă regulată (fig.336,d). 

Imagini similare pot realiza, în afara calculilor radio- 
transparenți, şi cheagurile sanguine de mari dimensiuni, 
formate în căile de excreţie; acestea sînt consecința hemo- 
ragiilor produse de diferite afecţiuni, inclusiv tumorale. 

Lacunele maligne sînt de obicei de formă neregulată, 
imprecis conturate, neomogene (cu “semitonuri”) 
(fig.336,e). 

Ulceraţiile şi eroziunile pot fi evidenţiate la nivelul - 
rinichiului, unde se produc prin necroza şi eliminarea 
parțială a masei tumorale, ca şi a bazinetului şi caliciilor 
(fig.336,8). 

Modificările funcţionale. Diminuarea capacităţii 
funcţionale renale, uneori pînă la abolirea secreției, 
relevată de examenul urografic, se poate datora, în evoluția 
unei tumori, invaziei vaselor renale, dar mai ales obstrucției 
căilor superioare de excreţie, prin compresie, proliferare 
intracanaliculară sau formare de chiaguri de mari dimen- 
siuni. 

9.9.1.3. Arteriografia renală oferă date de importanţă 
deosebită pentru precizarea prezenţei şi naturii unei 
tumori. Tumorile maligne se însoțesc mai frecvent de o 
rețea vasculară abundentă, dispusă anarhic, pe fondul 
căreia se pot proiecta arii avasculare, corespunzind 
teritoriilor necrotice (fig.337). Tumorile benigne sînt 
lipsite de vascularizaţie; ele pot deforma rețeaua vasculară 
din vecinătate prin împingere. 

Fig.338. Scintigramă renală cu technețiu 99m-DMSA. Cancer renal 
drept de mari dimensiuni, cu reducere importantă a fixării pe întreaga 
arie de proiecţie a organului, 


Cavografia evidenţiază în unele cazuri prezența de 
conglomerate celulare tumorale, care invadează marile 
vene, precedind metastazarea pe cale circulatorie. 

9.9.1.4. Examenul scintigrafic poate contribui la stabi- 
Iren dimensiunilor şi localizării tumorii, ca şi la studiul 
vascularizaţiei acesteia; el oferă, de asemenea, relații cu 
privire la starea funcțională a rinichiului afectat (fig.338). 

9.9.1.5. Investigarea CT crează posibilitatea repre- 
zentării directe a tumorii şi a relaţiilor ei cu vecinătatea, 
evidențiind eventuala invazie a vaselor mari (mai ales 
cava inferioară) şi prezența de adenopatii metastatice 
(fig.339 şi 340). 

9.9.1.6. Examenul ultrasonografic. permite eviden- 
ţierea formațiunilor tumorale, de obicei sub forma unor 
zone hipoechogene, reliefind în același timp unele detalii 
structurale (în special prezenţa de calcificări) (fig. 341 şi 
342). 

9.9.1.7. Investigarea IRM permite, ca și examenul 
computer-tomografic, reprezentarea directă a tumorii şi a 


Fig.339. Secţiune transversală CT în planul rinichilor (examen 
“pativ”). Formaţiune expansivă hiperdensă la nivelul rinichiului sting 
(angio-mio-lipom). 

Fig.340. Examen CT cu substanță de contrast al rinichilor. 
Formaţiune tumorală neopacifiată dezvoltată la nivelul rinichiului sting 
(carcinom chistic cu celule renale). 


rapoartelor ei cu formațiunile anatomice din vecinătate; 
oferă, de asemenea, informaţii cu privire la starea segmen- 
telor vasculare ce deservesc rinichiul (fig.343). 


9.10. Sindromul pseudotumoral 


Numeroase formaţiuni expansive dezvoltate la nivelul 
parenchimului renal (chistul solitar, chistul hidatic, 
tuberculomul, abcesul) pot realiza radiologic şi imagistic 
aşa-numitul sindrom pseudo-tumoral. Acesta reuneşte un 
grup de modificări elementare reprezentate mai frecvent 
de alterarea formei şi contururilor rinichiului, alungirea 
şi devierea caliciilor, îngustarea bazinetului, mai rar de 
imagini lacunare, amprente și dilataţii parţiale ale căii de 
excreţie (prin compresie şi stază suprajacentă). Asemenea 
formaţiuni patologice sînt de regulă unilaterale; în mod 
particular, rinichiul polichistic afectează ambele organe. 


Fig.341. Echografie abdominală transrenală (în plan axial). 
Formaţiune cu caracter hipoechogen foarte exprimat (carcinom chistic 
cu celule renale). 

Fig.342. Echografie abdominală transrenală (în plan axial). 
Formaţiune tumorală renală hipoechogenă cu calcificări (carcinom cu 
celule renale). 


9.10.1. Chistul solitar şi rinichiul polichistice 


Au fost descrise într-un capitol anterior (vezi cap. 
9.5.1.6.). 


9.10.2. Chistul hidatic 


Chistul hidatic cu localizare renală poate atinge uneori 
dimensiuni considerabile, deformînd conturul rinichiului 
pe radiografia simplă; prezintă în unele cazuri calcificări, 
dispuse sub forma unui lizereu opac de aspect circular 
sau semicircular. 

Examenul urografic evidenţiază, în funcție de dimen- 
siunile și localizarea chistului, devierea și îngustarea 
caliciilor, îngustarea bazinetului sau deplasarea ureterului 
proximal. După evacuare, substanţa de contrast poate 
pătrunde în cavitatea restantă, pe care o opacifică total sau 


parţial. 
9.10.3. Tuberculomul 


Este o masă cazeoasă incapsulată, dezvoltată în plin 
parenchim, care nu comunică cu calea de excreţie. Se 
însoţeşte frecvent de semne ale tuberculozei renale, fie de 
vecinătate (mici eroziuni, stenoze sau ulceraţii ale calici- 
ilor), fie la distanţă (modificări specifice ale bazinetului 
sau ureterului). 


9.11. Traumatismele renale 


Lezarea traumatică a rinichilor se produce mai frecvent 
prin contuzii sau plăgi şi are consecinţe de gravitate 
variabilă, de la sufuziuni sangvine (sub- sau extracapsu- 


Fig.343. Secţiune RMN transversală în planul rinichilor (regene- 
rare prin inversie). Adenocarcinom de mari dimensiuni al rinichiului 
sting, 


lare) şi fisuri ale parenchimului, pînă la ruptura totală sau 
zdrobirea unuia sau ambelor organe. 

Diagnosticul radiologic și imagistic al leziunilor tra- 
umatice, care are în vedere în esență evidenţierea întreru- 
perii continuității organului, a revărsatelor sanguine, 
hematoamelor şi, ulterior, a sechelelor, nu întîmpină 
dificultăţi, dacă diferite proceduri de investigare sînt 
disponibile. 

Radiografia simplă poate evidenția ștergerea conturului 
rinichiului şi psoasului, determinată de revărsatul sanguin 
sau de prezența unui hematom, ca şi fracturi ale oaselor 
vecine. Urografia practicată în primele zile relevă 
deformări sau devieri ale căilor superioare de excreție 
produse de hematoame, uneori imagini lacunare ce traduc 
chiaguri intracanaliculare. Reducerea sau absenţa totală 
a secreției, frecvente în cazul traumatismelor intense, pot 
avea semnificația unei stări funcționale trecătoare. 

Reprezentarea directă a stării parenchimului, întinderii 
hemoragiei și evoluţiei hematomului necesită explorarea 
echografică, scintigrafică şi, în unele cazuri, date supli- 
mentare ce rezultă din investigarea CT şi IRM. 


9.12. Afecțiunile vezicii urinare 
In afara litiazei și tuberculozei urinare, ale căror 
localizări vezicale au fost descrise, la nivelul vezicii urinare 
pot fi întilnite unele manifestări patologice particulare, 
traduse prin aspecte caracteristice. 


9.12.1. Modificările de formă 


Cele produse prin compresie externă sînt mai ales 
consecința hiperplaziei uterine, produsă de dezvoltarea 

Fig.344. Amprentă pe conturul superior al vezicii (sarcină în luna VI-a) (a) şi pe conturul inferior (adenom de prostată) (b). 


tumorilor benigne sau maligne ale uterului, dar mai ales 
de sarcina înaintată. Aceasta crează pe conturul superior 
o amprentă largă, caracteristică (fig.344,a). Hiperplazia 
prostatei, prin adenoame sau tumori maligne, duce la 
apariţia de amprente, de obicei bilobate, pe conturul infe- 
rior, în regiunea suprapubiană (fig.344,b). 

9.12.2. Diverticulii vezicali pot fi congenitali, în care 
caz prezintă o structură anatomică similară pereţilor 
vezicali normali, sau dobîndiţi, cînd se constituie în urma 
hernierii mucoasei vezicale prin punctele slabe ale 
musculaturii. 

Pe urografie sau cistografie, diverticulii apar ca 
opacităţi adiţionale, dispuse în vecinătatea contururilor 
vezicii, unice sau multiple, de formă rotundă sau ovalară, 
cu contururi deobicei regulate, atingînd uneori dimensiuni 
gigantice (fig.327). Cavitatea diverticulară comunică cu 
cea a vezicii printr-un colet îngust; mai rar, baza de 
implantare poate fi largă. Uneori în interiorul diverticulilor 
pot fi evidenţiate imagini de calculi. Prezenţa compli- 
caţiilor inflamatorii se traduce prin ştergerea contururilor 
sau neregularități ale acestora. 


9.12.3. Disectazia colului vezical 


Este o afecţiune specifică sfincterului neted al colului 
vezicii urinare, care devine rigid și inextensibil, împiedi- 
cînd desfăşurarea normală a micţiunii. La originea acestei 
stări anormale se situează procese inflamatorii, infiltraţii 
neoplazice sau tulburări vasomotorii; sînt descrise şi 
forme congenitale, manifestate din copilărie. 


Cistografia micţională, examen de elecţie pentru 
studiul disectaziei, evidenţiază lipsa de destindere a 
colului şi scurgerea urinii opace printr-un canal filiform; 
la sfîrşitul micţiunii persistă în imagine o cantitate 
importantă de urină reziduală. 

In cazurile incipiente, pereţii vezicii prezintă contururi 
neregulate, cu mici proeminențe, datorate hipertrofiei 
coloanelor musculare, traducînd efortul neobişnuit de 
contracție al detrusorului. Epuizara acestuia conduce în 
final la destinderea pasivă a vezicii, la forțarea orificiilor 
ureterale, care se soldează cu reflux vezico-ureteral. Staza 
consecutivă în căile superioare de excreţie poate conduce 
la alterarea funcţiei de secreție și concentraţie renale, 
relevată de examenul urografic. 


9.12.4. Tumorile vezicale 


Formațiunile tumorale benigne, în majoritate papiloa- 
me, produc pe urografie sau cistografie imagini lacunare 
centrale sau periferice omogene, cu formă și contururi 
regulate. 

Tumorile maligne vegetante creează lacune de dimen- 
siuni variabile, ocupînd uneori cea mai mare parte a 
cavităţii vezicale, cu contururi neregulate, şterse, cu 
tonalitate neuniformă a opacităţii (fig.345). Procesele 
tumorale infiltrative produc rigiditatea peretelui vezical, 
cu lipsa lui de destindere şi reducerea parţială a volumului 
organului; la nivelul porțiunii infiltrate contururile devin 
neregulate. 

Fig.345. Cancer vegetant al vezicii urinare (cistografie). 


In formele incipiente, rigiditatea segmentară a pere- 
telui vezical, cu eventuala fixare la vecinătate, poate fi 
evidenţiată mai ales de policistografie. 

Alte proceduri imagistice (în special echografia şi IRM) 
pot contribui la descoperirea şi la evaluarea dimensiunilor 
reale ale tumorilor vezicale. 

Infiltrarea orificiului şi porțiunii distale a ureterului 
crează treptat stază ureterală, cu răsunet morfologic și 
funcțional asupra căii superioare de excreţie şi rinichiu- 
lui, evidenţiat de examenul urografic. 


9.13. Afecțiunile prostatei 


9.13.1. Calculii şi calcificările 


Apar sub forma de opacităţi intense, de mici dimensiu- 
ni și formă neregulată, dispuse în mod caracteristic în 
regiunea suprapubiană, în vecinătatea liniei mediane. 


9.13.2. Tuberculoza prostatei 


Se manifestă radiologic prin eroziuni ale uretrei 
prostatice sau prin prezența de cavităţi anfractuoase 
dispuse în parenchimul glandular (fig.346,b). Tehnica de 
investigare cea mai adecvată pentru evidenţierea acestora 
este uretrografia. 


9.13.3. Tumorile prostatei 


Capătă expresie radiologică în măsura în care modifică 
imaginea vezicii urinare şi uretrei. 

Adenomul de mari dimensiuni proemină pe conturul 
inferior al vezicii, realizind o amprentă caracteristică, 
biarcuată, cu convexitatea superioară, cu contururi nete, 
regulate, care poate reduce în măsură variabilă aria de 
proiecţie a vezicii (fig.344,b). 


Fig.346, a: aspectul radiologic normal al uretrei masculine pe uretro-cistografie (C: colul vezical; P: uretra prostatică; p: uretra posterioară; 
a: uretra anterioară). b: tuberculoză ureterală şi prostatică (uretro-cistografie). 


236 


In tumorile maligne, amprenta vezicală este mai puţin 
pronunțată, de obicei neregulată, asimetrică, cu contururi 
şterse. 

Dintre procedurile imagistice, echografia şi în special 
IRM (secţiunile în plan coronal la nivelul pelvisului) oferă 
posibilitatea reprezentării directe a glandei şi tumorii pe 
care aceasta o poartă, reliefînd trăsături semnificative 
pentru natura procesului neoplazic. 


9,14. Afecţiunile uretrei 


Explorarea radiologică a uretrei implică tehnici parti- 
culare, cum este uretro-cistografia ascendentă (opacifierea 
uretrei şi vezicii prin injectarea retrogradă a substanței de 


BAZELE RADIOLOGIEI ȘI IMAGISTICII MEDICALE 


contrast în uretră) sau uretro-cistografia descendentă 
(micţională). 

In mod normal, uretra apare în cursul acestor examene 
sub forma unei opacităţi în bandă, cu contururi regulate 
şi lârgime variind între 2-4 mm, la nivelul căreia se pot 
distinge segmentele anatomice, cu particularități caracte- 
ristice sexului (fig.346,a). 

Afecţiunile uretrei se traduc radiologic în cea mai mare 
măsură prin modificări ale calibrului. Procesele inflama- 
torii (tuberculoase sau gonococice), sechelele post-trau- 
matice, ca şi tumorile (de altfel foarte rare), produc stenoze 
(stricturi) unice sau multiple, afectînd întinderi variabile 
ale organului (fig.346,b). Neregularităţile calibrului sînt 
accentuate, în cazul stricturilor multiple, de prezenţa unor 
porțiuni suprajacente sau intermediare dilatate. 


Biedem 

DIAGNOSTICUL RADIOLOGIC ŞI IMAGISTIC AL AFECȚIUNILOR 


SISTEMULUI OSTEOARTICULAR 


Componentele scheletului au constituit primul obiectiv 
al investigării cu radiaţii X; așa cum am mai menţionat, 
prima radiografie, efectuată de către Rântgen în 1895, a 
fost o radiografie a oaselor miinii. Pe măsura perfec- 
ționării instalaţiilor de radiodiagnostic, radiografiile 
diferitelor segmente ale scheletului au cîştigat în fineţe şi 
bogăţie de detalii; au fost concepute numeroase incidențe 
particulare, apropriate examinării structurii şi arhitecturii 
unor oase sau regiuni cu organizare complexă ale 
sistemului osteo-articular (cum este, de exemplu, craniul). 

In prezent, investigarea radiologică a formațiunilor 
osoase şi articulare a devenit un instrument de neînlocuit 
în practica unor discipline medicale ca ortopedia şi trau- 
matologia, oto-rino-laringologia, neurologia, reumatolo- 
gia, oncologia etc. 

Celelalte proceduri imagistice aduc un aport substanțial 
în evidențierea unor modificări structurale discrete sau 
diseminate în întregul schelet (scintigrafia), reprezentarea 
arhitecturilor osoase complexe (examenul CT) sau 
reliefarea întinderii reale a unor procese invazive cu 
origine în oase (investigarea IRM). 


10.1. Tehnici de examinare 


10.1.1. Radiografia 


Reprezintă mijlocul fundamental de explorare a sche- 
letului; ea este în general suficientă pentru rezolvarea 
problemelor curente ale radiodiagnosticului osteo-arti- 
cular. Pentru ca examenul radiografic să-și atingă integral 
obiectivul propus, acela de a furniza date cît mai complete 
şi precise, se impune ca el să respecte anumite reguli şi 
cerinţe. 


Este necesară, în primul rind, alegerea de parametri 
electrici apropriaţi, care să permită reliefarea netă a 
detaliior structurale ale oaselor examinate. Investigarea 
unei piese scheletice, unei regiuni a scheletului sau unei 
articulaţii obligă la efectuarea a cel puţin două radiografii, 
în incidenţe perpendiculare una pe cealaltă. In fine, 
regiunile simetrice vor fi exeminate întotdeauna bilateral, 
pentru a se crea posubilitatea comparaţie. 

Radiografia fără ecrane intăritoare (folii) reprezintă 
o variantă cu aplicabilitate limitată la explorarea unor 
regiuni puţin voluminoase (membrele copilului mic, 
falangele adultului, unele oase mici ale feţei). Prin această 
tehnică se elimină scăderea netităţii contururilor creată 
de granulaţia foliilor, creîndu-se posibilitatea evidenţierii 
de detalii extrem de fine (de ordinul fracţiunilor de 
milimetru); ea obligă însă la creșterea considerabilă a 
timpului de expunere. 

Radiografia direct mărită este rezultatul unei expuneri 
cu distanță sursă-film redusă (40-50 cm). Obţinerea de 
detalii suplimentare pe această cale este însă iluzorie. 


10.1.2. Tomografia 


Este deosebit de utilă pentru evidenţierea unor detalii 
structurale și a unor leziuni distructive de mici dimen- 
siuni, acoperite de structurile adiacente. 


10.1.3. Artrografia 


Folosind ca medii de contrast aerul sau substanțe 
radioopace introduse în cavitatea articulară, permite 
studiul spațiului și suprafeţelor articulare, al capsulei şi 
meniscurilor. 

Fig.347. Secţiune computer-tomografică la nivelul regiunii sacro- 
iliace. Reprezentare netă a articulaţiilor respective, 


10.1.4. Arteriografia > 


Este folosită mai ales în cazul tumorilor osoase , pentru 
evidențierea tipului de vascularizație, împortant în 
stabilirea caracterului tumorii. 

O vascularizație normală, săracă sau absentă este 
proprie tumorilor benigne, în timp ce una bogată, hiper- 
emică sau anarhică, este apanajul tumorilor maligne. 
Gradul anomaliilor vasculare poate fi considerat în anumi- 
te cazuri proporțional cu cel al malignităţii tumorii. 


10.1.5, Fistulografia 


Este efectuată de regulă cu o substanţă de contrast iodată 
(lipiodol); ea pune în evidenţă o cale de comunicare 
patologică, deschisă la piele, creată de evoluţia unui focar 
supurativ intraosos. 


10.1.6. Tomografia computerizată ` 


Permite o foarte bună reprezentare a elementelor struc- 
turale ale osului, a stării spațiilor articulare, a rapoartelor 
formațiunilor scheletului cu structurile anatomice vecine. 
Este deosebit de utilă în examinarea regiunilor scheletice 
cu arhitectură complexă, cum este craniul sau bazinul 
(fig.347). 

Prin prelucrarea și integrarea de către calculator a 
informaţiei obținute din planuri succesive de secţiune, se 
pot obţine “imagini reconstructive”, care permit reprezen- 
tarea tridimensională a unei formaţiuni osoase sau regiuni 
scheletice. 


BAZELE RADIOLOGIEI ȘI IMAGISTICII MEDICALE 


a e 


bad 


Fig.348. Scintigrafie a ansamblului scheletic (technețiu 99m 
MDP). Aspect normal. 


10.1.7. Scintigrafia osoasă / 


Oferă date uneori extrem de valoroase cu privire la 
prezența și întinderea unor procese tumorale și distrofice; 
poate evidenția, de asemenea, teritorii ischemice (necro- 
tice) şi mai ales metastaze inaparente clinic şi radiologic 
(în deosebi prin tehnica de investigare a întregului schelet, 
fig.348). 

Investigarea radioizotopică a oaselor utilizează de 
regulă produse radiofarmaceutice osteotrope, marcate cu 
Te-99m, Sr-85 şi 87, mai rar cu F-18. 

Radionuclidul cel mai des folosit, techneţiul 99m, este 
legat de molecule de polifosfaţi, pirofosfaţi şi mai ales 
difosfaţi de tipul metilendifosfonatului (MDP) sau 
hidrometilendifosfonatului (HMDP). 

Captarea, care depinde esenţial de vascularizaţia osului, 
este, în condiții normale, mai intensă la nivelul masivului 
facial, sternului, arcurilor costale, bazinului și extremi- 
tăţilor epifizare ale oaselor lungi (fig-348). In cazul oaselor 
în creştere, cartilajele de conjugare se remarcă, de 
asemenea, printr-un grad ridicat de fixare. 

Întrucît eliminarea trasorului se realizează prin filtrare 
renală, pe scintigramă este întotdeauna prezentă imaginea 
vezicii urinare. 

Fig.349. Scintigrafie cu redare digitală a oaselor bazinului 
(technețiu 99m MDP). 


10.1.8. Investigarea IRM 


Oferă posibilitatea reprezentării simultane, pe aceeași 
imagine, a formațiunilor osoase, structurilor articulare 
(cartilaje, capsulă) şi elementelor musculare și ligamen- 
tare adiacente (fig.350). 

Tehnica permite evidenţierea deosebit de clară a foca- 
relor distructive şi a zonelor ischemice intraosoase, ca şi 
invazia vecinătăţii prin procesele tumorale cu originea în 
structurile osului. 


" 10.2. Imaginea normală a scheletului 


Imaginea radiologică a oricărui segment scheletic se 
datorează prezenţei componentei minerale, fosfo-calcice, 
a osului; în consecinţă, radiografia va reda forma şi struc- 
tura macroscopică proprii acelor elemente ale sale care 
posedă această componentă. 

Indiferent de forma şi dimensiunile sale, o piesă 
scheletică este constituită la periferie din ţesut osos 
compact, iar în interior cuprinde ţesut osos spongios şi 
țesuturi moi (țesut conjunctiv, măduvă, vase, nervi). 
Radiologic se evidenţiază numai țesuturile osoase, 
compact şi spongios, pe măsura conţinutului lor mineral 
radioopac; măduva, țesutul conjunctiv, vasele şi nervii nu 
au o reprezentare directă iar periostul devine vizibil numai 
în condiţii patologice. 

Țesutul osos compact, care intră în componenţa 
compactei şi corticalei, este un țesut dens şi dur, constituit 
din lamele concentrice formînd sisteme tubulare care 
înconjoară canalele Havers. Aceste canale, cu rol principal 
nutritiv, sînt legate în cadrul unei reţele care asigură 
distribuţia vasculară şi continuitatea țesutului conjunctiv 
intraosos. 

Țesutul osos compact se traduce radiologic printr-o 
imagine intens opacă, lipsită de structură (fig.351). 

Țesutul osos spongios, prezent în epifizele oaselor 
lungi şi în oasele scurte și plate, este format din lamele de 
os haversian ce se leagă între ele, constituind o rețea cu 
arhitectură complexă şi variată. Spațiile conjunctive, 


Fig.350. Secţiune coronală RM a regiunii pumnului (a); secțiune sagitală (de profil) RM a regiunii genunchiului (b). 

Fig.351. Imaginea radiologică normală a segmentelor scheletice adulte. a-c: variante morfologice. a: os lung (tibia) (e: epifize, d: diafiză); b: os 
plat (omoplatul); c: oase scurte (oasele carpiene). d: variante structural arhitectonice (treimea superioară a femurului). E: epifiză; D: diafiză, S: 


spongioasă; C: compactă; c: corticală; c.m.: canal medular. 


similare structural celor din țesutul compact, sint mult mai 
largi şi au un conţinut în structuri moi mult mai abundent. 
Grosimea şi orientarea traveelor osoase este în cea mai 
mare măsură condiţionată de acţiunea mecanică a forțelor 
la care sint supuse. 

Imaginea radiologică a țesutului osos spongios este 
reprezentată de opacităţi liniare fine, care constituie o 
rețea cu ochiuri transparente, de lărgime variabilă, sau se 
dispun după linii de forţă (fig.351). 

Țesutul osos embrionar (tînăr) este a treia variantă 
structurală, întilnită de obicei la scheletul embrionului ai 
fătului; la adult poate fi prezent în faza inițială a calusului 
sau în unele osificări heterotope. 


10.2.1. Imaginea radiologică a segmentelor 
scheletului. 


Morfologia radiologică a unui os considerat ca organ 
îmbracă aspecte diferite, în funcţie de tipul lui anatomic 
(os lung, plat sau scurt) şi de vîrsta subiectului examinat. 


10.2.1.1. Oasele adultului. Osul lung prezintă la nivelul 
diafizei o compactă, tradusă radiologic prin două benzi 
opace marginale omogene, de intensitate mare, lipsite de 
structură, de lărgime variabilă, cu contururi nete şi 
regulate în afară şi mai puţin precise înăuntru, spre canalul 
medular (fig.351, a și d). La extremităţile osului, compacta 
diafizară îşi reduce treptat grosimea, continuîndu-se la 
nivelul epifizelor cu corticala (fig.351,d). 

Canalele Havers și Volkmann, de dimensiuni microsco- 
pice, nu au reprezentare radiologică. Locul de pătrundere 
a vaselor în os este uneori vizibil sub forma unei transpa- 
rențe liniare fine, regulate, 

Canalul medular, situat în regiunea centrală a diafizei, 
între benzile opace ale compactei, se prezintă sub forma 
unei benzi transparente omogene sau ușor striate, prin 
prezenţa unor travee osoase care circumscriu canalul 
(fig.351,d). 

La nivelul epifizelor, corticala apare ca o linie opacă 
fină, netă şi regulată, care delimitează osul la exterior; în 
porțiunile intraarticulare ale epifizelor, ea se situează sub 
cel mai profund strat al cartilajului articular. 

Spongioasa epifizară realizează o rețea formată din 
opacităţi liniare fine, intense, orientate potrivit direcțiilor 
solicitării mecanice la care este supus osul (fig.351,d). 
Aceste opacități delimitează între ele numeroase spații 
clare, corespunzătoare ochiurilor în care se situează 
tesuturile conjunctiv şi hematopoetic. 

Arhitectura funcțională a spongioasei este deosebit de 
exprimată la nivelul epifizei proximale a femurului, unde 
dispoziția lamelelor osoase traduce direcția liniilor de forță 
ca într-o reprezentare grafică a acestora. (fig.351,d). 

Oasele plate sînt delimitate la exterior de o corticală 
de grosime variabilă, cu caracterele radiologice descrise; 
pe restul ariei de proiecție se evidențiază o structură de os 
spongios. 

Aspectul spongioaselor oaselor plate este diferitîn funcție 
de segmentul examinat. Astfel, la nivelul omoplatului 
traveele osoase au o direcție radiară; la nivelul coxalului 
structura spongioasei este similară celei a epifizelor oaselor 
lungi, în timp ce la oasele cutiei craniene ea este poroasă, 
areolară, cu ochiuri fine (diploia oaselor craniene). 

Oasele scurte sînt alcătuite dintr-o corticală periferică 
subţire și o spongioasă internă, cu structura similară celei 
a epifizelor. 

Spongioasa calcaneului, os supus unor solicitări meca- 
nice intense, prezintă o orientare funcţională a traveelor 
foarte exprimată, amintind pe cea evidenţiată la nivelul 
epifizei proximale a femurului. 

10.2.1.2. Oasele copilului prezintă, în funcție de virsta 
la care se practică examinarea, particularităţi notabile, 
Acestea sînt explicabile ţinînd seama de procesul de geneză 
şi dezvoltare pe care îl parcurg. 

Formarea oaselor lungi implică apariţia şi dezvoltarea 
unor puncte sau nuclee de osificare primară, din care 
rezultă diafiza, şi a unor nuclee de osificare secundară, 
situate la extremităţile osului, din care vor rezulta epifi- 
zele şi apofizele. 

Nucleele de osificare primară ale tuturor oaselor 
lungi apar în viața intrauterină, astfel încît ele pot fi 
evidenţiate chiar de la naştere. Nucleele (punctele) de osi- 
ficare secundară, care întregesc formarea diverselor piese 
scheletice, apar la vîrste diferite; unele sînt prezente la 
naștere, altele (de exemplu, cel al epicondilului humeral) 
pot fi evidențiate numai aproape de pubertate. 

Din prima categorie trebuie menționat în primul rînd 
nucleul de osificare al epifizei superioare a tibiei. Apariția 
nucleului de osificare secundară al epifizei inferioare a 
femurului (nucleul lui Béclard) precede întotdeauna cu 
cîteva zile naşterea la fete şi aproape întotdeauna la băieți. 
Prezența lui în imagine poate căpăta importanță medico- 
legală, ca expresie a naşterii la termen. 


a b 


Fig. 352. a:structura microscopică a cartilajului de creştere. : cartilaj 
hialin; 2: zona grupelor coronale; 3; cartilajul seriat; 4: cartilajul 
hipertrofie; 5: celulele zonei cartilajului calcificat; 6: substanța 
fundamentală calcificată în aceeași zonă; 7: zona de invazie şi osificare 
provizorie; 8: lamelă osoasă epifizară, b: aspectul anatomo-radiologic 
al osului lung în creştere. 1: epifiza; 2: cartilajul de conjugare; 3: zona 
cartilajului calcificat (metafiza); 4: diafiza. 


In cursul dezvoltării oaselor lungi, nucleele primare 
diafizare rămîn separate de cele secundare, epifizare, prin 
cartilajele diafizo-epifizare (de creştere sau de conjugare), 
care asigură creşterea osului în lungime. 

Dezvoltarea în grosime este realizată de stratul intem 
al periostului, care produce apoziţii succesive, concen- 
trice, de țesut osos compact. 

Cartilajul de creştere apare radiologic sub forma unei 
linii transparente, de lărgime ce variază de la o piesă 
scheletică la alta (în medie, 2-3 mm), care străbate osul de 
la o margine la cealaltă (fig.352,b,2). Contururile, uşor 
ondulate, sint întotdeauna nete iar la oasele pereche 
aspectul este simetric. 

Structura histologică a cartilajului de creştere, care 
reflectă în mare măsură procesul de formare a osului 
dintr-un tipar sau “model” cartilaginos preexistent, este 
complexă (fig.352). Cunoaşterea ei permite înțelegerea 
aspectelor anatomo- radiologice în numeroase afecțiuni 
ale scheletului, mai ales în cele apărute la virsta copilăriei. 

In porţiunea lui vecină cu epifiza, cartilajul are o 
structură de tip hialin (celule fără capsulă, fibrile colagene 
orientate transversal); dedesubt se situează o zonă cu 
celule dispuse în grupe “coronale”, formînd așa-numiții 
“corpusculi cartilaginoşi”. In stratul imediat următor, 
celulele se dispun în serii paralele (cartilajul “seriat”); sub 
acesta, urmează o zonă în care atît celulele, de dimensiuni 

Fig.353. Apariţia şi modul de dezvoltare ale nucleelor de osificare ale oaselor miinii. a: imaginea radiologică la virsta de 3 ani. Se evidenţiază 
metacarpienele, nucleele osului mare, osului cu cârlig şi piramidalului, diafizele radiusului şi cubitusului, nucteul epifizar radial, b: imaginea 
radiologică la virsta de 6 ani. c: imaginea radiologică la virsta de 10 ani. d: imaginea radiologică la virsta de 16 ani. e: imaginea radiologică la 
virsta de 30 ani. LN: oasele metacarpiene, |. trapezul; 2. trapezoidul; 3. osul mare; 4. osul cu cirlig; 5. scafoidul; 6. semilunarul; 7. piramidalul; 8. 
pisiformul. Sînt vizibile vestigii ale cartilajului de creştere al radiusului. R: radius; C; cubitus; c: cartilaj de creştere. 


mult crescute, cît şi substanța fundamentală, prezintă 
semne evidente de degenerare (zona cartilajului hiper- 
trofic). In regiunea subjacentă, cartilajul se impregnează 
cu săruri calcice, formînd o rețea în jurul elementelor 
celulare (cartilajul calcificat); cavitățile create în acest 
cartilaj sînt invadate de vase şi țesut conjunctiv tînăr, 
provenind din țesutul osos diafizar, care va realiza prin 
metaplazie o zonă de osteogeneză adevărată, osificarea 
primitivă (fig.352,a), responsabilă de creșterea în lungime 
a osului. 

Zona cartilajului calcificat este tradusă radiologic 
printr-o linie opacă netă şi regulată, care delimitează spre 
diafiză transparenţa celorlalte straturi ale cartilajului de 
creştere (fig.352,b); ea marchează astfel regiunea de tran- 
ziţie diafizo-epifizară, aşa-numita metafiză. 

Cartilajul diafizo-epifizar dispare odată cu terminarea 
creşterii dar vestigiile sale, sub forma unor opacităţi liniare 
discrete ce traduc zone de calcificare, pot fi observate 
uneori pînă la virsta de 30 de ani. 

Regiunea din osul lung situată între extremitatea 
canalului medular şi cartilajul de creştere, merafiza, are o 
structură spongioasă. Ea este o regiune bogat vasculari- 
zată, cu rol important în dezvoltarea osului în lungime; 
ea este sediul a numeroase procese patologice. 

Oasele scurte se formează din nuclee de osificare ce 
pot fi echivalate ca moment de apariţie, aspect radiologic 
şi mod de dezvoltare cu nucleele de osificare secundară 
ale oaselor lungi. La naştere sînt prezente numai nucleele 
astragalului, calcaneului și uneori cuboidului. 

Apariţia nucleelor de osificare primară şi secundară, 
dezvoltarea lor şi momentul sudurii diafizo-epifizare (în 
ceea ce priveşte oasele lungi), ca și apariţia şi dezvolta- 
rea nucleelor de osificare ale oaselor scurte şi plate, sînt 
supuse la numeroase variaţii individuale. In general, 


nucleele de osificare apar la fete cu 1-2 ani mai timpuriu 
decît la băieți, iar sudarea lor la diafiză se produce cu 
3-4 ani mai devreme. Statistic, se apreciază că apariţia şi 
dezvoltarea nucleelor respective este mai rapidă în 
jumătatea stingă a corpului decît în cea dreaptă. 

Aprecierea stării de dezvoltare a scheletului după 
aceste criterii rămîne însă destul de relativă. 


10.2.2. Imaginea radiologică a articulaţiilor. 


Articulațiile sînt formaţiuni anatomice complexe, care 
realizează legătura dintre oase, asigurîndu-le un anumit 
grad de mobilitate. 

Articulațiile pot fi încadrate din punct de vedere morfo- 
funcţional în mai multe tipuri: 

— diartrozele se caracterizează prin prezenţa unei 
cavități în care extremităţile oaselor, acoperite de cartilaje 
şi legate prin capsulă şi ligamente, pot efectua mişcări de 
amplitudine şi sensuri variabile (fig.354,a). Ele asigură în 
general un grad ridicat de mobilitate segmentelor 
scheletice pe care le unesc; 

- amfiartrozele leagă segmente osoase învecinate prin 
intermediul unor structuri fibro-cartilaginoase. Mișcările 
pe care le permit sînt limitate şi se pot produce într-un 
singur sens (fig.354,b); 

— sinartrozele leagă piese scheletice prin intermediul 
unor formaţiuni cartilaginoase (sincondroza, fig.354,c), 
fibroconjunctivale sau osteo-fibroase (sinostoza, 
fig.354,d). 

Radiologic, starea unei articulaţii poate fi apreciată 
numai după aspectul contururilor extremităților osoase, 
corespunzătoare suprafețelor articulare şi ale acestora, și 
cel al spaţiului articular. Capsula articulară, cartilajele, 

Fig.354. Aspecte radiologice ale diferitelor tipuri de articulaţii, a: diartroză (articulaţia genunchiului). R: rotula; F: femurul; T; tibia; P: pero- 


neul; S.A.: spațiul articular; s: suprafețe articulare. b: amfiartroze (articulațiile intertarsiene); c: sinartroză cartilaginoasă (articulația sacroiliacă); d: 


sinostoză (sutura fronto-parietală). 


ligamentele şi celelalte țesuturi moi periarticulare nu au 
expresie radiologică proprie în condiţii normale. 

Ele sînt însă foarte net reprezentate pe imaginile 
obținute prin examinare RM (vezi fig.350). 

Contururile segmentelor osoase intraarticulare sînt 
reprezentate de linii opace fine, regulate, formate de 
corticala subcondrală a epifizelor (fig.354). Ele se 
caracterizează printr-un paralelism perfect, care asigură 
uniformitatea în înălţime a spaţiului articular şi care 
traduce în același timp congruenţa suprafeţelor osoase, 
necesară unor mişcări normale. 

Spaţiul articular apare pe radiografie ca o bandă 
transparentă omogenă, cu lărgime sensibil egală pe toată 


întinderea ei (în medie, de ordinul citorva milimetri), cu 
traiect variabil în funcţie de articulaţia examinată 
(fig.354). 

In realitate, spaţiul articular este un spaţiu virtual; 
imaginea radiologică transparentă traduce proiecția 
cartilajelor de acoperire (între care se intercalează uneori 
meniscuri) a suprafeţelor osoase articulare, care vin în 
contact prin intermediul unui strat capilar de lichid 
sinovial. Lărgimea “spaţiului” articular corespunde 
grosimii formațiunilor cartilaginoase. 

Interpretarea corectă a stării spaţiului articular obligă 
la efectuarea de radiografii bilaterale comparative (în 
cazul articulaţiilor perechi). 

Examenul CT permite o foarte clară reprezentare a 
contururilor segmentelor osoase intraarticulare şi a 
spaţiului articular, eliminînd suprapunerile în imagine a 
unor suprafeţe ce aparțin oaselor adiacente şi reliefind 
congruența articulară la diferite nivele (vezi fig.347). 


10.3.Modificările radiologice 
elementare ale scheletului 


10.3.1. Modificările patologice ale structurii 
osoase 


In ciuda aparentei sale rigidităţi, țesutul osos este su- 
pus unui proces continuu de remaniere structurală, care 
se desfăşoară pe parcursul întregii vieţi şi care asigură 
pe de o parte adaptarea lui la variațiile solicitărilor 
macanice, pe de altă parte menţinerea unor constante 
homeostazice ale organismului (calcemia). In acest 
proces, pot fi distinse două aspecte fundamentale: 
rezorbția şi reconstrucția. 

Rezorbţia (osteoliza) fiziologică se efectuează de către 
celulele specializate, cu trăsături de fagocite, osteo- 
clastele, a căror activitate se soldează cu dispariţia totală 
a osului, adică atit a componentei lui minerale, cit și a celei 
organice. 

Reconstrucția (osteogeneza) fiziologică este un proces 
complex, care presupune formarea unei matrice con- 
junctive, capabile să fixeze săruri fosfocalcice, devenind 
astfel țesut osos. 

Matricea organică este constituită din țesut conjunctiv 
tînăr, care provine din metaplazia țesutului conjunctiv 
diferențiat aflat în cavitățile osului. Metaplazia se 
datorează unor condiţii circulatorii particulare, în care se 
succed hiperemia şi staza, producînd edemul țesutului 
conjunctiv matur și dediferenţierea acestuia. Pregătirea 
viitoarei matrice în vederea fixării sărurilor fosfocalcice 
este realizată prin activitatea enzimatică a osteoblastelor. 
Aceste celule sînt componente normale, specifice țesutului 
osos. In osul adult, ele se găsesc într-o stare caracterizată 
printr-un nivel metabolic extrem de scăzut şi prin absenţa 
totală a mitozelor (“osteocite”). In anumite condiţii, 
dictate de factori circulatori, neuro-endocrini, umorali sau 
mecanici, ele își reiau activitatea, participînd la edificarea 
țesutului osos. 

Modificările structurii osoase produse de procesele 
patologice au ca substrat desfăşurarea într-un grad excesiv, 
neadecuat echilibrului morfo-funcțional, fie a procesului 

de rezorbție, fie a celui de formare de os. In consecinţă, 
aceste modificări se pot clasifica în: > 

— modificări elementare distructive, cu exagerarea 
rezorbţiei, soldate cu deficit de material osos: deminera- 
lizarea, osteoliza, atrofia prin presiune, osteonecroza; 

— modificări elementare constructive, cu exagerarea 
osteogenezei, soldate cu exces de substanță osoasă: 
osteoseleroza, distrofia osteogenă, periostoza, osificările 
heterotope. 

10.3.1.1. Modificările elementare distructive (cu 
exagerarea rezorbţiei de substanță oaoasă) sînt cele mai 
frecvent întilnite; indiferent de etiologie, ele se carac- 
terizează prin două mecanisme fundamentale: deminera- 
lizarea (halistereza) şi osteoliza (produsă de activitatea 
osteoclastelor). 

a. Demineralizarea este procesul biochimic care se 
soldează cu diminuarea cantităţii de săruri fosfo-calcice 
ale țesutului osos, dar cu păstrarea matricei sala conjunc- 
tive. 

Cauzele care pot determina demineralizarea sînt mul- 
tiple, de ordin general sau local. 

Factorii de ordin general care produc demineralizare 
sînt repezentaţi de stările care alterează echilibrul homeo- 
stazic al calciului sanguin (calcemia). După cum se ştie, 
oasele reprezintă principala rezervă de calciu a organismu- 
lui; în toate situaţiile în care calcemia scade, intervenţia 
parathormonului mobilizează, pe calea producerii unei 
hiperemii osoase, o cantitate variabilă de calciu scheletic. 
In condiții normale, pierderea de calciu este echilibrată 
printr-un aport alimentar corespunzător. 

Aportul calcic insuficient (datorat unei surse exogene 
nesatisfăcătoare sau absorbției intestinale deficitare, 
produsă, de exemplu, de enterocolitele cronice grave), 
pierderea exagerată de calciu (prin drenaj biliar extern 
prelungit) sau hiperfuncţia paratiroidiană (în boala Reck- 
linghausen) sînt principalii factori de ordin general care 
pot produce demineralizarea. 

Dintre factorii de ordin local, cel mai important este 
accentuarea circulaţiei în sectorul ei arterial, adică 
hiperemia. Prin creşterea acidozei locale, hiperemia 
favorizează mobilizarea calciului din structurile osoase şi 
transportul lui la distanță pe calea circulaţiei. 

Calitatea țesutului conjunctiv, alterată în hipo- sau 
avitaminozele C şi D, hipotiroidism sau stări carenţiale 
complexe (la cașectici şi senili) constituie un alt factor 
local implicat în anumite forme de demineralizare. 

Factorii mecanici, al căror rol în păstrarea structurii 
normale a osului este bine cunoscut, pot deveni în condiţii 
particulare cauze ale demineralizării. Suprimarea sarci- 
nilor mecanice (în cursul imobilizărilor), presiunea 

Fig.355. Modificări radiologice elementare distructive ale osului. a: aspect normal; b: osteoporoză (demineralizare); c: osteoliză periferică (1) 
$ centrală (2), d: atrofie prin presiune (exercitată din interiorul osului); e: osteonecroză septică (sechestru al spongioasei); f: necroză aseptică pe un 
os în creştere (1. nucleul trobanterului mare; 2. nucleul capului femural deformat prin prăbuşirea traveelor). 


exercitată prin intermediul periostului sau tracțiunea de 
intensitate neobișnuită sînt principalele condiții mecanice 
care produc demineralizare. 

Radiologic, demineralizarea se traduce prin diminua- 
rea opacităţii structurilor osoase afectate. Pentru a deveni 
aparentă pe imagine, gradul ei trebuie să reprezinte cel 
puțin 30 % din cantitatea normală de sărurui fosfo-calcice 
ale osului. 

La nivelul spongioasei, odată cu reducerea intensității 
lor, traveele osoase apar mai subțiri şi mai rare, întrucât 
unele dintre ele dispar din imagine; ochiurile spongioasei 
sînt aparent lărgite. Acest aspect radiologic capătă 
denumirea de osteoporoză (fig.335,b). Intr-un stadiu 
avansat, demineralizarea afectează şi corticala și com- 
pacta, care îşi reduc intensitatea, se subțiază şi capătă 
uneori un aspect fasciculat (“spongiozarea” țesutului osos 
compact). 

Deși osul afectat prezintă în ansamblu o creştere, uneori 
foarte pronunţată, a transparenţei sale, macrostructura lui 
mu par întreruptă. 

În realitate, un grad foarte accentuat de demineralizare, 
ducînd în unele situaţii la spolierea totală sau cvasi-totală 
de săruri minerale a matricei, se însoţeşte aproape 
întotdeauna și de modificări ale acesteia; mai frecvent, ea 
suferă o diferenţiere fibroasă sau adipoasă sau este 
fagocitată. Astfel se explică aspectul deosebit de pregnant 
al unor osteoporoze (așa cum este osteoporoza “pătată”, 


consecutivă imobilizării îndelungate), care se vădesc şi 
ireversibile. 

După întinderea ei, demineralizarea poate fi generali- 
zată la întregul schelet (în cazul în care se datorează 
factorilor generali), mono- sau poliostică sau circum- 
scrisă (cînd este consecinţa unor factori de ordin local, 
mecanici sau circulatori, mai ales hiperemiei produse de 
inflamații și tumori). 

b. Osteoliza reprezintă un proces distructiv al țesutului 
osos, în care atît componenta minerală, cît şi cea organică, 
dispar în totalitate. Spre deosebire de demineralizare, care 
se desfășoară într-un interval de timp relativ scurt, pe calea 
modificărilor de circulaţie, osteoliza, avînd ca substrat 
activitatea fagocitară a osteoclastelor, are o desfășurare 
mai lentă. 

Procesul de osteoclazie intervine de regulă atunci cînd 
țesutul osos își pierde motivaţia funcţională sau de calităţile 
biologice necesare îndeplinirii funcţiilor sale. 

In condiţii fiziologice, osteoclazia apare în micro- 
regiunile care încetează să mai fie solicitate mecanic, 
datorită variațiilor apărute pe traiectul liniilor de forță 
(osteoliza fiziologică); ea contribuie astfel la remanierea 
continuă a osului, ce asigură permanent un maximum de 
rezistență cu un minimum de material. 

In condiţii patologice, fagocitarea unei structuri osoase 
este determinată de alterarea gravă, ireversibilă, a 
trăsăturilor biologice ale acesteia, prin procese inflama- 

torii, toxice, prin hemoragii întinse, suprasolicitări 
mecanice de durată sau prin traumatisme. Teritoriile de 
os “asanate” prin activitatea osteoclastelor sînt înlocuite 
prin țesut de granulaţie. 

În cazul tumorilor maligne cu dezvoltare intraosoasă, 
procesul distructiv este realizat prin proliferarea celulelor 
tumorale, care dislocă treptat structurile osoase vecine, 
de obicei demineralizate în prealabil prin accentuarea 
circulaţiei. 

Radiologic, osteoliza patologică se traduce prin zone 
transparente, în care macrostructura osului este complet 
dispărută. In funcție de etiopatogenia procesului, contu- 
rurile imaginii pot fi nete şi regulate sau dimpotrivă, 
neregulate și şterse (fig.355,c). 

Zona de osteoliză îmbracă aspecte diferite după sediul 
şi întinderea ei. Ea poate interesa atit compacta sau 
corticala, cît şi spongioasa. Cînd este situată superficial 
sau pe coriturul unui segment osos intraarticular este 
denumită eroziune iar la dimensiuni mai mari carie. 
Zonele de osteoliză situate în regiunea centrală a osului 
crează, din punct de vedere radiologic, imagini cavitare, 
geode sau formaţiuni chistice; acestea din urmă se 
caracterizează prin regularitatea şi netitatea perfectă a 
contururilor. 

Prezenţa pe aria de proiecție a unei cavităţi intraosoase 
a imaginii unui fragment de os cu structură mai mult sau 
mai puţin normală (fig.355.e) are semnificaţia unui 
sechestru și este o manifestare a osteomielitei. 

c. Atrofia prin presiune. Presiunea exercitată cu un 
anumit grad de intensitate asupra structurilor osoase prin 
intermediul periostului produce iniţial demineralizarea 
acestora. Matricea osoasă eliberată de sărurile fosfo- 
calcice este treptat deprimată de procesul patologic care 
crează presiunea și care înlocuieşte treptat un teritoriu 
circumscris al osului. Radiologic, rezultă o zonă trans- 
parentă, total lipsită de structură, situată, în funcție de 
localizarea factorului ce produce presiunea, la periferia 
sau în centrul osului. In primul caz, rezultă o deformare a 
conturului, prin apariţia unei amprente de întindere și 
adincime variabile, în cel de-al doilea o imagine chistică 
(fig.355,d). 

La periferia teritoriului afectat se crează condiţii de 
osteogeneză, care permit o remaniere structurală. 

O primă consecinţă a acesteia este faptul că periferia 
zonei de lipsă de substanţă păstrează contururi nete şi 
neîntrerupte; ea apare în imagine sub forma unui lizereu 
opac fin. In cazul unei creşteri bruște de presiune, cînd 
aceasta se exercită dinăuntrul osului, pot apare soluţii de 
continuitate ale structurii înconjurătoare, datorate fracturii 
acesteia. 


O a doua consecinţă este deformarea segmentului 
scheletic afectat. In cazul dezvoltării excentrice a unui 
proces intraosos, osul respectiv suferă o lărgire circum- 
scrisă, apare “suflat” (fig.355,d); o cavitate intraosoasă va 
prezenta o mărire de volum (şeaua turcică în adenomul 
hipofizar). 

d. Osteonecroza se datorează ischemiei unui teritoriu 
osos, produsă de obliterarea unei artere, care se soldează 
cu moartea elementelor biologice de pe teritoriul respec- 
tiv. Datorită suprimării circulației, sărurile minerale nu pot 
fi deplasate din zona afectată, astfel încît aceasta păstrează 
un conţinut calcic şi deci un aspect structural radiologic 
normal. 

In schimb, teritoriul ischemic poate fi pus în evidenţă 
de examenul scintigrafic, sub forme care depind de 
vechimea evoluţiei lui. Mai frecvent, examenul timpuriu 
relevă o zonă de hipofixaţie ce traduce reducerea debitului 
sanguin local, în timp ce examenul tardiv evidenţiază o 
zonă hipofixantă, înconjurată de una cu fixare crescută, 
mărturie a hipervascularizaţiei reactive din vecinătate 
(fig.356). 

In realitate, imaginea radiologică a regiunii din os în 
care apare un proces de necroză depinde substanţial de 
etiopatogenia acestuia. 

Osteonecrozele septice sînt consecinţe ale unor pro- 
cese inflamatorii de natură infecțioasă (osteomielita 
stafilococică, tuberculoasă sau luetică); ele se instalează 
prin obliterarea vaselor datorată emboliilor şi tromboze- 
lor cu material infectat. Ceea ce le caracterizează este 


Fig.356. Necroză a capului femural sting. Examenul scintigrafic 
(Te 99m MDP) evidenţiază o zonă de hipofixaţie (săgeata), înconjurată 
de una uşor hipofixantă. 

faptul că țesutul osos învecinat suferă, datorită aceluiași 
factor inflamator-infecţios, alterări grave, care conduc la 
osteoliză. Teritoriul necrotic se detașează astfel de 
regiunea înconjurătoare, devenind un sechestru, Acesta 
crează o imagine radiologică foarte caracteristică, ușor de 
recunoscut: un fragment de os, de mărime variabilă, cu 
structură și intensitate normale, apare înconjurat total (fig. 
355,e) sau în cea mai mare parte de o zonă de osteoliză. 
In a doua situaţie, “chenarul” osteolitic este completat prin 
regiuni de demineralizare intensă. 

Osteonecrozele aseptice recunosc cauze diferite ce pot 
determina ischemie locală: spasme vasculare prelungite, 
presiune neobișnuită, traumatisme. Frecvent, mai ales în 
perioada de creştere a osului (în care necrozele aseptice 
se instalează de obicei), aceşti factori se asociază. 

Radiologic, osteonecrozele aseptice realizează aspecte 
diferite, în funcție de momentul în care sînt examinate; 
sînt foarte greu sau imposibil de evidenţiat inițial sau într- 
o fază evolutivă timpurie, întrucît teritoriul osos afectat 
păstrează o structură aparent normală iar vecinătatea lui 
poate să nu prezinte modificări vizibile. Uneori, în jurul 
zonei de necroză se produce un grad variabil de demine- 
ralizare, pe fondul căreia zona respectivă apare mai intens 
opacă. 

Într-un asemenea stadiu, teritoriul ischemic sau necrotic 
poate fi reliefat prin examenul scintigrafic (vezi fig.356) 
sau prin investigare IRM. 

În evoluţie, datorită pierderii calităţilor mecanice ale 
osului necrotic, intervine, ca o consecinţă a solicitării 
continue, prăbuşirea lui. Pe imaginea radiologică se 
evidenţiază reducerea dimensională a regiunii afectate, 
care capătă forme şi contururi neregulate şi o opacitate 
ușor crescută (fig.355,f,2). Dacă teritoriul necrotic este 
întins, se va produce deformarea osului; dacă el cores- 

punde unei porțiuni dintr-o corticală intraarticulară, 
aceasta se denivelează, realizind o uşoară înfundare a 
conturului articular. In toate situaţiile însă, spaţiul articular 
rămîne neafectat. 

Apărute în perioada de creştere, necrozele aseptice se 
localizează de predilecție la anumite piese scheletice sau 
anumite segmente ale unora dintre acestea. Cele mai 
frecvente localizări sînt reprezentate de vertebre (boala 
Calvé, fig.357,c), scafoidul tarsian (boala Kohler, fig.357 
b), semilunarul (boala Kienboeck), lamele de acoperire a 
discului vertebral (boala Scheuermann), capul femural 
(boala Calve-Legg-Perthes, fig.357,a), capul metatarsie- 
nelor ÎI şi III (boala Kohler-Freiberg), apofiza anterioară 
a tibiei (boala Osgood-Schlater, fig.357,d). 

In toate formele, la sfirșitul procesului de remaniere 
definitivă, osul sau segmentul de os interesat apare de 
dimensiuni reduse, cu formă şi contururi neregulate şi 
structură neomogen condensată; spaţiile articulare vecine 
rămîn nemodificate. 

10.3.1.2. Modificări elementare constructive (cu exage- 
rarea producției de substanță osoasă). 

a. Osteoscleroza sau condensarea osoasă este un proces 
patologic caracterizat prin hiperproducţia de țesut osos, 
care tinde să înlocuiască spaţiile conjunctive şi medu- 
lare, ca şi canalele Havers. Cantitatea de țesut osos creşte 
astfel în raport cu cea a ţesuturilor moi cuprinse în 
osul-organ. 

Apariţia osteosclerozei implică crearea condiţiilor 
obişnuite ale osteogenezei, adică formarea unei matrice 
organice capabile de osificare şi prezenţa de săruri fosfo- 
calcice. 

Matricea organică provine din țesutul conjunctiv in- 
traosos, care suferă un proces de metaplazie prin edemul 
produs de tulburările circulaţiei locale. Aportul de săruri 

Fig.357. Aspecte radiologice tardive ale unor forme de osteonecroză aseptică, a; necroza capului femural (boala Calv&-Legg-Perthes) în faza de 
romaniere definitivă, b: necroza scafoidului tarsian (boala Kohler); c: necroza corpului vertebral ("vertebra plana” Calvé); d: necroza apofizei 


usienoare a tibici (boala Osgood-Schiater). 

Fig.358. Modificări radiologice elementare constructive ale osului. a: aspect normal; b: osteoscleroză (în afara aspectului difuz, insulă de 
“compactizare” a spongioasei (1) şi îngustarea canalului medular (2) prin endostoză); c: structură distrofică (boală Paget); d: periostoză inflamatorie 
lamelară (1), pintene periostal malign (2), periostoză “spiculară” malignă (3); e: osteofit calcanean; f sindesmofit (1) şi osteofite vertebrale (2). 


minerale își are originea în staza limfatică, consecutivă 
unora din momentele patogenice ale afecțiunii prezente. 

Potrivit structurii regiunilor din os pe care le intere- 
sează, osteoscleroza recunoaște două forme de manifes- 
tare: spongioscleroza şi endostoza. 

Spongioscleroza, adică scleroza unui teritoriu de os 
spongios, se traduce prin îngroşarea traveelor preexis- 
tente, datorită apoziţiei de os nou format, şi prin apariţia 
de noi travee în spaţiile medulare ale spongioasei. Astfel, 
aceste spaţii se reduc, uneori pînă la dispariţie, iar teri- 
toriul afectat capătă o structură similară celei a osului 
compact. 

Endostoza reprezintă formarea de os în exces la nive- 
lul compactei. Procesul apare întotdeauna pe fața internă 
a acesteia, acolo unde există țesut conjunctiv capabil de 
metaplazie osoasă. Rezultatul endostozei este îngustarea 
canalului medular, uneori pînă la dispariţia lui. 

Potrivit întinderii și naturii procesului patologic de 
origine, osteoscleroza poate interesa o regiune a osului, 
un os în întregime sau mai multe piese scheletice; această 
ultimă situaţie se întîlneşte în afecţiuni cu caracter 
sistematizat sau generalizat ale scheletului. 

Radiologic, osteoscleroza se traduce la nivelul spon- 
gioasei prin îngroşarea imaginii traveelor şi prin reducerea 
dimensională a ochiurilor transparente, uneori pînă la 
dispariţia acestora (fig.358,b). Regiunea respectivă își 


creşte considerabil opacitatea şi poate deveni lipsită de 
structură, la fel ca osul compact (aspect de os “de fildeş” 
sau "de marmură”). 

La nivelul compactei şi corticalei, osteoscleroza 
produce îngroșarea acestora în imagine; la oasele lungi, 
banda transparentă corespunzătoare canalului medular își 
reduce lărgimea (fig.358,b), uneori pînă la dispariție. 

Modificările produse de osteoscleroză pot fi repartizate 
omogen pe teritoriul afectat, cu o creştere în intensitate a 
opacităţii osului corespunzătoare, așa cum apare în 
majoritatea proceselor patologice sclerozante (inflama- 
torii şi tumorale). In alte cazuri, imaginea radiologică 
evidenţiază o distribuţie neregulată, sub formă de benzi 
sau insule opace, a zonelor de scleroză, care alternează 
cu teritorii de structură normală, demineralizate sau cu 
aspect de osteoliză. Această formă neomogenă de 
osteoscleroză este întilnită în unele distrofii ale osului 
(boala Paget, fig.358,c), în metastazele osteoplastice 
(cancerul de prostată) şi în unele osteopatii toxice 
(intoxicații co plumb, fosfor sau bismut) sau constitu- 
tionale (osteopoikilia, fig.359,a). 

Forme sistematizate sau generalizate de osteoscleroză 
sînt apanajul unui număr de afecţiuni cu caracter 
constituţional ale scheletului. 

Osteopoikilia (osteopatia condensantă diseminată 
Albers-Schonberg) se caracterizează prin prezența de 


DIAGNOSTICUL AFECȚIUNILOR SISTEMULUI OSTEOARTICULAR 249 


GH b [SĂ 


Fig.359. a. Osteopoikilie; insule descleroză diseminate în spongioasa oaselor miinii (subiect în vîrstă de 15 ani). b: Boală Camurati- 
Engelmann; scleroză masivă a diafizelor oaselor gambei, care apar uşor încurbate. 


insule de osteoscleroză diseminate neregulat în 
spongioasa oaselor mîinii şi piciorului, ca şi în epifizele 
oaselor lungi, realizînd un aspect “pătat” al acestora 
(fig.359.a). 

Osteopetroza (“boala oaselor de marmură”) afectează 
de obicei toate piesele scheletului şi se traduce prin 
condensarea structurii spongioasei, care capătă caractere 
radiologice de os compact, și prin îngroșarea considerabilă 
a compactei diafizare, pînă la dispariția canalului medular. 

Meloreostoza (Léri) se caracterizează prin zone de 
endostoză localizată, traduse radiologic prin opacități de 
bandă situate de-a lungul marginii interne a compactei 
diafizare a oaselor membrelor. Manifestările sînt mai 
frecvent politope şi poliostice. 

In boala Camurati-Engelmann osteoscleroza intere- 
sează în exclusivitate diafizele, producînd îngroșarea lor 
considerabilă, cu dispariţia canalelor medulare (fig.359,b). 

In ciuda creșterii în ansamblu a densităţii sale, osul scle- 
ros devine mai fragil decît osul normal şi răspunde în mai 
mică măsură solicitărilor mecanice, astfel încît el devine 
un sediu obişnuit de fractură. 

b. Distrofia osoasă este starea patologică ce se 
caracterizează prin alterarea profundă a structurii țesutu- 
lui osos, datorată prezenţei simultane de teritorii intens 
demineralizate, de zone de osteoliză şi de osteoscleroză 
neregulată. Macrostructura osului devine nu numai neo- 
mogenă, dar şi total neadecuată funcțional, orientarea 


traveelor ne mai corespunzind direcțiilor de solicitare 
mecanică. Acest aspect îndreptățește termenul de “struc- 
tură anarhică” ce i se atribuie; el este vizibil atât la nivelul 
spongioasei, cît şi al compactei şi corticalei. 

Iniţial, evoluția unei distrofii osoase este marcată de 
demineralizarea intensă a unei regiuni a osului afectat, a 
osului în întregime sau a mai multor piese scheletice. Indi- 
ferent de factorii etiologici, demineralizarea se realizează 
pe cale neuro-umorală, prin intermediul hiperemiei. 

Matricea osoasă eliberată evoluează în mod diferit: în 
unele regiuni poate degenera pînă la lichefiere, cu 
formarea de veritabile chisturi, în altele se fibrozează, în 
fine, în altele poate păstra calitatea de țesut osificabil. 
Concomitent hiperemia şi edemul consecutiv crează noi 
zone osificabile, la nivelul țesutului conjunctiv endostal 
şi periostului. 

Sărurile minerale mobilizate pot fi eliminate din or- 
ganism (așa cum se întîmplă, de exemplu, în boala Reck- 
linghausen) sau pot rămîne în circulaţia limfatică a osului 
(ca în boala Paget). In ultimul caz ele se depun în exces 
pe țesuturile osificabile din vecinătate, producînd benzi şi 
insule de osteoscleroză. Această remanire patologică a 
structurii osului apare în condiţiile dereglării controlului 
nervos al transmiterii forțelor mecanice, astfel încît struc- 
tura rezultată este neadaptată funcțional, “anarhică”, Una 
dintre urmări este producerea cu relativă ușurință a frac- 
turilor, uneori în urma unor solicitări minore. 

Radiologic, aspectul distrofiilor depinde de faza 
evolutivă în care sînt surprinse. Iniţial imaginea este 
dominată de demineralizare, care produce o reducere a 
opacităţii structurilor osoase, cu porozarea intensă a 
spongioasei şi fascicularea compactei şi corticalei. În 
formele de distrofii însoţite de eliminarea sărurilor fosfo- 
calcice, pe acest fond se constituie numeroase zone de 
osteoliză, care cresc în dimensiuni, realizind în final 
multiple imagini chistice (boala Recklinghausen); în cele 
în care aceste săruri se păstrează în limfa locală, se 
desfăşoară, în continuare, procesul de osteoscleroză, 
tradus prin apariţia de opacităţi insulare sau în benzi 
neregulate, care dau structurii osului un aspect vătos 
(boala Paget, fig.358,c). Osul afectat în ansamblu poate 
fi îngroșat, ca rezultat al apoziţiilor osoase periostale, 
dezvoltate concomitent; datorită răspunsului neadecuat al 
arhitectonicii sale la solicitările macanice, el se defor- 
mează frecvent prin încurbare, In sfirşit, analiza atentă a 
imaginii descoperă deseori traiecte de fractură frustă. 

c. Periostoza reprezintă formarea de os la nivelul peri- 
ostului. 

Procesul de osteogeneză periostală este explicabil prin 
legăturile circulatorii foarte strînse existente între periost 
şi osul subjacent. Orice manifestare patologică ce se 
desfășoară în os producînd tulburări circulatorii se poate 
răsfringe asupra periostului vecin sub forma congestiei 
şi edemului, condiţii ale metaplaziei lui în ţesut osifica- 
bil. Aportul de săruri minerale este asigurat tot de 
vecinătatea osului iar mobilizarea şi transportul lor se 
realizează datorită aceloraşi. tulburări ale circulaţiei 
locale. 

Etiologia periostozei este variabilă (inflamatorie, 
tumorală, dismetabolică, circulatorie). 

Radiologic, periostoza crează aspecte diferite, în funcţie 
de etiopatogenia procesului care o determină şi de faza 
evolutivă în care este examinată. 

In special în formele inflamatorii, periostoza se traduce 
iniţial printr-o opacitate liniară fină, care dublează con- 
turul osului afectat pe o întindere variabilă, răminînd 
separată de acesta printr-o linie transparentă îngustă 
(fig.358,d). Ulterior, lama osoasă periostozică se sudează 
la compacta osului vecin, producînd îngroşarea acesteia. 

Mai rar, procesul de periostoză produce lamele osoase 
multiple, concentrice, care apar sub forma de linii opace 
paralele, separate prin zone transparente liniare înguste. 
Această imagine este întilnită mai frecvent în reticulosar- 
comul Ewing. 

In formele de etiologie tumorală (mai rar în cele 
inflamatorii), periostoza poate apare sub forma de mici 
opacităţi triunghiulare, dispuse perpendicular pe axul 

osului (“spiculi” osoşi, fig.358,d) sau pinteni opaci cu 
dispoziţie oblică, situaţi la limita cu osul normal 
(fig.358,d,2). 

Periostoza poate interesa un segment al osu lui, întreaga 
porțiune acoperită de periost a unui os sau mai multe piese 
scheletice (în sifilisul congenital “precoce”, rahitism, 
acromegalie etc.). 

In marea majoritate a cazurior, odată cu sudarea 
formaţiunii periostozice la osul vecin, imaginea radiolo- 
gică devine ireversibilă. In situații rare, ea se normalizează 
uneori spontan, după o evoluţie lungă (hiperostoza 
corticală infantilă (Caftey-Smith) sau odată cu dispariţia 
cauzei care a produs-o. 

Această ultimă posibilitate este ilustrată de osteoartro- 
patia hipertrofiantă pneumică (boala Pierre Marie), care 
însoţeşte unele afecțiuni pulmonare cronice sau cancerul 
bronhopulmonar şi se caracterizează prin îngroşarea 
falangelor mäint prin “manşoane” periostozice. Indepăr- 
tarea tumorii pulmonare poate conduce la dispariţia 
acestora. 

d. Osificările heterotope. Formarea de ţesut osos în 
regiuni în care el nu există în condiţii normale este posibilă 
în principiu ori de cîte ori sînt realizate premisele 
fundamentale ale osteogenezei: prezenţa unei structuri 
osificabile, care poate constitui matricea, şi o sursă 
învecinată de săruri fosfo-calcice. Cel mai frecvent, aceste 
condiţii se asociază în cazul formării osteofitului şi 
sindesmofitului, care capătă denumirea generică de 
producţiuni osoase marginale. 

Aceste formaţiuni iau naştere la locul de inserţie pe 
periost al ligamentelor, capsulei articulare sau altor 
formaţiuni fibroase (inelul fibros al discului inter- 
vertebral). Osteofitul este consecinţa unor acţiuni 
mecanice puternice sau prelungite, care se soldează cu 
rupturi de fibre ligamentare, însoţite de mici hemoragii și 
congestie locală. In aceste condiţii circulatorii, se produce 
edemaţierea țesuturilor conjunctive care delimitează osul 
şi transformarea lor în țesut osificabil. Sursa de săruri 
calcice este reprezentată de osul vecin iar conduţiile de 
vehiculare sînt creată prin solidaritatea circulatorie cu 
acesta (hiperemia la care este supus se soldează cu 
demineralizare). Tendinţa spontană a osteofitului este spre 
rezorbție, dar persistenţa factorilor mecanici cauzali 
contribuie la menţinerea sau chiar la creşterea lui dimen- 
sională. Osteofitul este de regulă apanajul proceselor 
degenerative articulare. 

Radiologic, osteofitul se prezintă ca o formaţiune opacă 
cu structură de os, de dimensiuni mici, triunghiulară, 
situată la locul de inserţie a unui ligament, în vecinătatea 
imediată a unei articulaţii sau a unui disc intervertebral, 

Fig 360. Modificări de formă ale osului. a: hiperostoză (boala Paget); b: exostoză (osteocondrom); c: oedostoză (chist osos solitar); 
d: scoliostoză (osteomalacie). 


ze prelungește în afară imaginea osului de care aderă (fig. 
355, e şi f). La nivelul coloanei vertebrale, osteofitele cu 
Sezvoltare posterioară proemină în găurile de conjugare, 
7odacind îngustarea acestora şi compresiuni asupra 
=iemente lor vasculare şi nervoase. 

SSsdesmofitele sînt osificări ale ligamentelor vertebrale 
$ ale inelelor fibroase discale, care crează punți osoase 
=se vertebrele adiacente. Originea lor este inflamatorie; 
7=zenţa lor pe o mare întindere a coloanei sau pe toată 
"dere acesteia este caracteristică spondilartritei 
acbilopoetice. 

Abe osificări heterotope, de natură inflamatorie sau 
azmstică, se pot produce în oricare regiune anatomică 
5 care se crează condiţii de osteogeneză. Mai frecvent, 
== sînt evidenţiate în evoluția hematoamelor mari post- 
zamatice sau a unor fibro-colagenoze sistematizate 
"E osificantă progresivă). 


10.3.2. Modificările de formă şi dimensiuni ale 
osului 


Această categorie de modificări patologice se referă la 
© amamită piesă scheletică privită în ansamblul ei, ca 
=g În multe cazuri, modificările de formă şi dimen- 
me se însoțesc de modificări structurale, din categoria 
eg descrise în secțiunea precedentă. 


10.3.2.1. Modificările de formă pot fi consecinţa 
evoluţiei unor afecțiuni dobindite ale osului, care 
interesează o regiune întinsă a acestuia, sau a unor 
tulburări de dezvoltare. 

a: Hiperostoza este îngroșarea parţială sau globală a 
unui os; care conduce la modificarea formei acestuia (fig. 
360,3). Este în mod obișnuit consecinţa unei periostoze 
masive, de natură inflamatorie sau distrofică (boala Paget) 
sau a dezvoltării importante a unor procese tumorale 
benigne intraosoase (osteom, meningiom, hemangiom); 
originea hiperostozei poate fi stabilită prin analiza 
structurii osului interesat, întotdeauna modificată. 

Hiperostoza frontală internă (sindromul Morgagni- 
Morel) este o afecţiune constituțională, întilnită mai ales 
la femei. Se caracterizează prin îngroşarea, pe seama tablei 
interne, a osului frontal, care poate depăşi 2 cm; regiunea 
hiperostotică are o structură de os compact. 

Clinic, se poate însoţi de semne ale unei compresii 
cerebrale. 

b. Exostoza reprezintă o formaţiune cu structură de os 
normal, atașată unei piese scheletice, căreia îi modifică 
forma și conturul (fig.360,b.). Elementele structurale ale 
formaţiunii (spongioasa și corticala) continuă fără între- 
rupere sau demarcație pe cele ale osului de care se leagă. 

Mai frecvent, exostozele sînt multiple și constituie 
apanajul unor boli constituționale (boala Ombredanne); 
sînt considerate de unii ca tumori benigne ale osului 
(osteocondroame). 


252 BAZELE RADIOLOGIEI ŞI IMAGISTICII MEDICALE 


c. Oedostoza (“osul suflat”) se caracterizează prin 
creşterea circumscrisă a lărgimii unui os lung, conse- 
cutivă dezvoltării lente a unui proces patologic intraosos, 
care creşte presiunea în interiorul acestuia (fig.355,d, 
fig.360,c). Cauzele cele mai frecvente sînt reprezentate de 
tumorile benigne şi formațiunile chistice intraosoase. 
Contururile segmentului de os afectat rămîn prezente, 
nete şi neîntrerupte iar structura internă a acestuia 
prezintă o imagine de osteoliză sau de atrofie prin 
presiune. 

d. Scoliostoza este modificarea de ax a unui os lung, 
produsă de încurbarea acestuia în urma scăderii rezistenţei 
lui mecanice sau transmiterii defectuoase a solicitărilor la 
care este supus. Este frecvent întîlnită în procesele 
distrofice ale scheletului (boala Paget), rahitism și 
osteomalacie (fig.360). 

„O alta categorie de scoliostoze este întilnită în tulbură- 
rile de dezvoltare a osului datorate alterării cartilajului de 
creştere, soldată cu creșterea neuniformă în lungime a 
osului în raport cu marginile sale. Asemenea forme de 
scoliostoză sînt apanajul unor afecţiuni constituţionale 
(boala Lobstein, boala Ombredanne). 

Mai rar scoliostozele sînt sechele ale unor procese 
patologice dobîndite, care alterează parțial cartilajul de 
conjugare (osteomielitele copilului). 

10.3.2.2. Modificările dimensionale ale oaselor sînt 
urmarea tulburării procesului lor de dezvoltare, manifestată 
în perioada de formare și creștere. 

Formarea pieselor scheletice are loc prin apariția și 
progresia procesului de osificare într-un “tipar” membra- 
nos, format din țesut conjunctiv (prin mecanismul de 
dezvoltare conjunctivă, propriu, de exemplu, oaselor bolţii 
craniene) sau cartilaginos (prin mecanismul de dezvoltare 
encondrală). Odată constituit în forma lui definitivă, osul 
continuă să crească dimensional pînă la maturitate. 
Acest proces este asigurat prin activitatea cartilajului de 
conjugare și prin osificarea stratului intern al periostului 
tînăr (mecanismul de dezvoltare periostală). 

In cazul oaselor lungi, creşterea în lungime a diafizei 
se realizează, pînă la sfirșitul pubertăţii, prin activitatea 
cartilajelor de conjugare diafizo-epifizare. Substratul 
acestui proces a fost descris într-o secţiune precedentă. 

La nivelul epifizelor şi al oaselor scurte, creşterea are 
acelaşi substrat dar se desfăşoară centrifugal, în jurul 
nucleelor de osificare. 

Creşterea în grosime a oaselor lungi se realizează prin 
apoziţii succesive, concentrice, de lame de os compact, 
care iau naştere din stratul extern al periostului. La copil, 
acesta este format din țesut conjunctiv tînăr, capabil de 
metaplazie osoasă. 


Fig.361. “Variația modelantă” a osului lung. 


Paralel cu creşterea lui în lungime şi grosime, osul este 
supus unui continuu proces de modelare şi tubulaţie, care 
corespunde principiului asigurării maximului de rezistență 
cu minimum de material. In cursul acestui proces, regiu- 
nile extreme ale diafizei, care într-un moment anterior de 
creştere au aparținut epifizelor, se îngustează prin rezorbţia 
porțiunii marginale a osului, menţinînd uniformă lărgimea 
diafizei. In acelaşi timp şi prin acelaşi proces de rezorbţie, 
canalul medular se alungeşte către epifize şi se lărgeşte în 
mod treptat, menţinînd o grosime optimă din punct de 
veeere mecanic a compactei diafizare. 

Desfăşurarea în etape succesive a acestui proces este 
schematizată în fig.361. 

a. Aplazia sau agenezia unui os este consecința lipsei 
de apariţie a nucleului sau nucleelor de osificare sau 
absenței modelului său membranos sau cartilaginos. Se 
traduce radiologic prin absenţa din imagine a piesei 
scheletice respective (fig.362,2); afectează mai frecvent 
oasele falangiene. 

b. Hipoplazia se caracterizează prin dimensiuni reduse 
ale unor elemente scheletice cu creşterea terminată, 
realizînd aspectul de “nanism” al oaselor respective 
(fig.362,b); forma şi structura acestora se păstrează în 
limite normale. 

c. Hiperplazia este urmarea dezvoltării exagerate a 
unora, mai rar a uneia dintre piesele scheletice sau a unor 
segmente ale oaselor, realizînd “gigantismul” formaţiunii 
osoase respective (fig.362,c). Şi în cazul hiperplaziei, 
structura şi forma oaselor interesate sînt de obicei 
normale. : 

Fig.362. Anomalii de dezvoltare dimensională ale oaselor. a: agenezia metacarpianului şi oaselor falangienc ale degetului IV (tetradactilie); 
b: hipoplazia oaselor degetului TI (bradidactilie); c: “gigantism” al oaselor falangiene ale degetelor II şi III ale miinii. 


In afara hipo- şi hiperplaziilor poliostice sistematizate 
sau generalizate, care se datorează unor factori constitu- 
ționali (genetici) sau endocrini, unele forme monostice 
(afectînd de regulă oasele lungi) pot fi urmarea iritării sau 
alterării cartilajelor de creștere prin procese inflamatorii 
sau traumatice, survenite în perioada de activitate a 
acestora. Hipo- sau hiperplazia de această origine 
interesează în special lungimea osului. 

d. Displaziile sînt stări morfologice ale oaselor ce 
rezultă din desfăşurarea defectuoasă a osificării encon- 
drale sau periostale, soldată cu modificări de dimensiuni, 
dar mai ales de formă ale pieselor scheletice. Modificările 
de formă pot fi deosebit de exprimate în cazul oaselor 
lungi, la care se crează un dezechilibru între creşterea 
encondrală şi cea periostală. Alterarea proceselor de 
tubulaţie și modelare ale osului în creştere poate produce, 
de asemenea, modificări de formă, însoţite frecvent de 
alterări ale macrostructurii. 

Displaziile prin tulburarea mecanismului de creştere 
encondrală (condrodisplaziile) au ca substrat activitatea 
deficitară a acartilajelor de creştere sau hipolpazia tiparelor 
cartilaginoase din care se dezvoltă epifizele şi oasele scurte; 
osificarea periostală se desfășoară normal. In afara anoma- 
Dog dimensionale, epifizele prezintă de obicei şi modificări 
ale calității structurilor osoase, manifestate prin scăderea 
rezistenței mecanice şi tendința la deformare. 

Rezultă oase lungi subdezvoltate în lungime, cu epi- 
fize turtite ce au o structură neomogenă; deformarea prin 


lărgire a epifizelor conduce la incongruențe articulare, 
soldate cu subluxaţii și artroze (fig.363). Oasele scurte, 
mai ales corpurile vertebrale, apar deformate prin lățire şi 
diminuarea înălțimii (fig.363). 

Sindromul Morquio se caracterizează prin deformări 
epitizare multiple şi platispondilie (aplatizarea corpurilor 
vertebrale) generalizată (fig.363). 

Acondroplazia conduce la un nanism disproporționat, 
de natură scheletică, ce reflectă dezvoltarea deficitară a 
segmentelor de os cu origine cartilaginoasă: craniul 
(format din tipare membranoase) are dimensiuni relativ 
mari, cutia toracică este de lărgime normală, vertebrele 
apar turtite, determinînd cifoză sau cifoscolioză, bazinul 
îngust. Oasele membrelor sînt scurtate, cu grosimea 
normală, deformate prin lățirea epifizelor. 


Fig.363. Sindrom Morquio. a: aspect al corpurilor vertebrale; 
b: aspect al articulației coxo-femurale. 

Fig.364. a: boală exostozantă Ombredanne (manifestări la nivelul oaselor antebraţului); b: boală Bessel-Hagen. 


Displaziile cartilaginoase “direcționale” sînt stări 
morfologice ale pieselor osoase create de o activitate a 
cartilajelor de creştere normală cantitativ, dar care se 
desfăşoară în direcții aberante. 

In unele forme, cartilajul de creştere migrează parţial 
sub periost, determinînd apariţia de excrescenţe cartila- 
ginoase, care ulterior sînt supuse unui proces de osificare 
normală. Rezultă exostoze unice sau multiple, carac- 
terizate radiologic printr-o structură obişnuită de os 
spongios şi o delimitare externă netă, realizat de un strat 
subţire de corticală, în continuitate cu conturul diafizar 
(fig.360,b). 

Boala exostozantă (boala Ombredanne) este o afecţiune 
constituțională cu caracter ereditar, caracterizată prin 
existența de exostoze multiple, de formă şi dimensiuni 
variate, interesînd oasele lungi ale membrelor și unele oase 
plate (în special cele ale bazinului). 

Oasele afectate au o lungime redusă, unele dintre 
extremitățile diafizare apar hipoplazice; datorită dezvoltării 
neuniforme în lungime, diafizele unor oase suferă 
modificări de ax (scoliostoză) (fig.364,a). 

Exostozele prezintă din punct de vedere radiologic o 
structură de os spongios şi o corticală periferică de aspect 
normal. 

Prezenţa de exostoze la nivelul oaselor antebraţului, 
însoţită de încurbarea radiusului și hipoplazia extremității 
distale a cubitusului, crează o triadă de anomalii denumită 
boala Bessel-Hagen, care include frecvent și luxaţia 
congenitală a radiusului (fig.364,b). 

In alte cazuri, fragmente ale cartilajului de creştere 
migrează în interiorul diafizei, producând insule cartilagi- 
noase situate central (encondroame) sau periferic (eccon- 
droame), de obicei multiple, realizind aspectul anatomo- 
radiologic al condromatozei osoase (fig.365). 


Unele dintre aceste incluziuni cartilaginoase manifestă 
o tendinţă de creştere lentă dar continuă, comportindu-se 
ca veritabile tumori benigne. 

Formațiunile cartilaginoase aberante se traduc radio- 
logic prin imagini transparente în raport cu structura 
osului normal vecin, de care se delimitează prin contururi 
nete. Dezvoltarea la periferia osului crează excrescenţe 
circumscrise, rezultate din atrofia prin presiune a 
compactei sau corticalei şi împingerea acesteia spre 
exterior, sau un aspect de “os suflat”. Pe aria de proiecţie 
a acestor formaţiuni pot fi puse în evidenţă calcificări 
neregulate, de dimensiuni mici (fig.365). 


Fig.365. Condromatoză a oaselor miinii. 1, eccondroame; 
2. encondroame; c: calcificări. 

Fig.366. Boală Albers-Schonberg (subiect în virstă de $ luni). 


Boala Ollier este o formă de condromatoză care 
interesează oasele unei jumătăţi a scheletului (dreaptă sau 
stingă); acestea rămîn subdezvoltate în lungime, putînd 
prezenta încurbări sau fracturi. 

In alte forme, piesele scheletice sînt afectate cu 
predominanţă în una din jumătăţile corpului; în fine, în 
altele se asociază formaţiuni exostozice multiple. 

Displaziile periostale (prin tulburarea mecanismului de 
creștere periostală) se manifestă, în cazul în care creşterea 
encondrală nu este modificată, prin formarea unor oase 
de lungime normală dar mai subțiri şi mai puţin minerali- 
zate la nivelul diafizei; radiologic, compacta apare 
îngustată, de opacitate redusă. Deficitul de adaptare la 
solicitările mecanice se traduce prin scoliostoză și apariţia 
de fracturi multiple. 

Osteopsatiroza (boala Lobstein) este o afecţiune 
congenitală, manifestată în copilărie, care involuează de 
obicei la adolescență. Prezintă toate trăsăturile anatomo- 
radiologice ale unei displazii periostale tipice, descrise 
mai înainte. In opoziție cu modificările diafizare, foarte 
pregnante, epifizele păstrează un aspect aproape normal. 


Displazii prin tulburarea mecanismelor de modelare 
şi tubulaţie. Absența procesului de modelare, care constă 
în esenţă din rezorbția regiunilor marginale ale epifizelor, 
pe măsură ce creşterea în lungime a osului înglobează 
epifiza în diafiză (vezi fig.361), se datorează deficitului 
funcţional al osteoclastelor. Rezultă un os lung care în 
regiunea lui mijlocie are o formă normală, cîştigînd brusc 
în lărgime spre extremităţile diafizelor, unde atinge 
grosimea epifizară (fig.366). 

Displaziile prin lipsa modelării sînt ilusatrate de boala 
Albers-Schonberg, în care oasele lungi capătă aspectul 
descris. Deficitul în activitatea osteoclastelor se traduce 
şi pe planul structural, oasele căpătînd un caracter sclerotic 
foarte pronunţat (“boala oaselor de marmură”, “osteo- 
petroza”) (fig.366). 

Lipsa tubulației se manifestă prin formarea de oase 
lungi cu diafize de grosime normală, dar cu canal medular 
foarte îngust sau absent. 

In boala Camurati-Engelman (fig.359,b), în afara 
absenței tubulaţiei, se produce şi o osteogeneză periostală 
anarhică, exuberantă, conducînd la îngroșarea diafizelor. 
Lipsa canalelor medulare conferă oaselor o structură densă, 
omogenă. 


10.3.4. Modificările patologice elementare ale 
articulaţiilor. 


La nivelul articulaţiilor, diferitele procese patologice 
pot determina modificări care interesează separat sau 
concomitent spaţiul articular, suprafeţele osoase articu- 
lare și țesuturile moi vecine. 

10.3.4.1. Modificările spaţiului articular privesc 
înălțimea şi forma acestuia, ca şi intensitatea şi omogeni- 
tatea transparenţei sale. 

Spaţiul articular poate apare mărit în înălțime, în speţă 
lărgit, uniform sau neuniform, în cazul edemului sinovia- 
lei, însoţit de revărsat lichidian intraarticular, Diminuarea 
în înălțime (îngustarea) spaţiului, uniformă pe întreaga lui 
întindere sau neuniformă, este apanajul proceselor artro- 
zice, caracterizate prin distrugerea parţială a cartilajelor 
de acoperire; ea poate fi întilnită şi în unele procese 
traumatice care afectează porțiunea juxtaarticulară a 
pieselor scheletice. Dispariţia completă a spaţiului 
articular traduce prezenţa anchilozei osoase; după 
constituirea acesteia se pot evidenția pe imaginea 
radiologică travee osoase care trec de la o extremitate 
articulară a unui os la cealaltă, înlocuind fostul spaţiu 
articular. Defomarea spaţiului articular se datorează, în 
majoritatea cazurilor, luxaţiilor, ea poate fi observată şi 

Fig.367. Modificări radiologice elementare ale articulaţiilor, a: aspect normal al articulației coxo-femurale; b: artroză coxo-femurală (spaţiul 
articular neuniform îngustat, suprafețele osoase articulare neregulate, formaţiuni osteofitice); c: anchiloză coxo-femurală; d: modificarea formei 


spaţiului articular prin luxaţia traumatică a capului femural; e: opacități 


în fracturile prin zdrobire ale segmentelor osoase 
ariculare. Odată cu modificarea formei spaţiului, se 
produce şi pierderea parţială sau totală a congruenţei 
suprafeţelor osoase intraarticulare. 

Modificarea transparenţei spaţiului articular recu- 
noaște aspecte diferite. Creşterea ei poate fi observată 
după unele procese traumatice care produc tracțiunea 
intensă a unuia dintre oasele articulate (“efect de vid”). 
Prezenţa intraarticulară a aerului (după anumite trauma- 
tisme sau în cursul artrografiei gazoase) se traduce, de 
asemenea, prin creșterea transparenţei spaţiului articular. 
Diminuarea transparenţei (de regulă în grade moderate) 
traduce uneori prezența unui revărsat lichidian (inflamator 
sau hemoragic). 

La nivelul spaţiului articular se pot proiecta în unele 
cazuri opacități de intensitate mare (calcară), apanaj al 
condromatozei sau osteomalaciei articulare. 

Datorită unor iritații mecanice intense, anumite porţiuni 
ale sinovialei suferă o metaplazie cartilaginoasă. lau 
naştere pe această cale noduli cartilaginoşi, care, atingînd 
dimensiuni mari, degenerează și se calcifică. 


de intensitate calcară pe aria de proiecție a articulației (condromatoză). 


In imaginea radiologică apar multiple formaţiuni in- 
tens opace, dispuse pe aria de proiecţie a sinovialei (fig.367 
e), realizînd aspectul condromatozei. Unii dintre nodulii 
calcificaţi se pot desprinde, devenind mobili în cavitatea 
articulară, 

Osteomatoza este rezultatul osificărilor heterotope care 
se produc la nivelul capsulei, ca urmare a hemoragiilor 
create de rupturi al unor structuri capsulare. lau naştere 
astfel formaţiuni osoase de dimensiuni variate, dispuse la 
periferia spaţiului articular sau proiectate pe aria acestuia. 

10.3.4.2. Modificările suprafețelor osoase articulare. 
Procesele patologice profunde (mai ales cele de natură 
septică) ale articulaţiilor produc alterarea totală a 
cartilajului şi afectează în ultimă instanţă corticala oaselor 
articulare. In funcţie de stadiul evolutiv și de gravitate, 
conturul suprafeţelor apare, datorită leziunilor distructive 
pe care acestea le suferă, şters sau neregulat (fig.367,b); 
în formele cronice se produce şi o scleroză subcondrală, 
tradusă prin îngroșarea neregulată a corticalei. Suprafeţele 
articulare apar deseori prelungite în afară prin prezenţa 
producţiunilor osoase marginale, unele net individualizate 

ca osteofite; de asemenea ele pot fi aplatizate, favorizînd 
pierderea congruenței şi producerea de subluxaţii. In 
sfîrşit, regiunile juxtaarticulare pot prezenta un grad 
variabil de demineralizare. 

10.3.4.3. Modificările țesuturilor moi juxtaarticulare 
constau din creșterea volumului lor, în cazul edemelor, 
hematoamelor posttraumatice şi discrinice sau tumorilor. 
Radiologic, în afara măririi de volum a regiunii periarticu- 
lare, se observă și o creştere a intensității acestora în 
imagine. 

Procesele scleroase periarticulare avansate produc, 
dimpotrivă, reducerea volumului țesuturilor respective şi 
diminuarea intenstăţii opacităţii lor. 

In evoluţia unor procese periarticulare (mai ales a celor 
de natură inflamatorie tuberculoasă) se pot produce 
calcificări ale țesuturilor moi. 


10.4. Afecțiunile traumatice osteo- 
articulare 


Această categorie de afecțiuni este reprezentată de frac- 
turi, luxaţii, entorse şi consecințele evolutive ale acestora. 

Fracturile sînt definite ca soluţii de continuitate ale 
oaselor sau cartilajelor. 

Luxaţiile constau din pierderea contactului normal 
dintre extremităţile osoase ce intră în compunerea unei 
articulaţii. Unele din ele presupun de regulă şi smulgerea 
unui fragment dintr-un os articular; în alte cazuri se pot 
asocia fracturi de oase vecine. 

Entorsele sînt rezultatul unor acţiuni mecanice mai 
puţin intense, soldate cu torsiunea, alungirea'sau ruperea 
structurile capsulei articulare sau ligamentelor juxtaarti- 
culare. Dacă nu sînt însoţite de luxaţii sau fracturi nu au 
expresie radiologică, 


10.4.1. Fracturile * 


In cazul unui traumatism osteo-articular de o anumită 
intensitate, examenul radiologioc devine întotdeauna 
obligator, în vederea stabilirii diagnosticului de fractură 
şi orientării conduitei terapeutice. Radiografia este, de 
asemenea, necesară pentru controlul corectitudinii 
manevrelor de reducere şi imobilizare, ca și pentru 
urmărirea evoluţiei procesului de vindecare. 

Pentru ca examenul radiologic să-şi poată atinge 
integral obiectivele propuse, el trebuie să respecte anumite 
cerinţe. 


In primul rînd se va efectua pe filme suficient de mari 
ca să cuprindă, în afara focarului de fractură, articulația 
cea mai apropiată. 

In al doilea rînd, segmentul scheletic supus trauma- 
tismului trebuie examinat în cel puţin două incidențe 
perpendiculare între ele. Pe lîngă faptul că unele traiecte 
de fractură pot să nu fie evidente decit pe unul din acestea, 
sensul și amploarea deplasării fragmentelor nu pot fi exact 
evaluate decît în acest mod. 

In sfirșit, în cazul oaselor perechi, îndeosebi la pacienții 
cu creşterea neterminată, examenul va fi efectuat bilateral, 
comparativ, întrucît imaginea cartilajului de conjugare poate 
fi confundată cu cea a unui traiect de fractură. 

După un traumatism al unei regiuni scheletice, exame- 
nul radiologic trebuie să confirme sau să infirme prezența 
unei fracturi și să precizeze, în prima situaţie, sediul 
focarului de fractură, aspectul acestuia, (direcţia liniilor 
de fractură, numărul fragmentelor osoase şi poziţia 
acestora), rapoartele fracturii cu formațiunile anatomice 
vecine. Radiografia precizează, de asemenea, structura 
osului fracturat (normală sau patologică), starea articu- 
lațiilor implicate în procesul traumatic. 

După instituirea tratamentului ortopedic sau chirur- 
gical, examenul radiologic are rolul de a verifica eficiența 
acestuia și de a evidenția eventuale complicaţii post- 
terapeutice; el permite, în sfirșit, urmărirea procesului de 
vindecare. 

10,4,1.1. Sediul fracturii. Fracturile pot interesa în 
principiu orice segment scheletic; ele se produc mai 
frecvent la nivelul oaselor lungi ale membrelor. Pot afecta 
oase de toate tipurile (lungi, scurte sau plate) iar în cazul 
oaselor lungi epifiza, diafiza sau mai multe regiuni ale 
osului respectiv. 

10.4.1.2. Aspectul fracturii. O fractură se traduce 
radiologic de regulă prin una sau mai multe imagini 
transparente, care întrerup continuitatea structurilor osului 
(fig.368). 

Mai frecvent, fractura apare sub forma unei transparen- 
je liniare, fine sau grosolane, care întrerupe total (fig.368 
a) sau parţial (fig.368,b) structurile segmentului scheletic 
afectat. Alteori, discontinuitatea se limitează la conturul 
osului (fig.368,c); dimpotrivă, în alte cazuri, imaginile 
transparente liniare sint multiple şi complexe, separînd 
mai multe fragmente (fracturile cominutive, fig.368,d). In 
fine, fractura poate apare sub forma unui mic fragment 
de os, situat în vecinătatea unei piese scheletice (fig.368,g) 

Fragmentul dislocat poate fi confundat cu un os supli- 
mentar (sesamoid), acesta din urma este însă delimitat de 
corticală pe tot conturul său, în timp ce fragmentul de os 
are corticală numai pe una din margini (fig.368,g). 

Fig.368. Variante de aspect al fracturilor. a: fractură totală (completă) a oaselor gambei; b: fractură incompletă (“în lemn verde”) a radiusului; 
c: fractură limitată la întreruperea conturului intern a diafizei tibiale; d: fractură cominutivă a omoplatului; e fractură subperiostală a diafizei 
tibiale; f: fractură prin tasare a radiusului la un pacient în creştere (c: cartilaje de conjugare); g: fractură cu detașarea unui mic fragment de os (F) 


din epifiza proximală a unei falange (de comparat cu sesamoidul S). 


In cazuri rare, fractura se poate manifesta sub forma 
unei uşoare denivelări marginale a compactei, care 
proemină într-o regiune limitată din contur (cazul 
traumatismelor prin flexiune ce nu produc întreruperea 
periostului, fig.368,e) sau sub forma unei benzi opace 
tranversale, expresia a întrepătrunderii fragmentelor 
(fracturile prin tasare, fig.368,£). 

Din punct de vedere clinic este utilă distincţia între 
fracturile complete şi cele incomplete. Fracturile incom- 
plete recunosc mai multe variante de formă. 

Fractura “în lemn verde” (fig.368,b) se produce de obi- 
cei la copil, prin îndoirea unui os lung și afectează unilate- 
ral compacta, care devine convexă pe partea fracturată. 

Fractura subperiostală este în realitate o fractură 
completă, în care însă fragmentele osoase rămîn în poziţie 
normală, menținute de periostul rămas indemn (fig.368 
e). Se produc mai ales la nivelul joncţiunii metafizo- 
diafizare a oaselor lungi ale copilului. 

Turtirea (tasarea) se produce în special în epifizele 
oaselor lungi şi în oasele scurte şi se soldează cu reducerea 
volumului osului sau segmentului de os interesat. 

Fisurile sînt traiecte scurte de fractură, dispuse în interi- 
orului unei piese scheletice, a cărei formă nu se modifică. 


Infundarea este o formă de fractură proprie oaselor plate 
(în special a oaselor craniene) și se caracterizează prin crearea 
unei depresiuni în una dintre tablele de compactă. 

Direcţia liniei de fractură se apreciază în raport cu axul 
osului şi poate fi transversală, longitudinală, oblică sau 
spiroidă (fig.369). 

Poziţia fragmentelor. In funcţie de mecanismul de pro- 
ducere, fragmentele osului fracturat pot suferi deplasări, 
care sînt apreciate şi definite tot în raport cu axul acestuia 
(în cazul oaselor lungi). 


Fig.369. Variante de traiect (direcţie) a fracturilor. a: fractură 
transversală interepicondiliană a humerusului; b; fractură longitudinală 
a humerusului; c: fractură oblică a tibiei (os în creştere), d: fractură 
spiroidă a radiusului. 

Fig.370. Variante de poziție a fragmentelor. Deplasări longitudinale prin întrepătrundere (a), prin încâlecare (b) et prin îndepărtare (c); 
deplasare laterală (d); deplasare prin rotație internă a diafizei (fractură de col femural) (e). 


Deplasările /ongitudinale (în axul lung al osului) se 
produc fie prin penetrația (întrepătrunderea) fragmente- 
lor, fie prin încălecarea acestora (alunecarea unuia pe lingă 
celălalt), fie, în sfîrşit, prin îndepărtarea (diastaza) lor 
(fig.370). In primele două cazuri se produce scurtarea 
osului afectat, în cel de-al treilea alungirea lui. 

Deplasările laterale se crează prin translaţia fragmen- 
telor, în cazul fracturilor transversale (fig.370,d). 

Deplasările prin rotația fragmentelor se realizează fie 
în jurul axului longitudinal (fig.370,e), producînd deca- 
larea lor, fie în jurul axului transversal, soldindu-se cu 
angulația osului. 

Analiza atentă a unor caractere radiologice ale frac- 
tarilor permite în majoritatea cazurilor reconstituirea 

mecanismului prin care aceasta a fost produsă. Principalele 
mecanisme (care, de altfel, se pot asocia), sînt reprezen- 
tate de flexiune ((fig.368, a şi b), compresie longitudinală, 
mai frecvent verticală (fig.368,f: fig.370,a), tracţiune 
(fig.370, c şi d) şi zdrobire (fig.368,d). 

10.4.1.3. Structura oaselor fracturate. Procesul trauma- 
tic soldat cu o fractură poate afecta un os cu structură 
normală sau, dimpotrivă, un os modificat patologic prin 
afecţiuni care îi scad rezistența mecanică (inflamații de 
natură septică, distrofii, tumori, etc.). Fracturile pe os 
patologic pot fi consecinţa unor solicitări mecanice de 
intensitate redusă, creînd uneori impresia unei apariţii 
spontane (“fracturi spontane”) (fig.371,a). 


b c 


Fig.371. a: fractură “spontană “ a colului femural (os modificat patologic prin metastaze osteolitice multiple); b: decolarea epifizei 
radiusului, simultană cu fractura stiloidei cubitale (pacient de 16 ani); c: fractură Bennett. 

Fig.372. Imagine tridimensională CT a bazinului osos (săgeata indică o fractură a acetabulului). 


10.4.1.4. Forme particulare de fracturi. Fracturile fruste 
nu pot fi evidențiate radiologic imediat după traumatism, 
datorită întinderii lor reduse și absenței deplasărilor. După 
2-3 săptămîni, diagnosticul devine însă posibil, o dată cu 
apariţia în imagine a elementelor calusului reparator. Se 
produc mai ales la nivelul extremității dorsale a metatar- 
sienelor (boala Deutschlânder). 

Fracturile “de oboseală” apar după solicitări mecanice 
de mică intensitate dar repetate sau durabile, care conduc 
la un moment dat la întreruperea continuităţi osului, 
aparent spontană (fracturi Kiintscher), 

Decolarea epifizară constă din separarea epifizei de 
diafiză la nivelul cartilajului de conjugare (fig.371,b), cu 
producerea unui diastazis sau a unei deplasări laterale. 

Fractura-luxaţie este o fractură parţială ce interesează 
de obicei extremitatea proximală a primului metacarpian, 
însoţind luxaţia laterală a acestuia (fractura Bennett, 
fig.371,c). 


Utilizarea altor metode imagistice în diagnostiuci 
leziunilor traumatice osteo-articulară este mai rară (deşi, 
de exemplu, examenul IRM poate pune în evidență cu 
deosebită claritate soluţii de continuitate ale cartilajelor 
articulare şi meniscurilor). In schimb, obținerea de imagini 
tridimensionale prin sumarea digitală a unui număr de 
secțiuni adiacente CT permite o reprezentare foarte 
plastică a unor regiuni complexe ale scheletului (craniu, 
bazin), supuse traumatismelor sau (situaţie ce crează 
similitudini incontestabile) intervențiilor chirurgicale 
largi (fig.372 şi 373). 

10.4.1.5. Vindecarea fracturilor. Reconstituirea 
continuității osului prin formarea calusului reparator este 
un proces de osteogeneză care se desfășoară între 
extremităţile fragmentelor produse de fractură. La acest 
proces participă țesuturile conjunctive endostale și peri- 
ostale, care, după metaplazia lor, vor constitui matricea 
osului neoformat. 


Fig.373. Reprezentare tridimensională CT a scheletului facial, după o interventie chirurgicală largă (tumoră malignă etmoido-maxilară). 
Regiunea osoasă respectivă este “privită” din faţă (a) şi din profil (b). 

In momentul fracturii, o dată cu întreruperea continu- 
ităţii țesutului osos, se produc şi rupturi vasculare, soldate 
cu hemoragie locală. Consecințele acesteia sint, pe de o 
parte formarea unui cheag fibrinos, dispus între fragmen- 
tele osului, și, pe de altă parte, hiperemia locală. Cheagul 
va fi curînd invadat de fibroblaşti de origine endo- şi 
periostală, conducînd la calusul fibro-proteic, prima etapă 
a procesului de vindecare; hiperemia produce, de 
asemenea, demineralizarea moderată a extremităților 
fragmentelor osoase și un surplus calcic în limfaticele 
locale. 

Intr-o etapă următoare, țesutul conjunctiv proliferează 
în interiorul acestui calus, în timp ce apariţia osteoblastelor 
transformă substanţa intercelulară într-o substanţă 
preosoasă; ia naștere astfel calusul conjunctiv. O dată cu 
formarea acestuia, hiperemia încetează şi se instalează 
staza limfatică locală, care favorizează depunerea sărurilor 
de calciu, aflate în exces, pe matricea formată. Astfel, la 
aproximativ 3 săptămîni după fractură, apar primele 
elemente ale calusului osos provizoriu, format din ţesut 
tînăr, embrionar, cu lamele subțiri, neregulate, sărace în 
conţinut calcic, a cărui constituire este încheiată, în mod 
obişnuit, după alte 2-3 săptămîni. 

Odată cu suprimarea imobilizări, datorită forțelor 
mecanice la care este supus, calusul provizoriu suferă un 
proces de remaniere, care tinde să reconstituie structura 
funcţională iniţială a osului. Sudura definitivă a fragmen- 
telor prin calusul osos definitiv necesită un interval de 6-12 
luni de la fractură. 

Procesul de vindecare a fracturii evoluează mai rapid 
la copil, în timp ce o serie de factori homeostazici, circu- 
latori sau mecanici îl pot întîrzia uneori considerabil. In 
acest sens, trebuie menţionate tulburările de absorbţie a 
“alciului (în afecțiunile cronice ale tubului digestiv), 
“arenţa unor vitamine (C şi D), dereglările funcţionale ale 
paratiroidei, imobilizarea excesiv de strinsă (care 
ingreuiază circulaţia locală) sau incompletă (permiţind 
mișcări între suprafeţele fragmentelor), distanța prea mare 
între fragmentele imobilizate, interpunerea între acestea 
de fibre musculare sau corpi străini. 

Radiologic, în primele 10-15 zile după fractură, se 
observă o demineralizare a extremității fragmentelor, mai 
evidentă la nivelul spongioasei, însoţită de o resorbţie 
marginală discretă, care lărgeşte linia de fractură 
(fig.374,b). La acestea se adaugă un grad variabil de demi- 
neralizare loco-regională produsă de imobilizare. 

La aproximativ 3 săptămîni după momentul producerii 
fracturii, apare în imagine calusul osos provizoriu, sub 
forma unor opacităţi liniare sau insulare fine, de intensitate 
slabă, cu contururi şterse şi traiect neregulat, vizibile mai 


ales în afara contururilor extremității fragmentelor, în 
vecinătatea acestora (fig.374, I şi III c). In următoarele 
săptămîni, imaginea calusului creşte în mărime şi 
intensitate și se alipeşte de contururile fragmentelor (fig. 
374, I şi HI d). 

Atunci cînd contactul dintre fragmentele osoase a fost 
perfect restabilit în cursul manevrelor de reducere, calusul 
poate fi inaparent în imagine (așa-zisa “consolidare per 
primam”). 

După sistarea imobilizării, examenul radiologic 
evidenţiază remanierea treptată a calusului, care resta- 
bileşte continuitatea compactei (corticalei) și spongioasei 
osului afectat, fixind definitiv fragmentele în poziţia în 
care au fost imobilizate. Calusul iniţial îşi reduce volumul 
şi capătă o structură funcţională, adaptată solicitărilor 
mecanice. Contururile osului devin continue și nete; de 
obicei ele sînt deformate în grade diferite (fig. 3741 şi III 
e). 

Situaţia caracterizată prin acest aspect radiologic 
necesită, așa cum am mai spus, o jumătate de an pînă la 
doi ani a procesului de vindecare a fracturii. 

Evoluţia patologică a procesului de vindecare se poate 
manifesta, în formele ușoare, prin intirzierea apariţiei sau 
definitivării calusului, datorată unuia dintre factorii care 
au fost menţionaţi mai înainte. 

Calusul vicios este un calus definitiv care fixează frag- 
mentele într-o poziţie nefuncțională; cel exuberant este 
este rezultatul unei imobilizări incomplete sau imobilizării 
unor fragmente foarte mult deplasate (fig.374 III). Dez- 
voltat în vecinătatea unei articulaţii, un asemenea calus 
poate produce o limitare importantă a mişcărilor. 

Pseudartroza este starea cea mai gravă rezultată din 
evoluţia anormală a procesului de vindecare a unei 
fracturi; ea se caracterizează prin definitivarea soluţiei de 
continuitate a osului şi permanentizarea mobilității dintre 
fragmentele acestuia. 

Cauzele pseudartrozei sînt multiple: distanţa prea mare 
dintre fragmente, pierderea unei cantităţi foarte mari de 
ţesut osos (în cazul fracturilor prin zdrobire), înfecția 
locală (în fracturile deschise) şi mai ales interpunerea de 
formaţiuni musculare între fragmente. In toate aceste 
situaţii, evoluția spre osteogeneză a structurilor tisulare 
aflate între fragmentele osoase devine imposibilă; se 
produce în schimb metaplazia cartilaginoasă sau, mai 
frecvent, fibroasă, a acestor structuri, care întrerupe 
definitiv continuitatea osului. 

Radiologic, absența din imagine a calusului (fig.374 II) 
poate fi interpretată ca o întirziere în formarea lui pînă la 
6 luni după fractură; după acest interval ea trebuie 
considerată pseudartroză. In realitate, pe lîngă persistenţa 

Fig.374. Evoluţia procesului de vindecare a fracturii în condiţii normale şi patologice. I: evoluție normală; II: evoluţie spre pseudartroză; II: 
evoluție spre calus vicios exuberant. Aspecte radiologice după imobilizare (a), la 7 zile de la fractură (b), la 3 săptămîni (c), la 6 săptămîni (d), 


respectiv la un an (e) de la fractură şi imobilizare. 


liniei de fractură, imaginea radiologică prezintă şi semne 
de certitudine pentru constituirea unei psudartroze: 
extremităţile fragmentelor se remineralizează, capătă o 
densitate normală şi contururi nete şi regulate care 
simulează suprafeţele articulare (fig.374, II e). 

10.4.1.6. Complicaţiile fracturilor. Osteoporoza 
posttraumatică este declanșată de fenomenele vaso- 
motorii produse de traumatism şi întreţinută şi amplificată 
de imobilizare. Odată cu transformarea adipoasă a 
țesutului conjunctiv intraosos, trece într-un stadiu cronic 
ireversibil; în acest stadiu, se însoţeşte de obicei de dureri 
intense, persistente (forma algică). Interesează mai 
frecvent oasele minii. 

Necrozele osoase posttraumatice sînt forme de necroze 
aseptice, instalate în condiţiile în care, în urma traumatis- 
mului, s-a produs suprimarea circulaţiei într-un teritoriu 
al osului. Se observă mai ales la nivelul capului femural 
şi la oasele mici ale membrelor. 


Infecția osului este o complicaţiue obişnuită a fractu- 
rilor deschise; evoluează cu semne radio-clinice de 
osteomielită. Procesul de vindecare a fracturii este mult 
întîrziat şi se desfășoară defectuos (conduce deseori la un 
calus exuberant sau la pseudartroză). 

Anchiloza poate apare în evoluţia fracturilor intra- 
articulare, mai ales dacă fragmentele se infectează. 

In cazuri mai rare, anchiloza se poate produce prin imo- 
bilizarea îndelungată; de asemenea în fracturile-luxaţii. 

Osificările musculare, ligamentare şi tendinoase sînt 
consecinţe tardive ale traumatismelor de natură variată, 
care produc hematoame întinse. Se traduc radiologic prin 
imagini opace cu structură osoasă, de mărimi diferite, dis- 
puse în vecinătatea pieselor scheletice. 


10.4.2. Luxaţiile ` 


Constau din pierderea totală sau parţială a contactului 
dintre suprafețele osoase care intră în compunerea unei 

Fig.37S. Aspecte radiologice produse de luxaţii. a: luxaţie a șoldului, cu smulgerea unui mic fragment din sprinceana cotiloidă (săgeata); b: 
“axaţia semilunarului (pe imaginea de faţă, proiecția osului capătă o formă triunghiulară; de profil, poziţie caracteristică pentru o luxaţie anterioară, 


articulații (fig.375). Mult mai puţin frecvente decit frac- 
tarile, luxaţiile sînt de obicei uşor de evidenţiat clinic, mai 
ales dacă afectează articulațiile mari; în cazul articulaţiilor 
mici, rolul examenului radiologic devine decisiv în diag- 
mostic. El poate evidenția şi prezenţa unor mici fragmente 
de os, smulse în timpul traumatismului. 

Luxaţiile copiilor mici — de altfel foarte rare — pot crea 
ficultăți serioase de diagnostic radiologic, datorită faptu- 
$i că nucleul epifizar este incomplet osificat, ceea ce face 
ca poziția epifizei faţă de cavitatea articulară să fie greu 
de apreciat. 

Luxaţia congenitală a șoldului. Spre deosebire de 
Zexstäbe traumatice, luxaţia congenitală este o tulburare 
apărută în cursul dezvoltării intrauterine a scheletului, 
adusă prin hipoplazia segmentelor osoase articulare şi a 
Sspozitivului musculo-ligamentar al articulației coxo- 
S=marale. Apare mai frecvent la fete şi într-o treime din 
cazuri este bilaterală. 

Aspectul radiologic al acestei luxaţii depinde esenţial 
Ze momentul examinării (inainte sau după ce copilul a 
început să meargă). 

La copilul care nu a mers încă, semnele radiologice 
mer discrete, iar diagnosticul destul de dificil; femurul de 
ee afectată este uşor hipoplazic; nucleul epifizar al 
mescht femural apare cu întirziere sau are dimensiuni re- 
duse în raport cu normalul, în timp ce cavitatea cotiloidă 
eme mai puțin adincă, 

__ În practică, se foloseşte uneori măsurarea unghiului de 
n mație a acetabulului: linia tangetă la conturul superior 


a cæišții cotiloide formează cu orizontala ce trece prin 


meer în Y un unghi care măsoară în mod normal, în 


jurul vîrstei de un an, aproximativ 25°; în prezenţa unei 
luxaţii congenitale, unghiul respectiv depăşeşte 30° 
(fig.376). 

In cazul copilului care a început să meargă, modificările 
radiologice devin caracteristice; segmentele scheletice 
juxtaarticulare (femur, hemibazin) apar hipoplazice iar 
nucleul capului femural, mai puţin dezvoltat, se situează 
în cadranul superior al lui Ombredanne (fig.377,b). 

Cadranele lui Ombredanne rezultă din trasarea a două 
linii perpendiculare între ele, una orizontală ce trece prin 
cartilajele în Y şi una verticală, prin sprînceana cotiloidă. 

In mod normal, nucleul epifizar al femurului se 
situează în cadranul infero-intern. La copilul care nu a 


q > 


Fig.376. Măsurarea unghiului de înclinațiea acetabulului (după 
Hilgenreiner). De partea stingă, unghiul măsoară 25° (valoare normală); 
în dreapta, mărimea lui este de 35° (luxaţie congenitală). Se remarcă 
uşoara hipoplazie a femurului şi lipsa nucleului epifizar de aceeaşi parte. 

Fig.377. Luxaţie congenitală a șoldului drept. a: liniile cervico-obturatoare (punctat); b: cadranele Ombredanne. De partea stingă, dezvoltare 
normală a formațiunilor osteo-articulare (copil în vîrstă de 2 ani). 


mers, el poate fi găsit, în prezenţa unei luxaţii congenitale, 
în cadranul infero-extern iar la cel care a început să 
meargă, în cadranul supero-extern (fig.377,b). 

Linia cervico-obturatoare (Menard-Shenton), formată 
de conturul superior al găurii obturatoare şi conturul 
inferior al colului femural, continuă în mod normal, este 
întreruptă (fig.377,a). Nucleii de osificare ai ischionului 
şi pubisului de partea afectată apar mai puţin dezvoltați 
(aparent mai îndepărtați) iar sincondroza ischio-pubiană 
mai largă. 

In cazurile netratate, capul femural migrează treptat în 
sus, situîndu-se pe conturul extern al osului iliac, unde 
formează o neoarticulaţie (neocotil); el se turteşte, 
căpătînd o formă si contururi neregulate. Concomitent, 
cavitatea cotiloidă originară se aplatizează, uneori pînă la 
dispariţie. 


10.5. Afecţiunile inflamatorii ale osului 


Osul este sediul a numeroase procese inflamatorii, de 
etiologie variată (microbiană, parazitară, toxică, meca- 
nică); în mod obişuit, acestea afectează iniţial țesutul 
conjunctiv intraosos, în timp ce manifestările la nivelul 
țesutului osos propriu-zis sînt secundare. 


10.5.1. Osteomielita bacteriană 


Este inflamaţia septică a țesutului conjunctiv intraosos, 
cu evoluţie spre supuraţie şi necroză. Afectează de predi- 
lecţie copii şi tineri între 5-20 ani; se poate localiza în 
principiu la oricare os şi regiune a osului. Mai frecvent, 
sediul iniţial este reprezentat de metafiza unui os lung 


(tibia, femurul, humerusul, radiusul, cubitusul, etc.), aflată 
în plină activitate de creștere. De aici, procesul infecțios 
se poate extinde spre canalul medular și diafiza osului, 
spre epifiză (traversînd cartilajul de creştere) şi articulaţia 
vecină, ca şi spre țesuturile moi periosoase. 

In marea majoritate a cazurilor, factorul etiologic este 
reprezentat de stafilococul auriu, mai rar şi îndeosebi la 
copil, de streptococ şi pneumococ sau de bacilul tific. Sursa 
de infecţie o constituie de obicei o stafilococie cutanată 
(furuncul, piodermie), o supuraţie subcutană (panariţiu, 
plaga ombilicală) sau submucoasă (amigdalita, în cazul 
osteomielitelor streptococice ale copilului). De aici, em- 
boliile septice sînt vehiculate pe cale circulatorie şi se 
fixează în structurile cele mai vascularizate ale osului. 

10.5.1.1. Forma acută (iniţială) a osteomielitei 
evoluează radiologic în mai multe etape, marcate de 
apariţia succesivă a unei serii de modificări elementare. 

Clinic, forma acută sau de debut a osteomielitei se 
manifestă de regulă zgomotos, cu febră, frisoane, 
tumefacţie roșie a regiunii și durere locală intensă. 

In primele două săptămîni de la debutul clinic, exa- 
menul radiologic nu evidenţiază nici o modificare 
patologică a structurii osului; infiltrația inflamatorie a 
ţesuturilor moi periosoase poate produce intensificarea 
opacității acestora, sugerînd diagnosticul. 

Prima modificare elementară ce apare pe imagine este 
demineralizarea, care devine vizibilă după 2-3 săptămîni 
de evoluţie; ea se datorează hiperemiei produse de 
inflamație și afectează atît spongioasa (la nivelul căreia 
este mai evidentă), cît şi compacta şi corticala vecine. 
Demineralizarea poate avea un aspect omogen, pe o arie 
de întindere variabilă, sau unul insular, pătat, în care caz 
zone osteoporotice alternează cu altele, de structură 
normală. 

Pe fondul demineralizării apar curînd (după 3-4 
săptămîni de la debutul clinic) zone de osteoliză, cu con- 
tururi şi formă neregulate, reprezentind teritorii de os grav 
alterate, fagocitate de osteoclaste (fig.378,a). 

Periostoza poate fi evidenţiată radiologic aproape 
simultan cu demineralizarea, care, de altfel, crează sursa 
de săruri calcice ce se depun pe structurile periostale, 
edemaţiate prin procesul inflamator. De obicei, periostoza 
se traduce prin apariţia de opacităţi liniare, iniţial fine, 
dispuse paralel cu conturul osului, de care rămîn separate 
prin benzi transparente înguste (fig.378,a). In cursul 
evoluţiei, aceste linii se îngroașă; acest aspect este întîlnit 
mai ales în formele cronice, cu evoluție lungă, ale 
osteomielitei (fig.378,b). 

In cazul localizării periferice a focarului infecțios, 
snele regiuni ale periostului pot fi grav afectate și distruse 
într-o etapă timpurie a evoluţiei; în acest caz, periostoza 
se desfășoară neregulat, producînd lamele de os scurte, 
Ssspuse perpendicular pe conturul osului vecin (“spiculi” 
ect? Destul de rar întîlnit în osteomielită, acest aspect 
zi periostozei este caracteristic în schimb tumorilor 
maligne osoase. 

Osteonecroza este urmarea suprimării circulaţiei unui 
"eco din os aparținînd spongioasei sau compactei, 
7odusă de emboliile microbiene, sau după distrugerea 
vaselor prin dezvoltarea colecţiilor purulente intraosoase, 


In absenţa circulaţiei, teritoriul de os necrozat nu se poate 
demineraliza, astfel încît apare în imagine cu structura 
inițială nemodificată. Prezenţa lui este relevată de apariţia 
osteolizei înconjurătoare, care îl detaşează total sau parțial 
de țesutul înconjurător, transformîndu-l în sechestru. 
Acesta apare sub forma unei imagini opace, cu structură 
de os normal sau discret demineralizat, proiectată pe zona 
transparentă produsă de osteoliză (fig.378,a). 

Cu excepția formelor grave, cu evoluţie foarte rapidă, 
teritoriile osteonecrotice nu devin evidente radiologic decât 
după cîteva luni de evoluţie clinică a afecțiunii. 

Dimensiunile sechestrelor sînt foarte variate; uneori ele 
sînt foarte mici (“pulverulente”), atunci cînd necroza 
interesează structuri minime ale spongioasei. Sechestrele 
compactei sînt în general mari; în unele cazuri, ele pot 
cuprinde o mare porţiune a diafizei sau chiar diafiza în 
totalitate (la sugari şi copii mici). 

După detașarea lui completă, sechestrul se elimină de 
obicei printr-o fistulă; în unele cazuri, eliminarea lui 
necesită intervenţie chirurgicală. 

Persistența sechestrului se soldează cu prelungirea 
evoluţiei, cu cronicizarea procesului inflamator; prezenţa 
lui întreţine, pe cale neuro-circulatorie, congestia şi staza 
locală, creînd condiţii de dezvoltare a osteosclerozei şi 
periostozei. 


es 


TESTE Aspecte radiologice create de osteomielită. a: osteomielită acută (demineralizare, zonă de osteoliză neregulată, periostoză, sechestru 
n > mieli cronică (scleroză intensă diafizo-metafizară, zone de osteoliză net conturate, sechestru incomplet detaşat, periostoză cu 
"mmh" e abces osos central (Brodie) (zonă de osteoliză cu contururi regulate, înconjurată de osteoscleroză). 

10.5.1.2. Forma cronică (prelungită) a osteomielitei 
este dominată de procesele osteoformatoare, osteosclero- 
za şi periostoza. Acestea se datorează circulaţiei locale 
lente, soldată cu stază limfatică și depunere de calciu pe 
traveele şi lamelele preexistente sau pe structuri conjunc- 
tive edemaţiate. 

Osteoscleroza se manifestă radiologic după mai multe 
luni de evoluţie a afecțiunii; la nivelul spongioasei, ea 
produce “compactizarea”, mai mult sau mai puţin uniformă 
a acesteia iar la cel al compactei diafizare o îngroșare care 
poate îngusta, uneori pînă la la dispariţie, canalul medu- 
lar. Pe fondul osteosclerotic se evidenţiază deseori zone 
de osteoliză (de obicei bine delimitate) şi imagini de 
sechestre (fig.378,b). 

Periostoza progresivă conduce la îngroşarea, uneori 
foarte marcată, a diafizei, care deformează osul (fig.378,b) 

Complicaţiile mai frecvente ale ostreomielitei stafilo- 
cocice sînt reprezentate de fractura pe osul patologic și 
de artrita supurată. lritaţia cartilajului de creştere se poate 
solda cu cu tulburarea creşterii în lungime a osului (dez- 
voltare excesivă, deficitară sau neuniformă). 

10.5.1.3. Forme particulare. Osteomielita sugarului 
apare mai frecvent la prematuri sau în condiţii de infecţie 
intraspitalicească; prezintă deseori determinări politope. 
Localizarea leziunilor poate fi metafizo-diafizară sau 
metafizo-epifizară. In acest ultim caz se produc modificări 
predominant distructive, care interesează şi articulaţia 
vecină, procesul evoluind ca o osteoartrită. Distrucţia 
articulației poate conduce la luxaţie (mai ales în cazul 
articulației coxo-femurale). 

In localiarea metafizo-diafizară predomină procesele 
de periostoză şi mai ales de necroză, sechestrarea putînd 
interesa porțiuni importante din diafiză sau chiar întreaga 
diafiză. 

Formele adultului. Debutul osteomielitei la vîrsta adultă 
este rar; în afara faptului că poate fi determinarea osoasă 
a unei septicemii, osteomielita adultului reprezintă de 
regulă reluarea inflamaţiei septice incomplet tratate în 
copilărie. Ea se caracteriează în general printr-o evoluţie 
lentă şi o simptomatologie clinică şi radiologică puțin 
exprimată. 

Formele cronice de la început se manifesttă sub cîteva 
aspecte care pot crea dificultăţi de diagnostic. 

Abcesul osos central (Brodie) este o formă circum- 
scrisă, cu evoluţie de la început cronică, localizată la 
nivelul unei extremități diafizare (mai ales în tibie). Se 
traduce radiologic printr-o zonă unică de osteoliză, fără 
sechestre, înconjurată de un inel de scleroză de grosime 
variabilă (fig.378,c). Atunci cînd este prezentă, periostoza 
rămîne discretă. 

Fig.379. Panariţiu osos. 


Forma condensantă se caracterizează prin dezvoltarea 
osteosclerozei şi periostozei, în absenţa altor modificări 
elementare; afectează în special tibia. 

Forma pseudotumorală produce osteoscleroză şi 
periostoză exuberantă, similare celor create în mod 
obişnuit de sarcomul osteogenic. 

Osteomielita oaselor scurte şi plate se caracterizează 
prin formarea de sechestre mici și mai ales prin absenţa 
firească a periostozei. Aspectul radiologic se poate 
confunda cu cel al osteitei tuberculoase. 

Panariţiul osos este osteomielita falangelor distale, 
instalată prin propagarea unei infecţii din vecinătate; se 
manifestă mai ales ca o zonă de osteoliză, localizată la 
extremitatea liberă a falangei, care poate fi definitiv 
distrusă pe o întindere variabilă (fig.379). 

Osteomielita bontului de amputaţie se traduce prin 
leziuni osteolitice, urmate de apariţia unui sechestru 
marginal de formă inelară. 


10.5.2. Osteoartrita tuberculoasă 


Este cea mai frecventă manifestare a tuberculozei 
extrapulmonare și cel mai frecvent proces inflamator al 
scheletului. Se constituie de obicei prin diseminări 
hematogene de bacili, în cursul tuberculozei primare; mai 
rar, infecția se produce prin extindere de la o pleurezie 
specifică (la nivelul coastelor sau vertebrelor) sau de la o 
adenopatie mediastinală (în corpurile vertebrale). 

Localizarea inițială poate fi articulară (la nivelul 
sinovialei) sau osoasă (în regiunile cele mai vascularizate, 
metafiza sau epifiza oaselor lungi, oasele scurte). In 
ultimul caz, procesul se extinde de regulă rapid la 
articulaţia vecină, încît leziunea devine aproape sistematic 
osteoarticulară. 

Infecția tuberculoasă poate afecta în principiu orice os 
şi orice articulaţie; localizările cele mai frecvente sînt însă 
la nivelul coloanei vertebrale, articulaţei coxo-femurale, 
articulației genunchiului, articulației tibio-tarsiene, 
articulației umărului, ca şi la nivelul coastelor şi sternului. 
Mai frecvent, este interesată o articulație împreună cu cele 
două extremităţi osoase adiacente, 

Din punct de vedere anatomo- şi histopatologic, tuber- 
culoza osteo-articulară se caracterizează prin două tipuri de 
leziuni: focare proliferative granulare (foliculi specifici) şi 
leziuni exudativ-necrotice, cu evoluţie spre cazeificare 
(urmată uneori, în faza de vindecare, de calcificări). 

Clinic, simptomatologia este discretă, constînd din 
subfebrilitate, adinamie, pierdere ponderală. Instalarea 
fenomenelor articulare (durere, tumefacţia regiunii) se 
produce relativ tîrziu. 

Radiologic, modificările apar la un interval de mai 
multe luni după debutul real al afecțiunii; ele constau din 
alterări ale structurii osoase, ale spațiului articular, ale 
formei și poziţiei porţiunilor articulare ale oaselor şi din 
modificări ale ţesuturilor periarticulare. 

Prima modificare de structură evidenţiată este demine- 
ralizarea, care de altfel poate rămine singura manifestare 
radiologică pentru o lungă perioadă de evoluţie; în afara 

porțiunii juxtaarticulare a osului, ea se poate extinde pe 
teritorii mari ale acestuia, afectînd spongioasa, corticala 
şi compacta (fig.380,a) şi atingînd grade ridicate de 
intensitate. Trebuie reţinut faptul că tuberculoza este 
afecțiunea cea mai demineralizantă a oaselor, ca mani- 
festare locală și regională. 

Osteoliza este, în ordinea apariţiei, următoarea leziune 
osoasă ce poate fi evidenţiată radiologic. Osteoliza se 
dezvoltă marginal, producînd eroziuni superficiale, care 
întrerup continuitatea corticalei articulare sau creează 
neregularități ale acesteia (fig.380,a), sau distrucţii mai 
profunde, carii osoase; dezvoltarea centrală a osteolizei 
produce caverne, în care pot fi evidenţiate sechestre de 
dimensiuni mici, demineralizate. 

Demineralizarea se produce, evident, înainte de 
suprimarea circulaţiei, în cursul perioadei inițiale de 
evoluţie. 


Fig.380. Tuberculoză a articulației coxo-femurale stîngi. a: faza evolutivă incipientă (demineralizare a regiunilor osoase periarticulare, diminuare 
"e îniiime a spațiului articular, neregularități de contur ale capului femural şi cotilului), b: fază de evoluție dominată de leziuni cu caracter 


Sat; vindecare prin anchiloză (c). 

Fig.381. Tuberculoza oaselor plantei. Calcificări în țesuturile moi. 


Procesele osteogenice, osteoscleroza și periostoza, sînt 
foarte slab reprezentate, datorită persistenţei îndelungate 
a condiţiilor circulatorii ce întreţin demineralizarea, 
soldate cu degenerescenţa grăsoasă a țesutului conjunc- 
tiv intraosos şi cu scăderea conţinutului calcic al veci- 
nătăţii. 

Osteoscleroza perilezională este de regulă consecinţa 
suprainfecţiei cu germeni banali, produsă de constituirea 
unei fistule. Periostoza poate fi evidenţiată în unele 
localizări pe oase cu creșterea în grosime neterminată, la 
care canalul medular nu este încă format complet, sau în 
rarele localizări diafizare centrale (“spina ventosa”). 

Modificarea spațiului articular poate fi reprezentată 
inițial de lărgiea lui moderată, produsă de colecţia 
lichidiană. inflamatorie; concomitent se poate observa 
reducerea moderată a transparenţei spaţiului. Ulterior, 
înălțimea spaţiului diminuă, datorită distrucţiei progresive 
a cartilajelor, uneori pînă la dispariţie. 

Procesele distructive care afectează segmentele arti- 
cular ale oaselor, în asociere cu cele ce se desfășoară la 
nivelul structurilor articulare, se soldează în numeroase 
cazuri cu modificări de formă ale acestora, ca și cu 
modificări de poziţie (subluxaţii), care alterează orientarea 
pieselor scheletice. 

In numeroase cazuri, stadiul evolutiv final al tubercu- 
lozei este reprezentat de anchiloza osoasă (fig.380,c), care 
nu exprimă cu certitudine o vindecare reală a procesului, 
ci mai curînd o etapă de stabilizare, în care se produce 
reparația osoasă. 

Modificările țesuturilor moi periarticulare se datorează 
îngroșării capsulei și structurilor subcutane, ca și formării 
de “abcese reci”, în jurul regiunilor osoase afectate. In 
conţinutul cazeos al acestora se pot produce calcificări, 
care apar radiologic sub formă de opacităţi intense, de 
mici dimensiuni, vizibile pe aria de proiecţie a regiunii 
scheletice afectate (fig.381). 

10.5.2.1. Tuberculoza vertebrală (boala Pott) sau 
spondilita tuberculoasă este localizarea cea mai frecventă 
a tuberculozei osteo-articulare. Poate afecta oricare regiune 
a coloanei vertebrale, sediul de predilecție pare însă să fie 
reprezentat de regiunea de tranziţie toraco-lombară. In mod 
obișnuit, este afectat un cuplu de vertebre învecinate, 
împreună cu discul care le unește; localizările pe trei sau 
mai multe vertebre sînt rare şi se întîlnesc aproape numai 
la copil. 

Porțiunea cea mai des afectată este corpul vertebral, 
bogat în țesut spongios bine vascularizat, în timp ce 
arcurile şi apofizele sînt excepțional sediul infecţiei. 

Semnele radiologice ale spondilitei tuberculoase sînt 
cele comune oricărei localizări a osteoartritei specifice 
(dacă se consideră discul intervetebral ca fiind o formațiu- 
ne articulară); ele pot apare la intervale foarte mari de la 
debutul clinic (la fel de anodin ca şi cel din alte localizări) 
şi se manifestă diferit, în funcţie de etapa evolutivă. 

Primele semne sînt reprezentate, în ordinea apariţiei, 
de demineralizarea regiunilor juxtadiscale ale corpurilor 
vertebrale afectate, evidenţiabilă după mai multe luni 
(pînă la doi ani) de la debutul real; diminuarea înălțimii 
spaţiului intervertebral, care evoluează progresiv pînă la 
dispariţia acestuia, prezenţa de eroziuni ale suprafeţelor 
discale, apoi de caverne situate în corpurile vertebrale, cu- 
prinzînd uneori sechestre de mici dimensiuni (fig.382,a). 

Demineralizarea poate fi iniţial foarte discretă, astfel 
că debutul radiologic este exprimat în unele cazuri prin 
reducerea înălțimii spaţiului intervetebral. 

Semnele radiologice tardive constau în primul rînd din 
alterarea formei corpurilor vertebrale, datorată prăbuşirii 
acestora (fig.382,b).; vertebrele apar turtite, de aspect 
trapezoidal sau cuneiform. Reducerea neuniformă în 
înălţime a corpurilor vertebrale se soldează cu modificări 
de ax ale coloanei (cifoză angulată, cifoscolioză). In al 
doilea rînd, din dispariția, pe o anumită regiune sau pe 
toată întinderea sa, a spaţiului intervertebral, consecutivă 
distrugerii discului (fig.382,b). In sfîrşit, din apariţia, în 
localizările favorabile evidențierii radiologice, a imaginii 
abcesului rece paravertebral, opacitate fuziformă dispusă 
pe unul sau pe ambele contururi ale coloanei (vezi 
fig.149). In evoluţia ulterioară, în abcesul paravertebral 
se pot produce calcificări. 

Spre deosebire de alte localizări ale tuberculozei osteo- 
articulare, în spondilita tuberculoasă pot fi evidenţiate, 
mai ales în faza de vindecare, şi procese de osteogeneză. 
Uneori, leziunile distructive sau restul unui corp vertebral 
pot fi delimitate de o zonă de scleroză, iar la nivelul 
conturului anterior al coloanei pot apare punți inter- 
vetebrale, prin osificări ligamentare. 

Fig.382. Aspecte radiologice în evoluţia spondilitei tuberculoase, a: caverne în corpurile vertebrale, cu prezenţa de sechestre; b: prăbuşirea 
corpurilor vertebrale, cu dispariţia spaţiului interevertebral şi angulaţia coloanei; c: bloc intervertebral. 


Evoluţia spondilitei tuberculoase netratate poate 
conduce la distrugeri osoase întinse, cu dispariția totală a 
unor corpuri vertebrale. In formele obişnuite, vindecarea 
survine după alterarea discului şi eroziunea moderată, de 
obicei neuniformă, a regiunilor osoase vecine cu discul. 
Ca urmare a procesului de reparare osoasă, în condiţiile 
dispariţiei discului, se formează un bloc vertebral, 
echivalentul anchilozei osoase (fig.382,c). 

10.5.2.2. Tuberculoza osoasă diafizară (spina ventosa) 
este o formă relativ rară, care afectează în special oasele 
metacarpiene, metatarsiene şi falangele (mai rar oasele 
lungi) ale copilului. 

Radiologic, se evidenţiază prezenţa unei mici zone de 
osteoliză, proiectată pe o regiune demineralizată a diafizei; 
la periferia acesteia se produce o periostoză intensă, care 
creşte grosimea osului şi îl deformează, creînd un aspect 
fals de os suflat (fig.383). 


10.5.3. Sifilisul osos 


Modificările scheletice produse de infecția luetică se 
pot manifesta în două circumstanţe diferite: în urma 
trimiterii transplacentare de la mamă la copil (sifilisul 
“congenital”) și ca urmare a evoluției bolii constituite prin 
contaminare. In primul caz, manifestările osoase pot apare 
imediat după naștere (sifilisul congenital precoce) sau în 
primii ani de viaţă (sifilisul congenital tardiv). 

Leziunile elementare histopatologice sînt reprezenta- 
te de foliculul luetic, formaţiune cu caracter proliferativ, 


cu efecte distructive asupra structurilor vecine, şi 
infiltratul limfo-mono-plasmocitar, cu evoluţie fie spre 
fibroză spontană, fie spre necroză, cu formarea de gome 
specifice. 

Pentru înţelegerea imaginii radiologice produse de 
diferitele forme ale sifilisului osos, trebuie reţinute trei 
aspecte fundamentale: 1. gomele și foliculii granuloma- 
toşi produc leziuni distructive; 2. infiltratul limfo-mono- 
plasmocitar crează condiţii de osteogeneză şi se soldează 
frecvent cu osteoscleroză şi periostoză; 3. infiltratul 
afectează de regulă vasele, producînd vascularita şi 
perivascularita specifică, care conduce deseori la tromboză 


şi necroză consecutivă. 

Fig.383. Spina ventosa a metacarpianului I. 


270 


BAZELE RADIOLOGIEI ŞI IMAGISTICII MEDICALE 


Fig.384. Manifestări radiologice în sifilisul congenital precoce a: osteocondrită sifilitică (1. nucleu epifizar, 2: zona de calcificare provizorie; 
3: țesut de granulație)(nou născut); b: osteomielită sifilitică (1. zone de osteoliză: 2: scleroza metafizei; 3: periostoză); c: periostită sifilitică; d: 


dactilită sifilitică a metacarpianului IV. 


10,5.3.1. Sifilisul osos congenital precoce. In urma 
infecției transplacentare, leziunile osoase încep să se 
constituie din a 5-a lună de viaţă intrauterină și devin 
manifeste în primele 5 luni după naştere. Ele sînt în esenţă 
reprezentate de: 

Osteocondrita sifilitică, tradusă radiologic printr-o 
imagine particulară a cartilajelor de creştere: acestea 
prezintă o bandă opacă îngustă, expresie a zonei de calci- 
ficare provizorie, care, datorită vascularitei, nu se poate 
resorbi; sub această bandă opacă, se evidenţiază o linie 
transparentă produsă de țesutul de granulaţie (foliculi), 
care înlocuieşte zona de osificare primitivă. 

Osteomielita sifilitică, ce produce două tipuri principale 
de leziuni: osteolitice, cu localizare marginală (de regulă 
la nivelul metafizei), datorate proliferării țesutului de 
granulaţie, și osteosclerotice, afectînd mai ales metafiza 
(fig.384,b). 

Periostita sifilitică, manifestare relativ tardivă, 
afectează mai ales oasele lungi ale membrelor şi se traduce 
radiologic prin opacităţi liniare care dublează conturul 
compactei diafizare pe toată lungimea lui. 

Dactilita (falangita) sifilitică interesează metacar- 
pienele, metatarsienele şi falangele, la nivelul cărora 
produce osteoporoză şi osteoliză centrală, concomitent cu 
osteogeneză și periostoză periferică, realizind deformarea 
prin lărgire a osului (fals aspect de os suflat) (fig.384,d). 

10.5.3.2. Sifilisul osos congenital tardiv se manifestă 
radiologic mai frecvent între 5-15 ani şi afectează de 
predilecție oasele lungi ale membrelor (în particular 


tibia), oasele craniene şi sternul. Leziunile produse 
(osteoliză, osteoscleroză, periostoză) sint de regulă 
asociate şi afectează simetric oasele. Zonele de osteoliză 
sînt deseori greu de evidenţiat, fiind acoperite de 
modificările osteoproductive înconjurătoare. 

Afectarea tibiei, considerată tipică, realizează îngro- 
şarea şi încurbarea (“în iatagan””) a osului, care este intens 
sclerotic, cu canalul medular deseori dispărut. 

Tabloul clinic este completat de “triada Hutchinson” 
(surditate, displazii dentare, cheratită interstiţială). 

10.5.3.3. Leziunile osoase în sifilisul prin contaminare 
devin aparente radiologic în cursul perioadei terțiare, 
creînd aspecte de osteoliză, osteoscleroză şi periostoză. 

In plină perioadă evolutivă, diseminarea de spirochete 
pe cale vasculară în țesutul conjunctiv realizează multiple 
focare gomoase în măduvă şi periost. Acestea pot interesa 
toate oasele, dar au predilecție particulară pentru oasele 
lungi ale membrelor şi se pot manifesta sub aspecte 
variate: lărgirea canalelor haversiene, cu realizarea unei 
structuri osteoporotice (la nivelul metafizelor), apariţia de 
zone de osteoliză de dimensiuni mici, dispersate difuz pe 
arii întinse, sau de dimensiuni mari (de obicei unice), 
localizate mai ales în metafiză. 

Foarte curînd, se instalează procesele osteogenice: 
(uneori spiculară). Acestea progresează rapid, dominînd 
tabloul anatomo-radiologic. 

In momentul descoperirii lor, modificările radiologice 
(localizate în special la oasele lungi ale membrelor infe- 

Fig.385. Sifilis osos prin contaminare. 


rioare) realizează un aspect complex (fig.385): zone de 
osteoliza (expresie a gomelor mari), dispuse mai ales în 
regiunea marginală a metafizei, înconjurate de osteo- 
scleroză întinsă; structura osului devine neomogenă, 
pătată. Formarea de sechestre, de obicei de mici dimen- 
siuni, este posibilă. La periferia osului, periostoza 
progresează treptat, se sudează la compactă, îngroşindu-l 
şi deformîndu-l. 

Intr-o etapă avansată, aspectul este net dominat de 
procesele osteogenice, care realizează un os intens 
sclerotic, cu diafiza şi metafiza îngroșate. 


10.6. Osteonecrozele aseptice 
Etiopatogenia necrozelor aseptice ale osului a fost 
prezentată în capitolul consacrat modificărilor elementare 
osoase; în cele ce urmează, vor fi descrise citeva aspecte 
mai frecvent întîlnite în practică. 
10.6.1. Necroza aseptică a capului femural 


Necroza aseptică a capului femural (boala Calve-Legg- 
Perthes) se instalează de obicei la vîrsta de 6-12 ani, 


Fig.386. Evoluţia necrozei aseptice a capului femural (copil în vîrstă 
de 8 ani). a: aspect radiologic incipient (neregularități ale corticalei 
capului); b: aspect după 7 luni de evoluție (fragmentarea capului şi 
colului); c: aspectul radiologic după 5 ani (vindecare cu deformarea 
pronunţată a capului şi colului). 


afectează mai frecvent sexul mascvulin și se soldează, în 
cazurile neglijate, cu deformarea accentuată a capului 
femural prin turtire, însoţită de evaziunea lui din articu- 
laţie, ca și de scurtarea şi de îngroşarea colului. Spaţiul 
articular este întotdeauna păstrat, dar frecvent se instalează 
modificări artrozice, însoțite de modificarea axului 
femural (coxa vara) (vezi fig.357,a). 

Urmărirea radiologică a evoluţiei nu evidențiază în 
primele 5-6 săptămîni nici o modificare. 

Aşa cum am mai arătat, în perioada incipientă, 
examenul scintigrafic (uneori şi IRM) pot furniza date 
relevante pentru diagnostic. 

Ulterior, corticala capului și colului prezintă mici 
denivelări (prin înfundarea de fragmente); într-o etapă 
următoare, se produce turtirea colului, care se lățeşte şi se 
fragmentează, în structura lui putind fi evidenţiate geode 
şi sechestre, de obicei de dimensiuni reduse. 

După aproximativ doi ani de evoluţie, începe procesul 
de reconstrucţie, care reface o structură normală sau 
apropiată de normal; regiunea capului şi colului femural 
rămîne însă deformată (fig.386). 


10.6.2. Necrozele aseptice ale vertebrelor. 


10.6.2.1. Boala Scheuermann este consecința necrozei 
nucleilor de osificare ai plăcilor osoase discale ale verte- 
brelor, însoțită de degenerarea discurilor. 

Suprafeţele discale ale vertebrelor devin neregulate, 
prezintă numeroase amprente create de hernierea 
intraspongioasă de țesut discal, iar spaţiile intervertebrale 
diminuă în înălțime (fig.387). 

In formele grave, corpurile vertebrale se turtesc 
anterior, rezultind o cifoză în grade diferite a coloanei 
toracale, la care afecțiunea se localizează de predilecție 
(cifoza “juvenilă”. 

Fig.387. Boală Scheuermann. 


10.6.2.2. Boala Kümmel-Verneuil este osteonecroza 
spongioasei corpurilor vertebrale toraco-lombare (de 
regulă consecutivă unor traumatisme), soldată cu präbu- 
şiri şi deformări ale acestora. Prin întrepătrunderea 
traveelor, structura devine neomogenă, condensată în 
grade diferite. 

10.6.2.3. “Vertebra plana” (Calvé) este aspectul pato- 
logic creat de turtirea accentuată, uniformă, a unui corp 
vertebral, care se reduce la o bandă opacă îngustă, ce 
depăşeşte contururile anterioare ale vertebrelor vecine şi 
prezintă o structură mai densă (vezi fig.356,c). Discurile 
adiacente rămîn nemodificate, astfel încît înălţimea 
spaţiilor intervertebrale respective apare normală. 

In afara necrozei aseptice, vertebra plana poate fi 
consecința altor procese patologice, de natură variată, ca 
granulomul eozinofil, tumori maligne etc. 


10.6.3. Osteoradionecroza 


Administrarea dozelor mari de radiaţii în scop tera- 
peutic poate produce scleroza şi obliterarea vaselor 
intraosoase şi necroza consecutivă a teritoriului respectiv 
din os. Instalarea ischemiei şi necrozei are loc la un 
interval de mai multe luni pînă la 2-3 ani de la efectuarea 
iradierii. 

Necroza radiogenă rămîne mult timp asimptomatică 
clinic şi fără expresie radiologică. Teritoriul necrotic îşi 
pierde însă calităţile mecanice și se prăbuşeşte treptat sub 
acţiunea factorilor solicitanţi; regiunea respectivă se 
deformează prin tasare şi capătă o structură neomogen 
condensată. Destul de frecvent se produc fracturi pe os 
patologic. 

Fig.388. Osteoradionecroză a mandibulei cu infecţie, sechestrare 
şi fractură. 


Rezistenţa biologică foarte scăzută face ca osul 
ischemic să fie foarte des sediul unei infecţii propagate 
din vecinătate. Infecția se produce mai ales la nivelul 
mandibulei intens iradiate, unde este favorizată de atrofia 
mucoasei gingivale, soldată cu denudarea osului. 

In acest caz, se produce o demineralizare de intindere 
variabilă la nivelul regiunilor osoase înconjurătoare, pe 
fondul căreia apar zone de osteoliză ce delimitează treptat 
teritoriul necrotic, transformindu-l în sechestru (fig.388). 
Tabloul radiologic devine astfel similar celui al unei 
osteomielite, cu particularitatea că periostoza și osteo- 
scleroza lipsesc întotdeauna. 

Evoluţia osteoradionecrozei este de regulă torpidă; 
vindecarea după eliminarea spontană a sechestrului, ca şi 
consolidarea după fractură, sînt posibile, dar necesită 
intervale de timp foarte mari (mai mulţi ani). 


10.7. Osteopatiile dismetabolice 


Afecţiunile din această categorie sînt consecutive unor 
carenţe vitaminice, soldate cu manifestări clinice com- 
plexe, dominate de suferinţe ale scheletului. 


10.7.1.Rahitismul 


Afecţiune generală, rahitismul recunoaște factori 
etiologici multipli, dintre care carenţa de vitamină D are 
probabil rolul principal. La nivelul scheletului, rahitismul 
se manifestă prin tulburarea osteogenezei, lipsa fixării 
calciului pe matricea conjunctivă şi evoluţia acesteia spre 
țesut osteoid, 

Fig.389. Aspecte radiologice ale rahitismului în perioada de 
evoluție (a) şi de vindecare (b), 


Rahitismul se poate instala între lunile 6-24 de la 
naştere (rahitismul “precoce”) sau în preajma pubertății 
(rahitismul “tardiv”), 

Sindromul umoral al rahitismului este constituit din 
hipocalcemie, hipofosforemie şi creșterea fosfatazelor 
sanguine. Absența vitaminei D face imposibilă fixarea 
sărurilor fosfo-calcice pe matricea conjunctivă a zonelor 
de osificare; în aceste condiţii, osteogeneza este întreruptă 
iar matricea se transformă în țesut osteoid. 

Procesul de rezorbție a osului existent se desfăşoară însă 
normal, astfel că rezultă un deficit important de țesut osos. 

10.7.1.1. Rahitismul “precoce” se traduce prin 
modificări de structură şi prin modificări de formă ale 
oaselor în creștere. 


Modificările de structură afectează toate componentele 
osului în dezvoltare (compacta şi corticala, spongioasa, 
cartilajul de creștere, nucleul epifizar); ele sînt mai vizibile 
la nivelul regiunilor cu cea mai activă creștere. Principala 
modificare patologică este demineralizarea, care intere- 
sează toate piesele şi segmentele scheletului. 

Radiologic, compacta şi corticala apar mult subțiate, 
de opacitate redusă, uneori cu aspect fasciculat. Spongi- 
oasa capătă o structură ştearsă, intens porotică, iar nucleii 
epifizari au o opacitate redusă (fig.389,a). 

La nivelul cartilajului de creştere, zona de calcificare 
provizorie, prezentă în momentul debutului bolii, se 
rezoarbe treptat, determinind îngroşarea cartilajului, 
tradusă prin creșterea distanţei dintre nucleul epifizar şi 
diafiză. Zona de osificare primitivă este formată din travee 
rare, subțiri, foarte slab mineralizate; extremitatea 
diafizară apare imprecis delimitată, prezentind mici 
calcificări neregulate, care îi creează un contur dințat 
(fig.389,a). 

O dată cu apariţia mișcărilor active, extremităţile 
oaselor lungi se deformează în mod caracteristic, căpătind 
un aspect în cupă (fig.389,a). 

Deși evoluează în condiţii precare, osteogeneza se 
desfășoară totuşi mai activ în regiunea marginală a 
cartilajului de creştere, unde este stimulată de forțele 
mecanice. În acelaşi timp, manșonul periostal, care în mod 
normal este rigid şi se inseră strîns pe conturul cartilajului, 
limitîndu-i dezvoltarea în afară, se relaxează; el permite 
astfel o lărgire a zonei de osificare. 

Radiologic, extremitatea diafizei se lărgeşte și capată 
o formă concavă spre nucleul epifizar (în mod normal, ea 
este ușor convexă spre acesta). Corespondentul clinic al 
lărgirii diafizare este apariţia “brățărilor” rahitice. 

Modificările de formă. Datorită demineralizării intense, 
rezistența mecanică a oaselor scade; în consecinţă, ele vor 
prezenta deformări prin încurrbare, mai mult sau mai puţin 
accentuate. In același timp, ele devin sediul a numeroase 
fracturi subperiostale sau “în lemn verde”, 


Fig.390. Reprezentare schematică a modificărilor produse de rahitismul precoce. a: normal; b,c,d: evoluţie (faza florida); e: vindecare; f: 
zecidivă. 1. cartilajul de creştere; 2.zona de calcificare provizorie; 3, nucleul epifizar, 4.compacta diafizară; 5. spongioasa metafizei; 6.zonă de 
"est osteoid; 7.zonă proaspătă de calcificare provizorie; 8.zona de osificare primitivă; 9.zonă de apariţie a recidivei lezionale. 

Fig.391. Reprezentare schematică a modificărilor produse de rahitismul tardiv. a: normal; b: evoluție; c,d: vindecare; e: evoluție; f vindecare. 
1. cartilajul de creştere; 2.zona de calcificare provizorie; 3. spongioasa metafizară; 4. compacta diafizară; $.zonă de tesut osteoid; 6.zonă proaspătă 


de calcificare provizorie; 7.zona de osificare primitivă. 


In perioada de vindecare (după tratament), oasele se 
remineralizează relativ rapid, compacta, corticala și 
nucleii epifizari căpătind un aspect apropiat de normal 
(fig.389,b). 

Vizibilizarea pe toată întinderea lui reală, datorată 
remineralizării, a nucleului de osificare epifizar (aparent 
de dimensiuni foarte mici în perioada floridă a rahi- 
tismului) dă impresia unei creşteri foarte rapide. 

Zona de osificare primitivă apărută în cursul remisiunii 
poate rămine aparentă un interval de timp lung în cursul 
dezvoltării osului, ca mărturie a evoluţiei anterioare a 
rahitismului, sub forma unei linii opace, situată la o 
oarecare distanță de extremitatea diafizei şi paralelă cu 
cartilajul de creștere (fig.389,b). 

10.7.1.2. Rahitismul tardiv, cu manifestare la pubertate, 
este în realitate o recidivă a rahitismului din prima copilărie. 

Modificările de structură traduc în esenţă aceeași demi- 
neralizare intensă, vizibilă la nivelul spongioasei, corti- 
calei și compactei. Rezistența mecanică a oaselor scade, 
creînd posibilitatea apariţiei de fracturi la solicitări minore. 


Fig.392. Rabitism tardiv. Schema comportării cartilajului de 
în mosicările de ax. O. bei ace (ag ale CCUAS S în peria del 
de remisiune). 


La nivelul cartilajului de creştere se produce din nou 
ștergerea conturului diafizar și lărgirea imaginii transpa- 
rente a cartilajului (fig. 391 b), prin apoziţie de osteoid. 
Remisiunea realizează același aspect ca și 
în cazul rahitismului precoce (fig.391,d). 

După fiecare recidivă, zona de calcificare a cartilaju- 
lui şi cea de osificare primitivă, incomplet rezorbite în 
cursul evoluţiei, persistă în imagine, realizind opacități 
transversale, paralele cu cartilajul de conjugare (fig.391,f; 
fig.392). 

Modiicările de formă constau în principal din încurba- 
rea oaselor lungi și turtirea unor oase plate (stern, oasele 
bazinului). Atunci cînd deformările prin încurbare sînt 
importante, în perioada de vindecare cartilajul de creștere 
se închide mai repede de partea convexităţii, mai puțin 
solicitată mecanic; de partea concavităţii, cartilajul rămîne 
deschis, permiţind continuarea creşterii în lungime a osu- 
lui, în timp ce apariția de apoziții endostale și 
consolidează mecanic regiunea respectivă ge 392). 


10.7.3. Osteomalacia 


Este o afecţiune dismetabolică ce evoluează mai ales 
la femei care au depășit virsta de 60 de ani; în etiopato- 
genie este incriminată în principal carența de vitamină D. 

Apariţia unor cazuri în timpul sarcinii și climacteriului 
demonstrează o probabilă intervenţie a hormonilor 
estrogeni, ca factor etiologic asociat sau chiar unic. In 
aceste cazuri, șocurile estrogenice declanşează evoluţia, 
la început latentă, a afecțiunii, care devine manifestă după 
60 de ani. 

Osteomalacia se caracterizează fiziopatologic prin 
demineralizarea intensă a scheletului, care eliberează 
matricea osoasă; aceasta evoluează spre ţesut osteoid, 

Fig.393. Osteomalacie (aspect caracteristic al vertebrelor). 


Oasele demineralizate se deformează în grade şi aspecte 
diferite, fiind expuse cu ușurință fracturilor. 

Radiologic, modificarea structurală esenţială este 
osteoporoza; modificările de formă afectează oasele lungi 
ale membrelor inferioare (care se încurbează), bazinul şi 
mai ales corpurile vertebrale, care capată un aspect 
biconcav, reducîndu-şi înălțimea (fig.393). 


10.8. Osteopatii discrinice (de natură 
endocrină) 


10.8.1. Acromegalia 


Hiperproducţia de hormon hipofizar somatotrop, 
apărută la adult în urma dezvoltării unui adenom eozinofil, 
se soldează la nivelul pieselor scheletului cu un proces de 
periostoză intensă, care interesează mai ales corpurile 
vertebrale, coastele și sternul, oasele craniului, meta- 
carpienele și metatarsienele şi falangele. Oasele afectate 
se îngroaşă şi, în mod corespunzător, se deformează 
(fig.394). 


10.8.2. Boala Cushing 


Este determinată de evoluția adenomului bazofil al 
hipofizei; produce la nivelul scheletului o demineralizare 


Fig.394, Acromegalie. Ingroşări şi deformări caracteristice ale 


oaselor miinii, deosebit de exprimate la nivelul ultimelor falange. 


difuză, care afectează mai ales corpurile vertebrale (ce pot 
suferi deformări prin turtire), coastele şi bazinul; oasele 
demineralizate suferă frecvent fracturi. 


10.9. Osteodistrofiile 


Cadrul nosologic al distrofiilor osoase este, probabil, 
cel mai discutat şi mai contestat din întreaga patologie a 
scheletului. El include afecţiuni variate ca etiologie (în 
multe situaţii insuficient elucidată) şi ca manifestare 
anatomo-radiologică (leziuni unice, multiple sau gene- 
ralizate; alterări structurale de tipul osteolizei, osteo- 
sclerozei sau periostozei). 

Ceea ce permite reunirea afecţiunilor respective şi 
prezentarea lor într-un capitol unitar este prezenţa unei 
trăsături comune de ordin fiziopatologic: răsunetul inițial 
al factorilor etiologici asupra osului este, pentru oricare 
dintre ele, demineralizarea intensă, localizată, extinsă sau 
generalizată. Aceasta este urmată de evoluţia matricei 
eliberate spre degenerare, în grade și forme diferite (pînă 
la lichefiere și formare de chisturi). Elementele structurale 
care îşi păstrează sau capătă un potenţial osteogenic pot 
deveni, în unele forme, într-o etapă de evoluţie următoare, 
sediul unei hiperproducţii de ţesut osos, cu localizare 
endo- sau periostală. 

10.9.1. Chistul osos solitar (“esenţial”) 


Este o afecțiune monostică şi monotopă, localizată de 
predilecție la metafiza oaselor lungi. Extremitatea proxi- 
mală a humerulusui reprezintă sediul a peste 70% din 
chisturi; sînt interesate apoi, în ordinea frecvenţei, tibia, 
femurul, osul iliac şi calcaneul. Virsta obișnuită a apariţiei 
este între 5-15 ani, mai rar cea adultă. 

Clinic. mai ales în copilărie, evoluţia se poate însoţi de 
dureri şi tumefacţia țesuturilor moi periosoase; la adult, 
chistul evoluează de regulă asimptomatic, se descoperă 
intîmplător în urma unui examen radiologic sau este rele- 
vat de o fractură “spontană”. 

Etiopatogenia chistului solitar rămine obscură; mai 
frecvent este incriminat un factor traumatic, care declan- 
şează, pe cale neuro-vegetativă şi vasculară, un proces de 
demineralizare locală intensă. Matricea eliberată degene- 
rează pînă la lichefiere; ulterior, conţinutul creşte, 
alimentat de mici hemoragii marginale. In cursul dezvol- 
tării sale lente dar continue, chistul astfel format produce 
atrofia prin presiune exercitată dinăuntru spre în afară a 
regiunii metafizare, care se deformează “suflind” osul. La 
periferia chistului se observă prezenţa unui lizereu fin, 
format din ţesut conjunctiv (provenind din matrice 
demineralizată) şi din lamele osoase foarte subțiri, refulate 
prin presiunea conținutului lichidian. 

In absenţa hiperemiei, periostul vecin nu manifestă 
nici o reacţie. 

Radiologic, chistul solitar apare ca o zonă transparentă 
omogena, de formă rotundă sau, în cazul chisturilor mari, 
ovalară, cu diametrul mare dispus paraiel cu axul osului, 
sau, mai rar, polilobată. Sediul, la nivelul metafizei şi 
extremității diafizare vecine, poate fi central sau excentric. 
Dezvoltarea spre epifiză se opreşte întotdeauna la nivelul 
cartilajului de creștere, pe care nu-l depăşeşte, astfel încit 
epifiza rămîne indemnă. 

Extremitatea situată spre diafiză este net delimitată faţă 
de canalul medular și celelalte structuri ale osului printr-un 
lizereu opac fin, cu concavitatea spre chist. La nivelul 
formațiunilor chistice de mari dimensiuni, corticala şi 
spongioasa de la periferia osului sînt mult subțiate, dar 
neîntrerupte; osul apare suflat în regiunea respectivă 
(fig.395). Cu excepţia cazurilor în care s-au produs 
fracturi, nu se constată periostoză de vecinătate. 

Chisturile mari apar frecvent septate, datorită prezenţei 
unor lamele osoase de întindere şi grosime variabile (chis- 
turi multiloculare) (fig.395). Originea acestor lamele este 
incertă: structuri inițiale restante, proiecții ale unor 
neregularități parietale sau neoformațiuni osoase, apărute 
după organizarea unor cheaguri. 


Fig.395. Chist osos multilocular al colului femural. 


10.9.2 “Tumora” cu celule gigante (cu 
mieloplaxe, osteoclastomul) 


Este o afecţiune monostică şi monotopă, întilnită de 
obicei la pacienţi între 20-30 de ani; sexul feminin este 
interesat într-o proporţie de aproape 75% cazuri. Se 
localizează de regulă la nivelul epifizelor oaselor lungi 
(extremitatea proximală a tibiei, peroneului şi humerusu- 
lului), mai rar la oasele craniene, bazin, vertebre și alte 
oase. 

In urma demineralizării localizate, declanșată de cauze 
necunoscute, țesutul conjunctiv matricial capătă caractere 
proliferative, apărînd ca o masă moale, burjonantă, bogată 
în capilare sanguine, sursă a unor hemoragii repetate şi 
abundente. Țesutul de granulaţie cuprinde numeroase 
celule gigante multinucleate, similare osteoclastelor sau 
megacariocitelor, mieloplaxele, care îşi au originea în 
fibroblaste sau celule endoteliale. Acestea fagocitează 
structurile devenite necrotice în urma hemoragiilor. 

Proliferarea masei granulative înlocuieşte treptat 
tesutul osos; ea se opreşte la nivelul cartilajului articular, 
care rămîne indemn. Corticala epifizară suferă însă atrofia 
prin presiune interioară, astfel că epifiza se lărgeşte, de 
obicei excentric, pe unul din contururile laterale. 

Țesutul de granulaţie al “tumorii”, bogat vascularizat 
şi cuprinzînd numeroase elemente conjunctive, este 
potenţial osificabil, ceea ce explică apariţia în interiorul 
ei aunor travee osoase de grosime variabilă, cu dispoziţie 
neregulată, frecvent reticulară. 

Fig.396. Tumoră cu mieloplaxe a epifizei proximale a peroneului 
(a). cu evoluție spre malignizare (b). 


Radiologic, tumora cu mieloplaxe produce o imagine 
de osteoliză, frecvent structurată de lamele osoase subțiri, 
cu dispoziţie areolară (“în fagure” sau “în bule de săpun”) 
sau reticulară, care îi dau un aspect multilocular. Epifiza 
şi regiunea învecinată a osului sînt lărgite excentric; 
corticala şi compacta atrofiate își păstrează continuitatea 
contururilor (fig.396,a). Nu se observă periostoză de 
vecinătate. 

Zona de osteoliză este net delimitată de țesuturile 
normale osoase metafizare sau diafizare, printr-o linie 
curbă regulată sau ușor ondulată, în vecinătatea căreia se 
poate observa o bandă îngustă de scleroză. 

In formele tipice, evoluţia este în general benignă; 
fracturile pe regiunea afectată a osului sînt rare. Creșterea 
dimensională se produce lent; la dimensiuni foarte mari, 
se pot produce fenomene compresive, care obligă la 
instituirea unui tratament chirurgical, radiologic sau cu 
citostatice. 

Intr-o proporţie de cazuri care nu poate fi neglijată, 
apare la un moment dat o evoluţie spre malignizare (trans- 
formare într-o tumoră sarcomatoasă), de aceea, tumora cu 
mieloplaxe este considerată de unii ca “semimalignă”. 
Momentul malignizării este marcat de creşterea dimen- 
sională bruscă, dar mai ales de întreruperea contururilor 
periferice (fig.396,b), care traduce invazia țesuturilor moi 
sau articulației. 


10.9.3. Osteodistrofia fibrochistică generalizată 
(boala Recklinghausen) 


Este o afecţiune generală a scheletului, datorată hiper- 
producției de hormon paratiroidian; aceasta determină o 


Fig.397. Boală Recklinghausen (manifestări la nivelul radiusului 
şi cubitusului), Fractura ambelor oase, marcată de mici denivelări ale 
contururilor (a); după tratament, pe locul fostei fracturi a radiusului se 
evidenţiază o formaţiune cu caracter chistic de mari dimensiuni. similară 
unei tumori cu mieloplaxe (b), 


hiperemie intensă, urmată de demineralizarea oaselor şi 
eliminarea calciului din organism. Interesează mai frecvent 
femeile, vîrsta de elecţie fiind cuprinsă intre 15-40 de ani. 

Demineralizarea intensă a pieselor scheletice eliberează 
o cantitate importantă de țesut matricial, care suferă o 
degenerescență fibroasă, soldată în unele regiuni cu liche- 
fiere şi formare de pseudochisturi; în alte teritorii, osul este 
invadat de un ţesut de granulaţie similar celui observat în 
tumoarea cu mieloplaxe. Oasele lungi se deformează prin 
încurbare și se fracturează cu uşurinţă. 

Radiologic, în perioada iniţială se observă o demine- 
ralizare difuză a scheletului, cu porozarea intensă a spon- 
gioasei, subțierea și fascicularea corticalei și compactei; 
canalele mădulare apar lărgite. 

Ulterior, pe fondul de demineralizare apar numeroase 
imagini de osteoliză, expresie a pseudochisturilor şi 
pseudotumorilor cu celule gigante. 

Modificările sînt vizibile mai ales la nivelul oaselor 
lungi ale membrelor (fig.397). 

La nivelul membrelor inferioare, oasele lungi se 
încurbează și pot prezenta multiple traiecte de fractură sau 
imagini de calus slab mineralizat. 

In cursul evoluţiei (mai ales sub tratament), se observă 
frecvent dispariția unor imagini de osteoliză de dimensiuni 
mici, în timp ce apar altele noi; cele de dimensiuni mari 
nu dispar nici după tratamente îndelungate. 

10.9.4.Osteodistrofia fibroasă localizată (Jaffé- 
Lichtenstein) 


Este consecinţa alterării troficităţii osului, produsă 
printr-un mecanism nervos central. Se întîlneşte la femei 
într-o proporţie dublă în raport cu bărbaţii. Manifestările 
pot fi mono-sau poliostice şi afectează mai ales femurul, 
tibia şi bazinul. 

După o etapă iniţială dominată de demineralizare 
intensă se produce degenerarea fibroasă a matricei, soldată 
cu apariția de numeroase formaţiuni chistice, unele de 
dimensiuni mari, care deformează prin lărgire neuniformă 
epifiza şi o porţiune variabilă de diafiză. 

Osul afectat se încurbează şi poate prezenta fracturi, 
care îi accentuează deformarea. In interiorul formațiunilor 
chistice se pot produce calcificări. 


10.9.5. Osteodistrofia deformantă 
(boala Paget) 


Afecţiune cu evoluţie îndelungată, boala Paget debu- 
tează la vîrste tinere (uneori înainte de 20 de ani), dar 
devine manifestă clinic şi radiologic de obicei la 40-60 
de ani;afectează în special bărbaţii. Poate fi monostică 
(interesînd mai ales tibia sau un corp vertebral), poliostică 
(cu localizare la craniu, vertebre și oasele lungi ale mem- 
brelor inferioare), sau, mai rar, cvasi-generalizată. 


i db 


KS 7 Sr KL 
ra (eg 


LG 


d 
. 


BAZELE RADIOLOGIEI ŞI IMAGISTICII MEDICALE 


Faza iniţială este dominată de demineralizarea piesei 
sau pieselor scheletice afectate, cu particularitatea că 
sărurile minerale nu părăsesc osul, ci se menţin în 
circulația limfatică locală. Demineralizarea este conse- 
cința hiperemiei, produsă de disfuneţia centrilor neuro- 
trofici. 

Țesutul conjunctiv al matricei eliberate suferă o evoluţie 
neuniformă:în unele regiuni degenerază fibros, pierzîn- 
du-şi definitiv potenţialul osteogenic; aceeași evoluţie o 
poate avea şi țesutul conjuctiv aflat iniţial în spațiile medu- 
lare. In alte regiuni, țesutul conjuctiv matricial şi medular 
rămîne osificabil, în timp ce hiperemia persistentă pro- 
duce metaplazia în conjunctiv osteogenic a unor structuri 
intraosoase şi a unor structuri ale periostului. 

Intr-o etapă evolutivă următoare, structurile rămase sau 
devenite osificabile, avînd la dispoziţie un surplus calcic 
local, suferă un proces intens de osificare, deseori excesivă. 
Rezultă o structură neomogenă, “anarhică”, a osului, în 
care teritorii fibrozate sau intens porotice alternează cu 
altele, osteosclerotice, cu o dispoziție neregulată, insulară, 
în benzi sinuoase sau în rețea, realizînd un aspect 
destrămat, vătos. Dispoziţia traveelor prezente nu are o 
orientare funcţională, ci traduce doar posibilităţile de 
osteogeneză existente în structurile implicate. 

Oasele afectate se deformează prin îngroșare (datorată 
periostozei) şi încurbare (prin reducerea rezistenței meca- 
nice); ele se fracturează cu relativă uşurinţă. 


Fig.398. Modificări ale scheletului produse de boala Paget. a: la nivelul oaselor gambei, structură caracteristică, anarhică, încurbarea tibiei, 
îngroşarea diafizelor, multiple traiecte de fractură (£) ale compactei; b: la nivelul craniului, îngroşarea calotei pe seama tablei externe; structură 
vertebrei 


caracteristică; c: la nivelul unui corp vertebral, aspect structural “ în chenar ”, cu lărgirea 

Radiologic, imaginea segmentelor afectate este 
dominată de modificări structurale (structura distrofică, 
“anarhică”, cu alternanță neregulată de zone transparente, 
lipsite de structură, zone intens porotice, zone sclerotice 
în benzi neregulate, reţea sau insule) (fig.360,a; 398) di- 
mensionale (îngroşări variabile, consecutive periostozei) 
(fig.360,a; 398) şi de formă (încurbări) (fig.360,a; 398). 

La nivelul craniului, insulele de osteoscleroză, deseori 
confluente, alternează cu imagini transparente produse de 
lărgirea ochiurilor diploei. Oasele bolţii craniene se 
îngroaşă uneori considerabil, mai ales pe seama tablei 
externe, la nivelul căreia se evidenţiază o periostoză 
masivă, prin apoziţii lamelare sau spiculare (fig.398,b). 

La nivelul corpurilor vertebrale, osteoseleroza şi 
periostoza periferică produc o condensare “în chenar” a 
structurii acestora. Mai rar, corpul vertebral este uniform 
sclerotic, căpătînd o structură de os compact. In toate 
cazurile, corpurile vertebrale afectate apar lărgite 
(fig.398,c). 

Oasele lungi ale membrelor (mai ales tibia şi femurul) 
prezintă, pe lingă alterările structurale caracteristice, 
îngroşări şi încurbări. 

Bazinul suferă aceleaşi modificări structurale, cu 
predominanța sclerozei, şi se deformează prin îngroșarea 
neuniformă a segmentelor sale. 

Leziunile osoase Pagetice sunt susceptibile de malig- 
nizare, cu apariţia de tumori sarcomatoase. 


10.10. Tumorile cu dezvoltare intraosoasă 


La nivelul osului, considerat ca organ, se găsesc struc- 
turi multiple, alcătuite din elemente celulare şi țesuturi de 
origine și natură extrem de variată; osoase, cartilaginoase, 
conjunctive, vasculare, reticulo-endoteliale, hemato- 
poietice, nervoase, etc. La acestea se adaugă incluziuni 
de ţesuturi embrionale aberante (epiteliale, odontoplastice, 
glandulare). Oricare din acestea pot produce, prin 
proliferare patologică, tumori cu caractere clinico- 
biologice variate. Osul constituie, de asemenea, sediul a 
numeroase determinări metastatice, create prin diseminare 
hematogenă, cu punct de plecare în diferite tumori 
maligne primare dezvoltate în organism. 


10.10.1. Tumorile benigne 
Sînt afecţiuni relativ rare (1-3% din totalul afecţiunilor 


osteo-articulare) şi constituie în general apanajul primelor 
2-3 decade de viaţă. Se caracterizează biologic printr-o 


structură alcătuită din celule mature, diferenţiate, printr-o 
evoluţie lentă, în cursul căreia dislocă şi înlocuiesc 
elementele osului în care se dezvoltă dar nu le infiltrează, 
prin absenţa metastazelor și recidivelor postterapeutice. 

Radiologic, produc în majoritatea cazurilor zone de 
osteoliză omogenă de formă mai mult sau mai puţin 
regulată, net delimitate faţă de regiunile vecine ale osului, 
care păstrează un aspect normal. Dezvoltarea este în mod 
obișnuit lentă, dimensiunile putînd deveni la un moment 
dat staționare. 

10.10.1.1. Condromul este constituit din ţesut cartila- 
ginos adult; se poate dezvolta la suprafaţa osului (eccon- 
drom) sau în interiorul acestuia (encondrom). 

Eccondroamele sînt formaţiuni tumorale rare, care se 
dezvoltă subperiostal, deformînd regiunea anatomică 
respectivă. In cursul creșterii, exercită la locul de inserţie 
asupra corticalei o presiune care se soldează cu subțierea 
acesteia, fără întreruperea conturului. La periferie, sînt 
delimitate faţă de țesuturile moi vecine printr-un lizereu 
opac fin, similar unei corticale foarte subțiri (fig.365). 

Encondroamele (condromele centrale) afectează în 
peste jumătate din cazuri oasele tubulare mici ale mîinii 
şi piciorului, mai ales falangele, localizîndu-se de 
predilecție în metafize şi porțiunile vecine ale canalului 
medular. Alte sedii posibile sînt reprezentate de oase 
tubulare lungi, coaste, clavicule, stern, mandibulă, 
vertebre, oasele bazinului. 

Prezenţa condroamelor multiple, care afectează variate 
şi numeroase segmente scheletice, uneori cu dispoziţie 
sistematizată, este apanajul condromatozelor, afecţiuni 
constituționale, aşa cum este, de exemplu, boala Ollier, 

Din punct de vedere clinic, cu excepţia formelor volu- 
minoase care pot produce deformarea regiunii, encon- 
droamele rămîn de obicei asimptomatice; prezenţa lor 
poate fi relevată ocazional de apariţia unei fracturi. 

Din punct de vedere radiologic, encondroamele se 
caracterizează prin imagini transparente, lipsite de struc- 
tură, de formă rotundă sau ovalară, net delimitate față de 
țesuturile osoase vecine, dispuse în axul osului, mai rar 
excentric (fig.365). 

După o evoluţie mai lungă, pe aria de proiecție a 
encondromului (ca de altfel şi pe cea a eccondroamelor) 
pot apare opacități intense neregulate, expresie a calci- 
ficărilor (fig.365). 

Dezvoltarea spre periferia osului produce atrofia prin 
presiune a corticalei sau compactei, urmată de deformarea 
lui prin suflare. 

Mai ales în localizările pe oasele lungi şi bazin (întîlnite 
în condromatoze) este posibilă evoluţia spre malignizare. 
Aceasta este marcată de apariţia durerilor, întreruperea 

corticalei sau spongioasei, reacția periostului și invazia 
țesuturilor moi periosoase. Aspectul radiologic de 
ansamblu devine similar celui al condrosarcomului. 

Evoluţia obişnuită este însă lent progresivă, cu stabili- 
zarea creșterii la un moment dat şi dezvoltarea procesului 
de calcificare. 

10.10.1.2. Osteocondromul. Formele voluminoase ale 
exostozelor, atunci cînd sînt unice sau în număr redus, 
sînt considerate de unii ca formaţiuni tumorale şi etichetate 
osteocondroame. Impresia de creştere tumorală este creată 
de faptul că formațiunile exostozante au iniţial o structură 
cartilaginoasă și sînt incomplet vizibil radiologic. In tiparul 
cartilaginos apare ulterior un proces de osificare normală, 
a cărui progresiune simulează creșterea formaţiunii. 

Osteocondroamele solitare sau multiple (ca în cazul 
bolii Ombr&danne) se prezintă după terminarea procesului 
de osificare ca excrescenţe pediculate sau sesile ale 
pieselor scheletice, cu structură de os spongios normal, 
delimitate la periferie de un strat subțire de corticală; 
conturul aceseia se continuă cu cel al compactei sau 
corticalei osului interesat (fig.364). 

Evoluţia osteocondromelor este lentă; ea încetează 
odată cu perioada de creştere a scheletului. Malignizarea, 
posibilă mai ales în cazul exostozelor multiple, se traduce 
radiologic prin ştergerea structurii spongioasei interne, 
întreruperea conturului şi, uneori, apariţia de calcificări 
în țesuturile moi vecine. 

10.10.1.3. Fibromul. Formaţiune tumorală benignă de 
obicei unică, fibromul cu dezvoltare intraosoasă prezintă 
de obicei o structură mixtă, fibro-muco-condroidă. Sediul 
obişnuit este reprezentat de osul frontal şi de mandibulă, 
mai rar de metafizele oaselor lungi ale membrelor 
inferioare şi de coaste. 

Radiologic, crează zone de osteoliză rotunde sau 
ovalare, uneori multiloculate, marcate frecvent de un 
lizereu fin de osteoscleroză, care subliniază netitatea 
contururilor (fig.399). Dezvoltarea marginală poate 
produce atrofierea şi denivelarea corticalei. In unele 
cazuri, pe aria lui de proiecție se pot observa mici 
calcificări. Anumite variante prezintă o tendinţă pronun- 
tată către osificare (fibromul osificant). 

10.10.1.4. Osteomul. Tumoare benignă rară, formată 
din țesut osos matur, osteomul se dezvoltă la tineri între 
15-25 de ani şi afectează de predilecție oasele masivului 
facial (regiunea etmoido-frontală, orbita) şi cele ale bolţii 
craniene. 

Clinic, osteoamele mici sînt asimptomatice; cele de 
dimensiuni mari pot produce fenomene de compresie, 
deformînd oasele vecine şi deplasind organele încon- 
jurătoare. 

Fig.399. Fibrom neosificant al femurului. 


Din punct de vedere anatomo-radiologic, se disting 
osteoame compacte şi spongioase. Primele produc 
opacităţi omogene, lipsite de structură, de formă rotundă 
sau ovalară, cu contururi nete (fig.400,a). La nivelul 
oaselor vecine se pot evidenția semne de atrofie prin 
presiune. 

Osteoamele spongioase sînt foarte rare, observîndu-se 
mai ales la copii; prezintă contururi mai puţin precise şi o 
structură caracteristică de os spongios normal. 

10.10.1.5. Osteomul osteoid (Jaffe) este o tumoare de 
obicei solitară, mai rar politopă sau poliostică, dezvoltată 
în marea majoritate a cazurilor pînă la vîrsta de 25-30 de 
ani, afectînd mai ales sexul masculin. Sediul obișnuit este 
compacta oaselor lungi ale membrelor inferioare (în 
vecinătatea genunchiului). 


a, 


a oe, 
Fig.400. a: osteom compact al sinusului frontal; b: osteom 
osteoid al diafizei femurului. 

Tumora este constituită din țesut conjunctiv tînăr, 
similar celui al matricei osoase necalcificate; aceasta 
formează “nidusul” (cuibul) tumorii. Acesta se înconjoară 
curînd de o zonă de osteoscleroză reactivă şi determină, 
la periferia regiunii diafizare în care este situat, o 
periostoză circumscrisă lamelară. 

Clinic, tumora poate fi total asimptomatică: mai 
frecvent, produce însă dureri locale cu manifestare 
nocturnă. 

Radiologic, nidusul tumoral se traduce printr-o zonă 
de osteoliză rotundă sau ovalară, cu diametru de cîțiva 
milimetri (rar peste 1 cm), dispusă în compacta diafizară 
sau în țesutul spongios al metafizei. Această zonă este 
înconjurată de un inel de osteoscleroză, de lărgime 
variabilă (fig.400,b). 

Mai ales în localizările (rare) pe oase scurte și plate, în 
interiorul zonei de liză se pot observa calcificări. 

Periostoza, slab vizibilă iniţial, se dezvoltă treptat, 
devenind, în localizările diafizare, uneori foarte impor- 
tantă. Ea poate acoperi imaginea nidusului și poate duce 
la îngroşarea circumscrisă a osului (fig.400,b). 

In cazul dezvoltări spre extremitatea unui os lung, 
suprafaţa articulată vecină poate fi alterată. 

10.10.1.6. Hemangiomul intraosos se formează prin 
proliferarea anormală a capilarelor şi arteriolelor din 
țesutul medular sau din periost, care crează o masă cu 
structură buretoasă, plină de cavităţi cu conținut sanguin. 
Se dezvoltă în prima copilărie, recunoscînd perioade de 
creştere activă, mai ales la pubertate, ce alternează cu etape 
de stagnare a evoluţiei. 

Clinic, poate rămîne asimptomatic; în perioadele de 
evoluţie poate produce însă dureri, în parte consecutive 
fenomenelor compresive create de creşterea dimensională 
a segmentului osos afectat. Alteori, mai ales la persoane 
vîrstnice, durerile sînt urmarea unor fracturi. 

Localizarea de elecție a hemangioanelor este repre- 
zentată de corpurile vertebrale şi unele oase plate (omoplat, 
oasele boltei craniene). 

Radiologic, hemangionul intraosos se traduce prin 
modificări de structură şi de formă ale pieselor scheletice. 

Spongioasa capătă un aspect pronunţat porotic, cu 
ochiuri transparente foarte largi. Traveele care delimitează 
aceste ochiuri devin rare şi subțiri, cu excepţia celor care 
preiau liniile de forţă şi care se îngroaşă considerabil. La 
nivelul corpurilor vertebrale, aceste travee au o orientare 
verticală, delimitind zone transparente dispuse de 
asemenea vertical (fig.401); la nivelul omoplatului și 
oaselor craniene orientarea lor este radiară. 

Modificările de formă constau mai ales din mărirea de 
volum a osului interesat, bine vizibilă la nivelul corpurilor 


Fig.401. Hemangion de corp vertebral. 


vertebrale, care se lărgeşte şi capătă contururi convexe 
(fig.401); mai rar, prăbuşirea vertebrei se soldează cu 
reducerea ei în înălțime. 

In urma hemoragiilor difuzate în afara corpului 
vertebral, se poate constitui în țesuturile moi înconju- 
rătoare o imagine opacă fuziformă (“fus paravertebral”). 


10.10.2. Tumorile maligne primare ale osului. 


Tumorile maligne primare ale oaselor sînt mult mai 
frecvente decit cele benigne, dar mai rare decît cele 
metastatice. 

Clinic, aceste tumori se caracterizează printr-o evoluţie 
rapidă, iar anatomo-patologic prin delimitarea imprecisă 
faţă de vecinătate, pe care o infiltrează şi o invadează. 
Structura lor histologică este constituită din țesuturi tinere, 
cu celule ce prezintă numeroase atipii şi mitoze. Dintre 
trăsăturile biologice, sînt de reținut tendința de metasta- 
zare, mai ales pe cale hematogenă, de recidivă posttera- 
peutică şi un grad variabil de radiosensibilitate. 

Radiologic ele crează un remarcabil polimorfism de 
manifestări, care, apreciate fiecare în parte, sînt foarte rar 
caracteristice. De aceea, diagnosticul radiologic se bazează 
mai ales pe contextul modificărilor prezente şi îşi găseşte un 
sprijin esențial în manifestările clinico-biologice. 

Principalele manifestări radiologice elementare create 
de tumorile maligne primare sînt reprezentate de osteoliză, 
osteoscleroză şi periostoză. 

Osteoliza malignă se caracterizează prin formă 
neregulată, contururi şterse, întreruperea corticalei şi 
compactei, cu dislocarea și împingerea în afară a unor 

fragmente ale acesteia (în localizările periferice); de 
asemenea, prin faptul că apare de obicei pe fondul unei 
demineralizări de întindere variabilă, care o precede cu 
un interval de timp uneori lung. Formarea de sechestre 
este excepțională. 

Osteogeneza malignă determină la nivelul țesutului 
osos insule de scleroză neregulate, uneori confluente pe 
întinderi mari. După depășirea contururilor osului și 
invazia ţesuturilor moi periosoase, la nivelul acestora pot 
apare calcificări sau travee osoase fine, cu dispoziţie 
neregulată. La nivelul periostului, osteogeneza este mai 
rar lamelară şi mai frecvent spiculară, cu orientare 
perpendiculară pe conturul osului. O formă particulară de 
periostoză, considerată caracteristică, este formarea de 
mici structuri osoase, de formă triunghiulară, la nivelul 
punctelor de întrerupere a corticalei sau compactei, acolo 
unde masa tumorală decolează periostul de pe os (triun- 
ghiurile Codman). 

In cadrul condiţiilor clinico-biologice, un element 
orientativ important pentru diagnosticul unei leziuni 
osoase suspecte de tumoare malignă îl reprezintă virsta 
pacientului. In primul an de viaţă se dezvoltă aproape în 
exclusivitate neuroblastoamele; după 10 ani, pe primul 
plan se situează reticulosarcomul Ewing şi osteosarcomul. 
In decada 3-a apar mai frecvent reticulosarcoamele iar în 
cea de a 4-a se dezvoltă, în ordinea frecvenţei, fibro- 
sarcomul, condrosarcomul, sarcomul parostal. După 45 de 
ani, majoritatea tumorilor maligne intraosoase sînt 
metastaze; urmează apoi mielomul şi reticulosarcomul. 


a b 


Fig.402. Forme şi variante ale osteosarcomului. a: sarcom osteolitic, 
osteogenic, varianta metafizară, d: sarcom osteogenic, varianta diafizară, C: 


spiculară; |: periostoză lamelară. 


10.10.2.1. Osteosarcomul. Cea mai frecventă tumoare 
malignă a osului (după mielomul multiplu), osteosarco- 
mul ia naştere prin degenerarea țesutului conjunctiv nedi- 
ferenţiat din cavitățile osului sau din matricea eliberată de 
conţinutul mineral printr-un proces hiperemic local. Cea 
mai importantă proporție a osteosarcoamelor (peste 80%) 
apare între 10 și 30 de ani; după 40 de ani, tumoarea este 
consecutivă unei afecţiuni preexistente (mai ales boala 
Paget). Interesează mai frecvent metafizele vecine cu 
genunchiul ale femurului şi tibiei; urmează, în ordinea 
frecvenţei, humerusul, peroneul, oasele bazinului şi 
piciorului, sternul. Potrivit leziunii elementare predomi- 
nante, osteosarcomul recunoaște o formă osteolitică şi una 
osteogenică. 

Sarcomul osteolitic se manifestă topografic într-o 
variantă centrală şi una periferică. Această diviziune are 
în vedere sediul leziunii iniţiale, osteoliza, care devine 
aparentă radiologic cînd depășește un diametru de Lem: 
ea poate apare pe un teritoriu al osului cu structura 
nemodificată sau demineralizată. 

In varianta centrală, zona de osteoliză creşte treptat în 
dimensiuni, adesea prin confluarea de focare multiple, de 
aceaşi natură, apărute succesiv. Ea capătă o formă 
neregulată şi contururi şterse; atingînd periferia osului, 
întrerupe corticala sau compacta, înpingînd în afară 
fragmente din acestea, care ulterior dispar complet 
(fig.402,b). Extensia spre articulaţie duce la ştergerea 
corticalei articulare iar după distrugerea cartilajului, la 
apariţia hidrartrozei. 

KE 


Li 


i 


varianta periferică, b; sarcom osteolitic, varianta centrală, c: sarcom 


triunghiuri Codman; c: calificări în țesuturile periosase; s: periostoză 

Fig.403. Osteosarcom osteolitic al trohanterului femurului drept. a: imagine CT (T; masa tumorală care intrerupe conturul osos şi invadează 
țesuturile vecine); b: secţiune transversală RM la acelaş nivel; c şi d: imagini scintigrafice, anterioară, respectiv posterioară (tumoarea indicată 


prin săgeți). 


Periostul vecin reacționează printr-o osteogeneză 
discontinuă, de tipul spiculilor, iar la locul în care com- 
pacta începe să fie întreruptă apar triunghiuri Codman (fig. 
402,b). După distrugerea compactei sau corticalei, inva- 
zia țesuturilor moi se traduce radiologic prin accentuarea 
opacităţii acestora. 

Varianta periferică produce defecte osoase marginale 
uneori importante şi invazia timpurie a ţesuturilor moi; în 
zonele de infiltrație periosoasă pot fi observate opacități 
calcare fine, cu traiect neregulat (fig.402,a). Manifestările 
periostozei, cu excepția triunghirilor Codman, sunt de 
obicei absente. 

Examenul arteriografic evidenţiază o sporire marcată 
a vascularizaţiei la nivelul masei tumorale, devieri şi 
sinuozităţi, ca şi dilataţii ale arterelor, uneori formare de 
lacuri sanguine. Aceste modificări sunt de regulă mai 
exprimate dech în cazul sarcomului osteogenic. 

Investigarea CT şi IRM este deosebit de utilă în preci- 
zarea dimensiunilor reale ale tumorii şi rapoartelor ei cu 
formațiunile anatomice vecine (fig.403 a, b). 


Pe scintigrafia cu techneţiu 99m, sarcomul osteolitic 
produce zone de hiperfixaţie mai mult sau mai puţin omo- 
gene, de obicei mai întinse decit leziunea radiologică (fig. 
403 c, d). 

Sarcomul osteogenic este varianta histologică în care 
la nivelul țesutului tumoral, dezvoltat înăuntrul și în afara 
osului, domină procese osteoformatoare, 

Dezvoltarea metafizară centrală produce zone insulare 
de condensare intensă a spongioasei care confluează, re- 
alizînd regiuni largi de os compact, cu structură omogenă 
și limite neregulate, imprecise. Odată cu creşterea tumorii, 
regiunea afectată se lărgește, iar la periferia ei apare o 
reacție periostală spiculară (fig.402,c), urmată de invazia 
țesuturilor moi, care devin intens opace, conținînd 
formaţiuni osoase dense, neregulate. 

In localizarea periferică, se evidenţiază iniţial creşterea 
intensității structurii osoase subperiostale. Apoi tumoarea 
se dezvoltă în jurul difizei, pe care o înconjoară sub formă 
de spiculi radiari sau de lamele osoase (fig.402,d). Prin 
extensie la țesuturile moi vecine, tumoarea creează o 

Fig.404. Sarcom parostal al cubitusului. 


imagine opacă omogenă, cu margini uneori regulate, 
convexe sau lobate; în interiorul acesteia pot fi evidenţiate 
calcificări. 

Osteosarcoamele sînt tumori radiorezistente; în ciuda 
progreselor obţinute prin asocierea chimioterapiei cu 
citostatice cu chirurgia de exereză largă, prognosticul 
rămâne foarte rezervat, iar supravieţuirile la 3 ani se obţin 
într-o proporţie limitată de cazuri. 

Recidivele, ca şi metastazele în plămini și restul sche- 
letului sunt frecvente. 

10.10.2.2. Sarcomul osteogenic parostal este o tumoare 
osteoformatoare atipică şi rară, cu evoluţie lentă şi 
prognostic relativ favorabil. Afectează cu frecvenţă egală 
ambele sexe și are incidența maximă în decadele a 3-a şi 
a 4-a. Tumoarea se dezvoltă în afara osului, din periost, 
tinzînd să-l înconjoare. 

Aspectul radiologic este destul de caracteristic:masa 
tumorală produce o opacitate intensă, omogenă, cu 
contururi convexe sau lobulate, situată în vecinătatea 
apropiată a unui os (fig.404). La dimensiuni mari, tinde 
să înconjoare osul, dar rămîne întotdeauna separată de 
compacta sau corticala vecină printr-o bandă transparentă, 
cu lărgimea de 1-3 mm. In interiorul opacităţii pot fi 
evidenţiate mici zone transparente, traducînd prezența de 
insule cartilaginoase sau fibroase. 

Reacţia periostală lipseşte iar corticala sau compacta 
din vecinătate rămîn o lungă perioadă de evoluţie nemo- 
dificate. 


Fig.405. Condrosarcom secundar (osteo-condrosarcom) al 
osului iliac. 


Dezvoltarea tumorii este în general lentă iar gradul de 
malignitate relativ scăzut. Supravieţuirile la 5 ani sînt 
destul de frecvente. 

10.10.2.3. Sarcomul condroblastic (condrosarcomul). 
Apărut la persoane relativ tinere, condrosarcomul provine 
din proliferarea condroblastelor, celule cartilaginoase 
imature. 

Un număr relativ important de sarcoame condroblastice 
provine din degenerarea malignă a condroamelor solitare 
sau a unor formaţiuni tumorale proprii condromatozelor. 

In literatura de specialitate s-a creat o oarecare con- 
fuzie în legătură cu definirea sarcoamelor de origine 
cartilaginoasă. 

a) Sarcomul condroblastic descris de Geschikter 
şi Copeland își are originea în condroblastele cartilajelor 
de conjugare; se localizează la nivelul epifizelor oaselor 
lungi (mai ales ale membrelor inferioare) şi apar ca tumori 
centrale care, prin creştere, deformează regiunea. 
Structura osului este păstrată, dar intens demineralizată. 
In jurul epifizei afectate se constată o masă opacă, 
reprezentînd țesut tumoral cu conţinut calcic abundent, dar 
fără structurile obişnuite produse de calcificări şi fără 
elemente osoase. 

Fig.406. Tumoră Ewing cu localizare la nivelul femurului. 


b) Condrosarcomul primitiv al adolescentului 
(Leclerc) se aseamănă ca manifestare anatomo-radio- 
logică cu sarcomul osteogenic, dar cuprinde în loc de 
osteoblaste, condroblaști. 

c) Forma cea mai comună, condrosarcomul 
secundar, se dezvoltă pe un condrom preexistent şi se 
întîlneşte la adult. Examenul histologic evidențiază 
frecvent, alături de condroblaști, și osteoblaste, de unde 
denumirea de osteo-condrosarcom. 

Acesta din urmă creează mase tumorale exuberante 
care, în cazul unui os lung, înconjoară de obicei epifiza, 
ştergînd în mare măsură contururile corticalei, articulația 
şi extremitatea osului vecin. Pe aria de proiecție a tumorii 
apar structuri calcare neregulate, intens opace, şi travee 
osoase cu orientare anarhică. 

10.10.2,4. Endotolio-reticulosarcomul Ewing provine 
din elemente reticulo-endoteliale ale măduvei hemato- 
poietice. Este o tumoră care afectează primele două 
decade de vîrstă, mai frecvent sexul masculin; sediul de 
elecţie îl reprezintă diafiza oaselor lungi ale membrelor 
(femurul, tibia, peroneul, humerusul), mai rar celelalte 
oase ale extremităților, craniul și vertebrele. 

Debutul clinic poate fi brusc, cu febră, tumefacție roşie 
şi durere locală, sugerînd un proces inflamator. 


Radiologic, primele modificări ale structurii osului apar 
la cîteva săptămini de la debutul clinic şi evoluează foarte 
rapid, imaginea putindu-se modifica în decurs de cîteva 
zile. 

La nivelul compactei diafizare şi spongioasei meta- 
fizare se produce o demineralizare difuză, pe fondul căreia 
apar curînd mici zone de osteoliză, ce conferă regiunii un 
aspect neomogen; extinderea și confluarea acestor zone 
crează defecte întinse, iar la nivelul canalului medular 
lărgirea circumscrisă acestuia. 

Aproape simultan se poate evidenția reacţia periostului, 
la început sub forma unei îngroşări discrete a diafizei, apoi 
sub forma apoziţiilor concentrice care apar radiologic ca 
linii opace paralele, separate prin transparenţe liniare fine. 
în regiunea diafizară respectivă osul apare îngroşat 
fuziform, iar prezenţa simultană a zonei de osteoliză, care 
lărgește canalul medular, crează o falsă impresie de suflare 
a osului. 

Forma lamelară a periostozei (descrisă plastic ca imagi- 
ne “in bulb de ceapă”) nu este singura întilnită; periostoza 
poate îmbrăca şi aspecte neregulate sau spiculare. Uneori 
se evidenţiază si prezenţa de triunghiuri Codman. 

Invazia ţesuturilor moi periosoase se produce chiar în 
stadiile timpurii de evoluţie, ducînd la creşterea opacității 
acestora. 

Dezvoltarea tumorii se soldează cu distrucția unor 
porțiuni importante din os ; ea se produce mai frecvent în 
direcţia axului osului şi poate conduce la apariţia de 
fracturi. In cursul vindecării acestora pot apare şi zone 
osteosclerotice. 

In pofida imaginii clasice, aproape patagnomonice, cu 
care este prezentat de obicei in literatură sarcomul Ewing, 
există numeroase cazuri în care singura modificare 
evidenţiabilă este osteoliza; aceasta rămîne de fapt 
leziunea fundamentală pe care o produce tumora. 

Sarcomul Ewing este cea mai radiosensibilă tumoră a 
osului, de aceea radioterapia reprezintă una dintre cele 
mai eficiente proceduri utilizate în tratamentul lui. 

10.10.2.5. Reticulosarcomul adultului (Parker-Jackson) 
se dezvoltă din elemente ale țesutului reticulo-endotelial 
medular, afectind mai ales bărbaţii între 30-50 de ani 
(uneori şi persoane mai virstnice). Sediul de elecţie este 
reprezentat de regiunile metafizo-epifiziare ale oaselor 
lungi (mai ales la nivelul membrelor inferioare); pot fi însă 
afectate şi unele oase plate, ca sternul, craniul sau bazinul. 

Se manifestă clinic prin dureri apărute mai ales în 
timpul mişcărilor, iar radiologic prin zone de osteoliză 
uneori întinse, străbătute de lamele osoase de intensitate 
normală sau sclerotice, cu dispoziţie neregulată, realizind 
uneori o reţea cu ochiuri de lărgime variabilă. Periostoza 

Fig.407. Reticulosarcom jacksonian al femurului (a); acelaşi caz 
după iradierea terapeutică (b). 


este discretă, iar îngroşarea osului se produce neregulat. 
In țesuturile moi vecine masa tumorală invazivă crează o 
imagine opacă vizibilă, dar puţin intensă. 


Evoluţia tumorii este lentă, metastazele sînt rare, iar 


terapeutică. 

10.10.2.6. Mielomul (plasmocitomul). Caracterizat în 
formele comune de manifestare prin leziuni osoase 
multiple sau generalizate (“mielom multiplu”), mielomul 
a fost încadrat mult timp în categoria afecţiunilor de 
sistem; în prezent, după majoritatea opiniilor, se consideră 
o tumoare monostică şi monotopă care metastazează 
curînd în restul scheletului şi în alte organe. Provine din 
proliferarea plasmocitelor medulare; termenii “mielom” 
şi “plasmocitom” sînt sinonimi. 

In afara modificărilor osoase, mielomul se însoţeşte, 
de regulă, de un sindrom biologic particular, în cadrul 
căruia sînt caracteristice creşterea protidelor serice și 
apariţia în urină a proteinei Bence-Jones. 

Examenul paraclinic decisiv în stabilirea diagnosti- 
cului este, de obicei, puncţia sternală. 

Luînd în considerare marele număr de cazuri cu 
simptomologie frustă, mielomul este probabil tumoarea 
malignă primară cea mai frecventă a osului; afectează 
persoane între 40-70 de ani (excepţional sub virsta de 
30 de ani). Localizarea de predilecție corespunde oaselor 
şi regiunilor osoase care conţin măduvă roșie: craniul, 
bazinul, vertebrele, coastele, mandibula; în stadiile 
avansate pot fi afectate şi extremităţile oaselor lungi ale 
membrelor, mai rar diafizele. 

In formele obişnuite, mielomul se caracterizează 
radiologic prin zone multiple de osteoliză, de formă 

Fig.408. Mielom multiplu ; manifestări la nivelul craniului (a) şi coloanei vertebrale (b). 

Fig.409. Imagini RM într-o localizare vertebrală simptomatică a mielomului multiplu, a: regenerare prin inversie a semnalului (TI “întărit”; 
dispariţie totală a măduvei grăsoase, înlocuită prin proliferarea plasmocitară, b: ecou de spin; semnal hiperintens, difuz neomogen, prin întreaga 


coloană. c: regenerarea prin inversie, după administrare de gadolinium. 


regulată, rotundă, sau ovalară, cu diametrul variind între 
2-3 mm şi 1-2 cm. Imaginile de transparenţă crescută sînt 
omogene, foarte net delimitate și se situează în ţesut osos 
cu structură normală; localizările periferice nu se însoțesc 
de reacţii periostale. Caracteristică este apariţia, în 
intervale de timp relativ scurte, a noi focare osteolitice, 
pe teritorii anterior indemne, în timp ce focarele preexis- 
tente cresc vizibil dimensional. 

La nivelul craniului sînt afectate mai ales frontalul şi 
parietalele; conturul tablei externe poate apare întrerupt 
(fig.408,a). La persoane foarte tinere, zonele osteolitice 
pot prezenta dimensiuni foarte mici şi contururi şterse, 
realizînd uneori un aspect areolar care simulează osteo- 
poroza. 

La nivelul coloanei vertebrale, leziunile distructive se 
pot solda cu prăbuşirea corpurilor vertebrale şi deformarea 
axului coloanei (fig.408,b; 409). 

Coastele afectate prezintă uneori Broin circumscrise, 
corespunzătoare zonelor centrale de osteoliză (aspect de 
os suflat). 

In localizările marginale pe oasele lungi, conturul 
corticalei sau al compactei poate fi întrerupt; periostoza 
de vecinătate este absentă. 


Plasmocitomul solitar este o tumoare rară, descoperită 
mai ales la persoane tinere, sub 40 de ani: interesează de 
predilecție coloana vertebrală, bazinul și oasele lungi. In 
mod obișnuit, în cursul evoluţiei spontane, leziunea 
rămîne solitară 1-2 ani, după care focarele osteolitice 
devin multiple. Radiologic, se manifestă ca o zonă de 
osteoliză uneori întinsă, structurată (în formele tipice) de 
o trabeculaţie osoasă grosolană, ce poate realiza un aspect 
fals polichistic ; țesuturile moi vecine sînt destul de 
frecvent invadate. 

In pofida radiosensibilităţii sale și a progreselor actuale 
în domeniul chimioterapiei, prognosticul mielomului 
rămîne rezervat. 


10.10.3. Afecțiuni de sistem cu localizare 
Osoasă. 


10.10.3.1. Histiocitoza X (boala granulomatoasă 
histiocitară) grupează 3 sindroame principale : granulo- 
mul eozinofil, boala Hand-Schiiller-Christian și boala 
Letterer-Siwe. 

Fig.410. a: Granulom eozinofil al extremităţi proximale a tibiei; b: Boală Hand. Schëtter. Christian (localizare la nivelul oaselor bolţii craniene). 


Granulomul eozinofil, forma cea mai benignă de 
manifestare a histiocitozei X, este o afecţiune rară ce 
afectează aproape în exclusivitate tineri sub 20 de ani. Se 
localizează de predilecție la oasele plate (calota craniană, 
coaste, bazin, mandibulă). 

Histiologic, granulomul eozinofil se caracterizează prin 
proliferarea reticulo-histiocitară, cu evoluţie spre formare 
de granuloame și fibrozare spontană. 

Radiologic, se traduce prin zone de osteoliză cu contu- 
ruri nete, fără osteoscleroză periferică şi fără periostoză 
de vecinătate (fig.410,a). Creşterea este uneori rapidă, 
putînd determina fracturi pe os patologic. Vindecarea 
spontană este consemnată în multe cazuri. 

Boala Hand-Schiiller-Christian (granulomul lipoidic) 
apare la copii între 3-5 ani şi se caracterizează prin leziuni 
granulativ-distructive, localizate la nivelul calotei craniene, 
oaselor lungi, bazinului, sternului și mandibulei. 

Tabloul clinic este reprezentat, în formele tipice, de 
triada exoftalmie, tulburări hipofizare cu oprirea creşterii 
şi leziuni osoase caracteristice. 

Radiologic, la nivelul pieselor scheletice interesate se 
observă zone de osteoliză de formă neregulată, dispuse 
în plin țesut osos normal; prin creştere şi confluare, iau 
naştere defecte structurale întinse, de formă neregulată, 
sugerînd o hartă geografică (fig.410,b). 

Majoritatea cazurilor sînt letale; în stadiul final, se dez- 
voltă o anemie gravă, cu insuficiență cardiacă şi cașexie. 
Sînt cunoscute şi forme cu involuţie spontană. 


Boala Letterer-Siwe (reticuloza aleucemică) produce 
leziuni osoase similare în linii mari celor din granulomul 
lipoidic, de obicei însă mai întinse și mai numeroase. 

Apecte asemănătoare sînt întilnite şi în sarcoidoza 
Besnier-Boeck-Schaumann și boala Gaucher. 

10.10.3.2. Boala Hodgkin produce determinări osoase 
de obicei în fazele evolutive avansate; leziunile primitive 
(la nivelul sternului şi vertebrelor) sînt posibile, dar foarte 
rare. Focarele patologice sînt descoperite de regulă în 
vecinătatea grupelor ganglionare în care se produc 
manifestări avansate ale afecţiuni; de la acestea, invazia 
oaselor survine prin infiltraţie. 

Radiologic, leziunile osoase îmbracă aspecte diferite: 
osteoporoză difuză sau circumscrisă, osteoliză marginală 
sau centrală, osteoscleroză, periostoză. Leziunile se intrică 
deseori, rezultind aspecte polimorfe. 


10.10.4. Tumorile maligne secundare ale osului 


Reprezintă categoria de tumori cea mai frecvent 
întâlnită la nivelul scheletului. De aceea după vîrsta de 40 
de ani, o leziune osoasă cu caractere de malignitate trebuie 
să fie suspectată de metastază chiar dacă este unică. 
Prezenţa de leziuni multiple, care se dezvoltă succesiv, ca 
şi apariţia acestora în cursul evoluţiei unei tumori primare 
cunoscute, sînt elemente decisive pentru diagnostic. 

Fig.411. Aspecte radiologice de metastaze osoase la nivelul coloanei lombare, bazinului şi femurului. a: metastaze osteolitice; 
b: metastaze osteoplastice. 


Metastazele pot interesa în principiu orice segment 
scheletic; ele se localizează însă mai frecvent în regiuni 
bogat vascularizate, adică în țesutul spongios al oaselor, 
mai rar în corticală şi compactă sau în periost. Principalul 
semn clinic, durerea, precede de regulă cu un interval lung 
manifestările radiologice. Nu sînt însă rare cazurile în care 
prezenţa unei metastaze este complet asimptomatică, fi- 
ind relevată de o fractură “spontană”, 

Originea metastazelor osoase poate fi reprezentată de 
oricare tumoare malignă primară, indiferent de localizarea 
şi varietatea histologică a acesteia. In ordinea frecvenţei, 
metastazele osoase provin de la cancerele sînului, prosta- 
tei, tiroidei, plămînului, rinichiului, pancreasului, uterului; 
cele cu punct de plecare în cancerele pielii, farigo- 
laringelui, stomacului, rectului, ovarului și colonului 
reprezintă doar 5-10% din totalitatea cazurilor. 

La copii, metastazele osoase sînt produse de tumorile 
Ewing și limfosarcoame; sub vîrsta de 10 ani, ele sînt 
apanajul nefroblastomului Wilms.Cu excepția invaziilor 
de la o tumoare malignă din vecinătatea imediată, tumorile 
secundare ale osului se constituie prin diseminare 
hematogenă (embolii neoplazice). 


Din punct anatomo-patologic şi radiologic, tumorile 
maligne secundare ale scheletului se manifestă ca leziuni 
osteolitice sau osteoplastice. 

Aşa-zisa “formă mixtă” nu poate avea o explicaţie 
fiziopatologică, întrucît este imposibil ca aceeaşi formă 
de țesut tumoral să producă în os leziuni de tip diferit. 
Manifestări lezionale mixte nu pot apare decit în urma 
acțiunii unori factori terapeutici. 

10.10.4.1. Metastazele osteolitice apar radiologic ca 
zone transparente, de mărimi variabile, dispuse în regiu- 
nile centrale sau periferice ale osului (fig.411,a). Forma 
neregulată, contururile şterse, creşterea relativ rapidă, 
apariţia succesivă, la intervale scurte, de noi leziuni, 
absenţa reacției periostale, ca şi a invaziei țesuturilor moi 
vecine, reprezintă trăsături obişnuite, a căror manifestare 
ușurează diagnosticul. 

Apariţia fracturilor pe segmente mai mult solicitate 
mecanic (corpuri vertebrale, oasele membrelor) este 
frecventă; evoluţia radiologică a procesului de vindecare 
a acestora poate fi normală, calusul include însă deseori 
cuiburi de celule tumorale, care pot reface leziunea. 

Fig.412. Scintigrafie a scheletului (cancer mamar cu metastaze 
osoase). Numeroase zone de hiperfixaţie la nivelul coloanei, craniului, 
sternului, coastelor, oaselor umărului. 


10.10.4.2. Metastazele osteoplastice (osteosclerozante), 
mai rare, își au originea în tumori primare cu dezvoltare 
lentă (cancerul prostatei, tubului digestiv şi vezicii urinare). 
Spre deosebire de cele osteolitice, care afectează frecvent 
membrele, metastazele osteoplastice sînt întilnite aproape 
în exclusivitate la scheletul trunchiului (coloana vertebrală 
şi bazin). 

Radiologic, această formă de metastaze se traduce prin 
zone opace insulare, cu contururi şterse şi tendinţă la con- 
fluare (fig.411,b). Structura trabeculară a spongioasei 


a b 


Fig.413. Metastaze osoase multiple ale unui cancer renal (scintigrafi 


dispare pe întinderi variabile, fiind înlocuită prin zone 
intens opace, cu aspect de os compact. Infiltrația periostu- 
lui se poate solda cu osteogeneză periferică şi îngroșarea 
osului. 

Simptomatologia clinică a metastazelor osteogene este 
deseori frustă, încît fracturile pe os patologic pot fi reve- 
latoare. 

Examenul radiografic, chiar dacă este practicat în 
condiţii de maximă acuratețe tehnică, nu poate evidenția 
decit leziuni metastatice de dimensiuni relativ mari și nu 
poate pune în evidenţă extinderea reală a procesului de 
invazie neoplazică la nivelul scheletului. 

Pentru anumite tumori primare, a căror diseminare 
timpurie în oase este cunoscută (aşa cum este, spre 
exemplu, cancerul mamar), asemenea aspecte de diag- 
nostic devin esențiale pentru instituirea unui tratament 
corespunzător. 

Metoda de investigare fizică, de elecţie, care răspunde 
integral dezideratelor unui diagnostic timpuriu şi com- 
plet al metastazări osoase este scintigrafia radioizotopică. 
Beneficiind în prezent de dispozitive de captare şi înre- 
gistrare evoluate (camera de scintilaţie gama) şi de trasori 
apropriaţi (în special compuși marcați cu technețiu 99m, 
vezi p.238), această metodă a devenit de neînlocuit în 
domeniul respectiv al practicii oncologice. 

Principalele avantăje rezultă din posibilitatea investi- 
gării întregului schelet în cursul unui singur examen şi a 
evidenţierii fără echivoc a leziunilor metastatice, chiar de 
mici dimensiuni sau situate în regiuni defavorabile 
explorării radiografice. Expresia scintigrafică a metasta- 
zelor osoase este prezența de zone de hiperfixaţie circum- 
scrise (fig.412 și 413). 


c d 


e de proiecție cu Te 99m HMDP), a: bazin (anterior); b; oase femurale 


(anterior); c: coloană dorsală şi grilaj costal (posterior); d: articulația scapulo-humerală stinga (posterior). 

10.11. Afecţiunile articulaţiilor 


10.11.1. Artritele acute 


Procesele inflamatori acute ale articulaţiilor recunosc 
cauze traumatice sau septice. Radiologic, ele se traduc prin 
modificări ale spaţiului articular, ale țesuturilor moi peri- 
articulare şi ale extremităților articulare ale oaselor. 

Spaţiul articular poate fi moderat lărgit în prezenţa 
revărsatelor lichidiene abundente. 

Acest aspect este mai uşor de evidenţiat la articulațiile 
membrului superior. La nivelul genunchiului, revărsatele 
abundente produc deplasarea anterioară şi superioară a 
rotulei. 

In afara circumstanțelor favorizante (de forma celor 
menţionate mai înainte), evidenţierea modificărilor spaţiului 
articular în artritele acute pe cale radiologică rămîne dificilă. 

Mai ales în cazul colecţiilor hemoragice sau purulente, 
transparența spațiului articular poate fi diminuată; modi- 
ficarea devine sesizabilă numai prin analiza minuțioasă a 
radiografiilor comparative. 

In artritele septice hipertoxice sau în formele prelun- 
gite în care apare țesut de granulaţie, cartilajele articulare 
pot fi distruse, ceea ce duce la reducerea lărgimii spaţiului 
articular, uneori pînă la dispariţia acestuia (fig.414). 

Modificările țesuturilor moi periarticulare se traduc 
radiologic prin intensificarea opacităţii lor în imagine. 

Modificările extremităților articulare ale oaselor 
constau iniţial din demineralizarea regiunilor subcondrale, 
datorită hiperemiei locale; uneori aceasta se poate extinde 
pe regiuni mari ale epifizelor. Dezvoltarea țesutului de 
granulaţie (panusul articular) produce, după distrucţia 


Fig.414. Artrită supurată a miinii. Reducerea spaţiilor articulare, 
neregularități ale suprafețelor osoase. 

Fig.415. Poliartrită cronică evolutivă, Diminuarea lărgimii spaţiilor 


articulare, neregularități ale suprafeţelor osoase; scleroză endostală (s), 
periostoză (p). 


cartilajelor articulare, erodarea suprafeţelor subjacente ale 
oaselor, urmată de subluxaţii și, în perioada de vindecare, 
de anchiloză osoasă. 


10.11.2. Artritele cronice 


10.11.2.1. Poliartrita cronică evolutivă este forma cea 
mai comună a acestei categorii de afecţiuni articulare. 
Interesează cu predominanţă femeile de vîrstă între 
30-50 de ani și se localizeză iniţial la nivelul articulaţiilor 
dintre oasele scurte și mici ale miinii și piciorului. 

Radiologic, modificările instalate progresiv privesc 
spaţiile articulare, structura oaselor vecine şi poziţia 
acestora, ca şi țesuturile moi înconjurătoare, 

Spațiile articulare mai, ales cele dintre oasele carpiene 
şi metacarpo-falangiene, diminuă în înălţime, datorită 
țesutului de granulaţie care distruge cartilajele articulare, 
ducînd uneori la dispariţia articulației şi instalarea 
anchilozei fibroase sau osoase (fig.415). 

Tabel sinoptic 


al manifestărilor radiologice în patologia articulară şi juxtaarticulară, cu exemplificare 
la nivelul genunchiului (vezi şi p.255 şi 256). 

1. Pioartrită. Eroziuni ale condililor, îngustarea spațiului articular. 

2, Artrită gonococică. Eroziuni ale condililor. 

3. Tuberculoză sinovială. Eroziuni ale condililor, îngustarea spațiului articular. 

4. Poliartrită cronică evolutivă. Periostoză la nivelul condililor tibiei. 

5. Calcificare nodulară juxtapatelară. 

6. Artroză. Osteofite, ascuţirea spinelor tibiale. (săgeți). 

7. Artroză. Calcificare intraarticulară, situată sub fabela (os supranumerar). 

8. Artroză. Calcificarea meniscurilor. 

9. Artropatie tabetică. Exostoze juxtaarticulare (săgeți), osificări capsulare (0), îngustarea spaţiului articular. 

10. Artropatie tabetică. Exostoză juxtaarticulară (laterală), osteosleroza platoului şi condililor tibiei, subluxaţie 
laterală a tibiei, fractură veche a rotulei. 

11-14. Formaţiuni condromatoase intraarticulare calcificate (“șoareci articulari”) cu diferite poziții (zone hașurate). 

15. Condromatoză şi osteomatoză intraarticulară. 

16. Boală Osgood-Schlatter (prezentă la o persoană în creştere). 

17. Aspectul articulației genunchiului în genu valgum. 

18. Aspectul articulației genunchiului în genu varum. 


14 

Fig.416. Sacro-ileită stingă. Scintigrafie cu galiu 67 (incidenţă 
posterioară). Zonă de hiperfixaţie intensă, corespunzind ariei de 
proiecţie a articulației. 


La nivelul oaselor vecine, osteoporoza, uneori foarte 
intensă, este cea mai comună modificare. Suprafeţele 
articulare ale oaselor pot prezenta, ca urmare a proliferării 
țesutului de granulaţie, zone de osteoliză marginal, care 
creează contururi neregulate (fig.415). Prelungirea stării 
de demineralizare poate conduce la apariţia de mici zone 
de osteoliză și în interiorul oaselor interesate. In formele 
cu evoluţie foarte îndelungată, un proces de endoscleroză 
poate fi observat mai ales la nivelul falangelor (fig.415, 
s), în timp ce periostoza periferică (fig.415, p), realizează 
o îngroşare discretă a acestora. Osteofitele apărute mai 
ales la extremităţile proximale ale falangelor, juxta- 
articular, produc o deformare regională caracteristică 
(nodulii Heberden). 

Ca urmare a distrugerii cartilajelor articulare şi osteo- 
lizei marginale, la care se adaugă frecvent retracția fibroasă 
a ligamentelor, se produc modificări de poziţie ale oaselor 
(subluxaţii). 

Modificările țesuturilor moi se traduc prin accentuarea 
intensității acestora. 

Procesele inflamatorii evolutive ale articulaţiilor 
beneficiază şi de investigația scintigrafică (trasori marcați 
cu galiu 67). Aceasta se vădeşte deosebit de utilă mai ales 
în cazul articulaţiilor greu de examinat radiografic, aşa 
cum sînt, de exemplu, cele sacro-iliace (fig.416). 


10.11.3. Artrozele 
Sînt afecțiuni degenerative, produse de obicei de factori 


mecanici locali, care afectează în principal cartilajele 
articulare și teritoriile osoase subcondrale. 

Fig.417. Artroză deformantă a şoldului. Reducere neuniformă a 
lârgimii spaţiului articular, neregularități ale suprafețelor articulare 
osoase, formațiuni osteofitice juxtaarticulare, 


Radiologic, se traduc în primul rînd prin diminuarea 
lărgimii spațiului articular, care poate fi neuniformă; ea 
nu ajunge niciodată pînă la dispariţia acestui spaţiu 
(fig.417). 

Modificările de structură osoasă constau din osteo- 
poroza epifizelor (produsă de hipofuncţia articulației 
afectate), din mici zone de osteoliză subcondrală (rezultat 
al hemoragiilor sau necrozelor aseptice) şi din apariţia, în 
regiunile în care cartilajul articular este mai mult solicitat 
mecanic, a sclerozei subcondrale, care dă contururilor 
osoase articulare, neregulate, o intensitate crescută 
(fig.417, s). 

La marginea suprafeţelor articulare ale oaselor sînt pre- 
zente formaţiuni osteofitice, uneori de dimensiuni mari. 


10.12. Radiodiagnosticul scheletului 
cranio-facial 


Explorarea radiologică a regiuni cranio-faciale a 
scheletului este unul dintre cele mai dificile domenii ale 
radiodiagnosticului. Imaginile radiografice obţinute sînt 
deosebit de complexe iar în interpretarea lor trebuie luate 
în considerare şi analizate, pe lîngă detaliile structurale 
comune formațiunilor osoase în general, elemente 
arhitectonice specifice craniului şi masivului scheletic al 
feţei. Numeroasele suprafeţe curbe, concave şi convexe, 
cavităţi, şanţuri, orificii, proeminențe şi creste, realizează 
potrivit legilor fizice, care se situează la baza formării ei, 
o imagine radiografică extrem de bogată în detalii. 
Aceasta este rezultatul sumării şi suprapunerii unei 
multitudini de planuri, în care se situează formațiunile 

anatomice corespunzătoare. De aceea, în foarte multe 
situaţii, sînt necesare, în afara radiografiilor de ansamblu, 
obţinute în planuri de proiecţie standard, incidenţe şi 
poziţii speciale, care permit reprezentarea cu netitate 
maximă a unor regiuni limitate sau a unor formaţiuni 
anatomice de dimensiuni mici. Asemenea incidenţe, tipi- 
zate în practica radiologică în urma unei selecții valorice 
riguroase, sînt numeroase. Ele răspund dezideratelor unor 
discipline clinice, ca oftalmologia, oto-rino-laringologia, 


neurologia, şi conduc la obţinerea unor imagini a căror ` 


înţelegere și interpretare necesită un studiu îndelungat şi 
o experiență bogată; de aceea, descrierea lor nu face parte 
din obiectivele prezentului material. 

In cele ce urmează, vor fi utilizate, ca elemente de 
referință pentru recunoaşterea principalelor elemente 
arhitectonice și structurale ale scheletului cranio-facial, 
trei imagini de ansamblu fundamentale, obţinute în 
proiecţiile de faţă (incidenţa occipito-frontală, fig.418), de 
profil (incidenţa bitemporală, fig.419) şi axială (incidenţa 
submento-verticală, fig.420), la care am adăugat şi o 
proiecție semiaxială, apropriată studiului scheletului feţei 
(incidenţa supraoccipito-alveolară, fig.421). 


10.12.1. Anatomia radiologică normală a 
scheletului cranio-facial. 


10.12.1.1. Scheletul cranian. Majoritatea detaliilor de 
structură ale bolții craniene sînt bine vizibile pe radio- 
grafia de profil (fig.419). Oasele bolţii fiind proiectate 
tangenţial, se pot recunoaşte cele două table de compactă, 
externă (T.e) şi internă (T.i), între care se găseşte țesut 
diploic (D), spongioasa oaselor craniene. Grosimea 
acestor oase cuprinsă între 3-8 mm în diferitele regiuni 
ale bolţii, nu prezintă în mod normal variaţii bruște, cele 
două table păstrînd un paralelism relativ. Singura excepţie 
este constituită de protuberanţa occipitală (25), care se 
proiectează sub forma unei îngroşări limitate, de aspect 
variabil, uneori ca un veritabil osteofil, în regiunea 
postero-inferioară a bolţii. 

Suturile dintre oasele bolţii apar sub forma unor linii 
opace fine, cu traiect sinuos sau în zig-zag. Radiografia 
de profil (fig.419) permite recunoașterea suturilor fronto- 
parietală (20) și parieto-occipitală (21); pe imaginea de 
faţă (fig.418) sînt vizibile sutura coronară (12), lambdoidă 
(13) şi sagitală (14). 

Pe fondul aparent omogen al oaselor bolții putem dis- 
tinge, la o examinare atentă, o serie de detalii structurale. 
Astfel, la copil (şi, în unele situaţii particulare, la adult) se 
recunosc impresiuni digitate. In vecinătatea suturii sagi- 
tale, corpusculii Pacchioni de dimensiuni mai mari creează, 

Fig.418. Imaginea normală a scheletului cranio-facial pe radiografia 
de faţă (incidenţa occipito-frontală). 1. planşeul fosei anterioare a 
craniului; 2. sinusurile frontale; 3. apofiza crista galli; 4. sinusul 
sfenoidal; 5. celule etmoidale; 6. sinusurile maxilare; 7, fanta sfenoidală; 
8. stînca temporală; 9. conductul auditiv intern; 10. mastoida; 11. apofiza 
odontoidă: 12. sutura coronară; 13. sutura lambdoidă; 14. sutura sagitală; 
LS oe malar. T. e. şi T.i.: tabla externă şi cea internă a bolții craniene; 
Kn: fosele nazale; M:mandibula; O;cavităţile orbitare, 


prin atrofia tablei interne, fosete traduse prin imagini de 
transparență crescută, net conturate (fig.419, 26). Reţeaua 
vasculară din imediata apropiere a oaselor bolţii sau din 
grosimea acestora realizează depresiuni (șanțuri) pe tabla 
internă. Șanţurile arteriale, reprezentate prin imagini trans- 
parente liniare, au margini paralele, net conturate şi se 
dicotomizează la intervale variabile. Pe imaginea de pro- 
fil, sînt de obicei bine vizibile şanţurile arterei meningee 
mijlocii şi ale ramurilor acesteia, ca și cele ale arterei 
meningee frontale (fig:419, 13 şi 14). Venele diploice au 
o topografie variabilă; prin confluență, ele pot realiza siste- 
me de lacuri sanguine, traduse radiologic prin imagini 
transparente “în cap de meduză” (fig.419, 15). Şanţurile 
sinusurilor venoase sînt mai voluminoase, au margini 
paralele, nete şi regulate; de obicei este bine reprezentat 
sinusul transvers (fig.419, 12). 

In ceea ce privește regiunea bazei craniului, radiogra- 
fia de profil permite evidenţierea celor trei etaje, anterior, 
mijlociu şi posterior, ale acesteia. 

Fig.419. Imaginea normală a scheletului cranio-facial pe radiografia 
de profil (incidenţa bitemporală) 1. tavanul cavităţilor orbitale; 2. 
planșeul fosei anterioare a craniului, pe linia mediană; 3. marginea 
laterală a orbitelor; 4. osul malar; 5. palatul dur; 6. procesele 
plerigoidiene; 7. clinoidele anterioare; 8. lama patrulateră; 9, stinca 
temporală; 10, conductul auditiv extern; 11. mastoida; 12. sinusul venos 
transvers; 13. șanțurile arterei meningee mijlocii; 14. șanțurile arterei 
meningee frontale; 15. canal venos diploic; 16. sinusul frontal; 17. celule 
etmoidale; 18, sinusul sfenoidal; 19. sinusul maxilar; 20. sutura parieto- 
frontală; 21. sutura parieto-occipitală; 22. odontoida; 23. axisul: 24, 
atlasul; 25. protuberanţa occipitală; 26. fosetă a granulaţiilor Pacchioni; 
27. osul hioid; 28. articulaţia temporo-mandibulară. T. e. şi T. i.: Tablele 
externă şi intemă ale bolţii craniene; D:diploe; M:mandibulă. 


Etajul anterior este reprezentat pe imaginea de profil 
în primul rînd prin contururile plafoanelor orbitare (fig. 
419, 1), linii cu uşoară convexitate superioară, care descind 
şi se termină în vecinătatea clinoidelor anterioare (fig. 419, 
7). In al doilea rind, printr-o linie cu traiect orizontal, care 
corespunde planșeului acestui etaj pe linia mediană (fig. 
419, 2), şi care, plecînd de la tuberculul selar (situat la 
extremitatea anterioară a şeii turceşti), se uneşte înainte şi 
în sus cu peretele posterior al sinusului frontal (fig. 419, 
16) şi cu tabla internă a osului frontal. 

Etajul mijlociu este dominat de imaginea şeii turceşti, 
formaţiune pronunţat concavă, aparţinind sfenoidului, 
dezvoltată între tuberculul selar şi lama patrulateră, şi 
delimitată anterior de apofizele clinoide anterioare 
(fig.419, 7) şi posterior de clinoidele posterioare, expan- 


siuni ale lamei patrulatere (fig.419, 8) (vezi şi fig.424). 
Fundul sett turceşti este în același timp plafonul sinusului 
sfenoidal (fig. 419, 18). Lama patrulateră poate fi eviden- 
ţiată uneori și pe imaginea de faţă, în timp ce sinusul sfenoi- 
dal este reprezentat pe toate imaginile de ansamblu 
(fig.418,4; fig. 419, 18; fig.420, 2; fig. 421, 4). 

Dintre elementele etajului posterior, trebuie menţionate 
imaginile stîncilor temporalului, proiectate suprapus pe 
radiografia de profil (fig.419, 9) şi separat pe cea de faţă 
(fig.418, 8). Orificiul conductului auditiv extern este 
vizibil în incidenţa bitemporală (fig.419, 10), în timp ce 
alte detalii ale stîncii pot fi evidențiate pe imaginea de faţă 
(conductul auditiv intern, fig.418, 9) sau pe cea axială 
(virful şi marginile stincii, fig.420, 5, 13, 14). O regiune 
particulară a osului temporal, caracterizată prin conţinutul 
bogat în cavităţi aerice (celule), regiunea mastoidiană, 
terminată în jos prin apofiza omonimă, este net reprezen- 
tată pe toate imaginile de referință (fig.418,10; fig.419, 
11; fig.420, 11; fig. 421, 5). 

Trebuie menţionat că radiografia în proiecţie axială (fig. 
420), imaginată și utilizată în special pentru studiul regiu- 
nii bazei craniului, oferă numeroase detalii structurale şi 
arhitectonice ale acestei regiuni, printre care cele două 
margini ale stîncii temporalului (13, 14), gaura occipitală 
(6), în care se situează apofiza odontoidă a axisului (7). 

10.12.1.2. Masivul scheletic facial prezintă două trăsături 
caracteristice: prezența, în regiunea lui superioară, de piese 
osoase configurate și dispuse astfel încît formează cavităţi 
ce adăpostesc diferite organe sau au un conţinut aeric (deci 
regiuni cu transparență crescută pe imaginea radiografică) 
şi, în evident contrast, în poprțiunea inferioară, de porțiuni 
dense aparţinînd maxilarelor şi destinate implantării dinţilor 
(arcadele dentare). 

Fosele nazale sînt reprezentate radiologic prin două 
regiuni transparente, de formă aproximativ triunghiulară, 
cu unghiurile rotunjite, dispuse în centrul imaginii 
scheletului facial (F. n. în fig.418 și 421) şi separate prin 
septul nazal (fig.421, 9), a cărui imagine continuă în jos 
pe cea a apofizei crista galli, formaţiune osoasă intra- 
craniană (fig.418, 3). 

Cavităţile orbitare apar pe radiografiile în proiecție de 
faţă şi semiaxială ca imagini transparente, de formă aprox- 
mativ circulară sau ovală, simetrice, net conturate prin 
muchiile osoase care le delimitează (fig.418, 10, 
fig.421, 8); ele sint dispuse lateral şi superior în raport cu 
fosele nazale. In interiorul lor sînt vizibile, pe radigrafia 
de faţă, imaginile transparente ale fantelor sfenoidale (fig. 
418, 7), dispuse între aripa mare şi cea mică a sfenoidu- 
lui. Contururile laterale ale orbitelor sînt net vizibile și pe 
radiografia de profil (fig.419, 3). 

Sinusurile aerice cranio-făciale pot fi evidenţiate în 
măsură mai mult sau mai puțin completă pe radiografiile 
de faţă, profil şi axială, datorită transparenţei conferite de 
conţinutul lor. Incidenţa supraoccipitalo-alveolară (fig. 
421) rămîne însă cea mai apropiată studiului acestor 
sinusuri, etichetate uneori, datorită vecinătăţii cu fosele 
nazale, “sinusuri paranazale”. 

Sinusurile frontale apar ca imagini transparente de 
dimensiuni și formă variabile, de obicei asimetrice, cu 
contururi nete, dispuse de o parte şi de alta a liniei 
mediane, deasupra foselor nazale, între cele două 
contururi supero-interne ale orbitelor (fig.418, 2; fig.421, 
1). Radiografia de profil permite aprecierea dezvoltării lor 
în profunzimea osului frontal (fig.419, 16). 

Sinusurile maxilare realizează transparențe simetrice 
deosebit de nete, de formă triunghiulară, situate de o parte 
şi de alta a foselor nazale, sub imaginile cavitaţilor orbitare 
(fig.418, 6; fig.421, 3). Radiografia de profil permite 
aprecierea dimensiunilor lor în sens antero-posterior (fig. 
419, 19) iar cea axială evidenţiază pereţii lor posteriori 
(fig. 420, 9). 

In aria cuprinsă între pereţii laterali ai foselor nazale 
(medial), pereţii interni ai orbitelor (lateral), sinusurile 
frontale (superior) şi sinusurile maxilare (inferior), se 
proiectează regiunea celulelor etmoidale, caracterizată 
prin prezenţa de numeroase imagini transparente de 
dimensiuni mici şi formă variabilă, cu pereţi extrem de 
fini, depăşind în unele puncte contururile formațiunilor 
limitrofe (fig.418, 5; fig.419, 17; fig.420, 1; fig.421, 2). 

Aparţinînd bazei craniului, sinusurile sfenoidale sînt 
incluse de regulă în descrierea ansamblului cavităţilor 
aerice; ele sînt vizibile pe toate imaginile de referinţă pe 
care le-am prezentat (fig.418, 4; fig.419, 18; fig.420, 2; 
fig.421, 4). Se caracterizează printr-o remarcabilă 
variabilitate de formă şi dimensiuni (în înălțime și în 
profunzime), ca şi prin frecventa lor asimetrie. 

In regiunile laterale ale scheletului facial se proiec- 
tează opacitaţile masive ale oaselor malare (fig.418, 15; 
fig.419, 4; fig.420, 2; fig.421, 4). Ele sînt veritabile piese 
de rezistenţă ale arhitectonicii osoase a feţei. 

Cele două arcade dentare sînt situate pe marginea 
inferioară a oaselor maxilare superioare, respectiv pe cea 
superioară a mandibulei; recunoaşterea lor pe oricare din- 
tre radiografiile de ansamblu nu întimpină dificultăţi. La 
fel de pregnantă este imaginea mandibulei (fig.418, 419 
şi 421, M; fig.420, 8), cu diferitele sale regiuni anatomi- 
ce, printre care ramura ascendentă (fig.421, 6), codilul şi 
articulația temporo-mandibulară (fig.419, 28). 

Fig. 420. Imaginea normală a scheletului cranio-facial pe radiogra- 
fia axială (incidenţa submento-verticală). 1. celule etmoidale; 2. si- 
nusul sfenoidal; 3. stinca temporalului; 4. gaura ovală; $. virful stîncii 
temporalului; 6. gaura occipitală; 7. apofiza odontoidă; 8. mandibula; 
9. sinusul maxilar, 10. gaura rotundă; I1. regiunea mastoidiană; 12. 
osul malar; 13. marginea anterioară a stincii temporalului (delimitind 
posterior gaura ruptă anterioară); 14. marginea posterioară a stîncii (de- 
limitînd anterior gaura ruptă posterioară). 


10.12.2. Aspecte patologice ale scheletului 
cranio-facial. 


10.12.2.1. Leziuni traumatice. Fracturile oaselor bolţii 
craniene sînt de regulă uşor de evidenţiat pe radiografiile 
de faţă sau de profil, sub forma unor imagini transparente 
liniare, de întindere variabilă, cu contururi nete şi paralele, 
rectilinii sau prezentînd angulaţii, sinuozitaţi sau ramifica- 
tii (fig.422); uneori, în funcţie de mecanismul producerii 
lor, traiectele de fractură pot fi deosebit de complexe. 
Dacă este interesată o porţiune a bolţii care se proiectează 
tangenţial, devine aparentă întreruperea contururilor 
tablelor osoase, uneori decalarea uşoară a acestora. 

Fracturile bazei craniului şi ale oaselor feţei, mai ales 
dacă au o întindere redusă, necesită o examinare deosebit 
de minuțioasă a imaginii radiografice, în diferite incidențe, 
întrucît evidenţierea lor poate fi foarte dificilă. 

10.12.2.2. Afecțiuni hiperostozante cu localizare 
craniană. Meningiomul, tumoră cu originea în celulele 
arahnoidiene incluse în dura mater, realizează o îngroșare 

Fig.421. Imaginea normală a scheletului cranio-facial in incidența 

semiaxială supraoccipito-alveolară. 1. sinusul frontal; 2. celule 

3. sinusurile maxilare; 4. sinusul sfenoidal; 3. mastoida, 6. 

ramura verticală a mandibulei, 7. osul malar; 8. cavitățile orbitare; 9. 
septul nazal. F. n. :fosele nazale M:mandibula. 


circumscrisă, uneori considerabilă, a oaselor craniene, pe 
seama tablei interne sau a ambelor table. Formaţiunea 
patologică hiperplazică prezintă o structură osoasă densă, 
sar în cursul evoluţiei se comportă ca o tumoră benignă; 
se localizează de predilecție la nivelul orbitelor sau al 
regiunii parasagitale a bolţii (fig.423). 

Boala Paget. Localizarea craniană a bolii Paget 
produce, în faza de evoluţie tardivă, o îngroșare exprimată 
a oaselor bolţii craniene, care prezintă în același timp o 
structură profund alterată (“anarhică”), traducînd prezența 
men proces distrofic, cu predominanța osteosclerozei 
(fig 398,b). 

10.12.2.3. Afectiuni osteolizante cu localizare craniană. 
Localizarea (rară) a sarcomului osteolitic la nivelul bolții 
craniene produce zone de osteoliză de întindere variabilă, 
a contururi neregulate, parţial șterse, ce reflectă infiltraţia 
vecinătății. La nivelul tablelor osoase proiectate tangențial, 
se evidenţiază dispariţia contururilor acestora pe porțiunea 
mteresată de tumoră. 

Dezvoltarea extracraniană a tumorii se traduce prin 
apariția unei proeminențe care deformează regiunea şi 
eege opacitatea țesuturilor moi ce alcătuiesc învelișul 
exterior al bolții. 

Fig.422. Fractura circulară a calotei craniene. 


Mielomul multiplu produce zone multiple de osteoliză, 
interesînd una sau ambele table osoase, de dimensiuni 
variabile; forma imaginilor transparente rezultate este 
aproximativ rotundă iar contururile acestora sint nete și 
regulate (fig.408,a). 

Imagini transparente comparabile, dar cu forma şi 
contururile mult mai neregulate, deseori şterse, pot fi 
întilnite şi în localizările la nivelul bolţii ale metastazelor 
unor tumori maligne (cancer mamar, tiroidian etc.). 

Localizarea craniană a bolii Hand-Schiiiler-Cristian 
produce leziuni osteolitice de regulă multiple, cu dimen- 
siuni uneori considerabile, cu contur net, dar neregulat 
(fig.410,b). 

10.12.24. Procese patologice ale regiunii selare. Ima- 
ginea radiologică ce permite o reprezentare de maximă 
netitate a regiunii șeii turcești este cea obținută în incidența 
laterală a craniului, cu regiunea respectivă situată exact 
în centrul fasciculului mult restrins prin diafragmare sau 


Fig.423.. Meningion al aripilor sfenoidului, ingustarea fantei 
sfenoidale, atrofia pereţilor orbitei, cu lărpirea acesteia. 

Fig.424. a: anatomia radiologică normală a regiunii selare; b:modificarea regiunii prin prezența unui adenom cromofob, 


prin utilizarea unui localizator conic. Pe această imagine 
(fig.424,a) sînt bine reprezentate detaliile anatomice 
regionale:planul sfenoidal (1), tuberculul selar (2), 
apofizele clinoidale anterioare (3), şaua turcească (4), 
clinoidele posterioare (5), lama patrulateră (6), sinusul 
sfenoidal (7), stînca temporalului (8), contururile laterale 
ale orbitelor (9), contururile posterioare ale aripilor mici 
ale sfenoidului (10), planșeul cavitaţii selare (11). 

Patologia regiunii este net dominată de afecțiunile 
hipofizei, dintre care adenomul hipofizar, încadrat în 
categoria tumorilor benigne, se situează pe prim plan ca 
frecvenţă şi importanţă. 

Datorită dezvoltării sale excentrice lente, pînă la 
dimensiuni uneori considerabile, adenomul hipofizar 
(îndeosebi adenomul cromofob) produce atrofia prin 


presiune a formațiunilor osoase vecine (lama patrulateră, 
planșeul şi tuberculul selar, clinoidele anterioare) realizind 
în ansamblu creşterea marcată a dimensiunilor seit 
turceşti. 

Imaginea radiografică (fig. 424, b) evidenţiază în 
formele avansate gradul şi sensul modificărilor dimen- 
sionale ale cavităţii selare (4), subţierea planşeului, care 
poate prezenta contururi multiple (11), deformarea prin 
îngustare și împingerea înapoi a lamei patrulatere (6), 
deprimarea tuberculului selar (2), ascuţirea și subțierea 
clinoidelor anterioare (3). 

10.12.2.5. Procese patologice ale masivului facial. 
Afecţiunile inflamatorii ale sinusurilor aerice (sinuzite 
frontale sau maxilare), deosebit de frecvente, se traduc 
radiologic, în formele acute, prin opacifierea discretă 


Fig.425. Procese patologice ale masivului osos facial. a: sinuzita maxilară cronică stingă. 1. sinusul frontal, 2. orbite; 3. sinusuri maxilare; 
4. sinusul sfenoidal. b:osteom al sinusului frontal sting. |. sinus frontal drept, 2. orbite; 3. stincile temporale. 

Fig.426. Procese patologice ale arcadelor dentare. a:chisturi rad 


(voalarea) ariei de proiecţie a sinusului respectiv, datorită 
edemului mucoasei, ca şi prezenţei unui exsudat seros sau 
muco-purulent. 

La nivelul sinusurilor maxilare, existența unei cantități 
de lichid poate fi pusă în evidenţă cu claritate prin efectu- 
area unei radiografii a regiunii respective în ortostatism. 
In acest mod, pe suprafaţa sinusului apare o imagine 
hidroaerică tipică. 

In formele cronice, îngroșarea considerabilă a mucoasei 
produce îngroșarea corespunzătoare a imaginii pereţilor 
sinuzali, ştergerea contururilor acestora, reducerea ariei de 
proiecţie a cavităţii sinuzale afectate şi scăderea transparenţei 
ei în raport cu starea normală (fig.425,a). 

Osteomul, tumoare benignă specifică țesutului osos, se 
localizează destul de frecvent la nivelul sinusurilor 
frontale, avind ca loc de origine o celulă etmoidală vecină. 
In dezvoltare, osteoamele pot atinge dimensiuni consi- 
derabile producînd o simptomatologie clinică ce traduce 
compresia organelor vecine. Formate din țesut osos matur, 
compact sau spongios, osteoamele apar radiologic sub 
formă de opacitaţi intense, omogene, cu contururi nete şi 
regulate (fig.452,b). 

10.12.2.6. Procese patologice ale arcadelor dentare.La 
nivelul oaselor maxilare și a mandibulei, cu predilecție în 
regiunea arcadelor dentare, se dezvoltă o mare varietate 
de formaţiuni patologice, apărute ca urmare a evoluţiei 
unor afecţiuni ale dinţilor sau a degenerării chistice sau 
tumorale a unor structuri ale acestora. 

Chistul radicular este etapa finală de evoluţie a granu- 
lomului periapical. Se traduce radiologic printr-o zonă de 
osteoliză de formă regulată, rotundă sau ovală, net 
delimitată printr-un lizereu opac fin, care înconjoară virful 
rădăcinii (fig.426,a). 


iculare (C) dezvoltate în jurul unor rădăcini dentare (R), la nivelul 
mandibulei; b:chist folicular (F), dezvoltat în jurul coroanei molarului de minte (M) inclus; c:adamantinom (A) al mandibulei 


Chistul paradentar are probabil o etiopatogenie similară 
chistului osos esenţial; zona de osteoliză pe care o pro- 
duce este mai puţin regulată şi mai puţin bine delimitată 
faţă de vecinătate decit în cazul acestuia. 

Chistul folicular se dezvoltă în jurul unui dinte inclus 
sau al coroanei acestuia (fig.426,b). 

Adamantinomul este o tumoare benignă formată din 
țesuturi dentare embrionale. Produce zone de osteoliză unice, 
asemănătoare cu un chist, sau compartimentate prin prezența 
de septuri (fig.426,c); are de regulă contururi nete, iar la 
dimensiuni mari realizează suflarea osului. 

Odontoamele sînt constituite din țesuturi dentare 
mature (smalţ, dentină, cement) și recunosc mai multe 
variante (intraosoase, intradentare, satelite ale rădăcinii). 
Forma odontoplastică se caracterizează printr-un conglo- 
merat de “denticuli” (dinţi cu dezvoltare rudimentară). 


10.13. Radiodiagnosticul coloanei 
vertebrale. 


Coloana vertebrală reprezintă scheletul axial al 
corpului. Elementul constructiv de bază este reprezentat 
de vertebră, piesă osoasă de formă caracteristică, compusă 
dintr-un corp, un arc din care se desprind apofizele 
articulare, transverse și spinoasă, pediculi care unesc arcul 
cu corpul vertebral, lamele vertebrale ce unesc masele 
laterale, formate din apofizele articulare, cu apofiza 
spinoasă și istmul, care uneşte cele doua apofize articulare 
(superioară şi inferioară). 

Vertebrele sînt grupate în cinci regiuni distincte ale 
coloanei: cervicală, toracală, lombară, sacrală şi cocciană; 
în zonele de tranziţie, ele pot prezenta aspecte morfologice 
care fac dificilă atribuirea apertenenţei lor la una din 
regiunile continue. 

Fig.427. Schiţă anatomică reprezentînd curburile coloanei vertebrale în plan sagital (stinga). Imagine RMN în plan sagital. a regiunilor 
toracală inferioară, lombară şi sacrală ale coloanei (dreapta). 


Cu excepţia celor situate la extremităţile coloanei, 
vertebrele se încadrează într-un plan arhitectonic comun. 
Corpurile vertebrale au o formă cilindrică, dimensiunile 
lor crescînd treptat de la regiunea cervicală spre sacru, 
pentru a diminua brusc începînd cu vertebra 3-a sacrală. 

Prima vertebră cervicală, atlasul, este lipsită de corp, 
care, în cursul dezvoltării embrionare, se sudează cu 
corpul celei de a doua vertebre, axisul, devenind apofiza 
odontoidă. Această modificare asigură posibilitatea 
mişcărilor de rotaţie a capului. 

Suprafaţa caudală a unei vertebre este unită cu suprafața 
craniană a vertebrei subjacente prin discul intervertebral, 
formaţiune complexă, cu rol de amfiartroză, alcătuită dintr-un 
inel fibros marginal şi un nucleu pulpos central. 

Privită în ansamblu, coloana vertebrală prezintă o se- 
rie de curburi, dispuse atit în planul sagital, cît şi în plan 
frontal. In planul sagital, se succed în sens cranio-caudal 
lordoză cervicală, cifoză toracală, lordoză lombară şi 
cifoză sacrală (fig.427); în plan frontal, este prezentă mai 
frecvent o uşoară scolioză dextroconvexă, corespunzind 
vertebrelor T3-T5. 


10.13.1.Aspectul radiologic al coloanei vertebrale 
normale 


Reprezentarea completă a elementelor componente ale 
vertebrelor implică efectuarea de radiografii în mai multe 


poziţii: de faţă, de profil și oblice (separate pentru partea 
dreaptă şi stingâ) (fig.428). 

Imaginea de față (fig.428,a) permite examinarea con- 
tunirilor corpurilor vertebrale (1, 2), poziţiei pediculilor 
(4), apofizelor transverse (3) şi unor detalii ale apofizelor 
spinoase (5). 

Pe imaginea de profil (fig. 428, b) sînt reprezentate cu 
netitate corpurile vertebrale (8), pediculii (4), apofizele 
spinoase (5), unele detalii ale articulaţiilor mici (6, 7), ca 
şi spaţiile intervertebrale (9); în această poziţie pot fi 
apreciate şi curburile coloanei. 

Poziţiile oblice se folosesc mai ales pentru evidenţierea 
găurilor de conjugare, a micilor articulaţii şi istmului 
(fig.428,c, 6,7 şi 10). 

10.13.1.1. Regiunea suboccipitală se examinează de 
faţă mai ales în incidenţa transbucală (cu gura larg 
deschisă). Pe imaginea obţinută (fig.429), condilii 
occipitalului apar ca două formaţiuni ovalare (1), care se 
articulează cu masele laterale ale atlasului, de formă 
patrulateră, dispuse de o parte şi de alta a odontoidei (7). 
Axisul (2) prezintă aceleaşi caractere ca şi celelalte 
vertebre cervicale, avînd în plus, ataşată pe linia corpurilor 
vertebrale, apofiza odontoidă (3). Aceasta este bine 
vizibilă şi pe radiografia de profil a coloanei cervicale 
superioare (fig.430,b). 

10.13.1.2. Celelalte vertebre cervicale au caracterele 
generale descrise; corpurile vertebrale prezintă, ca parti- 

Fig. 428. Aspectul radiologic al elementelor arhitectonice ale vertebrelor pe imaginea de faţă (a), de profil (b) şi oblică (c). 1. marginea 
posterioară a suprafeţei discale; 2. marginea anterioară a suprafeței discale; 3. apofiza transversă, 4. pedicului vertebral; 5. apofiza spinoasă; 6. 
apofiza articulară superioară; 7. apofiza articulară inferioară; 8. corp vertebral; 9. spaţiu intervertebral; 10. istmul arcului vertebral, 


cularitate, pe conturul lor superior, la nivelul unghiurilor 
laterale, mici prelungiri ascuţite, apofizele unciforme (fig. 
430, a, 10). 

Radiografia de profil a coloanei cervicale (fig 430,b) 
evidenţiază corpurile vertebrale, spaţiile discale şi apofi- 
zele spinoase (2), cea mai dezvoltată dintre acestea 
aparţinînd vertebrei C7. 

Pentru examinarea găurilor de conjugare sînt necesare 
radiografii efectuate în incidenţe oblice. 

10.13,1.3. In regiunile toracală şi lombară, vertebrele 
se aseamănă ca formă dar se deosebesc prin dimensiuni 
şi prin poziţia apofizelor spinoase (fig.431 şi 432). Pe ima- 
ginea de faţă (fig.431,a; fig.432,a), corpurile vertebrale 
apar dreptunghiulare, cu contururile laterale uşor concave; 
de profil, concavitatea apare mai exprimată (pe conturul 
anterior şi posterior), mai ales în regiunea lombară 
(fig.432,b). Apofiza spinoasă a vertebrei L4 este cea mai 
scurtă şi are de obicei o orientare ușor ascendentă. 

Pediculii vertebrali sînt bine vizibili pe radiografiile de 
profil (fig.431,b; 432,b,5); examinarea găurilor de 
conjugare este posibilă pe radiografia de profil (pentru 
coloana toracală) și pe radiografii în poziţii oblice (pentru 
coloana lombară). Acestea din urmă sînt deseori practicate 
pentru relaţii deosebit de utile cu privire la micile 
articulaţii şi la starea istmurilor vertebrale pe care le oferă 
(fig.432,c). 

10.13.1.4. Osul sacral şi coccisul. Format prin sudarea 
a $ piese vertebrale, sacrumul apare ca o formaţiune osoasă 
unică, de formă piramidală. Pe radiografiile de faţă (fig. 
433,a) se pun în evidenţă aripile sacrale (3), creasta 


mediană, formată prin contopirea spinoaselor (5) şi găurile 
sacrale (2); sint, de asemenea, vizibile în mare măsură 
articulațiile sacro-iliace (1). A 

Corpurile vertebrale coccigiene, rudimentare, apar ca 
mici piese osoase de formă aproximativ trapezoidală 
(fig.423,a, 9). Radiografia de profil a regiunii sacro- 
coccigiene (fig. 433,b) pune în evidenţă, pe lîngă detaliile 
arhitectonice proprii segmentelor osoase reprezentate, 
promontoriul (7), element important pentru practica 
obstetricală. 


Fig.429. Regiunea suboccipitală (incidență transbucală), 1. condilii 
occipitali; 2. corpul axisului; 3. odontoida; 4. maxilarul superior; 5. 
mandibula; 6. spinoasa axisului; 7. masele laterale ale atlasului, 

Fig.430. Imaginea radiologică a coloanei cervicale pe radiografia de față (a) și de profil (b). 1. mandibula; 2. apofize spinoase; 3. apofize 
transverse; 4. arcuri costale; $. clavicule; 6. mastoide; 7. arcul atlasului, 8. odontoida; 9. corpul axisului; 10. apofize unciforme; 11. apofize 
articulare; 12. traheea. 

Fig.431. Imaginea radiologică a coloanei toracale pe radiografia de față (a) şi de profil (b). 1. omoplat; 2. gaură de conjugare; 3. spinoase; 
4. coaste, 5. pedicul; 6. diafragm. 

Fig.432. Imaginea radiologică a coloanei lombare pe radiografia de față (a), de profi 


l (b) şi oblică (cl, 1. coasta XII: 2. apofize spinoase; 
3. apofize transverse; 4. găuri de conjugare; 5. pediculi; 


6. istm vertebral; 7. articulaţii sacro-iliace: 8. articulții mici; 9. osul iliac; 10. sacrum. 


Fig.433. Imaginea radiologică a regiunii sacro-coccigiene pe radiografia de faţă (a) şi de profil (b): 1. articulaţia sacro-iliacă; 2. găuri sacrate; 
3. aripi sacrale; 4, aripi iliace; 5. creasta sacrală; 6. canal sacral; 7. promontoriu; 8. articulația coxofemurală: 9. coceis. 


304 


Fig.434. Aspectul coloanei vertebrale la copil (12 ani). e canal 
venos; i: inel osos marginal. 


10.13.1.5. Spațiile intervertebrale, ocupate de discuri, 
se evidenţiază în toate regiunile coloanei, cel mai bine pe 
radiografiile de profil; înalțimea lor creşte în sens cranio- 

caudal, pînă la nivelul spaţiul L4-L5. In regiunea cervicală 
şi toracală superioară, înălțimea medie este de 4-5 mm, la 
nivelul vertebrelor toracale inferioare de 6-8 mm, iar la 
nivelul regiunii lombare de 10-12 mm. 

10.13.1.6. Imaginea radiologică a coloanei vertebrale 
a copilului. In prima copilărie, corpurile vertebrale au 
contururile inferioare şi cele superioare convexe; pe 
imaginea de profil se proiectează, în plin corp vertebral, 
o imagine transparentă în bandă (fig.434,c), canalul 
venelor vertebrale. După 7-8 ani, corpul vertebral 
examinat de profil prezintă, la nivelul unghiurilor 
anterioare o mică “lipsă de substanță”, care traduce poziţia 
inelului cartilaginos marginal, radiotransparent. După 10 
ani, în aceasta se pune în evidență un mic nucleu osos 
triunghiular, apărut prin osificarea inelului cartilaginos, 
nesudat încă la corpul vertebral (fig.434,;); această sudură 
se produce între 18-20 de ani. 


10.13.2. Malformaţiile congenitale ale coloanei 
vertebrale 


In cursul dezvoltării intrauterine, corpul vertebral se 
formează prin unirea a doi nuclei de osificare laterali. 
Absența acestui proces se soldează cu despicătura 


Fig.435. Malformaţii vertebrale. a:despicătura sagitală, cu prezenţa a două hemivertebre şi a două hemiarcuri, b:bloc vertebral C2-C3; c:spina 
bifida la nivelul vertebrei LS. şi sacrumului, apofiza spinoasă LS izolată (“fotantă”); d:spondiloliză a istmului drept al vertebrei L4 (săgeata); 
e:sindrom Klippel-Feil (1. hemivertebre; 2. bloc de hemivertebre; c: coaste). 

Fig.436. Aspecte radiologice de fracturi vertebrale. a: fractură a odontoidei (O) cu luxaţia anterioară a atlasului (A); b:fractură cu tasare a 
venebrei LI, 


sagitală: cele două jumătăţi (hemivertebre) de aspect cu- 
neiform, rămîn separate printr-un sept membranos (fig.435 
a); uneori acestea se pot suda prin vîrfurile lor, rezultind 
vertebra “în fluture”. 

Dezvoltarea unei singure jumătăţi a vertebrei, hemiver- 
tebra, poate interesa numai corpul sau toate elementele 
structurale. Prezenţa unei hemivertebre (de obicei cu as- 
pect cuneiform), produce modificări de ax ale coloanei 
(cifoze, scolioze). 

Blocul vertebral congenital constă din sudura a două 
sau mai multe corpuri vertebrale vecine; se observă mai 
frecvent la nivelul coloanei cervicale și lombare. Discul 
intervertebral lipseşte sau este dezvoltat rudimentar; 
înălțimea corpurilor afectate este ușor crescută, astfel încât 
compensează înălțimea discului absent (fig.435,b). 

Dintre malformaţiile arcurilor vertebrale şi apofizelor, 
cele mai frecvente sînt spina bifida (lipsa de sudură a hemi- 
arcurilor, cu apariţia unei despicături mediane) (fig.435 
c) şi spondiloliza (întreruperea uni- sau bilaterală a ist- 
mului) (fig.435,d). 

Sindromul Klippel-Feil este o disgenezie vertebrală 
complexă, interesînd de obicei regiunea cervico-toracală 
a coloanei şi constînd din coexistența de blocuri verte- 
brale, hemivertebre, despicături ale arcurilor, malformații 
costale etc. (fig.435,e). Anomalia produce o scurtare a 
gitului, mai ales dacă vertebrele sînt şi reduse numeric. 


10.13.3. Leziunile traumatice ale coloanei 
vertebrale 


Sînt reprezentate de fracturi (cele mai frecvente), 
leziuni combinate (fracturi-luxaţii) şi luxaţii pure (extrem 
de rare). 

Aspectul leziunilor traumatice depinde în primul rînd 
de regiunea coloanei asupra căreia acționează factorul 
mecanic, avind în vedere rapoartele anatomice şi forma 
particulară a unor vertebre. 

La nivelul primelor două vertebre cervicale, trauma- 
tismul se soldează mai frecvent cu luxaţia atlasului pe axis, 
urmate deseori de fractura odontoidei. Luxaţia anterioară 
produce flexiunea capului şi distanțarea apofizelor 
spinoase ale vertebrelor respective; cea posterioară 
conduce, dimpotrivă, la extensia capului și apropierea 
spinoaselor. Fractura odontoidei poate fi bine pusă în 
evidenţă pe radiografia de profil (fig.436,a) şi pe cea în 
incidenţă transbucală. 

Fracturile ultimelor vertebre cervicale se traduc prin 
tasări în “pană” ale corpului vertebral, însoțite de apro- 
pierea apofizelor spinoase, uneori de fractura acestora şi 
a unghiului antero-superior al vertebrei subjacente. 

Aceleaşi modificări sînt produse, în linii mari, de trau- 
matismele ce afectează vertebrele toracale şi lombare. 

Deosebit de importantă pentru caracterul unei leziuni 
traumatice vertebrale este starea de contractură, în 
momentul traumatismului, a musculaturii ce se inseră pe 
coloană. Dacă muşchii sînt contractaţi, se vor produce mai 
ales leziuni ale plăcilor de acoperire şi spongioasei 
corpurilor vertebrale; în condiţii de relaxare apar în special 
tasări (fig.436,b), cu deformare a vertebrelor. 

In afara factorilor exteriori, leziunile pot fi şi consecința 
contracturii violente a unor grupe musculare; în acest mod 
se produc unele fracturi ale spinoasei axisului, ale unui 
arc al atlasului sau, la nivelul regiunii lombare, fracturi 
ale apofizelor transverse. 

Radiologic, traumatismele uşoare produc fisuri fine, 
însoţite uneori de o ușoară tasare a corpului vertebral; 
alteori traiectul de fractură capătă aspectul unei linii 
opace, care rezultă din întrepătrunderea traveelor de 
spongioasă. In alte cazuri pot fi evidenţiate detașări ale 
unghiului antero-superior al corpului vertebral. 

Traumatismele puternice se soldează cu deformarea 
vertebrei: fragmentul superior de corp vertebral apărut în 
urma fracturii se deplasează anterior, vertebra se lățeşte şi 
îşi diminuă înălțimea (fig.436,b). în cazuri rare, vertebra 
apare multifragmentată, inclusiv la nivelul arcurilor. 

Discul intervertebral poate fi afectat de procesul 
traumatic, prezentînd de obicei fisuri. Radiologic acestea 
se pot traduce prin diminuarea înălţimii spaţiului inter- 
vertebral sau prin alunecarea anterioară a vertebrei 
suprajacente. 

Vindecarea fracturilor corpului vertebral se realizează 
prin formarea de calus endostal, cea a arcurilor prin calus 
periostal. Fracturile apofizelor se soldează de regulă cu 


pseudartroze. 

Fig.437, Hernii intraspongioase (săgeți) 


10.13.4. Necrozele aseptice 


Necrozele aseptice cu localizare vertebrală au fost 
descrise într-o altă secțiune. 


10.13.85. Afecțiunile discului intervetebral. 


10.13.5.1. Herniile de disc. Structurile discului, în 
special nucleul pulpos, pot suferi alterări însoțite de 
dislocarea lor parţială, care se poate produce spre corpul 
vertebrelor vecine (herniile intraspongioase) sau spre 
regiunile care înconjoară discul. 

Herniile intraspongioase (nodulii Schmorl) apar prin 
prolabarea de țesut discal, favorizată de soluţii de conti- 


Fig.438. Triada Barr. Aspecte radiologice produse de hemia posterioară a discului L4-LS pe imaginea de faţă (a) şi de profil (b). 

Fig.439. Spondiloză deformantă. Osteofitoză şi osteocondroză la 
L3-L4. 


nuitate ale plăcii cartilaginoase de acoperire a corpului 
vertebral. Nodulii herniari produc zone de atrofie prin 
presiune, traduse radiologic sub forma unor adincituri 
circumscrise ale contururilor corpurilor vertebrale, 
delimitate uneori de un lizereu opac fin (fig.437). Nodulii 
respectivi pot prezenta calcificări, iar în cazul herniilor 
voluminoase înălțimea spaţiului intervetebral respectiv 
poate fi diminuată. 

In situaţii particulare, nodulii herniari pot crea lipsuri 
de substanţă la nivelul unghiurilor anterioare ale corpu- 
rilor vertebrale sau dislocări ale unor porțiuni din creasta 
osoasă marginală, cu aspect radiologic de traiecte de 
fractură. 

Herniile posterioare se pot manifesta radiologic prin 
semne indirecte, de probabilitate, alcătuind așa-numita 
“triadă Barr”: scolioză, reducerea lordozei (cervicale sau 
lombare) și micșorarea în înălțime a spaţiului intervete- 
bral (fig.438). Mai rar, în unele forme recente, prezența 
nucleului herniar în vecinătatea unghiurilor posterioare 
ale vertebrelor poate produce demineralizarea sau atrofia 
prin presiune a acestora. 

10.13.5.2. Degenerarea discală realizează, prin con- 
secinţele ei, tabloul clinico-radiologic al spondilozei 
deformante. 

Manifestarea radiologică cea mai pregnantă şi cea mai 
comună a acesteia este osteofitoza, consecință a dege- 
nerării inelului fibros marginal, care suferă tracțiuni 
neobișnuite la locul de inserție pe corpul vertebral, datorită 
solidarităţii lui cu aparatul ligamentar vecin. 

Osteofitele produc deformări prin exces de os ale 
unghiurilor vertebrale (fig.439), deseori sînt dispuse în 


Fig.440. Spondiloză (săgeata) cu spondilolisteză a vertebrei L4. 


cupluri, la nivelul unghiurilor a două vertebre vecine, 
putîndu-se suda, cu formarea de punți osoase inter- 
vetebrale (vezi fig.358,f,1). Ele pot interesa oricare 
regiune a coloanei, sau întreaga coloană; frecvenţa lor este 
însă mai mare la nivelul regiunilor intens solicitate 
mecanic (cervicală şi lombară). 

Degenerescenţa discală se traduce, de asemenea, în 
unele cazuri, prin diminuarea înălţimii spaţiului inter- 
vetebral. 

In etapele evolutive avansate, procesul degenerativ se 
extinde la nivelul plăcii cartilagionase de acoperire, 
realizînd aspectul radiologic al osteocondrozei vertebrale. 
Aceasta se traduce prin diminuarea înălțimii spaţiului 
intervetebral și condensarea (prin osteoscleroză) a 
suprafeţelor osoase discale, care capătă şi contururi 
neregulate (fig.439). In cazuri mai rare, în spaţiul 
intervertebral pot apare calcificări sau osificări în diferite 
structuri ale discului. 


10.13.6. Dislocările vertebrale 


Procesele degenerative ale discului se soldează deseori 
cu reducerea rezistenţei lui mecanice, urmată de relaxare, 
care permite alunecarea vertebrei suprajacente, împreună 
cu segmentul de coloană situat deaspura ei, în diferite 
direcții. EA 

10.13.6.1. Dislocările posterioare se produc mai ales 
în regiunea lombară, unde sînt favorizate de condiţiile 
anatomice proprii vertebrelor și musculaturii regionale. 
Radiologic se traduc prin decalajul corepunzător al 

Fig.441. Spondilartrită anchilopoetică. Sindesmofite (s), osificarea sistemelor ligamentare (0), anchiloză sacro-iliacă (a). 


unghiurilor posterioare a două vertebre vecine (vizibil pe 
radiografia de profil) și, de obicei, printr-o diminuare 
discretă a spațiului intervertebral respectiv. 

10.13.6.2. Dislocările laterale sînt de regulă consecinţa 
unor scolioze accentuate, de cauze variate. Alunecarea 
laterală se însoţeşte de rotația segmentului suprajacent al 
coloanei, în special în sensul convexităţii scoliozei. 

10.13.6.3. Dislocările anterioare. Mecanismul de 
producere a acestor dislocări implică, pe lîngă degene- 
rescența discală, spondiloliza istmică bilaterală a unei 
vertebre, de natură congenitală sau dobindită. Forma de 
alunecare vertebrală anterioară produsă pe această cale 
este denumită spondilolisteză. 

Radiologic, spondiloliza apare sub forma unei discon- 
tinuități a istmului interarticular, bine vizibilă pe radio- 
grafiile în incidenţe oblice sau laterale (fig.435,d). 
Dislocarea propriu-zisă este aparentă pe radiografia de 
profil (fig.440), care evidenţiază şi îngustarea găurii de 
conjugare, în sens antero-posterior. 

Dislocarea anterioară fără spondiloliză este rară şi puţin 
exprimată. 


10.13.7. Modificările de curbură ale coloanei 
vertebrale 


Curburile neobişnuite ale coloanei, apărute în condiţii 
patologice, pot avea aspecte diferite. 


Cifozele patologice pot apare în orice regiune a 
coloanei şi se însoțesc funcţional de rigiditatea fixată a 
segmentului respectiv. Principalele cauze sînt repre- 
zentate de rahitism, cifoza juvenilă sau senilă, vertebra 
cuneiformă, tuber-culoză, procese tumorale etc. 

Lordoza anormală este mai frecvent o stare compensa- 
toare care însoţeşte o cifoză. 

Scoliozele au o etiologie foarte variată (congenitală, 
rahitică, juvenilă, neuropatică, cicatricială); ele pot avea 
consecințe serioase asupra staticii întregii coloane şi 
bazinului (în speţă trunchiului) şi capului. 


10.13.8. Spondilartrita anchilopoetică 
(boala Bechterew-Pierre Marie) 


Este o afecţiune inflamatorie care afectează sistemul 
ligamentar vertebral, articulațiile vertebrelor şi articulațiile 
proximale ale membrelor; interesează mai ales persoanele 
tinere (în special bărbaţi), şi evoluează progresiv, în pusee 
ce creează condiţii favorabile de osteogeneză. In acest 
mod, se instalează treptat, progresiv, rigiditatea diverselor 
segmente ale coloanei, prin osificarea ligamentelor. 

Radiologic, primele modificări sînt consemnate la 
nivelul articulaţiilor sacro-iliace; ele constau din demine- 
ralizarea regiunilor osoase juxtaarticulare şi din ştergerea 
contururilor suprafeţelor articulaţiilor. După luni sau ani 

de evoluţie, apare scleroza periarticulară şi în final 
anchiloza osoasă sacro-iliacă. 

La nivelul articulaţiilor mici ale vertebrelor se produc 
modificări similare, soldate cu același aspect final. 
Concomitent, apar semnele radiologice ale osificării 
inelelor fibroase (sindesmofitele) şi ale sistemului 
ligamentar vertebral (ligamentele longitudinale, liga- 
mentele galbene și interspinoase). 

Pe radiografia de faţă (fig.441,a), se evidențiază 
prezența a două coloane opace, urmînd linia pediculilor 


vertebrali, între care se intercalează o a treia, mediană, 
corespunzătoare liniei spinoaselor (0). Corpurile verte- 
brale apar intens demineralizate; spaţiile intervetebrale 
rămîn nemodificate. 

Modificări similare celor observate în stadiile iniţiale 
la nivelul articulaţiilor sacro-iliace pot apare și la arti- 
culaţiile costo-vertebrale, simfizei pubiene şi articulaţiilor 
proximale ale membrelor; acestea din urmă nu evoluează 
însă niciodată spre anchiloză. 


EE 


CAPITOLUL 11 


NOȚIUNI ELEMENTARE DE RADIOBIOLOGIE 


11.1. Radiaţii ionizante 


Una din trăsăturile fizice fundamentale ale radiației X 
este, așa cum am văzut într-un capitol precedent, ionizarea 
mediului străbătut, consecinţă a interacţiilor elementare 
cu atomii mediului, de tipul efectului fotoelectric sau 
efectului Compton. 

In cazul radiaţiilor cu energie foarte ridicată (peste 
1 MeV), se poate produce o a treia interacţie elementară, 
formarea de perechi de particule, care se soldează, de 
asemenea, cu apariţia de ioni. 

Această trăsătură este comună unei largi categorii de 
radiații: X, gamma, fascicule de electroni, protoni, neu- 
troni, mezoni etc. Capacitatea de ionizare se datorează 
faptului că toate aceste radiaţii posedă o energie cuantică 
suficient de mare pentru a smulge electroni din atomii 
mediului (ionizare) sau a-i plasa în stări superioare ca 
nivel energetic stării fundamentale a atomului (excitări). 
Aceste radiaţii sînt denumite generic radiaţii ionizante. 

lonizările şi excitările atomice se situează la baza 
modificărilor chimice consemnate în mediul străbătut de 
asemenea radiaţii. 

Moleculele ce conţin atomi ionizaţi sau excitaţi 
dobîndesc o reactivitate chimică particulară; ele sînt 
instabile, intră rapid în combinaţie cu moleculele vecine, 
sau, în cazul în care au o structură complexă, (biomole- 
culele) se scindează. Alteori apar, dimpotrivă, legături 
intermoleculare neobişnuite. 

lonizarea moleculelor de apă se soldează cu aparţia aşa- 
numiţilor “radicali liberi”, de forma -OHe, -H° etc., care 
se combină între ei (rezultînd mai ales H,O,), sau cu mole- 
culele apropiate, pe care le alterează. 

Dacă mediul străbătut de radiaţii este o structură 
biologică, aceste modificări chimice se vor traduce în final 
prin alterarea proprietăţilor specific biologice, adică prin 
efecte biologice. 

11.2. Noţiuni de dozimetrie a radiaţiilor 


Prin ionizările şi excitările produse, fasciculul de radiații 
cedează mediului o cantitate din energia proprie iniţială, 
care este absorbită şi care determină apariţia efectelor ra- 
diobiologice consemnate în final. Acest aspect al interacţiei 
dintre radiaţii şi mediul biologic creează necesitatea 
definirii cantitative a energiei absorbite, adică a dozime- 
triei radiaţiilor. 

Unitatea de doză absorbită, cunoscută în virtutea unei 
îndelungate practici, este radul (rd); 1 rad = 100 ergi/gram 
de materie. In 1975, CIUMR (Comisia Internaţională 
pentru Unităţi de Măsură Radiologică) a introdus o nouă 
unitate, concordantă cu actualul sistem intenaţional (SI) 
de unităţi de măsură, Gray-ul (Gy), echivalent cu 1 Joule/ 
kg, adică 100 rad. 

Intrucît organismul uman poate fi expus, terapeutic sau 
accidental, la radiaţii ionizante de natură variată, cu efecte 
biologice de intensitate diferită, s-a creat necesitatea 
stabilirii unei unități de măsură a dozei biologice. Această 
unitate o reprezintă rem-ul (rântgen equivalent man), 
cantitatea de energie ionizantă de orice tip care produce 
acelaşi efect biologic ca 1 rad de radiaţie “standard” 
(radiaţia X de 250 kV). 

In prezent, în concordanță cu unităţile noului sistem 
internaţional (SI), unitatea de măsură admisă este Sievert- 
ul (Si), care este doza de radiaţie ionizantă cu același efect 
biologic ca al unui Gray (100 rad) de radiaţie standard. 


11.3 Efectele radiobiologice 
Efectele radiobiologice sînt multiple şi de factură foarte 


variată, încă incomplet cunoscute. Ele pot fi studiate pe 
diverse trepte de organizare a materiei vii, adică la nivel 


subcelular (biochimic), la nivelul celulelor, țesuturilor și 
organelor sau la nivelul organismului. 


11.3.1. Nivelul subcelular 


Principalele efecte produse de radiații sînt reprezen- 
tate de alterări ale macromoleculelor (proteine, enzime şi, 
în mod deosebit, acizi nucleici). A Iterarea moleculelor de 
ADN, purtătoare ale informaţiei genetice, capătă o 
semnificaţie cu totul particulară. 

Modificările moleculelor de ADN sînt în general 
ireversibile; întrucît ele afectează în general genele pe care 
le poartă aceste molecule, capătă semnificaţia unor mutații 
şi se transmit descendenților celulelor respective în cursul 
procesului de mitoză. 

Dacă mutaţiile afectează celule somatice, rezultă 
deficite morfo-funcţionale de gravitate variabilă ale 
țesutului respectiv. Mutaţiile celulelor germinative 
gonadice se pot solda cu anomalii şi malformații conge- 
nitale ale urmaşilor persoanelor iradiate. 


11.3.2. Nivelul celular 


Unul dintre cele mai remarcabile efecte la acest nivel 
este acela de moarte mitotică a celulei. 

După iradierea cu un anumit nivel de doză, celula nu 
manifestă aparent nici o modificare în desfăşurarea 
proprietăților vitale. In momentul în care trebuie să se 
producă mitoza, celula respectivă se vădeşte incapabilă 
de diviziune și, în consecință, moare. Moartea mitotică a 
celulei se datorează alterării materialului ei genetic (ADN, 
cromozomi) şi se produce, pentru toate celulele de 
mamifere, după iradierea cu doze cuprinse între 90 şi 200 
rd (cGy). Efectul este deosebit de critic pentru celulele 
care în mod obișnuit se află în diviziune râpidă (de 
exemplu celulele epiteliului intestinal sau celulele 
hematoformatoare); el este greu sau imposibil de eviden- 
Dat în cazul celulelor ce se divid la intervale foarte lungi 
(parenchime glandulare) sau nu se mai divid (țesutul 
nervos la adult). 

Efectul de moarte mitotică celulară este larg folosit în 
radioterapia antitumorală. 


11.3.3. Nivelul ţesuturilor 
Efectul iradierii depinde substanţial de ritmul de 


diviziune al celulelor componente, reflectat de aşa- 
numitul “indice mitotic” (proporţia de celule aflate în 

diviziune în raport cu totalitatea populației celulare). 
Țesuturile care conţin un număr mare de celule în 
diviziune (epiteliul intestinal, țesuturile hematoforma- 
toare, țesutul tumoral malign) suferă o depopulare rapidă, 
ca rezultat al efectului de moarte mitotică celulară, dar ele 
se pot repopula la fel de rapid, în cursul procesului de 
refacere, prin diviziunea celulelor rămase nealterate. 
Țesuturile cu indice mitotic scăzut sau absent (formate în 
general din celule diferențiate) nu vor suferi modificări 
morfologice aparente; la nivelul lor pot fi însă evidenţiate 
după iradiere modificări ale activităţii funcționale (în 
sensul creșterii sau reducerii acesteia). 

Dozele mici de radiaţii (de ordinul cîtorva zeci de rd) 
produc în general efecte funcționale stimulante, materia- 
lizate prin accentuarea metabolismului şi creşterea 
activităţii specifice. La doze mai mari (cîteva sute de rd), 
se observă, dimpotrivă, o reducere, în grade diferite, a 
acestei activităţi. 


11.3.4. Nivelul organelor 


La nivelul organelor, efectele sînt dependente de tipul 
ţesuturilor componente. Organele ce conţin țesuturi cu 
indice mitotic ridicat vor resimţi efectele depopulării in- 
tense a acestora. Organele bogate în țesut parenchimatos, 
înalt diferențat, vor manifesta în principiu modificări ale 
nivelului lor funcţional, dependente de mărimea dozei 
administrate, în timp ce modificările morfologice vor fi 
mai puţin aparente. 

O importanţa decisivă pentru desfășurarea efectului 
radiobiologic la nivelul organelor o are comportamentul 
față de iradiere al țesutului vasculo-conjunctiv care 
constituie stroma organelor respective şi care asigură 
troficitatea lor. Dacă doza de radiaţii nu alterează acest 
țesut (în alţi termeni, nu îi depășește toleranța), un organ 
care conţine ţesuturi cu indice mitotic mare şi care se va 
depopula după iradiere, poate să se refacă ulterior din 
punct de vedere morfologic și funcțional. Dimpotrivă, 
dacă doza depăşeşte toleranța țesutului vasculo-conjunc- 
tiv, parenchimul format din ţesuturi înalt diferenţiate, 
radiorezistente, va suferi urmările deficitului de troficitate 
și va manifesta alterări progresive, ireversibile. 

Se poate afirma deci că toleranța organelor faţă de iradiere 
se identifică cu toleranța țesutului vasculo-conjunctiv pe care 
îl posedă. Această toleranță este aproximativ aceeaşi pentru 
toate organele considerate. Doza maximă tolerată, care nu 
produce alterări ireversibile, măsoară 1600-1800 cGy în 
aplicare unică, sau echivalentul acestei mărimi, dacă doza 
se administrează în mai multe fracțiuni. 

Depăşirea acesei doze se soldează cu degenerarea 
fibroasă a structurilor conjunctive și cu alterarea definitivă 
a formațiunilor vasculare. Rezultatul final va fi, aşa cum 
am văzut, alterarea progresivă a parenchimului radio- 
rezistent, care va suferi pe cale indirectă acţiunea 
radiaţiilor. 


11.3.5. Nivelul organismelor 


Iradierea produce o serie de manifestări de factură 
extrem de variată, care depind în esenţa de mărimea dozei 
administrate şi de volumul din organism expus iradierii. 
Ele sînt cuprinse în noţiunea de “boală de iradiere”; 
termenul este vag și nu poate căpăta un sens explicit fără 
precizarea circumstanțelor iradierii. 

11.3.5.1. Jradierea acută a întregului organism uman 
cu o doză unică mare (peste 350 cGy) se soldează cu 
moartea acestuia. 

La o doză unică de ordinul cîtorva mii de cGy; moartea 
survine la un interval de mai multe ore pînă la 2-3 zile de 
la iradiere și se datorează unui sindrom al sistemului 
nervos central, dominat de hipertensiune intracraniană și 
prăbuşirea tensiunii arteriale. După o doză de aproximativ 
1000 cGy, moartea survine într-un interval de cel mult 
cîteva săptămîni de la iradiere și este datorată sindromului 
gastro-intestinal produs de depopularea intensă a epite- 
liului tubului digestiv și invadarea organismului de către 
flora bacteriană intenstinală. 

Iradierea acută a întregului organism cu doze de nivelul 
celor menționate mai înainte (şi care apare, evident, numai 
în condiţii accidentale) se soldează implacabil cu moartea 
subiectului interesat; nu se cunosc supravieţuiri după 
asemenea doze, nici mijloace terapeutice capabile să evite 
decesul celui iradiat. 

La doze de ordinul cîtorva sute de cGy, moartea, atunci 
cînd survine, este rezultatul lezării sistemului hemato- 
poetic. Celulele precursoare, mitotic active, sînt ucise prin 
iradiere şi prin aceasta, sursa de hematii, leucocite şi 
plachete mature este redusă sau suspendată. Efectul 
iradierii devine aparent atunci cînd celulele circulante 
mature îşi încheie ciclul vital şi încep să moară, fără a fi 
înlocuite în mod adecvat de către generaţiile ai căror 
precursori au fost ucişi prin iradiere. Moartea apare în 
aceasta perioadă datorită infecțiilor şi hemoragiilor, ca şi 
depresiei sistemului imunitar. Ea este precedată de o 
perioadă de bien de 3-4 săptămîni şi poate fi prevenită 
printr-o îngrijire adecvată, constind în special din evitarea 
posibilităților de infecţie. 

Definirea cantitativă a incidenței mortalităţii prin acest 
efect foloseşte conceptul de “doză letală medie” sau “doză 


letală 50%”, adică doza care produce într-un interval de timp 
specificat moartea a jumătate din populaţia supusă 
observaţiei sau experimentului de laborator. Pentru om, doza 
care produce efectul respectiv la 30 zile de la iradiere (adică 
DL 50/30) este evaluată la aproximativ 350 cGy. 

Intr-o populaţie umană sau animală există o mare 
variabilitate individuală în manifestarea răspunsului la 
iradierea cu doze de acest ordin. Această variabilitate este 
determinată de factori constituționali de natură diferită (de 
exemplu, indivizii tineri și cei bătrîni apar mai radio- 
sensibili decit adulţii de vîrstă medie; femeile tolerează 
în general doze mai mari decit bărbaţii). 

DL50/30, adică doza care poduce o letalitate de 50% 
la un interval de 30 de zile de la iradiere, este aleasă ca 
valoare de referință, întrucît la acest interval se consem- 
nează cea mai mare proporţie de decese în cadrul 
populaţiei iradiate. = 

Aşa cum se poate deduce, efectele iradierii acute cu 
doze mari rezultă din uciderea de celule aparținînd unor 
categorii “critice”, soldată la un interval scurt cu moartea 
organismului. 

11.3.5.2. Iradierea repetată cu doze mici produce în 
esenţă aceleași rezultate ca şi o iradiere acută cu o doză 
unică situată sub nivelul dozei letale medii: organismul 
supraviețuiește iar efectele iradierii vor deveni manifeste 
după un interval lung. Asemenea efecte sînt denumite 
efecte tardive iar perioada care le precede, perioadă de 
latenţă; ele se datorează lezării ireparabile a materialului 
genetic al celulelor care supraviețuiesc expunerii la radiaţii. 

Observarea experimentală sau clinică a efectelor 
tardive este mult mai dificilă, datorită multitudinii și varia- 
bilităţii manifestărilor posibile, ca şi intervalului la care 
pot apare. De obicei, efectele tardive sînt discutate sub trei 
aspecte fundamentale: scurtarea nespecifică a vieţii, 
carcinogeneza şi anomaliile genetice ale urmașilor. 

a. Scurtarea nespecifică a vieții. După unele 
studii experimentale practicate pe animale, iradierea cu 
doze subletale produce scurtarea vieţii în loturile respec- 
tive, datorită accelerării tuturor proceselor care în mod 
obişnuit conduc la moarte. Simptomele ce materializează 
rezultatul tardiv al iradierii sugerează o “îmbătrînire 
precoce”, radioindusă, a organismelor respective. Un 
asemenea efect nu a putut fi însă demonstrat pe orga- 
nismul uman. 

In realitate, în grupele de populaţie umană supuse 
iradierii cu doze mici repetate (de pildă în condiţii parti- 
culare de activitate profesională), scurtarea vieţii se dato- 
rează probabil în întregime carcinogenezei radioinduse. 
Acest fapt concordă și cu rezultatele unor studii experi- 
mentale efectuate pe animale. 

b. Cancerogeneza indusă de radiaţii. Posibilitatea 
dezvoltării de tumori maligne în urma iradierii organis- 
melor cu doze subletale este atestată de studii experimen- 
tale, ca şi de date statistice cu privire la incidenţa acestor 
tumori în grupuri şi categorii ale populaţiei umane supuse 
unor iradieri cu asemenea doze (iradiaţi profesional, 
medical sau accidental). Implicarea iradierii cu doze de 
ordinul cîtorva zeci, pînă la cîteva sute de cGy a ţesuturilor 
hematopoetice în dezvoltarea ulterioară a unor forme de 
leucemie este convingător demonstrată; este posibil ca 
doze de același ordin să determine apariţia de cancere 
tiroidiene, mamare și pulmonare, la subiecții supuşi 
iradierii pe regiunile respective. 

Cancere ale pielii au fost frecvent observate la radiologi 
şi dermatologi care mînuiau surse sau aparatură radiologi- 
că medicală, în perioada în care nu se acorda atenţie 
radioprotecţiei. In rîndurile muncitorilor ce foloseau în 
trecut vopsele cu săruri de radiu au fost semnalate 
frecvente tumori osoase. 

Printre supraviețuitorii bombardamentelor nucleare de 
la Hiroshima și Nagasaki — cel mai larg grup uman iradiat 
cu doze subletale — incidenţa leucemiei și a altor forme de 
neoplasme maligne a fost găsită în mod cert crescută. 

Mecanismul carcinogenezei radioinduse este incom- 
plet cunoscut; mutaţiile produse în celulele țesutului ira- 
diat reprezintă, probabil, factorul determinant iniţial, care 
creează condiţii favorizante proliferării neoplazice, pe cale 
directă sau indirectă. 

In general, între iradiere şi apariția tumorii, există o 
perioadă de latenţă lungă, în care țesutul respectiv nu 
prezintă nici o manifestare anormală. Această perioadă, 
în medie de 5-9 ani în cazul leucemiei, poate atinge 20 
sau 30 de ani în cazul altor forme de cancer. 

c. Anomaliile genetice. Studiul caracterelor 
observabile, de la particularităţile structurale molecu lare, 
pînă la cele morfologice și de comportament, constituie 
obiectul geneticii. 

Pe calea celulelor germinative, informaţia este trans- 
misă de la o generaţie la cea următoare prin intermediul 
cromozomilor, a căror componentă esenţială este acidul 
dezoxiribonucleic (ADN), o moleculă complexă, avînd un 
suport format dintr-o grupare glucidică fosfatată, de care 
sînt ataşate “bazele”. La om, bazele sînt reprezentate de 4 
acizi nucleici (timina, citozina, adenina şi guanina), a 
căror secvenţă în molecula de ADN constituie codul 
genetic prin care informaţia trece de la o generaţie la alta. 
Dacă această secvenţă este alterată, se produce o modi- 
ficare a informaţiei genetice, denumită mutație. O mutație 
poate rezulta din cauze naturale necunoscute (“spontană”) 
sau este determinată de un număr de agenţi nocivi, dintre 
care iradierea este cunoscută ca fiind deosebit de eficace. 


Atunci cînd o mutație apare într-o celulă germinativă, 
consecinţa va fi resimţită numai în generaţia următoare. 
O asemenea mutație poate fi dominantă, în care caz se va 
exprima la descendenții imediați ai celulei ce a suferit 
mutaţia, sau recesivă, căpătînd expresie numai dacă am- 
bele seturi de cromozomi din care se formează celula-ou 
au aceeşi mutație sau dacă nu există o genă dominantă 
care să mascheze caracterul ei recesiv. 

Indiferent de origine, majoritatea mutații lor sînt detrimen- 
tale, adică alterează proprietățile biologice definitorii ale 
speciei. Fiecare individ poartă o încărcătură de gene defecte, 
care, în ansamblu, tind să-i diminueze competența biologică. 
In natură se stabileşte un echilibru între producerea de noi 
mutații și selecţia naturală împotriva genelor detrimentale. 
Astfel, în specia umană, se estimează că una din 10 per- 
soane fie că este incapabilă să se reproducă, fie moare înainte 
de maturitate, datorită defectelor genetice. 

Viaţa pe pămînt a fost continuu supusă la iradierea 
cosmică, încă de la începuturile ei. Este deci de așteptat 
că orice tip de mutație posibilă s-a produs într-un moment 
sau altul; în consecință, radiaţiile produse de om nu crează 
nici un tip nou de mutații, dar pot creşte incidenţa naturală 
a întregului spectru de mutații cunoscut. 

Mutaţiile cromozomiale, de forma rupturilor, inter- 
schimbărilor sau inversiunilor, duc inevitabil la apariția 
unui făt neviabil. Nondisjuncţia în timpul meiozei se 
soldează cu celule fiice care au una prea mulţi, alta prea 
puţini cromozomi. 

Mongolismul se datorează unui defect de această natură. 

In afara mutaţiilor cromozomiale, iradierea poate pro- 
duce toată seria de mutații genice cunoscute, de severitate 
variată, care devin evidente la generaţiile următoare; ele 
pot fi recesive sau dominante. 

Radiațiile produse de om constituie un factor mutagen 
adiţional. In general, fiecare nou mutant adăugat la fon- 
dul natural poate fi nociv pentru un anume descendent şi 
orice număr de indivizi supradefectivi reprezintă o povară 
pentru societate. 

Evaluarea riscului genetic al iradierii asupra populaţiei 
umane este o problemă deosebit de dificilă. Datorită 
existenței categoriei de mutații recesive, este necesară 
observarea unui mare număr de generaţii, în care acestea 
să poată fi relevate. Absența unui efect evident asupra 
urmașilor imediaţi, nu trebuie privită ca o absenţă reală a 
defectelor ereditare produse de radiaţii. 

Singura bază de estimare a efectelor genetice posibile 
la om o reprezintă extrapolarea datelor experimentale 
(obţinute în special prin iradierea şoarecilor); pe această 
cale s-a ajuns la concluzia că iradierea populaţiei umane 
cu o doză cuprinsă între 10 și 100 rem (cSi) ar conduce la 

Tabelul |. Dozele de radiații ionizante primite de populația umană. 


Fond natural 
Utilizare medicală 
a. Radiodiagnostic (1974) 
b. Radioterapie 
c. Medicină nucleară 0,2 


Expunere profesională (medicală, industrială, 
| muncitori în domeniul energiei nucleare) 
Precipitaţii radioactive de la experiențele nucleare 


Diverse (TV, ceasuri luminescente, zboruri la 


E o — 


mare înălţime etc.) 


dublarea ratei mutaţiilor spontane. O asemenea doză este 
etichetată doză de “dublare”. 

Nivelele actuale de iradiere a populaţiei umane. 
Populaţia umană este supusă unui fond de radiaţii de ori- 
gine naturală și unei varietăţi de surse artificiale, incluzind 
examenele și alte proceduri radiologice medicale. 
Evaluarea nivelului global de iradiere presupune concep- 
tul de “doză cu semnificaţie genetică” (DSG), care reflectă 
gradul de iradiere la care este supus fondul populaţiei 
determinant în înmulţirea acesteia. In tabelul următor sînt 
prezentate dozele de radiaţii ionizante primite de populaţia 
umană din această categorie. 

Cifra ce marchează fondul natural de iradiere a popu- 
laţiei, 125 mrem/an, este doar o cifră medie. Acest fond 
include radiația cosmică, a cărei intensitate variază cu 
situația geografică (la nivelul mării este evaluată la cca 
50 mrem pe an, pe cind la altitudini mari ajunge la 150 
mrem pe an); restul fondului natural rezultă din radioacti- 
vitatea solului, a materialelor de construcții și depozitele 
radioactive din organismul uman. Prin variaţia acestori 
factori, fondul natural variază la rindul lui cu un factor de 
cel puţin 1/10 în diferite regiuni geografice. 

Din tabel rezultă că iradierea medicală în scop diag- 
nostic este cea mai importantă sursă artificială de iradiere. 
In această ordine de idei, trebuie menţionat faptul că, de 
exemplu, în cursul unui examen gastro-intestinal, gonadele 
pacientului primesc între 150 şi 600 mrd, în cursul unei 
irigografii, între 500 și 1500 mrd, iar în cursul unei uro- 
grafii, 500-2000 mrd. 

Pînă în prezent nu se cunoaşte relația exactă dintre 
creşterea dozei cu semnificaţie genetică şi creşterea 
corespunzătoare a ratei mutaţiilor în populaţie. Se admite 
pe baza datelor experimentale, că efectele genetice sint 
cumulative şi independente de circumstanţele iradierii 
(doza unică, fracționată, cu debit ridicat sau redus). Se 
consideră de asemenea, că o dublare a ratei naturale de 
mutații ar constitui pentru societate o povară inaccep- 
tabilă. In opinia curentă a experților, doza cu semnificaţie 
genetică provenită din iradierea artificială nu trebuie să 
depășească fondul natural mediu (125 mrem anual). O 
asemenea doză se situează de fapt mult sub nivelul dozei 
de dublare; restricția menţionată reprezintă însă un factor 
adecvat de securitate socială. 

In legislaţia țării noastre, doza maximă admisă în 
iradierea generală este de 5 rem anual pentru cei expuşi 
profesional, 1,5 rem pentru cei expuşi ocazional şi 
0,5 rem anual pentru restul populaţiei. 

Se impune în mod firesc concluzia că iradierea 
medicală, principala sursă artificială de iradiere, trebuie 
să fie pe cît posibil limitată. Faţă de tendința actuală de 
creştere a solicitărilor de examene radiologice, cadrele 
medicale trebuie să adopte o poziţie raţională, bazată pe 
estimarea, în fiecare situaţie, a raportului beneficiu real 
risc social și individual. 

d. Efectele iradierii asupra embrionului şi 
fătului. Studiile experimentale au dovedit că doze moderate 
de radiaţii produc efecte deosebit de grave asupra embrio- 
nului şi fătului în dezvoltare, atit în ceea ce priveşte sporirea 
letalităţii, cît şi în producerea de anomalii și malformații. In 
afara acestor studii, există în prezent date obţinute asupra 
omului, care confirmă faptul că doze cuprinse între 10 şi 
200 rd pot produce efecte de aceeași natură şi gravitate. 
Faptul este explicabil prin radiosensibilitatea cu totul 
remarcabilă pe care o manifestă țesuturile produsului de 
concepţie, aflate într-o fază de proliferare rapidă. 

In primele 2-3 săptămîni de gestație (perioada de pre- 
implantare a embrionului și începutul celei de organoge- 


neză), iradierea se soldeză cu un mare procent de resorbții 
şi avortări ale embrionilor. 

Intre săptăminile 4 şi 11, iradierea produce anomalii 
severe de tipul microcefaliei, hidrocefaliei, dezvoltării 
defectuoase a sistemului nervos central, organelor de simţ 
şi scheletului. 

Intre săptămîna a 16-a și a 20-a, iradierea fătului se 
poate solda cu grade variabile de microcefalie, întîrziere 
mentală şi de creștere; după săptămîna a 30-a nu se mai 
produc anomalii structurale grave, dar pot fi generate 
inabilități funcționale variate. 

Există, de asemenea, dovezi că doze de ordinul 
cîtorva rd, primite în timpul vieţii intrauterine în cursul 
diferitelor proceduri de radiodiagnostic, pot spori incidența 
întregului spectru de neoplasme ale copilului, în particu- 
lar a leucemiei. 

Nu există pină în prezent relaţii doză-efect precizate în 
ceea ce priveşte rezultatele iradierii embrionului şi fătului; 
datele pe care le deţinem conduc însă la concluzia că nici 
un nivel de doză nu poate fi considerat complet inofensiv 
şi că probabilitatea producerii de anomalii creşte în funcţie 
de creșterea dozei. 

Utilizarea radiaţiilor ionizante în scopuri terapeutice 
se bazează pe efectele biologice produse de ele, efecte 
care au fost prezentate succint în capitolul precedent. In 
epoca noastră se înscrie prin cele mai eficace mijloace de 
tratament, mai ales în domeniul unor afecţiuni de mare 
gravitate, cum sînt tumorile maligne. După mai multe 
decenii de la introducerea în practica curentă, ea cunoaște 
o necontenită perfecționare, datorită lărgirii gamei de 
proceduri tehnice pe care le utilizează, ca și progreselor 
în cunoaşterea și definirea cantitativă a efectelor 
radio-biologice. 


12.1. Surse de radiații și tehnici 
utilizate în radioterapie 


12.1.1. Surse 


Radioterapia utilizează în prezent variate categorii de 
radiaţii ionizante, provenite dintr-o mare varietate de surse. 
Astfel: 


— radiaţii X produse de generatoare “conven- 
tionale” (similare celor folosite în radiodiagnostic), cu 
energii cuprinse între 10 şi 300 kV (“ortovoltaj ); 

— radiaţii X şi gama de energii înalte (““mega- 
voltaj”), cuprinse între 4 şi 30 MeV, generate în instalaţii 
acceleratoare de particule (electroni), de tipul betatronu- 
lui sau acceleratoarelor liniare; 


— radiaţii beta (fascicul de electroni) și gamma 
emise de o largă categorie de izotopi radioactivi (Cobalt 
60, Iridium 192, Aur 198, Stronţiu-Ytriu 90 etc.); 


— radiaţii corpusculare (protoni, neutroni, me- 
zoni, fragmente de nuclee atomice accelerate în instalaţii 
speciale, la energii de ordinul MeV-ilor). 


12.1.2. Tehnici 


Administrarea radiațiilor în scop terapeutic recunoaște 
două modalităţi tehnice fundamentale: iradierea externă 
şi iradierea internă. 

12.1.2.1. Jradierea externă utilizează în general calea 
transcutană de aplicare a fasciculului de radiaţii orientat 
spre focarul patologic. Fasciculul străbate astfel inevitabil 
o suprafaţă a pielii denumită “poartă de intrare” sau “cîmp 
de iradiere”. Această formă de aplicare poate fi practicată 
cu o distanță sursă-piele mare (30-100 cm), ca în cazul 
majorităţii instalaţiilor de energii convenţionale sau 
înalte, şi este denumită în acest caz feleiradiere sau 
teleradioterapie; de asemenea, cu distanţă sursă-piele mică 
(cîțiva cm), ca în cazul instalaţiei Chaoul, constituind 
brahiradioterapia. lradierea de contact aplică sursa de 
radiaţii în vecinătatea nemijlocită a focarului patologic sau 
chiar în interiorul acestuia. Asemenea tehnici de iradiere, 
care utilizează izotopi radioactivi (cesium, iridium, aur 
etc.) constituie domeniul curie-terapiei; sursele respective 
sînt aplicate pe piele sau pe mucoasa cavităților naturale 
sub formă de celule sau sînt implantate în ţesuturi sub 
formă de ace. 

12.1.2.2. Jradierea internă foloseşte radioizotopi arti- 
ficiali, ca 1-131, P-32, Au-198, introduși în organism pe 
cale metabolică; afinitatea acestora pentru anumite țesuturi 
(așa cum este cea a iodului-131 pentru țesutul glandular 
tiroidian) permite concentrarea lor la nivelul țesuturilor 
respective, pe care le iradiază în mod selectiv. 

12.2. Domeniile de aplicaţie ale iradierii 
terapeutice 


12.2.1. Radioterapia cu efecte funcționale 


Utilizează capacitatea radiaţiilor ionizante de a produce 
stimularea sau inhibiţia funcţiei unor țesuturi şi organe, 
modificarea conductibilității nervoase și sporirea circu- 
laţiei locale. Această formă de iradiere este indicată în 
afecţiuni dominate patogenic sau simptomatic de durere, 
circulaţie defectuoasă, hipo- sau hiperfuncţie a unor 


organe. 
Efectul de depolarizare a membranei formațiunilor 


se situează la baza efectului antalgic al iradierii, unul 
dintre cele mai eficiente în raport cu alte proceduri 
terapeutice, 

Declanșarea, prin receptorii membranelor celulare, a 
unor efecte vasodilatatoare, explică ameliorarea circulaţiei 
locale produsă de iradiere şi obţinerea de efecte trofice 
favorabile. 

Stimularea sau, dimpotrivă, inhibarea funcţiei unor 
organe (în special glandulare, exo- şi endocrine) se 
soldează cu reechilibrarea activității secretorii a acestora, 
în situaţiile în care există o dereglare a lor într-un sens 
sau altul. 

Tehnica de iradiere utilizează, în raport cu obiectivul 
concret urmărit, fracțiuni de doză zilnice sau la 2-3 zile, 
de ordinul a 50-100 cGy, pînă la o doză totală de 
30-1000 cGy. 

Doze mai mari, pînă la 4-6000 cGy, sînt necesare în 
cazul tratamentelor adenoamelor hipofizare, în vederea 
inhibării activității secretorii exagerate apărute în evoluția 
acestora şi tradusă prin tulburări endocrine corespun- 
zătoare. 


12.2.2. Radioterapia antiinflamatorie 


Se bazează în principal pe efectele biochimice și 
funcționale ale iradierii practicate cu doze mici (modifi- 
carea pH-ului local, cu producerea de alcaloză, efectul 
antalgic, ameliorarea circulației locale, stimularea 
imunităţii locale, eliberarea de hormoni corticoizi pe calea 
unor mecanisme de natură reflexă). 

Indicaţiile sînt reprezentate de procese inflamatorii 
acute (celulite, flegmoane, panariţii, sinuzite, otite, 
inflamații ale diferitelor structuri ale ochiului etc.), în care 
se folosesc fracțiuni de doză zilnice sau la două zile de 


30-50 cGy, pînă la obţinerea rezultatului propus. De 
asemenea, de procese cronice, inflamatorii, sau degene- 
rative (artrite, artroze, spondiloză etc.), care necesită 
administrarea de fracțiuni de doză de 50-100 cGy la 2-3 
zile, pină la un total de citeva sute de cGy. 

Larg folosită în trecut, radioterapia cu doze mici (anti- 
inflamatorie şi cu efecte funcționale) este în prezent 
apreciată de mulţi ca “un procedeu malign de tratare a 
unor afecţiuni benigne”; ea este contraindicată, cu rarele 
excepții create de lipsa totală de eficienţă a altor proce- 
duri, la tineri și mai ales la copii. In afara efectelor nega- 
tive asupra materialului genetic, repetarea iradierii pe anu- 
mite zone (țesut hematopoetic, tiroidă, torace) poate fi 
implicată înt-un proces tardiv de carcinogeneză. 


12.2.3. Radioterapia antitumorală, 


Cel mai larg și mai important domeniu al radioterapiei 
se bazează în esenţă pe efectul de moarte mitotică celulară, 
care a fost explicat în capitolul de radiobiologie şi prin 
care se urmărește distrugerea celulelor tumorale și vinde- 
carea clinică. Pentru înţelegerea semnificației terapeutice 
reale a acestui efect sint de reținut următoarele: 

a. Efectul se produce atit asupra celulelor tumo- 
rale, cît și asupra celor normale din vecinătatea tumorii, 
cuprinse inevitabil în fasciculul de radiaţii. 

b. Nu există diferenţe esenţiale între răspunsul 
la iradiere al celulelor tumorale şi cel al celulelor normale; 
cele mai “radiosensibile” celule tumorale nu sînt mai afec- 
tate de efectul de moarte mitotică decit celulele normale 
aflate în diviziune continuă. De aceea, în oricare aplicaţie 
de radiaţii sînt ucise, pe lingă celulele tumorale, și un 
număr important de celule normale. 

c. Există însă o diferenţă evidentă în ceea ce 
priveşte capacitatea de refacere a unui țesut normal în 
raport cu cea a unuia tumoral, după o iradiere care le 
supune la aceeași doză: această capacitate, favorizată de 
factorii de integrare (circulaţie, control neuro-umoral), 
este considerabil mai mare în cazul țesuturilor normale. 
Pe această premisă, demonstrată clinic şi experimental, 
este edificată tehnica curentă de iradiere a tumorilor, care 
folosește doze fracționate. Această tehnică favorizează 
țesuturile normale, care se refac mai complet și mai rapid 
în intervalul dintre fracțiuni. 

In general, administrarea unei fracțiuni de doză de 
ordinul celor utilizate în cursul tratamentelor antitumorale 
produce asupra celulelor tumorale şi normale expuse, 
leziuni ireversibile, letale, dar şi leziuni subletale, 
revesibile în condiţii favorabile de refacere biologică. 

Aceste categorii de leziuni apar în populaţiile de celule 
iradiate într-o proporţie statistic previzibilă, în funcţie de 
mărimea dozei şi de parametri biologici care definesc 
radiosensibilitatea. Celulele aparţinind țesuturilor norma- 
le, purtătoare de leziuni subletale, se pot reface complet 
(de obicei, într-un interval de 24 ore), redevenind indemne 
biologic. In același interval, celulele țesutului tumoral 
lezate subletal se refac mult mai lent, incomplet şi devin 
mult mai susceptibile de a fi ucise de fracțiunea de doză 
următoare. Se creează în acest mod un decalaj în manifes- 
tarea efectului de moarte mitotică, care asigură depopu- 
larea preferenţială a țesutului tumoral. 

12.2.3.1. Radiosensibilitatea şi radiocurabilitatea 
tumorilor. Faţă de efectul de moarte mitotică, tumorile cu 
diferite structuri histologice manifestă o sensibilitate 
diferită, adică pot fi depopulate cu doze de nivele mai 
joase sau mai ridicate. O încercare de a stabili categorii de 
radiosensibilitate tumorală ar fi însă lipsită de valoare 
practică, dacă nu s-ar ţine seama și de sensibilitatea, 
respectiv toleranța faţă de iradiere a țesuturilor normale 
peritumorale, care, prin conservarea potenţialului lor 
biologic, contribuie substanţial la procesul vindecării 
clinice. Este evident că scopul iradierii terapeutice nu este 
acela de a ucide celule (chiar preferenţial tumorale), ci de 
a asigura un efect curativ; acesta nu poate fi conceput fără 
participarea ţesuturilor peritumorale, a căror integritate 
biologică condiţionează normalizarea structurală locală. 

Aşa cum am văzut, radiosensibilitatea, respectiv 
toleranța faţă de iradiere a țesuturilor normale, se identifică 
cu-cea a țesutului vasculo-conjunctiv. Nivelul de toleranţă 
al acestuia devine un criteriu practic deosebit de impor- 
tant, folosit atît ca etalon în stabilirea diferitelor grade de 
radiosensibilitate tumorală, cît şi ca factor predictiv în 
evaluarea posibilităţii de vindecare efectivă a unei anu- 
mite tumori prin radioterapie. 

Utilizînd acest criteriu se pot distinge: 

a. Tumori radiosensibile, ale căror componente 
celulare pot fi distruse cu doze mai mici decit cele tolerate 
de țesuturile normale peritumorale. In această categorie se 
încadrează seminomul, limfoamele maligne, nefroblastomul 
embrional, alte tumori maligne ale primei copilării. 

b. Tumori cu radiosensibilitate limitată, a căror 
depopulare semnificativă clinic solicită nivele de doză foarte 
apropiate de cele tolerate de țesuturile normale. Acesta este 
cazul epitelioamelor de diferite tipuri, categoria de tumori 
maligne cu cea mai mare frecvenţă la adult. 

c. Tumori radiorezistente, pentru a căror depopu- 
lare sînt necesare doze mai ridicate decît cele tolerate de 
țesuturile normale. In acest grup sînt incluse majoritatea 
tumorilor benigne, sarcoamelor diferenţiate, melanomul 
şi unele adenocarcinoame. 


BAZELE RADIOLOGIEI ȘI IMAGISTICII MEDICALE 


12,2.3.2. Formele de tratament radiologic antitumo- 
ral. In principiu, tratamentul radiologic al unei tumori 
poate fi instituit cu intenţie curativă, adică urmărind 
distrugerea cvasi-totală a elementelor celulare ale acesteia 
şi vindecarea clinică reală, sau cu intenţie paliativă, 
adresîndu-se unor simptome care grevează în mod deo- 
sebit de pregnant condiția clinico-biologică a pacientului 
sau urmărind întîrzierea evoluției afecțiunii. 

In prezent, tratamentul antitumoral este, în marea ma- 
joritate a cazurilor, un tratament complex, care se adresează 
determinărilor tumorale de obicei multiple și la care con- 
cură chirurgia, radioterapia, chimioterapia cu citostatice, 
imunoterapia şi, în unele cazuri, hormonoterapia. Numărul 
cazurilor în care se utilizează o singură metodă terapeutică 
a devenit foarte limitat. De aceea, noţiunile de “tratament 
radiologic curativ sau radical”, respectiv de “tratament 
radiologic paliativ”, trebuie înțelese în lumina intenţiei 
cu care se instituie planul terapeutic în ansamblu. Intr-un 
asemenea plan complex, iradierii îi poate reveni, de ex- 
emplu, obiectivul distrugerii tumorii primare, care nu mai 
este supusă altei manevre terapeutice; ea capătă sub acest 
aspect caracterul de tratament radical. 

Tratamentul radiologic curativ. Tumorile radiosensi- 
bile pot fi efectiv vindecate prin doze totale de ordinul a 
4000-4500 cGy, administrate într-un interval de 4-5 
săptămîni. 

Trebuie reținut faptul că în cadrul planului terapeutic 
doza totală trebuie să fie întotdeauna raportată la intervalul 
de timp în care este administrată. Prelungirea duratei 
tratamentului atenuează sensibil eficiența acestuia, de 
aceea, factorii “doză totală” şi “timp total de iradiere” sînt 
incluşi într-o expresie unică, definitorie pentru cursul 
tratamentului. 

In lumina unor date experimentale radiobiologice şi pe 
baza experienţei clinice de care dispunem, planurile de 
tratament radiologic efectuat cu dozele mari solicitate de 
intenția curativității prevăd de regulă administrarea a 1000 
cGy pe săptămînă în 5 fracțiuni de cite 200 cGy: Aceste 
valori au în vedere doza efectiv eliberată la nivelul 
tumorii, respectiv absorbită de aceasta. 

Dacă tumorile etichetate ca radiosensibile pot fi 
distruse în principiu prin doze situate sub nivelul toleranţei 
locale, trebuie remarcat că, în schimb, ele manifestă de 
regulă tendința de extindere rapidă în arii anatomice largi. 
Această trăsătură limitează sensibil şansele de cura- 
bilitate (reale în formele relativ incipiente), întrucit 
creşterea volumului iradiat este un factor restrictiv al 
dozei, care decurge de această dată din limitele roleranței 
organismului. 

Rezultă deci că noțiunile de radiosensibilitate şi radio- 
curabilitate nu trebuie confundate. In realitate, tumorile 
radiosensibile sînt rareori curabile numai prin iradiere; 
larga lor diseminare interzice abordarea tuturor focarelor 
efectiv sau prezumtiv existente, întrucît aceastea ar spori 
volumul iradiat dincolo de limitele toleranţei generale a 
organismului. De aceea, asocierea chimioterapiei cu cito- 
statice devine deseori obligatorie. 

Tumorile cu radiosensibilitate limitată solicită, în 
vederea eradicării, doze totale de ordinul a 6000 cGy în 
6-7 săptămîni, la limita toleranței țesuturilor normale; de 
aceea, în cazul tumorilor de dimensiuni mai mari, 
vindecarea devine incertă. In cadrul planului terapeutic 
complex, chirurgiei îi revine rolul de a îndepărta masele 
tumorale voluminoase, în timp ce iradierea abordează 
resturile tumorale sau diseminările la distanţă de procesul 
primar care nu sînt aparente anatomo-clinic. 

De o manieră similară se procedează şi în unele cazuri 
de tumori radiorezistente. 

Deși semnificaţia mărimii unei tumori (în alți termeni, 
a numărului de celule ce constituie o tumoră) în raport cu 
radiosensibilitatea nu este clar explicată, faptul că tumorile 
de mari dimensiuni nu pot fi eradicate numai radiologic 
este o realitate demonstrată de practică. De aceea, devin 
necesare manevre terapeutice care potenţează efectul 
iradierii, reducînd în cît mai mare măsură populaţia de 
celule tumorale iniţial prezente. Asemenea manevre 
“citoreducţionale” pot fi efectuate prin intervenţii 
chirurgicale sau chimioterapie. 

Tratamentul radiologic paliativ. In situaţiile în care nu 
poate fi instituit un tratament cu intenție curativă, radio- 
terapia rămîne un mijloc important de paliaţie în îngrjirea 
tumorilor maligne. Iradierea paliativă îşi propune 
obiective ca: 

— reducerea ritmului de creştere a tumorii şi 
întîrzierea evoluţiei afecțiunii tumorale. In acest scop sînt 
administrate tumorii primare sau principalelor focare 
secundare de diseminare doze totale care reprezintă 2/3 
pînă la 3/4 din cele considerate curative; 

— diminuarea sau amendarea unor simptome 
clinice. In mod particular, beneficiază de iradierea cu doze 
mici sau moderate cazurile în care sînt prezente mani- 
festări algice intense, hemoragii, stări inflamatorii supra- 
adăugate. 

Contraindicaţiile iradierii antitumorale sînt repre- 
zentate de stările febrile, stările caşectice avansate, 
leucopeniile pronunțate, afecțiunile cardiace, hepatitice şi 
renale grave. Se va avea, de asemenea, în vedere faptul 
că, în prezenţa anemiilor cu valori foarte scăzute de 
hemoglobină, efectul tumoricid al iradierii este consi- 
derabil diminuat. Corectarea stării de anemie devine astfel 
o condiţie a instituirii radioterapiei. 


12.3. Bazele clinice ale tratamentului 
radiologic antitumoral 


Tratamentul antitumoral complex se bazează pe un 
diagnostic clinic, histopatologic şi biologic exact. 
Diagnosticul clinic include în mod obligatoriu clasificarea 
tumorii în funcție de gradul ei de extindere, adică 
stadializarea clinică. 

Această clasificare este bazată pe examenul clinico- 
biologic complet al pacientului, care trebuie să conducă 
la o reprezentare obiectivă a extinderii procesului tumo- 
ral. Ea îşi propune să răspundă următoarelor deziderate 
principale: 

— orientarea clinicianului în elaborarea planului 
terapeutic; 

— crearea de premise obiective în evaluarea prog- 
nosticului; 

— evaluarea rezultatelor tratamentului în cazul 
particular, în raport cu expectanța; 

— facilitarea schimbului de informaţii între dife- 
rite centre de asistență oncologică; 

— contribuţia efectivă la mai buna cunoaştere a 
cancerului uman. 

Intrucit există numeroase baze posibile de clasificare, 
ce au în vedere, în afara sediului şi extensiei tumorii, 
numeroase alte trăsături clinico-biologice, s-a creat 
necesitatea adoptării unui sistem internaţional de stadia- 
lizare. Intr-o formă ideală, acesta ar trebui să corespundă 
cerinţei fundamentale de a putea transmite fără ambigu- 
ități informaţia clinică, celei de a fi aplicabil în toate 
localizările, ca şi celei de a putea fi suplimentat ulterior 
prin informaţii furnizate de studiul histopatologic şi de 
actul chirurgical. 

Actualul “sistem T N M”, elaborat de UICC (Uniunea 
Internaţională Contra Cancerului), îndeplineşte în mare 
măsură aceste cerințe; el îşi propune în principiu clasifi- 
carea cazurilor individuale în fucţie de extensia anatomică 
a tumorii bazindu-se pe definirea a trei componente: 

T — extensia tumorii primare; 

N — starea ganglionilor limfatici regionali şi, pen- 
tru unele localizări, a ganglionilor juxtaregionali; 

M prezenţa sau absenţa metastazelor la distanță. 

Definirea componentelor respective se realizează prin 
cifre care traduc gradul de extensie (TO, T1, T2, T3, T4; 
NO, NI, N2, N3; MO, M1). Pe baza acestei definiri, cazul 
poate fi încadrat în unul din stadiile clinice pe care le 
creează evoluţia unui anumit tip de tumoră. 

In practica oncologică actuală, sînt utilizate două 
clasificări distincte: 

1. clasificarea clinică preterapeutică, bazată pe 
datele de investigaţie obţinute înaintea deciziei asupra 
tratamentului, etichetată “TNM”, care reflectă rezultatele 
examenului clinic, radiologic, endoscopic şi ale altor pro- 
ceduri de diagnostic; 

2. clasificarea histopatologică postchirurgicală, 
“DINM”, bazată pe aceleași date, dar completată sau 
corectată prin elementele furnizate de studiul pieselor reze- 
cate în cursul actului chirurgical terapeutic. 

In cadrul acestei dualități, clasificarea clinică TNM 
rămîne dominantă ca importanţă; odată stabilită, ea va 
rămîne nemodificată pe tot parcursul îngrijirii pacientu- 
lui. In clasificarea clinică preterapeutică sînt utilizaţi 
următorii termeni descriptivi: 

Pentru tumora primară (T) 

— Tis: tumoră preinvazivă (“in situ”) 

— TO: tumoră primară neevidenţiabilă clinic 

— TI, T2, T3, T4: caracterizarea în grade 
crescînde a dimensiunilor şi/sau a extensiei locale a tu- 
morii primare 

— Tx: absența minimului de date necesare eva- 
luării extensiei tumorii 

Pentru ganglionii limfatici regionali (N) 

— NO: fără evidenţă de invazie ganglionară 

— N1, N2, N3: prezenţa de grade diferite a inva- 
ziei ganglionilor regionali 

— N4: extindere la ganglionii juxtaregionali 

— Nx: absența minimului de date necesare carac- 
terizării stării ganglionilor 

Pentru metastazele la distanţă (M) 

— MO: fără evidenţă de metastaze la distanță 

— MI: prezența de metastaze la distanţă 

— Mx: absenţa minimului de date necesare con- 
firmării sau infirmării prezenţei de metastaze la distanță. 

In clasificarea histopatologică postchirurgicală (pTNM) 
se'utilizează în general aceiaşi termeni, precedaţi de litera p, 
care semnifică atestarea gradului de extindere a tumorii prin 
studiul histopatologic al piesei operatorii (pTI, pN1). 

In cadrul acestui studiu, capătă o importanţă uneori 
decisivă în ceea ce priveşte prognosticul şi alegerea pla- 
nului terapeutic — cel puţin pentru anumite forme de tu- 
mori — aprecierea după anumite trăsături histologice a 
agresivității tumorii, așa-numitul “grading tumoral”. Prin- 
cipalul criteriu în acest sens este reprezentat de măsura 
diferenţierii celulelor ce alcătuiesc tumora. După acest 
criteriu, se constituie următoarele categorii: 

— Gl:grad înalt de diferenţiere 

— G2: grad mediu de diferenţiere 

— G3: grad scăzut sau lipsă de diferenţiere 

— Gx : grad de diferenţiere nedeterminabil 

Malignitatea și agresivitatea tumorală se manifestă de 
regulă invers proporțional cu gradul de diferenţiere. 

Clasificarea prin sistemul TNM permite descrierea și 
înregistrarea în măsură destul de precisă a extinderii 
aparente a tumorii. O anumită varietate de tumoră, în care 
pot fi descrise patru grade pentru T, patru grade pentru N 
şi două grade pentru M (caz destul de obișnuit), va crea 
32 de categorii TNM. In scopul ordonării şi analizei statis- 
tice a datelor, devine necesară concentrarea acestor cate- 
gorii într-un număr convenabil de grupări stadiale, de 
obicei patru pentru fiecare tumoră, care este astfel înca- 
drat într-un stadiu clinic, I, II, Ul sau IV. 


12.4. Tratamentul radiologic în 
tumorile maligne cutanate 


Tumorile maligne ale pielii și regiunile periorificiale 
cutaneo-mucoase prezintă un interes practic particular, 
datorită frecvenţei lor ridicate (5-10% din totalul tumorilor 
maligne) şi datorită remarcabilului procent de vindecări 
reale, obținute cu un tratament corect (în principal 
radiologic), mai ales dacă acesta e instituit în stadiile 
incipiente. Tumorile cutanate maligne primitive provin 
din celulele epitelale ale tegumentelor (epitelioame sau 
carcinoame), din celulele melanice (melanoame maligne), 
mult mai rar din elementele conjunctive ale pielii 
(sarcoame). 


12.4.1. Epitelioamele 


Reprezentînd imensa majoritate (peste 90%) a tumo- 
rilor maligne cutanate, recunosc ca principale forme 
histologice varietatea spinocelulară şi cea bazocelulară. 

Epitelioamele spinocelulare (scuamoase) se dezvoltă 
din stratul malpighian, păstrînd tendinţa la stratificare și 
cheratinizare a epiteliului normal. Se localizează frecvent 
pe mucoase şi în zonele de tranziţie cutaneo-mucoase. 
Dintre localizările cutanate, cele mai frecvente sînt pe 
regiunile capului şi gitului. La nivelul pielii, ele apar mai 
ales sub forma unor mici proeminențe verucoase, care 
păstrează iniţial un caracter hipercheratozic, evoluind apoi 
spre ulcerare; la nivelul mucoaselor, manifestarea inițială 
obişnuită este cea a unei nodozități care se ulcerează, 
creînd o leziune crateriformă. 

Evoluţia naturală a acestui tip de epitelioame urmează 
un ritm relativ rapid, marcat prin creşterea dimensională 
evidentă; dezvoltarea locală este de regulă însoţită sau 

urmată de extinderea în ganglionii regionali și, în fazele 
finale, de generalizarea metastatică. 

Clasificarea stadială clinică are în vedere următoarele 
situaţii: 

TI: tumoră cu diametrul sub 2 cm 

T2: tumoră cu diametrul între 2 şi 5 cm 

T3: tumoră cu diametrul peste 5 cm 

T4: tumoră cu extensie la structurile subjacente 
(cartilaj, mușchi, os) 

NO: absenţa clinică a adenopatiei 

NI: adenopatie homolaterală mobilă 

N3: adenopatie contro- sau bilaterală mobilă 

N3: adenopatie fixată 

MO: fără metastaze la distanță 

MI: prezenţa de metastaze la distanță 

Epitelioamele bazocelulare sînt neoformaţii constituite 
din celule care păstrează caracterele stratului bazal al 
epidermului, fără tendință la cheratinizare. Localizate 
frecvent la faţă, ele pot apare inițial sub forma unui 
placard de indurație, a unei ulcerații cu contururi indurate 
şi reliefate (sub formă de burelet), cu tendinţă la dezvol- 
tare în suprafaţă și în profunzime, mai rar ca o formaţie 
vegetantă, neregulată, sîngerîndă, parţial ulcerată. 

In formele comune, epitelioamele bazocelulare 
manifestă numai o malignitate locală; ele se dezvoltă în 
suprafață şi în profunzime, fără a produce determinări în 
ganglioni şi metastaze la distanţă. 

Potrivit acestor trăsături biologice, stadializarea clinică 
are în vedere tumora primară, respectiv categoriile T1- 
T4, similare celor descrise la epiteliomul spinocelular. 

Tratamentul carcinoamelor cutanate este instituit şi 
condus în concordanță cu stadiul clinic de evoluţie şi 
particularităţile biologice ale tumorii prezentate; el se 
adresează — ca de altfel în oricare formă de cancer — tumo- 
rii primare, ariilor ganglionare regionale şi eventualelor 
metastaze la distanţă. 

Tumorile primare de mici dimensiuni (T1) pot fi tratate 
în egală măsură chirurgical și radiologic. Radioterapia 
constă din iradierea cu distanță mică, folosindu-se o 
instalaţie de tip Chaoul, prin care se administreză o doză 
totală de 60-80 Gy, în fracțiuni zilnice de 300-600 cGy. 

O variantă terapeutică o reprezintă curie-terapia, prin 
aplicarea unor radioizotopi (cesium, cobalt, iridium) sub 
formă de celule, menținute în contact direct prin diverse 
dispozitive de fixare. Doza totală eliberată este de 
aproximativ 6000 rd (cGy), într-un timp total de aplicare 
de 49-72 de ore, 

In cazurile cu T2, tratamentul de elecţie este cel 
radiologic; el se aplică folosind în general aceleaşi doze 
totale şi aceleaşi proceduri tehnice ca în formele cu T1. 


Regiunea iradiată va include, în afara leziunii tumorale, 
şi o “margine de siguranță”, reprezentînd o zonă de 
tegument peritumoral indemn, largă de 5-10 mm. 

In formele cu dezvoltare în profunzime (peste 5 mm), 
sînt indicate implantele de radioizotopi; dispoziţia surse- 
lor va asigura o iradiere cît mai completă a tumorii. 

Tumorile de dimensiuni mari (T3 şi T4) solicită o 
iradiere pe cîmpuri mai largi, practicată de la distanțe mai 
mari (24-30 cm), cu energii de ordinul a 90-150kV (așa 
numita “radioterapie semiprofundă”). Dozele totale, ad- 
ministrate într-un interval de 3-4 săptămîni, ating valori 
de 50-60 Gy. Deseori, la sfirşitul acestui interval se 
consemnează persistenţa unui rest tumoral, care obligă la 
o iradiere suplimentară cu mică distanţă sau un procedeu 
de curieterapie. 

Un număr limitat de cazuri, selecţionate în funcţie de 
dimensiuni şi sediu anatomic, beneficiază de curieterapie 
(mulaje conținînd celule, implante), ca tratament unic al 
tumorii primare. Numeroase cazuri cu T4 rămîn în afara 
posibilităţilor unui tratament cu intenţie curativă. In 
anumite situaţii, administrarea de citostatice, cu scopul 
obținerii unui așa numit “efect citoreducțional”, poate 
diminua întinderea tumorii sau invazia planurilor pro- 
funde, creînd condiţii acceptabile pentru instituirea 
radioterapiei. 

Ariile ganglionare satelite reprezintă obiectul unui 
tratament obligator în cazul epitelioamelor spinocelulare. 
Chiar în absenţa clinică a adenopatiei (N0), se poate 
presupune prezenţa unor diseminări de dimensiuni 
microscopice, ceea ce implică o așa-numită “iradiere 
profilactică” a ariilor respective, cu o doză totală de 35- 
40 Gy, suficientă pentru eradicarea acestora. 

Această conduită nu este, evident, necesară în cazul 
epitelioamelor bazocelulare. 

In prezenţa adenopatiei mobile (N1 şi N2) este indicată 
extirparea chirurgicală a ganglionilor afectaţi, urmată de 
iradierea ariei sau ariilor respective cu doze de aceeași 
mărime. Adenopatia fixată (N3) obligă la o iradiere 
prealabilă, cu scopul “convertirii” ganglionilor tumorali, 
respectiv mobilizării acestora, urmată de ablaţia 
chirurgicală. 

In prezenţa metastazelor la distanţă, tratamentul devine 
exclusiv paliativ; în afara medicaţiei simptomatice, unele 
localizări (mai ales osoase) pot beneficia de tratamentul cu 
citostatice sau de aplicaţii de radioterapie, care vizează în 
special ameliorarera fenomenelor dureroase. 

Instituit în fazele evolutive incipiente (înaintea apariției 
adenopatiei), tratamentul epitelioamelor maligne cutanate 
se soldează cu un procent ridicat de vindecări reale (90- 
95%). Șansele acestei vindecări se reduc apreciabil odată 
cu extinderea regională şi metastazarea. 

Epitelioamele cu localizare /abială, vulvară, peniană 
şi perianală reprezintă de fapt variante topografice ale 
cancerului cutanat și sînt tratate după aceleași principii. 


12.4.2. Melanoamele maligne 


Sînt procese tumorale dezvoltate din melanoblaste, ce 
pot avea sedii iniţiale foarte variate; cele cutanate consti- 
tuie aproximativ 10% din totalul tumorilor pielii 

Din punct de vedere biologic, melanoamele se 
caracterizează printr-o marcată radiorezistență (proprie 
majorităţii formelor, dar mai ales, celor cu localizare la 
trunchi şi membre), ca şi printr-o pronunțată tendinţă la 
generalizare, care devine manifestă curind după invada- 
rea ganglionilor regionali. 

Tratamentul constă din ablaţia chirurgicală (electro- 
excizie profundă), urmată de chimioterapie cu citostatice; 
unele forme, localizate la cap şi git, beneficiază de 
radioterapia cu doze mari (100-200 Gy), în iradiere cu 
distanță mică. După apariţia adenopatiei tumorale, 
prognosticul se alterează considerabil, procedurile 
radiologice, chimio- şi imunoterapeutice soldindu-se cu 
rezultate foarte modeste, fără ca evoluţia spre generalizare 
să poată fi împiedicată. 


12.5. Tratamentul radiologic în 
cancerul glandei mamare 


Cea mai frecventă localizare a bolii canceroase la 
femeie, cancerul sînului, creează o problematică deosebit 
de complexă, datorată unor trăsături clinico-biologice cu 
totul particulare. Tumoră cu radiosensibilitate limitată, dar 
recunoscînd şi variante foarte radiorezistente, cancerul 
mamar manifestă în acelaşi timp o pronunţată tendinţă la 
diseminare timpurie în ganglionii regionali, apoi în 
plămîni şi în oase. Dependenţa endocrină (activitatea 
estrogenică constituie, în principiu, un factor stimulant al 
dezvoltării tumorale), ca şi evoluţia imprevizibilă în foarte 
numeroase cazuri, creează serioase dificultăţi actului 
terapeutic, obligînd la implicarea tuturor manevrelor 
cunoscute în prezent: intervenţia chirurgicală, care își 
propune extirparea maselor tumorale decelabile clinic, 
radioterapia, care se adresează în principiu diseminărilor 
loco-regionale de dimensiuni subclinice, chimioterapia 
citostatică destinată diseminărilor la distanță, hormono- 
şi imunoterapia, care își propun modificarea condiţiilor 
biologice favorabile evoluţiei procesului tumoral. 

Tratamentul actual al cancerului mamar este funda- 
mentat pe stadiul clinic individual, caracterele histo- 
patologice ale tumorii şi o serie de trăsături de ordin 
clinico-biologic, manifeste în cazul particular, așa numiții 
“markeri tumorali”. In afara rolului lor determinant în 
alegerea planului terapeutic, aceşti factori reprezintă şi 
elemente importante de prognoză. 

Principalele forme histopatologice sînt reprezentate de 
epitelioame (intraductal, trabecular, medular etc.) Şi 
adenocarcinoame (cu componente variabile conjunctiv- 
scleroase); sarcoamele, formele mixte şi alte variante sînt 
mult mai rare. O importanţă crescîndă se atribuie, din 
punct de vedere al prognosticului, şi stabilirii conduitei 
terapeutice, “gradingului " tumoral. 

Stadializarea clinică uzează de următoarele categorii: 

— TI: tumoră cu diametrul sub 2cm; 

— T2: tumoră cu diamatrul între 2 şi Scm; 

— T3; tumoră cu diametrul peste Scm; 

Fiecare T se poate prezenta ca formă a (fără fixare la 
planul muscular subjacent), respectiv b (cu fixare la acest 
plan). 

— T4; tumoră extinsă la peretele toracic sau la piele, cu 
variantele: 

a. extensie la peretele toracic; 
b. edem, infiltraţie sau ulceraţie a pielii; 
c. prezența ambelor manifestări; 

— NO: absenţa adenopatiei regionale; 

-NI: prezenţa de ganglioni axilari homolaterali mobili; 

— N2: prezenţa de ganglioni axilari homolaterali fixaţi; 

— N3: prezenţa adenopatiei supra- sau infraclaviculare 
homolaterale; 

— MO: fără metastaze la distanţă manifeste; 

— MI: prezenţa de metastaze la distanţă (în plămini, 
oase, piele etc. ). 

Pe baza acestor categorii, se obişnuieşte, în special din 
considerente statistice, ca formele individuale să fie înca- 
drate în una din următoarele grupe stadiale: 

Stadiul I 

— Tla sau Tlb, NO, MO 
Stadiul II 

-Tla sau T1b, N1, MO 

— T2a sau T2b, NO, MO 

— T2a sau T2b, MI, MO 
Stadiul Ma 

— T3a sau T3b, NO sau NI, MO 

— TI, T2 sau T3, N2, MO 
Stadiul IIIb 

— TI, T2 sau T3, N3, MO 

—'T2a, b sau c, orice N, MO 
Stadiul IV 

— orice T, orice N, MI 


Markerii clinico-biologici sînt reprezentați de nume- 
roase trăsături şi circumstanţe legate de caracterele tumorii 
şi de starea organismului gazdă, care pot influența evoluţia 
afecțiunii în cazul particular. Dintre factorii cu semni- 
ficaţie prognostică defavorabilă sînt de reţinut: apariţia şi 
dezvoltarea tumorii la persoanele tinere, în plină activitate 
estrogenică, și mai ales în cursul sarcinii și lactaţiei, ritmul 
rapid de creştere, invazia unui număr mare de ganglioni 
regionali (evidenţiată prin disecţia axilei), manifestarea 
locală a unor fenomene inflamatorii, unele tipuri histo- 
logice (forma medulară de epiteliom), gradingul histo- 
patologic ridicat etc. 

Așa cum am mai menţionat, tratamentul cancerului 
mamar, deosebit de complex, este strict individualizat în 
funcţie de elementele orientative enunțate, Alegerea şi 
succesiunea manevrelor terapeutice sînt determinate în cea 
mai mare măsură de starea parametrilor clinici T, N şi M 
şi de spectrul markerilor clinico-biologici. 

a. In formele caracterizate stadial prin Tla-T2a 
şi NO, este practicată mamectomia radicală, cu disecţia 
axilei; dacă examenul histopatologic al ganglionilor 
extirpaţi nu evidenţiază diseminări tumorale la nivelul 
acestora, tratamentul se limitează la cura chirurgicală; cînd 
asemenea diseminări sînt prezente, se procedează conform 
celor indicate la punctul b. 

Formele stadiului I beneficiază de supravieţuiri peste 
5 ani într-o proporție de aproximativ 80%. Dacă stadia- 
lizarea clinică corespunde stării histopatologice a 
ganglionilor (absenţa de diseminări microscopice la 
nivelul acestora), proporţia supravieţuitorilor se ridică la 
90%. Intr-un număr ridicat de cazuri, examenul histo- 
patologic evidenţiază însă diseminări microscopice, ceea 
ce le încadrează în stadiul II pITNM; prognosticul şi rata 
de supravieţuiri devin în această situație mai puţin 
favorabile. 

b. In formele etichetate terapeutic prin Tla-T2a 
cu NI sau prin Tlb-T2b (indiferent de starea ganglio- 
nilor), intervenţia chirurgicală radicală este urmată de 
radioterapie, aplicată pe întreaga arie oncologică. Aceasta 
cuprinde peretele toracic și regiunile ganglionare axilară, 
supra- şi subclaviculară şi mamară internă (în cazul 
localizării tumorii primare în regiunile interne ale sinului). 
Doza totală eliberată fiecăreia din aceste regiuni este de 
ordinul a 40-50 Gy, într-un interval de 5 săptămîni. 

Prezenţa unora dintre markerii tumorali amintiţi (în 
special invazia tumorală a unui număr de ganglioni 
regionali mai mare de 4) impune completarea trata- 
mentului prin cura de citostatice (4-10 serii, cuprinzind 
produşi diferiți, asociaţi în cadrul unei scheme de 
“polichimioterapie”). 

Unii markeri obligă și la instituirea tratamentului hor- 
monal. În prezenţa ciclului menstrual sau în intervalul de 
pînă la 2 ani de la suspendarea acestuia, se va practica o 
manevră de castrare, chirurgicală (ooforectomie bilaterală) 
sau radiologică (iradierea ovarelor cu o doză de 20 Gy); 
după acest interval, se va institui tratamentul cu inhibitori 
ai funcţiei ovariene (Tamoxifen) sau suprarenale (amino- 
glutetimida). 

Rezultatele tratamentului acestor forme, corespun- 
zătoare stadiului II, se materializează într-un procent de 
supravieţuiri la 5 ani de 50-55%., 

c. In cazurile aparținind stadiului Ma (T3a sau 
b, cu NO sau NI, respectiv T1-T3 cu N2) tratamentul 
iniţial este cel radiologic. El constă din iradierea sînului 
cu doze totale de 45-50 Gy. Se urmăreşte pe această cale 
reducerea în cît mai mare măsură a dimensiunilor tumorii 
primare, respectv mobilizarea ganglionilor axilari iniţial 
fixaţi. Dacă acest obiectiv este realizat, se va practica 
intervenţia chirurgicală radicală, la un interval de 4-8 
săptămîni de la terminarea iradierii, aplicîndu-se în 
continuare tratamentul cu citostatice (10-12 serii) şi 
tratamentul hormonal adecvat. 

In stadiul IIb , definit prin T4a şi un N nu mai mare 
de 2, se poate încerca “convertirea stadială” a tumorii prin 
radioterapie loco-regională, urmată de 2-4 serii de chimio- 
terapie, după care, dacă se creează condiţiile necesare, se 
practică intervenţia chirurgicală radicală. Aceasta este 
urmată la rîndul ei de 10-12 serii de chimioterapie şi de 
tratamentul hormonal corespunzător. 

in celelalte forme ale stadiului IlIb (cu T4b sau c sau 
N3), tratamentul de bază este reprezentat de chimioterapie, 
după care se recurge la iradierea loco-regională; manevrele 
chirurgicale au un caracter paliativ (cito-reducțional). 

Rezultatele obţinute pe ansamblul cazurilor din stadiul 
III prin tratamentele descrise rămin destul de modeste, 
rata supravieţuirilor la 5 ani nedepăşind 25-35%. 

d. In stadiul IV, caracterizatiprin prezența 
metastazelor la distanță (M1), tratamentul are numai un 
caracter paliativ; el îşi propune întirzierea procesului 
tumoral şi combaterea manifestărilor clinice celor mai 
pregnante, în principal a durerii. In acest sens, se recurge 
la chimioterapie, hormonoterapie şi iradierea unor focare 
secundare (mai ales osoase), cu intenţie antalgică. 

Aşa cum se poate deduce cu ușurință, gradul de cura- 
bilitate al cancerului mamar depinde esenţial (de altfel, 
ca şi în cazul celorlalte tumori maligne) de momentul 
evolutiv în care este descoperit şi tratat. Avînd în vedere 
marea lui incidenţă şi facilitate cu care poate fi diag- 
nosticat, acţiunile cu caracter educativ în rîndurile 
populaţiei feminine, vizind descoperirea lui timpurie, 
capătă o pondere deosebită în contextul problematic pe 
care îl creează. 

12.6. Tratamentul radiologic în 
cancerul genital feminin 


12.6.1. Cancerul colului uterin 


Reprezintă, alături de cel al sînului, tumora cu cea mai 
largă incidenţă în rîndurile populaţiei feminine. Caracte- 
rizat printr-o lungă evoluţie loco-regională, beneficiază, 
atunci cînd este diagnosticat în stadiile incipiente şi tratat 
în mod corespunzător, de rezultate favorabile într-o 
proporție importantă de cazuri (aproximativ 90% supra- 
vieţuiri peste 5 ani în stadiul I). 

Din punct de vedere histopatologic, marea majoritate 
a tumorilor maligne ale colului uterin sînt epitelioame cu 
grade variate de diferenţiere; adenocarcinoamele 
(5-10%4 din totalul cazurilor) îşi au originea în mucoasa 
canalului cervical. 

Stadializarea clinică are în vedere următoarele situaţii: 

— Tis carcinom preinvaziv (“in situ”) 

— TI: tumoră limitată la col, cu variantele Tla 
(carcinom microinvaziv, diagnosticat numai histologic) 
şi T1b (carcinom clinic invaziv) 

— T2: tumoră cu extensie la vagin, exceptind tre- 
imea lui inferioră (T2a) sau la parametre, dar nu pină la 
bazinul osos (T2b) 

— T3: tumoră extinsă la treimea inferioară a 
vaginului (T3a) sau la parametre, pînă la bazinul osos 
(T3b) 

— "TA: tumoră extinsă la vezică, rect sau dincolo 
de pelvis 

— NO: fără invazia ganglionilor limfatici 
regionali 

—NI: cu invazia ganglionilor limfatici regionali 

Ganglionii limfatici regionali sînt reprezentaţi de gru- 
pele: parametrial, hipogastric (obturator), iliac extern, iliac 
comun şi presacral. Avînd în vedere dificultatea exami- 
nării lor clinice, prezenţa sau absenţa invaziei ganglionare 
nu poate fi atestată decît prin examenul pieselor extirpate 
chirurgical. 

— N4: invazia ganglionilor limfatici juxtaregio- 
nali (paraaortici) 

— MO: fără metastaze la distanță 

- MI: metastaze la distanţă prezente. 

Categoriile descrise sînt grupate în următoarele 
stadii clinice: 

Stadiul Ia: Tla, NO, MO 

Stadiul Ib: TTb, N0, MO ~ 

Stadiul Ila: T2a, NO, MO 

Stadiul IIb: T2b, NO, MO 

Stadiul Ha: T3a, NO, MO 

Stadiul Ib: TI-T3a, N1, MO; T3b, NO-NI, MO 

Stadiul IVa: T4, NO-N1, MO 

Stadiul IVb: T1-4, N1-4, MI 

Acţiunile purtate în vederea descoperirii cancerului 
colului uterin în etape evolutive cit mai incipiente, 
folosindu-se în acest scop examenul din secreția vaginală 
şi din unele leziuni suspecte ale colului, au dus la 
constituirea unor categorii particulare: Tis (carcinom 
preinvaziv sau “in situ”) și TO (absenţa semnelor clinice 
de tumoră). In aceste forme, activitatea tumorală este 
presupusă numai pe datele examenului citologic. In mod 
corespunzător, a fost creat și un stadiu 0, caracterizat prin 
Tis, NO, MO. Este de menţionat că examenul citologic 
trebuie să fie întodeauna confirmat prin cel histopatologic, 
care de altfel precede instituirea oricărui tratament. 

Tratamentul stadial al cancerului de col uterin uzează de 
două metode fundamentale, chirurgia și radioterapia, a căror 
asociere, succesiune și realizare tehnică depind de extinderea 
procesului în momentul stabilirii diagnosticului. 

In stadiul subelinic O (cu Tis sau T0), se recurge la 
intervenţii chirurgicale limitate (conizaţie sau histerecto- 
mie simplă fără a fi necesar un alt tratament). 

a. In stadiile I şi Ia, secvenţa procedurilor terapeutice 
este următoarea: 

- o aplicaţie de curieterapie intracavitară (utero- 
vaginală); 

— intervenţie chirurgicală radicală (histero- 
colpectomie cu disecţia ariilor ganglionare regionale şi 
limfadenectomie), practicată la un interval de 6 săptămîni 
de la curieterapie. 

Cura chirurgicală este urmată de iradierea externă, de 
preferat cu energii înalte, în unele situații relevate de 
examenul histopatologic al piesei operatorii; persistența 
de celule tumorale la nivelul colului, prezența de elemente 
tumorale în ganglioni; de asemenea, în situaţii clinico- 
biologice particulare (dezvoltarea tumorii la un interval 
de timp mai mic de un an după o sarcină sau o naștere). 

Iradierea se efectuează pe regiunea pelvină, eliberînd 
45-50 Gy în 5-6 săptămîni. 

b. In stadiul Ib se recurge la: 

— iradierea externă a pelvisului cu o doză totală 
de 40 Gy; 

— curieterapie intracavitară; 

— intervenţie chirurgicală radicală (histero- 
colpectomie cu adenectomie). 

In cazurile în care examenul histopatologic evidenţiază 
afectarea ganglionilor, iradierea externă va fi completată 
postoperator pînă la doza totală de 60 Gy. 

Rezultatele tratamentului efectuat după protocoalele 
descrise se materializează într-o proporție de 85-90% 
supravieţuiri la 5 ani în stadiul I și una de 60-65% în sta- 
diile II. 

c. In stadiul Iis, prima secvenţă terapeutică 
indicată este iradierea externă a întregului pelvis cu o doză 
de pînă la 50 Gy, prin care se urmărește crearea condiţiilor 
de operabilitate. In momentul în care acestea se obțin, se 
va proceda la fel ca în stadiul IIb; cînd “convertirea” nu 
se realizează, se completează iradierea pelvisului pînă la 
60 Gy şi se efectuează o aplicaţie de curieterapie 
intracavitară. 

d. In stadiile IIb și IVa, tratamentul este exclu- 
siv radiologic şi constă din iradierea externă a pelvisului 
cu o doză totală de 60 Gy; unele cazuri din stadiul Ib 
beneficiază și de curieterapie, cînd există condiţii anato- 
mice corespunzătoare. 

e. In stadiul IVb sînt posibile numai tratamente 
paliative şi simptomatice, de factură variată. Iradierea este 
deseori utilizată pentru combaterea hemoragiei şi durerilor 
produse de tumora primară sau de metastazele osoase. 

Rezultatele tratamentului efectuate în stadiile avansate 
sint exprimate statistic prin procente de supravieţuiri la 5 
ani de 40-45% în stadiul Illa, 30-35% în stadiul IIIb şi 
10% în stadiul IV. 


12.6.2. Cancerul corpului uterin 


Este în marea majoritate a cazurilor o formă de adeno- 
carcinom; sarcoamele, formele mixte şi alte variante histo- 
logice sint rare. 

Stadializarea clinică, indicaţiile terapeutice şi prognos- 
ticul sînt, în cazul adenocarcinoamelor, similare celor ale 
cancerului de col uterin. Tumorile sarcomatoase au o 
evoluţie rapidă și o tendinţă marcată la metastazare, făcînd 
necesară, în afara chirurgiei şi radioterapiei, a curei cu 
citostatice. 


12.6.3. Cancerul ovarian 


Cancerul ovarian este, dintre tumorile genitale femi- 
nine, forma cea mai agresivă, cu o letalitate ridicată. 
Varietatea formelor histologice, importante în deter- 
minarea evoluţiei, extinderea rapidă la organele abdomi- 
nale și metastazarea la distanță, creează serioase dificultăţi 
tratamentului. Acesta constă în general din intervenţia 
chirurgicală, urmată, în raport cu importanţa formațiunilor 
tumorale reziduale, de radio- și chimioterapie. 


12.7. Tratamentul radiologic în 
limfoamele maligne 


Limfoamele maligne reprezintă un grup de afecţiuni 
tumorale foarte heterogen ca substrat histopatologic, 
evoluţie clinică și gravitate, avînd ca element comun 
adenopatia. In cadrul lor, se individualizează prin 
particularităţi clinico-biologice distincte limfomul 
hodgkinian (boala Hodgkin), în timp ce celelalte varietăți 
tumorale, care au ca element comun originea lor în 
celulele sistemului imunitar, sint incluse în grupul 
limfoamelor nonhodgkiniene. 


12 7.1. Limfomul hodgkinian 


Afectează cu predominanță virstele tinere (20-40 de 
ani) şi se caracterizează clinic prin creşterea de volum a 
unui ganglion sau a unui grup ganglionar limfatic, 
localizat iniţial la o singură regiune anatomică; de aici, 
procesul tumoral se extinde treptat în întregul sistem 
limfatic, de o manieră în mare măsură previzibilă. In 
etapele evolutive avansate sînt afectate și organe extra- 
limfatice, mai ales ficatul, plăminul, măduva osoasă şi 
scheletul. Intr-o proporţie importantă de cazuri, evoluţia 
este însoțită de semne clinice generale ca: febră, transpi- 
rații nocturne, scădere în greutate, prurit. Întrucît 
adenopatia nu prezintă caractere clinice specifice, 
diagnosticul de certitudine este posibil numai prin examen 
biopsic. 

Histopatologic, limtomul hodgkinian se clasifică, în 
funcţie de tabloul citologic (numărul celulelor specifice 
Reed-Sternberg, proporţia limfocitelor) şi intensitatea 
reacției stromei, în 4 tipuri fundamentale, diferite ca 
evoluţie şi prognoză. 

Predominanţa limfocitară are prognosticul cel mai 
favorabil şi se întilnește frecvent în formele incipiente. 

Scleroza nodulară, proprie mai ales localizărilor me- 
diastinale, este observată mai frecvent în extinderea prin 
contiguitate limfatică la organe de vecinătate. 

Celularitatea mixtă se caracterizează printr-un aspect 
histologic heterogen și un prognostic destul de incert. 

Depleţia limfocitară este forma cea mai agresivă, cu 
evoluție rapidă şi asociere frecventă de semne clinice 
generale. 

Stadializarea clinică stabileşte următoarele categorii: 

— stadiul I: interesarea unei singure regiuni 
ganglionare limfatice sau a unei singure regiuni extra- 
limfatice; 

— stadiul II: interesarea a două sau mai multe 
regiuni ganglionare de aceeași parte a diafragmului sau a 
unei regiuni extralimfatice şi a uneia sau mai multor 
regiuni limfatice de aceeași parte a diafragmului; 

— stadiul III : interesarea de regiuni ganglionare 
de ambele părţi ale diafragmului, care poate fi însoţită de 
interesarea unui singur organ extralimfatic sau a splinei; 

— stadiul IV: interesarea difuză a unuia sau mai 
multor organe extralimfatice, cu sau fără localizare 
ganglionară. 

Toate stadiile sint subimpărţite în forma A (fără semne 
clinice de evoluţie) și forma B (cu prezenţa acestor semne). 

Tratamentul stadialal limfomului hodgkinian utilizează 
ca mijloace majore radioterapia, chimioterapia sau aso- 
cierea acestora. 

Radioterapia este procedeul de elecție în abordarea 
formelor puţin extinse. Rezultatele ei sînt condiţionate de 
administrarea unei doze suficient de mari (40-45 Gy), 
într-un volum ce include, în afara ariei ganglionare 
afectate clinic, cel puţin regiunile limfatice contigue. In 
acest sens, au fost elaborate tehnici de iradiere speciale, 
aşa cum este iradierea “în manta” pentru localizările 
supradiafragmatice şi cea “în Y răsturnat” pentru cele 
subdiafragmatice. Prin combinarea acestora se realizează 
iradierea ganglionară totală. 

Chimioterapia uzează de compuşi consacraţi, cu efecte 
verificate, cum sînt vincristina, ciclofosfamida, procar- 
bazina, adriamicina, prednisonul, asociaţi după formule 
variate. 

a. In stadiul I tratamentul este radiologic şi 
constă din iradierea regiunii ganglionare afectate clinic și 
a regiunilor adiacente, de preferat prin tehnicile “în 
manta” sau “Y răsturnat”, cu doze totale de 40-50 Gy în 
4-5 săptămîni. In cazurile aparţinind stadiului Ib, se 
instituie în prima etapă tratamentul cu citostatice iar 
iradierea se practică după amendarea semnelor clinice de 
evoluţie. 

In formele corect stadializate, mai ales dacă investigația 
preterapeutică include limfografia şi laparotomia explora- 
torie, se obțin supraviețuiri la 5 ani într-o proporţie de 
70-90%; în grupele de virstă peste 40 de ani şi în formele 
b rezultatele sint mai slabe. 

b. In stadiul I tratamentul este în general același 
ca în stadiul I; cazurile care prezintă invazii extralimfatice 
solicită asocierea chimioterapiei, iar în cele care au ca 
substrat histologic celularitatea mixtă este preferată 
iradierea ganglionară totală. 

Rezultatele se materializează într-o proporţie de 
supravieţuiri la 5 ani de 60-65% (sub virsta de 40 de ani) 
şi 45% peste 40 de ani. 


c. Stadiul Ia beneficiază în principiu de trata- 
mentul radiologic sub forma iradierii ganglionare totale, 
d. In stadiile Ib şi IV tratamentul constă din 
administrarea a 3-4 serii de citostatice, urmată de iradierea 
ariilor ce prezentau adenopatie clinică înainte de tratament, 
apoi de alte 2 serii de chimioterapie. 
In acest mod se pot obţine chiar în formele foarte avan- 
sate remisiuni complete, în majoritate peste 1,5 ani, într-o 
proporţie de 70-80%. 


12.7.2. Limfoamele nonhodgkiniene 


Sînt o categorie heterogenă sub aspect clinic şi histo- 
patologic (incluzind entităţi etichetate în trecut limfo- şi 
reticulosarcoame, limfoame gigantofoliculare etc.), ce nu 
beneficiază pină în prezent de o stadializare proprie. 
Tratamentul este condus, în linii mari, după aceleași 
principii ca în boala Hodgkin, elementele orientative fiind 
reprezentate de tipul histologic, vîrsta pacientului şi 
extinderea procesului tumoral. 

Mijloacele terapeutice fundamentale sînt reprezentate 
de radio- şi chimioterapie, aplicate de o manieră similară 
celei descrise la limfomul hodgkinian, dar cu rezultate mai 
puţin constante. 


12.8. Tratamentul radiologic în 
cancerul căilor aeriene superioare 


12.8.1. Cancerul rinofaringelui (cavumului) 


Este reprezentat în marea majoritate a cazurilor de epite- 
lioame (spinocelulare sau nediferenţiate) și de limfoame 
(mai ales nonhodgkiniene). 

Tratamentul este aproape în exclusivitate radiologic, 
chirurgia și chimioterapia avînd indicaţii limitate la situații 
cu totul particulare. 

lradierea terapeutică radicală îşi propune eliberarea 
unei doze totale de aproximativ 60 Gy la nivelul tumorii 
primare şi vecinătăţii acesteia și de 40-50 Gy la nivelul 
ariilor ganglionare satelite, reprezentate de ganglionii 
cervicali superiori. 

Persistenţa unor relicve lezionale la nivelul acestor 
ganglioni face uneori necesară extirparea lor chirurgicală, 
indicată numai dacă tumora primară a fost complet 
eradicată. In formele foarte extinse, chimioterapia 
citostatică, asociată radioterapiei, permite obținerea de 
rezultate paliative uneori durabile. 

12.8.2. Cancerul laringelui 


Tumoră relativ frecventă, întilnită mai ales la bărbaţi, 
cancerul laringian este în marea majoritate a cazurilor un 
epiteliom bine diferențiat (de regulă spinocelular). 

Procedurile terapeutice fundamentale prin care este 
abordat sînt reprezentate de chirurgie și radioterapie; în 
alegerea lor, trebuie avută în vedere în primul rînd radi- 
calitatea tratamentului dar, pe cît posibil, şi păstrarea 
funcţiei fonatorii. 

In tumorile de mici dimensiuni, chirurgia şi radiotera- 
pia sînt la fel de eficace, soldindu-se cu o rată de 
supravieţuiri la 3 ani de 80-100%. Păstrînd avantajul 
conservării vocii, radioterapia uzează de doze de ordinul 
a 60-65 Gy, necesare eradicării procesului tumoral primar. 

In tumorile avansate local şi cu adenopatie regională 
importantă, conduita cea mai rațională este asocierea 
radio-chirurgicală. Dacă intervenţia operatorie este tehnic 
posibilă, ea va fi urmată de iradierea postoperatorie cu 
doze de 40-45 Gy, dacă intervenţia a fost radicală, şi de 
60 Gy, dacă există probabilitatea unor leziuni restante. 

Tumorile situate la limita operabilităţii necesită o 
iradiere preoperatorie de 40-50 Gy, după care se va efec- 
tua intervenţia radicală, la un interval de 3-4 săptămîni. 

In cazurile foarte avansate, radioterapia şi chimiotera- 
pia, frecvent asociate, realizează o paliaţie de valoare 
incertă. 


12.9. Cancerul bronho-pulmonar 


Una dintre cele mai importante cauze de deces în toate 
țările lumii, cancerul bronho-pulmonar reprezintă 20-40% 
din totalul tumorilor maligne ale bărbatului; la femei 
incidenţa este de cîteva ori mai mică, dar în continuă și 
rapidă creștere. 

Principalele forme histologice sînt reprezentate de car- 
cinomul pavimentos (cca 50% din totalul cazurilor), ade- 
nocarcinom și carcinoamele nediferenţiate, cu celule mari 
sau mici. 

Mijloacele terapeutice majore sînt constituite de chirur- 
gie, radioterapie și chimioterapie. Trebuie remarcat că, în 
ciuda progreselor consemnate în domeniul acestor 
metode, prognosticul cancerului bronho-pulmonar 
continuă să rămînă foarte rezervat, rata supravieţuirilor la 
5 ani pentru totalitatea bolnavilor nedepăşind 10% 

Pentru cazurile operabile, metoda chirurgicală este cea 
de elecţie. Tumorile de dimensiuni mici, inoperabile 
datorită localizării sau unor contraindicaţii de natură 
clinică, pot fi abordate prin iradiere cu intenţie curativă; 


dozele totale utilizate în acest scop sînt de ordinul a 60-65 
Gy şi sint eliberate tumorii primare, hilului homolateral 
şi mediastinului. 

Formele avansate, ca şi cele ce aparţin categoriei de 
carcinoame nedilerenţiate cu celule mici, revin chiiniote- 
rapiei citostatice (în cadrul căreia adriamicina este 
acreditată ca deosebit de eficace) sau asocierii acesteia cu 
radioterapia. 

In numeroase situaţii, radioterapia trebuie privită ca un 
procedeu util de îngrijire paliativă. In acest sens, doze 
moderate (20-40 Gy) sint folosite pentru ameliorarea 
tenomenelor compresive produse de adenopatii asupra 
bronhiilor şi mediastinului, a manifestărilor algice şi 
complicaţiilor inflamatorii. 


12.10. Cancerul tiroidian 


Tumoră malignă relativ rară, cancerul tiroidian este 
abordat terapeutic prin extirparea chirurgicală, pe cît 
posibil radicală, urmată de administrarea pe cale meta- 
bolică de iod radioactiv ('*'1), prin care se urmărește 
distrugerea resturilor de țesut tumoral şi a unor eventuale 
diseminări la distanță. De tratamentul radioizotopic 
beneficiază şi unele metastaze (în special cele osoase), 
care captează iodul radioactiv. 


12.11. Tumorile maligne ale osului 


Osteosarcoamele, în general foarte radiorezistente, sînt 
tratate curativ prin intervenţii chirurgicale largi, urmate 
de chimioterapie. Radioterapia își găseşte indicaţii în 
unele cazuri, ca manevră preoperatorie, în scopul dimi- 
nuării agresivităţii tumorii sau în imposibilitatea abordării 
chirurgicale a acesteia. Doze situate la limita toleranţei 
locale (60-80 Gy) produc rareori rezultate durabile. 

Reticulosarcomul adultului şi formele solitare ale mielo- 
mului beneficiază în mai mare măsură de iradierea 
terapeutică cu doze totale cuprinse între 40 şi 60 Gy, 
completată cu chimioterapia. 

Metastazele osoase apărute în cursul evoluției unui 
mare număr de tumori maligne (mai ales cancerul mamar, 
uterin, ovarian, pulmonar, tiroidian, prostatic, renal şi 
vezical) găsesc în radioterapie un mijloc de tratament 
paliativ eficace în combaterea durerii şi subminării 
mecanice a osului. Dozele utilizate măsoară între 20 şi 40 
Gy; iradierea este asociată frecvent cu administrarea de 
citostatice și alte tratamente simptomatice. 

12.12. Cancerul testiculului 


Printre numeroasele forme histologice proprii tumo- 
rilor testiculului trebuie reliefat seminomul, tumora cea 
mai radiosensibilă a adultului, al cărei tratament este axat 
în mod firesc pe radioterapie. 

Caracterizat printr-o tendință de extindere rapidă în 
ganglionii pelvini, lombo-aortici, mediastinali și supra- 
claviculari, ca și prin metastazarea timpurie în plămîn, 
ficat şi creier, seminomul este abordat terapeutic în stadiile 
inițiale prin intervenţia chirurgicală (orhiectomie înaltă); 
aceasta este urmată de iradierea ariilor ganglionare în care 
se presupune prezenţa invaziei tumorale cu doze totale de 
35-40 Gy. Rezultatele, deosebit de favorabile, se materia- 
lizează într-un procent de peste 80% supraviețuiri la 3 ani; 
ele sînt posibile și în forme avansate, chiar în prezența 
metastazelor pulmonare, hepatice și intracraniene, care 
răspund de regulă cu promptitudine la doze de ordinul a 
15-20 Gy. In asemenea forme este indicată şi asocierea 
chimioterapiei. 

Celelalte forme histologice (carcinomul embrional, 
coriocarcinomul, teratomul) au un prognostic favorabil în 
fazele iniţiale — în care sînt tratate de aceeași manieră — şi 
unul rezervat în cele avansate; acestea din urmă sînt 
supuse iradierii și chimioterapiei, asociate uneori cu 
exereza chirurgicală a ganglionilor abdominali. 


12.13. Tumorile maligne ale copilului 


Cancerul ce evoluează la virsta copilăriei creează un 
cadru nosologic particular, caracterizat în primul rînd 
printr-un spectru de tipuri histologice esențial diferit de 
cel al adultului: formele cele mai frecvente sînt reprezen- 
tate de leucemii, tumori embrionale și sarcoame, în vreme 
ce epitelioamele, care constituie majoritatea cancerelor la 
adult, sînt rare. In al doilea rînd, printr-o etiopatogenie în 
care factorii genetici sînt substanţial incriminați; apariţia 
în primele zile, săptămîni sau luni de viaţă este sugestivă 
în acest sens. In al treilea rînd, prin evoluţia rapidă și 
tendința de generalizare timpurie a majorităţii proceselor 
maligne dezvoltate la această vîrstă. 

Tratamentul actual al cancerului pediatric este deose- 
bit de eficace; el se soldează cu supraviețuiri de durată 
foarte lungă (peste 20-30 de ani), care pot fi echivalate cu 
vindecări reale, definitive, într-o proporţie atingînd în unele 
forme incipiente 90-95% din cazuri. 

Aceste rezultate se datorează caracterului foarte agresiv 
al tratamentului, care asociază parţial sau în totalitate 


mijloacele majore reprezentate de chirurgie, radioterapie 
şi chimioterapie. Avind în vedere perspectiva pentru cei 
trataţi de a atinge vîrsta maturității, trebuie să se țină seama 
de faptul că unii agenţi terapeutici (în special radioterapia) 
pot produce tulburări ale dezvoltării psiho-somatice 
(tulburări de creştere, dezvoltare sexuală incompletă, 
diverse anomalii funcţionale ale glandelor endocrine, 
ficatului şi rinichiului). De aceea, conduita actuală își ` 
propune un echilibru între agresivitate şi ponderarea 
impusă de limitarea efectelor iatrogene negative. 


12.13.1. Leucemiile copilului 


Beneficiază în cea mai mare măsură de chimioterapia 
cu citostatice. Radioterapia a dobîndit în ultimii ani un rol 
foarte important în tratarea focarelor extramedulare 
(intracraniene, renale, testiculare, osoase), care nu pot fi 
controlate prin chimioterapie şi care reprezintă sursa 
recidivelor. Iradirea acestor focare cu doze cuprinse între 
15 şi 20 Gy a ameliorat considerabil prognosticul şi 
speranţa de viaţă, astfel că supravieţuiri de peste 15-20 
de ani nu mai sînt rarităţi. 


12.13.2. Nefroblastomul embrional 
(tumora Wilms) 


Este o tumoră cu un grad ridicat de malignitate, cu 
structură histologică complexă, întilnită în peste 90% din 
cazuri sub virsta de 7 ani (uneori se manifestă chiar în 
primele zile de la naştere). 

Tratamentul formelor foarte incipiente este reprezentat 
de cura chirurgicală radicală. In formele mai extinse, radio- 
şi chimioterapia instituite imediat după intervenţia 
chirurgicală, oferă şanse reale de vindecare. Iradierea este 
practicată pe întregul abdomen, eliberînd, după vîrsta pa- 
cientului, între 18 și 40 Gy (cu protecţia, după 15-20 Gy, a 
ficatului şi rinichiului controlateral). Metastazele hepatice 
şi pulmonare beneficiază, de asemenea, de iradierea organe- 
lor respective cu doze de 15-20 Gy. 

Rezultatele tratamentului se materializează într-un 
procent de supravieţuiri pe termen lung de peste 90% în 
formele incipiente. 


12.13.3. Endotelio-reticulosarcomul Ewing 


Tumoră cu dezvoltare intraosoasă, sarcomul Ewing 
este abordat chirurgical prin intervenţii ablative largi sau, 

în imposibilitatea practicării acestora, prin iradierea 12.13.4. Alte tumori maligne ale copilului 
întregului os afectat, cu doze ce ating 60-65 Gy la nivelul 
sediului tumorii. Asocierea citostaticelor a condus la o Neuroblastomul, retinoblastomul, sarcoamele părţilor 


remarcabilă ameliorare a rezultatelor tratamentului, moi beneficiază de intervenţia chirurgicală, asociată cu 
marcată printr-un procent de supravieţuiri de peste 70% radioterapia şi administrarea de citostatice, în cadrul unor 


la 2 ani, în cazurile care nu prezintă iniţial metastaze. planuri de tratament adaptate localizării, extinderii 
tumorii și virstei pacientului. 

SPITALUL- CEIMIC Cantëtëbinug 


„investigarea imagistică 


Prin conținutul şi structura ei, prezenta lucrare este 
consacrată -în principal instruirii studentului în medicină, 
introducerii acestuia în domeniul deosebit de vast şi complex 
pe care îl constituie în prezent radiol&Gia şi „metodele 


“imagistice de investigare medicală. In concepţia autorului, 


noţiunile cuprinse în acest volum F pie un minimum de 
cunoştinţe din domeniul respectiv tare ar trebui integrat în 


educaţia viitorului medic şi, în consecinţă, ar trebui să devine 


“un obiect de predare în învățămîntul universitar. Intenţia 


didactică nedisimulată este, de altfel, subliniată de modul de 
structurare al fiecărei secţiuni, în care subordonarea faţă de 
acest obiectiv al materialului tratat se poate recunoște cu 
uşurinţă. - f 
"Bazele Radiologiei şi Imagisticii Medicale" se adreseaze 
în același timp medicului care îşi începe formarea în aceaste 
specialitate, ca, de altfel, şi practicianului din oricare altă 
specialitate oferindu-le într-o formă foarte sintetică premizele 
unei viziuni unitare cu privire la un domeniu .aparent foarte 
diversificat. In acest sens autorul consideră că actualele 
proceduri imagistice, larg implementate în practica medicală 
modernă, îşi găsesc cel mai raţional mod de prezentare într- 
un cadru comun. Acesta trebuie să se constituie în jurul 
rântgendiagnosticului, prima metodă fizică de investigare 
care rămîne cel mai larg folosită şi care sub multe aspecte 
(cum ar D, de exemplu, logica interprătării imaginii, premizele 
semiologice şi terminologia), reprezintă un model și ur 
etalon. Pe de altă parte, în acest mod poate fi evitată false 
impresie de competiţie pe care o crează deseori folosirea 
respectivelor proceduri şi se formează deprinderea de a priv 
actuală ca un veritabil "flux 


tehnolagic"“. S ~ KC 
ën pe deplin conştient că efortul de a cuprinde © 


arie de noțhuni atit de largă într-un cadru extrem de 
rezumativ și sintetic a condus numai la o reuşită parțială și 


că materialul rezultat este în mare măsură” penectibil. Cu 


deplină sinceritate şi încredere, lasăwtelor care îl vo! 
parcurge și vor încerca să-l folosească. deplina latitudine în 
a-i aprecia oportunitatea, în măsura în care se vor considera 
cu adevărat beneficiari. 

